
V súlade s ustanovením § 11 ods. 1 zákona č. 176/2015 Z. z. o komisárovi pre deti a o komisárovi pre osoby so zdravotným postihnutím a o zmene a doplnení niektorých zákonov,

predkladám

Národnej rade Slovenskej republiky Správu o činnosti komisára pre osoby so zdravotným postihnutím za rok 2024, v ktorej uvádzam svoje poznatky z činnosti o dodržiavaní práv osôb so zdravotným postihnutím a svoje návrhy a odporúčania na nápravu zistených nedostatkov.

	„Na to, aby človek slúžil a zmyslom naplnil svoj čas, nemusí mať veľkú funkciu a chodiť oblečený do purpuru."

Anton Srholec




Vážené dámy,
vážení páni,

dovoľte mi, aby som vám predstavila činnosť komisára pre osoby so zdravotným postihnutím v roku 2024. Tento rok bol obdobím mnohých výziev, ale aj významných pokrokov, ktoré sa dotýkajú životov osôb so zdravotným postihnutím vo všetkých oblastiach – od sociálneho zabezpečenia a zdravotnej starostlivosti, cez vzdelávanie a sociálnu starostlivosť, až po rodinné a kultúrne práva. Naša práca, založená na monitorovaní dodržiavania ľudských práv a na aktívnom zasahovaní v prípadoch porušovania týchto práv, nám umožnila nielen identifikovať systémové nedostatky, ale aj navrhnúť konkrétne opatrenia na ich nápravu. Ale aj ukázať príklady dobrej praxe ako inšpiráciu pre zlepšovanie každodenného života osôb so zdravotným postihnutím.

V oblasti sociálneho zabezpečenia sme zaznamenali prípady zdĺhavého rozhodovania o invalidných dôchodkoch a nejednotného posudzovania zdravotného stavu. Zároveň sme neustále apelovali na prispôsobenie kompenzačných príspevkov individuálnym potrebám osôb so zdravotným postihnutím, pretože len adekvátna podpora im pomôže žiť dôstojný a samostatný život. Zaznamenali sme aj viac prieťahov v konaniach o kompenzáciách, ale aj o rodičovských príspevkoch. 

Vo sfére zdravotnej starostlivosti a sociálnych služieb sme sa intenzívne venovali monitorovaniu psychiatrických zariadení a zariadení sociálnych služieb. Naše osobné návštevy – celkovo 26 monitorovacích návštev vrátane opakovaných návštev v zariadeniach sociálnych služieb a v psychiatrických zariadeniach, vykonaných podľa Dohovoru o právach osôb so zdravotným postihnutím a podľa Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu – nám poskytli podrobný prehľad o reálnom stave dodržiavania práv pacientov/klientov. Hodnotili sme technický stav budov, hygienické a stravovacie podmienky, dostupnosť liečby a psychoterapie, a najmä rešpektovanie práva na informovaný súhlas s hospitalizáciou a liečebnými postupmi. Zatiaľ čo niektoré z nich dosiahli značný pokrok v zlepšení priestorových podmienok i vnútorného vybavenia, v iných zariadeniach sme identifikovali nedostatky, alebo pretrvávanie už raz zistených nedostatkov. 

Osobitnú pozornosť sme venovali právu pacientov/klientov na najvyššiu dosiahnuteľnú úroveň fyzického a duševného zdravia. Žiaľ, vo všetkých hodnotených psychiatrických zariadeniach sme nenašli dôkladne vypracované individuálne liečebné plány, ktoré by umožnili pacientom plne participovať na svojom zotavovaní. Značné rezervy v individuálnom plánovaní sme zistili aj v zariadeniach sociálnych služieb.

Pri monitorovaní zariadení sme sa zamerali aj na právo pacientov/klientov na nezávislý spôsob života a ich začlenenie do spoločnosti. Mnohé z psychiatrických zariadení nedokázali poskytnúť adekvátnu podporu pri návrate pacientov z ústavnej starostlivosti do svojho prirodzeného prostredia – často chýbali sociálni pracovníci, ktorí by im pri tomto návrate pomohli.

Značnú pozornosť sme venovali používaniu obmedzovacích prostriedkov. Zavedenie novej právnej úpravy od marca 2023 prinieslo povinnosť evidovať a hlásiť ich použitie, no v praxi sme zistili, že v niektorých psychiatrických zariadeniach chýbajú kompletné registre a kontrolné mechanizmy. Neprimeraná dĺžka ich použitia, nedostatočná kontrola a neadekvátne školenia personálu predstavujú zásadný problém, ktorý ohrozuje právo pacientov na ochranu pred krutým, neľudským a ponižujúcim zaobchádzaním, ktoré identifikoval spolu s ďalšími neprimeranými zásahmi tím národného preventívneho mechanizmu. 

Činnosť národného preventívneho mechanizmu sa sústredila na psychiatrické zariadenia, zariadenia sociálnych služieb a ústavy na výkon trestu odňatia slobody. Monitorovacie návštevy sa zameriavali na posúdenie podmienok v týchto zariadeniach, identifikáciu systémových nedostatkov a návrh odporúčaní na zlepšenie v súlade s Dohovorom proti mučeniu a inému krutému, neľudskému alebo ponižujúcemu zaobchádzaniu alebo trestaniu. Správa za rok 2024 reflektuje hlavné zistenia, poukazuje na pretrvávajúce problémy v oblasti zaobchádzania s osobami obmedzenými na slobode a poskytuje konkrétne návrhy na ich riešenie.

Naše monitorovacie návštevy a hodnotenia odhaľujú nielen nedostatky, ale aj príklady dobrej praxe, ktoré nám slúžia ako inšpirácia pre ďalšie zlepšovanie.

Vzdelávanie a školstvo predstavujú ďalší kľúčový pilier našej činnosti. Napriek reformám, ktoré v posledných rokoch začali inkluzívne meniť školský systém, deti a dospelí so zdravotným postihnutím čelia množstvu bariér. Od nedostatku asistentov učiteľa, cez prekladané zodpovednosti na rodičov, až po nevhodné prístupy niektorých škôl, ktoré vnímajú zdravotné postihnutie ako bezpečnostné riziko – tieto praktiky neprinášajú len odborné, ale aj emocionálne škody. Individuálne podnety v tejto oblasti poukazujú na potrebu neustáleho zlepšovania a zosúladenia opatrení, ktoré zabezpečia, že inkluzívne vzdelávanie nebude len ideou, ale reálnou možnosťou pre každého žiaka.

Zvýšené množstvo podnetov sme zaznamenali aj v oblasti vzdelávania detí v základných, stredných a špeciálnych školách. Rodičia detí so zdravotným postihnutím vo zvýšenej miere namietali neprijatie dieťaťa do školy, tiež vylúčenie zo školy, ale aj nedostatočné podmienky na inkluzívne vzdelávanie a šikanu. Pri hĺbkovom skúmaní zisťujeme, že ani školské prostredie nie je právam osôb so zdravotným postihnutím vždy naklonené a je plné fyzických aj mentálnych bariér.

Bytová problematika a otázka zabezpečenia primeraného bývania pre osoby so zdravotným postihnutím sa v roku 2024 opäť dostali do popredia. Zaznamenali sme prípady, kedy boli osoby s duševnou poruchou, či mentálnym postihnutím ohrozené nezákonným vysťahovaním z nájomných bytov, hoci mali riadne uhradené nájomné a spĺňali všetky zákonné podmienky nájmu. Naše zásahy a podnety voči takýmto pokusom o vysťahovanie ukázali, že právo na bývanie je základným právom, ktoré musí byť chránené pred zneužitím a diskrimináciou.

Rodinná a sociálna podpora, najmä pre rodičov starajúcich sa o deti so zdravotným postihnutím, predstavuje ďalšiu oblasť, ktorou sa zaoberáme. Napriek prijatým opatreniam zostávajú rodiny často v ťažkej situácii, keďže dostupná finančná podpora nedokáže pokryť všetky zvýšené náklady vyplývajúce zo starostlivosti o dieťa so zdravotným postihnutím. Opätovne sme riešili množstvo podnetov, v ktorých rodičia starajúci sa o deti so zdravotným postihnutím namietali nepriznanie ale aj odňatie už priznaných peňažných príspevkov na kompenzáciu ťažkého zdravotného postihnutia či aj samotného statusu osoby s ŤZP. Vo väčšine prípadov sme usúdili ako dôvodné pomôcť spísať opravný prostriedok, či už odvolanie alebo správnu žalobu. 

Pozitívne je, že tento rok sme zaznamenali zvýšenú úspešnosť podaných opravných prostriedkov, a to tak v prípade správnych konaní ako aj v súdnych konaniach, kedy v niektorých prípadoch sa s nami navrhnutými argumentami stotožnil aj Najvyšší správny súd SR.

Práca celého tímu Úradu komisára pre osoby so zdravotným postihnutím sa zameriava nielen na monitorovanie a riešenie individuálnych podnetov, ale aj na aktívnu spoluprácu s orgánmi štátnej správy, samosprávy a ďalšími relevantnými orgánmi. Našim cieľom je v rámci takejto spolupráce prispieť k prijatiu komplexných a koordinovaných opatrení.

Rok 2024 bol zatiaľ najnáročnejší rok, keďže sme riešili najväčšie množstvo spisov za existenciu úradu a zároveň sme sa vzhľadom na legislatívnu produktivitu zúčastňovali značného množstva pracovných skupín, stretnutí a medzirezortných pripomienkových konaní. Vďaka Plánu obnovy sa rozbehlo mnoho legislatívnych procesov s cieľom priniesť do systému sociálnej pomoci, vzdelávania či ochrany ľudí so zdravotným postihnutím reformné zmeny. Veľa z týchto procesov má za cieľ priniesť vyššiu mieru inklúzie osôb so zdravotným postihnutím. Je pre nás výzvou aj poslaním tieto procesy monitorovať z pohľadu požiadaviek Dohovoru o právach osôb so zdravotným postihnutím tak, aby prebiehali nielen s deklarovaným cieľom zlepšiť každodenný život osôb so zdravotným postihnutím, ale aby reálne v súlade s princípmi tohto dohovoru toto zlepšenie aj fakticky prinášali. 

Všetky tieto výsledky, poznatky a odporúčania sú pre nás záväzkom pokračovať v úsilí o vytvorenie spoločnosti, kde budú práva a dôstojnosť osôb so zdravotným postihnutím rešpektované a kde inklúzia nebude len prázdnym heslom, ale reálnou skúsenosťou každého jednotlivca. Spoločne musíme zabezpečiť, aby boli všetky oblasti – sociálne zabezpečenie, zdravotná starostlivosť, bývanie, vzdelávanie, rodinná podpora a kultúrna participácia – prepojené a koordinované, aby sme dosiahli skutočnú zmenu.

Verím, že rok 2025 prinesie ďalšie pozitívne zmeny, zlepšenie kvality služieb a väčšiu ochranu práv osôb so zdravotným postihnutím. Ďakujem vám za vašu dôveru, spoluprácu a oddanosť našej spoločnej veci. Spoločne môžeme v duchu princípov a myšlienok Dohovoru o právach osôb so zdravotným postihnutím vytvoriť inkluzívnu spoločnosť, kde každý jednotlivec bude mať možnosť žiť dôstojne, slobodne, s plným prístupom k svojim právam.

	JUDr. Zuzana Stavrovská
komisárka
pre osoby so zdravotným postihnutím

Komisár pre osoby so zdravotným postihnutím je špecializovaný orgán ustanovený na ochranu ľudských práv osôb so zdravotným postihnutím, vykonávajúci svoju pôsobnosť nezávisle od iných orgánov štátnej a verejnej moci. Komisár pre osoby so zdravotným postihnutím sa podieľa na ochrane práv podporou a presadzovaním práv osobitne zaručených týmto skupinám medzinárodnými dohovormi. Nezávislosť komisára pre osoby so zdravotným postihnutím okrem iného spočíva aj v tom, že orgány verejnej moci nemôžu zasiahnuť do výkonu jeho pôsobností a oprávnení.

Prijatím zákona č. 176/2015 Z. z. o komisárovi pre deti a o komisárovi pre osoby so zdravotným postihnutím a o zmene a doplnení niektorých zákonov (ďalej aj ako „Zákon o komisároch“), ktorý nadobudol účinnosť 1. septembra 2015, bol v Slovenskej republike vytvorený základ fungovania nezávislej inštitúcie na zabezpečenie verejnej ochrany práv osôb so zdravotným postihnutím v súlade s Parížskymi princípmi (prijatými rezolúciou Valného zhromaždenia OSN číslo 48/134 z 20. decembra 1993 o Vnútroštátnych inštitúciách na presadzovanie a ochranu ľudských práv). Slovenská republika tak splnila záväzok, ktorý jej vyplýval z Dohovoru o právach osôb so zdravotným postihnutím Článku 33 ods. 2 – Vykonávanie dohovoru na vnútroštátnej úrovni. Uvedený článok tohto dohovoru požaduje od štátu, ktorý je zmluvnou stranou tohto dohovoru, aby vytvoril nezávislý mechanizmus na presadzovanie, ochranu a monitorovanie vykonávania Dohovoru o právach osôb so zdravotným postihnutím. 

Dohovor je pre Slovenskú republiku záväzný od 25. júna 2010.

Dohovor o právach osôb so zdravotným postihnutím je prvým právne záväzným medzinárodným nástrojom v oblasti ľudských práv osôb so zdravotným postihnutím, ktorého zmluvnou stranou je aj Slovenská republika. Publikovaný je v Zbierke zákonov pod č. 317/2010 Z. z. (Oznámenie Ministerstva zahraničných vecí Slovenskej republiky č. 317/2010 Z. z. – Dohovor o právach osôb so zdravotným postihnutím). Opčný protokol k Dohovoru o právach osôb so zdravotným postihnutím je publikovaný v Zbierke zákonov pod č. 318/2010 Z. z. (Oznámenie Ministerstva zahraničných vecí Slovenskej republiky č. 318/2010 Z. z. – Opčný protokol k Dohovoru o právach osôb so zdravotným postihnutím).

Podľa Zákona o komisároch, funkcia komisára pre osoby so zdravotným postihnutím je funkcia verejná. Komisár pre osoby so zdravotným postihnutím je nezávislý orgán, ktorý svoju pôsobnosť vykonáva oddelene od iných orgánov, ktorým osobitný predpis ustanovuje kompetencie v oblasti ochrany ľudských práv. Funkčné obdobie komisára pre osoby so zdravotným postihnutím je 6 rokov.

Dňom 1. marca 2016 začal vykonávať svoju činnosť Úrad komisára pre osoby so zdravotným postihnutím.


Úrad komisára pre osoby so zdravotným postihnutím je právnická osoba zriadená Zákonom o komisároch, ktorá sa nezapisuje do obchodného registra, a ktorej štatutárnym orgánom je komisár pre osoby so zdravotným postihnutím. 
Sídlo Úradu komisára v Bratislave bolo určené Zákonom o komisároch.

Zákonom č. 110/2023 Z. z. z 15. marca 2023, ktorým sa zmenil a doplnil zákon č. 564/2001 Z. z. o verejnom ochrancovi práv a Zákon o komisároch, pribudla od 1. mája 2023 komisárovi pre osoby so zdravotným postihnutím aj pôsobnosť dohliadať na dodržiavanie plnenia záväzkov, ktoré Slovenská republika prijala v rámci Dohovoru OSN proti mučeniu a inému krutému, neľudskému alebo ponižujúcemu zaobchádzaniu alebo trestaniu (vyhláška ministra zahraničných vecí č. 143/1988 Zb.) v znení Opčného protokolu k Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu (ďalej len „Opčný protokol“). 

Tento protokol zaviedol dvojzložkový systém prevencie zlého zaobchádzania – na medzinárodnej úrovni zriadil Podvýbor pre predchádzanie mučeniu a inému krutému, neľudskému alebo ponižujúcemu zaobchádzaniu alebo trestaniu (ďalej len „podvýbor“) a na národnej úrovni zaväzuje zmluvné štáty zaviesť jeden alebo viac obdobných mechanizmov, tzv. národný preventívny mechanizmus. 

Hoci Slovenská republika podpísala Opčný protokol už 14. decembra 2018, s jeho ratifikáciou Národná rada Slovenskej republiky vyslovila súhlas až v roku 2023, konkrétne uznesením č. 2210 z 3. mája 2023. Následne prezidentka Slovenskej republiky ratifikovala opčný protokol 4. júla 2023, a táto ratifikačná listina bola 19. septembra 2023 uložená u depozitára, ktorým je generálny tajomník Organizácie Spojených národov. Opčný protokol tak nadobudol platnosť pre Slovenskú republiku 30-ty deň po uložení ratifikačnej listiny, t. j. 19. októbra 2023.



[bookmark: _Toc4457825][bookmark: _Toc193813629]Pôsobnosť komisára pre osoby so zdravotným postihnutím
Pôsobnosť komisára pre osoby so zdravotným postihnutím, podmienky výkonu tejto funkcie a zriadenie Úradu komisára pre osoby so zdravotným postihnutím (ďalej aj ako „ÚKOZP“) upravuje Zákon o komisároch.

Pôsobnosť komisára pre osoby so zdravotným postihnutím sa vzťahuje len na subjekty, ktoré v oblasti práv osôb so zdravotným postihnutím pôsobia, alebo ktorých činnosť sa môže práv osôb so zdravotným postihnutím dotýkať.

Čo sa týka vykonávania pôsobnosti komisára pre osoby so zdravotným postihnutím v rámci národného preventívneho mechanizmu, podľa vyššie uvedenej novely Zákona o komisároch sa táto pôsobnosť vykonáva uskutočňovaním systematických návštev miest na účely plnenia úloh národného preventívneho mechanizmu. 

Týmito miestami sú v zmysle § 10 ods. 2 písm. h) zariadenia, v ktorých sa vykonáva ochranné liečenie a miesta, kde sa nachádzajú alebo sa môžu nachádzať osoby so zdravotným postihnutím obmedzené na slobode orgánmi verejnej moci alebo v dôsledku odkázanosti na poskytovanie starostlivosti, týka sa to najmä zdravotníckych zariadení, zariadení sociálnych služieb a iných zariadení poskytujúcich podobnú starostlivosť vrátane zariadení bez registrácie podľa osobitného predpisu.

Konkrétne podľa ustanovenia § 9 Zákona o komisároch ide o nasledovné subjekty:
1. orgány verejnej správy, ktorými sú na účely tohto zákona orgány štátnej správy, orgány územnej samosprávy, právnické osoby, ako aj fyzické osoby, ktoré podľa osobitného predpisu zasahujú do práv a povinností fyzických osôb a právnických osôb v oblasti verejnej správy,
2. právnické osoby a fyzické osoby – podnikatelia neuvedené v predchádzajúcom bode 1.

Komisár pre osoby so zdravotným postihnutím však nemá právomoc zasahovať do súkromných vzťahov. 

Pôsobnosť komisára sa nevzťahuje ani na výkon právomocí Národnej rady, prezidenta, vlády, Ústavného súdu, prokuratúry, súdu, Najvyššieho kontrolného úradu, verejného ochrancu práv, komisára pre deti, spravodajských služieb a na výkon právomocí policajta, ktorý je orgánom činným v trestnom konaní, to neplatí, ak ide o právomoci, ktoré tieto orgány vykonávajú ako orgány verejnej správy.

Ustanovenie § 10 Zákona o komisároch vymedzuje rozsiahlu pôsobnosť komisára pri posudzovaní a monitorovaní práv osôb so zdravotným postihnutím, presadzovaní ich záujmov v spoločnosti, organizovaní aktivít na podporu dodržiavania práv osôb so zdravotným postihnutím a na zvyšovanie povedomia o ich právach. Komisár má právo požadovať od povinných subjektov údaje a informácie za účelom posúdenia dodržiavania práv osôb so zdravotným postihnutím, tiež na účely monitorovania dodržiavania týchto práv. Tiež je oprávnený požadovať k výsledkom posúdenia stanoviská a vyžadovať prijatie opatrení, ak výsledkom posúdenia alebo monitorovania bolo zistené porušenie či ohrozenie práva osoby so zdravotným postihnutím a môže navrhovať prostriedky nápravy týmto subjektom. Komisár je oprávnený požadovať od subjektov kópie spisovej dokumentácie, vrátane kópií dokladov, obrazových i zvukových záznamov.

Komisár pre osoby so zdravotným postihnutím je oprávnený hovoriť s osobou so zdravotným postihnutím aj bez prítomnosti tretích osôb, ak je táto v mieste, kde sa vykonáva väzba, trest odňatia slobody, detencia, ochranné alebo ústavné liečenie, alebo aj v mieste, kde sa vykonáva ústavná starostlivosť, výchovné opatrenie alebo predbežné opatrenie. 

Na komisára pre osoby so zdravotným postihnutím sa môže obrátiť každý vo veci porušovania alebo ohrozovania práv osôb so zdravotným postihnutím. Podmienkou je, že podnet smeruje na ochranu práv osoby so zdravotným postihnutím a to bez ohľadu na vek tejto osoby. 

Fyzická osoba, ktorá nemá spôsobilosť na právne úkony v plnom rozsahu alebo ktorá bola pozbavená spôsobilosti na právne úkony, sa môže obrátiť na komisára priamo alebo prostredníctvom inej osoby bez vedomia svojho zákonného zástupcu. 

Dieťa so zdravotným postihnutím má právo obrátiť sa na komisára samo alebo prostredníctvom inej osoby aj bez vedomia svojich rodičov, poručníka, opatrovníka alebo inej osoby, ktorej bolo zverené do starostlivosti. 

Pri styku s komisárom môže každý používať svoj materinský jazyk a komunikovať vo forme pre neho prístupnej. 

Podnet komisárovi možno podať písomne, ústne do zápisnice, telefaxom alebo elektronickými prostriedkami. Podnet je možné podať prostredníctvom webového portálu komisára www.komisarprezdravotnepostihnutych.sk (www.komisar.sk), cez hlavnú stránku a tlačidlo „Podať podnet“ alebo cez emailovú adresu. Na podanie podnetov slúži aj stránka Úradu komisára na sociálnej sieti Facebook a Instagram.

V súlade s § 10 Zákona o komisároch som v priebehu roka 2024 najmä:
a. posudzovala na základe podnetu alebo z vlastnej iniciatívy dodržiavanie práv osôb so zdravotným postihnutím,
b. monitorovala dodržiavanie práv osôb so zdravotným postihnutím a presadzovala ich záujmy v spoločnosti,
c. spolupracovala s osobami so zdravotným postihnutím priamo, ale aj prostredníctvom organizácií pôsobiacich v oblasti práv osôb so zdravotným postihnutím, 
d. konzultovala s osobami so zdravotným postihnutím veci, ktoré sa ich týkajú; skúmala ich názory a podporovala zvyšovanie povedomia o právach osôb so zdravotným postihnutím v spoločnosti,
e. spolupracovala so zahraničnými a medzinárodnými subjektmi, ktoré sa podieľajú na ochrane práv osôb so zdravotným postihnutím,
f. vydávala stanoviská vo veciach dodržiavania práv osôb so zdravotným postihnutím,
g. podávala vyjadrenia k podnetom, ktoré som posudzovala vo veci dodržiavania práv osôb so zdravotným postihnutím,
h. navrhovala prostriedky nápravy podľa výsledkov posúdenia podnetov; navštevovala osoby so zdravotným postihnutím, ktorých porušovanie práv som na základe podnetov posudzovala.

Pri výkone činnosti komisárky som k osobám so zdravotným postihnutím pristupovala individuálne, aby mali zabezpečené práva a prístupy ku všetkým zložkám spoločenského života na rovnakom základe s ostatnými, bez akejkoľvek diskriminácie. 

Podnety som posudzovala z pohľadu ochrany práv osôb so zdravotným postihnutím, ktoré osobám so zdravotným postihnutím garantuje zákon č. 460/1992 Zb. Ústava Slovenskej republiky (ďalej aj ako „Ústava SR“) a ktoré sú im garantované v Dohovore o právach osôb so zdravotným postihnutím. V súlade s uvedeným som svoju činnosť a činnosť zamestnancov Úradu komisára pre osoby so zdravotným postihnutím rozdelila do nasledovných kľúčových oblastí:

· Služby zamestnanosti a kompenzácií – Referát 02
V tejto oblasti som posudzovala a zisťovala najmä plnenie záväzkov Slovenskej republiky, ktoré vyplývajú z článkov Dohovoru o právach osôb so zdravotným postihnutím, ktoré súvisia s právom osôb so zdravotným postihnutím na zamestnanie a s poskytovaním peňažných príspevkov na kompenzáciu sociálnych dôsledkov ťažkého zdravotného postihnutia, ako napr. Článok 5 –Rovnosť a nediskriminácia, Článok 6 – Ženy so zdravotným postihnutím, Článok 9 – Prístupnosť, Článok 19 – Nezávislý spôsob života a začlenenie do spoločnosti, Článok 20 – Osobná mobilita, Článok 21 – Sloboda prejavu a presvedčenia a prístupu k informáciám, Článok 22 – Rešpektovanie súkromia, Článok 26 – Habilitácia a rehabilitácia, Článok 27 – Práca a zamestnanosť, Článok 28 – Primeraná životná úroveň a sociálna ochrana.

· Občianskoprávna a rodinná agenda – Referát 03
V tejto oblasti som posudzovala a zisťovala plnenie záväzkov Slovenskej republiky, ktoré vyplývajú z článkov Dohovoru o právach osôb so zdravotným postihnutím a ktoré sa týkajú manželstva, rodiny, rodičovstva, partnerských vzťahov, opatrovníctva a práva osôb so zdravotným postihnutím na spôsobilosť na právne úkony, ako napr. Článok 7 – Deti so zdravotným postihnutím, Článok 12 – Rovnosť pred zákonom, Článok 16 – Ochrana pred vykorisťovaním, násilím a zneužívaním, Článok 18 – Sloboda pohybu a štátna príslušnosť, Článok 22 – Rešpektovanie súkromia, Článok 23 – Rešpektovanie domova a rodiny.

· Zdravotníctvo a sociálne poistenie – Referát 04
V tejto oblasti som posudzovala a zisťovala plnenie záväzkov Slovenskej republiky, ktoré vyplývajú z článkov Dohovoru o právach osôb so zdravotným postihnutím, ktoré súvisia s poskytovaním zdravotnej starostlivosti vrátane liečebnej rehabilitácie a z nárokov na sociálne poistenie, ako napr. Článok 6 – Ženy so zdravotným postihnutím, Článok 9 – Prístupnosť, Článok 15 – Ochrana pred mučením alebo krutým, neľudským či ponižujúcim zaobchádzaním alebo trestaním, Článok 16 – Ochrana pred vykorisťovaním, násilím a zneužívaním, Článok 18 – Sloboda pohybu a štátna príslušnosť, Článok 20 – Osobná mobilita, Článok 21 – Sloboda prejavu a presvedčenia a prístupu k informáciám, Článok 22 – Rešpektovanie súkromia, Článok 23 – Rešpektovanie domova a rodiny, Článok 25 – Zdravie, Článok 26 – Habilitácia a rehabilitácia, Článok 28 – Primeraná životná úroveň a sociálna ochrana.

· Bezbariérová prístupnosť – Referát 05
V tejto oblasti som posudzovala a zisťovala plnenie záväzkov Slovenskej republiky, ktoré vyplývajú z článkov Dohovoru o právach osôb so zdravotným postihnutím a ktoré súvisia najmä s prístupom osôb so zdravotným postihnutím k fyzickému prostrediu, k doprave, k informáciám a komunikácii, vrátane informačných a komunikačných technológií ako napr. Článok 9 – Prístupnosť, Článok 10 – Právo na život, Článok 12 – Rovnosť pred zákonom, Článok 13 – Prístup k spravodlivosti, Článok 14 – Sloboda a osobná bezpečnosť, Článok 15 – Ochrana pred mučením alebo krutým, neľudským či ponižujúcim zaobchádzaním alebo trestaním, Článok 16 – Ochrana pred vykorisťovaním, násilím a zneužívaním, Článok 18 – Sloboda pohybu a štátna príslušnosť, Článok 20 – Osobná mobilita, Článok 21 –Sloboda prejavu a presvedčenia a prístup k informáciám.

· Sociálne služby a vzdelávanie – Referát 06
V tejto oblasti som posudzovala a zisťovala plnenie záväzkov Slovenskej republiky, ktoré vyplývajú z článkov Dohovoru o právach osôb so zdravotným postihnutím, ktoré súvisia s poskytovaním a zabezpečovaním sociálnych služieb a inkluzívneho vzdelávania, ako napr. Článok 5 – Rovnosť a nediskriminácia, Článok 8 – Zvyšovanie povedomia, Článok 9 – Prístupnosť, Článok 15 – Ochrana pred mučením alebo krutým, neľudským či ponižujúcim zaobchádzaním alebo trestaním, Článok 16 – Ochrana pred vykorisťovaním, násilím a zneužívaním, Článok 19 – Právo na nezávislý spôsob života a začlenenie do spoločnosti, Článok 20 – Osobná mobilita, Článok 21 – Sloboda prejavu a presvedčenia a prístupu k informáciám, Článok 22 – Rešpektovanie súkromia, Článok 23 – Rešpektovanie domova a rodiny, Článok 24 – Vzdelávanie, Článok 26 – Habilitácia a rehabilitácia, Článok 28 – Primeraná životná úroveň a sociálna ochrana, Článok 29 – Účasť na politickom a verejnom živote, Článok 30 – Účasť na kultúrnom živote, rekreácii, záujmových aktivitách a športe, Článok 31 – Štatistika a zhromažďovanie údajov

· Starostlivosť o maloletých – Referát 07
V tejto oblasti som posudzovala a zisťovala plnenie záväzkov Slovenskej republiky, ktoré vyplývajú z článkov Dohovoru o právach osôb so zdravotným postihnutím a ktoré sa týkajú rodiny, detí, ich vzdelávania a pomoci štátu týkajúce sa rôznych kompenzačných príspevkov, rodičovstva, ako napr. Článok 7 – Deti so zdravotným postihnutím, Článok 12 – Rovnosť pred zákonom, Článok 16 – Ochrana pred vykorisťovaním, násilím a zneužívaním, Článok 18 – Sloboda pohybu a štátna príslušnosť, Článok 22 – Rešpektovanie súkromia, Článok 23 – Rešpektovanie domova a rodiny a Článok 24 – Vzdelávanie.

· Monitorovacie činnosti – Referát 08
V tejto oblasti som posudzovala a zisťovala plnenie záväzkov Slovenskej republiky, ktoré vyplývajú zo všetkých článkov Dohovoru o právach osôb so zdravotným postihnutím.

· Národný preventívny mechanizmus
V tejto oblasti som posudzovala plnenie záväzkov podľa Dohovoru OSN proti mučeniu a inému krutému, neľudskému alebo ponižujúcemu zaobchádzaniu alebo trestaniu v znení Opčného protokolu.

Podnety, s ktorými sa na mňa obrátili podávatelia podnetov, fyzické a právnické osoby, alebo porušenia, ktoré som začala posudzovať z vlastnej iniciatívy, sa dotýkali práv osôb so zdravotným postihnutím zakotvených v Dohovore o právach osôb so zdravotným postihnutím a práv osôb zakotvených v Ústave SR, pričom išlo najmä o: 
· Článok 7 ods. 5 Ústavy SR: „Medzinárodné zmluvy o ľudských právach a základných slobodách, medzinárodné zmluvy, na vykonanie ktorých nie je potrebný zákon a medzinárodné zmluvy, ktoré priamo zakladajú práva alebo povinnosti fyzických osôb alebo právnických osôb a ktoré boli ratifikované a vyhlásené spôsobom ustanoveným zákonom, majú prednosť pred zákonmi.“
· Článok 12 ods. 2 Ústavy SR: „Základné práva a slobody sa zaručujú na území Slovenskej republiky všetkým bez ohľadu na pohlavie, rasu, farbu pleti, jazyk, vieru a náboženstvo, politické, či iné zmýšľanie, národný alebo sociálny pôvod, príslušnosť k národnosti alebo etnickej skupine, majetok, rod alebo iné postavenie. Nikoho nemožno z týchto dôvodov poškodzovať, zvýhodňovať alebo znevýhodňovať.“
· Článok 15 ods. 1 Ústavy SR: „Každý má právo na život. Ľudský život je hodný ochrany už pred narodením.“
· Článok 16 ods. 1 Ústavy SR: „Nedotknuteľnosť osoby a jej súkromia je zaručená. Obmedzená môže byť len v prípadoch ustanovených zákonom.“ a ods. 2 „Nikoho nemožno mučiť ani podrobiť krutému, neľudskému či ponižujúcemu zaobchádzaniu alebo trestu. “Článok 19 ods. 1 Ústavy SR: „Každý má právo na zachovanie ľudskej dôstojnosti, osobnej cti, dobrej povesti a na ochranu mena.“
· Článok 35 ods. 3 Ústavy SR: „Občania majú právo na prácu. Štát v primeranom rozsahu hmotne zabezpečuje občanov, ktorí nie z vlastnej viny nemôžu toto právo vykonávať.“
· Článok 39 ods. 1 Ústavy SR: „Občania majú právo na primerané hmotné zabezpečenie v starobe a pri nespôsobilosti na prácu, ako aj pri strate živiteľa.“
· Článok 39 ods. 2 Ústavy SR: „Každý, kto je v hmotnej núdzi, má právo na takú pomoc, ktorá je nevyhnutná na zabezpečenie základných životných podmienok.“
· Článok 39 ods. 3 Ústavy SR: „Podrobnosti o právach podľa odsekov 1 a 2 ustanoví zákon.“
· Článok 40 ods. 1 Ústavy SR: „Každý má právo na ochranu zdravia. Na základe zdravotného poistenia majú občania právo na bezplatnú zdravotnú starostlivosť a na zdravotnícke pomôcky za podmienok, ktoré ustanoví zákon.“

Dohovor o právach osôb so zdravotným postihnutím, publikovaný v Zbierke zákonov pod č. 317/2010 Z. z. (Oznámenie Ministerstva zahraničných vecí Slovenskej republiky č. 317/2010 Z. z. – Dohovor o právach osôb so zdravotným postihnutím) a Opčný protokol k Dohovoru o právach osôb so zdravotným postihnutím, publikovaný v Zbierke zákonov pod č. 318/2010 Z. z. (Oznámenie Ministerstva zahraničných vecí Slovenskej republiky č. 318/2010 Z. z. – Opčný protokol k Dohovoru o právach osôb so zdravotným postihnutím), sú v plnom znení k dispozícii na webovom portáli komisárky pre osoby so zdravotným postihnutím[footnoteRef:2]. [2: 	www.komisarprezdravotnepostihnutych.sk/Zverejnovanie?library=Zverejnovanie&path=dohovor.] 


V roku 2024 sa na mňa okrem obyvateľov Slovenska s podnetmi obrátili aj o osoby so zdravotným postihnutím z Ukrajiny, čo súviselo s vojnovým konfliktom na Ukrajine, a s tým spojenými odchodmi obyvateľov z vojnou zmietanej krajiny. 

Zapojili sme sa do pomoci týmto ľuďom v núdzi spolu so štátnymi inštitúciami, mimovládnymi organizáciami, ale aj medzinárodnými organizáciami IOM, UNHCR a UNICEF.

	Značka
	Vec
	Stav

	Opatrenia uložené v roku 2024

	KZP/PO/0653/2024/02R
	Prijatie efektívnych opatrení na ukončenie systémových prieťahov správnych konaní
	Plnenie

	KZP/0253/2022/05R
	Preveriť technické možnosti zabezpečenia bezbariérového prístupu a vybudovania bezbariérového sociálneho zariadenia
	Plnenie

	KZP/0253/2022/05R
	Hľadať iné vhodné priestory
	Plnenie

	KZP/0253/2022/05R
	Zaobstarať všetky doklady potrebné na zabezpečenie bezbariérového prístupu a vybudovanie sociálneho zariadenia pre osoby s obmedzenou schopnosťou pohybu
	Plnenie

	KZP/PO/0424/2024/02R
	Každú žiadosť o poskytnutie príspevku na podporu vzdelávania záujemcu o zamestnanie posudzovať a aj odôvodňovať individuálne, teda nepoužívať identické oznámenia o neposkytnutí finančného príspevku na
	Plnenie

	KZP/PO/0424/2024/02R
	Opätovné prehodnotenie žiadosti zo dňa 18.07.2024.
	Plnenie

	KZP/PO/0424/2024/02R
	Zabezpečenie dôkladnejšieho odôvodňovania oznámení o neposkytnutí finančného príspevku na podporu vzdelávania záujemcu o zamestnanie.
	Plnenie

	KZP/PO/0515/2024/02R
	ÚPSVaR PO – prehodnotenie nároku na dotáciu na podporu humanitárnej pomoci pre osoby so ZZP 
	Splnené

	KZP/PO/0449/2024/02R
	Prijatie efektívnych opatrení na ukončenie systémových prieťahov správnych konaní
	Splnené

	KZP/PO/0463/2024/02R
	ÚPSVaR NZ – prehodnotenie nároku na dotáciu na podporu humanitárnej pomoci pre osoby so ZZP
	Odmietnuté

	KZP/0411/2022/02R
	Opatrenia na ukončenie prieťahov
	Plnenie

	KZP/PO/0397/2024/02R
	Prijatie efektívnych opatrení na ukončenie systémových prieťahov správnych konaní
	Splnené

	KZP/PO/0633/2023/02R
	Prijatie efektívnych opatrení na ukončenie systémových prieťahov správnych konaní
	Splnené

	KZP/PO/0359/2024/05R
	Zvolať schôdzu vlastníkov bytov a nebytových priestorov
	Splnené

	KZP/PO/0359/2024/05R
	Zabezpečiť vybudovanie bezbariérového prístupu do bytového domu a vo vnútorných priestoroch bytového domu 
	Splnené

	KZP/PO/0359/2024/05R
	Preveriť technické možnosti riešenia zabezpečenia bezbariérového prístupu
	Splnené

	KZP/PO/0339/2024/02R
	Prijatie efektívnych opatrení na ukončenie systémových prieťahov
	Splnené

	KZP/PO/0102/2024/02R
	Prijatie efektívnych opatrení na ukončenie systémových prieťahov
	Splnené

	KZP/PO/0036/2024/05R
	Prehodnotiť zrušenie zastávky „Jurigovo námestie“ a možnosti jej opätovného vybudovania
	Odmietnuté

	KZP/PO/0247/2024/05R
	Prehodnotiť možnosti poskytovania zľavy na parkovnom pre osoby so zdravotným postihnutím
	Plnenie

	KZP/PO/0211/2024/05R
	Prehodnotiť príslušné ustanovenia Obchodných podmienok spoločnosti Slovak Parcel Service s. r. o. a zmlúv uzavretých s kuriérmi 
	Plnenie

	KZP/0407/2023/02R
	ÚPSVaR Trnava – prehodnotenie nároku na dotáciu na podporu humanitárnej pomoci osobe so ZZP
	Splnené

	KZP/PO/0670/2023/07R
	ÚPSVaR – prijatie efektívnych opatrení na odstránenie vzniku systematických prieťahov v kompenzačných konaniach
	Plnenie

	KZP/PO/0192/2024/06R
	Spísať odborný lekársky nález
	Splnené

	KZP/PO/0192/2024/06R
	Bezodkladne urobiť celkovú odbornú diagnostiku
	Splnené

	KZP/PO/0192/2024/06R
	V spolupráci s opatrovníkom riešiť posudok odkázanosti na ŠZ
	Splnené

	KZP/PO/0318/2024/05R
	Zrušiť list – usmernenie OS Malacky – nesprávny postup pri zozname voličov
	Splnené

	KZP/PO/0256/2024/05R
	Prehodnotiť návrh dodatku všeobecne záväzného nariadenia
	Odmietnuté

	KZP/PO/0761/2023/02R
	Vyškoliť zamestnancov úradu práce
	Splnené

	KZP/PO/0676/2023/05R
	Zvolať schôdzu vlastníkov bytov alebo vyhlásiť písomné hlasovanie
	Splnené

	KZP/0525/2022/05R
	Dofinancovať a poskytnúť rozdiel odmien športovcom so sluchovým postihnutím 
	Plnenie

	KZP/PO/0738/2023/07R
	ÚPSVaR – metodické usmernenie úradov práce
	Splnené

	KZP/PO/0121/2024/02R
	Prideľovať prácu podľa pracovnej zmluvy
	Odmietnuté

	KZP/PO/0121/2024/02R
	Prehodnotiť a zrušiť výpoveď z pracovného pomeru
	Odmietnuté

	KZP/PO/0476/2023/02R
	ÚPSVaR NR – spätné doplatenie dotácie na podporu humanitárnej pomoci osobe so ZZP za 6 mesiacov
	Odmietnuté

	KZP/PO/0088/2024/05R
	Zvolať schôdzu vlastníkov bytov a nebytových priestorov
	Splnené

	KZP/0220/2023/02R
	ÚPSVaR TT – spätné doplatenie dotácie na podporu humanitárnej pomoci 
	Odmietnuté

	KZP/PO/0678/2023/02R
	ÚPSVaR BA – prehodnotenie nároku na dotáciu na podporu humanitárnej pomoci osobe so ZZP
	Plnenie

	KZP/0293/2023/02R
	ÚPSVaR Poprad – spätné doplatenie dotácie na podporu humanitárnej pomoci osobe so ZZP
	Odmietnuté

	KZP/0409/2023/03R
	Uloženie opatrenia PSS, a. s. 
	Plnenie

	KZP/PO/0739/2023/02R
	ÚPSVaR TT – prehodnotenie nároku na dotáciu na podporu humanitárnej pomoci osobe so ZZP
	Splnené

	KZP/0191/2023/04R
	Zaslať štatistiku osôb so zdravotným postihnutím (klasifikácia „E“ a „F“), ktorí vykonávajú alebo vykonávali trest odňatia slobody v ústave v rokoch 2018-súčasnosť.
	Splnené

	KZP/PO/0483/2023/02R
	ÚPSVaR BA – prehodnotenie nároku na dotáciu na podporu humanitárnej pomoci osobe so ZZP
	Plnenie

	KZP/0282/2023/02R
	ÚPSVaR BA – prehodnotenie nároku na dotáciu na podporu humanitárnej pomoci osobe so ZZP
	Plnenie

	KZP/PO/0627/2023/02R
	ÚPSVaR BA – prehodnotenie nároku na dotáciu na podporu humanitárnej pomoci osobe so ZZP
	Plnenie

	KZP/0410/2023/02R
	ÚPSVaR BA – prehodnotenie nároku na dotáciu na podporu humanitárnej pomoci osobe so ZZP
	Plnenie

	KZP/0383/2023/02R
	ÚPSVaR PK – prehodnotenie nároku na dotáciu na podporu humanitárnej pomoci osobe so ZZP
	Splnené

	KZP/0388/2023/02R
	ÚPSVaR PK – prehodnotenie nároku na dotáciu na podporu humanitárnej pomoci osobe so ZZP
	Splnené

	KZP/0484/2022/07R
	ŠZŠ Jilemnického – oznámenie spôsobu zabezpečenia vzdelávania maloletého v školskom. roku 2023/2024
	Splnené

	KZP/PO/0802/2023/05R
	Prehodnotiť výpoveď z nájmu bytu
	Splnené

	Opatrenia ukončené v roku 2024

	KZP/PO/0515/2024/02R
	ÚPSVaR PO – prehodnotenie nároku na dotáciu na podporu humanitárnej pomoci pre osoby so ZZP 
	Splnené

	KZP/PO/0449/2024/02R
	Prijatie efektívnych opatrení na ukončenie systémových prieťahov správnych konaní
	Splnené

	KZP/PO/0463/2024/02R
	ÚPSVaR NZ – prehodnotenie nároku na dotáciu na podporu humanitárnej pomoci pre osoby so ZZP
	Odmietnuté

	KZP/PO/0397/2024/02R
	Prijatie efektívnych opatrení na ukončenie systémových prieťahov správnych konaní
	Splnené

	KZP/PO/0633/2023/02R
	Prijatie efektívnych opatrení na ukončenie systémových prieťahov správnych konaní
	Splnené

	KZP/PO/0359/2024/05R
	Preveriť technické možnosti riešenia zabezpečenia bezbariérového prístupu
	Splnené

	KZP/PO/0359/2024/05R
	Zvolať schôdzu vlastníkov bytov a nebytových priestorov
	Splnené

	KZP/PO/0359/2024/05R
	Zabezpečiť vybudovanie bezbariérového prístupu do bytového domu a vo vnútorných priestoroch bytového domu 
	Splnené

	KZP/PO/0339/2024/02R
	Prijatie efektívnych opatrení na ukončenie systémových prieťahov
	Splnené

	KZP/PO/0102/2024/02R
	Prijatie efektívnych opatrení na ukončenie systémových prieťahov
	Splnené

	KZP/PO/0036/2024/05R
	Prehodnotiť zrušenie zastávky „Jurigovo námestie“ a možnosti jej opätovného vybudovania
	Odmietnuté

	KZP/0407/2023/02R
	ÚPSVaR Trnava – prehodnotenie nároku na dotáciu na podporu humanitárnej pomoci osobe so ZZP
	Splnené

	KZP/PO/0192/2024/06R
	Spísať odborný lekársky nález
	Splnené

	KZP/PO/0192/2024/06R
	Bezdodkladne urobiť celkovú odbornú diagnostiku
	Splnené

	KZP/PO/0192/2024/06R
	V spolupráci s opatrovníkom riešiť posudok odkázanosti na ŠZ
	Splnené

	KZP/PO/0318/2024/05R
	Zrušiť list – usmernenie OS Malacky – nesprávny postup pri zozname voličov
	Splnené

	KZP/PO/0256/2024/05R
	Prehodnotiť návrh dodatku všeobecne záväzného nariadenia
	Odmietnuté

	KZP/PO/0761/2023/02R
	Vyškoliť zamestnancov úradu práce
	Splnené

	KZP/PO/0676/2023/05R
	Zvolať schôdzu vlastníkov bytov alebo vyhlásiť písomné hlasovanie
	Splnené

	KZP/PO/0738/2023/07R
	ÚPSVaR – metodické usmernenie úradov práce
	Splnené

	KZP/PO/0121/2024/02R
	Prehodnotiť a zrušiť výpoveď z pracovného pomeru
	Odmietnuté

	KZP/PO/0121/2024/02R
	Prideľovať prácu podľa pracovnej zmluvy
	Odmietnuté

	KZP/PO/0088/2024/05R
	Zvolať schôdzu vlastníkov bytov a nebytových priestorov
	Splnené

	KZP/0220/2023/02R
	ÚPSVaR TT – spätné doplatenie dotácie na podporu humanitárnej pomoci 
	Odmietnuté

	KZP/0293/2023/02R
	ÚPSVaR Poprad – spätné doplatenie dotácie na podporu humanitárnej pomoci osobe so ZZP
	Odmietnuté

	KZP/PO/0739/2023/02R
	ÚPSVaR TT – prehodnotenie nároku na dotáciu na podporu humanitárnej pomoci osobe so ZZP
	Splnené

	KZP/0191/2023/04R
	Zaslať štatistiku osôb so zdravotným postihnutím (klasifikácia „E“ a „F“), ktorí vykonávajú alebo vykonávali trest odňatia slobody v ústave v rokoch 2018-súčasnosť.
	Splnené

	KZP/0383/2023/02R
	ÚPSVaR PK – prehodnotenie nároku na dotáciu na podporu humanitárnej pomoci osobe so ZZP
	Splnené

	KZP/0388/2023/02R
	ÚPSVaR PK – prehodnotenie nároku na dotáciu na podporu humanitárnej pomoci osobe so ZZP
	Splnené

	KZP/0484/2022/07R
	ŠZŠ Jilemnického – oznámenie spôsobu zabezpečenia vzdelávania maloletého v školskom roku 2023/2024
	Splnené

	KZP/PO/0802/2023/05R
	Prehodnotiť výpoveď z nájmu bytu
	Splnené

	KZP/PO/0759/2023/02R
	Bezodkladne vyškoliť zamestnancov ÚPSVaR LV
	Splnené

	KZP/PO/0594/2023/05R
	Zvolať schôdzu vlastníkov bytov
	Splnené

	KZP/PO/0655/2023/02R
	Vyškoliť zamestnancov o povinnostiach zo zákona č. 447/2008 Z. z.
	Splnené

	KZP/PO/0655/2023/02R
	Vyškolenie zamestnancov o základných procesných pravidlách pre správne konanie podľa zákona č. 71/1967 Zb. o správnom konaní 
	Splnené

	KZP/0191/2023/04R
	Zaslať programy zaobchádzania týchto osôb, pri ktorých sa prihliada na ich zdravotné postihnutie.
	Splnené

	KZP/0191/2023/04R
	Zaslať zoznam zdravotníckych a odborných pracovníkov (napríklad sanitárov).
	Splnené

	KZP/0191/2023/04R
	Zdravotníckemu personálu odporúčam absolvovať školenie o dodržiavaní ľudských práv.
	Splnené

	KZP/0191/2023/04R
	Informovať Úrad komisára pre osoby so zdravotným postihnutím o prijatých opatreniach, resp. podniknutých krokoch, a to v lehote do troch mesiacov.
	Splnené

	KZP/PO/0736/2023/04R
	Zrušiť obmedzenie zavedené revíznymi pravidlami pre uhrádzanie psychiatrických výkonov – kód 840, 841, 830
	Splnené

	Opatrenia prebiehajúce v roku 2024

	KZP/PO/0653/2024/02R
	Prijatie efektívnych opatrení na ukončenie systémových prieťahov správnych konaní
	Plnenie

	KZP/0253/2022/05R
	Preveriť technické možnosti zabezpečenia bezbariérového prístupu a vybudovania bezbariérového sociálneho zariadenia
	Plnenie

	KZP/0253/2022/05R
	Zaobstarať všetky doklady potrebné na zabezpečenie bezbariérového prístupu a vybudovanie sociálneho zariadenia pre osoby s obmedzenou schopnosťou pohybu
	Plnenie

	KZP/0253/2022/05R
	Hľadať iné vhodné priestory
	Plnenie

	KZP/PO/0424/2024/02R
	Opätovné prehodnotenie žiadosti zo dňa 18.07.2024.
	Plnenie

	KZP/PO/0424/2024/02R
	Zabezpečenie dôkladnejšieho odôvodňovania oznámení o neposkytnutí finančného príspevku na podporu vzdelávania záujemcu o zamestnanie.
	Plnenie

	KZP/PO/0424/2024/02R
	Každú žiadosť o poskytnutie príspevku na podporu vzdelávania záujemcu o zamestnanie posudzovať a aj odôvodňovať individuálne, teda nepoužívať identické oznámenia o neposkytnutí finančného príspevku
	Plnenie

	KZP/0411/2022/02R
	Opatrenia na ukončenie prieťahov
	Plnenie

	KZP/PO/0670/2023/07R
	ÚPSVaR – prijatie efektívnych opatrení na odstránenie vzniku systematických prieťahov v kompenzačných konaniach
	Plnenie

	KZP/PO/0247/2024/05R
	Prehodnotiť možnosti poskytovania zľavy na parkovnom pre osoby so zdravotným postihnutím
	Plnenie

	KZP/PO/0211/2024/05R
	Prehodnotiť príslušné ustanovenia Obchodných podmienok spoločnosti Slovak Parcel Service s.r.o. a zmlúv uzavretých s kuriérmi 
	Plnenie

	KZP/0525/2022/05R
	Dofinancovať a poskytnúť rozdiel odmien športovcom so sluchovým postihnutím 
	Plnenie

	KZP/PO/0678/2023/02R
	ÚPSVaR BA – prehodnotenie nároku na dotáciu na podporu humanitárnej pomoci osobe so ZZP
	Plnenie

	KZP/0409/2023/03R
	Uloženie opatrenia PSS, a. s. 
	Plnenie

	KZP/PO/0483/2023/02R
	ÚPSVaR BA – prehodnotenie nároku na dotáciu na podporu humanitárnej pomoci osobe so ZZP
	Plnenie

	KZP/0282/2023/02R
	ÚPSVaR BA – prehodnotenie nároku na dotáciu na podporu humanitárnej pomoci osobe so ZZP
	Plnenie

	KZP/0410/2023/02R
	ÚPSVaR BA – prehodnotenie nároku na dotáciu na podporu humanitárnej pomoci osobe so ZZP
	Plnenie

	KZP/PO/0627/2023/02R
	ÚPSVaR BA – prehodnotenie nároku na dotáciu na podporu humanitárnej pomoci osobe so ZZP
	Plnenie

	KZP/PO/0646/2023/06R
	Pokiaľ je ZSS Egídius Bardejov ustanovené súdom za opatrovníka klientom, ktorým zároveň poskytuje pobytovú formu sociálnej služby, podať súdu návrhy na zmenu opatrovníka pre týchto klientov.
	Plnenie

	KZP/PO/0594/2023/05R
	Zrealizovať bezbariérový prístup do bytového domu a vo vnútorných priestoroch bytového domu 
	Plnenie

	KZP/PO/0594/2023/05R
	Zabezpečiť montáž držadiel na schodiská vo vnútorných priestoroch bytového domu
	Plnenie

	KZP/PO/0594/2023/05R
	Upraviť prístupový chodník
	Plnenie

	KZP/PO/0740/2023/02R
	Vyškoliť zamestnancov ÚPSVAR Ba, odd. peňažných príspevkov na kompenzáciu ŤZP a posudkových činností 
	Plnenie

	KZP/0339/2023/04R
	Odstrániť prieťahy v konaní SP Košice
	Plnenie

	KZP/0152/2023/02R
	Vyškolenie zamestnancov o povinnostiach vyplývajúcich zo zákona
	Plnenie

	KZP/0255/2023/07R
	Preveriť podmienky poskytnutia úveru zo Štátneho fondu rozvoja bývania na účely rekonštrukcie/výmeny osobného výťahu
	Plnenie

	KZP/0255/2023/07R
	Zvolať schôdzu vlastníkov bytov a nebytových priestorov
	Plnenie

	KZP/0255/2023/07R
	Zrealizovať rekonštrukciu, resp. výmenu osobného výťahu
	Plnenie

	KZP/0064/2023/03R
	Zabezpečiť vhodné podmienky na komunikáciu s osobami so sluchovým postihnutím
	Plnenie

	KZP/0465/2022/05R
	Upraviť vyhradené parkovacie miesta
	Plnenie

	KZP/0465/2022/05R
	Prideliť parkovacie miesto
	Plnenie

	KZP/0007/2022/05R
	Prehodnotiť Všeobecne záväzné nariadenie č. 13/2012 o miestnom poplatku za komunálne odpady a drobné stavebné odpady
	Plnenie

	KZP/0386/2022/05R
	Zabezpečiť vyhradené parkovacie miesta pre osoby s obmedzenou schopnosťou pohybu pred budovou polikliniky na Šustekovej ulici v Bratislave 
	Plnenie

	KZP/0195/2022/05R
	Prehodnotiť a zmeniť Všeobecne záväzné nariadenie hlavného mesta Slovenskej republiky Bratislavy č. 10/2021 o dočasnom parkovaní motorových vozidiel 
	Plnenie

	KZP/0594/2021/05R
	Prehodnotiť interný predpis a zmeniť podmienky uzatvárania poistných zmlúv
	Plnenie

	KZP/0235/2022/05R
	Prehodnotiť zmenu príslušného všeobecne záväzného nariadenia
	Plnenie

	KZP/0198/2022/05R
	Prehodnotiť Poštové podmienky
	Plnenie

	KZP/0045/2022/05R
	Preveriť možnosti zabezpečenia bezbariérového prístupu a vybudovania výťahov 
	Plnenie

	KZP/0045/2022/05R
	Zabezpečiť bezbariérový prístup v objekte podchodu pre peších na Patrónke
	Plnenie

	KZP/0011/2022/05R
	Prehodnotiť a zmeniť Všeobecne záväzné nariadenie hlavného mesta Slovenskej republiky Bratislavy č. 10/2021 o dočasnom parkovaní motorových vozidiel 
	Plnenie

	KZP/0538/2021/02R
	Zaslať mzdu a mzdové zvýhodnenie za prácu v noci 
	Plnenie

	KZP/0084/2022/05R
	Zaobstarať všetky potrebné doklady a vykonať všetky úkony na zabezpečenie bezbariérového prístupu
	Plnenie

	KZP/0366/2022/05R
	Prehodnotiť príslušné ustanovenia podmienok poskytovania služieb káblovej televízie/satelitnej televízie/internetového prístupu 
	Plnenie

	KZP/0181/2022/02R
	Upovedomenie o výsledku posúdenia podnetu a návrh opatrení na nápravu 
	Plnenie

	KZP/0097/2022/05R
	Zabezpečiť bezbariérový prístup do budovy pošty
	Plnenie

	KZP/0215/2021/04R
	Zabezpečiť včasný prístup osôb so zdravotným postihnutím k zubno-lekárskemu ošetreniu v rámci celej SR
	Plnenie

	KZP/0215/2021/04R
	Skrátiť čakaciu dobu na zubno-lekárske ošetrenie osôb so zdravotným postihnutím v celkovej anestézii v UN Martin
	Plnenie

	KZP/0172/2020/04R
	Ukončiť asistenciu príslušníkov PZ pri používaní obmedzovacích prostriedkov voči pacientom v Nemocnici
	Plnenie

	KZP/0172/2020/04R
	Ukončiť asistenciu príslušníkov PZ pri prezliekaní pacientov v Nemocnici
	Plnenie

	KZP/0172/2020/04R
	Preškoliť príslušníkov PZ o základných ľudských právach pacientov hospitalizovaných na oddeleniach psychiatrickej liečby
	Plnenie

	KZP/0677/2020/05R
	Zabezpečiť prístup k informáciám a tlmočenie do slovenského posunkového jazyka
	Plnenie

	KZP/0559/2020/05R
	Odstrániť závady a zmodernizovať/zrekonštruovať výťah 
	Plnenie

	KZP/0449/2020/05R
	Vybudovať bezbariérový vstup do bytového domu
	Plnenie

	KZP/0450/2020/05R
	Zverejniť oznam
	Plnenie

	KZP/0304/2020/04R
	Prijať opatrenia súvisiace so zvýšenou kontrolou a dodržiavaním hygieny v sprchách ÚVTOS a ÚVV
	Plnenie

	KZP/0558/2019/05R
	Zabezpečiť prepravu osôb so zdravotným postihnutím na priamej diaľkovej linke z Banskej Štiavnice do Bratislavy
	Plnenie

	KZP/0162/2019/05R
	Zabezpečiť bezbariérový vstup do bazénov
	Plnenie

	KZP/0311/2019/05R
	Vyhradiť a označiť parkovacie miesta pre vozidlá osôb s obmedzenou schopnosťou pohybu
	Plnenie

	KZP/0105/2019/05R
	Zabezpečiť bezbariérový prístup vo vnútorných priestoroch hotela
	Plnenie

	KZP/0365/2018/04R
	Zlepšenie podmienok poskytovania zubno-lekárskej starostlivosti v anestézii
	Plnenie

	KZP/0471/2018/04R
	Zabezpečiť odľahčovaciu službu, resp. službu zabezpečujúcej krátkodobú intenzívnu zdravotnú starostlivosť
	Plnenie

	KZP/0128/2020/05R
	Zabezpečiť prístup k rodinnému domu 
	Plnenie

	KZP/0516/2018/05R
	Zabezpečiť dostupnosť hlavnej tribúny na futbalovom štadióne „MOL ARÉNA“ v Dunajskej Strede pre osoby s obmedzenou schopnosťou pohybu odkázané na invalidný vozík
	Plnenie

	KZP/0146/2019/05R
	Dofinancovať a poskytnúť dodatočnú podporu športovcom so sluchovým postihnutím
	Plnenie

	KZP/0556/2019/05R
	Dofinancovať a poskytnúť dodatočnú podporu športovcom so sluchovým postihnutím
	Plnenie

	KZP/0285/2019/05R
	Zabezpečiť bezbariérový prístup na jednotlivé poschodia vo vnútorných priestoroch budovy
	Plnenie

	KZP/0304/2019/05R
	Zabezpečiť bezbariérový prístup do budovy gymnázia, ako aj vo vnútorných priestoroch gymnázia
	Plnenie

	KZP/0025/2019/05R
	Vybudovať prístup k rodinnému domu 
	Plnenie

	KZP/0405/2018/05R
	Vyriešiť bytovú situáciu a zabezpečiť ľudsky dôstojné a primerané bývanie
	Plnenie

	KZP/0495/2018/05R
	Prerokovať zmenu všeobecne záväzného nariadenia
	Plnenie

	KZP/0259/2018/05R
	Prerokovať zmenu príslušného všeobecne záväzného nariadenia
	Plnenie

	KZP/0407/2018/05R
	Vybudovať sociálne zariadenie pre osoby s obmedzenou schopnosťou pohybu a orientácie
	Plnenie

	KZP/0388/2017/03R
	Umožnenie bezplatnej prepravy pre osoby so zdravotným postihnutím nad 62 rokov
	Plnenie

	KZP/0219/2017/05R
	Zabezpečiť užívanie parkovacích stojísk vyhradených pre osoby s obmedzenou schopnosťou pohybu a orientácie v súlade s vyhláškou č. 532/2002 Z. z.
	Plnenie

	KZP/0050/2017/05R
	Dofinancovať a poskytnúť dodatočnú podporu športovcom so zdravotným postihnutím umiestneným na 7. a 8. mieste
	Plnenie

	KZP/0465/2017/05R
	Zabezpečiť montáž a sprevádzkovanie výťahu v bytovom dome 
	Plnenie

	KZP/0014/2017/05R
	Nepokračovať vo výstavbe ďalších štyroch bytových domov
	Plnenie

	KZP/0076/2017/05R
	Vybudovať bezbariérový prístup v bytovom dome 
	Plnenie

	KZP/0110/2016/06R
	Upraviť vnútorným predpisom rozhodovanie o  pridelení asistenta učiteľa pre žiaka so ŠVVP 
	Odmietnuté

	KZP/0337/2016/06R
	Úprava zmlúv o úschove
	Splnené

	KZP/0163/2016/05R
	Vyznačiť vyhradené parkovacie miesto v súlade s kritériami podľa vyhlášky a vrátiť daň za užívanie verejného priestranstva
	Plnenie

	KZP/0355/2017/05R
	Zabezpečiť bezbarierový prístup v bytovom dome
	Plnenie

	KZP/0397/2016/05R
	Zabezpečiť bezbariérový prístup do pobočky pošty Bratislava 59
	Plnenie

	KZP/0399/2016/05R
	Zabezpečiť bezbariérový prístup do budovy pobočky Pošty Bratislava 411
	Plnenie

	KZP/0008/2016/02R
	Vytvoriť vhodné pracovné podmienky a zabezpečiť primerané úpravy výkonu práce
	Plnenie

	KZP/0091/2016/05R
	Zvolať zhromaždenie vlastníkov bytov a zabezpečiť výmenu výťahu v bytovom dome
	Plnenie

	KZP/0338/2016/05R
	Zabezpečiť bezbariérový prístup do budovy pobočky hlavnej pošty v Košiciach
	Plnenie

	KZP/0025/2017/06R
	1.Doplnenie internej smernice o zásadách prijímania do MŠ. 2.upraviť postup pri prijímaní detí pred vydaním rozhodnutia. 3.Pri zaradení dieťaťa so ŠVVP do V-V procesu. 4.Vytvoriť podmienky vzdelávania
	Splnené

	KZP/0290/2016/05R
	Zabezpečiť bezbariérový prístup v budovách Právnickej fakulty v Košiciach 
	Plnenie

	KZP/0124/2016/05R
	Zabezpečiť bezbariérový vstup do bazéna v hoteli Nivy 
	Plnenie

	KZP/0100/2016/02R
	Vytvoriť vhodné pracovné podmienky a zabezpečiť primerané úpravy výkonu práce
	Splnené

	KZP/0016/2016/05R
	Zabezpečiť bezbariérový prístup v bytovom dome
	Plnenie

	KZP/PO/0653/2024/02R
	Prijatie efektívnych opatrení na ukončenie systémových prieťahov správnych konaní
	Plnenie

	KZP/0253/2022/05R
	Preveriť technické možnosti zabezpečenia bezbariérového prístupu a vybudovania bezbariérového sociálneho zariadenia
	Plnenie

	KZP/0253/2022/05R
	Zaobstarať všetky doklady potrebné na zabezpečenie bezbariérového prístupu a vybudovanie sociálneho zariadenia pre osoby s obmedzenou schopnosťou pohybu
	Plnenie

	KZP/0253/2022/05R
	Hľadať iné vhodné priestory
	Plnenie



[bookmark: _Ref193323012][bookmark: _Toc193813934]Podnety podané na prokuratúry v roku 2024, konania na prokuratúrach ukončené v roku 2024 a prebiehajúce.
	Značka
	Vec
	Typ
	Stav

	KZP/PO/0334/2024/02R
	Podnet na preskúmanie zákonnosti rozhodnutia
	Odmietnutie
	Ukončené

	KZP/PO/0287/2024/03R
	Podnet na prokuratúru
	Podanie protestu
	Ukončené





[bookmark: _Toc193813935]Zoznam súdnych konaní s účasťou úradu komisára so vstupom do konania v roku 2024, súdne konania ukončené v roku 2024 a prebiehajúce súdne konania začaté v predchádzajúcom období.
	Značka
	Vec
	Stav

	Súdne konania začaté v roku 2024

	KZP/PO/0292/2024/03R
	Späťvzatie návrhu na zmenu opatrovníka
	Ukončené

	KZP/PO/0259/2024/03R
	Oznámenie o vstupe do súdneho konania – obmedzenie spôsobilosti na PÚ
	Prebieha

	KZP/PO/0259/2024/03R
	vstup do súdneho konania
	Prebieha

	KZP/PO/0644/2024/03R
	Súdne konanie dňa 13.11.2024
	Prebieha

	KZP/PO/0664/2024/07R
	Zmeny úpravy výkonu rodičovských práv a povinností k mal.
	Prebieha

	KZP/PO/0666/2024/03R
	Súdne konanie – obmedzenie spôsobilosti na PÚ
	Prebieha

	KZP/PO/0622/2024/03R
	Rozšírenie obmedzenia spôsobilosti
	Prebieha

	KZP/PO/0234/2024/03R
	Navrátenie spôsobilosti na právne úkony
	Prebieha

	KZP/PO/0512/2024/03R
	Konanie o obmedzení spôsobilosti na právne úkony a ustanovení opatrovníka
	Prebieha

	KZP/PO/0512/2024/03R
	Obmedzenie spôsobilosti na právne úkony a ustanovenia opatrovníka
	Prebieha

	KZP/PO/0512/2024/03R
	Odvolacie konanie vo veci obmedzenia spôsobilosti na právne úkony a ustanovení opatrovníka
	Ukončené

	KZP/PO/0292/2024/03R
	Oznámenie o vstupe do súdneho konania
	Ukončené

	KZP/PO/0285/2024/03R
	O obmedzenie spôsobilosti na PÚ
	Prebieha

	KZP/0380/2023/03R
	Návrh otca na obmedzenie spôsobilosti na právne úkony
	Prebieha

	KZP/PO/0032/2024/03R
	Návrh na obmedzenie spôsobilosti na právne úkony
	Prebieha

	KZP/0471/2020/03R
	Odvolacie konanie vo veci obmedzenia spôsobilosti na právne úkony a ustanovení opatrovníka
	Ukončené

	KZP/PO/0760/2023/03R
	Obmedzenie spôsobilosti na právne úkony
	Prebieha

	KZP/PO/0285/2024/03R
	Obmedzenie spôsobilosti na právne úkony
	Prebieha

	Súdne konania ukončené v roku 2024

	Prebieha

	KZP/0037/2020/03R
	Obmedzenie spôsobilosti na právne úkony

(podľa § 11 ods. 1 zákona č. 176/2015 Z. z. o komisároch)
Za účelom implementácie Dohovoru o právach osôb so zdravotným postihnutím do právneho poriadku Slovenskej republiky v spojení s vyhodnotenými porušeniami článkov Dohovoru o právach osôb so zdravotným postihnutím orgánmi verejnej správy som podľa § 11 ods. 1 zákona č. 176/2015 Z. z. navrhla vláde Slovenskej republiky v Správe o činnosti komisára pre osoby so zdravotným postihnutím za rok 2024 prijať celkom 12 odporúčaní na nápravu zistených nedostatkov. 

Z prehľadu uvedenom v tejto kapitole sú vypustené všetky odporúčania navrhnuté vláde SR, ktoré boli v predchádzajúcom období (2016-2023) splnené z celkového počtu 91 odporúčaní bolo splnených 21.

V zozname odporúčaní vláde SR sú uvedené odporúčania, ktoré doteraz neboli splnené, odporúčania, ktoré boli splnené v roku 2024 a nové odporúčania, ktoré navrhujem v roku 2024.

[bookmark: _Toc193813879]Prehľad plnenia legislatívnych odporúčaní navrhnutých vláde SR 
(podľa § 11 ods. 1 zákona č. 176/2015 Z. z. o komisároch)




[bookmark: _Toc161984850][bookmark: _Toc193813634]Ministerstvo práce, sociálnych vecí a rodiny SR
Odporúčania
splnené v roku 2024:	2
plní sa priebežne:	10
plní sa čiastočne:	4
nesplnené:	11
stratilo opodstatnenie:	1
nové z roku 2024:	5

1. Dôkladnejšie sledovať podmienky udeľovania súhlasov úradov práce, sociálnych vecí a rodiny podľa § 66 Zákonníka práce pri žiadostiach zamestnávateľov o udelenie predchádzajúceho súhlasu so skončením pracovného pomeru zamestnanca so zdravotným postihnutím výpoveďou podľa ustanovenia § 63 ods. 1 písm. d) bod 1. Zákonníka práce a podľa § 70 ods. 10 zákona č. 5/2004 Z. z. o službách zamestnanosti a o zmene a doplnení niektorých zákonov.
Stav plnenie: 	Plní sa priebežne
Rezort: 	MPSVaR SR
Zdroj: 	Správa za rok 2016
Oblasť úpravy: 	Zákon č. 311/2001 Z. z. Zákonník práce, Zákon č. 5/2004 Z. z. o službách zamestnanosti a o zmene a doplnení niektorých zákonov, Zákon č. 55/2017 Z. z. o štátnej službe a o zmene a doplnení niektorých zákonov

Hodnotenie plnenia k 31. decembru 2024:
Právna úprava bola zmenená poslaneckým návrhom novely § 66 zákona č. 311/2001 Z. z. Zákonníka práce, § 77 zákona č. 55/2017 Z. z. o štátnej službe a novely § 70 zákona č. 5/2004 Z. z. o zamestnanosti schváleným dňa 15.3.2022 účinným od 1.4.2022 vydaným pod č. 82/2022 Z. z.. Aplikáciu novely Zákonníka práce, Zákona o službách zamestnanosti a Zákona o štátnej službe, ktorou došlo k skráteniu lehoty na udelenie súhlasu so skončením pracovného pomeru s osobou so zdravotným postihnutím z 30 dní na 7 pracovných dní, každoročne monitorujeme a vyhodnocujeme v praxi na základe štatistických údajov Ústredia práce, sociálnych vecí a rodiny. 
Podľa štatistických údajov, ktoré sme získali k 31.12.2024 z Ústredia práce, sociálnych vecí a rodiny zamestnávatelia po novele sa z celkového počtu podaných žiadostí o udelenie predchádzajúceho súhlasu fikcia udelenia súhlasu so skončením pracovného pomeru s osobou so zdravotným postihnutím v žiadnom prípade neuplatnila. 
Z vyjadrenia MPSVaR SR k uvedenému odporúčaniu vyplýva, že v druhej polovici roka 2024 začalo pracovať na príprave novely zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. Súčasťou návrhu je aj zmena ustanovenia § 70 ods. 10 zákona. Novela je aktuálne v legislatívnom procese (10/2024 – predbežná informácia, 11/2024 vnútorné pripomienkové konanie). Účinnosť novely sa navrhuje od 1. septembra 2025.
Z dôvodu zabrániť fiktívnemu rozhodnutiu na udelenie prechádzajúceho súhlasu boli úrady práce zo strany ústredia práce (odbor sprostredkovateľských služieb) usmernené s tým, že úrad po doručení zamestnávateľom o udelenie predchádzajúceho súhlasu a potrebných dokladov, bezodkladne vydá rozhodnutie aj bez uplatnenia procesných úkonov. Postup vo veci rozhodnutia o udelení predchádzajúceho súhlasu je v podstate totožný s postupom, aký bol vykonávaný zo strany úradov práce pred účinnosťou novely, s tým rozdielom, že pred vydaním rozhodnutia sa neuplatňuje postup podľa § 33 ods. 2 zákona o správnom konaní. Zároveň úrad práce a odvolací orgán ďalej postupuje v režime správneho konania. Vzhľadom na uvedené MPSVaR SR akceptovalo návrh ústredia práce na vypustenie § 70 ods. 10 zo zákona o službách zamestnanosti. V MPK túto novelu podporíme.



2. Vytvoriť účinný kontrolný mechanizmus činnosti posudkových lekárov. Činnosť posudkových lekárov Úradov práce, sociálnych vecí a rodiny a Ústredia práce, sociálnych vecí a rodiny nie je toho času možné účinne namietať a spochybniť. Jediným prostriedkom je vypracovanie odborného znaleckého posudku znalcom zapísaným v zozname znalcov a tlmočníkov vedenom na Ministerstve spravodlivosti Slovenskej republiky, ktorý je však pre mnohé osoby s ťažkým zdravotným postihnutím finančne náročný a tým nedostupný
Stav plnenie: 	Plní sa čiastočne
Rezort: 	MPSVaR SR
Zdroj: 	Správa za rok 2016
Oblasť úpravy: 	Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia

Hodnotenie plnenia k 31. decembru 2024:
Prijatím nového konceptu integrovanej posudkovej činnosti (zákon č. 376/2024 Z. z. o integrovanej posudkovej činnosti) sa aj do lekárskej posudkovej činnosti vniesli prvky, ktoré by mohli zlepšiť transparentnosť postupu posudkových lekárov a čiastočne zlepšiť možnosť ich kontroly a účinnej nápravy. Integrovaná posudková činnosť sa bude realizovať vo forme sociálnej posudkovej činnosti a lekárskej posudkovej činnosti, pričom sociálna posudková činnosť a jej závery budú predchádzať lekárskej posudkovej činnosti. V prípade zásadných rozdielov vo výstupe týchto dvoch zložiek posudkovej činnosti bude rozhodovať odborné konzílium. Zároveň integrovaný posudok bude sám rozhodnutím v správnom konaní, proti ktorému bude možné podať odvolanie a taktiež bude preskúmateľný súdom.

3. Prijať legislatívnu úpravu s cieľom zjednotenia lekárskej posudkovej činnosti.
Stav plnenia: 	Splnené (čiastočne stratilo opodstatnenie)
Rezort: 	MPSVaR SR a MZ SR
Zdroj: 	Správa za rok 2016
Oblasť úpravy: 	Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia
Zákon č. 448/2008 Z. z. o sociálnych službách 

Hodnotenie plnenia k 31. decembru 2024: 
Dňa 20. decembra 2024 nadobudol platnosť zákon č. 376/2024 Z. z. o integrovanej posudkovej činnosti, ktorý zjednocuje spôsob sociálneho a lekárskeho posudzovania na viaceré účely. Podľa zákona o integrovanej posudkovej činnosti sa bude vykonávať sociálna posudková činnosť a lekárska posudková činnosť za účelom uplatnenie nárokov posudzovanej osoby v oblasti sociálnych služieb podľa zákona č. 448/2008 Z. z. o sociálnych službách, v oblasti peňažných príspevkov na kompenzáciu sociálnych dôsledkov ťažkého zdravotného postihnutia podľa zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a tiež v oblasti sociálnej ekonomiky podľa zákona č. 112/2018 Z. z. o sociálnej ekonomike a sociálnych podnikoch.
Začiatkom roka 2025 Ministerstvo práce, sociálnych vecí a rodiny SR po dohode s Ministerstvom zdravotníctva SR pripravilo vyhlášku, ktorou sa vykonávajú niektoré ustanovenia zákona o integrovanej posudkovej činnosti, najmä ustanovilo podrobnosti výkonu sociálnej a lekárskej posudkovej činnosti, vzory formulárov používaných pri výkone integrovanej posudkovej činnosti (lekársky nález, dotazníky a posudky), rozsah odkázanosti fyzickej osoby na pomoc inej fyzickej osoby na základe stupňa odkázanosti, zoznam činností, pri ktorých sa posudzuje odkázanosť fyzickej osoby na osobnú asistenciu, spôsob určovania rozsahu osobnej asistencie, maximálny ročný rozsah osobnej asistencie a zloženie a podrobnosti činnosti odborného konzília. Návrh vyhlášky je v legislatívnom procese a očakávaná účinnosť je rovnako ako v prípade zákona o integrovanej posudkovej činnosti ku dňu 1. septembra 2025.
K zjednoteniu výkonu posudkovej činnosti vykonávanej Sociálnou poisťovňou v zmysle zákona č. 461/2003 Z. z. o sociálnom poistení nedošlo a vzhľadom na zmenu metodiky posudzovania sa to už nejaví ako účelné. V tomto smere zjednotenie posudkovej činnosti stratilo opodstatnenie.



4. Kontrolovať chránené dielne a chránené pracoviská pri dodržiavaní povinnosti vytvorenia vhodných podmienok práce a primeranej záťaže pre osoby so zdravotným postihnutím, napriek novele zákona č. 5/2004 Z. z. o službách zamestnanosti, ktorá precizuje právnu úpravu týkajúcu sa definície chránenej dielne a chráneného pracoviska, a zároveň aj pracovné podmienky v nich vyžadujúce. Podľa zákona č. 5/2004 Z. z. o službách zamestnanosti § 55 Chránená dielňa a chránené pracovisko. Ďalej podľa zákona č. 5/2004 o službách zamestnanosti § 63 ods. 1 bod a) Povinnosti zamestnávateľa pri zamestnaní občanov so zdravotným postihnutím. 
Stav plnenie: 	Plní sa priebežne 
Rezort: 	MPSVaR SR
Zdroj: 	Správa za rok 2017
Oblasť úpravy: 	Zákon č. 5/2004 Z. z. o službách zamestnanosti 

Hodnotenie plnenia k 31. decembru 2024:
K uvedenému odporúčaniu MPSVaR SR uviedlo, že v druhej polovici roka 2024 začalo pracovať na príprave novely zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. Súčasťou novely je aj návrh právnej úpravy, ktorou sa zabezpečí, že úrad pred vydaním rozhodnutia o priznaní postavenia chránenej dielne alebo chráneného pracoviska na mieste preverí, či pracovné podmienky a nároky na pracovný výkon sú prispôsobené zdravotnému stavu občana so zdravotným postihnutím. MPSVaR SR ďalej uvádza, že kontrolu dodržiavania povinnosti zamestnávateľa pri zamestnávaní občanov so zdravotným postihnutím v zmysle § 63 ods. 1 písm. a) zákona o službách zamestnanosti vykonávajú referáty kontroly jednotlivých úradov práce v súvislosti s výkonom kontroly dodržiavania ustanovení zákona pri podpore zamestnávania občanov so zdravotným postihnutím, a to dodržiavanie podmienok dohôd o poskytnutí príspevku uzatvorených medzi úradom práce a zamestnávateľom.

5. V rámci zjednodušenia prístupnosti do spoločenského života ako aj uľahčenia cestovania v krajinách Európskej únie osobám so zdravotným postihnutím, odporúčanie preveriť a pripraviť možnosti zapojenia sa do projektu vydávania jednotného Európskeho preukazu zdravotného postihnutia, ktorý by umožnil osobám s ťažkým zdravotným postihnutím využívať výhody aj v iných krajinách Európskej únie v oblasti kultúry, športu, cestovného ruchu a verejnej dopravy, alebo inej vhodnej spolupráce s krajinami Európskej únie, aby aj občania Slovenska mali nárok na využívanie zliav a iných výhod v zahraničí. 
Stav plnenie: 	Plní sa priebežne
Rezort: 	MPSVaR SR
Zdroj: 	Správa za rok 2017
Oblasť úpravy: 	Nová právna úprava 

Hodnotenie plnenia k 31. decembru 2024: 
V októbri 2024 prijala Rada Európskej únie dve smernice, ktorými sa ustanovuje európsky preukaz osoby so zdravotným postihnutím a európsky parkovací preukaz pre osoby so zdravotným postihnutím. 
Smernica európskeho parlamentu a rady (EÚ) 2024/2841 z 23. októbra 2024, ktorou sa ustanovuje európsky preukaz osoby so zdravotným postihnutím a európsky parkovací preukaz pre osoby so zdravotným postihnutím, ako aj Smernica Európskeho parlamentu a rady (EÚ) 2024/2842 Z 23. októbra 2024, ktorou sa Smernica (EÚ) 2024/2841 rozširuje na štátnych príslušníkov tretích krajín s oprávneným pobytom v členskom štáte boli dňa 14. novembra 2024 publikované v Úradnom vestníku EÚ. Po vydaní tzv. delegovaných aktov, ktoré budú špecifikovať digitálne prvky obidvoch preukazov, pristúpi Slovenská republika k transpozícii obidvoch smerníc do vnútroštátnych právnych predpisov. Transpozičná lehota je 30 mesiacov (počítaná odo dňa nadobudnutia účinnosti smernice) a lehota pre uplatňovanie smernice v praxi 42 mesiacov (počítaná odo dňa nadobudnutia účinnosti smernice). Európsky preukaz osoby so zdravotným postihnutím a európsky parkovací preukaz pre osoby so zdravotným postihnutím by sa mal začať v Slovenskej republike uplatňovať najneskôr do 14. mája 2028.[footnoteRef:3]  [3:  	Európsky preukaz osoby so zdravotným postihnutím (2024/2841): Táto smernica z 23. októbra 2024 zavádza spoločný štandardizovaný a prístupný formát preukazu pre osoby so zdravotným postihnutím, ktorý umožňuje prístup k osobitným podmienkam alebo preferenčnému zaobchádzaniu v celej EÚ.
Európsky parkovací preukaz pre osoby so zdravotným postihnutím (2024/2842): Táto smernica rozširuje platnosť predchádzajúcej smernice na štátnych príslušníkov tretích krajín s oprávneným pobytom v členskom štáte, poskytujúc im rovnaké výhody ako občanom EÚ.] 


6. Vypustiť § 38 ods. 18 (od. 1.7.2020 prečíslovaný ako ods. 18) zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov, (vo veci peňažných príspevkov na diétne stravovanie, výdavky spojené s hygienou alebo s opotrebovaním šatstva, bielizne, obuvi a bytového zariadenia, so zabezpečením prevádzky OMV, so starostlivosťou o psa so špeciálnym výcvikom), podľa ktorého je poskytnutie tohto príspevku obmedzené príjmom fyzickej osoby, ktorý nemôže byť vyšší ako “trojnásobok sumy životného minima pre jednu plnoletú fyzickú osobu ustanoveného osobitným predpisom.“[footnoteRef:4]. Podávatelia podnetov upozorňujú na to, že táto suma je veľmi nízka, navyše, že aj keď ich nízky príjem prekračuje o pár eur, na tento príspevok nemajú nárok. V súvislosti s týmto poznamenávam, že príjem sa pre účely príspevkov podľa § 18 zákona o kompenzáciách posudzuje ako celkový príjem žiadateľa o príspevok a započítajú sa k tomu príjmy v širokom spektre spoluposudzovaných osôb (napr. manžel/manželka, rodičov nezaopatreného dieťaťa).  [4:  	K 1. júlu 2023 boli ustanovené sumy životného minima Opatrením Ministerstva práce, sociálnych vecí a rodiny SR č. 220/2023 Z. z. Za životné minimum fyzickej osoby alebo fyzických osôb, ktorých príjmy sa posudzujú, sa považuje suma alebo úhrn súm:
268,88 EUR mesačne pre prvú plnoletú osobu,
187,57 EUR mesačne pre prvú plnoletú osobu,
122,77 EUR mesačne pre prvú plnoletú osobu.] 

Stav plnenie: 	Nesplnené
Rezort: 	MPSVaR SR
Zdroj: 	Správa za rok 2018
Oblasť úpravy: 	Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia 

Hodnotenie plnenia k 31. decembru 2024: 
V rámci medzirezortných pripomienkových konaní pravidelne túto pripomienku uplatňujeme. Napriek každoročnej valorizácii sumy životného minima je výška príspevku stále nízka, preto opakovane navrhujem v budúcej novele Zákona o peňažných príspevkoch riešenie uvedeného problému, a to zvýšením násobku sumy životného minima v danom prípade. Podľa vyjadrenia MPSVaR SR je systém peňažných príspevkov na kompenzáciu ťažkého zdravotného postihnutia súčasťou sociálnej pomoci, založený je na princípe solidarity a financovaný je výlučne zo štátneho rozpočtu. Pri peňažnom príspevku na kompenzáciu zvýšených výdavkov bola ustanovená hranica ochrany príjmu na úrovni trojnásobku sumy životného minima pre jednu plnoletú fyzickú osobu. MPSVaR SR aktuálne neplánuje zvýšiť ustanovenú hranicu ochrany príjmu pri peňažnom príspevku na kompenzáciu zvýšených výdavkov.



7. Legislatívne rozšíriť poskytovanie odľahčovacej služby aj pre iné osoby, nielen pre osoby, ktoré opatrujú fyzické osoby s ťažkým zdravotným postihnutím, to je napr. pre rodičov, pestúnov, poručníkov, ktorí sa starajú o dieťa so zdravotným postihnutím.
Stav plnenia: 	Plní sa priebežne
Rezort:	MPSVaR SR
Zdroj: 	Správa za rok 2018
Oblasť úpravy: 	Zákon č. 448/2008 Z. z. o sociálnych službách

Hodnotenie plnenia k 31. decembru 2024: 
Ministerstvo práce, sociálnych vecí a rodiny SR v nadväznosti na reformu integrovanej posudkovej činnosti zvažuje nahradenie nároku na poberanie predĺženého rodičovského príspevku od troch do šesť rokov veku pri starostlivosti o dieťa s dlhodobo nepriaznivým stavom nárokom na pripravovaný príspevkom na starostlivosť (resp. príspevkom na pomoc pri odkázanosti), pri ktorom vzniká nárok na pomoc vo forme odľahčovacej služby. Zároveň ministerstvo sa k decembru 2024 rozhodlo sformovať pracovnú skupinu za účasti relevantných subjektov k problematike odľahčovacej služby. Zámerom pracovnej skupiny je pripraviť nové koncepčné uchopenie odľahčovacej služby (nový model nastavenia a financovania odľahčovacej služby), ktoré by bolo možné premietnuť do pripravovanej reformy financovania sociálnych služieb.

8. Zvýšenie peňažného príspevku na kúpu pomôcky druhého mechanického vozíka, kde je suma peňažného príspevku najviac 1 659,70 EUR, druhého elektrického vozíka 4 979,09 EUR a druhého načúvacieho aparátu, kde je suma peňažného príspevku najviac 331,94 EUR. Hlavne chcem poukázať na neprimerane nízku sumu poskytnutého peňažného príspevku na kúpu druhého načúvacieho aparátu, pričom suma tejto pomôcky začína od cca. 650 EUR a viac. Podľa zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia § 26 ods. 3 peňažný príspevok na kúpu pomôcky, peňažný príspevok na výcvik používania pomôcky a peňažný príspevok na úpravu pomôcky, kategorizácia pomôcok a zoznam pomôcok. 
Stav plnenia: 	Nesplnené
Rezort: 	MPSVaR SR
Zdroj: 	Správa za rok 2019
Oblasť úpravy: 	Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia 

Hodnotenie plnenia k 31. decembru 2024:
Táto legislatívna úloha zostáva naďalej nesplnená. V rámci medzirezortných pripomienkových konaní túto pripomienku pravidelne uplatňujeme, nakoľko v ostatných novelách zákona o peňažných príspevkoch na kompenzáciu ťažkého zdravotného postihnutia sa uplatnenie tejto zmeny neuskutočnilo a tieto nezahŕňali úpravu výšky sumy týchto príspevkov. K uvedenému odporúčaniu MPSVaR SR uvádza, že z dôvodu, že ide o zdravotnícke pomôcky, ktoré sa poskytujú na základe verejného zdravotného poistenia, má byť v rámci systému verejného zdravotného poistenia osobe so zdravotným postihnutím poskytnutá taká pomôcka, ktorá vyhovuje jeho individuálnym potrebám pri každodennom používaní. Z dôvodu znížiť riziko sociálneho vylúčenia v prípadoch, kedy si pomôcka vyžaduje opravu a fyzická osoba s ŤZP ju nemôže používať a bez nej vykonávať sociálne aktivity, bola v systéme peňažných príspevkov na kompenzáciu ustanovená výnimka vo veci duplicitného riešenia pri vybraných druhoch pomôcok, ide o mechanický vozík, elektrický vozík a načúvací prístroj. Zákon o peňažných príspevkoch umožňuje poskytnúť peňažný príspevok na kúpu druhého mechanického vozíka, elektrického vozíka a druhého načúvacieho aparátu ako náhradných pomôcok. Podmienkou je, že prvá pomôcka už bola poskytnutá alebo zapožičaná na základe verejného zdravotného poistenia. Zdravotné poistenie je povinné a založené na poistnom princípe, pričom systém peňažných príspevkov na kompenzáciu je na princípe solidarity a je plne financovaný zo štátneho rozpočtu. 



9. Vytvorenie podmienok a priestoru na odbornú prácu s rodinou, vo vybraných prípadoch aj dlhodobú prácu s rodinou, ktorej členom je osoba so zdravotným postihnutím. V systéme sociálno-právnej ochrany dieťaťa napriek rozsiahlej novelizácii právnej úpravy v praxi naďalej prevláda kontrola a prešetrovanie schopnosti rodiny zabezpečovať starostlivosť o dieťa pred reálnou pomocou a odbornou prácou s rodinou. Opatrenia sociálnoprávnej ochrany dieťaťa sa realizujú striedmo, v ohraničenom, krátkom období, často neskoro a nie sú prispôsobené špecifickým potrebám osôb so zdravotným postihnutím, resp. pre ne prístupné. 
Stav plnenia: 	Plní sa čiastočne
Rezort: 	MPSVaR SR a MZ SR
Zdroj: 	Správa za rok 2019.
Oblasť úpravy: 	Zákon č. 305/2005 Z. z. o sociálnoprávnej ochrane detí a o sociálnej kuratele

Hodnotenie plnenia k 31. decembru 2024:
V rámci systému sociálnoprávnej ochrany detí a sociálnej kurately za vplyvom zmeny detských domovov na centrá pre deti a rodiny sa postupne výrazne zvýšil počet rôznych intervencii realizovaných práve v centrách pre deti rodinu, zameraných na pomoc rodinám a predchádzanie vyňatia dieťaťa vrátane dieťaťa so zdravotným znevýhodnením z rodiny.
Významnú zmenu do odbornej práce s rodinou priniesla v roku 2024 implementácia národného projektu „Rozvoj výkonu opatrení sociálnoprávnej ochrany detí a sociálnej kurately II.“. Cieľom projektu je aj podporiť poskytovanie odbornej pomoci deťom v ohrození), a to prostredníctvom rozvoja a zlepšenia dostupnosti opatrení na riešenie situácie detí v ohrození určením a zavedením aktuálne absentujúceho personálneho štandardu a následnou postupnou špecializáciou na výkon špecializovaných agend úradom práce, ako aj rozšírením a skvalitnením metód práce s rodičmi v rámci výkonu opatrení realizovaných centrami pre deti a rodiny. Na vybraných úradoch práce (28) bol zásadne navýšený počet zamestnancov vrátane terénnych sociálnych pracovníkov/asistentov sociálnej práce a odborných zamestnancov referátov poradensko- psychologických služieb. V centrách pre deti a rodiny sa posilnil výkon podporných opatrení pre rodinu vrátane dobrovoľných pobytových foriem pomoci, ktoré môžu byť zamerané aj na nácvik rodičovských zručností a iných zručností potrebných na zvládanie rodičovských povinností, prípadne na úpravu a zachovanie vzťahov medzi dieťaťom a rodičom/osobou, ktorá sa o dieťa stará. V roku 2024 bol zásadne navýšený aj počet odborných pracovníkov centier pre deti a rodiny vrátane psychológov, ktorí pomáhajú vykonávať podporné opatrenia aj priamo v rodine (sanácia rodinného prostredia, nácvik rodičovských zručností, riešenie rodičovského konfliktu).
Podľa našich poznatkov výzvou ostáva pripravenosť odborných zamestnancov (poznatky, metodika práce) na prácu so skupinou osôb so zdravotným postihnutím, ktoré majú najvyššie požiadavky čo sa týka špecifických potrieb.



10. V rámci úvah o vytvorení a prispôsobení sociálnych služieb potrebám obyvateľstva osobitne venovať pozornosť sociálnym službám pre ľudí s poruchou autistického spektra a inými pervazívnymi vývinovými poruchami. 
Stav plnenia: 	Plní sa priebežne
Rezort: 	VÚC v spolupráci s MPSVaR SR
Zdroj: 	Správa za rok 2019
Oblasť úpravy: 	Zákon č. 448/2008 Z. z. o sociálnych službách

Hodnotenie plnenia k 31. decembru 2024:
MPSVaR vo svojom stanovisku k plneniu tohto odporúčania uvádza: v rámci úvah o vytvorení a prispôsobení sociálnych služieb potrebám obyvateľstva s poruchou autistického spektra a inými pervazívnymi vývinovými poruchami, vyhlásilo MPSVaR v rámci Plánu obnovy a odolnosti Slovenskej republiky niekoľko výziev. Výzvy sa týkali budovania alebo rekonštrukcie špecializovaných zariadení (forma pobytová alebo ambulantná). Na rozdiel od roku 2023, písomná odpoveď z MPSVaR neobsahovala informáciu o aktuálnom navýšení počtu zariadení poskytujúcich sociálnu službu v špecializovanom zariadení, ktorej cieľovou skupinou sú aj osoby s pervazívnymi vývinovými poruchami.
Vyhlásené výzvy a pozornosť, ktorú MPSVaR SR venuje sociálnym službám pre ľudí s poruchou autistického spektra a inými pervazívnymi vývinovými poruchami považujem za významný pokrok v napĺňaní potrieb osôb so zdravotným postihnutím a odporúčam MPSVaR SR pokračovať v nastolenom trende. 

11. Zmeniť Prílohu č. 1 k Zákonu č. 448/2008 Z. z. tak, aby sa znížil maximálny počet prijímateľov sociálnej služby na jedného zamestnanca a navýšil minimálny percentuálny podiel odborných zamestnancov na celkovom počte zamestnancov a zabezpečil ich financovanie. 
Stav plnenia: 	Nesplnené
Rezort: 	MPSVaR SR
Zdroj: 	Správa za rok 2019
Oblasť úpravy: 	Zákon č. 448/2008 Z. z. o sociálnych službách

Hodnotenie plnenia k 31. decembru 2024: 
Podľa písomnej odpovede MPSVaR určovanie podielu odborných zamestnancov neznamená, že sa Zákonom o sociálnych službách určuje, aký počet odborných zamestnancov má poskytovateľ sociálnej služby zamestnávať. Príloha č. 1 Zákona o sociálnych službách má zabrániť tomu, aby sa napr. zvyšovanie počtu obslužných a administratívnych zamestnancov nedialo na úkor odborných zamestnancov a tým aj na úkor kvality poskytovanej sociálnej služby.
Pri svojej monitorovacej činnosti opakovane zaznamenávam, že zariadenia sociálnych služieb majú nedostatok odborných zamestnancov. Preto považujem za potrebné venovať pozornosť tomuto odporúčaniu, pretože dostatočný počet odborných zamestnancov má podstatný vplyv na kvalitu sociálnych služieb a tým aj na kvalitu každodenného života ich klientov.

12. Zapracovať výsledky rozhodovacej činnosti súdov do metodických usmernení Ústredia práce v oblasti peňažných príspevkov na kompenzáciu ťažkého zdravotného postihnutia. 
Stav plnenia: 	Nesplnené 
Rezort: 	MPSVaR SR
Zdroj: 	Správa za rok 2019
Oblasť úpravy: 	Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia 

Hodnotenie plnenia k 31. decembru 2024: 
Stanovisko Ústredia práce, sociálnych vecí a rodiny SR ostáva nezmenené v tom smere, že rozhodovacia prax súdov v oblasti kompenzácií nie je jednotná, a preto ju nie je možné pretaviť do úpravy aktuálnych postupov úradov práce v rozhodovacej praxi. S týmto postojom nie je možné sa stotožniť. Vzhľadom na vytvorenie siete troch špecializovaných správnych súdov na čele s Najvyšším správnym súdom SR sa vytvoril aj priestor na skvalitnenie súdnej rozhodovacej činnosti. Výsledky v tomto smere sú nespochybniteľné, rozsudky v oblasti kompenzácií sa vyznačujú vysokou kvalitou, v priebehu posledných rokov boli sudcovia správnych súdov v danej téme opakovane školení. Rozsudky vo veciach kompenzácií si našli svoje neopomenuteľné miesto aj v Zbierke stanovísk a rozhodnutí Najvyššieho správneho súdu SR (napr. Zbierka č. 3/2024 (č. 82 – 88/2024) -www.nssud.sk/zbierka-stanovisk-a-rozhodnuti-najvyssieho-spravneho-sudu-slovenskej-republiky/zbierka-stanovisk-a-rozhodnuti-za-rok-2024).

13. Novelizovať zákon o peňažných príspevkoch na kompenzáciu ťažkého zdravotného postihnutia o zákonné podmienky nároku tak, aby nevylučoval možnosť rodičov získať opatrovateľský príspevok pri starostlivosti o deti s autizmom či Aspergerovým syndrómom. 
Stav plnenia: 	Splnené 
Rezort: 	MPSVaR SR
Zdroj: 	Správa za rok 2020
Oblasť úpravy: 	Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia

Hodnotenie plnenia k 31. decembru 2024: 
V rámci prípravy reformy posudkovej činnosti sa nám podarilo MPSVaR SR presvedčiť, že v rozhodovacej praxi úradov práce je tento trend prítomný, a to v dôsledku zaužívaného nadvýkladu pojmu bežná rodičovská starostlivosť v kombinácii s tým, ako sa nahliada na možnosti a schopnosti rodičov zabezpečiť potrebnú pomoc svojmu dieťaťu so zdravotným postihnutím a s tým, na ktoré všetky činnosti pri vyhodnocovaní potreby pomoci inej fyzickej osoby sa pri deťoch vôbec neprihliada. V rekcii na to sa následne podarilo v procese prijímania nového zákona č. 376/2024 Z. z. o integrovanej posudkovej činnosti a k tomu prislúchajúcej vyhlášky presadiť, aby sa v texte prijímaných predpisoch a príslušných dôvodových správach tieto problematické oblasti precizovali takým spôsobom, aby už nebolo možné ich vykladať tak, že rodičom starajúcim sa o dieťa so zdravotným postihnutím, ktoré je v dôsledku svojho zdravotného postihnutia odkázané na pomoc inej fyzickej osoby, je možné odmietnuť poskytnúť pomoc vo forme kompenzácií s odkazom na ich rodičovské povinnosti túto pomoc zabezpečiť. Tiež sa podarilo v rámci týchto reformným prác presadiť, aby boli rovnocenne zohľadňované funkčné obmedzenia duševných schopností ako príčina odkázanosti na pomoc inej fyzickej osoby pri tej ktorej činnosti (plnení životnej potreby). 

14. Prehodnotiť systémové zaradenie invalidného dôchodku z mladosti v zákone č. 461/2003 Z. z. o sociálnom poistení v znení neskorších, súčasne prehodnotiť či jeho forma dostatočne plní svoj účel a prípadne transformovať túto štátnu pomoc do vhodnejšej podoby. Zvoliť inú právnu úpravu s pravidelne valorizovaným finančným zabezpečením. 
Stav plnenia: 	Nesplnené
Rezort: 	MPSVaR SR
Zdroj: 	Správa za rok 2020
Oblasť úpravy: 		Zákon č. 461/2003 Z. z. o sociálnom poistení v znení neskorších predpisov

Hodnotenie plnenia k 31. decembru 2024: 
Z písomnej komunikácie s MPSVaR SR vyplýva nasledovné: Aktuálne stále prebieha komplexná analýza dostupných možností pri nastavení podmienok nároku na invalidný dôchodok a určenia sumy invalidného dôchodku; vrátane ich vyhodnocovania a posudzovania relevantných faktorov, ktoré môžu ovplyvniť výsledné závery vo vzťahu k potrebe legislatívnej zmeny. Súčasťou predmetnej analýzy bude aj samostatná časť mapujúce tzv. invalidov z mladosti. V inom vyjadrení MPSVaR SR poukázalo na to, že výška dôchodku je závislá na miere participácie jednotlivca na sociálnom poistení. Invalidný dôchodok z mladosti je z tohto pohľadu solidárnou dávkou, ktorú osoby so zdravotným postihnutím získavajú bez toho, aby boli pred vznikom invalidity dôchodkovo poistené. Na týchto tvrdeniach zakladá MPSVaR SR dôvodnosť rozdielu výšky invalidného dôchodku z mladosti oproti štandardnému invalidnému dôchodku.


15. Novelizovať zákon č. 447/2008 Z. z. o peňažných príspevkoch, rozšíriť súčasnú tabuľku zdravotného postihnutia jednotlivých systémov z roku 1998 a doplniť ju o nové ochorenia. Poznatky medicíny jednoznačne potvrdzujú výskyt chorôb, ktoré v uvedenej tabuľke chýbajú, preto by ju bolo potrebné rozšíriť a nie krátiť.
Stav plnenia: 	Stratilo opodstatnenie 
Rezort: 	MPSVaR SR	
Zdroj: 	Správa za rok 2021
Oblasť úpravy: 	Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia

Hodnotenie plnenia k 31. decembru 2024:
Zákonom o integrovanej posudkovej činnosti sa upravili nové posudkové kritériá pre určovanie ťažkého zdravotného postihnutia. Zoznam ťažkých zdravotných postihnutí je ustanovený v prílohe č. 1 zákona o integrovanej posudkovej činnosti. V porovnaní s prílohou č. 3 zákona o peňažných príspevkoch na kompenzáciu predstavuje príloha č. 1 zákona o integrovanej posudkovej činnosti odklon od zoznamu diagnóz a vyjadrenia percentuálnej miery funkčnej poruchy.
Pri posudzovaní, či osoba má ťažké zdravotné postihnutie, dochádza k zhodnoteniu zdravotného stavu, určeniu, či ide o ľahkú, strednú, alebo ťažkú poruchu. Pritom ľahká porucha nepredstavuje žiadny zásadnejší vplyv na fungovanie integrity jedinca ako celku, naopak, organizmus má funkčné rezervy, naopak ťažká porucha predstavuje dezintegráciu organizmu ako celku, bez možnosti kompenzácie a potreby externej pomoci a podpory, kde už predpoklad sociálneho začlenia a samostatného fungovania bez adekvátnej podpory je výrazne limitovaný. Stredná porucha je výsledkom individuálneho zhodnoteniu funkčných dôsledkov: dopadov na sociálny, spoločenský a rodinný život. Toto posudzovanie je vysoko kvalifikované a komplexné, odrážajúce kompenzačné schopnosti posudzovanej osoby.

16. Reformovať systém peňažných kompenzácií poskytovaných osobám s ťažkým zdravotným postihnutím tak, aby viac spĺňal požiadavku priebežnej podpory a pomoci osobám so zdravotným postihnutím, aby podporoval v dostatočnej miere všetky osoby so zdravotným postihnutím, aby neviedol osoby so zdravotným postihnutím a ich rodiny do sociálno-ekonomickej pasce, a aby koreloval s aktuálnymi požiadavkami, potrebami a sociálnymi dôsledkami bežného života osoby so zdravotným postihnutím. 
Stav plnenia: 	Plní sa priebežne
Rezort: 	MPSVaR SR
Zdroj: 	Správa za rok 2021
Oblasť úpravy: 	Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia

Hodnotenie plnenia k 31. decembru 2024:
MPSVaR SR priebežne realizuje opatrenia s cieľom zlepšovať podmienky poskytovania peňažných príspevkov na kompenzáciu ťažkého zdravotného postihnutia tak, aby lepšie zodpovedali aktuálnym potrebám osôb so zdravotným postihnutím. V roku 2024 boli prijaté viaceré legislatívne zmeny aj s týmto cieľom. 
Dňa 1. januára 2024 nadobudla účinnosť novela opatrenia MPSVaR SR, ktorým sa ustanovuje zoznam pomôcok a maximálne zohľadňované sumy z ceny pomôcok. Pri niektorých pomôckach sa zvýšili maximálne zohľadňované sumy z ceny pomôcky na účely určenia výšky peňažného príspevku na kúpu pomôcky, reflektujúc zvýšenie cien, za ktoré je možné pomôcku reálne kúpiť. Nariadením vlády SR č. 135/2024 Z. z. sa s účinnosťou od júla 2024 zvýšila sadzba na jednu hodinu osobnej asistencie na účely určenia výšky peňažného príspevku na osobnú asistenciu a zvýšila sa výška peňažného príspevku na opatrovanie. Pri peňažnom príspevku na opatrovanie sa ďalej úplne zrušilo zohľadňovanie príjmu opatrovanej fyzickej osoby s ťažkým zdravotným postihnutím s účinnosťou od 1. decembra 2024. Príjem fyzickej osoby s ťažkým zdravotným postihnutím teda už nemá žiaden vplyv na poskytnutie alebo na výšku peňažného príspevku na opatrovanie. Zároveň sa zvýšila suma, o ktorú sa navyšuje peňažný príspevok na opatrovanie v prípade opatrovania nezaopatrených detí, a to zo sumy 100 EUR mesačne na dvojnásobok tejto sumy, t. j, na 200 EUR mesačne.
Tiež sa pripravuje reforma financovania sociálnych služieb a v tejto súvislosti aj vytvorenie príspevku na starostlivosť, ktorého využitie bude flexibilnejšie ako peňažného príspevku na opatrovanie.

17. Novelizovať ustanovenie § 9 a § 10 zákona č. 461/2003 Z. z. o sociálnom poistení tak, aby nezaopatreným dieťaťom sústavne sa pripravujúcim na povolanie bola aj osoba po skončení povinnej školskej dochádzky, ak pokračuje v štúdiu na základnej škole. Najmä v prípade osôb so zdravotným postihnutím môže dôjsť k situácii, že aj po dosiahnutí 16. roku veku pokračujú v štúdiu na základnej škole, resp. na špeciálnej základnej škole, no nemajú nárok na sirotský dôchodok, nakoľko ide o legislatívnu medzeru, keď sa už nepovažujú za nezaopatrené deti, hoci bez riadneho skončenia základného vzdelania nemôžu pokračovať v štúdiu na strednej škole.
Stav plnenia: 	Nesplnené
Rezort: 	MPSVaR SR
Zdroj: 	Správa za rok 2021
Oblasť úpravy: 	Zákon č. 461/2003 Z. z. o sociálnom poistení

Hodnotenie k 31. decembru 2024:
Po opakovanom predložení odporúčania na riešenie sa ním MPSVaR SR začalo zaoberať a informovalo, že “ide o zaujímavý podnet, ktorý otvára tému s dopadom na vybranú skupinu poistencov.” Vníma ako potrebné viesť k tejto problematike odbornú diskusiu, ktorá by zohľadnila rôzne aspekty a súvislosti. Aktuálne sa MPSVaR SR touto otázkou zaoberá s cieľom posúdiť možné legislatívne riešenia] v širšom kontexte.

18. Navrhujem novelou príslušných ustanovení zákona č. 447/2008 Z. z. o peňažných príspevkoch zaručiť právo osoby odkázanej na osobnú asistenciu na spätné vyplatenie priznaných hodín osobnej asistencie za obdobie od podania žiadosti do rozhodnutia o priznaní. Vzhľadom na aktuálnu právnu úpravu nie je pre osoby odkázané na pomoc osobného asistenta reálne zdokladovať poskytovanie osobnej asistencie pred priznaním nároku, čo je podmienkou jej preplatenia, keďže to znamená, že osoba žiadajúca o osobnú asistenciu by musela mať také príjmy, ktoré jej za rozhodné obdobie (od podania žiadosti do priznania nároku, t. j. niekoľko mesiacov) umožňujú osobného asistenta platiť. Príspevok na osobnú asistenciu je tak pre osoby s nižšími príjmami v zásade nedostupný, resp. zákonné ustanovenie o spätnej výplate príspevku ku dňu podania žiadosti je vo svojej podstate obsolentné. 
Stav plnenia: 	Nesplnené 
Rezort: 	MPSVaR SR
Zdroj: 	Správa za rok 2022
Oblasť úpravy: 	Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia

Hodnotenie plnenia k 31. decembru 2024:
Doterajšia právna úprava taxatívne ustanovuje podmienky, na základe ktorých je možné poskytovať peňažný príspevok na osobnú asistenciu fyzickej osobe s ŤZP. Zároveň ustanovuje aj povinnosti fyzickej osoby s ŤZP a lehoty súvisiace s predkladaním dokladov, ktoré sú rozhodujúce na účely výplaty peňažného príspevku na osobnú asistenciu. Fyzická osoba s ŤZP, ktorej bol priznaný príspevok na osobnú asistenciu, je povinná predložiť výkaz o počte hodín vykonanej osobnej asistencie za každý kalendárny mesiac príslušnému úradu na vyúčtovanie najneskôr do 5. dňa nasledujúceho mesiaca. Vzhľadom na popísaný problém s nemožnosťou spätnej výplaty príspevku na osobnú asistenciu sme navrhovali ako jedno z možných riešení predĺžiť aj v tomto prípade lehotu na predloženie výkazov (tak ako v prípade tzv. závažných dôvodov v zákone bližšie nedefinovaných), čo sa ale aj podľa názoru MPSVaR SR nejaví ako vhodné riešenie. Naďalej tak ostáva problematika praktickej nevykonateľnosti práva na spätné doplatenie priznaného príspevku na osobnú asistenciu ku dňu podania žiadosti nevyriešená.

19. Zefektívniť a sprístupniť existujúci systém podporných služieb pre rodinu pri riešení nepriaznivých životných situácií, vrátane sociálnych služieb tak, aby bol aj prakticky prístupný a čerpateľný pri zabezpečovaní starostlivosti o maloleté deti a prípadné doplnenie tohto systému o ďalšie špecifické služby najmä komunitného charakteru, resp. finančné sprístupnenie neštátnych služieb tohto charakteru.
Stav plnenia: 	Plní sa čiastočne 
Rezort: 	MPSVaR SR
Zdroj: 	Správa za rok 2022
Oblasť úpravy: 	Zákon č. 448/2008 Z. z. o sociálnych službách

Hodnotenie plnenia k 31. decembru 2024:
V rámci prípravy reformy financovania sociálnych služieb sa pracuje aj s témou prístupnosti sociálnych služieb pre maloleté deti, nakoľko v praxi sa ukázalo, že maloleté deti a ich rodiny potrebujú viac terénne a komunitné služby než pobytové (viď aj deinštitucionalizácia služieb ako prejav najlepšieho záujmu dieťaťa). Viaceré služby ako opatrovateľská služba, odľahčovacia služba a ďalšie však neboli v praxi pripravené na prácu s maloletými deťmi (potrebné špeciálne zručnosti ako pri dospelých klientoch), a preto boli rodinami s deťmi využívané len veľmi málo. MPSVaR SR uznalo potrebu situáciu riešiť. V rámci prebiehajúcej prípravy novej koncepcie sociálnych služieb sa bude novo koncipovať aj právna úprava sociálnych služieb krízovej intervencie a podpory detí v ranom detstve. Ministerstvo tiež zriadilo stálu expertnú medzirezortnú pracovnú skupinu, ktorá sa komplexne zaoberá službami včasnej intervencie a ranej starostlivosti. Úlohou pracovnej skupiny je okrem zdieľania relevantných informácii aj práca na strategických dokumentoch ako je Národná stratégia rozvoja koordinovaných služieb včasnej intervencie a ranej starostlivosti pre roky 2022-2030, ako aj Akčný plán na roky 2023-2025 k tejto stratégii, Cesta dieťaťa v ranom veku, Metodika poskytovania služby včasnej intervencie. Tieto dokumenty kladú dôraz na sieťovanie, medzirezortnú spoluprácu a poskytovanie služieb na komunitnej úrovni.
V roku 2024 ministerstvo tiež zrealizovalo v reakcii na tragické udalosti viaceré ad hoc opatrenia smerujúce k sprístupneniu odľahčovacej služby pre rodiny s deťmi so zdravotným postihnutím, ktoré sú odkázané na opatrovanie, a to zásadným rozšírením rozsahu tejto služby a zavedením dočasnej pomoci pri financovaní tejto služby (pilotný projekt „Podpora odľahčenia opatrovateľov”).

20. Zmeniť/upraviť spôsob poskytovania starostlivosti o deti s ťažkým zdravotným postihnutím, najmä mentálnym, v podmienkach centra pre deti a rodiny tak, aby bolo v súlade s najlepším záujmom dieťaťa, smerovalo k jeho maximálnej podpore a obsahovalo záväzok štátu vytvárať primerané úpravy reflektujúce potreby vyplývajúce zo zdravotného postihnutia dieťaťa.
Stav plnenia: 	Plní sa priebežne
Rezort: 	MPSVaR SR
Zdroj: 	Správa za rok 2022
Oblasť úpravy: 	Zákon č. 305/2005 Z. z. o sociálnoprávnej ochrane detí a o sociálnej 	kuratele

Hodnotenie plnenia k 31. decembru 2024:
MPSVaR SR realizovalo viaceré kroky, ktoré majú, resp. budú mať pozitívny vplyv na kvalitu zabezpečovania starostlivosti o deti s ťažkým zdravotným postihnutím vrátane mentálneho postihnutia v centrách pre deti a rodiny. Významnou zmenou je prijatie novely zákona č. 376/2022 Z. z., ktorou o. i. došlo k zrušenie výnimky z povinnosti umiestniť všetky deti do 6 rokov veku do mesiaca po umiestnení v centre do profesionálnej náhradnej rodiny. Doteraz sa tento záväzok na deti so zdravotným postihnutím nevzťahoval a deti so zdravotným postihnutím boli diskriminované v prístupe ku vhodnejšej forme náhradnej starostlivosti v profesionálnych náhradných rodinách. Za týmto účelom ministerstvo prijalo aj opatrenia smerujúce k vytvoreniu potrebných podmienok v domácnostiach profesionálnych náhradných rodín, aby tieto boli schopné zabezpečiť špecifickú starostlivosť, na ktoré sú deti so zdravotným postihnutím odkázané. Prijaté zmeny reflektujú výstupy projektu „Implementácia Európskej záruky pre deti / Inklúzia detí so zdravotným znevýhodnením v kontexte deinštitucionalizácie náhradnej starostlivosti". Projekt sa venuje aj téme inklúzie detí so zdravotným znevýhodnením, v rámci čoho boli realizované odborné školenia smerujúce k nadobudnutiu potrebných vedomostí a zručností potrebných pre prácu s touto skupinou maloletých detí („Pochopenie znevýhodnenia”, „Iniciovanie zmien v manažmente postupov" a „Porozumenie znevýhodnenia a inklúzie"). Cieľom školení aj ďalších podporných aktivít bolo hlbšie pochopiť zmysel inklúzie detí so zdravotných znevýhodnením, predísť umiestneniu do CDR či zistiť príčiny umiestnenia a možností iného postupu v rámci sociálno-právnej ochrany detí.
Zmeny sa začali realizovať aj vo vzťahu k tým deťom so zdravotným postihnutím, ktoré naďalej ostanú v starostlivosti centier pre deti a rodiny v tzv. špecializovanej samostatnej skupine. Postupne sa zabezpečuje debarierizácia centier pre deti a rodiny, ale aj priestorová. deinštitucionalizácia centier výstavbou rodinných domov. Počíta sa s presťahovaním 8 samostatných skupín zo všetkých zapojených CDR v počte 74 klientov do novovybudovaných samostatne stojacich rodinných domov, ktoré budú bezbariérové. Tiež sa zabezpečí nakúp potrebnej zdravotníckej techniky a pomôcok, či inkluzívnych pomôcok určených na skvalitnenie starostlivosti o deti so zdravotným znevýhodnením.

21. Zosúladiť posudkovú činnosť v rámci systému peňažných kompenzácií poskytovaných osobám s ťažkým zdravotným postihnutím s požiadavkami Dohovoru o právach osôb so zdravotným postihnutím tak, aby postavenie osoby so zdravotným postihnutím nebolo postavené na medicínskom modeli, ale reflektovalo medzinárodný vývoj v tejto oblasti. 
Stav plnenia: 	Plní sa čiastočne
Rezort: 	MPSVaR SR
Zdroj: 	Správa za rok 2022
Oblasť úpravy: 	Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia

Hodnotenie plnenia k 31. decembru 2024: 
Reforma posudkovej činnosti spočívajúca v prijatí zákona č. 376/2024 Z. z. o integrovanej posudkovej činnosti, nadväzujúcej vyhlášky a metodických materiálov prináša posilnenie a formalizovanie výkonu sociálnej posudkovej činnosti, obsah ktorej bude inšpirovaný metodikou WHODAS. Lekárskej posudkovej činnosti bude naďalej dominovať najmä medicínsky model posudzovania založený na určení závažnosti konkrétnej diagnózy v zmysle funkčného deficitu, sociálna posudková činnosť bude zameraná na podrobné mapovanie funkčnosti posudzovanej osoby vo vzťahu k zvládaniu jednotlivých oblastí života. Mapované a zaznamenané budú informácie o ťažkostiach posudzovanej osoby, jej pracovných, vzdelávacích, občianskych, rodinných a voľnočasových aktivitách, individuálnych predpokladoch, a tiež informácie o rodinnom prostredí posudzovanej osoby a ďalších vplyvoch prostredia či sociálnej situácie, ktoré ovplyvňuje jej začlenenie do spoločnosti. Lekárska posudková činnosť by mala zistenia a závery sociálnej posudkovej činnosti zohľadniť, výsledná váha týchto zistení na výsledok komplexného posúdenia však ostáva otázna. Zatiaľ čo zákon o integrovanej posudkovej činnosti je prijatý a obsah vyhlášky je známy z prebiehajúceho legislatívneho konania, metodické pokyny sú v procese internej prípravy, a teda ich obsah ešte nepoznáme.



22. Upraviť východiskovú metodiku pre posudkovú činnosť a vyhodnocovanie odkázanosti na pomoc vo forme kompenzácií tak, aby všetky druhy mentálnych postihnutí boli kompenzované rovnocenne (aktuálne zásadne prevažuje kompenzácia telesných obmedzení na úkor mentálnych obmedzení). 
Stav plnenia: 	Plní sa priebežne
Rezort: 	MPSVaR SR
Zdroj: 	Správa za rok 2022
Oblasť úpravy: 	Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia

Hodnotenie plnenia k 31. decembru 2024: 
Reforma posudkovej činnosti prináša priestor na rovnovážnejšie posudzovanie vplyvu fyzických a psychických obmedzení posudzovanej osoby na jej celkovú funkčnosť vo vzťahu k schopnosti začleniť sa do spoločnosti, a to najmä prostredníctvom koncepcie/obsahu dotazníkov, ktoré budú podkladom na výkon sociálnej posudkovej činnosti. V rámci lekárskej posudkovej činnosti dochádzka k vyváženiu vplyvu týchto dvoch príčin ťažkostí posudzovanej osoby samostatným vyhodnocovaním potreby dohľadu pri napĺňaní tej ktorej základnej životnej potreby.

23. Zosúladiť proces posudzovania nároku na priznanie rodičovského príspevku do 6-teho roku veku dieťaťa z dôvodu dlhodobo nepriaznivého zdravotného stavu s požiadavkami a princípmi platnými pre správne konanie. 
Stav plnenia: 	Nesplnené 
Rezort: 	MPSVaR SR
Zdroj: 	Správa za rok 2022
Oblasť úpravy: 	Zákon č. 571/2009 Z. z. o rodičovskom príspevku

Hodnotenie plnenia k 31. decembru 2024:
MPSVaR SR deklarovalo ambíciu v rámci reformy financovania sociálnych služieb vyhodnotiť aj možnosť nahradiť poskytovanie predĺženého rodičovského príspevku príspevkom na starostlivosť (ten má nahradiť príspevok na opatrovanie + finančný príspevok na sociálnu službu). V prípade takejto zmeny by bolo posudzovanie nároku na príspevok realizované v rámci správneho konania so všetkými požiadavkami a princípmi platnými pre správne konanie. Tým by došlo aj k naplneniu požadovaného cieľa a navrhované odporúčanie by stratilo ďalšie opodstatnenie.

24. Zaviesť overovanie psychickej spôsobilosti odborných zamestnancov zariadení sociálnych služieb. Ide o návrh preventívneho systému ochrany klientov zariadení sociálnych služieb, pričom overenie psychickej spôsobilosti sa realizuje aj v rôznych iných povolaniach, napríklad v prípade pedagogických zamestnancov a podobne. 
[bookmark: _Hlk130207075]Stav plnenia:	Nesplnené 
Rezort: 	MPSVaR SR 
Zdroj: 	Správa za rok 2022 
Oblasť úpravy: 	Zákon č. 448/2008 Z. z. o sociálnych službách

Hodnotenie plnenia k 31. decembru 2024:
Z písomnej odpovede z MPSVaR vyplýva nasledovné: v súlade s § 9 ods. 8 Zákona o sociálnych službách je poskytovateľ sociálnej služby povinný plniť podmienky kvality poskytovanej sociálnej služby podľa prílohy č. 2 k Zákonu o sociálnych službách, aj Štandardy kvality poskytovanej sociálnej služby v II. oblasti: Personálne podmienky obsahujú 2.3 Kritérium: „Prijímanie zamestnancov a zaškoľovanie zamestnancov v súlade so všeobecne záväznými právnymi predpismi." Štandardom k tomuto kritériu je, že „Pri postupoch, pravidlách a podmienkach prijímania zamestnancov poskytovateľa sociálnej služby je rozhodujúcim kritériom odborná kvalifikovanosť pre danú pracovnú pozíciu a osobnostné predpoklady zamestnanca". Zamestnávateľ si môže vo vnútornom predpise (napr. platový, poriadok, pracovný poriadok,...) stanoviť okrem kvalifikačných predpokladov a kvalifikačných požiadaviek vzdelania aj iné podmienky vrátane overovania psychickej spôsobilosti odborných zamestnancov. 
Som si vedomá aktuálnej situácie a problémov so zabezpečením kvalifikovaného personálu zariadení sociálnych služieb, čo však nemôže byť na úkor kvality poskytovaných sociálnych služieb a zabezpečenia ochrany práv osôb so zdravotným postihnutím. Ponechaním nastavenia podmienok overovania osobnostných predpokladov alebo psychickej spôsobilosti zamestnancov výlučne na poskytovateľa sociálnej služby nie je zaručená rovnaká ochrana klientov zariadení sociálnych služieb.
Jedným zo všeobecných záväzkov Dohovoru o právach osôb so zdravotným postihnutím je aj podporovať vzdelávanie odborníkov a pracovníkov, ktorí pracujú s osobami so zdravotným postihnutím, v oblasti práv uznaných v tomto dohovore s cieľom zlepšiť poskytovanie pomoci a služieb zaručených týmito právami.

25. Podporiť proces deinštitucionalizácie sociálnych služieb výraznejšou podporou ambulantne poskytovaných sociálnych služieb podmienených odkázanosťou. Národný akčný plán prechodu z inštitucionálnej starostlivosti na komunitnú starostlivosť na roky 2022 – 2026 predpokladá podporu budovania kapacít komunitných sociálnych služieb, teda aj sociálnych služieb poskytovaných ambulantnou formou. V rámci pozitívneho pôsobenia na rozvoj tejto formy sociálnej služby navrhujem na rovnakom základe ako pre neverejných poskytovateľov sociálnych služieb, rozšíriť finančné príspevky poskytované Ministerstvom práce, sociálnych vecí a rodiny Slovenskej republiky aj pre ambulantnou formou poskytované sociálne služby zariadené a založené vyšším územným celkom. Zvážiť možno aj finančnú podporu zariadení podporovaného bývania zriadených a založených vyšším územným celkom.
Stav plnenia:	Plní sa priebežne 
Rezort: 	MPSVaR SR 
Zdroj: 	Správa za rok 2022 
Oblasť úpravy: 	Zákon č. 448/2008 Z. z. o sociálnych službách

Hodnotenie plnenia k 31. decembru 2024:
Podľa MPSVaR sa proces deinštitucionalizácie sociálnych služieb aj naďalej priebežne podporuje prostredníctvom národných projektov. Národný projekt Deinštitucionalizácia zariadení sociálnych služieb Podpora transformačných tímov (ďalej len „NP DI PTT“) podporil v procese prechodu z inštitucionálnej na komunitnú úroveň spolu 93 zariadení sociálnych služieb, z ktorých 90 má v súčasnosti odborne oponovaný transformačný plán. V roku 2024 prebiehala príprava národného projektu Podpora poskytovania komunitných a kvalitných sociálnych služieb. Zámer tohto národného projektu bol Komisiou pri Monitorovacom výbore schválený 27. júna 2024 a výzva bola vyhlásená 19. decembra 2024. V roku 2024 prebiehal aj výber spolupracujúcich subjektov, ktorí svojou expertízou zabezpečia plnenie jednotlivých podaktivít smerujúcich ku skvalitneniu poskytovaných sociálnych služieb. Jednou z podaktivít je aj pokračovanie v podpore napĺňania transformačného plánu pre zariadenia, ktoré boli zapojené v NP DI PTT, ako aj poskytnutie cielenej odbornej prípravy transformačného plánu pre tie zariadenia sociálnych služieb, ktoré majú o deinštitucionalizáciu záujem.
Považujem za nevyhnutné v procese deinštitucionalizácie systému sociálnych služieb pokračovať a zároveň oceňujem podporu a aktivity tohto procesu v roku 2024.



26. Analyzovať skúsenosti Českej republiky s právnou úpravou poskytovania sociálnej služby bez súhlasu klienta v kontexte možných zmien právnej úpravy v Slovenskej republike.
Stav plnenia:	Plní sa priebežne 
Rezort: 	MPSVaR SR 
Zdroj: 	Správa za rok 2023
Oblasť úpravy: 	Zákon č. 448/2008 Z. z. o sociálnych službách

Hodnotenie plnenia k 31. decembru 2024:
MPSVaR vo svojom stanovisku k plneniu tohto odporúčania uvádza: S ohľadom na prípravu Koncepcie reformy financovania sociálnych služieb a zavedenie nového príspevku na pomoc pri odkázanosti sa konzultácie s MPSV ČR, ktoré sa uskutočnili v roku 2024, sústredili na príspevok na starostlivosť (nastavenie, legislatívu, skúsenosti a i.). V rámci svojej monitorovacej činnosti, ale aj v rámci vybavovania individuálnych podnetov sa opakovane stretávam s poskytovaním sociálnych služieb bez súhlasu klienta. Upriamujem pozornosť na záväzok vyplývajúci z Článku 19 Dohovoru o právach osôb so zdravotným postihnutím (Nezávislý spôsob života a začlenenie do spoločnosti), podľa ktorého zmluvné štáty okrem iného zabezpečia, aby osoby so zdravotným postihnutím mali možnosť zvoliť si miesto pobytu, ako aj to, kde a s kým budú žiť na rovnakom základe s ostatnými a aby neboli nútené žiť v určitom konkrétnom prostredí. Analyzovať skúsenosti Českej republiky s právnou úpravou poskytovania sociálnej služby bez súhlasu klienta odporúčam v nadväznosti na rozsudok Európskeho súdu pre ľudské práva (ďalej len „ESĽP“) zo dňa 13. októbra 2016 vo veci Červenka proti Českej republike. ESĽP v danom prípade konštatoval, že pánovi Červenkovi bola poskytovaná sociálna služba proti jeho vôli a došlo k porušeniu jeho práva na osobnú slobodu a bezpečnosť podľa článku 5 Dohovoru o ochrane ľudských práv a základných slobôd. Rozsudok ESĽP poukázal na nedostatočnú vnútroštátnu právnu úpravu v Českej republiky. Nedostatky boli odstránené novelou Zákona č. 108/2006 Sb. o sociálních službách a Zákona č. 189/2016 Sb. o zvláštních žízeních soudních. Novela stanovuje prísne podmienky, za ktorých môže opatrovník bez súhlasu opatrovanca uzavrieť zmluvy o poskytovaní sociálnej služby a zároveň zakotvuje možnosť súdneho preskúmania nedobrovoľného pobytu v zariadení sociálnych služieb, ktoré pánovi Červenkovi nebol umožnené.
V kontexte záväzku vyplývajúceho z článku 19 Dohovoru o právach osôb so zdravotným postihnutím a uvedeného rozsudku ESĽP, týmto poukazujem na dôležitosť analýzy právnej úpravy poskytovania sociálnej služby bez súhlasu klienta zariadenia sociálnych služieb.

27. Zmeniť právnu úpravu príslušných ustanovení Zákona o rodičovskom príspevku tak, aby sa obmedzenie súbehu viacerých rodičovských príspevkov nevzťahovalo na predĺžený rodičovský príspevok do 6 rokov veku z dôvodu dlhodobo nepriaznivého zdravotného stavu dieťaťa, prípadne zmeniť právnu úpravu príslušných ustanovení zákona o kompenzáciách tak, aby v prípade komplexného posudku o odkázanosti dieťaťa na opatrovanie mohol rodič poberať peňažný príspevok na jeho opatrovanie aj vo veku do 6 rokov, pokiaľ si nemôže uplatniť nárok na poberanie predĺženého rodičovského príspevku.
Stav plnenia:	Nesplnené
Rezort: 	MPSVaR SR 
Zdroj: 	Správa za rok 2023
Oblasť úpravy: 	Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia
Zákon č. 571/2009 Z. z. o rodičovskom príspevku

Hodnotenie plnenia k 31. decembru 2024:
MPSVaR SR nezvažuje upraviť možnosť, aby rodičia poberali súčasne viac ako jeden rodičovský príspevok. Odôvodňujú to tým, že je určený pre rodiča ako dočasná náhrada príjmu počas doby poskytovania starostlivosti o dieťa s účelom prispieť rodičovi na zabezpečenie riadnej starostlivosti o dieťa.
V nadväznosti na reformu posudkovej činnosti sa v rámci reformy financovania sociálnych služieb navrhuje prehodnotenie poberania rodičovského príspevku z dôvodu dlhodobo nepriaznivého zdravotného stavu dieťaťa a jeho nahradenie príspevkom na pomoc pri odkázanosti.

28. V súčasnosti podľa § 34 ods. 6 Zákona o peňažných príspevkoch možno peňažný príspevok na kúpu osobného motorového vozidla poskytnúť, ak fyzická osoba s ťažkým zdravotným postihnutím je zamestnaná alebo preukáže, že bude zamestnaná alebo sa jej poskytuje sociálna služba v domove sociálnych služieb, špecializovanom zariadení, dennom stacionári alebo preukáže, že sa jej bude poskytovať sociálna služba v domove sociálnych služieb, špecializovanom zariadení alebo dennom stacionári alebo navštevuje školu alebo preukáže, že bude navštevovať školu a osobné motorové vozidlo bude využívať najmenej dvakrát v týždni na účely prepravy do zamestnania, školy alebo domova sociálnych služieb, špecializovaného zariadenia alebo denného stacionára a dvakrát v týždni späť. Zoznam zariadení navrhujeme doplniť o rehabilitačné stredisko ambulantného typu, do ktorého musia osoby s ťažkým zdravotným postihnutím cestovať aj viackrát ako dvakrát v týždni. Sociálna rehabilitácia má pre integráciu osôb s ťažkým zdravotným postihnutím prvoradý význam, preto považujeme za dôležité uľahčiť prístup k nej i osobám s ťažkým zdravotným postihnutím, ktoré sú odkázané na individuálnu prepravu.
Stav plnenia:	Nesplnené 
Rezort: 	MPSVaR SR 
Zdroj: 	Správa za rok 2023
Oblasť úpravy: 	Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia

Hodnotenie plnenia k 31. decembru 2024:
Podľa vyjadrenia MPSVaR SR cieľom poskytnutia peňažného príspevku na kúpu OMV podľa zákona o peňažných príspevkoch je podporiť tie fyzické osoby s ŤZP, ktoré sa potrebujú pravidelne prepravovať do zamestnania, školy, domova sociálnych služieb, špecializovaného zariadenia alebo denného stacionára. V rehabilitačnom stredisku (pri ambulantnej forme) sa síce predpokladá, že pôjde o nácvik špecifických zručností, ktorého sa bude osoba zúčastňovať opakovane, avšak nie dlhodobo a vždy aj z iného účelu. Uvedenou problematikou sa MPSVaR SR zaoberalo už v minulosti a dospelo k záveru, že rehabilitačné stredisko (z dôvodu účelovosti) nie je možné zaradiť medzi zariadenia na účely poskytnutia peňažného príspevku na kúpu osobného motorového vozidla.
ÚKOZP sa nestotožňuje s argumentami MPSVaR SR a zastáva názor, že rehabilitačné stredisko je tiež zariadením sociálnych služieb, do ktorej klienti dochádzajú, a preto považujem za potrebné podporiť ich pravidelnú prepravu do uvedeného zariadenia. 
Podľa našich informácií počet rehabilitačných stredísk klesol, preto nie je predpoklad, že pôjde o vysoký počet klientov. Podľa Centrálneho registra poskytovateľov sociálnych služieb je na Slovensku registrovaných 28 rehabilitačných stredísk ambulantného typu, ktoré navštevuje 362 klientov. 
Zo Správy o sociálnej situácii obyvateľstva SR za rok 2023 vyplýva, že z celkovej kapacity 50 179 (49 959) miest v OPIO (sociálne služby pri odkázanosti na pomoc inej osoby) zariadeniach pripadá len 1 % miest rehabilitačným strediskám.


Nové odporúčania zo správy za rok 2024:
29. Rozšíriť okruh osôb, ktoré môže poistenec osobne a celodenne ošetrovať, o blízku osobu, s ktorou žije v spoločnej domácnosti. 
Stav plnenia: 	Nové odporúčanie
Rezort: 	MPSVaR SR
Zdroj: 	Správa za rok 2024
Oblasť úpravy: 	§ 39 zákona č. 461/2003 Z. z. o sociálnom poistení 

Poznámka k plneniu: 
Navrhujeme rozšíriť a precizovať okruh osôb, ktoré môže poistenec osobne a celodenne ošetrovať. Rozšírenie navrhujeme tak, aby nárok na ošetrovné mohol vzniknúť aj poistencovi, ktorý ošetruje blízku osobu, s ktorou žije v spoločnej domácnosti v zmysle ustanovení Občianskeho zákonníka, prípadne navrhujeme upraviť uvedené ustanovenie podľa vzoru úpravy v Českej republike (§ 39 zákona č. 187/2006 Zb.) Napriek tomu, že väčšina rodinných domácností sa formuje uzavretím manželstva, z údajov Štatistického úradu z roku 2023 vyplýva, že rodiny založené kohabitáciou alebo neúplné rodiny v súčasnosti tvoria už takmer 35%. Súčasné nastavenie znevýhodňuje rodiny, ktoré nie sú založené manželstvom, pritom aktuálny trend a aplikačná prax ukazujú, že aj keď počet rodín založených manželstvom kulminuje, pribúdajú rodiny založené na kohabitácii. Rovnako stúpa počet rodín osamelých rodičov, čoraz viac detí sa rodí mimo manželstva a vznikajú alternatívne formy rodinného spolužitia. Na základe aplikačnej praxe si dovoľujeme tvrdiť, že v prípade rodín, ktoré majú člena so zdravotným, je tento trend ešte výraznejší. Napriek tomu, že súčasná právna úprava pomerne široko upravuje počet príbuzných, ktorým vzniká nárok na ošetrovné, znevýhodňuje poistencov, ktorí sa potrebujú postarať o blízku osobu, s ktorou žijú v jednej domácnosti. Navrhovaná zmena má pozitívny dopad práve na rodiny s osobami so zdravotným postihnutím.[footnoteRef:5] [5:  	V zmysle ľudsko-právnych dokumentov je rodina základnou jednotkou spoločnosti a má právo na primeranú sociálnu, právnu a hospodársku ochranu. Tieto práva sú univerzálne a nevzťahujú sa iba na rodiny založené manželstvom. v zmysle medzinárodných, európskych a vnútroštátnych ľudsko-právnych dokumentov je rodina prirodzenou a základnou jednotkou spoločnosti a má právo na ochranu spoločnosti i štátu (Všeobecná deklarácia ľudských práv). Rodina má právo na právnu, ekonomickú a sociálnu ochranu (Charta základných práv EÚ). Rodina je základnou jednotkou spoločnosti a má právo na primeranú sociálnu, právnu a hospodársku ochranu zabezpečujúcu jej plný rozvoj (Európska sociálna charta). v zmysle Dohovoru OSN o právach osôb so zdravotným postihnutím je rodina prirodzená a základná jednotka spoločnosti a má nárok na ochranu zo strany spoločnosti a štátu. v zmysle zákona o rodine spoločnosť všetky formy rodiny všestranne chráni. v zmysle čl. 4 majú všetci členovia rodiny povinnosť si pomáhať a podľa svojich schopností a možností zabezpečiť zvyšovanie hmotnej a kultúrnej úrovne rodiny. ] 


30. Zvážiť zmenu ustanovenia § 104 zákona č. 36/2005 Z. z152 tak, že zdravotný stav osvojenca nebude prekážkou osvojenia, keďže osvojenie predstavuje o. i. významnú právnu ochranu dieťaťa so zdravotným postihnutím, o možnosť ktorej by nemali byť deti so zdravotným postihnutím ukrátené. 
Stav plnenia: 	Nové odporúčanie
Rezort: 	MPSVaR SR
Zdroj: 	Správa za rok 2024
Oblasť úpravy: 	§ 104 zákona č. 36/2005 Z. z. o rodine

31. Zabezpečiť intenzívne školenie inštitúcií pôsobiacich v oblasti sociálnoprávnej ochrany detí a sociálnej kurately a právach osôb so zdravotným postihnutím a záväzkoch, vyplývajúcich najmä z Dohovoru o právach osôb so zdravotným postihnutím. 
Stav plnenia: 	Nové odporúčanie
Rezort: 	MPSVaR SR
Zdroj: 	Správa za rok 2024
Oblasť úpravy: 	zákon č. 305/2005 Z. z. o sociálnoprávnej ochrane detí a o sociálnej kuratele

32. Prehodnotiť podmienky pomoci v hmotnej núdzi vo vzťahu k dostatočnému finančnému zabezpečeniu potrieb detí so zdravotným postihnutím (najmä detí s dlhodobo nepriaznivým zdravotným stavom a deti s ťažkým zdravotným postihnutím). 
Stav plnenia: 	Nové odporúčanie
Rezort: 	MPSVaR SR
Zdroj: 	Správa za rok 2024
Oblasť úpravy: 	zákon č. 417/2013 Z. z. o pomoci v hmotnej núdzi

33. Zabezpečiť podporu v nezamestnanosti osobám poberajúcim peňažný príspevok na opatrovanie po ukončení opatrovania z dôvodu úmrtia opatrovanej osoby najmenej na obdobie 6 mesiacov za účelom hľadania zamestnania. 
Stav plnenia: 	Nové odporúčanie
Rezort: 	MPSVaR SR
Zdroj: 	Správa za rok 2024
Oblasť úpravy: 	zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a zákon č. 461/2003 o sociálnom poistení

1. [bookmark: _Hlk67088953]Vytvoriť systém pravidelného štatistického zisťovania a priebežnej aktualizácie celkového počtu osôb, ktorým bolo rozhodnutím súdu zasiahnuté do spôsobilosti na právne úkony alebo ktorým bola táto spôsobilosť na právne úkony vrátená alebo zmenená.
Stav plnenia: 	Nesplnené 
Rezort: 	MS SR
Zdroj: 	Správa za rok 2016
Oblasť úpravy: 	Nová právna úprava

Hodnotenie plnenia k 31. decembru 2024:
Štatistické zisťovanie počtu osôb, ktorým bolo zasiahnuté do spôsobilosti na právne úkony, a osôb, ktorým bola spôsobilosť na právne úkony navrátená alebo rozsah obmedzenia zmenený, je podľa Ministerstva spravodlivosti Slovenskej republiky realizované prostredníctvom sledovania pohybu súdnej agendy, a to konkrétne počtom došlých vecí a počtom rozhodnutí vo veci, vrátane dĺžky konania. 
Napriek uvedenému však predmetné odporúčanie naďalej evidujeme ako nesplnené, keďže jeho primárnym cieľom je získanie presných údajov o počte občanov Slovenskej republiky, ktorí boli v minulosti (pred 1.7.2016) pozbavení spôsobilosti na právne úkony alebo im bola obmedzená spôsobilosť na právne úkony, a taktiež zistenie počtu občanov, ktorým bol ustanovený verejný opatrovník a blízka osoba ako opatrovník. 

2. Aplikovať Článok 12 Dohovoru o právach osôb so zdravotným postihnutím do nášho právneho poriadku a zrušiť ustanovenie § 10 Občianskeho zákonníka, tento nahradiť novým prístupom k právnemu chápaniu rovnosti pred zákonom pre všetky osoby so zdravotným postihnutím. Podľa znenia bodu 38. Záverečných odporúčaní Výboru OSN pre práva osôb so zdravotným postihnutím[footnoteRef:6] „Výbor je znepokojený tým, že napriek nedávnym právnym a procesným reformám sa nedostáva rovnosti pred zákonom všetkým osobám so zdravotným postihnutím a odopiera sa im právo voliť, právo uzavrieť manželstvo a založiť rodinu, právo užívať majetok a právo zachovať si plodnosť.“ v bode 39 týchto odporúčaní „výbor odporúča, aby zmluvný štát zrušil § 10 ods. 1 Občianskeho zákonníka, ktorý upravuje pozbavenie spôsobilosti na právne úkony a § 10 ods. 2 Občianskeho zákonníka, ktorý upravuje obmedzenie spôsobilosti na právne úkony a zaviedol podporované rozhodovanie, ktoré rešpektuje autonómiu, vôľu a preferencie jednotlivca.“ Záujem štátu prijať právnu úpravu chrániacu ľudí s problémami pri rozhodovaní a zlikvidovať nálepkovanie týchto ľudí nálepkou „pozbavený“ alebo „obmedzený“ spôsobilosti na právne úkony je cestou, ktorá týmto ľuďom zabezpečí úctu a rovnoprávnosť. Veľký význam v rámci tejto legislatívnej aktivity je zabezpečenie ochrany seniorov pred nekalým konaním smerujúcim k prevodom ich majetkov, nehnuteľností, v ktorých majú obydlie/trvalý pobyt, všetko v záujme toho, aby seniori pri prevodoch týchto nehnuteľností mali možnosť konať slobodne, bez nátlaku a vyhrážok (bližšie informácie sú uvedené v Kapitole 4 Aktivity v oblasti legislatívy). V súvislosti s plnením tohto odporúčania si dovoľujem upozorniť, že v roku 2020 sa pracovná skupina nezišla a práce na legislatívnom návrhu v pracovnej skupine nepokračovali. [6:  	Záverečné odporúčania Výboru OSN pre práva osôb so zdravotným postihnutím k východiskovej správe Slovenskej republiky zo dňa 18. apríla 2016.] 

Stav plnenia: 	Nesplnené
Rezort: 	MS SR
Zdroj: 	Správa za rok 2016
Oblasť úpravy: 	Zákon č. 40/1964 Zb. Občiansky zákonník 

Hodnotenie plnenia k 31. decembru 2024: 
MS SR k predmetnému odporúčaniu zastalo názor, že na december 2025 je naplánovaná úloha v rámci Plánu legislatívnych úloh vlády Slovenskej republiky na rok 2025, súvisiaca s realizáciou modernej rekodifikácie občianskeho práva, súčasťou ktorej bude aj nová právna úprava spôsobilosti na právne úkony a právneho postavenia fyzických osôb, vrátane podporovaného rozhodovania a postavenia osôb so zdravotným postihnutím. 
Pri tomto odporúčaní si dovoľujem poznamenať, že komisárka pre osoby so zdravotným postihnutím je prizvaná do rekodifikačnej komisie. Aktívne odovzdávame skúsenosti smerujúce k tvorbe právnej úpravy v oblasti opatrovníctva a s podporovaného rozhodovania s cieľom zabezpečiť ochranu práv a dôstojnosti osôb so zdravotným postihnutím. 

3. Riešiť otázku spôsobu finančného zabezpečenia povinnosti obcí a miest pri výkone funkcie opatrovníctva osobám s obmedzenou alebo ešte aj s pozbavenou spôsobilosťou na právne úkony, vrátane funkcie procesného (kolízneho) opatrovníka, s postupným celkovým prevzatím funkcií opatrovníctva osobám s pozbavenou alebo obmedzenou spôsobilosťou na právne úkony. Poukazujem na to, že v súčasnosti stále pretrváva situácia, že zariadenia sociálnych služieb vykonávajú alebo ich zamestnanci vykonávajú funkciu „tzv. verejného opatrovníka“., ktorí sú jednoznačne v konflikte záujmov vo vzťahu k záujmom prijímateľov sociálnych služieb.
Stav plnenia: 	Plní sa čiastočne, avšak nie (odporúčanou) legislatívnou iniciatívou vlády 
Rezort: 	MS SR v spolupráci s MV SR
Zdroj: 	Správa za rok 2016
Oblasť úpravy: 	Zákon č. 40/1964 Zb. Občiansky zákonník v spojení so zákonom č. 369/1990 Zb. o obecnom zriadení. 

Hodnotenie plnenia k 31. decembru 2024: 
Bez finančného zabezpečenia problém pretrváva bez zmeny. V praxi to znamená, že mnohé obce a mestá môžu byť pri ochrane práv osôb, nad ktorými vykonávajú opatrovníctvo, vedené z dôvodu nedostatku finančného krytia a nízkeho počtu zamestnancov, snahou zbaviť sa tejto povinnosti, resp. aby táto povinnosť finančne nezaťažovala ich rozpočet, pričom dochádza k zjavnému konfliktu medzi konaním opatrovníka a najlepším záujmom opatrovanej osoby. Vo výkone opatrovníctva zariadeniami sociálnych služieb alebo ich zamestnancami klientom týchto zariadení došlo od 1.7.2021 k zásadnej zmene vďaka poslaneckému návrhu novely zákona č. 448/2008 Z. z. o sociálnych službách. Podľa uvedenej novely zverejnenej pod č. 218/2021 Z. z. už nemôžu byť ustanovené tieto subjekty za nových opatrovníkov klientov a klientom v zariadeniach sa poskytla väčšia ochrana v osobe dôverníka, ktorého si môžu zvoliť. MS SR v reakcii na plnenie tohto odporúčania k 31.12.2024 navrhlo zmeniť gestora za plnenie tohto odporúčania na MPSVaR SR a MV SR v spolupráci s MF SR vzhľadom na to, že uvedené oblasti sa týkajú najmä mechanizmu právnej úpravy v zákone č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a zákona SNR č. 369/1990 Zb. o obecnom zriadení v znení neskorších predpisov. Súčasne pokiaľ ide o otázku financovania zo štátneho rozpočtu je potrebná spolupráca s MF SR. Splnenie uvedeného odporúčania podľa názoru komisárky pre osoby so zdravotným postihnutím je prioritne viazané na zmenu paradigmy výkonu opatrovníctva. 

4. Vykonávať dôslednú a efektívnu kontrolu najmä tzv. „verejných opatrovníkov“, sprísniť a jednoznačne definovať obsahové náležitosti správy opatrovníka zasielanej príslušnému súdu, s povinnosťou oznamovať súdu konkrétne úkony súvisiace s majetkovou činnosťou (uzavretie zmlúv, zadanie trvalých príkazov, plnenie poistných splátok a i.), pričom táto správa by mala byť opatrená čestným vyhlásením opatrovníka, že všetky údaje uvedené v správe sú pravdivé a úplné a to pod hrozbou trestnoprávnej zodpovednosti.
Stav plnenia: 	Nesplnené 
Rezort: 	MS SR
Zdroj: 	Správa za rok 2016
Oblasť úpravy: 	Zákon č. 40/1964 Zb. Občiansky zákonník

Hodnotenie plnenia k 31. decembru 2024: 
Uvedené odporúčanie podľa MS SR nadväzuje na plánovanú rekodifikáciu občianskeho práva, vďaka ktorej na podklade nového Občianskeho zákonníka bude možné následne vykonať primerané zmeny aj v procesnoprávnej úprave, konkrétne v zákone č. 161/2015 Z. z. Civilný mimosporový poriadok v znení neskorších prepisov. 
MS SR zároveň uvádza, že kontrola v danej oblasti je zabezpečená aj vďaka súčasnej legislatíve, a to § 93 Vyhlášky MS SR č. 543/2005 Z. z. o Spravovacom a kancelárskom poriadku pre okresné súdy, krajské súdy, Špeciálny súd a vojenské súdy v znení neskorších predpisov, podľa ktorého je opatrovník povinný prekladať súdu najmenej raz ročne správu o nakladaní s majetkom opatrovanca. 

5. Zabezpečiť dôsledné a komplexné právne vzdelávanie verejných opatrovníkov, vrátane obcí a miest. Vzdelávanie sprístupniť aj opatrovníkom z okruhu príbuzných a známych opatrovanca.
Stav plnenia: 	Nesplnené
Rezort: 	MS SR
Zdroj: 	Správa za rok 2017
Oblasť úpravy: 	Zákon č. 40/1964 Zb. Občiansky zákonník

Hodnotenie plnenia k 31. decembru 2024:
MS SR argumentuje pri hodnotení tohto odporúčania neexistenciou zákonného rámca, ani rozpočtového rámca na vykonávanie tejto činnosti. Súčasne uviedlo, že vytvorenie systému vzdelávania všetkých opatrovníkov je opatrením, ktorého úspešná realizácia je sporná, pretože niet kapacít tento typ vzdelávania zabezpečiť a vykonávať. Súčasne uviedlo, že výber opatrovníka je zodpovednosťou súdu, ktorý má vybrať takú osobu, aby bola spôsobilá funkciu aj skutočne plniť.
Komisárka pre osoby so zdravotným postihnutím, dáva do pozornosti naliehavé požiadavky zo strany opatrovníkov všetkých typov, ale najviac verejných opatrovníkov, ktorí denne riešia veľmi zložité právne ale aj duševné a mentálne neschopnosti konať toho, komu sú zákonnými zástupcami. Z doterajšej činnosti ÚKOZP sa potvrdilo zneužívanie oprávnení opatrovníkov, a to vo forme úmyselných alebo nevedomých zásahov do základných práv ľudí, ktorých majú predovšetkým chrániť. Vzdelávanie opatrovníkov by malo zásadný vplyv na skvalitnenie a veľkú úľavu pri snahe vykonávať funkciu opatrovníka v súlade so zákonom a ochranou ľudských práv.


6. Slovenský právny poriadok pozná prípady, v ktorých samotný zákon vyžaduje tzv. povinnú obhajobu účastníka konania (napr. povinná obhajoba podľa Trestného poriadku). Takisto ľudia v tzv. „zlej sociálnej situácii“ majú prístup k bezplatnej právnej pomoci prostredníctvom Centra právnej pomoci. Vychádzajúc zo súdnych konaní, ktorých priebeh mi je z činnosti komisára pre osoby so zdravotným postihnutím známy, zastávam stanovisko, že aj ľudia, ktorým je zasiahnuté do spôsobilosti na právne úkony, by mali byť povinne zastúpení s nárokom na bezplatnú právnu pomoc a podporu v konaniach o spôsobilosti na právne úkony[footnoteRef:7], v konaniach o prípustnosti prevzatia a držania v zdravotníckom zariadení[footnoteRef:8] a v konaniach o ustanovení opatrovníka[footnoteRef:9]. Pre človeka, ktorý trpí mentálnym postihnutím alebo duševnou chorobou, je náročné aktívne si vyhľadať advokáta, aj v prípade, ak je dostatočne finančne zabezpečený. Ako sa ukázalo, takýto občan ani nemá veľakrát tušenie, aké práva podľa procesných zákonov má, nie je možné ani reálne posúdiť, či poučeniu súdu porozumel alebo nie a či vôbec bol o právach účastníka konania informovaný. Takisto je preňho zložité prejsť procesom schvaľovania bezplatnej právnej pomoci v Centre právnej pomoci. Navyše, títo ľudia si vyžadujú osobitný prístup a podporu. Je pravdepodobné, že objektívne títo ľudia nedokážu relevantne a komplexne opísať situáciu, v ktorej sa ocitli, robí im ťažkosti aj zabezpečenie listinných dôkazov, ktoré sú potrebné na ich podporu v súdnom konaní. [7:  	§ 231 a nasl. Civilného mimosporového poriadku.]  [8:  	§ 252 a nasl. Civilného mimosporového poriadku.]  [9:  	§ 272 a nasl. Civilného mimosporového poriadku.] 

Stav plnenia: 	Nesplnené
Rezort: 	MS SR
Zdroj: 	Správa za rok 2017
Oblasť úpravy: 	Zákon č. 161/2015 Z. z. Civilný mimosporový poriadok

Hodnotenie plnenia k 31. decembru 2024:
Vecné zámery tohto odporúčania podľa MS SR predstavujú primárne politickú a finančnú otázku. Rovnako MS SR vo vyjadrení k uvedenému odporúčaniu uviedlo, že problematika uvedená v odporúčaní nie je súčasťou Plánu Legislatívnych úloh vlády na rok 2025, a preto MS SR nemôže pristúpiť k jeho realizácií, keďže naň nemá vyčlenené finančné prostriedky.
Pre komisárku pre osoby so zdravotným postihnutím je toto odporúčanie tak zásadnej povahy z pohľadu ochrany ľudských práv účastníka súdneho konania – takýchto zraniteľných osôb, že Ministerstvu spravodlivosti SR odporúča, aby sa v nasledujúcom období zaoberalo týmto odporúčaním aj v pláne svojej legislatívnej aktivity.


7. Ďalším problémom v oblasti rozhodovania súdov v konaniach o spôsobilosti na právne úkony je nedostatok sudcov, sudcovského aparátu a súdnych znalcov, ktorí by sa týmto typom konaní mohli hĺbkovo a precízne venovať. Po doručení návrhu na prinavrátenie spôsobilosti na právne úkony som zaznamenala relatívne dlhú lehotu, kedy je zo strany súdu určené prvé pojednávanie. V rámci prvého pojednávania súd vo väčšine prípadov vydá uznesenia o ustanovení znalca z odboru psychiatrie bez toho, aby sa presvedčil, či nebude postačujúci záver ošetrujúceho lekára. Následne sa dlhú dobu čaká na vypracovanie znaleckého posudku. Najmä konania o prinavrátenie spôsobilosti na právne úkony trvajú neprimerane dlhú dobu. Navrhujem personálne posilniť poručenské súdy v rámci celého Slovenska tak, aby sa dosiahlo efektívnejšie a rýchlejšie rozhodovanie vo veci spôsobilosti na právne úkony. Súčasne navrhujem a odporúčam, aby boli sudcovia vykonávajúci poručenskú agendu permanentne vzdelávaní a špecializovaní. 
Stav plnenia: 	Plní sa priebežne
Rezort: 	MS SR
Zdroj: 	Správa za rok 2017
Oblasť úpravy: 	Zákon č. 385/2000 Z. z. o sudcoch a prísediacich 

Hodnotenie plnenia k 31. decembru 2024: 
MS SR k uvedenému odporúčaniu uviedlo, že prijatím súdnej mapy, ktorá nadobudla účinnosť od roku 2023, sa docielila špecializácia sudcov, vrátane občianskoprávnej agendy. Podľa MS SR sa týmto opatrením zároveň zabezpečilo rovnomernejšie rozloženie pracovného zaťaženia sudcov, čo viedlo k eliminácii prieťahov v súdnych konaniach.

8. Vytvorenie špecializovaných rodinných súdov. Výsledkom starostlivosti súdu o maloletých by v prvom rade malo byť zabezpečenie ochrany a naplnenia práv dieťaťa, ale tiež reálne zlepšenie jeho života v rodine. Aktuálne nastavenie súdneho systému však skôr vytvára priestor na súboj rodičov, ktorého obeťou je samotné dieťa, prípadne na vytváranie nových a nových nekončiacich sporov.
Stav plnenia: 	Plní sa priebežne
Rezort: 	MS SR
Zdroj: 	Správa za rok 2018
Oblasť úpravy: 	Zákon č. 385/2000 Z. z. o sudcoch a prísediacich

Hodnotenie plnenia k 31. decembru 2024:
K 1. januáru 2024 bol zavŕšený projekt “Implementácia opatrení na podporu reformy štruktúry a optimalizácie procesov v rodinnoprávnej agende”. V rámci projektu sa vytvorili podmienky na uplatňovanie multidisciplinárneho prístupu riešenia vecí v rodinnoprávnej agende na všetkých rodinných súdoch vytvorených v rámci novej súdnej mapy. Do činnosti rodinných súdov boli implementované pracovné postupy na základe metodík “Princípy a priebeh konania multidisciplinárneho prístupu súdu k rodinnoprávnej agende” a “Participačné práva dieťaťa”. Medzi základné piliere nového prístupu riešenia rodičovských sporov patria najmä motivácia a podpora rodičov ako účastníkov konania, aby našli sami vhodné riešenie dohodou; odborná spolupráca; rýchlosť súdneho konania resp. rýchlosť rozhodovania v otázkach týkajúcich sa maloletých detí zo strany súdu; participačné práva maloletých detí vrátane zisťovania ich názoru. Tento prístup vychádza z názoru, že rozhodovanie o maloletých deťoch patrí predovšetkým do rúk rodičov. Cieľom všetkých odborníkov vrátane súdu, ktorí riešia konflikty, vyplývajúce z nezhôd rodičov vo veciach výchovy a starostlivosti o maloleté deti, je nastaviť komunikáciu rodičov aspoň v minimálnej miere a zmierniť rodičovský konflikt.



9. Plné zavedenie tzv. Cochemského modelu do súdnej praxe.[footnoteRef:10] [10:  	Cochemská prax opisuje interdisciplinárnu spoluprácu všetkých profesií a inštitúcií zúčastnených na rozvodovom konaní. Všetci účastníci sporu, právni zástupcovia, oddelenia sociálnoprávnej ochrany detí a sociálnej kurately, súd, súdni znalci a mediátori sa snažia rodičov priviesť k dohode ohľadne starostlivosti o ich deti, ktorú rodičia sami alebo s ich pomocou zostavia, obaja ju akceptujú a následne dodržiavajú. Sledujú pritom jediný cieľ a to je skutočné dobro dieťaťa a jeho právo na oboch rodičov. Po prvýkrát na Slovensku urobil odbornú prednášku o Cochemskej praxi dňa 29. apríla 2013 emeritný sudca a „otec“ Cochemskej praxe Jürgen Rudolph v Bratislave v rámci medzinárodnej konferencie Nové európske trendy v starostlivosti o deti po rozvode rodičov. Dostupné na: sk.wikipedia.org/wiki/Cochemská_prax.] 

Stav plnenia: 	Splnené 
Rezort: 	MS SR
Zdroj: 	Správa za rok 2019
Oblasť úpravy: 	Zákon č. 36/2005 Z. z. o rodine

Hodnotenie plnenia k 31. decembru 2024: 
Cochemský model sa zaviedol do rozhodovacej praxe všetkých špecializovaných rodinných súdov v zmysle míľnikov projektu „Implementácia opatrení na podporu reformy štruktúry a optimalizácie procesov v rodinnoprávnej agende“. Na podporu zavedenia nových postupov do praxe boli vytvorené potrebné metodické postupy a zaškolené odborné multidisciplinárne tímy. Súdy rozhodujúce vo veciach starostlivosti o maloletých postupujú podľa princípov Cochemského modelu.

10. [bookmark: _Hlk67088759]Zaviesť do systému sociálno-právnej ochrany dieťaťa a rozhodovacej činnosti súdov prvok flexibility. Aktuálne nastavenie úpravy rodinných vzťahov je pre bežný život často nevyhovujúce, život rodiny zväzuje do neprirodzených, súdom úzko definovaných pravidiel, ktoré skôr či neskôr ústia do odporu rodičov aj dieťaťa a do vzniku vzájomných konfliktov.
Stav plnenia: 	Plní sa priebežne
Rezort: 	MS SR v spolupráci s MPSVaR SR
Zdroj: 	Správa za rok 2019
Oblasť plnenia: 	Zákon č. 305/2005 Z. z. o sociálnoprávnej ochrane detí a o sociálnej kuratele

Hodnotenie plnenia k 31. decembru 2024: 
Postupne sa mení prax rozhodovacej činnosti súdov v nadväznosti na vytvorenie špecializovaných rodinných súdov a implementáciu metodických postupov vychádzajúcich z Cochemského modelu a založeného na multidisciplinárnom riešení rodinnej situácie dieťaťa. Na súdoch po zavedení tohto prístupu pôsobí špecializovaný odborník, ktorý koordinuje prvý kontakt s rodičmi a prepája ich na ďalšie profesie, ako sú mediátori a psychológovia. Sudca či sudkyňa svojou autoritou a komunikačnými zručnosťami podporuje proces, ktorého cieľom je čo najskoršie prebratie zodpovednosti za zdieľané rodičovstvo bez ohľadu na často náročný stav končiaceho sa manželstva.



11. O sťažnostiach fyzických osôb a právnických osôb, ktoré namietajú porušenie svojich základných práv alebo slobôd, alebo ľudských práv a základných slobôd vyplývajúcich z medzinárodnej zmluvy rozhoduje Ústavný súd Slovenskej republiky. Zákon č. 314/2018 Z. z. o Ústavnom súde Slovenskej republiky a o zmene a doplnení niektorých zákonov v znení neskorších predpisov ustanovuje v § 34 ods. 1, že navrhovateľ musí byť v celom konaní pred Ústavným súdom zastúpený advokátom, čo neplatí, ak je navrhovateľ sám advokátom. V plnomocenstve na zastupovanie navrhovateľa musí byť výslovne uvedené, že plnomocenstvo je udelené advokátovi na zastupovanie pred Ústavným súdom. Komisár pre osoby so zdravotným postihnutím v konaniach podľa § 13a CMP môže vstupovať do konania na ochranu práv osôb so zdravotným postihnutím. V prípadoch, keď komisár pre osoby so zdravotným postihnutím vstúpil do konania podľa § 13a alebo ak bol súdom pribratý postupom podľa § 12 ods. 2 do konania uvedeného v § 13a odporúčame, aby komisár mohol zastupovať týchto účastníkov v konaní o individuálnych sťažnostiach pred Ústavným súdom. Uvedený návrh vyplýva z aktuálnej potreby dôslednejšej ochrany osôb so zdravotným postihnutím, nakoľko si sami nemajú možnosť alebo nevedia nájsť advokáta alebo premeškajú lehotu. Bez využitia všetkých prostriedkov súdnej ochrany nie je možné ďalej obrátiť sa na Európsky súd pre ľudské práva.
Stav plnenia: 	Nesplnené 
Rezort: 	MS SR
Zdroj: 	Správa za rok 2023
Oblasť úpravy: 	Novela zákona č. 314/2018 Z. z. o Ústavnom súde Slovenskej republiky a o zmene a doplnení niektorých zákonov v znení neskorších predpisov

Hodnotenie plnenia k 31. decembru 2024: 
MS SR k predmetnému odporúčaniu uviedlo, že od 01. januára 2025 nadobudol účinnosť čl. 127 
ods. 5 Ústavy Slovenskej republiky, na základe ktorého uvedená ústavná zmena vytvorila predpoklady na iniciovanie konania o súlade právnych predpisov prostredníctvom konania o ústavnej sťažnosti zo základného konania pred všeobecnými súdmi a súdmi správneho súdnictva, čím sa podľa MS SR toto odporúčanie čiastočne napĺňa. 

12. Zaviesť nové ustanovenia súdneho konania o súhlase s poskytovaním zdravotnej starostlivosti v zdravotníckom zariadení bez súhlasu pacienta.
Stav plnenia: 	Nesplnené 
Rezort: 	MS SR
Zdroj: 	Správa za rok 2023
Oblasť úpravy: 	Novela zákona č. 161/2015 Z. z. Civilný mimosporový poriadok

Hodnotenie plnenia k 31. decembru 2024:
V situáciách, v ktorých v dôsledku duševnej choroby alebo s príznakmi duševnej poruchy ohrozuje osoba seba alebo svoje okolie, alebo by jej hrozilo vážne zhoršenie zdravotného stavu, MS SR poukazuje na význam platnej právnej úpravy CMP v oblasti konania o prípustnosti prevzatia a držania v zdravotníckom zariadení, ktorá nadväzuje na zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov. 
MS SR zároveň zdôraznilo, že pokiaľ ide o problematiku tzv. informovaného súhlasu je potrebné zapojiť do analýzy problematiky aj lekársku obec, keďže ide o odbornú lekársku tému. My však pripomíname, že konanie o prípustnosti prevzatia a držania v zdravotníckom zariadení nie je totožné s nami navrhovaným novým konaním, a preto trváme na tomto odporúčaní, keďže sa v praxi často stretávame s tým, že súdy rozhodujú o prevzatí a držaní v zdravotníckom zariadení, avšak otázka poskytnutia zdravotnej starostlivosti ostáva nezodpovedaná. 


[bookmark: _Toc161984852][bookmark: _Toc193813636]Ministerstvo zdravotníctva SR
Odporúčania
splnené v roku 2024:	0
plní sa priebežne:	0
plní sa čiastočne:	6
nesplnené:	1
odmietnuté :	1
nové z roku 2024:	4

1. Prijať právnu úpravu, ktorá by zabezpečila kooperujúce zdravotnícke zariadenie pre pacienta odkázaného na 24 hodinovú najmä ošetrovateľskú starostlivosť v domácej starostlivosti, ak túto z objektívnych dôvodov nemôže zabezpečiť jeho opatrovateľ, ideálne prostredníctvom zriadenia “inštitútu zdravotníckej odľahčovacej služby“.
Stav plnenia: 	Plní sa čiastočne
Rezort: 	MZ SR
Zdroj: 	Správa za rok 2016
Oblasť úpravy: 	Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov 

Hodnotenie plnenia k 31. decembru 2024:
V roku 2024 MZ SR predložilo do legislatívneho procesu návrh zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov (ďalej len “zákon č. 577/2004 Z. z.”) na skvalitnenie zdravotnej starostlivosti poskytovanej v rozsahu ošetrovateľskej praxe dieťaťu s potrebou ošetrovateľskej starostlivosti, najmä dieťaťu so zdravotným postihnutím a dieťaťu zo sociálne slabého prostredia, po prepustení z ústavného zdravotníckeho zariadenia do domáceho prostredia alebo iného prirodzeného prostredia dieťaťa. Cieľom návrhu zákona bola na základe verejného zdravotného poistenia poskytovať dieťaťu v domácom prostredí alebo v inom prirodzenom prostredí ošetrovateľské výkony agentúrou domácej ošetrovateľskej starostlivosti. Ďalej zámerom návrhu zákona bolo odbremeniť pracoviská ústavných zdravotníckych zariadení od dodatočných konzultácií poskytovaných zákonným zástupcom po prepustení dieťaťa do domáceho prostredia alebo iného prirodzeného prostredia, odľahčiť ambulancie zmluvných pediatrov, ktorí poskytujú všeobecnú ambulantnú zdravotnú starostlivosť pre deti a dorast od takých ošetrovateľských výkonov, ktoré môže poskytovať agentúra domácej ošetrovateľskej starostlivosti, a v neposlednom rade poskytnúť zákonnému zástupcovi pomoc so zabezpečením zdravotnej starostlivosti o dieťa, vrátane edukácie a podpory dojčenia. Súčasne návrh zákona prispieva k systémovosti a prehľadnosti zdravotnej starostlivosti poskytovanej dieťaťu v domácom prostredí alebo v inom prirodzenom prostredí, čo vyplýva nie len z podmienky uzatvorenia zmluvného vzťahu medzi agentúrou domácej ošetrovateľskej starostlivosti a zdravotnou poisťovňou, ale aj od vydania povolenia na prevádzkovanie. 



2. Prijať také legislatívne opatrenia, ktoré zlepšia poskytovanie zubno-lekárskej starostlivosti osobám so zdravotným postihnutím v celkovej anestézii a uľahčia zubným lekárom vykonávanie zdravotnej starostlivosti pre osoby so zdravotným postihnutím v celkovej anestézii.
Stav plnenia: 	Plní sa čiastočne
Rezort: 	MZ SR
Zdroj: 	Správa za rok 2019
Oblasť úpravy: 	Zákon č 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov

Hodnotenie plnenia k 31. decembru 2024:
V roku 2024 MZ SR predložilo do legislatívneho procesu návrh zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov, účelom navrhovaného zákona bolo umožniť poistencovi zubno-lekárske ošetrenie v celkovej anestézii plne alebo čiastočne uhrádzané z verejného zdravotného poistenia, a to aj v prípade, že v predchádzajúcom kalendárnom roku neabsolvoval preventívnu prehliadku u zubného lekára. Zubno-lekárske výkony sa vykonávajú na základe lekárskeho odporúčania na zubno-lekárske ošetrenie v celkovej anestézii, pričom lekárske odporúčanie závisí od aktuálnej patopsychológie a klinického stavu pacienta. 

3. Zabezpečiť plné rešpektovanie práv dieťaťa a rodiča pri poskytovaní ústavnej psychiatrickej starostlivosti.
Stav plnenia: 	Plní sa čiastočne
Rezort: 	MZ SR
Zdroj: 	Správa za rok 2022
Oblasť úpravy: 	Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov

Hodnotenie plnenia k 31. decembru 2024:
Za účelom plnenia tejto úlohy MZ SR spolupracuje so Slovenským národným strediskom pre ľudské práva, najmä v oblasti vzdelávania. Obsahom týchto vzdelávacích aktivít by mohla byť aj predmetná problémová oblasť. Za účelom nadviazania spolupráce so SNSĽP MZ SR uzavrelo 1.7.2024 memorandum o spolupráci s cieľom zabezpečiť vzdelávanie zdravotníckych pracovníkov o ľudských právach pacientov hospitalizovaných v súvislosti s ich duševným ochorením. V tejto súvislosti MZ SR už nadviazalo neformálnu spoluprácu so SNSĽP a Slovenskou psychiatrickou spoločnosťou. Cieľom je vytvoriť vzdelávacie moduly, ktoré budú pokrývať oblasť ľudských práv pacientov i zdravotníckych pracovníkov, obmedzovacích prostriedkov, nedobrovoľných hospitalizácií a ďalších oblastí. 
K zlepšeniu uplatňovania práv dieťaťa a rodiča pri poskytovaní ústavnej psychiatrickej starostlivosti prispela aj nová zákonná úprava práv pacienta v zdravotníckom zariadení ústavnej starostlivosti v odbornom zameraní psychiatria a detská psychiatria, zákonná úprava náležitostí vnútorného poriadku v zdravotníckom zariadení ústavnej zdravotnej starostlivosti v odbornom zameraní psychiatria a detská psychiatria a tiež detailná zákonná úprava používania obmedzovacích prostriedkov pri poskytovaní ústavnej starostlivosti.



4. Zabezpečiť zákonný nárok na poskytnutie bezplatnej zdravotnej starostlivosti a kontinuálnej sociálnych služieb ľuďom bez domova.
Stav plnenia: 	Plní sa čiastočne
Rezort: 	MZ SR
Zdroj: 	Správa za rok 2023
Oblasť úpravy: 	Novela zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov

Hodnotenie plnenia k 31. decembru 2024:
MZ SR s účinnosťou od 1.1.2025 novelou zákona č. 580/2004 Z. z. rozšírilo rozsah uhrádzanej zdravotnej starostlivosti pre dlžníkov a ľudí bez domova nad rámec neodkladnej zdravotnej starostlivosti. Okrem iného majú nárok na úhradu očkovania na účely prevencie infekčných ochorení, liečby infekčného ochorenia, zdravotnej starostlivosti poskytovanej na účely diagnostiky a liečby chronického ochorenia, ošetrovateľskej starostlivosti poskytovanej prostredníctvom ADOS alebo zariadenia sociálnych služieb a všeobecnej ambulantnej starostlivosti. MZ SR zostáva naďalej v kontakte s organizáciami, ktoré týmto osobám pomáhajú, za účelom vyhodnocovania prijatých opatrení a ich realizácie v praxi. 

5. Iniciovať odbornú diskusiu, ktorej cieľom bude hľadanie riešení zložitej situácie osamelých starších ľudí so zdravotným postihnutím a ľudí bez domova, za účasti širokej odbornej verejnosti z oblasti poskytovania zdravotnej starostlivosti aj sociálnych služieb.
Stav plnenia: 	Plní sa čiastočne
Rezort: 	MZ SR
Zdroj: 	Správa za rok 2023
Oblasť úpravy: 	Novela zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov

Hodnotenie plnenia k 31. decembru 2024:
MZ SR s účinnosťou od 1.1.2025 novelou zákona č. 580/2004 Z. z. rozšírilo rozsah uhrádzanej zdravotnej starostlivosti pre dlžníkov a ľudí bez domova nad rámec neodkladnej zdravotnej starostlivosti. Okrem iného majú nárok na úhradu očkovania na účely prevencie infekčných ochorení, liečby infekčného ochorenia, zdravotnej starostlivosti poskytovanej na účely diagnostiky a liečby chronického ochorenia, ošetrovateľskej starostlivosti poskytovanej prostredníctvom ADOS alebo zariadenia sociálnych služieb a všeobecnej ambulantnej starostlivosti. MZ SR zostáva naďalej v kontakte s organizáciami, ktoré týmto osobám pomáhajú, za účelom vyhodnocovania prijatých opatrení a ich realizácie v praxi.



6. Začať riešiť problematiku nastavovania kritérií schvaľovania úhrady registrovaných, ale nekategorizovaných liekov poisťovňami na výnimku, a to takým spôsobom, aby pacienti so zdravotným postihnutím neboli vzhľadom na svoj špecifický zdravotný stav a nákladnosť liečby diskriminovaní voči ostatným pacientom, ale aby im bola zabezpečená včasná a účinná liečba v súlade s ich potrebami.
Stav plnenia: 	Plní sa čiastočne
Rezort: 	MZ SR
Zdroj: 	Správa za rok 2023
Oblasť úpravy: 	Novela zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov

Hodnotenie plnenia k 31. decembru 2024:
Aktuálne MZ SR vidí stav, kedy lieky na nachádzajúce sa výnimkovom režime zatiaľ neboli držiteľmi predložené vo forme žiadostí na portál ministerstva, čiže držiteľ o vstup lieku na slovenský trh zatiaľ nepožiadal, respektíve sú žiadosti držiteľov registrácie v procese hodnotenia, prípadne nastáva aj skutkový stav, kedy liek nespĺňa požiadavky a definované kritéria pre vstup do úhradového systému. Zodpovednosť za to, aby bol predmetný liek čím skôr zaradený v úhradovom režime a dostupný pre slovenského pacienta, je nielen úlohou regulátora, ale aj držiteľa registrácie. 

7. Legislatívne začať riešiť problematiku preplácania zdravotníckych úkonov u nezmluvných poskytovateľov zdravotnej starostlivosti tak, aby bola v legislatíve zakotvená možnosť dosiahnuť nárokovateľné spätné preplatenie úkonu všetkými poisťovňami. 
Stav plnenia: 	Odmietnuté
Rezort: 	MZ SR
Zdroj: 	Správa za rok 2023
Oblasť úpravy: 	Novela zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov

Hodnotenie plnenia k 31. decembru 2024:
MZ SR uviedlo, že pokiaľ ide o poskytovanie odkladnej a plánovanej zdravotnej starostlivosti, túto je povinná zdravotná poisťovňa zabezpečiť cestou zmluvných poskytovateľov zdravotnej starostlivosti, ktorých má povinnosť zazmluvniť najmenej v rozsahu minimálnej siete. Ak by existovalo všeobecne nárokovateľné právo na spätné preplatenie akéhokoľvek úkonu, u akéhokoľvek poskytovateľa, celá minimálna sieť by stratila zmysel a zároveň vy stratilo zmysel aj zazmluvňovanie poskytovateľov zo strany zdravotných poisťovní (resp. samotní poskytovatelia by nemali záujme o uzatváranie zmlúv so zdravotnými poisťovňami, keďže úkon by mali preplatený aj bez uzavretia zmluvy. 
Ak je problém s dostupnosťou zdravotnej starostlivosti, riešením je prehodnotenie parametrov, na základe ktorých sa určuje rozsah konkrétnej minimálnej siete konkrétnych poskytovateľov, zváženie zvýšenia počtu poskytovateľov v minimálnej siete a podobne.


Nové odporúčania zo správy za rok 2024:
8. Legislatívne doriešiť problematiku sprevádzania detí a osôb s ťažkým zdravotným postihnutím počas hospitalizácie, vrátane uhrádzania poplatkov sprevádzajúcich osôb za pobyt. 
Stav plnenia: 	Nové odporúčanie
Rezort: 	MZ SR
Zdroj: 	Správa za rok 2024
Oblasť úpravy: 	Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov

9. Pokračovať v riešení problémov s dofinancovaním zdravotníctva. 
Stav plnenia: 	Nové odporúčanie
Rezort: 	MZ SR
Zdroj: 	Správa za rok 2024
Oblasť úpravy: 	Zákon č. 580/2004 Z. z. o zdravotnom poistení a o zmene a doplnení zákona č. 95/2022 Z. z. o poisťovníctve a o zmene a doplnení niektorých zákonov

10. Vyriešiť nedostupnosť dlhodobej zdravotnej starostlivosti v domácnosti pre osoby napojené na domácu pľúcnu ventiláciu a adekvátne nastaviť cenové opatrenia za výkon „sledovanie a kontrolovanie klinického stavu osoby s trvalou potrebou umelej pľúcnej ventilácie“. 
Stav plnenia: 	Nové odporúčanie
Rezort: 	MZ SR
Zdroj: 	Správa za rok 2024
Oblasť úpravy: 	Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov
Opatrenie Ministerstva zdravotníctva Slovenskej republiky z 10. januára 2025 č. S08666-2025-OL, ktorým sa mení a dopĺňa opatrenie Ministerstva zdravotníctva Slovenskej republiky č. 07045/2003 z 30. decembra 2003, ktorým sa ustanovuje rozsah regulácie cien v oblasti zdravotníctva v znení neskorších predpisov

11. Zlepšiť dostupnosť inovatívnych liekov a zefektívniť proces ich kategorizácie.
Stav plnenia: 	Nové odporúčanie
Rezort: 	MZ SR
Zdroj: 	Správa za rok 2024
Oblasť úpravy: 	Zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov



[bookmark: _Toc161984853][bookmark: _Toc193813637]Ministerstvo dopravy a výstavby SR
Odporúčania	
splnené v roku 2024:	0
plní sa priebežne:	1
plní sa čiastočne:	0
nesplnené:	0
stratilo opodstatnenie:	0
nové z roku 2024:	0

1. Zabezpečiť vo všetkých budovách určených na užívanie verejnosťou bezbariérový prístup, pričom tieto opatrenia spočívajú napr. vo vybudovaní alebo rekonštrukcii bezbariérových vstupov do budov a bytových domov, ďalej vo vybudovaní výťahov a vybavení výťahových kabín požadovanými prvkami, prípadne namontovaní schodiskovej plošiny alebo iného vhodného zdvíhacieho zariadenia a pod.
Stav plnenia: 	Plní sa priebežne
Rezort: 	MDaS SR – neaktuálne
Zdroj: 	Správa za rok 2019
Oblasť úpravy: 	Stavebné konanie a územné plánovanie

Hodnotenie plnenia k 31. decembru 2024: 
Aktuálne sa pripravujú vykonávacie vyhlášky k Stavebnému zákonu, ktoré nahradia aj doteraz platnú vyhlášku Ministerstva životného prostredia Slovenskej republiky č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie. Vykonávacie predpisy by mali nadobudnúť účinnosť najneskôr do 31. marca 2027.


[bookmark: _Toc161984854][bookmark: _Toc193813638]Ministerstvo financií SR
Odporúčania	
splnené v roku 2024:	1
plní sa priebežne:	0
plní sa čiastočne:	1
nesplnené:	0
stratilo opodstatnenie:	0
nové z roku 2024:	0

1. Legislatívne upraviť, aby obce/mestá mali povinnosť znížiť výšku sadzby miestneho poplatku za komunálne odpady a drobné stavebné odpady osobám s ťažkým zdravotným postihnutím stanovenú priamo v zákone. Obce a mestá pri určovaní podmienok platenia miestnych daní a miestnych poplatkov za komunálne odpady a drobné stavebné odpady nepostupujú rovnako. Nie v každej obci/meste má osoba so zdravotným postihnutím nárok na zníženie/odpustenie miestneho poplatku za komunálny odpad a drobný stavebný odpad. Preto by bolo vhodné postup miest a obcí v tejto oblasti zjednotiť.
Stav plnenia: 	Plní sa čiastočne
Rezort: 	MF SR a ZMOS
Zdroj: 	Správa za rok 2016
Oblasť úpravy: 	Zákon č. 582/2004 Z. z. o miestnych daniach a miestnom poplatku za komunálne a drobné stavebné odpady

Hodnotenie plnenia k 31. decembru 2024: 
V roku 2022 som apelovala na poslancov Národnej rady SR, aby zmenili príslušné ustanovenia zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov. Navrhla som, aby osoby so zdravotným postihnutím boli úplne oslobodené od platenia poplatku za odpad, alebo aby platili poplatky za odpad v nižšej sume, pričom výška tejto úľavy by nemala byť ponechaná iba na úvahu poslancov obecných a mestských zastupiteľstiev. Na problematiku sme upozornili aj v tlačovej správe a iniciovali sme stretnutie so Združením miest a obcí Slovenska. V máji 2022 sme rokovali s odborným expertom pre oblasť ekonomiky a rozpočtu Združenia miest a obcí Slovenska Ing. Ladislavom Adamovičom. Podľa jeho slov samosprávy nemajú finančné prostriedky na to, aby mohli poplatky za odpad ľuďom so zdravotným postihnutím odpustiť, pretože by došlo k zníženiu príjmov do rozpočtu samospráv miest a obcí, a preto nepodporujú oslobodenie osôb so zdravotným postihnutím od platenia poplatkov za odpad. 
V roku 2024 nebola vládna novela Zákona o poplatku za odpad. Ministerstvo financií SR považuje za potrebné diskutovať o návrhu a povinnom stanovení jednotnej úľavy z poplatku za odpad pre osoby so zdravotným postihnutím aj na úrovni Združenia miest a obcí a Únie miest Slovenska. V prípade, že návrh podporia samotné mestá a obce, môže byť súčasťou novely Zákona o poplatku za odpad.



2. Zmeniť ustanovenie § 9 ods. 2 písm. ac) zákona č. 595/2003 Z. z. o dani z príjmov, resp. poznámky pod čiarou uvedenej pod písm. 59jg) tak, aby od dane z príjmov podľa § 9 ods. 2 písm. ac) Zákona o dani z príjmov boli oslobodené aj odmeny, ktoré dostanú deaflympijskí reprezentanti za výsledky dosiahnuté na deaflympiáde. Navrhujem, aby sa podľa poznámky pod čiarou uvedenej pod písm. 59jg) pod pojmom „dosiahnutý výsledok na významnej súťaži“ rozumel výsledok dosiahnutý na významnej súťaži podľa § 3 písm. h) prvý a druhý bod zákona č. 440/2015 Z. z. o športe.
Stav plnenia: 	Splnené
Rezort: 	MF SR
Zdroj: 	Správa za rok 2022
Oblasť úpravy: 	Zákon č. 595/2003 Z. z. o dani z príjmov

Hodnotenie plnenia k 31. decembru 2024: 
Dňa 25. októbra 2024 poslanci NR SR schválili legislatívnu zmenu Zákona o dani z príjmov, ktorá zaviedla oslobodenie odmien deaflympijských reprezentantov za výsledky dosiahnuté na deaflympiáde od dane z príjmov. Zmena Zákona o dani z príjmov nadobudla účinnosť od 1. januára 2025.



[bookmark: _Toc193813639]Ministerstvo kultúry SR 
Odporúčania	
splnené v roku 2024:	0
plní sa priebežne:	0
plní sa čiastočne:	1
nesplnené:	0
stratilo opodstatnenie:	0
nové z roku 2024:	0

1. Zabezpečiť verejné označenia v Braillovom písme a ľahko čitateľných formách, ako aj živú asistenciu, sprostredkovateľov, sprievodcov, predčítavateľov, prístupné informačné stánky, automaty s lístkami, webové stránky, mobilné aplikácie a profesionálnych tlmočníkov posunkového jazyka s cieľom uľahčiť prístup do budov, dopravných prostriedkov a do iných verejne prístupných zariadení.
Stav plnenia: 	Plní sa čiastočne (podľa iniciatívy miest a obcí a ďalších projektov s podporou štátu)
Rezort: 	MK SR
Zdroj: 	Správa za rok 2016
Oblasť úpravy: 	Právna úprava týkajúca sa komunikačných bariér

Hodnotenie plnenia k 31. decembru 2024: 
V gescii Ministerstva kultúry SR bol v roku 2022 prijatý zákon č. 264/2022 Z. z. o mediálnych službách a o zmene a doplnení niektorých zákonov (Zákon o mediálnych službách). Zákon o mediálnych službách v prechodných ustanoveniach upravuje postupné navyšovanie minimálneho percentuálneho podielu programov s multimodálnym prístupom tak, aby od 1. januára 2027 všetky programy vysielané verejnoprávnym vysielateľom boli sprevádzané titulkami pre osoby so sluchovým postihnutím alebo tlmočené do slovenského posunkového jazyka alebo v slovenskom posunkovom jazyku a aby najmenej 50 % všetkých vysielaných programov bolo sprevádzaných hlasovým komentovaním pre nevidiacich.
Požiadavky, ktoré musia spĺňať titulky sprevádzajúce audiovizuálne diela, programy televíznej programovej služby a programy audiovizuálnej mediálnej služby na požiadanie ustanovuje vyhláška Ministerstva kultúry Slovenskej republiky č. 318/2023 Z. z. o titulkoch pre osoby so sluchovým postihnutím. Od 1. januára 2025 musia titulky k programom vysielaným naživo a zabezpečené simultánnym prepisom hovoreného prejavu spĺňať požiadavky stanovené v § 7 uvedenej vyhlášky.
Od júna 2025 Zákon o mediálnych službách upravuje aj práva a povinnosti poskytovateľov služby multimodálneho prístupu, ktoré okrem iného zahŕňajú povinnosť zabezpečiť elektronického programového sprievodcu, ktorý je vnímateľný, ovládateľný, zrozumiteľný, spoľahlivý a poskytuje informácie o jeho dostupnosti a prístupnosti pre nepočujúcich a nevidiacich.
Efektívnym a dlhodobo fungujúcim finančným nástrojom v rezorte Ministerstva kultúry SR je dotačný program „Kultúra znevýhodnených skupín“, ktorý umožňuje napĺňať a rozvíjať kultúrne potreby osôb so zdravotným postihnutím a inak znevýhodnených skupín obyvateľstva. Od roku 2021 sa možnosť podpory v rámci tohto dotačného programu rozšírila o nový podprogram „Fyzická debarierizácia“, ktorý je zameraný na podporu odbúravania fyzických bariér a podporu prístupnosti kultúry pre osoby so zdravotným postihnutím. Od roku 2022 sa možnosť podpory rozšírila o nový podprogram „Informačná debarierizácia“. V roku 2024 vypracovalo Výskumné a školiace centrum bezbariérového navrhovania Fakulty architektúry a dizajnu STU v Bratislave metodiku pre žiadateľov v podprograme „Fyzická debarierizácia – Tvorba inkluzívnych kultúrnych zariadení“. V decembri 2024 Ministerstvo kultúry SR zrealizovalo vzdelávacie podujatie pre organizácie vo svojej zriaďovateľskej pôsobnosti pod názvom Otvorené, ústretové, prístupné – kultúrne inštitúcie na ceste k debarierizácii II. 



[bookmark: _Toc193813640]Ministerstvo vnútra SR
Odporúčania	
splnené v roku 2024:	0
plní sa priebežne:	0
plní sa čiastočne:	1
nesplnené:	0
stratilo opodstatnenie:	0
nové z roku 2024:	0

1. Legislatívne upraviť, aby osoby so sluchovým postihnutím mali k dispozícii tlmočníka do/zo slovenského posunkového jazyka v prípadoch, ak budú zvolené za poslancov do obecného/mestského zastupiteľstva, prípadne za starostu obce/primátora mesta a začnú takúto funkciu vykonávať. Tiež je potrebné legislatívne upraviť úhradu nákladov za tlmočenie do/zo slovenského posunkového jazyka. Osobitnú kategóriu tvoria osoby so sluchovým postihnutím, ktoré pri komunikácii používajú primárne hovorenú reč a pri výkone verejnej funkcie potrebujú napr. verbálnu asistenciu alebo simultánny prepis hovorenej reči. Problematiku je potrebné riešiť komplexne aj z hľadiska potrieb všetkých osôb so zdravotným postihnutím (teda aj so zrakovým a mentálnym postihnutím). 
Stav plnenia: 	Splnené čiastočne 
Rezort: 	MV SR
Zdroj: 	Správa za rok 2019
Oblasť úpravy: 	Zákon č. 180/2014 Z. z. o podmienkach výkonu volebného práva a o zmene a doplnení niektorých zákonov
Vyhláška Ministerstva vnútra Slovenskej republiky č. 308/2015 Z. z. o výdavkoch spojených s voľbami

Hodnotenie plnenia k 31. decembru 2024:
Na základe našich pripomienok/odporúčaní v oblasti volebného práva k zákonu č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov Ministerstvo vnútra SR v rámci novely vyhlášky Ministerstva vnútra Slovenskej republiky č. 308/2015 Z. z. o výdavkoch spojených s voľbami, účinnej od 26. januára 2022, doplnilo tlmočnícku činnosť pre členov miestnej volebnej komisie a pre členov okresnej volebnej komisie so sluchovým postihnutím, členov volebnej komisie samosprávneho kraja, členov obvodných volebných komisií so sluchovým postihnutím, členov miestnej volebnej komisie a pre členov okrskových volebných komisií so sluchovým postihnutím a spôsob jej úhrady. Pokiaľ ide o tlač zoznamu kandidátov v Braillovom písme, resp. výrobu na zvukových nosičoch, táto prebieha už v súčasnosti na požiadanie Slovenskej knižnice pre nevidiacich Mateja Hrebendu v Levoči, ktorá zabezpečuje nielen výrobu, ale najmä distribúciu zoznamov voličov. Pokiaľ ide o bezbariérový prístup do volebných miestností, tento problém je nevyhnutné riešiť s vlastníkmi, resp. správcami objektov, ktorými sú najmä školy a iné verejné objekty, aby sa postupne odstraňovali bariéry. Odbor volieb, referenda a politických strán sekcie verejnej správy je pripravený začať proces vyhodnocovania podielu prístupných volebných miestností na celkovom počte všetkých volebných miestností pomocou zavedenia ľahko vyhodnotiteľných kritérií prístupnosti za predpokladu, že tieto kritériá budú súčasťou Národného programu rozvoja životných podmienok osôb so zdravotným postihnutím alebo budú poskytnuté príslušným relevantným subjektom.



[bookmark: _Toc161984857][bookmark: _Toc193813641]Ministerstvo školstva, vedy, výskumu a mládeže SR
Odporúčania	
splnené v roku 2024:	0
plní sa priebežne:	10
plní sa čiastočne:	0
nesplnené:	4
stratilo opodstatnenie:	0
nové z roku 2024:	3

1. Zabezpečiť materiálne, finančne a personálne dostatočný počet asistentov učiteľov. Upraviť zákonný nárok žiaka so špeciálnymi potrebami na pedagogického asistenta vo výchovnovzdelávacom procese. Metodicky zjednotiť postupy žiadania a pridelenia pedagogického asistenta s ohľadom na druh, stupeň a mieru zdravotného postihnutia žiaka.
Stav plnenia: 	Plní sa priebežne 
Rezort: 	MŠVVaM SR
Zdroj: 	Správa za rok 2016
Oblasť úpravy: 	Zákon č. 245/2008 Z. z. o výchove a vzdelávaní (Školský zákon)

Hodnotenie plnenia k 31. decembru 2024:
Zabezpečenie pôsobenia pedagogických asistentov v školách je podporným opatrením podľa ustanovenia § 145a ods. 2 písm. m) zákona č. 245/2008 Z. z., na ktorý vzniká právny nárok s účinnosťou k 1. septembru 2023. Finančné krytie nároku na podporu asistenta učiteľa však bude plne zabezpečené zo strany štátu, resp. ministerstva školstva až od roku 2026. Vo vzťahu k zabezpečeniu financovania pedagogických asistentov a zjednotenia postupu ministerstvo školstva vypracovalo a schválilo smernicu o postupe pri prideľovaní finančných prostriedkov na podporné opatrenia a metodiku k prideľovaniu finančných prostriedkov na realizáciu podporných opatrení vo výchove a vzdelávaní na školský rok 2023/2024 aj na školský rok 2024/2025 (podporneopatrenia.minedu.sk/financovanie-podpornych-opatreni). Ministerstvo školstva zverejňuje aj priebežné údaje o pridelených financiách na pedagogických asistentov (www.minedu.sk/pedagogicky-asistent-podporne-opatrenie)

2. Intenzívnejšie sa orientovať na rozvoj praktických schopností a zručností študentov so zdravotným postihnutím, ktorí majú svoje špecifické výchovno-vzdelávacie potreby, ktoré sú potrebné pre nezávislý život a ktoré im umožnia prežívať úspech v reálnom svete.
Stav plnenia: 	Plní sa priebežne
Rezort: 	MŠVVaM SR
Zdroj: 	Správa za rok 2016
Oblasť úpravy: 	Zákon č. 245/2008 Z. z. o výchove a vzdelávaní (Školský zákon) 

Hodnotenie plnenia k 31. decembru 2024: 
Predmetný cieľ je jedným zo zámerov kurikulárnej reformy, ktorej prvá časť bola schválená ministrom školstva v máji 2023 a s účinnosťou od septembra 2023 sa prihlásilo prvých 40 škôl, ktoré budú v jej intenciách postupovať. Pre všetky základné školy bude postup v zmysle nového Štátneho vzdelávacieho programu (ŠVP) povinný od školského roka [footnoteRef:11]. V súčasnosti sa pripravujú kurikulárne dokumenty k vzdelávaniu žiakov so zdravotným znevýhodnením, ktoré majú byť v čo najväčšej možnej miere kompatibilné s už schváleným Štátnym vzdelávacím programom pre základné vzdelávanie. [11:  	www.minedu.sk/d-butora-kurikularna-reforma-sa-stava-realitou-schvalili-sme-novy-statny-vzdelavaci-program-pre-zakladne-vzdelavanie.] 

Pozitívnu zmenu by mala priniesť kurikulárna reforma a na ňu nadväzujúca revízia kurikulárnych dokumentov týkajúcich sa výchovy a vzdelávania detí a žiakov so zdravotným znevýhodnením. Podľa aktuálne platnej legislatívy, t. j. podľa § 94 ods. 2 zákona č. 245/2008 Z. z. sa pri výchove a vzdelávaní v školách pre deti a žiakov so zdravotným znevýhodnením a v triede pre deti a žiakov so zdravotným znevýhodnením vychádza z príslušných vzdelávacích programov. V rámci revízie vyššie spomenutých kurikulárnych dokumentov realizuje NIVAM aj revíziu vzdelávacích programov. V budúcnosti má existovať jeden štátny vzdelávací program pre základné vzdelávanie, v ktorom budú reflektované osobitosti jednotlivých zdravotných znevýhodnené a bude prepojený so systémom podporných opatrení. Zároveň prebieha revízia Katalógu podporných opatrení, v ktorom by mali byť pri jednotlivých podporných opatreniach uvedené špecifikácie vzťahujúce sa na dané zdravotné znevýhodnenie alebo nadanie.

3. Právne vymedziť pojem inklúzia a inkluzívna škola. Vytvárať všetky potrebné podmienky, aby inklúzia nebola len formálnym začlenením žiaka na papieri, ale reálne prebiehala vo všetkých zložkách výchovného a vzdelávacieho procesu ako to predpokladá Článok 24 Dohovoru o právach osôb so zdravotným postihnutím.
Stav plnenia: 	Plní sa priebežne
Rezort: 	MŠVVaM SR
Zdroj: 	Správa za rok 2017
Oblasť úpravy: 	Zákon č. 245/2008 Z. z. o výchove a vzdelávaní (Školský zákon)

Hodnotenie plnenia k 31. decembru 2024: 
MŠVVaM SR v mesiaci február 2021 predložilo návrh zmien a doplnení zákona č. 245/2008 Z. z. o výchove a vzdelávaní (Školský zákon) a o zmene a doplnení niektorých zákonov v znení neskorších predpisov, ktorá bola po rôznych zmenách prijatá. Novela obsahuje aj definovanie pojmu inklúzia a jej zdôraznenie v niektorých ustanoveniach školského zákona s ambíciou zlepšiť podmienky inklúzie napr. formou poradenského tímu pôsobiaceho priamo v škole. Nasledovať by mali ďalšie potrebné legislatívne zmeny. V priebehu roka 2022 ministerstvo školstva pripravilo ďalšiu rozsiahlu novelu Školského zákona a ďalšej súvisiacej školskej legislatívy, ktorá bola parlamentom prijatá v máji 2023 a inklúziu v školskom systéme ešte viac posilnila. Aktuálne platné znenie školského zákona vymedzuje inkluzívne vzdelávanie v ustanovení § 2 písm. ah) školského zákona nasledovne: „Inkluzívnym vzdelávaním sa rozumie spoločná výchova a vzdelávanie detí, žiakov, poslucháčov alebo účastníkov výchovy a vzdelávania, uskutočňovaná na základe rovnosti príležitostí a rešpektovania ich výchovno-vzdelávacích potrieb a individuálnych osobitostí a podporujúca ich aktívne zapojenie do výchovno-vzdelávacích činností školy alebo školského zariadenia“. Výchova a vzdelávanie v školách a školských zariadeniach je založené na princípe inkluzívneho vzdelávania v zmysle ustanovenia § 3 písm. e) školského zákona.
Napomôcť k rozvoju inkluzívneho vzdelávania s ohľadom na vytváranie potrebných podmienok, aby inklúzia prebiehala vo všetkých zložkách výchovno-vzdelávacieho procesu, má za cieľ plnenie opatrení/aktivít uvedených vo vládou SR schváleného Druhého akčného plánu plnenia Stratégie inkluzívneho prístupu vo výchove a vzdelávaní na roky 2025-2027 (www.minedu.sk/data/att/043/32120.28c774.pdf). 

4. Prepracovať systém evidencie detí, ktoré si majú plniť povinnú školskú dochádzku tak, aby nebolo ani jedno dieťa mimo systému povinného vzdelávania.
Stav plnenia: 	Plní sa priebežne
Rezort: 	MŠVVaM SR
Zdroj: 	Správa za rok 2018
Oblasť úpravy: 	Zákon č. 245/2008 Z. z. o výchove a vzdelávaní (Školský zákon)

Hodnotenie plnenia k 31. decembru 2024: 
V záujme evidencie detí, ktoré majú začať plniť povinnú školskú dochádzku, sa zvažuje do novely školského zákona zapracovať ustanovenie, ktoré neumožní vykonávať zápis do 1. ročníka základným školám pre žiakov so zdravotným znevýhodnením. Zápis do 1. ročníka budú vykonávať výlučne základné školy ako spádové školy, čím sa zlepší prehľadnosť v tejto otázke a obmedzí priestor, aby deti zostali mimo systému povinného vzdelávania. 



5. Prijať viaceré opatrenia za účelom vytvorenia proinkluzívnej kultúry v prostredí bežných základných a stredných škôl, najmä:
· vylepšiť systém kooperácie všetkých zložiek pôsobiacich v školskom prostredí a podieľajúcich sa na vzdelávaní detí/žiakov so zdravotným postihnutím,
· zabezpečiť komplexnú multidisciplinárnu starostlivosť o deti/žiakov so zdravotným postihnutím v školách so zameraním na systematickejšiu prácu s nimi. Systematickejšie individuálnymi špecifikami dieťaťa/žiaka so zdravotným postihnutím, zvýšiť intenzitu a dostupnosť poradenských služieb vo vzdelávaní zákonným zástupcom detí a žiakov so zdravotným postihnutím, 
· vytvoriť priestor pre prácu odborných zamestnancov školy aj priamo v prirodzenom prostredí rodiny.
Stav plnenia: 	Plní sa priebežne 
Rezort: 	MŠVVaM SR
Zdroj: 	Správa za rok 2019
Oblasť úpravy: 	Zákon č. 245/2008 Z. z. o výchove a vzdelávaní (Školský zákon)

Hodnotenie plnenia k 31. decembru 2024: 
Legislatívne zmeny v systéme poradenstva a prevencie boli v priebehu roka prijaté s účinnosťou od 01.01.2023, pričom bol zachovaný požadovaný smer zmeny, aby sa viac podporovalo vytváranie poradenských a podporných multi-odborných tímov priamo na školách. Systém kooperácie všetkých zložiek pôsobiacich v školskom prostredí a podieľajúcich sa na vzdelávaní detí/žiakov so zdravotným znevýhodnením je zabezpečený zavedením systému podporných opatrení úrovní 1. až 5. stupňa v systéme poradenstva a prevencie. Zmena však bola realizovaná len čiastočne, nebola dotiahnutá v celej komplexnosti spolu s ďalšími pripravovanými zmenami, čo spôsobilo zhoršenie dostupnosti poradenských služieb v niektorých regiónoch. Podpora pôsobenia odborných zamestnancov školy v prirodzenom rodinnom prostredí dieťaťa riešená nebola.

6. Vytvárať materiálno-technické a personálne podmienky, ale aj prispôsobiť metódy vzdelávania, chod výučbového procesu na stredných a vysokých školách tak, aby prístup k stredoškolskému a vysokoškolskému vzdelávaniu mali v plnej miere aj osoby so zdravotným postihnutím.
Stav plnenia: 	Nesplnené
Rezort:	MŠVVaM SR
Zdroj: 	Správa za rok 2019
Oblasť úpravy: 	Zákon č. 245/2008 Z. z. o výchove a vzdelávaní (Školský zákon)

Hodnotenie plnenia k 31. decembru 2024: 
Naďalej zaznamenávame čiastkové legislatívne zmeny, ktoré ale vo vzťahu najmä k žiakom s mentálnym postihnutím nezabezpečili potrebné zlepšenie prístupu k vzdelávaniu v praxi a predstavujú zatiaľ len teoreticky lepšiu prístupnosť vzdelávania na strednej škole. 



7. Zvýšiť intenzitu poskytovania poradenských služieb zákonným zástupcom detí a žiakov so zdravotným postihnutím; v spolupráci so zriaďovateľom školy usilovať sa o vytvorenie priestoru pre prácu terénneho špeciálneho pedagóga, ktorý by kooperoval svoju činnosť so školským špeciálnym pedagógom priamo v prirodzenom prostredí rodiny.
Stav plnenia: 	Plní sa priebežne
Rezort: 	MŠVVaM SR
Zdroj: 	Správa za rok 2019
Oblasť úpravy: 	Zákon č. 245/2008 Z. z. o výchove a vzdelávaní (Školský zákon)

Hodnotenie plnenia k 31. decembru 2024: 
Naďalej platí, že zmenu v tomto smere by mala priniesť prijatá školská reforma, ktorej súčasti sa postupne premietajú do praxe. Aktuálne prebieha aj revízia Katalógu podporných opatrení s cieľom priniesť úpravy, ktoré budú reflektovať doterajšie poznatky z praxe s cieľom upraviť obsah aj zoznam podporných opatrení tak, aby lepšie slúžil potrebám žiakov so špecifickými potrebami.

8. Sledovať a inšpirovať sa príkladmi dobrej praxe, vymieňať si skúsenosti v oblasti inkluzívneho vzdelávania v domácom i zahraničnom kontexte. Reflektovať, že pri inklúzii zďaleka nejde len o deti/žiakov so zdravotným postihnutím, nakoľko každé dieťa niekedy potrebuje viac pomoci. (Uvedomiť si, že existujú tiež prípady, keď na prvý pohľad celkom zdravé deti sa mnohokrát nachádzajú vo vážnom ochorení psychického a sociálneho zdravia, lebo žijú v ťažkých rodinných pomeroch alebo prežili niečo dramatické a stigmatizujúce). 
Stav plnenia: 	Plní sa priebežne
Rezort: 	MŠVVaM SR
Zdroj: 	Správa za rok 2019
Oblasť úpravy: 	Zákon č. 245/2008 Z. z. o výchove a vzdelávaní (Školský zákon)

Hodnotenie plnenia k 31. decembru 2024: 
Opatrenie sa priebežne plní v intenciách proinkluzívne nastavenej legislatívy, Stratégie inklúzie vo výchove a vzdelávaní, ako aj na základe Druhého akčného plánu k Stratégii inklúzie vo výchove a vzdelávaní, ktorý schválila Vláda SR v decembri 2024. Systém podporných opatrení uvedený do praxe od školského roku 2023/2024 aj s ohľadom na ďalšie legislatívne zmeny v oblasti inkluzívneho vzdelávania poskytujú cielenú a opodstatnenú pomoc nielen deťom/žiakom so zdravotným znevýhodnením, nadaním alebo zo sociálne znevýhodneného prostredia, ale vzhľadom na rozšírenie definície špeciálnej výchovno-vzdelávacej potreby podľa § 2 písm. i) zákona č. 245/2008 Z. z. aj deťom/žiakom, ktorých zdravotný stav, sociálne podmienky, jazykové schopnosti, správanie, kognitívne schopnosti, motivácia, emocionalita, tvorivosť alebo zručnosti vyžadujú poskytnutie podporného opatrenia. 



9. Konzultovať ciele výchovy a vzdelávania, metódy výučby a obsah vzdelávania so špeciálnymi pedagógmi vyučujúcimi v špeciálnych školách, nakoľko títo môžu byť pre pedagógov bežných škôl nápomocní v procese budovania modelu inkluzívnej školy v čase prechodu z integrovanej na inkluzívnu platformu vzdelávania. Vnímať ich ako „expertov“ na výchovu a vzdelávanie detí/žiakov so zdravotným postihnutím. Odporúčame vypracovať v tomto smere konzultačný plán, podľa ktorého by sa realizovali stretnutia napr. na štvrťročnej báze. Kontaktovať špeciálnych pedagógov na špeciálnych školách s možnosťou konzultácie, zapožičania učebných a kompenzačných pomôcok podľa individuálnych potrieb dieťaťa/žiakov so zdravotným postihnutím.
Stav plnenia: 	Plní sa priebežne
Rezort: 	MŠVVaM SR
Zdroj: 	Správa za rok 2019
Oblasť úpravy: 	Zákon č. 245/2008 Z. z. o výchove a vzdelávaní (Školský zákon)

Hodnotenie plnenia k 31. decembru 2024: 
Plánovaná reforma vzdelávacieho procesu počíta aj so zlepšením multidisciplinárnej spolupráce medzi všetkými aktérmi v oblasti školstva. V rámci prebiehajúcej revízie kurikulárnych dokumentov, vzdelávacích programov a Katalógu podporných opatrení je aktívne diskutovaná aj problematika zachovania expertízy súvisiacej so vzdelávaním detí so zdravotným postihnutím s cieľom zabezpečiť, aby sa rokmi nadobudnutá odborná expertíza zo systému vzdelávania v rámci transformácie na inkluzívny systéme vzdelávania nestratila. 

10. Pokračovať vo vytváraní podmienok pre čo najvyššiu mieru inklúzie vo vzdelávaní pre všetky deti, bez ohľadu na zdravotné postihnutie, či druh zdravotného postihnutia, a to aj investovaním do odstraňovania stavebných bariér v budovách všetkých škôl bez ohľadu na druh školy a stupeň vzdelávania, a to jednak vytvorením dostatočných finančných zdrojov pre odstraňovanie bariér a k tomu prináležiaceho adekvátneho povinnostného systému pre subjekty pôsobiace v školstve debarierizáciu postupne realizovať.
Stav plnenia: 	Plní sa priebežne
Rezort: 	MŠVVaM SR
Zdroj: 	Správa za rok 2021
Oblasť úpravy: 	Zákon č. 245/2008 Z. z. o výchove a vzdelávaní (Školský zákon)

Hodnotenie plnenia k 31. decembru 2024:
Do 26. januára 2025 bola otvorená výzva na predkladanie žiadostí o poskytnutie prostriedkov mechanizmu na podporu obnovy a odolnosti pre oblasť debarierizácie väčších stredných škôl. Od 24.08.2022 sa mohli stredné školy s počtom žiakov 275 a viac uchádzať o financovanie projektov na debarierizáciu svojich priestorov. Zámerom výzvy bolo zjednodušiť prístup k vzdelávaniu na stredných školách pre žiakov so zdravotným znevýhodnením, nakoľko neexistencia architektonických bariér je jedným zo základných predpokladov, aby si svoje štúdium na strednej škole a budúce uplatnenie mohli vyberať nie podľa miery debarierizácie konkrétnej školy, ale predovšetkým podľa svojich záujmov a cieľov (www.minedu.sk/vyzva-na-debarierizaciu-vacsich-strednych-skol). Na oblasť debarierizácie škôl a školských zariadení je zamerané podľa § 145a ods. 2 písm. r) zákona č. 245/2008 Z. z. podporné opatrenie „odstraňovanie fyzických bariér v priestoroch školy alebo školského zariadenia a organizačných bariér pri výchove a vzdelávaní“. V školskom roku 2024/2025 poskytuje ministerstvo školstva príspevok na doplnky na odstraňovanie fyzických bariér podľa zdrojových možností, ak sa jedná o žiaka vzdelávaného v inkluzívnom prostredí bežnej školy alebo školského zariadenia. Interiérové a exteriérové doplnky nie sú hradené v rámci normatívov na bežné materiálno-technické vybavenie školy alebo školského zariadenia alebo zariadenie poradenstva a prevencie presne špecifikuje požiadavku na úpravu prostredia podľa individuálnych potrieb žiaka.



11. Postupne upraviť školské procesy tak, aby prvotným východiskom a princípom, od ktorého sa odvíjajú všetky ďalšie procesy, bola inklúzia naprieč všetkými súčasťami školstva ako vyjadrenie, že vzdelávanie je v prvom rade ľudským právom každého a povinnosťou štátu je vytvárať podmienky na jeho naplnenie, a nie, že je to najmä akousi povinnosťou občana vo vzťahu k potrebám štátu. 
Stav plnenia: 	Plní sa priebežne
Rezort: 	MŠVVaM SR
Zdroj: 	Správa za rok 2022
Oblasť úpravy: 	Zákon č. 245/2008 Z. z. o výchove a vzdelávaní (Školský zákon)

Hodnotenie plnenia k 31. decembru 2024:
Opatrenie sa priebežne plní, v intenciách proinkluzívne nastavenej legislatívy, Stratégie inklúzie vo výchove a vzdelávaní ako aj na základe Druhého akčného plánu k Stratégii inklúzie vo výchove a vzdelávaní, ktorý schválila Vláda SR v decembri 2024.

12. Novelizovať vyhlášku Ministerstva školstva, vedy, výskumu a športu Slovenskej republiky č. 458/2012 Z. z. o minimálnych nárokoch študenta so špecifickými potrebami, nakoľko svojim obsahom je príliš vágna a nezodpovedá rozsahu primeraných úprav, ktoré je potrebné zo strany vysokých škôl realizovať, aby bolo možné štúdium na vysokej škole označiť za plne prístupné pre osoby so zdravotným postihnutím.
Stav plnenia: 	Nesplnené
Rezort: 	MŠVVaM SR
Zdroj: 	Správa za rok 2022
Oblasť úpravy: 	Vyhlášku Ministerstva školstva, vedy, výskumu a športu Slovenskej republiky č. 458/2012 Z. z. o minimálnych nárokoch študenta so špecifickými potrebami

Hodnotenie plnenia k 31. decembru 2024:
V tejto otázke neevidujeme žiadne pripravované zmeny, či aspoň prebiehajúcu diskusiu. Očakávame reakciu ministerstva školstva.

13. Dôsledne kontrolovať podmienky, ktoré si školy stanovujú v rámci prijímacích konaní a podrobnejšie spracovať usmernenie/metodiku k zákazu diskriminačných podmienok pri prijímaní na vzdelávanie. Lepšie a jasnejšie vymedziť hranice, v rámci ktorých si školy môžu podmienky prijatia na vzdelávanie určovať, a to tak, aby osoby so zdravotným postihnutím neboli automaticky vylúčené z možnosti študovať študijný odbor podľa vlastného výberu, a to nad rámec požiadaviek kladených zákonom na výkon samotného povolania.
Stav plnenia: 	Nesplnené
Rezort: 	MŠVVaM SR
Zdroj: 	Správa za rok 2023
Oblasť úpravy: 	Zákon č. 245/2008 Z. z. o výchove a vzdelávaní (Školský zákon)

Hodnotenie plnenia k 31. decembru 2024:
V tomto smere zatiaľ nemáme vedomosť o žiadnych prijatých krokoch. Vec budeme riešiť s ministerstvom školstva. 



14. Dôsledne kontrolovať, akým spôsobom školy využívajú možnosť vzdelávania žiaka niektorou z foriem osobitného spôsobu plnenia školskej dochádzky (najmä využívanie individuálneho vzdelávania a vzdelávania podľa individuálneho učebného plánu), v akých prípadoch školy jednotlivé formy aplikujú a či je aplikácia v súlade so zákonom.
Stav plnenia: 	Nesplnené
Rezort: 	MŠVVaM SR
Zdroj: 	Správa za rok 2023
Oblasť úpravy: 	Zákon č. 245/2008 Z. z. o výchove a vzdelávaní (Školský zákon)

Hodnotenie plnenia k 31. decembru 2024:
Uvedenú kontrolu môže vykonávať nezávislá Štátna školská inšpekcia, ktorá v prípade formy aplikácie, ktorá nie je v súlade so zákonom, môže kontrolovaným subjektom (t. j. školám) uložiť opatrenia na odstránenie nedostatkov a ich plnenie následne skontrolovať. Reálny výkon kontroly budeme riešiť so Štátnou školskou inšpekciou.

Nové odporúčania zo správy za rok 2024:
15. Zintenzívniť kroky smerujúce k plnému zefektívneniu poskytovania tzv. podporných opatrení vo všetkých školách, a to urýchleným dotvorením potrebnej metodiky pre školy, ale aj spätným vyhodnocovaním stavu realizácie jednotlivých druhov podporných opatrení na školách a identifikovanie slabých miest v praxi, a to za proaktívneho zapojenia všetkých relevantných školských inštitúcií, vykonávajúcich v oblasti školstva metodickú aj kontrolnú rolu (Štátna školská inšpekcia, Národný inštitút vzdelávania a mládeže, regionálne úrady školskej správy, Výskumný ústav detskej psychológie a patopsychológie, regionálne centrá na podporu učiteľov).
Stav plnenia: 	Nové odporúčanie
Rezort: 	MŠVVaM SR
Zdroj: 	Správa za rok 2024
Oblasť úpravy: 	Zákon č. 245/2008 Z. z. o výchove a vzdelávaní (Školský zákon)

16. Podrobnejšie, aj vzhľadom na viaceré reformné zmeny, overiť regionálnu dostupnosť škôl a školských zariadení pre deti so zdravotným postihnutím, osobitne potom regionálnu dostupnosť služieb naviazaných na vzdelávanie a školstvo (napr. špecializované poradenské služby).
Stav plnenia: 	Nové odporúčanie
Rezort: 	MŠVVaM SR
Zdroj: 	Správa za rok 2024
Oblasť úpravy: 	Zákon č. 245/2008 Z. z. o výchove a vzdelávaní (Školský zákon)

17. Zvážiť možnosť odvolacieho orgánu nielen zrušiť, ale aj nahradiť rozhodnutie riaditeľa školy vlastným rozhodnutím.
Stav plnenia: 	Nové odporúčanie
Rezort: 	MŠVVaM SR
Zdroj: 	Správa za rok 2024
Oblasť úpravy: 	Zákon č. 245/2008 Z. z. o výchove a vzdelávaní (Školský zákon)



[bookmark: _Toc193813642]Sumárne zhodnotenie pôsobnosti komisárky pre osoby so zdravotným postihnutím za rok 2024 
Za rok 2024 sme na úrade zaevidovali celkom 816 podaní, z ktorých bolo:
710 	individuálnych podnetov,
30 	monitoringov,
11 	osobných listov,
6 	legislatívnych návrhov,
2 	nové pracovné skupiny,
54 	súčinností.

V roku 2024 bolo na Úrad komisára doručených na posúdenie, preskúmanie rozhodnutí orgánov verejnej správy 710 individuálnych podnetov, z toho:
na posúdenie, preskúmanie rozhodnutí orgánov verejnej správy: 
179	podnetov v oblasti zamestnanosti a kompenzácií, 
121	podnetov v oblasti občianskoprávnej a rodinnoprávnej agendy, 
152	podnetov v oblasti zdravotníctva a z oblasti sociálneho poistenia, 
77	podnetov týkajúcich sa bezbariérovej prístupnosti, 
66	podnetov v oblasti sociálnych služieb, 
115	podnetov v oblasti starostlivosti o maloletých a vzdelávania. 

V rámci posudzovania individuálnych podnetov, v ktorých podávatelia podnetov namietali vydané rozhodnutia orgánov verejnej správy, boli posudzované viaceré rozhodnutia vydané v správnom konaní orgánov 1. stupňa, posudkov a rozhodnutí orgánov verejnej správy 2. stupňa, k tomu sme pomáhali spisovať odvolania alebo žaloby na správny súd a kasačné sťažnosti, pričom nie je výnimočné, že napr. V jednom zaevidovanom individuálnom podnete podávateľ podnetu napáda viacero rozhodnutí (2 až 10) úradu práce o peňažných príspevkoch na kompenzáciu ťažkého zdravotného postihnutia vydaných v správnom konaní alebo žiada v jednom podnete o pomoc na riešenie niekoľkých životných situácií (napríklad v oblasti dedenia, darovania nehnuteľnosti, hmotnej núdze, susedského sporu).

V roku 2024 boli individuálne podnety v počte 710 doručené v nasledovnej štruktúre:
487	podaní na preskúmanie, t. j. 69 %,
214	žiadostí o poskytnutie poradenstva, t. j. 30 %,
9	podnetov na zmenu legislatívy, t. j. 1 %

V roku 2024 bolo ukončených 548 podnetov, z toho odložených bolo podľa § 22 Zákona o komisároch 51 podnetov (z toho 15 podnetov pre nedoplnenie, 27 podnetov z dôvodu späťvzatia, 8 podnetov z dôvodu nenaplnenia pôsobnosti a 1 podnet z dôvodu konania súdu).


V roku 2024 bolo na odstránenie zásahu alebo zabránenie jeho vzniku za strany orgánov verejnej správy uložených individuálne podľa § 10 ods. 2 písm. a) bod 4. Zákona o komisároch:
50	opatrení na nápravu

z toho bolo:
24 	splnených v roku 2024 
8 	odmietnutých v roku 2024 
18 	v prebiehajúcom plnení v roku 2024.

V roku 2024 som ako komisárka/Úrad komisára vstúpil/a do 18 nových súdnych konaní na všetkých stupňoch súdov na Slovensku, z ktorých boli k 31.12.2024 ukončené 4 súdne konania, ostatné konania prebiehajú.

K 31.12.2024 sme účastníkom súdneho konania s aktívnou účasťou pomoci ľuďom so zdravotným postihnutím v 23 súdnych konaniach.

V roku 2024 bolo ukončených celkom 14 súdnych konaní, historicky vedených aj z predchádzajúceho obdobia, pričom v roku 2024 bolo ukončené aj najdlhšie vedené  súdne konanie, do ktorého sme vstúpili v roku 2016.

Vstup do súdnych konaní bol odôvodnený ohrozením najmä Článkov 5, 7, 12, 13, 23 a 27 Dohovoru o právach osôb so zdravotným postihnutím.

V roku 2024 sme podali 2 podnety na prokuratúru. 



[bookmark: _Toc193813643]Uplatňovanie opravných prostriedkov ako prostriedku nápravy zistených porušení práv osôb so zdravotným postihnutím
Vo vzťahu k ochrane práv detí so zdravotným postihnutím sa na nás obracajú ich rodičia často v situácii, keď im najmä úrady práce, sociálnych vecí a rodiny žiadanú pomoc vo forme peňažného príspevku na kompenzáciu ťažkého zdravotného postihnutia alebo predĺženie rodičovského príspevku do 6 rokov veku z dôvodu dlhodobo nepriaznivého stavu dieťaťa nepriznajú, prípadne túto už priznanú pomoc odnímu. Pokiaľ sa na nás obrátia v lehote na podanie opravného prostriedku, a to odvolania (lehota 15 dní od doručenia rozhodnutia) alebo správnej žaloby (lehota 2 mesiace od doručenia rozhodnutia), účinnou formou ochrany práv, ak mohlo dôjsť k ich porušeniu, je práve uplatnenie opravného prostriedku. 

Ako komisárka pre osoby so zdravotným postihnutím môžem aj v týchto prípadoch postup úradu práce, sociálnych vecí a rodiny a ústredia práce, sociálnych vecí a rodiny preskúmať a zo zistení vyhodnotiť, že práva osoby so zdravotným postihnutím boli porušené. Následne by som však mala uložiť úradu práce, sociálnych vecí a rodiny alebo ústrediu práce, sociálnych vecí a rodiny opatrenia na nápravu. V prípade právoplatných rozhodnutí, ktoré už nie je možné napadnúť opravnými prostriedkami, som si musela položiť otázku, aké opatrenia nápravy uložiť, aby boli účinné vo vzťahu k individuálnemu porušeniu práv osoby so zdravotným postihnutím. 

V zásade platí, že v takom prípade ako komisárka pre osoby so zdravotným postihnutím nemám k dispozícii akékoľvek účinné opatrenie nápravy, a preto som vyhodnotila, že vhodnou účinnou pomocou v takých prípadoch je poučiť osobu so zdravotným postihnutím o možnosti podať opravný prostriedok[footnoteRef:12] a vzhľadom na to, že často sami nie sú schopní spísať si kvalifikované odvolanie prípadne správnu žalobu, poskytujeme pomoc aj so spísaním týchto opravných prostriedkov. [12:  	Podľa ustanovenia § 23 písm. a) bod 1. zákona č. 176/2015 Z. z. ak komisár zistí, že podnet je podľa svojho obsahu podaním podľa predpisov upravujúcich správne konanie alebo súdne konanie, alebo ústavnou sťažnosťou, bezodkladne podávateľa podnetu poučí o správnom postupe.] 


Nutné je uviesť, že poskytnutiu tejto pomoci nepristupujeme bez riadneho oboznámenia sa s podkladmi, ktoré úrad práce alebo ústredie práce viedli k zamietnutiu žiadosti o kompenzáciu alebo rodičovský príspevok, alebo k ich odňatiu. Vždy žiadame podávateľov, aby nám predložili sporné rozhodnutie a všetky podklady vrátane komplexného posudku, lekárskeho posudku a lekárskych a odborných správ, ktoré v konaní predkladali. 

Na základe oboznámenia sa s ich obsahom prichádza zo strany ÚKOZP k vyhodnoteniu, či vnímame zistený postup úradu práce alebo ústredia práce za sporný, resp. v rozpore s právami osoby so zdravotným postihnutím. V týchto prípadoch ponúkame podávateľovi pomoc pri spísaní opravného prostriedku a naše zistenia tvoria následne aj argumentačný podklad spisovaného návrhu opravného prostriedku. 



V prípadoch, v ktorých sme po preštudovaní podkladov nezistili nesprávny alebo sporný postup úradu práce alebo ústredia práce, t. j. sme názoru, že rozhodnutie je v súlade so zákonom aj právami osoby so zdravotným postihnutím, opravné prostriedky nespisujeme, ale podávateľa informujeme o našich záveroch a pokiaľ naďalej chce sám podať opravný prostriedok, poskytneme mu všeobecný vzor, podľa ktorého si môže opravný prostriedok spísať sám.

Rozhodli sme sa pozrieť a zhodnotiť, aká je úspešnosť takto uplatňovaných opravných prostriedkov, keďže aj pre ÚKOZP je významnou spätnou väzbou, ako na naše zistenia a argumentačný podklad reagujú úrady práce (možnosť autoremedúry na základe podaného odvolania), ústredie práce (možnosť vyhovieť odvolaniu), prípadne správne súdy (rozhodovanie o správnej žalobe). 

Vyhodnotili sme preto poskytnutie pomoci pri spísaní opravného prostriedku v podnetoch, ktoré nám boli doručené v rokoch 2023-2024.

Pomoc založenú na vlastnom hodnotení postupu úradu práce alebo ústredia práce ako nesprávneho, sme v prípade maloletých detí poskytli v 77 prípadoch, z toho v 47 prípadoch išlo o pomoc pri spísaní odvolania a v 30 prípadoch išlo o pomoc pri spísaní správnej žaloby. Ku dňu 15. marca 2025 sa nám podarilo zistiť výsledok uplatnených opravných prostriedkoch v 45 prípadoch, v 32 prípadoch výsledok zatiaľ nevieme najmä z dôvodu, že o opravnom prostriedku zatiaľ nebolo rozhodnuté (ide najmä o podané správne žaloby v roku 2024, v ktorých konania súdu trvajú priemerne jeden rok, ale aj o podané odvolania v posledných mesiacoch roka 2024). 

Pokiaľ sme sa pozreli na známe výsledky uplatnených opravných prostriedkov, až v 33 prípadoch im bolo vyhovené a len v 12 prípadoch boli zamietnuté. 

Celková úspešnosť podaných opravných prostriedkov tak aktuálne dosahuje 73 %.

Pokiaľ sa však pozrieme osobitne na odvolania a osobitne na správne žaloby, tak úspešnosť pri správnych žalobách je ešte vyššia, až 91 % (poznáme výsledok pri 11 podaných žalobách, z ktorých len jediná bola zamietnutá, pri 19 správnych žalobách na výsledok čakáme). Vo vzťahu k pracoviskám ústredia práce ako žalovaným subjektom je tak zatiaľ 100 % úspešnosť podaných správnych žalôb vo vzťahu k Ústrediu práce, sociálnych vecí a rodiny, pracovisko Bratislava, Banská Bystrica aj Košice.

Pri podrobnejšej analýze podaných odvolaní, môžeme s platnosťou k 15. marcu 2025 uviesť, že poznáme výsledok v 34 prípadoch a v 13 prípadoch nie. Úspešnosť pri podaných odvolaniach je na úrovni 68 % (23 podaných odvolaní bolo úspešných a 11 odvolaní nie). Zaujímavým sa tento rok stal trend vyhovieť podanému odvolaniu formou autoremedúry, keď týmto spôsobom bolo vyhovené podanému odvolaniu v 8 prípadoch (t. j. v 35 % prípadoch, kedy bolo odvolaniu vyhovené, tak to bolo formou autoremedúry). Uvedený trend je vítaný z dôvodu, že touto formou sa nápravy dočká osoba so zdravotným postihnutím oveľa skôr ako v prípade, že o odvolaní rozhoduje ústredie práce.

Bližšie sme sa tiež pozreli na úspešnosť uplatnených opravných prostriedkov vo vzťahu ku konkrétnym pracoviskám ústredia práce. Ústredie práce má 4 samostatné pracoviská (Bratislava, Banská Bystrica, Žilina a Košice). V prípade odvolacieho konania pracovisko ústredia práce rozhoduje o podanom odvolaní, v prípade podania správnej žaloby je konkrétne pracovisko ústredia práce žalovanou stranou. Ak odpočítame prípady autoremedúry, tak poznáme výstup vo vzťahu k pracoviskám ústredia práce v 37 prípadoch. 

Zistili sme, že celkovo bolo najviac opravných prostriedkov smerovaných na pracovisko v Bratislave (až 17 prípadov), na pracovisko v Banskej Bystrici a pracovisko v Košiciach smerovalo zhodne po 8 prípadov, na pracovisko v Žiline smerovali 4 prípady. Čo sa týka úspešnosti podaných opravných prostriedkov, tak najnižšiu úspešnosť máme na pracovisku v Bratislave, a to na úrovni 53 %. Ide však o neúspech výlučne v odvolacích konaniach (8 prípadov), v prípade správnych žalôb, ako sme vyššie uviedli, je úspešnosť zatiaľ 100 %.

Oproti tomu v prípade pracoviska Košice sme zaznamenali doteraz úspešnosť opravných prostriedkov na úrovni 87,5 % (7 úspešných, 1 nie), v prípade pracoviska Banská Bystrica na úrovni 75 % (6 úspešných, 2 nie) a v prípade pracoviska Žilina rovnako 75 % (3 úspešné, 1 nie).

Pozrúc sa podrobne na všetky vyššie uvedené štatistiky vo vzťahu k úspešnosti podaných opravných prostriedkov, ktoré sme pomohli spísať na základe presvedčenia, že postup úradu práce či ústredia práce nebol správny, môžeme konštatovať, že naše zistenia a hodnotenie správnosti postupu úradov práce a ústredia práce je relevantné a presvedčivé, pričom najmä správne súdy sa s našimi zisteniami a závermi takmer stopercentne stotožňujú.

[bookmark: _Toc193813936]Monitorovacie návštevy podľa Dohovoru o právach osôb so zdravotným postihnutím v zariadeniach sociálnych služieb v roku 2024
	
	Zariadenie
	Adresa
	Kraj
	Dátum

	1
	Integračné zariadenie KOR-GYM n. o.
Domov sociálnych služieb: 63 miest
KZP/MO/0251/2024/DSS
	Hertník 85, 
086 42 Hertník
	Prešovský
	23.4.2024

	2
	Centrum sociálnych služieb Kežmarok
Domov sociálnych služieb: 12 miest
KZP/MO/0250/2024/DSS
	Pod lesom 552/6,
060 01 Kežmarok
	Prešovský
	24.4.2024

	3
	Humanity – Centrum sociálnej pomoci 
Domov sociálnych služieb: 42 miest
KZP/MO/0349/2024
	Viničná ulica 679/17, 
971 01 Prievidza
	Trenčiansky
	05.6. 2024

	4
	Stredisko sociálnej pomoci mesta Košice
Zariadenie pre seniorov: 188 miest
KZP/MO/0440/2024/DSS
	Garbiarska 1082/4, 
040 01 Košice – mestská časť Staré Mesto
	Košický
	23.7. 2024

	5
	Centrum sociálnych služieb Zákamenné
Domov sociálnych služieb: 34 miest
Špecializované zariadenie: 38 miest
KZP/MO/0648/2024/DSS
	Ulica Vyšný koniec 559/55, 029 56 Zákamenné
	Žilinský
	16.10.2024

	6
	Slovenský červený kríž, územný spolok Trenčín
Zariadenie pre seniorov: 29 miest
KZP/MO/0658/2024/DSS
	Stromová 2539/5, 
911 01 Trenčín
	Trenčiansky
	31.102024

	7
	„KAMILKA“, Zariadenie sociálnych služieb
Domov sociálnych služieb: 31 miest
Špecializované zariadenie: 55 miest
Zariadenie podp. bývania: 10 miest
KZP/MO/0717/2024/DSS
	Nám. M. R. Štefánika 141/8, 
941 45 Maňa
	Nitriansky
	13.11.2024

	8
	LUMEN- špecializované zariadenie, zariadenie pre seniorov a domov sociálnych služieb
Špecializované zariadenie: 88 miest
Zariadenie pre seniorov: 25 miest
Domov sociálnych služieb: 72 miest
KZP/MO/0773/2024/08R
	Jilemnického 1707/1, 
075 01 Trebišov
	Košický
	05.12.2024

	9
	Teresa Benedicta – Charitný dom Jozefa Machalu
Domov sociálnych služieb: 19 miest
Zariadenie opatrovateľskej služby: 14 miest
KZP/MO/0772/2024/08R
	Paričovská 2745/116, 
075 01 Trebišov
	Košický
	04.12.2024

	10
	Centrum sociálnych služieb Okoč – Opatovský Sokolec 
(projekt DIS-CONNECTED)
Zariadenie podp. bývania: 12 miest,
Špecializované zariadenie: 12 miest
KZP/SU/0382/2024/08R
	Ulica SNP 767/6,
930 28 Okoč
	Trnavský
	13.8.2024

	11
	Zariadenie sociálnych služieb Slatinka (projekt DIS-CONNECTED)
Domov sociálnych služieb: 12 miest
Zariadenie podp. bývania: 11 miest
Zariadenie podp. bývania: 12 miest
KZP/SU/0382/2024/08R
	Haličská cesta 2138/9A, 98403 Lučenec
	Banskobystrický
	12.8 2024




[bookmark: _Toc193813937]Monitorovacie návštevy podľa Dohovoru o právach osôb so zdravotným postihnutím v psychiatrických zariadeniach v roku 2024
	
	Zariadenie
	Adresa
	Kraj
	Dátum

	1
	Psychiatrická nemocnica Philippa Pinela Pezinok 
- Mužská klinika
- Ženská klinika
(monitorovanie dodržiavania práv osôb so zdravotným postihnutím)
KZP/MO/0179/2024/08R
	Malacká cesta 63, 
902 18 Pezinok 
	Bratislavský
	18.3.2024 – 20.3.2024

	2
	Nemocnica AGEL Levoča a. s. 
- Psychiatrické oddelenie
(monitorovanie dodržiavania práv osôb so zdravotným postihnutím)
KZP/MO/0439/2024/08R
	Probstnerova cesta 2/3082, 054 01 Levoča
	Prešovský
	24.7.2024 – 25.7.2024 

	3
	Nemocnica s poliklinikou Sv. Lukáša Galanta, a. s. 
- Psychiatrické oddelenie
(monitorovanie dodržiavania práv osôb so zdravotným postihnutím)
KZP/MO/0730/2024/08R
	Hodská 373/38, 
924 22 Galanta 
	Trnavský
	21.11.2024 – 22.11.2024 

	4
	Psychiatrická klinika SZU a UNB, Nemocnica Ružinov Univerzitná nemocnica Bratislava 
(monitorovanie dodržiavania práv osôb so zdravotným postihnutím)
KZP/MO/0753/2024/08R
	Ružinovská 6, 
826 06 Bratislava 
	Bratislavský
	27.11.2024 – 28.11.2024

	5
	Psychiatrická klinika LFUK a UNB Nemocnica Staré Mesto
(monitorovanie plnenia navrhnutých opatrení)
KZP/MO/0345/2024/08R
	Mickiewiczova 13,
813 69 Bratislava
	Bratislavský
	03.06.2024

	6
	Detská psychiatrická liečebňa Hraň, n. o. 
(monitorovanie plnenia navrhnutých opatrení)
KZP/MO/0771/2024/08R
	SNP 447, 
076 03 Hraň
	Prešovský
	04.12.2014

	7
	Psychiatrické oddelenie v nemocnici s poliklinikou Trebišov, a. s.
(monitorovanie plnenia navrhnutých opatrení)
KZP/MO/0774/2024/08R
	Ulica SNP 1079/76. 
075 01 Trebišov
	Košický
	05.12.2024





Monitorovacie návštevy podľa Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu
[bookmark: _Toc193813938]Monitorovacie návštevy podľa Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu v zariadeniach sociálnych služieb v roku 2024
	
	Zariadenie
	Adresa
	Kraj
	Dátum

	1
	“Kamilka” Zariadenie sociálnych služieb
NPM/MO/0701/2024
	Nám. Milana Rastislava Štefánika 141/8,
941 15 Maňa
	Nitriansky
	13.11.2024



[bookmark: _Toc193813939]Monitorovacie návštevy podľa Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu v psychiatrických zariadeniach v roku 2024
	
	Zariadenie
	Adresa
	Kraj
	Dátum

	1
	Psychiatrická liečebňa Sučany
NPM/MO/0049/2024
	Hradská 23,
038 52 Sučany
	Žilinský
	1.2.2024 – 2.2.2024

	2
	Psychiatrická nemocnica Philippa Pinela Pezinok
NPM/MO/0180/2024
	Malacká cesta 63, 
902 18 Pezinok 
	Bratislavský
	18.3.2024 – 20.3.2024

	3
	Univerzitná nemocnica L. Pasteura Košice (II. psychiatrická klinika)
NPM/MO/0436/2024
	Rastislavova 43, 
041 90 Košice
	Košický
	22.7.2024 – 23.7.2024

	4
	Nemocnica AGEL Levoča a. s. (Psychiatrické oddelenie)
NPM/MO/0437/2024
	Probstnerova cesta 2/3082, 
054 01 Levoča
	Prešovský
	24.7.2024 – 25.7.2024

	5
	Nemocnica s poliklinikou Sv. Lukáša Galanta, a. s. (Psychiatrické oddelenie)
NPM/MO/0729/2024
	Hodská 373/38, 
924 22 Galanta
	Trnavský
	21.11.2024 – 22.11.2024

	6
	Univerzitná nemocnica Bratislava (Nemocnica Ružinov – Psychiatrická klinika SZU a UNB)
NPM/MO/0754/2024
	Ružinovská 6, 
826 06 Bratislava
	Bratislavský
	27.11.2024 – 28.11.2024

	7
	Detská psychiatrická liečebňa Hraň, n. o.
NPM/MO/0770/2024
	Hraň 447, 
076 03 Hraň
	Košický
	4.12.2024



[bookmark: _Toc193813940]Monitorovacie návštevy podľa Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu v ústavoch na výkon trestu odňatia slobody v roku 2024
	
	Zariadenie
	Adresa
	Kraj
	Dátum

	1
	Ústav na výkon trestu odňatia slobody Hrnčiarovce nad Parnou
NPM/MO/0049/2024
	Dlhe Lúky 6966/1, 
919 35 Hrnčiarovce nad Parnou
	Nitriansky
	29.11.2024






[bookmark: _Toc193813645]Výjazdové dni
[bookmark: _Toc193813941]Prehľad výjazdových dní komisárky počas roku 2024
	
	Mesto
	Kraj
	Dátum

	1
	Ružomberok
	Žilinský
	20. august 2024

	2
	Námestovo
	Žilinský
	21. august 2024

	3
	Tvrdošín
	Žilinský
	27. august 2024

	4
	Bánovce nad Bebravou
	Trenčiansky
	10. september 2024

	5
	Partizánske
	Trenčiansky
	11. september 2024

	6
	Topoľčany
	Nitriansky
	12. september 2024




[bookmark: _Toc193813646]Easy-to-read
V našej výročnej správe tiež používame na niekoľko príbehov metódu easy-to-read (ľahkočitateľný text), čo je dôležitý krok k inklúzii ľudí so zdravotným postihnutím.

„Easy-to-read je metóda používaná celosvetovo. Ide o tvorenie textov, ktoré sú zrozumiteľné pre všetkých – aj pre tých, ktorí z rôznych dôvodov majú osvojenú len základnú slovnú zásobu, znížené porozumenie alebo nižšie intelektuálne schopnosti. Je široko použiteľná.“[footnoteRef:13]  [13:  	www.indicia.sk.] 


Tento koncept je navrhnutý tak, aby zabezpečil, že informácie budú dostupné a zrozumiteľné pre každého, bez ohľadu na jeho schopnosti. Uľahčuje porozumenie písomným informáciám pomocou jednoduchého jazyka a znázornenia informácií pomocou obrázkov, najmä ľuďom s poruchami učenia a mentálnym postihnutím. Jeho cieľom je odstraňovať komunikačné bariéry, podporovať lepšie porozumenie a angažovanosť. V tejto správe sa podelíme o príbehy vyplývajúce z podnetov, ktoré sú tematicky zaradené na záver každej jednotlivej podkapitoly 2. kapitoly – Posudzovanie individuálnych podnetov.

Tieto príbehy slúžia ako pripomienka nevyhnutnosti konceptu easy-to-read v našom každodennom živote. Prijatím a implementáciou tohto konceptu môžeme podporiť a posilniť postavenie ľudí so zdravotným postihnutím, čo im umožní ľahšie a samostatnejšie sa orientovať vo svete. 

Okrem konceptu easy-to-read sme v príbehu pani Jany použili aj inú metódu zjednodušenia textu, ktorá pomáha vo všeobecnosti širšej skupine ľudí, predovšetkým v rýchlosti prečítania a porozumenia textu. Volá sa plain language (jednoduchý jazyk).

Na rozdiel od easy-to-read, ktorý sa zameriava najmä na ľudí so zdravotným postihnutím, plain language má za cieľ zjednodušiť komunikáciu pre všeobecnú populáciu. 

Jeho korene možno nájsť v právnych a vládnych textoch v USA, kde bolo často ťažké pre bežných ľudí porozumieť komplikovaným formuláciám a odbornému žargónu. Rozvoj plain language sa datuje do 70. rokov 20. storočia, keď sa začali objavovať iniciatívy na zlepšenie vládnej komunikácie s verejnosťou. 

Easy-to-read (ľahkočitateľný text) a plain language (jednoduchý jazyk) sú dve základné koncepcie, ktoré sa zameriavajú na zlepšenie prístupnosti a zrozumiteľnosti textov, ako uvádzame, každá z nich má svoje špecifické využitie a cieľovú skupinu. 

Easy-to-read je prístup k tvorbe textov navrhnutý tak, aby boli informácie ľahko prístupné pre ľudí s obmedzeniami v čítaní. To zahŕňa ľudí so zdravotným postihnutím, osoby s kognitívnymi obmedzeniami, starších ľudí, osoby s nízkou úrovňou gramotnosti alebo ľudí, ktorí sa učia nový jazyk. Materiály easy-to-read používajú jednoduchú slovnú zásobu, krátke vety, jasné štruktúry a často sú doplnené o vizuálne pomôcky, ako sú obrázky alebo symboly, na podporu porozumenia. Cieľom je umožniť čitateľom lepšie pochopiť obsah, čím sa podporuje ich samostatnosť a prístup k informáciám. (Easy Read Online, 2023) 

Plain language (jednoduchý jazyk) sa zameriava na písanie jasného a priameho obsahu, ktorý je ľahko pochopiteľný pre široké publikum. Cieľom je predísť nedorozumeniam a zlepšiť komunikáciu medzi autorom a čitateľom. Texty v jednoduchom jazyku sa vyhýbajú odbornej terminológii, dlhým vetám a zložitým gramatickým štruktúram. Tento prístup sa často používa v právnych, vládnych a obchodných dokumentoch, kde je dôležité, aby informácie boli zrozumiteľné pre každého (pre väčšinu cielenej populácie), bez ohľadu na ich predchádzajúce znalosti alebo vzdelanie v danom odbore. (Eagleson et al., 1991)

Hlavný rozdiel medzi easy-to-read a plain language spočíva v ich cieľovej skupine a účele. Kým easy-to-read je špecificky navrhnutý pre ľudí s určitými obmedzeniami v čítaní, plain language sa snaží byť prístupný širšiemu publiku.[footnoteRef:14] [14:  	Cangárová, L. (2024). Prístupnosť informácií pre ľudí so zdravotným postihnutím v sociálnej práci a v sociálnych službách. (minimová práca). Trnavská univerzita.] 

[bookmark: _Toc4457831][bookmark: _Toc193813650]Poznatky z posudzovania individuálnych podnetov
A. Zamestnávanie
V spoločnosti majú ľudia so zdravotným postihnutím jednoznačne obmedzené možnosti nájsť si prácu a udržať si ju. Ich zdravotné postihnutie často vedie sociálnej exklúzii. Úlohou štátu je zabraňovať tomuto negatívnemu javu. Už zo základného zákona štátu, z Článku 38 Ústavy Slovenskej republiky vyplýva záväzok štátu zabezpečiť osobám so zdravotným postihnutím nielen zvýšenú ochranu zdravia pri práci a osobitné pracovné podmienky, ale aj osobitnú ochranu v pracovných vzťahoch a pomoc pri príprave na povolanie.

Najpodstatnejším faktorom, ktorý osobám so zdravotným postihnutím sťažuje zamestnať sa, uplatniť sa na pracovisku a realizovať iné sociálne práva, je pokles schopnosti vykonávať zárobkovú činnosť z dôvodu nepriaznivého zdravotného stavu. Pre osoby so zdravotným postihnutím nepredstavuje výkon závislej práce výlučne možnosť realizácie zárobkovej činnosti, ale aj príležitosť udržiavať a rozvíjať medziľudské vzťahy, a teda úzko súvisí so sociálnym statusom týchto osôb. Osoby, ktoré sú dlhodobo nezamestnané, sa často nachádzajú nielen v hmotnej núdzi, ale aj častejšie trpia duševnými poruchami spôsobenými ich izoláciou a nezačlenením do komunity. Zároveň platí, že medzi atribúty kvalitného života zaraďujeme okrem iných aj prácu, ktorá poskytuje priestor na získanie a rozvíjanie schopností a zručností, na získanie sociálnej akceptácie, ocenenia a posilnenie pocitu sebauplatnenia a naplnenia. Z uvedeného dôvodu sa na európskej a medzinárodnej úrovni dlhodobo podporuje rozvoj právnej úpravy, ktorej cieľom je začleňovať osoby so zdravotným postihnutím do pracovného a sociálneho života. Štát by mal vo vzťahu k osobám so zdravotným postihnutím (ako aj k ostatným znevýhodneným uchádzačom o zamestnanie) prijímať také aktívne opatrenia, ktoré zabezpečia ich rovnoprávne zapojenie do spoločenského, aj pracovného života.

Dohovor o právach osôb so zdravotným postihnutím v Článku 27 priznáva osobám so zdravotným postihnutím právo na prácu na rovnakom základe s ostatnými, čo zahŕňa okrem iného aj právo na pracovné prostredie, ktoré je otvorené, začleňujúce a prístupné osobám so zdravotným postihnutím. Zmluvné strany sa v dohovore zaviazali podporovať tvorbu pracovných príležitostí pre osoby so zdravotným postihnutím a ich kariérny postup na trhu práce; podporovať príležitosti na samostatnú zárobkovú činnosť, podnikanie, rozvoj družstiev a začatie vlastného podnikania. Taktiež sa zaviazali, že budú zamestnávať osoby so zdravotným postihnutím vo verejnom sektore a podporovať zamestnávanie osôb so zdravotným postihnutím v súkromnom sektore prostredníctvom primeranej politiky a primeraných opatrení, medzi ktoré môžu patriť programy pozitívnych opatrení, motivačné a iné opatrenia.

Článok 26 Charty základných práv EÚ garantuje osobám s postihnutiami právo na opatrenia zabezpečujúce ich nezávislosť, sociálnu a zamestnaneckú integráciu a účasť na živote spoločnosti. Tieto opatrenia musia byť prispôsobené individuálnym potrebám a schopnostiam.

Okrem medzinárodných dohovorov sa na podporu zamestnávania osôb so zdravotným znevýhodnením na otvorenom trhu práce zameriava Národný program rozvoja životných podmienok osôb so zdravotným postihnutím na roky 2021 – 2030.


SÚHRN HLAVNÝCH ZISTENÍ:
V roku 2024 sme opäť posudzovali podnety týkajúce sa možností zamestnávania osôb so zdravotným postihnutím, pričom môžeme špecifikovať tieto hlavné zistenia:
1. Pretrvávajúci nedostatok pracovných príležitostí pre osoby so zdravotným postihnutím, ktoré stále čelia výraznému nedostatku pracovných príležitostí na otvorenom trhu práce
2. K zmene legislatívy v súvislosti s poberateľmi príspevku na opatrovanie v uplynulom roku nedošlo.
3. V prípadoch skončenia pracovného alebo štátnozamestnaneckého pomeru bez predchádzajúceho súhlasu úradu práce a bez súhlasu zástupcov zamestnancov vstupujeme do súdnych konaní. 
4. Posudzovali sme podnet týkajúci sa opakovaného nepriznania príspevku na podporu vzdelávania záujemcu o zamestnanie.
5. V posudzovaných prípadoch sme sa stretli s neochotou zamestnávateľov vytvoriť zamestnancom so zdravotným postihnutím vhodné pracovné podmienky, prípadne im ponúknuť iné vhodné pracovné miesto.
6. Vyhodnotenie aplikácie novely Zákonníka práce, ktorou došlo k skráteniu lehoty na udelenie súhlasu so skončením pracovného pomeru s osobou so zdravotným postihnutím

Pretrvávajúci nedostatok pracovných príležitostí pre osoby so zdravotným postihnutím, ktoré stále čelia výraznému nedostatku pracovných príležitostí na otvorenom trhu práce.
Pretrvávajúci problém týkajúci sa zamestnávania ľudí so zdravotným postihnutím vedie k tomu, že nás osoby so zdravotným postihnutím neustále žiadajú o sprostredkovanie zamestnania alebo aj priamo o možnosť zamestnať sa na našom úrade. Vytváranie pracovných miest by malo byť prioritou štátu. Je nevyhnutné, aby ľudia so zdravotným postihnutím mohli pracovať a nac+666hádzať si uplatnenie na voľnom trhu práce. Sprostredkovanie zamestnania nepatrí do kompetencie komisárky pre osoby so zdravotným postihnutím. Informácie o voľných pracovných miestach neevidujeme, ale podávateľom naďalej poskytujeme poradenstvo a usmernenie o možnostiach obrátiť sa na subjekty, ktoré zabezpečujú sprostredkovanie zamestnania. Ide o Ústredie práce, sociálnych vecí a rodiny, úrady práce, právnické a fyzické osoby vykonávajúce sprostredkovanie zamestnania za úhradu alebo iné právnické a fyzické osoby, ktoré môžu vykonávať sprostredkovanie zamestnávania na základe dohody s Ústredím práce, sociálnych vecí a rodiny. 

Dohovor, ktorý Slovenská republika ratifikovala, jasne formuluje právo na komunitný život, na primerané vzdelanie a zamestnanie. V Zákone o službách zamestnanosti[footnoteRef:15] sú aktívne nástroje vo forme chránenej dielne a agentúry podporovaného zamestnávania. Práve tieto dva nástroje môžu riešiť zamestnávanie občanov so zdravotným postihnutím. [15:  	Zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony.] 


Podávateľov podnetov tiež usmerňujeme, že pri hľadaní pracovného uplatnenia môžu využiť služby v oblasti sprostredkovania zamestnania, ktoré ponúka Agentúra podporovaného zamestnávania. Na účely Zákona o službách zamestnanosti[footnoteRef:16] je Agentúra podporovaného zamestnávania právnická osoba alebo fyzická osoba, ktorá poskytuje služby občanom so zdravotným postihnutím, dlhodobo nezamestnaným občanom a zamestnávateľom zamerané na uľahčenie získania zamestnania alebo na udržanie zamestnania, alebo na uľahčenie získania zamestnanca z radov občanov so zdravotným postihnutím a dlhodobo nezamestnaných občanov. [16:  	§ 29 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony.] 


Podporovanému zamestnávaniu ľudí so zdravotným postihnutím sa venuje niekoľko organizácií a občianskych združení. Jednou z mimovládnych organizácií, ktorej cieľom je podporovať zamestnávanie znevýhodnených skupín je OZ Inklúzia. Najznámejším projektom OZ INKLÚZIA a Agentúry podporovaného zamestnávania je kaviareň Radnička, ako jeden z projektov, ktorý vytvára podmienky pre stabilnú a zmysluplnú prácu pre ľudí s mentálnym postihnutím na voľnom trhu práce. Uvedené združenie okrem iného založilo a každý rok organizuje aj Radničkine trhy. Ich cieľom je zviditeľniť prácu občanov so zdravotným postihnutím, ale najmä osloviť zamestnávateľov, firmy, spoločnosti, aby využili zákonom stanovenú možnosť zamestnať príslušný počet občanov so zdravotným postihnutím, prípadne zadať zákazku chráneným dielňam. Priestor na stabilizáciu klienta, možnosť vyskúšať si rôzne pracovné činnosti alebo zmapovať potenciál každého klienta a rozvíjať jeho pracovné zručnosti umožňujú priestory rehabilitačného a integračného centra v Dúbravke. 

Výnimočne oceňujem aktivity spoločnosti TESCO STORES, a. s., ktorá neustále posilňuje svoj záväzok vytvárať inkluzívne pracovisko. Aj v roku 2024 aktualizovala stratégiu diverzity, rovnosti a inklúzie. Od roku 2013 neprestávajú s úsilím integrovať ľudí so sociálnym, zdravotným, duševným, vekovým, rodovým či etnickým znevýhodnením do pracovného procesu. Zameriava sa na ľudí so špecifickými zdravotnými obmedzeniami, ako sú napríklad Downov syndróm, poruchy autistického spektra, fyzické znevýhodnenia, sluchové obmedzenia, detská mozgová obrna, ale začleňujú aj ľudí z marginalizovaných sociálnych skupín alebo odídencov z oblastí ohrozených vojnovým konfliktom. 

Veľmi pozitívne vnímam projekty spoločnosti Alma Career Slovakia, s. r. o. (pôvodne Profesia, spol. s. r. o.), ktoré boli aj v roku 2024 zamerané na zvyšovanie zamestnanosti osôb so zdravotným postihnutím prostredníctvom rôznych aktivít a programov. Alma Career Slovakia, s. r. o. podporuje projekty, ktoré pomáhajú osobám so zdravotným postihnutím integrovať sa na voľný trh práce. Organizuje bezplatné semináre pre študentov stredných, odborných a vysokých škôl na tému „Trh práce, hľadanie práce a písanie životopisu“. Podporuje rôzne neziskové organizácie a projekty, ktoré pomáhajú osobám so zdravotným postihnutím integrovať sa na trh práce. Vytvorila manuály pre zamestnávateľov a záujemcov so zdravotným postihnutím, ktoré zvyšujú povedomie medzi zamestnávateľmi a pomáhajú zlepšiť ich možnosti na trhu práce. Zaoberá sa aj neurodiverzitou a organizuje konferencie na tému „Neurodiverzita na pracovisku“.



V záujme poskytovania presných informácií o možnostiach zamestnania sa občanov so zdravotným postihnutím sa zúčastňujeme rôznych webinárov či okrúhlych stolov, kde sa oboznamujeme s témami, ktoré nie sú pre všetky spoločnosti ešte známe, prepojeniami organizácií, spoločností alebo nadácií a s tým, ako sa posunúť ďalej v zamestnávaní osôb so zdravotným postihnutím na trhu práce.

Naďalej osobám so zdravotným postihnutím poskytujeme informácie o rôznych nových projektoch MPSVR SR zameraných na vytváranie pracovných miest pre nezamestnaných, motivovanie ľudí k zotrvaniu na novom pracovnom mieste či aktivity nastavené tak, aby sa občan udržal v zamestnaní čo najdlhšie, na možnosti práce na skúšku, na podporu mentorovaného zamestnávania alebo aj uľahčenia nájdenia práce odchovancom centier pre deti a rodiny. 

Posudzujeme tiež individuálne podnety od ľudí bez domova, resp. osôb, ktorým hrozí strata bývania, ktoré žiadajú o poradenstvo v oblasti hľadania zamestnania. Všímame si, že aj napriek ich ťažkej životnej situácii sa nespoliehajú iba na sociálnu pomoc od štátu, ale majú úprimný záujem nájsť si zamestnanie. Napriek tomu, že ich okolnosti im tento cieľ výrazne sťažujú, prejavujú ochotu pracovať a zmeniť svoj život k lepšiemu

K zmene legislatívy v súvislosti s poberateľmi príspevku na opatrovanie v uplynulom roku nedošlo.
V prípade úmrtia opatrovaného opatrovateľ naďalej nemá nárok na podporu zo strany štátu. Do konca roka 2024 sme nezaznamenali zmenu legislatívy týkajúcu sa poberateľov príspevku na opatrovanie[footnoteRef:17] a možnosti následného poberania podpory v nezamestnanosti po skončení opatrovania. Opatrovateľ dostane príspevok na opatrovaného v mesiaci, v ktorom došlo k úmrtiu opatrovaného, a v nasledujúcom mesiaci. Opatrovatelia túto prácu vykonávajú väčšinou 24 hodín denne, 7 dní v týždni aj niekoľko rokov, a preto nie je možné, aby mali popri starostlivosti o opatrovaného aj inú zárobkovú činnosť. Ak aj majú inú zárobkovú činnosť, ich čistý mesačný príjem nesmie byť vyšší ako 2,5-násobok sumy životného minima (684,98 EUR). Štúdium alebo výkon zamestnania musí opatrovateľovi umožňovať vykonávať opatrovanie. Za takto „odpracované roky“ nemajú nárok na dávku v nezamestnanosti v prípade, že sa zaevidujú na úrad práce, čím sa dostávajú do finančných ťažkostí. V minulom roku legislatívna zmena v tejto oblasti nenastala. [17:  	§ 40 zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov.] 


V prípadoch skončenia pracovného alebo štátnozamestnaneckého pomeru bez predchádzajúceho súhlasu úradu práce a bez súhlasu zástupcov zamestnancov vstupujeme do súdnych konaní. 
[bookmark: _Hlk190691544]Posudzovali sme podnety týkajúce sa skončenia pracovného pomeru. Jedným z prípadov je skončenie pracovného pomeru výpoveďou s osobou so zdravotným postihnutím z organizačných dôvodov, pri ktorom dochádza k účelovému zrušeniu pracovného miesta s cieľom prepustiť nevyhovujúceho zamestnanca so zdravotným postihnutím. Posudzovali sme podnet, v ktorom nás zamestnanec so zdravotným postihnutím upozornil na výpoveď zo strany zamestnávateľa z organizačných dôvodov podľa ustanovenia § 63 ods. 1 písm. b) Zákonníka práce, aj napriek tomu, že príslušný úrad práce neudelil predchádzajúci súhlas na skončenie pracovného pomeru výpoveďou.[footnoteRef:18] Ústredie práce, sociálnych vecí a rodiny v tomto prípade odvolanie zamestnávateľa zamietlo a potvrdilo prvostupňové rozhodnutie úradu práce. Zástupcovia zamestnancov v tomto prípade zamestnávateľovi rovnako neudelili súhlas na skončenie pracovného pomeru výpoveďou. Uvedený podnet je spracovaný v tejto správe v prvom príbehu s názvom: VSTÚPILI SME DO PRÍPADU PREPUSTENÉHO ŠÉFA ODBORÁROV.  [18:  	§ 66 zákon č. 311/2001 Z. z. Zákonník práce.] 


V uplynulom roku sme posudzovali aj podnety týkajúce sa skončenia štátnozamestnaneckého pomeru zo strany služobného úradu. Opätovne sa opakuje dôvod skončenia štátnozamestnaneckého pomeru výpoveďou – zrušenie štátnozamestnaneckého miesta osoby so zdravotným postihnutím z organizačných dôvodov. Služobný úrad môže štátnozamestnanecký pomer s osobou so zdravotným postihnutím ukončiť výpoveďou rovnako iba s predchádzajúcim právoplatným rozhodnutím úradu práce o udelení súhlasu so skončením štátnozamestnaneckého pomeru osoby so zdravotným postihnutím[footnoteRef:19], inak je výpoveď neplatná.  [19:  	§ 77 zákon č. 55/2017 Z. z. o štátnej službe a o zmene a doplnení niektorých zákonov.] 


Lehota 7 pracovných dní na rozhodnutie úradu práce je podľa nášho názoru príliš krátka na to, aby bola žiadosť objektívne prešetrená, keďže sa v danej lehote zamestnanec, resp. štátny zamestnanec so zdravotným postihnutím nemôže vyjadriť a príslušný úrad práce pri rozhodovaní vychádza len z jednostranných informácií uvedených zamestnávateľom/služobným úradom. Zároveň sú odôvodnenia týchto rozhodnutí často vágne, nedostačujúce a nevychádzajú zo spoľahlivo zisteného skutkového stavu. Úrady práce pri rozhodovaní nezohľadňujú možné porušenie práv zamestnanca, resp. štátneho zamestnanca so zdravotným postihnutím v súlade s Dohovorom a ďalších právnych predpisov, ani prípadné porušenie povinností zamestnávateľa/služobného úradu.

V jednom z posudzovaných podnetov konanie služobného úradu naplnilo znaky obťažovania podľa ustanovenia § 2a ods. 4 zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon). Následne služobný úrad chcel so štátnou zamestnankyňou ukončiť štátnozamestnanecký pomer výpoveďou, avšak tá jej bola doručená ešte pred právoplatnosťou rozhodnutia úradu práce o udelení súhlasu so skončením štátnozamestnaneckého pomeru osoby so zdravotným postihnutím. Výpoveď bola preto neplatná.

V ďalšom podnete sa služobný úrad počas trvania práceneschopnosti snažil prinútiť štátnu zamestnankyňu so zdravotným postihnutím k podpísaniu dohody o skončení štátnozamestnaneckého pomeru. Išlo o ďalší prípad, v ktorom sa služobný úrad snažil obísť zákonné postupy s cieľom ukončiť štátnozamestnanecký pomer so štátnou zamestnankyňou so zdravotným postihnutím. Podávateľke podnetu sme obratom poskytli poradenstvo a situáciu naďalej sledujeme. 

Musíme skonštatovať, že vyššie namietané konanie evidujeme predovšetkým vo vzťahu k štátnym zamestnancom. Tieto prípady poukazujú na systémové nedostatky v ochrane štátnych zamestnancov so zdravotným postihnutím v štátnej správe

Posudzovali sme podnet týkajúci sa opakovaného nepriznania príspevku na podporu vzdelávania záujemcu o zamestnanie.
V roku 2024 sme posudzovali podnet, v ktorom príslušný úrad práce rozhodol o nepriznaní príspevku na podporu vzdelávania záujemcu o zamestnanie[footnoteRef:20], pričom svoje rozhodnutie nedostatočne odôvodnil, resp. nepodporil relevantnými argumentmi. Predmetné rozhodnutie som vyhodnotila ako neobjektívne a úradu práce som uložila opatrenia na nápravu. Aj keď na príspevok na podporu vzdelávania nie je právny nárok, úrad práce musí mať dostatočne vymedzený dôvod na jeho neposkytnutie. Nemôže rozhodovať svojvoľne alebo bez náležitého prešetrenia žiadosti. Zároveň príslušný úrad práce nesmie žiadateľom vytvárať neopodstatnené prekážky, ktoré im bránia v získaní daného príspevku. Tento podnet sme v tejto správe spracovali do druhého príbehu s názvom MÁRNA SNAHA O ZÍSKANIE PRÍSPEVKU NA PODPORU VZDELÁVANIA. [20: 	Zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony.] 


V tomto podnete postupom úradu práce došlo k porušeniu základného práva na vzdelávanie zaručeného Článkom 24 Dohovoru o právach osôb so zdravotným postihnutím[footnoteRef:21]. [21:  	Podľa Článku 24 ods. 5 Dohovoru o právach osôb so zdravotným postihnutím zmluvné strany zabezpečia, aby osoby so zdravotným postihnutím mohli absolvovať všeobecné terciárne vzdelávanie, odbornú prípravu na výkon povolania, vzdelávanie dospelých a celoživotné vzdelávanie. ] 


V posudzovaných prípadoch sme sa stretli s neochotou zamestnávateľov vytvoriť zamestnancom so zdravotným postihnutím vhodné pracovné podmienky, prípadne im ponúknuť iné vhodné pracovné miesto.
Pri posudzovaní podnetov v oblasti zamestnanosti sa sporadicky stretávame s podnetmi, v ktorých osoby so zdravotným postihnutím namietajú preradenie na inú, nevhodnú pracovnú pozíciu, ktorú zo zdravotných dôvodov nemôžu vykonávať. Aj keď pri nástupe do zamestnania zamestnávatelia vedia o tom, že ide o osobu s určitým zdravotným znevýhodnením, stáva sa, že jej prideľujú prácu, ktorú nemôže plnohodnotne vykonávať rovnako ako zamestnanec bez zdravotného postihnutia. 

V doručených podnetoch sme vysledovali, že v ojedinelých prípadoch zamestnávatelia nie sú ochotní vytvoriť zamestnancom so zdravotným postihnutím vhodné pracovné podmienky, prípadne im ponúknuť iné vhodné pracovné miesto aj napriek tomu, že v niektorých prípadoch bola zamestnávateľom veľká obchodná spoločnosť. Tento postoj zamestnávateľov svedčí o nedostatočnej snahe prispôsobiť pracovné prostredie potrebám zamestnancov so zdravotným postihnutím, čím sa zároveň znižuje ich šanca na udržanie si zamestnania.

Posudzovali sme podnet, v ktorom osoba so zdravotným postihnutím namietala, že zamestnávateľ nevyhovel jej žiadosti o preradenie na inú prácu a kratší (polovičný) pracovný úväzok. Zamestnávateľa požiadala o preradenie na inú prácu tak, aby nepracovala v zmene do 18.00 hod. Ďalej požiadala o skrátenie pracovnej doby o polovicu. Zamestnávateľ jej žiadosti nevyhovel a schválil jej výkon práce iba formou home office (práca z domu) na 8 hodín denne, čo vôbec nerieši jej situáciu a pri jej zdravotnom stave to nie je vhodné riešenie, pretože nevydrží pracovať 8 hodín denne.

Vyhodnotenie aplikácie novely Zákonníka práce, ktorou došlo k skráteniu lehoty na udelenie súhlasu so skončením pracovného pomeru s osobou so zdravotným postihnutím
V roku 2024 sme naďalej monitorovali a na základe štatistických údajov Ústredia práce, sociálnych vecí a rodiny vyhodnotili aplikáciu novely Zákonníka práce, Zákona o službách zamestnanosti a Zákona o štátnej službe, ktorou došlo k skráteniu lehoty na udelenie súhlasu so skončením pracovného pomeru s osobou so zdravotným postihnutím z 30 dní na 7 pracovných dní, v praxi. 

Podľa štatistiky Ústredia práce a z predložených údajov vyplýva, že za obdobie od 1. januára 2024 do 31. decembra 2024 bol celkový počet podaných žiadostí o udelenie predchádzajúceho súhlasu 101. V zákonnej lehote bolo vydaných celkom 93 rozhodnutí s udelením súhlasu, 6 rozhodnutí s udelením nesúhlasu a v 2 prípadoch bolo konanie zastavené. Fikcia udelenia súhlasu so skončením pracovného pomeru s osobou so zdravotným postihnutím sa v žiadnom prípade neuplatnila. Celkom bolo doručených a riešených 12 odvolaní, z toho v 6 prípadoch ústredie práce, sociálnych vecí a rodiny potvrdilo rozhodnutie príslušného úradu práce, v 4 prípadoch bolo rozhodnutie zrušené a vec bola vrátená úradu práce na nové konanie, v 1 prípade bolo rozhodnutie úradu práce zrušené v plnom rozsahu a v 1 prípade bolo účastníkovi konania vydané oznámenie o podaní odvolania po lehote. 

Pred prijatím zmeny právnej úpravy, ktorá zaviedla skrátenie lehoty na rozhodovanie úradov práce pri udelení predchádzajúceho súhlasu so skončením pracovného pomeru s osobou so zdravotným postihnutím a inštitút fiktívneho rozhodnutia, sme upozorňovali na problém tohto inštitútu. Veríme, že v nasledujúcom období dôjde k opätovnému zavedeniu pôvodnej lehoty na rozhodovanie[footnoteRef:22]. V prípade, že bude do pripomienkového konania predložená právna úprava, ktorá by zaviedla lehoty podľa správneho poriadku, túto novelu Zákona o službách zamestnanosti podporíme. [22:  	§ 49 ods. 1 zákona č. 71/1967 Zb. Zákon o správnom konaní, v jednoduchých veciach, najmä ak možno rozhodnúť na podklade dokladov predložených účastníkom konania, správny orgán rozhodne bezodkladne.
§49 ods. 2 Zákona o správnom konaní v ostatných prípadoch, ak osobitný zákon neustanovuje inak, je správny orgán povinný rozhodnúť vo veci do 30 dní od začatia konania; vo zvlášť zložitých prípadoch rozhodne najneskôr do 60 dní; ak nemožno vzhľadom na povahu veci rozhodnúť ani v tejto lehote, môže ju primerane predĺžiť odvolací orgán (orgán príslušný rozhodnúť o rozklade). Ak správny orgán nemôže rozhodnúť do 30, prípadne do 60 dní, je povinný o tom účastníka konania s uvedením dôvodov upovedomiť.] 




[bookmark: _Toc193813651]Príbeh prvý
Vstúpili sme do prípadu prepusteného šéfa odborárov
	Na prepustenie zamestnanca so zdravotným postihnutím z pracovného pomeru je potrebný súhlas príslušného úradu práce, sociálnych vecí a rodiny. V tomto prípade úrad práce súhlas s výpoveďou neudelil. Aj napriek tomu predseda odborového združenia v spoločnosti Dell s. r. o. dostal výpoveď. Výpoveď však nie je platná, pretože členovi odborovej organizácie môže dať zamestnávateľ výpoveď len s predchádzajúcom súhlasom zástupcov zamestnancov, a tí súhlas nedali.


Naša značka: KZP/ 0121/2024/02R
	Pán Daniel pracoval v medzinárodnej technologickej spoločnosti celý život (21 rokov). Z pozície „pracovník oddelenia predaja“ sa vypracoval na pozíciu „Consultant, Business Development“. V roku 2007 ho zvolili za zástupcu zamestnancov spoločnosti Dell s. r. o. v Európskej zamestnaneckej rade a od roku 2018 je jej predsedom. Rada pozostáva zo zástupcov 14 krajín Európskej únie, v ktorých má Dell s. r. o. svoje zastúpenie. V roku 2021 pán Daniel založil spolu s ďalšími kolegami odborovú organizáciu Technologies Unions Slovakia. 

K vyhroteniu situácie došlo po tom, ako pán Daniel dostal napomenutie za hrubé porušenie pracovnej disciplíny. Vo februári 2023 vedenie Dell s. r. o. pánovi Danielovi oznámilo, že s účinnosťou k 1. augustu 2023 ruší jeho pracovnú pozíciu, pretože sa stal nadbytočným. Prepúšťanie vraj súvisí s reorganizáciou a so znižovaním počtu pracovných miest v medzinárodnej firme. 

Dôvodom je klesajúci dopyt po osobných počítačoch. Podľa platných predpisov musia zástupcovia zamestnancov súhlasiť s jeho prepustením, čo sa nestalo. Na prepustenie sa vyžaduje aj súhlas Európskej zamestnaneckej rady. Ten takisto chýba. 

Keďže predseda odborov je osobou so zdravotným postihnutím, pred výpoveďou ho chráni aj Zákonník práce. Zamestnávateľ je povinný požiadať príslušný úrad práce o súhlas s prepustením takejto osoby, čo aj urobil v júli 2023. V žiadosti uviedol, že pracovné miesto pána Daniela sa stalo nadbytočným z dôvodu jeho zrušenia, preto musia pristúpiť k výpovedi z organizačných dôvodov[footnoteRef:23]. Ďalej v žiadosti uviedol, že pánovi Danielovi ponúkol inú vhodnú pracovnú pozíciu, ktorú odmietol.  [23:  	Podľa § 63 ods. 1 písm. b) Zákonníka práce č. 311/2001 Z. z. v znení neskorších predpisov.] 


Podľa slov pána Daniela, odkedy mu zrušili miesto, vo firme otvorili stovky nových pozícií vrátane takých, ktoré by boli preňho vhodné. Od 1. augusta 2023 pánovi Danielovi neprideľujú prácu, z dôvodu prekážok v práci na strane zamestnávateľa. 

Úrad práce, sociálnych vecí a rodiny Bratislava súhlas s výpoveďou neudelil, pretože neboli splnené podmienky na jeho udelenie. Zamestnávateľ predložil rozhodnutie o organizačnej zmene, ktoré nespĺňa náležitosti rozhodnutia po obsahovej ani formálnej stránke. Neuvádza, o aké rozhodnutie ide, jeho číslo, ani dátum prijatia. Nie je z neho zrejmé, aký cieľ organizačná zmena sleduje a či vôbec k nejakej organizačnej zmene došlo. Súčasťou podanej žiadosti mal byť aj doklad, ktorý by preukazoval, že zástupcovia zamestnancov súhlasili s prepustením pána Daniela. Súhlas zástupcu zamestnancov je hmotnoprávnou podmienkou výpovede. 

Rozhodnutie Úradu práce potvrdilo aj Ústredie práce, sociálnych vecí a rodiny a odvolanie spoločnosti Dell s. r. o. zamietlo. Napriek tomu sa spoločnosť Dell s. r. o. rozhodla pána Daniela 31. januára 2024 prepustiť. 

Začali sme preto konať. Oslovili sme spoločnosť Dell s. r. o. a uložili sme jej opatrenia na nápravu. Naše stanovisko k prípadu sme prezentovali aj na tlačovej konferencii odborovej organizácie Technologies Unions Slovakia pri spoločnosti Dell, konanej 13. marca 2024. 

Na tlačovej konferencii vystúpila aj prezidentka Konfederácie odborových zväzov (KOZ) Monika Uhlerová, ktorá zdôraznila, že prepustenie šéfa odborárov bez súhlasu odborovej organizácie považuje za vážne porušenie Ústavy Slovenskej republiky. Dodala, že v posledných rokoch KOZ zaznamenala viacero takýchto konaní zo strany zamestnávateľov.

Som presvedčená, že spoločnosť Dell s. r. o. sa dopustila porušení viacerých ľudských práv, ako aj práv osôb so zdravotným postihnutím garantovaných vo viacerých zákonoch a článkoch Dohovoru o právach osôb so zdravotným postihnutím:
1. § 66 ods. 1 Zákonníka práce[footnoteRef:24] – podľa ktorého zamestnancovi so zdravotným postihnutím môže dať zamestnávateľ výpoveď len s predchádzajúcim súhlasom príslušného úradu práce, inak je výpoveď neplatná (úrad práce súhlas neudelil). [24:  	Zákon č. 311/2001 Z. z. Zákonník práce v znení neskorších predpisov.] 

2. § 240 ods. 9 Zákonníka práce[footnoteRef:25] – podľa ktorého zamestnávateľ môže dať členovi príslušného odborového orgánu, členovi zamestnaneckej rady alebo zamestnaneckému dôverníkovi výpoveď alebo s nimi okamžite skončiť pracovný pomer len s predchádzajúcim súhlasom týchto zástupcov zamestnancov (zástupcovia zamestnancov s výpoveďou nesúhlasili). [25:  	Zákon č. 311/2001 Z. z. Zákonník práce v znení neskorších predpisov.] 

3. Článok 36 Ústavy Slovenskej republiky – zabezpečuje zamestnancom ochranu proti svojvoľnému prepúšťaniu zo zamestnania.
4. Článok 38 Ústavy Slovenskej republiky – zaručuje osobám so zdravotným postihnutím právo na osobitnú ochranu v pracovných vzťahoch.
5. Článok 1 Zákonníka práce – ustanovuje, že fyzické osoby majú právo na ochranu proti svojvoľnému prepusteniu zo zamestnania.
6. Článok 27 Dohovoru o právach osôb so zdravotným postihnutím – Práca a zamestnávanie – podľa ktorého zmluvné strany majú chrániť práva osôb so zdravotným postihnutím na spravodlivé a uspokojivé pracovné podmienky a zabezpečiť im, aby mohli uplatňovať svoje pracovné a odborárske práva. Ďalej majú podporovať zamestnávanie osôb so zdravotným postihnutím v súkromnom sektore prostredníctvom primeranej politiky a primeraných opatrení zameraných na udržanie si pracovného miesta.

Vedeniu spoločnosti Dell s. r. o. som uložila prehodnotiť výpoveď, ktorú dala pánovi Danielovi bez predchádzajúceho súhlasu úradu práce a bez súhlasu zástupcov zamestnancov, resp. výpoveď vziať späť. Žiadala som, aby pánovi Danielovi umožnili naďalej pracovať.

VYHODNOTENIE OPATRENÍ
K 31. decembru 2024

Spoločnosť Dell s. r. o. možnosť celú záležitosť napraviť nevyužila. Porušovanie zákona odmietla. Poprela, že by pána Daniela prepustila preto, že je predsedom odborovej organizácie. Jediným dôvodom skončenia pracovného pomeru s pánom Danielom podľa jej vyjadrenia je jeho nadbytočnosť. Výpoveď mu doručila preto, lebo nemala možnosť mu ďalej prideľovať prácu, keďže jeho miesto bolo k 1. augustu 2023 zrušené. V stanovisku uviedla, že „nemá dôvod prijímať opatrenia“. Dokonca nás žiadala, aby sme podnet pána Daniela „odložili“, pretože rozhodnutie úradu práce vo veci neudelenia súhlasu so skončením pracovného pomeru preskúmava Správny súd v Bratislave. Upozornila nás na to, že „spoločnosť Dell je v prvom rade zriadená na účely podnikania, a preto ak raz prácu niektorého zo zamestnancov nepotrebuje, musí mať slobodu v tom, že s ním pracovný pomer ukončí. Iný prístup by predstavoval porušenie práva spoločnosti na podnikanie“.

Pán Daniel podal koncom mája 2024 na Mestský súd Bratislava IV žalobu, ktorou sa domáha určenia neplatnosti skončenia pracovného pomeru výpoveďou. Trvá na tom, že ho prepustili nezákonne. Koncom júna 2024 sme požiadali súd, aby nás do konania pribral. Doteraz však súd o našej žiadosti napriek urgencii nerozhodol. Spoločnosť Dell s. r. o. vie, že súdny spor môže aj prehrať a poškodiť si dobrú povesť na pracovnom trhu. Ak by pán Daniel na súde uspel, Dell s. r. o. mu bude musieť vyplatiť celú ušlú mzdu. Stojí jej za to roky sa súdiť? 

S pánom Danielom sme naďalej v kontakte, pripravení využiť všetky zákonné a dostupné prostriedky na to, aby sme ochránili jeho práva.








[bookmark: _Toc193813652]Príbeh druhý
Márna snaha o získanie príspevku na podporu vzdelávania
	Prístup k vzdelaniu je kľúčový pre úspešné uplatnenie na trhu práce, najmä pre osoby so zdravotným postihnutím, ktoré často čelia rôznym prekážkam. Ako komisárka pre osoby so zdravotným postihnutím sa pravidelne stretávam s prípadmi, keď verejné inštitúcie nerozhodujú objektívne a vytvárajú zbytočné bariéry. Jedným z nich je aj zamietnutie príspevku na podporu vzdelávania pani Martiny zo strany Úradu práce, sociálnych vecí a rodiny v Považskej Bystrici, ktoré vyvoláva vážne pochybnosti o objektívnosti rozhodovacieho procesu.


Naša značka: KZP/PO/0424/2024/02R
	Aj napriek tomu, že sa pani Martina musela vyrovnať so zdravotným postihnutím, nikdy sa nevzdávala svojich snov a ambícií. Bola odhodlaná neustále sa vzdelávať a nájsť si stabilné zamestnanie, ktoré by jej umožnilo byť finančne nezávislou a aktívnou súčasťou spoločnosti. Keď sa v roku 2024 dozvedela o programe, ktorý ponúkal finančnú podporu na odborné kurzy pre záujemcov o zamestnanie,[footnoteRef:26] po dôkladnom zvážení sa rozhodla požiadať o príspevok na vybraný vzdelávací kurz.  [26:  	Národný projekt: Zručnosti pre trh práce.] 


S nádejou podala svoju žiadosť o príspevok na podporu vzdelávania na Úrad práce, sociálnych vecí a rodiny v Považskej Bystrici. Čakala na odpoveď s presvedčením, že keďže spĺňa všetky podmienky programu, jej žiadosť bude schválená. Pani Martine však prišlo oznámenie o zamietnutí žiadosti. Dôvod? 

Úrad práce uviedol, že jej žiadosť „nebola dostatočne presvedčivá“ a nebolo zrejmé, ako by jej absolvovanie kurzu pomohlo uplatniť sa na trhu práce. 

Pani Martina zostala zaskočená, podala všetky potrebné dokumenty, jasne opísala svoje plány, a napriek tomu bola jej žiadosť odmietnutá bez akéhokoľvek konkrétneho vysvetlenia. Nechcela sa však vzdať, preto sa rozhodla obrátiť na Úrad komisára pre osoby so zdravotným postihnutím. Následne za účelom objasnenia dôvodov zamietnutia žiadosti pani Martiny sme kontaktovali zamestnankyňu úrad práce, ktorá uvedenú žiadosť posudzovala.

Po tom, ako sme pani Martinu oboznámili so získanými informáciami, podala novú žiadosť na iný kurz, so všetkými potrebnými dokumentmi a ešte detailnejším zdôvodnením. Pevne verila, že tentoraz jej žiadosť bude schválená, ale keď o niekoľko týždňov neskôr otvorila list z úradu práce, pocítila rovnaké sklamanie ako predtým. 

Opätovne jej bola doručená zamietavá odpoveď, pričom odôvodnenie bolo úplne identické s tým predchádzajúcim a to aj napriek tomu, že tentoraz v žiadosti uviedla všetky argumenty podľa inštrukcií zamestnankyne úradu práce a odkazy na oficiálne zdroje.

Listom z 19. augusta 2024 adresovaným riaditeľke úradu práce som si vyžiadala k namietanému postupu stanovisko. Úrad práce vo svojom stanovisku zopakoval rovnaké vágne argumenty ako v oznámeniach o neposkytnutí príspevku. Všetky tieto argumenty sa nezakladali na jasných a konkrétnych dôvodoch, čo vyvolávalo vážne pochybnosti o objektívnosti posudzovania žiadostí pani Martiny. 

Mimoriadne znepokojujúce však bolo vyjadrenie, ktoré úrad práce uviedol na jej adresu, citujem: „prezentuje sa ako osoba so zdravotným postihnutím a dáva najavo, že má väčšie práva ako osoby bez zdravotného postihnutia.“ 

Skonštatovala som, že postup úradu práce je neobjektívny a odôvodnenia v oznámeniach sú nedostatočné. Aj napriek tomu, že na príspevok na podporu vzdelávania nie je právny nárok, úrad práce musí mať dostatočne vymedzený dôvod na jeho neposkytnutie, nemôže rozhodovať svojvoľne alebo bez náležitého prešetrenia žiadosti. Zároveň, úrad práce nesmie žiadateľom vytvárať neopodstatnené prekážky, ktoré im bránia v získaní daného príspevku. 

Druhá žiadosť pani Martiny bola vypracovaná na základe informácií od zamestnankyne úradu práce, pričom pani Martina v predmetnej žiadosti, podľa môjho názoru, dostatočne odôvodnila potrebu absolvovania kurzu vo vzťahu k uplatneniu sa na trhu práce. Navyše, vo svojej v poradí druhej žiadosti pani Martina argumentovala aj tým, že Aliancia sektorových rád označuje pracovnú pozíciu, na ktorú by kurzom získala kvalifikáciu, za nedostatkovú v príslušnom kraji.

Mám za to, že pani Martina je po absolvovaní vzdelávacieho kurzu nepochybne spôsobilá uplatniť sa v danej oblasti na trhu práce.

Ktoré články Dohovoru o právach osôb so zdravotným postihnutím boli v tomto prípade porušené?

Článok 24 – Vzdelávanie
V tomto článku je upravené právo na vzdelanie tak, aby osoby so zdravotným postihnutím mohli absolvovať všeobecné terciárne vzdelávanie, odbornú prípravu na výkon povolania, vzdelávanie dospelých a celoživotné vzdelávanie bez diskriminácie a na rovnakom základe s ostatnými. 

Postupom úradu práce pri vybavovaní žiadostí o poskytnutie príspevku na podporu vzdelávania došlo k porušeniu základného práva na vzdelávanie zaručeného Článkom 24 Dohovoru. Rozhodovanie úradu práce bolo neobjektívne, nedostatočne odôvodnené a vytvorilo neopodstatnené prekážky.

Úrad práce, sociálnych vecí a rodiny v Považskej Bystrici som požiadala o prijatie opatrení a prehodnotenie postupu pri vybavovaní žiadostí o poskytnutie príspevku na podporu vzdelávania v prípade, že žiadateľom je osoba so zdravotným postihnutím. Úradu práce som navrhla, aby:
1. Opätovne prehodnotili žiadosť pani Martiny. 
2. Zabezpečili dôkladnejšie odôvodňovanie oznámení o neposkytnutí finančného príspevku na podporu vzdelávania a to najmä:
· uvedením konkrétnych dôvodov, prečo v danom prípade nebol žiadateľovi poskytnutý finančný príspevok na podporu vzdelávania, 
· poučením žiadateľa o dôležitých náležitostiach žiadostí o poskytnutie príspevku na podporu vzdelávania, na ktoré sa pri posudzovaní prihliada, 
· poučením žiadateľa o požadovaných údajoch, ktoré má k svojej žiadosti doplniť, 
· vypustením vágnych, bezobsažných fráz.
3. Každú žiadosť o poskytnutie príspevku na podporu vzdelávania posudzovali a aj odôvodňovali individuálne, teda nepoužívali identické oznámenia o neposkytnutí finančného príspevku na podporu vzdelávania.

VYHODNOTENIE OPATRENÍ
V priebehu marca 2025

Hneď po uložení opatrení úrad práce zaslal pani Martine pozvánku na osobné stretnutie za účelom opätovného prehodnotenia jej žiadosti. 

V súčasnosti je pani Martina v dlhodobej liečbe a jej zdravotný stav si vyžaduje, aby liečbu absolvovala až do konca februára 2025. Tento fakt ovplyvňuje jej možnosť zúčastniť sa osobného stretnutia s pracovníkmi úradu práce. S ohľadom na jej zdravotný stav bude vyhodnotenie prijatých opatrení zrealizované po jej uzdravení a následnom stretnutí na úrade práce. Predpokladám, že v priebehu marca 2025 bude možné poskytnúť podrobné vyhodnotenie opatrení a navrhnúť ďalšie kroky, ktoré bude potrebné vykonať.

Považujem za kľúčové, aby proces posudzovania žiadostí bol maximálne objektívny a spravodlivý, preto budeme naďalej sledovať prijatie navrhnutých zmien zo strany úradu práce a vyžadovať nápravu.









B. Kompenzácie
[bookmark: _Hlk189735898]Zdravie ako životný proces sa neustále mení v závislosti od organizmu a prostredia. Ľudský život a zdravie sú absolútne a nemerateľné hodnoty a každý človek je vo svojej podstate jedinečný a nenahraditeľný. Ľudské zdravie a život predstavujú pre jednotlivca a jeho rodinu, ale aj pre celú spoločnosť ekonomické hodnoty. Zdravie je prejavom rovnováhy a choroba – porucha zdravia je prejavom narušenia rovnováhy medzi organizmom a prostredím. Bytové podmienky, životné a pracovné prostredie majú priamy vplyv na duševné a telesné zdravie každého človeka. Uvedené podmienky, najmä ak sú negatívneho charakteru, často spôsobujú dlhodobo nepriaznivý zdravotný stav, zdravotné postihnutie, invaliditu a tiež znevýhodnenie na trhu práce. Takto postihnuté subjekty sa zaraďujú medzi tzv. ohrozené, znevýhodnené alebo rizikové skupiny osôb, medzi ktoré patria aj osoby so zdravotným postihnutím. 

Systém sociálnej pomoci musí byť koncipovaný pozitívne, so snahou pomáhať ľuďom, s úctou, humanizmom a v dobrej viere, pri rešpektovaní ich jedinečnosti a ľudskej dôstojnosti. Pre fyzické osoby s ťažkým zdravotným postihnutím majú mimoriadny význam najmä peňažné príspevky na kompenzáciu ťažkého zdravotného postihnutia, ktoré podporujú sociálne začlenenie fyzickej osoby s ťažkým zdravotným postihnutím do spoločnosti za jej aktívnej účasti pri zachovaní jej ľudskej dôstojnosti v súlade s podmienkami a v oblastiach ustanovených podľa príslušného zákona.

Problematika zdravotného postihnutia je aktuálna nielen z hľadiska Slovenskej republiky, ale má aj celosvetový rozmer. Podľa štatistických údajov Eurostatu je v EÚ 101 miliónov ľudí (čo predstavuje 27 % obyvateľstva EÚ vo veku nad 16 rokov alebo jedného zo štyroch občanov EÚ), ktorí majú určitú formu zdravotného postihnutia. Slovenská republika má 30,5% podiel osôb so zdravotným postihnutím. Ľudia so zdravotným postihnutím predstavujú najväčšiu svetovú minoritu, v rámci ktorej práve zdravotné postihnutie môže viesť až k sociálnej exklúzii. Preto bariéry spojené so zdravotným postihnutím je potrebné odstraňovať a tým vytvárať inkluzívnu spoločnosť pre všetkých.

V oblasti kompenzácií bolo naše úsilie aj v roku 2024 zamerané na zabezpečenie potrebnej podpory a pomoci pre osoby s ťažkým zdravotným postihnutím. Čelili sme viacerým významným výzvam a problémom, ktoré si vyžadovali našu pozornosť a okamžité riešenie. 

Hlavnými témami, ktoré podávatelia v podnetoch namietali boli: posúdenie a priznanie nároku na peňažné príspevky pre osoby, u ktorých došlo k zhoršeniu zdravotného stavu, posudzovali sme postup úradov práce v konaní o príspevkoch na kúpu osobného motorového vozidla, na kompenzáciu zvýšených výdavkov súvisiacich s prevádzkou osobných motorových vozidiel, zvýšený počet podnetov, v ktorých namietali nepriznanie parkovacieho preukazu a príspevku na opatrovanie alebo osobnú asistenciu. Vykonali sme analýzy 257 rozhodnutí úradov práce, sociálnych vecí a rodiny, ako aj Ústredia práce, sociálnych vecí a rodiny. Zároveň sme poskytovali informácie o zákonných podmienkach na priznanie požadovaného príspevku a tiež odbornú a kvalifikovanú pomoc pri vyhotovení odvolaní, správnych žalôb a kasačných sťažností. 

Ako členovia pracovnej skupiny sme sa aj v uplynulom roku 2024 aktívne zapájali do prípravy reformy posudkovej činnosti, ktorá je súčasťou Plánu obnovy a odolnosti SR. Prispievali sme odbornými znalosťami a skúsenosťami, upozorňovali na možné negatívne dosahy pripravovaných zmien na rozsah pomoci poskytovanej štátom osobám so zdravotným postihnutím, na vylepšenie niektorých postupov v rámci posudkového systému tak, aby sa predišlo zásahom do práv osôb so zdravotným postihnutím.

SÚHRN HLAVNÝCH ZISTENÍ:
1. Kompenzácie pre osoby so zdravotným postihnutím nie sú dostatočne prispôsobené ich individuálnym potrebám. 
2. Administratívne náročný proces podávania žiadostí, čo môže odrádzať žiadateľov od podania žiadosti.
3. Pokrytie nákladov na kompenzačné pomôcky nie je vždy dostačujúce. Zistenia naznačujú, že financovanie kompenzácií často obmedzuje rozsah a kvalitu podpory pre osoby so zdravotným postihnutím.
4. Informovanosť a poradenstvo zo strany úradov práce nie sú vždy uspokojivé. Úrady práce naďalej rozhodujú nejednotne. Mnoho osôb so zdravotným postihnutím nemá dostatok informácií o svojich právach na kompenzácie a dostupných programoch.
5. Úrady práce nie vždy dodržiavajú lehoty na rozhodovanie. 
6. Zložitá finančná a sociálna situácia ľudí so zdravotným postihnutím.
7. Reforma posudkovej činnosti, ktorá zahŕňa zjednotenie a zefektívnenie posudzovania zdravotných a sociálnych potrieb klientov.

Kompenzácie pre osoby so zdravotným postihnutím nie sú dostatočne prispôsobené ich individuálnym potrebám. 
Podávatelia namietajú, že mnohé kompenzácie pre osoby so zdravotným postihnutím nie sú dostatočne prispôsobené ich individuálnym potrebám. To môže zahŕňať nedostatok flexibilných riešení, ktoré by zohľadňovali rôzne stupne a typy postihnutí. Niektoré kompenzácie môžu byť navrhnuté tak, aby vyhovovali len osobám s telesným postihnutím, pričom napríklad osoby s mentálnym postihnutím zostávajú na okraji záujmu. Tento nesúlad môže spôsobovať, že niektoré osoby so zdravotným postihnutím zostávajú bez potrebnej podpory. Osoby so zdravotným postihnutím často namietajú, že môžu získať len preukaz fyzickej osoby s ŤZP a na iné kompenzácie nárok nemajú. Tento nesúlad môže mať vážne dôsledky pre kvalitu ich života a schopnosť žiť nezávisle.

Osoby so zdravotným postihnutím tiež poukazujú na to, že preukaz fyzickej osoby s ŤZP nie je dostatočný na pokrytie ich skutočných potrieb[footnoteRef:27]. Mnoho z nich potrebuje dodatočné finančné prostriedky na kompenzačné pomôcky, asistenciu alebo úpravy prostredia. Ak tieto kompenzácie nie sú dostupné alebo dostatočné, osoby so zdravotným postihnutím sú nútené hľadať iné zdroje financovania, čo môže byť veľmi náročné a stresujúce. [27:  	Podľa § 16 ods. 3 Zákona o peňažných príspevkoch preukaz je určený na uplatnenie zliav a výhod podľa osobitných predpisov. Napr. zľavy na diaľničné známky, zľavy v oblasti cestnej a železničnej dopravy, zľavy na vstupné na kultúrne podujatia, zľavy na parkovanie a na miestne dane a pod. ] 


Administratívne náročný proces podávania žiadostí, čo môže odrádzať žiadateľov od podania žiadosti.
Proces podávania žiadostí o kompenzácie pre osoby so zdravotným postihnutím je často komplikovaný a administratívne náročný. Tento zložitý postup môže odrádzať mnohých žiadateľov od podania žiadosti. Množstvo požadovaných dokumentov, opakované návštevy úradov a zdĺhavé posudzovanie žiadostí často vedú k frustrácii alebo až k rezignácii zo strany žiadateľov. Nejasné inštrukcie a nedostatočné poradenstvo zo strany úradov práce proces ešte viac komplikuje. 

Administratívna náročnosť procesu môže spôsobiť, že niektorí žiadatelia sa vzdajú svojich snáh získať kompenzácie, čo má negatívny vplyv na ich schopnosť žiť nezávisle a plnohodnotne. Opakovane upozorňujeme na potrebu zjednodušenia a uľahčenia tohto procesu, aj poskytovaním jasných a zrozumiteľných informácií a zabezpečením efektívnej podpory zo strany úradov práce, aby všetci, ktorí to potrebujú, mohli potrebné kompenzácie získať.

Pokrytie nákladov na kompenzačné pomôcky nie je vždy dostačujúce. Zistenia naznačujú, že financovanie kompenzácií často obmedzuje rozsah a kvalitu podpory pre osoby so zdravotným postihnutím.
Z doručených podnetov je zrejmé, že nedostatok finančných prostriedkov obmedzuje rozsah a kvalitu podpory, ktorú osoby so zdravotným postihnutím potrebujú. Nedostatok financií môže mať za následok nedostatočné pokrytie nákladov na kompenzačné pomôcky, asistenciu či úpravy pracovného a životného prostredia. Zvýšené financovanie by umožnilo rozšíriť dostupnosť kompenzácií a zabezpečiť osobám so zdravotným postihnutím primeranú podporu.

Informovanosť a poradenstvo zo strany úradov práce nie sú vždy uspokojivé. Úrady práce naďalej rozhodujú nejednotne. Mnoho osôb so zdravotným postihnutím nemá dostatok informácií o svojich právach na kompenzácie a dostupných programoch.
Poradenstvo zo strany úradov práce, sociálnych vecí a rodiny pre žiadateľov o príspevok nie je vždy dostačujúce. Pri posudzovaní podnetov opakovane zisťujeme, že mnoho osôb so zdravotným postihnutím nemá dostatok informácií o svojich nárokoch na kompenzácie. Tento nedostatok informácií a poradenstva zo strany úradu práce vedie k tomu, že tieto osoby často nevyužívajú dostupné kompenzácie, ktoré by im pomohli zlepšiť ich životnú situáciu. Informácie sú často ťažko dostupné, neprehľadné alebo neúplné, čo môže spôsobovať zmätok a odrádzať ľudí od podania žiadostí. Opakovane upozorňujeme úrady práce aj na potrebu zlepšenia prístupu k informáciám, na poskytovanie poradenstva žiadateľom tak, aby osoby so zdravotným postihnutím mali k dispozícii potrebné informácie na využitie svojich práv. Zamestnanci úradov práce nedostatočne informujú žiadateľov alebo im neporadia iný príspevok v prípade, že nemajú nárok na ten, ktorý žiadali. Zamestnanci úradov sú povinní zo zákona informovať o inom dostupnom a vhodnejšom príspevku. Z dôvodu nedostatočného poradenstva nemôžu žiadatelia využívať všetky benefity a možnosti, na ktoré majú nárok.

Napríklad, v prípade príspevku na opatrovanie má opatrovateľ nárok na odľahčovaciu službu od obce, kde opatrovaný žije, ktorá sa poskytuje maximálne 30 dní do roka. Cieľom odľahčovacej služby je umožniť fyzickej osobe, ktorá opatruje, nevyhnutný odpočinok na udržanie jej fyzického zdravia a duševného zdravia a prevencie jeho zhoršenia. V súlade s § 54 ods. 3 Zákona o sociálnych službách[footnoteRef:28] je počas poskytovania odľahčovacej služby obec povinná v rámci svojej pôsobnosti poskytnúť alebo zabezpečiť fyzickej osobe s ťažkým zdravotným postihnutím sociálnu službu podľa jej výberu, a to terénnu formu sociálnej služby (domácu opatrovateľskú službu), ambulantnú sociálnu službu alebo pobytovú sociálnu službu v rozsahu najmenej 12 hodín denne. Pri poskytovaní odľahčovacej služby, je obec povinná zabezpečiť opatrovanej fyzickej osobe sociálnu službu podľa jej výberu (t. j. aj domácu opatrovateľskú službu) s poukazom na § 41 ods. 2 v takom rozsahu, v akom je odkázaná na pomoc inej fyzickej osoby. Z uvedeného vyplýva, že ak si opatrovaná osoba vyberie poskytovanie opatrovateľskej služby, je potrebné jej zabezpečiť sociálnu službu najmenej v rozsahu jej stupňa odkázanosti (t. j. V. alebo VI.) podľa prílohy č. 3 písm. B, t. j. 12 hodín denne, ak sa s prijímateľom sociálnej služby v zmluve o poskytovaní sociálnej služby na návrh prijímateľa nedohodne inak.  [28:  	Zákon č. 448/2008 Z. z. o sociálnych službách v znení neskorších predpisov.] 


Fyzická osoba, ktorá opatruje fyzickú osobu s ťažkým zdravotným postihnutím a spĺňa podmienky na poskytovanie peňažného príspevku na opatrovanie príslušným úradom práce, sociálnych vecí a rodiny, mala možnosť čerpať si 30-dňové „voľno“ od tohto opatrovania aj po jednotlivých celých dňoch. To znamená, že si nemusela čerpať 30 dní nepretržite. Nebolo teda možné „čerpať“ odľahčovaciu službu po hodinách, čo znamená, že ak aj bola sociálna služba v rámci odľahčovacej služby poskytnutá, napr. len v časovom rozsahu 6 hodín/deň, počítalo sa to ako 1 celý deň poskytnutia odľahčovacej služby. Opatrovatelia nevedeli o tejto možnosti a úrad práce ich o tom ani nepoučil, keďže zamestnanci úradov práce sú toho názoru, že túto službu neposkytuje úrad práce, ale obec, čo je mimo ich kompetencie. Opatrovatelia sa často boja ísť vybaviť svoje záležitosti alebo na dovolenku s obavou, že by prišli o príspevok na opatrovanie. 

Od 1. decembra 2024 nastáva zmena. Podľa § 54 ods. 3 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov sa odľahčovacia služba poskytuje najviac 30 dní v kalendárnom roku; ak sa odľahčovacia služba poskytuje terénnou formou alebo ambulantnou formou, za deň poskytnutej odľahčovacej služby sa považuje 12 hodín poskytovanej odľahčovacej služby dosiahnutých počas jedného alebo viacerých kalendárnych dní. V prípade odľahčovacej služby, ktorá sa poskytne terénnou alebo ambulantnou formou, bude možné jej efektívnejšie využitie podľa individuálnych potrieb. Pri rozsahu jej poskytovania pri týchto formách sa nebude brať do úvahy počet konkrétnych dní, ale počet hodín. Počas poskytovania odľahčovacej služby sa opatrovateľovi naďalej poskytuje peňažný príspevok na opatrovanie (príspevok sa nekráti). Nevyčerpaný rozsah odľahčovacej služby v kalendárnom roku nemožno poskytnúť v nasledujúcom kalendárnom roku, t. j. preniesť do nasledujúceho kalendárneho roka. V niekoľkých podnetoch sme posudzovali námietky podávateľov, že zamestnanci úradu práce neupozornia, že fyzickej osobe s ťažkým zdravotným postihnutím, ktorá je podľa komplexného posudku odkázaná na kompenzáciu zvýšených výdavkov, možno poskytnúť peňažný príspevok na zvýšené výdavky súvisiace so zabezpečením prevádzky osobného motorového vozidla, tzv. príspevok na benzín., Zároveň by nemal do žiadosti uvádzať, že sa potrebuje prepravovať do zdravotníckeho zariadenia (prepravu pacientov do/zo zdravotníckeho zariadenia a medzi zdravotníckymi zariadeniami zabezpečuje dopravná zdravotná služba, a v takom prípade by bola žiadosť zamietnutá). Naopak je vhodné uviesť, že sa potrebuje prepravovať do zamestnania, do školského zariadenia, za rodinou, na kultúrne podujatia, občianske povinnosti a pod. Podľa zákona tento príspevok slúži práve na to, aby človek s ťažkým zdravotným postihnutím nebol izolovaný, ale mohol pracovať, študovať a venovať sa občianskym a rodinným aktivitám. Človek, ktorému bol príspevok priznaný, následne úradu nedokladuje, kam konkrétne autom išiel, ani periodicitu jázd. Osoba s ťažkým zdravotným postihnutím zaradená do chronického dialyzačného alebo transplantačného programu, alebo ktorej sa poskytuje akútna onkologická liečba, prípadne pri hematoonkologickom ochorení aj udržiavacia liečba, nemusí spĺňať podmienku využívania vozidla na pracovné, rodinné, vzdelávacie alebo občianske aktivity.

Postupy a rozhodovanie Úradov práce, sociálnych vecí a rodiny stále nie sú úplne jednotné. Individuálne posúdenie každého žiadateľa o príspevok a rozdielne rozhodovacie postupy, výklad zákona pri rozhodovaní a sociálnom šetrení. Nejednotný metodický postup. Ako príklad môžeme uviesť, že ak je v zákone uvedené „zo závažných dôvodov“, pričom nie je taxatívne uvedené, čo sa za závažné dôvody považuje, každý zamestnanec ich posúdi podľa seba. Z toho dôvodu sa stáva, že jeden zamestnanec uzná daný závažný dôvod, zatiaľ čo iný zamestnanec z rovnakého úradu ho už neuzná. Napr. poberateľ príspevku na osobnú asistenciu zo závažných dôvodov nezaslal výkaz o počte hodín pri osobnej asistencii do 5. dňa nasledujúceho kalendárneho mesiaca. To neplatí, ak fyzická osoba s ťažkým zdravotným postihnutím nemôže v uvedenej lehote predložiť výkaz o počte hodín vykonanej osobnej asistencie zo závažných dôvodov. Čo všetko sú závažné dôvody, nie je presne určené a preto záleží na schopnosti žiadateľa preukázať ich opodstatnenosť.

Úrady práce nie vždy dodržiavajú lehoty na rozhodovanie. 
Aj v roku 2024 sme posudzovali postup úradov práce z dôvodu nedodržania lehoty na rozhodovanie. Osoby so zdravotným postihnutím často čelia neprimerane dlhým čakacím dobám na vybavenie svojich žiadostí o kompenzácie. Toto oneskorenie môže mať vážne dôsledky na ich životnú situáciu a schopnosť získať potrebnú podporu včas. Následkom toho môžu byť žiadatelia vystavení zbytočnému stresu a neistote, čo môže zhoršiť ich zdravotný stav a ohroziť ich životnú situáciu.

Zložitá finančná a sociálna situácia ľudí so zdravotným postihnutím.
Osoby so zdravotným postihnutím sa opäť dostávajú do veľmi ťažkej a zložitej finančnej situácie v dôsledku svojho zdravotného postihnutia, náhleho ochorenia, starostlivosti o rodinného príslušníka alebo straty zamestnania. Často potrebujú usmernenie a poradenstvo pri riešení takýchto nepriaznivých situácií. Opakovane poukazujú na nízke príjmy z invalidných dôchodkov, peňažných príspevkov a pomoci v hmotnej núdzi. Vysoké ceny a nízke príjmy ich opäť privádzajú do krízových životných situácií, preto ma žiadajú o pomoc a možnosti riešenia týchto problémov.

Reforma posudkovej činnosti, ktorá zahŕňa zjednotenie a zefektívnenie posudzovania zdravotných a sociálnych potrieb klientov.
Národnou radou Slovenskej republiky bol 28. novembra 2024 schválený zákon č. 376/2024 Z. z. o integrovanej posudkovej činnosti a o zmene a doplnení niektorých zákonov. Tento zákon nadobúda účinnosť od 1. augusta 2025, pričom niektoré časti, ako napríklad články I až VI a VIII až XI, nadobúdajú účinnosť od 1. septembra 2025.
Nový zákon zahŕňa zjednotenie a zefektívnenie posudzovania zdravotných a sociálnych potrieb žiadateľov. Posudzovanie budú vykonávať výlučne úrady práce, sociálnych vecí a rodiny na základe jednotnej metodiky, čím sa zjednoduší postup pre žiadateľa. Reforma prináša zmenu, podľa ktorej bude pre potreby kompenzačných príspevkov alebo sociálnych služieb vydávaný len jeden posudok ako jednotný zdravotno-sociálny integrovaný posudok pre účely kompenzácií aj sociálnych služieb.

[bookmark: _Toc193813653]Príbeh tretí
Vážne dôsledky z nesprávne posúdeného zdravotného stavu
	Po podaní novej žiadosti o peňažný príspevok na kompenzáciu ťažkého zdravotného postihnutia sa zrazu človek so zdravotným postihnutím uzdravil, prišiel o status fyzickej osoby s ťažkým zdravotným postihnutím a o všetky dovtedy priznané kompenzácie jeho ťažkého zdravotného postihnutia. Nový názor Úradu práce, sociálnych vecí a rodiny Spišská Nová Ves na zdravotný stav žiadateľa o príspevok ho doviedol k zhoršeniu sociálnej a finančnej situácie. Ak úrad pochybí, má stále priestor urýchlene chybu napraviť, aby svojim konaním predišiel vzniku ohrozujúcich životných situácií u človeka, ktorý je v dôsledku svojho nepriaznivého zdravotného stavu odkázaný na pomoc štátu.


Naša značka: KZP/0655/2023/02R
	Pán Marián požiadal v auguste 2023 o peňažný príspevok na kúpu auta z dôvodu, že je odkázaný na individuálnu prepravu a ako samostatne zárobkovo činná osoba so zdravotným postihnutím auto potrebuje minimálne 2x týždenne pri výkone svojho zamestnania. Aké bolo jeho prekvapenie, keď po vykonaní lekárskej posudkovej činnosti zistil, že sa už nepovažuje za fyzickú osobu s ťažkým zdravotným postihnutím!? Stratou statusu fyzickej osoby s ťažkým zdravotným postihnutím prišiel o všetky kompenzácie, vrátane preukazu ŤZP, parkovacieho preukazu a príspevkov na výdavky súvisiace s prevádzkou auta, ako aj na hygienu. 

Pán Marián je poberateľom starobného dôchodku, zároveň pracuje ako samostatne zárobkovo činná osoba. Náplňou jeho práce je vedenie účtovníctva, personalistika, administratíva a s tým spojený zber podkladov pre výkon činnosti v štyroch firmách so sídlom v meste, aj mimo mesta. Zber podkladov uskutočňuje každý druhý deň, tieto spracuje a následne ich doručí späť do firiem. Z dôvodu zdravotného postihnutia (obmedzenie pohyblivosti bedrových kĺbov) má zníženú pohybovú schopnosť a je odkázaný na individuálnu prepravu. Táto situácia ho veľmi ovplyvnila a skomplikovala jeho schopnosť vykonávať zamestnanie a viesť nezávislý život. Nesprávne posúdenie jeho zdravotného stavu malo vážne následky, ktoré bolo potrebné rýchlo napraviť.

Ak osoba so zdravotným postihnutím potrebuje auto na prepravu do zamestnania alebo pri výkone zamestnania, štát môže poskytnúť peňažný príspevok na kúpu osobného motorového vozidla[footnoteRef:29]. Podľa komplexného posudku však musí byť odkázaná na individuálnu prepravu osobným motorovým vozidlom[footnoteRef:30].  [29:  	Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov. Podľa § 35 fyzickej osobe s ťažkým zdravotným postihnutím, ktorá je podľa komplexného posudku vypracovaného podľa § 15 ods. 1 odkázaná na individuálnu prepravu osobným motorovým vozidlom a na úpravu osobného motorového vozidla, možno poskytnúť peňažný príspevok na úpravu osobného motorového vozidla.]  [30:  	§ 14 ods. 7 Zákona o peňažných príspevkoch.] 


Posudková lekárka úradu práce stanovila pánovi Mariánovi mieru funkčnej poruchy na 40 %, nakoľko jeho postihnutie hodnotila ako ľahké obmedzenie hybnosti bedrového kĺbu jednostranne, ktoré nedosahovalo 50% mieru funkčnej poruchy. Proti rozhodnutiam úradu práce sa odvolal, aby dosiahol spravodlivé posúdenie svojho zdravotného stavu a odkázanosti na individuálnu prepravu. V odvolaniach zdokumentoval svoj zdravotný stav, vrátane lekárskych správ, ktoré potvrdzujú jeho trvalé a nezvratné zdravotné postihnutie, ktoré ovplyvňuje jeho život a prácu. Jeho cieľom bolo dosiahnuť spravodlivé posúdenie a získať späť potrebné kompenzácie na zabezpečenie nezávislosti a mobility.

V rámci odvolacieho konania sa pán Marián stretol s posudkovou lekárkou a doložil nové lekárske správy, ale posudková lekárka svoj lekársky posudok nezmenila. Ústredie práce, sociálnych vecí a rodiny Bratislava, pracovisko Košice preskúmalo spisový materiál a vykonalo sociálnu a lekársku posudkovú činnosť. Pánovi Mariánovi stanovilo 50% mieru funkčnej poruchy, s preklasifikovaním jeho najzávažnejšieho postihnutia, čo mu obnovilo status fyzickej osoby s ŤZP. Zároveň uznalo jeho odkázanosť na individuálnu prepravu, sociálne dôsledky v oblasti zvýšených výdavkov a preto mu navrhlo príspevok na kúpu auta, aj ďalšie poberanie odňatých kompenzácií. 

Odvolací orgán zrušil všetky rozhodnutia vydané úradom práce a nariadil nové konanie. Úrad práce zaviazal vydať nový lekársky posudok a komplexný posudok, aby spravodlivo posúdil Mariánovu odkázanosť na kompenzácie jeho zdravotného postihnutia.

Po zrušení pôvodných rozhodnutí a konzultáciách, sa veci pohli správnym smerom. Úrad práce 23. februára 2024 uznal potrebu pána Mariána a priznal mu príspevok na kúpu osobného motorového vozidla vo výške 13 120 EUR. Toto rozhodnutie mu umožní pokračovať v práci. Ďalej mu opäť priznal preukaz fyzickej osoby s ŤZP, parkovací preukaz a ostatné príspevky na kompenzáciu zvýšených výdavkov. Výplata priznaných kompenzácií a nedoplatkov výrazne zlepšila jeho situáciu.

Jeho vytrvalosť a dôkladné zdokumentovanie zdravotného stavu boli kľúčové pri dosiahnutí tohto výsledku. Pán Marián dosiahol spravodlivosť až v odvolacom konaní, ale bol veľmi spokojný a poďakoval za pomoc a spoluprácu. Po celý čas od podania podnetu sme pána Mariána usmerňovali, či už v odvolacom konaní, ako aj v novom konaní po zrušení rozhodnutí úradu práce odvolacím orgánom. 

Postup úradu práce bol aj v tomto prípade nedôsledný a nesprávne posúdenie zdravotného stavu pána Mariána malo vážne následky. Posudková lekárka nesprávne znížila jeho mieru funkčnej poruchy, čo viedlo k strate statusu fyzickej osoby s ŤZP a odňatiu všetkých príspevkov. Zníženie miery funkčnej poruchy bolo vyhodnotené ako neopodstatnené aj nadriadeným správnym orgánom!

Odvolací orgán neskôr uznal jeho zdravotné postihnutie a odkázanosť na individuálnu prepravu, čím mu umožnil získať potrebné príspevky a došlo k náprave postupu úradu práce. Avšak proces, ktorým musel prejsť, bol opäť zbytočne zložitý a stresujúci. Aj tento prípad poukazuje na dôležitosť dôkladného posudzovania zdravotného stavu a príspevkov pre osoby so zdravotným postihnutím.

Napriek rozhodnutiu úradu práce o priznaní požadovaných príspevkov a obnovení statusu osoby so zdravotným postihnutím, v novom konaní po zrušení rozhodnutí odvolacím orgánom, uvedeným postupom Úrad práce, sociálnych vecí a rodiny Spišská Nová Ves ohrozil práva osoby s ťažkým zdravotným postihnutím zaručené Dohovorom o právach osôb so zdravotným postihnutím.

Aké práva zakotvené v Dohovore o právach osôb so zdravotným postihnutím boli ohrozené?

Článok 5 – Právo na rovnosť a nediskrimináciu 
Všetky osoby majú právo na rovnakú ochranu bez akejkoľvek diskriminácie. Diskriminácia na základe zdravotného postihnutia je neprípustná.

Článok 13 – Prístup k spravodlivosti 
Osoby so zdravotným postihnutím majú mať účinný prístup k spravodlivosti na rovnakom základe s ostatnými. 

Článok 19 – Nezávislý život a zapojenie do spoločnosti 
Osoby so zdravotným postihnutím majú právo žiť nezávisle a byť plne zapojené do spoločnosti. Osobná mobilita je neoddeliteľnou súčasťou tejto nezávislosti. 

Článok 20 – Osobná mobilita 
Štáty majú zabezpečiť osobnú mobilitu osôb so zdravotným postihnutím s čo najväčšou nezávislosťou a za prijateľné ceny.

Ak sú práva osôb so zdravotným postihnutím porušené, môžu čeliť značným prekážkam v každodennom živote a ich schopnosť žiť nezávisle môže byť výrazne obmedzená. Je nevyhnutné prijímať všetky potrebné opatrenia na zabezpečenie a ochranu týchto práv.

Správne orgány musia chrániť záujmy štátu a spoločnosti, ako aj práva a záujmy fyzických a právnických osôb. Sú povinné postupovať v úzkej súčinnosti s účastníkmi konania a umožniť im účinnú obhajobu ich práv a záujmov. Správne orgány dbajú na to, aby konanie prebiehalo hospodárne a bez zbytočného zaťažovania účastníkov. Rozhodnutia musia byť založené na spoľahlivo zistenom stave veci.

V danom prípade postupom úradu práce došlo k ohrozeniu práva osoby so zdravotným postihnutím vyplývajúcich z článkov 5, 13, 19 a 20 Dohovoru o právach osôb so zdravotným postihnutím, ako aj práva účastníka konania podľa zákona č. 447/2008 Z. z. o peňažných príspevkoch a zákona č. 71/1967 Zb. o správnom konaní (Správny poriadok) v znení neskorších predpisov










	OPATRENIA NA NÁPRAVU
Uložené podľa § 10 ods. 2 písm. a) bod 4 zákona č. 176/2015 Z. z. o komisárovi pre deti a komisárovi pre osoby so zdravotným postihnutím.
Vydané 18. apríla 2024

1. Bezodkladne vyškoliť zamestnancov Úradu práce, sociálnych vecí a rodiny Spišská Nová Ves, oddelenia peňažných príspevkov na kompenzáciu ŤZP a posudkových činností o povinnostiach podľa zákona č. 447/2008 Z. z. o peňažných príspevkoch, osobitne so zameraním na dôkladné vyhodnocovanie dôkazov, zohľadňovanie skutočností predložených žiadateľom a zabezpečenie objektívneho a komplexného posudzovania sociálnych dôsledkov ťažkého zdravotného postihnutia posudzovanej osoby.
2. Bezodkladne vyškoliť zamestnancov Úradu práce, sociálnych vecí a rodiny Spišská Nová Ves, Oddelenia peňažných príspevkov na kompenzáciu ŤZP o základných procesných pravidlách pre správne konanie podľa zákona č. 71/1967 Zb. o správnom konaní v znení neskorších predpisov, ktoré platia pre všetky štátne (alebo správne) orgány, ktoré v správnych konaniach rozhodujú. Ďalej o správnom postupe v konaní o odvolaní, ako aj o možnosti správneho orgánu rozhodnúť o odvolaní sám, v rámci autoremedúry, a na dodržiavanie základných zásad správneho konania, aby sa zabezpečilo spravodlivé a dôsledné posudzovanie žiadostí žiadateľov a poberateľov príspevkov.

VYHODNOTENIE OPATRENÍ
K 31. decembru 2024

Dňa 10.mája 2024 Úrad práce, sociálnych vecí a rodiny Spišská Nová Ves oznámil, že splnil uložené opatrenia. Preškolenie zamestnancov oddelenia peňažných príspevkov na kompenzáciu ŤZP a posudkových činností prebehlo 2. a 9. mája 2024.








[bookmark: _Toc193813654]Príbeh štvrtý
Prečo príspevok na opatrovanie nie je v konflikte so starostlivosťou podľa zákona o rodine?
	Kto iný by sa mal starať o svojich príbuzných s ťažkým zdravotným postihnutím ako rodina? Prevažne sú to rodičia starajúci sa o svoje deti aj vo vyššom dospelom veku, ale aj v mnohých prípadoch zase deti o svojich rodičov. Povinnosť sa starať o svoju rodinu má svoje zákonné rámce. Bezpochyby sa väčšina z nás stretla s právnou úpravou podľa Zákona o rodine, podľa ktorého sa má rodinný príslušník v prípade potreby postarať o svojho príbuzného. Niekoľkokrát sme upozorňovali na ťažkosti s priznávaním peňažného príspevku na opatrovanie rodičom, starajúcim sa o maloleté deti so zdravotným postihnutím. Pravidlo a zaužívaná rétorika „je to vaša rodičovská povinnosť“ však našla v mnohých prípadoch svoje uplatnenie aj pri starostlivosti o dospelé deti so zdravotným postihnutím. V spojení s ustanoveniami Zákona o rodine úrady práce, sociálnych vecí a rodiny zamietajú žiadosti z dôvodu, že akoby nedopatrením došlo k nesprávnemu posúdeniu zdravotného stavu alebo nesúladu medzi medicínskymi a sociálnymi zisteniami, čo vedie k rozhodnutiam, ktoré vychádzajú z nespoľahlivo zisteného stavu veci.


Naša značka: KZP/PO/0095/2024/02R
	Pani Darine príslušný úrad práce v januári opakovane zamietol žiadosť o peňažný príspevok na opatrovanie jej 33-ročného syna Juraja. O priznaní peňažného príspevku na opatrovanie rozhoduje na základe komplexného posudku, ktorý hodnotí mieru odkázanosti osoby so zdravotným postihnutím na pomoc inej osoby. V prípade Juraja bol stupeň jeho odkázanosti na pomoc inej osoby stanovený na I, čo znamená, že podľa posudkového lekára nie je dostatočne odkázaný na opatrovanie, pretože nespĺňal podmienky odkázanosti na opatrovanie. Dosiahnutý stupeň jeho odkázanosti na pomoc inej fyzickej osoby nebol v alebo VI podľa osobitného predpisu[footnoteRef:31].  [31:  	§ 49 ods. 10 a 12 a príloha č. 3 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov.] 


Posudkový lekár nezohľadnil všetky relevantné zdravotné problémy Juraja, vrátane Aspergerovho syndrómu, paranoidnej schizofrénie, v anamnéze atypický autizmus, ako aj ďalšie fyzické zdravotné problémy. Tieto faktory môžu výrazne ovplyvniť jeho schopnosť fungovať samostatne a jeho odkázanosť na pomoc inej osoby.

Pani Darina uviedla, že jej syn má výrazne obmedzenú schopnosť posudzovať dôsledky svojho správania ako prejav vyššie uvedených diagnóz, regulovať svoje správanie a samostatne si zabezpečovať sebaobslužné úkony, realizovať pracovné a iné spoločenské aktivity, celkovo sa socializovať a fungovať v dennom živote. Vyžaduje pomoc pri viacerých úkonoch sebaobsluhy, ale najmä dohľad pri príprave jedla, pomoc pri upratovaní, úkonoch osobnej hygieny, orientácii v prostredí, kontakte so spoločenským prostredím, dodržiavaní liečebného režimu, ale aj pri výbere oblečenia.

Juraj má uvedené ťažkosti od malička, kedy lekári uvedenú diagnózu nevedeli ešte presne diagnostikovať. V škole ho šikanovali, po základnej škole sa vyučil za čalúnnika, ale nikdy nepracoval. Poberá tzv. invalidný dôchodok z mladosti. Pani Darina má ešte druhého syna, ktorý má tiež diagnostikovaný Aspergerov syndróm. Juraj žije s matkou v spoločnej domácnosti, nie je schopný si upratať, oprať, veci má rovnakej farby, žije v ústraní, ona si myslí, že by pracovať aj chcel, ale má problém nájsť si zamestnanie. Používa ortopedické topánky, na chrbát nosí niečo ako korzet na spevnenie. V zúfalstve sa obrátila na Úrad komisára pre osoby so zdravotným postihnutím, pretože úrad práce jej všetky žiadosti opakovane zamietal a Jurajovi nechcel priznať žiadnu formu kompenzácie.

Pani Darina je z rozhodnutia úradu práce opäť rozhorčená. Starostlivosť o dvoch chorých synov je náročná a bez potrebnej podpory je jej situácia ešte ťažšia. Pýta sa, ako a z čoho majú vyžiť? Na starostlivosť o synov zostala sama. Nemá jej kto pomôcť. Z dôvodu 24-hodinovej starostlivosti o synov nemohla a nemôže chodiť do práce ani na čiastočný úväzok. 

Spĺňa s opísanými ochoreniami jej syn podmienky nároku na príspevok na opatrovanie? 

Po zamietnutí poslednej žiadosti v januári 2024 sa proti rozhodnutiu chcela odvolať, nakoľko po posúdení posudkovým lekárom, že jej syn nepotrebuje vlastne žiadnu pomoc inej osoby bola úplne zúfalá. Posudkový lekár úradu práce síce naďalej uznal Jakuba za fyzickú osobu s ťažkým zdravotným postihnutím pre jeho najzávažnejšie ochorenie komplexnú poruchu Aspergerov syndróm, ale opäť mu nenavrhol žiadnu formu kompenzácie jeho ťažkého zdravotného postihnutia. Podľa posudku odkázanosti na pomoc inej osoby dosiahol prvý stupeň, ktorý nepodmieňuje nárok na príspevok na opatrovanie[footnoteRef:32], pretože na tento príspevok musí spĺňať vyšší stupeň odkázanosti. V prípade príspevku na opatrovanie musí byť odkázaný na pomoc a dohľad v rozsahu 8 a viac hodín denne. Pri posudzovaní odkázanosti sa prihliada aj na 12 bodov sebestačnosti, pri ktorých odkázaná osoba musí dosiahnuť čo najnižšie hodnotenie pri sebestačnosti[footnoteRef:33].  [32:  	Podľa § 14 ods. 4 zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov fyzická osoba s ťažkým zdravotným postihnutím je odkázaná na opatrovanie, ak stupeň jej odkázanosti na pomoc inej fyzickej osoby je v alebo VI podľa osobitného predpisu. ]  [33:  	Spôsob posudzovania odkázanosti fyzickej osoby na pomoc inej fyzickej osoby pri jednotlivých činnostiach upravuje príloha č. 3 k zákonu č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov. Zaradenie do stupňa odkázanosti fyzickej osoby na pomoc inej fyzickej osoby sa určí na základe dosiahnutých bodov a rozsahu odkázanosti (stupeň v – 25-44 bodov, rozsah odkázanosti 8 – 12 hodín/deň, stupeň VI – 0-24 bodov, viac ako 12 hodín/deň).] 


Pani Darine sme poskytli kompletnú pomoc vo forme vysvetlenia podmienok nároku na požadovaný peňažný príspevok a usmernenie pri ďalšom postupe. Po prešetrení podnetu sme konštatovali, že proti vydanému rozhodnutiu je odvolanie dôvodné, nakoľko vzhľadom na zdravotné postihnutie Juraja je potrebná pomoc a dohľad inou fyzickou osobou. Preto sme pani Darine poskytli aj súčinnosť pri vyhotovení dôvodov odvolania. V odvolacom konaní bola pani Darina úspešná. Ústredie práce, sociálnych vecí a rodiny, pracovisko Žilina, jej odvolaniu vyhovelo, rozhodnutie úradu práce zrušilo a vrátilo na nové prejednanie a rozhodnutie. Posudkový lekár odvolacieho orgánu uznal Juraja za fyzickú osobu s ŤZP, ale pre jeho najzávažnejšie ochorenie ťažkú schizotypovú poruchu. Pre postprocesuálny defekt osobnosti a výraznú mínusovú symptomatológiu aj v bežných denných aktivitách uznal jeho odkázanosť na trvalý dohľad a usmernenie druhou osobou. Odkázanosť na opatrovanie uznal z dôvodu, že stupeň jeho odkázanosti na pomoc inej osoby je VI. Pri stanovení stupňa odkázanosti vychádzal z ustanovenia § 49 ods. 12 zákona o sociálnych službách[footnoteRef:34], pričom zohľadnil potrebu dohľadu pri väčšine úkonov sebaobsluhy, starostlivosti o domácnosť a realizácii sociálnych aktivít. [34:  	§ 49 ods. 12 zákona č. 448/2008 Z. z. o sociálnych službách ak fyzická osoba pri posudzovaní odkázanosti na pomoc inej osoby podľa prílohy č. 3 písm. A, dvanásteho bodu dosiahne 0 bodov, jeho stupeň odkázanosti je VI a na body dosiahnuté podľa prílohy č. 3 písm. a prvého až jedenásteho bodu sa neprihliada.] 


V zmysle komplexného posudku a rozhodnutia odvolacieho orgánu úrad práce konečne vydal komplexný posudok, v ktorom navrhol Jurajovi kompenzáciu jeho ťažkého zdravotného postihnutia formou peňažného príspevku na opatrovanie. Rozhodnutím z júna 2024 pani Darine priznal požadovaný príspevok s účinnosťou od podania žiadosti. Po 8 mesiacoch od podania žiadosti sa pani Darina spolu so svojim synom dočkali spravodlivého rozhodnutia vo veci kompenzácie sociálnych dôsledkov jeho zdravotného postihnutia.

Rozhodnutie vydané úradom práce v prvostupňovom konaní na základe nesprávneho postupu nenadobudlo právoplatnosť z dôvodu podaného odvolania a ani právne účinky rozhodnutia nenastali. V opätovnom konaní vydal úrad práce nové rozhodnutie, ktorým pani Darine priznal peňažný príspevok na opatrovanie, čím došlo k náprave postupu v uvedenom konaní. 

Napriek dosiahnutiu kompenzácie pre pána Juraja ako osoby so zdravotným postihnutím som toho názoru, že úrad práce v prvostupňovom konaní, na základe tak rozdielneho lekárskeho a sociálneho posúdenia odkázanosti osoby so zdravotným postihnutím na kompenzáciu sociálnych dôsledkov jeho ŤZP a nepriznania peňažného príspevku na jeho opatrovanie, ohrozil záväzky garantované v článkoch Dohovoru o právach osôb so zdravotným postihnutím, ako aj súvisiace právne predpisy. 

Článok 13 – Prístup k spravodlivosti 
Zmluvné strany zabezpečia osobám so zdravotným postihnutím účinný prístup k spravodlivosti na rovnakom základe s ostatnými. Úrad práce tým, že Jurajovi nepriznal žiadnu formu kompenzácie sociálnych dôsledkov jeho zdravotného postihnutia, znemožnil prístup k spravodlivosti.

Článok 28 – Primeraná životná úroveň a sociálna ochrana
Zmluvné strany uznávajú právo osôb so zdravotným postihnutím na primeranú životnú úroveň pre ne aj pre ich rodiny vrátane dostatočnej výživy, oblečenia a ubytovania a na ustavičné zlepšovanie životných podmienok a podniknú príslušné kroky, ktorými zaručia a presadia uplatňovanie tohto práva bez diskriminácie na základe zdravotného postihnutia. Právo na sociálnu ochranu a na využívanie tohto práva bez diskriminácie na základe zdravotného postihnutia sa vzťahuje aj na Juraja ako osobu s ťažkým zdravotným postihnutím. 

V tomto podnete som konštatovala, že porušením Zákona o peňažných príspevkoch[footnoteRef:35], podľa ktorého je úrad práce povinný poskytnúť sociálne poradenstvo a vysvetliť podmienky nároku na rôzne druhy peňažných príspevkov, znemožnil osobe so zdravotným postihnutím prístup k spravodlivosti. Posudkový lekár nedostatočne vyhodnotil odkázanosť Juraja na kompenzáciu jeho ťažkého zdravotného postihnutia formou požadovaného peňažného príspevku, nevyhodnotil správne jeho situáciu a potrebu dohľadu. [35:  	§ 52 písm. f) zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov.] 





[bookmark: _Toc193813655]Príbeh piaty
Úrad práce obmedzil nezávislosť osoby so zdravotným postihnutím
	Úrad práce, sociálnych vecí a rodiny Nové Zámky odmietol poskytnúť príspevok na zdvíhacie zariadenie, čím obmedzil osobnú mobilitu a nezávislosť osoby so zdravotným postihnutím. Týmto rozhodnutím narušil podmienky a podporu pre realizáciu jej práv. Opakovane zdôrazňujeme potrebu spravodlivého posudzovania žiadostí.


Naša značka: KZP/PO/0761/2023/02R 
	Vo februári 2023 požiadal pán Richard úrad práce o peňažný príspevok na šikmú schodiskovú plošinu, pretože je odkázaný na francúzske barly alebo na elektrický vozík. Býva sám v byte, ktorý sa nachádza v bytovom dome so schodiskom, ktoré mu bráni opustiť bytový dom. 

Pán Richard je v situácii, kedy je bez schodiskovej plošiny jeho nezávislosť výrazne obmedzená, čo zhoršuje jeho zdravotný stav a prakticky ho uväzňuje v byte. Nemôže ísť na prechádzku, do reštaurácie, ani do knižnice, všetko čo má rád sa musí vzdať. Napriek tomu, že má aj mechanický vozík, ani tento nedokáže používať bez pomoci iných. Hoci je odkázaný na elektrický vozík a francúzske barly, Úrad práce jeho žiadosť o príspevok na schodiskovú plošinu zamietol. Rozhodnutie nadobudlo právoplatnosť, pretože pán Richard podal odvolanie po zákonom stanovenej lehote.

Pán Richard, ktorý nedokáže prejsť schody, ktoré sa nachádzajú v exteriéri a pre bariéry nedokáže používať ani elektrický vozík na premiestňovanie, bol rozhorčený, že Úrad práce nevykonal sociálne šetrenie a opakovane jeho žiadosť zamietol bez preverenia situácie. Podľa zákona o peňažných príspevkoch je zdvíhacie zariadenie určené na pomoc osobám so zníženou schopnosťou pohybu pri prekonávaní bariér[footnoteRef:36]. Avšak podľa komplexného posudku musí byť osoba na zdvíhacie zariadenie odkázaná[footnoteRef:37]. [36:  	§ 33 ods. 2 Zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov zdvíhacie zariadenie je zariadenie určené pre fyzickú osobu so zníženou schopnosťou pohybu na prekonávanie architektonických bariér a na zvýšenie schopnosti fyzickej osoby s ťažkým zdravotným postihnutím premiestňovať sa alebo zabezpečiť si sebaobsluhu. Peňažný príspevok možno poskytnúť aj vtedy, ak sa zdvíhacím zariadením umožní alebo uľahčí premiestňovanie fyzickej osoby s ťažkým zdravotným postihnutím alebo poskytovanie pomoci inou fyzickou osobou. Zdvíhacie zariadenie je najmä schodolez, zdvihák, šikmá schodisková plošina, zvislá schodisková plošina, výťah, alebo stropné zdvíhacie zariadenie.]  [37:  	§ 33 ods. 1 zákona o peňažných príspevkoch fyzickej osobe s ťažkým zdravotným postihnutím, ktorá je podľa komplexného posudku vypracovaného podľa § 15 ods. 1 odkázaná na zdvíhacie zariadenie, možno poskytnúť peňažný príspevok na kúpu zdvíhacieho zariadenia, ak sa zdvíhacie zariadenie neposkytuje ani nepožičiava na základe verejného zdravotného poistenia. ] 


Úrad práce na základe platného komplexného posudku z mája 2023 a stanoviska Úradu práce z októbra 2023, pánovi Richardovi príspevok na zdvíhacie zariadenie opäť nepriznal. Tentokrát sa proti rozhodnutiu odvolal v zákonnej lehote. Úrad práce tvrdil, že v odvolacom konaní neboli zistené nové skutočnosti, ale sociálne šetrenie vôbec nevykonal, preto odstúpil spis na nadriadený orgán.

Druhostupňový správny orgán preskúmal dokumentáciu a lekárske nálezy. Zistil, že pán Richard môže chodiť len na krátke vzdialenosti s oporou a na dlhšie vzdialenosti používa elektrický vozík. Schody pred bytovým domom nedokáže prekonať ani s barlou, ani s vozíkom. Odvolací orgán uznal jeho odkázanosť na šikmú schodiskovú plošinu a zrušil rozhodnutie úradu práce, nariadil nové prejednanie s dôrazom na sociálne šetrenie. Celý proces tak ostal otvorený a pán Richard znovu čakal na nové prejednanie.

Po zrušení rozhodnutia úrad práce v januári 2024 vykonal sociálne šetrenie a zistil, že pán Richard vzhľadom na svoje ťažké zdravotné postihnutie potrebuje šikmú schodiskovú plošinu na prekonávanie bariér pri vstupe do bytového domu. Na základe toho mu posudkový lekár v opätovnom konaní navrhol príspevok na kúpu zariadenia, prípadne aj na jeho opravu. Vo februári 2024 Úrad práce priznal pánovi Richardovi príspevok na šikmú schodiskovú plošinu vo výške 11 520,00 EUR.

Postup úradu práce pri posudzovaní jeho žiadosti bol neobjektívny a nedôsledný, čo poukazuje na potrebu spravodlivého konania a dôkladného sociálneho šetrenia na mieste. Tento prípad podčiarkuje význam objektívneho posudzovania zdravotného stavu a potreby kompenzácií pre osoby so zdravotným postihnutím.

Posudkový lekár Úradu práce nesprávne zosúladil medicínske a sociálne zistenia, čo viedlo k vydaniu nespoľahlivého rozhodnutia. Ani po podaní odvolania úrad práce nezistil nové skutočnosti o zdravotnom stave pána Richarda a nezmenil návrh kompenzácií. Posudkový lekár nezmenil svoj záver a úrad neprehodnotil svoje stanovisko.

Pri dodržaní zásad správneho poriadku a objektívnych záverov sociálnej a lekárskej posudkovej činnosti mohol mať pán Richard príspevok priznaný a vyplatený už v roku 2023. Proces, ktorým musel prejsť, bol zbytočne zložitý a stresujúci. Napriek tomu, že Úrad práce priznal pánovi Richardovi príspevok v opätovnom konaní, jeho postupom ohrozil práva osoby s ťažkým zdravotným postihnutím zaručené Dohovorom o právach osôb so zdravotným postihnutím.

Článok 5 – Právo na rovnosť a nediskrimináciu 
Pán Richard bol diskriminovaný na základe svojho zdravotného postihnutia, keď mu bol prístup k potrebnej kompenzačnej pomôcke zamietnutý. 

Článok 9 – Prístupnosť 
Článok sa zameriava na zabezpečenie prístupnosti fyzického prostredia, dopravy, informácií a komunikácie pre osoby so zdravotným postihnutím. Zamietnutie príspevku na šikmú schodiskovú plošinu narušilo jeho slobodu pohybu a nezávislosť.

Článok 13 – Prístup k spravodlivosti 
Žiadosť pána Richarda nebola posúdená objektívne a spravodlivo.

Článok 20 – Osobná mobilita
Podľa tohto článku zmluvné strany prijmú účinné opatrenia na zabezpečenie osobnej mobility s najväčšou možnou nezávislosťou pre osoby so zdravotným postihnutím. Zamietnutie príspevku na šikmú schodiskovú plošinu vážne obmedzilo jeho osobnú mobilitu. 

Článok 28 – Právo na primeranú životnú úroveň a sociálnu ochranu 
Nesprávne rozhodnutia znemožnili pánovi Richardovi udržať si primeranú životnú úroveň.

Správne orgány musia spolupracovať s účastníkmi konania a dať príležitosť na účinnú obhajobu svojich práv a záujmov. Rozhodnutie správnych orgánov musí byť založené na spoľahlivo zistenom stave veci. Úrad práce svojim postupom ohrozil práva pána Richarda, konkrétne články 5, 9, 13, 20 a 28 Dohovoru o právach osôb so zdravotným postihnutím, ako aj jeho práva podľa zákona č. 447/2008 Z. z. o peňažných príspevkoch a zákona č. 71/1967 Zb. o správnom konaní (Správny poriadok) v znení neskorších predpisov.

Pán Richard má od 31. mája 2024 plošinu namontovanú a je spokojný, aj keď sa v meste stále nemôže dostať do všetkých priestorov a budov kvôli ich bariérovosti. Príspevok mu postačil, za plošinu zatiaľ nedoplácal a Úrad práce jej fungovanie už niekoľkokrát skontroloval. Aktívne sa zaujíma o nové technologické pomôcky, vrátane vozíkov, ktoré sa dajú naložiť do autobusu alebo lietadla, aby mohol cestovať do zahraničia. Hľadá tiež vozíky, ktoré zvládnu chôdzu po schodoch bez potreby plošín, či iných pomôcok. Pán Richard bol vďačný za pomoc a spoluprácu.



	OPATRENIA NA NÁPRAVU
Uložené podľa § 10 ods. 2 písm. a) bod 4 zákona č. 176/2015 Z. z. o komisárovi pre deti a komisárovi pre osoby so zdravotným postihnutím.
Vydané 18. apríla 2024

1. Bezodkladne vyškoliť zamestnancov Úradu práce, sociálnych vecí a rodiny Nové Zámky, oddelenia peňažných príspevkov na kompenzáciu ŤZP a posudkových činností o povinnostiach, ktoré im vyplývajú zo zákona č. 447/2008 Z. z. o peňažných príspevkoch vo vzťahu k žiadateľom a poberateľom peňažných príspevkov, osobitne so zameraním na zabezpečenie objektívneho a komplexného posudzovania sociálnych dôsledkov ťažkého zdravotného postihnutia posudzovanej osoby a následne na dôkladné vyhodnocovanie predložených a zistených dôkazov pri posudzovaní nárokov osôb so zdravotným postihnutím.
2. Opakovane vyškoliť zamestnancov Úradu práce, sociálnych vecí a rodiny Nové Zámky, Oddelenia peňažných príspevkov na kompenzáciu ŤZP o základných procesných pravidlách pre správne konanie podľa zákona č. 71/1967 Zb. o správnom konaní v znení neskorších predpisov, ktoré platia pre všetky štátne (alebo správne) orgány, ktoré v správnych konaniach rozhodujú. Vyškoliť zamestnancov o postupe správneho orgánu v konaní o odvolaní žiadateľa a o možnosti správneho orgánu rozhodnúť o odvolaní sám, v rámci tzv. autoremedúry, v prípade, ak odvolaniu v celom rozsahu vyhovie a ak sa rozhodnutie netýka iného účastníka konania ako odvolateľa alebo ak s tým ostatní účastníci konania súhlasia. Pri posudzovaní žiadostí zabezpečiť dodržiavanie základných zásad správneho konania.

VYHODNOTENIE OPATRENÍ
K 31. decembru 2024

Dňa 24. mája 2024 Úrad práce, sociálnych vecí a rodiny Nové Zámky oznámil, že uložené opatrenia splnil. Zamestnancov oddelenia peňažných príspevkov na kompenzáciu ŤZP a posudkových činností preškolili 21. mája 2024 a posudkových lekárov úradu práce písomne upozornili dňa 22. mája 2024.








[bookmark: _Toc193813656]Príbeh šiesty
Pretrvávajúce nekalé praktiky osobného asistenta pri výkone osobnej asistencie
	Osobná asistencia je dôležitý nástroj, ktorý pomáha ľuďom so zdravotným postihnutím viesť nezávislý život. Nie vždy však funguje tak, ako by mala. Príbeh pána Petra ukazuje, že aj pri dobre nastavenej kompenzácii sa môže vyskytnúť vážny problém. Ak osobný asistent nesleduje záujem človeka so zdravotným postihnutím, ale vlastný prospech, ohrozuje jeho dôstojnosť a využíva jeho zraniteľné postavenie.


Naša značka: KZP/PO/0620/2023/02R
	Pán Peter požiadal v januári 2023 Úrad práce, sociálnych vecí a rodiny Bratislava o zvýšenie peňažného príspevku na osobnú asistenciu. Úrad práce mal zo zákona stanovenú lehotu, v ktorej mal o jeho žiadosti rozhodnúť. Nedodržal ju a konanie ukončil až v auguste 2023. Rozhodnutie pritom priznalo pánovi Petrovi zvýšený rozsah hodín osobnej asistencie spätnou účinnosťou od 1. januára 2023.

Zamestnanci úradu práce vysvetľovali meškanie nedostatkom posudkových lekárov, ktorý pretrvával už dlhšie. Upozornili sme ich na povinnosť v primeranej dobe rozhodovať o žiadostiach ľudí so zdravotným postihnutím. Úrad práce prisľúbil opatrenia, ktoré mali urýchliť posudkovú činnosť a skrátiť prieťahy v konaní.

Počas preverovania tohto prípadu sme narazili na ďalší vážny problém. Pánovi Petrovi robil osobnú asistenciu pán Jakub, ktorého sme už poznali z iných podnetov. Aj v minulosti sa ukázalo, že pán Jakub poskytoval asistenciu iba formálne, najmä aby získal peňažný príspevok. Podobný scenár sa zopakoval aj u pána Petra. O tomto zistení sme informovali aj úrad práce, ktorý mal preveriť situáciu u pána Petra v súvislosti s kontrolou kvality a rozsahu pomoci, na zabezpečenie ktorej sa poskytuje peňažný príspevok na osobnú asistenciu[footnoteRef:38].  [38:  	§ 20 ods. 2 zákona o peňažných príspevkoch účelom osobnej asistencie je aktivizácia, podpora sociálneho začlenenia fyzickej osoby s ťažkým zdravotným postihnutím a podpora jej nezávislosti a možnosti rozhodovať sa a ovplyvňovať plnenie rodinných rolí, vykonávanie pracovných aktivít, vzdelávacích aktivít a voľnočasových aktivít. ] 


Pán Peter býval na ubytovni, osobnú asistenciu potreboval pri každodenných činnostiach a pri riešení svojich zdravotných komplikácií. Pán Jakub mu však pomáhal len veľmi zriedka. Keď pána Petra začiatkom roka 2024 druhýkrát postihla cievna mozgová príhoda, sám si privolal záchrannú službu a hospitalizovali ho v nemocnici.

Sociálny odbor miestneho úradu v Bratislave-Rači nás informoval, že pán Jakub sa usiloval presmerovať výplatu Petrovho dôchodku na svoj bankový účet. Nemocnica mu znemožnila prístup k Petrovi, keďže sa vyhrážal a tlačil na lekárov, aby do prepúšťacej správy uviedli všetky príspevky, ktoré by mohol pán Peter poberať.

Pán Peter sa obával, že po prepustení z nemocnice nebude mať kde bývať. Pán Jakub mu síce sľuboval izbu v byte svojho syna, ale Peter nemal chuť ísť do bytu, kde by mohol byť zatvorený a odkázaný na milosť niekoho. V byte u asistentovho syna ešte nebol a nevie, či tam má skutočne vytvorené podmienky. Pri tomto rozprávaní sa rozplakal. Uviedol, že pána Jakuba pozná dlhé roky a vníma ho ako človeka, ktorý sa snaží využiť jeho zdravotné obmedzenie na vlastný prospech.

Pri osobnom stretnutí povedal, že si nepraje poskytovať svoj dôchodok asistentovi, lebo ho potrebuje na vlastné živobytie. Zvážil pobyt v zariadení sociálnych služieb a usúdil, že je preňho lepším riešením. Úrad práce prestal od januára 2024 vyplácať pánovi Petrovi príspevok na osobnú asistenciu, teda „osobný asistent“ zostal „odstrihnutý“ od príspevku, keďže ju fakticky nevykonával.

Miestny úrad Bratislava-Rača v spolupráci s úradom práce a s naším úradom sprostredkoval pre pána Petra poskytovanie starostlivosti v celoročnom zariadení sociálnych služieb. V apríli 2024 sme zistili, že tam už niekoľko týždňov žije. Vyjadril veľkú spokojnosť: má zabezpečenú potrebnú starostlivosť, rehabilitáciu aj spoločenské vyžitie a zotavuje sa po prekonaní cievnej mozgovej príhody. Jeho syn ho pravidelne navštevuje. Koncom roka 2024 nám pán Peter opäť potvrdil, že je šťastný a cíti sa v bezpečí.

Napriek tomu, že úrad práce žiadosti pána Petra o zvýšenie rozsahu hodín osobnej asistencie vyhovel, som toho názoru, že mohlo dôjsť k porušeniu niektorých článkov Dohovoru o právach osôb so zdravotným postihnutím. K tomu môže dôjsť, ak proces rozhodovania alebo jeho výsledok nebol v súlade s týmito princípmi. Kompenzácia priznaná pánovi Petrovi nebola účelne využívaná, pretože ako osoba so zdravotným postihnutím bol odkázaný na osobného asistenta, ktorý poskytovanie asistencie vykonával „po svojom“ a pána Petra využíval len na získanie príspevku ako príjmu. Je potom otázne, ako prebiehala kontrola tohto osobného asistenta, na ktorého nekalé praktiky sme upozorňovali úrad práce ešte v roku 2022. 

Zdá sa Vám tento príbeh povedomý? Áno, ide o toho istého „dôvtipného“ asistenta, ktorý niekoľko rokov na základe niekdajšieho rodinného spojenectva absolútne využíval imobilnú osobu so zdravotným postihnutím, pána Vladislava[footnoteRef:39].  [39:  	Príbeh deviaty, Podvodné správanie osobného asistenta, uvedený v Správe o činnosti komisára pre osoby so zdravotným postihnutím za rok 2022, strana 157.] 


Ak osobný asistent nevykonáva činnosť v súlade s účelom osobnej asistencie, môžu byť porušené články Dohovoru o právach osôb so zdravotným postihnutím:

Článok 16 – ochrana pred vykorisťovaním, násilím a zneužívaním
Tento článok zdôrazňuje povinnosť chrániť ľudí so zdravotným postihnutím pred všetkými formami násilia a zneužívania. Keď osobný asistent neplní svoje povinnosti a zameriava sa na získanie príspevku, namiesto reálnej pomoci klientovi, zneužíva jeho zraniteľné postavenie. 



Článok 19 – nezávislý spôsob života a začlenenie do spoločnosti
Štát má povinnosť zabezpečiť rôzne formy podpory, ktoré vedú k nezávislému životu osôb so zdravotným postihnutím. Nespoľahlivý asistent bráni človeku viesť dôstojný a samostatný život, pretože mu neposkytuje potrebnú pomoc.

Článok 28 – primeraná životná úroveň a sociálna ochrana
Každý človek so zdravotným postihnutím má právo na dôstojné bývanie a prístup k adekvátnej podpore. Ak asistent zneužíva kompenzácie na vlastný prospech, oslabuje tým sociálnu ochranu a zhoršuje životné podmienky človeka, ktorému má pomáhať.

	ZÁVER
Osobná asistencia je šanca prežiť plnohodnotný život aj napriek nepriaznivému osudu. Je symbolom samostatnosti pre ľudí so zdravotným postihnutím, je najmodernejšou formou pomoci týmto ľuďom. Osobný asistent je človek, ktorý dobrovoľne, na základe písomnej dohody dáva svoj čas a svoju fyzickú silu do služieb človeka so zdravotným postihnutím. Nie je založená na vzťahu závislosti medzi ľuďmi. 

Príbeh pána Petra odhaľuje temnú stránku osobnej asistencie, keď sa jej cieľ, dôstojné a nezávislé fungovanie človeka so zdravotným postihnutím, vytráca. Nekalé praktiky osobného asistenta ho vystavili pocitu neistoty a ohrozenia. Vhodným riešením sa napokon stal pobyt v zariadení sociálnych služieb, kde pán Peter našiel oporu a dôstojné podmienky na život aj zotavenie. V zariadení sociálnych služieb je veľmi spokojný a s vďakou ocenil našu pomoc a podporu. Tento prípad zároveň pripomína, aké dôležité je sledovať správne využívanie peňažných príspevkov na kompenzácie a zabraňovať akémukoľvek zneužívaniu ľudí so zdravotným postihnutím.








[bookmark: _Toc4457842][bookmark: _Toc193813657]Príklady dobrej praxe
Príklady dobrej praxe v našej práci sledujú viaceré kľúčové princípy ako sú transparentnosť, efektívnosť, účelnosť a princípy dobrej verejnej správy. Tieto príklady otvárajú nový priestor na porovnávanie riešení a vzájomnú inšpiráciu. 

V oblasti kompenzácií a zamestnanosti je našim cieľom vyzdvihnúť pozitívny prístup úradov práce a zviditeľniť dobrú prax v oblasti kompenzácií a zamestnanosti. Pri riešení podnetov sa však s takým prístupom stretávame veľmi málo. Do kapitoly „dobrá prax“ som preto zaradila aspoň tie prípady, v ktorých úrady práce v odvolacom konaní rozhodli na základe autoremedúry alebo k náprave došlo v odvolacom konaní rozhodnutím nadriadeného správneho orgánu. Osoby so zdravotným postihnutím a ich rodinní príslušníci (v súčinnosti s našim úradom) tak dosiahli potrebnú pomoc až v odvolacom konaní. Našou snahou je apelovať na úrady práce, aby už pri posudzovaní žiadostí a vydávaní prvostupňových rozhodnutí postupovali tak, že žiadosti vyhovejú, aby žiadatelia odvolanie podávať nemuseli. Podávateľom sme aj v uplynulom roku poskytovali súčinnosť pri spisovaní odvolaní a správnych žalôb proti rozhodnutiam úradov práce, sociálnych vecí a rodiny a ústrediu práce. 

V rámci našich snáh o zabezpečenie kvalitnej podpory a pomoci pre osoby s ťažkým zdravotným postihnutím sa zameriavame aj na implementáciu osvedčených postupov, ktoré vedú k pozitívnym výsledkom a sú prínosom pre našich klientov. Príklady dobrej praxe nám pomáhajú nielen zdokonaľovať naše postupy, ale aj inšpirovať ostatné inštitúcie k prijímaniu inovatívnych a efektívnych riešení.

V nasledujúcej časti predstavujem niekoľko príkladov dobrej praxe, ktoré ilustrujú úspešné prístupy a postupy v oblasti kompenzácií pre osoby s ťažkým zdravotným postihnutím. Tieto príklady vychádzajú z konkrétnych podnetov riešených najmä v spolupráci s úradmi práce.

Naša značka: KZP/PO/0021/2024/02R
	Pánovi Štefanovi bola rozhodnutím úradu práce zamietnutá žiadosť o vyhotovenie preukazu fyzickej osoby s ŤZP. Podkladom pre rozhodnutie úradu práce bol lekársky posudok, na základe ktorého nebol považovaný za fyzickú osobu s ŤZP. S odôvodnením rozhodnutia sa nestotožnil a proti vydanému rozhodnutiu podal odvolanie. K odvolaniu priložil aj nové lekárske nálezy. Pánovi Štefanovi sme poskytli usmernenie a poučenie o správnom postupe pri ochrane jeho práv. V odvolacom konaní úrad práce opätovne posúdil jeho zdravotný stav a podľa nového lekárskeho posudku ho už považoval za fyzickú osobu s ŤZP, navyše uznal jeho odkázanosť na sprievodcu. Úrad práce, sociálnych vecí a rodiny Dunajská Streda rozhodol o odvolaní sám a odvolaniu vyhovel v rámci autoremedúry. Pôvodné rozhodnutie zrušil a vyhovel jeho žiadosti o vyhotovenie preukazu fyzickej osoby s ŤZP so sprievodcom.





Naša značka: KZP/PO/0138/2024/02R
	Podávateľ podnetu namietal postup úradu práce z dôvodu, že v konaní o jeho žiadosti o priznanie peňažného príspevku na osobnú asistenciu – zvýšený rozsah hodín osobnej asistencie – mu zvýšenie hodín nepriznal. Podávateľ sa domáhal zvýšenia počtu hodín osobnej asistencie, keďže sa domnieval, že ako osoba s ŤZP má právo na dôstojný život a priznaný počet hodín (178 hodín/ročne) sa ukázal pre neho ako nedostačujúci.

Úrad práce mu však po posúdení odkázanosti na požadovaný príspevok, rozsah hodín ešte znížil (66 hodín/ročne), čím ohrozil jeho práva zaručené Dohovorom. Proti vydanému rozhodnutiu podal v zákonom stanovenej lehote odvolanie. V odvolaní poukázal na svoj nepriaznivý zdravotný stav a následky s tým súvisiace v oblasti mobility, orientácie a sebaobsluhy. Konkrétne uviedol činnosti, pri ktorých potrebuje osobnú asistenciu.

Druhostupňový správny orgán dospel k záveru, že poskytovaním peňažného príspevku by bol splnený samotný účel tejto formy kompenzácie sociálnych dôsledkov ŤZP, a preto mu v odvolacom konaní peňažný príspevok na osobnú asistenciu navrhol. Rozsah hodín osobnej asistencie mu navrhol vo zvýšenom rozsahu 719 hodín v kalendárnom roku, čo je v porovnaní s počtom hodín osobnej asistencie navrhnutým úradom práce viac o 653 hodín v kalendárnom roku. Podávateľovi sme poskytli usmernenie a poradenstvo počas celého odvolacieho procesu, ako aj k nároku na iné druhy peňažných príspevkov.

V zmysle komplexného posudku odvolacieho orgánu vydal Úrad práce, sociálnych vecí a rodiny Vranov nad Topľou rozhodnutie, ktorým podávateľovi peňažný príspevok na osobnú asistenciu vo zvýšenom rozsahu 719 hodín ročne priznal. Vydaním vyhovujúceho rozhodnutia došlo aj v danom prípade k náprave a k vyriešeniu nedostatočnej pomoci pre osobu s ťažkým zdravotným postihnutím. Očakávania podávateľa sa naplnili, keďže asistenciu potreboval a asistentka odmietala činnosť vykonávať bez poskytnutia príspevku.




Naša značka: KZP/PO/0336/2024/02R
	Podávateľ v podnete namietal rozhodnutie úradu práce, ktorým zamietol žiadosť o opatrovanie matky. Nerozumel tomu, ako mohol úrad práce posúdiť zdravotný stav matky tak, že nie je odkázaná na pomoc inej osoby a nepotrebovala celodennú opateru a dohľad. Na základe predložených lekárskych nálezov a vzhľadom na charakter postihnutia nebola podľa posudkového lekára odkázaná na opatrovanie. Proti rozhodnutiu, ktorým úrad práce peňažný príspevok na opatrovanie matky nepriznal, podala žiadateľka (sestra) v zákonom stanovenej lehote odvolanie. Podávateľovi sme poskytli kompletné poradenstvo k dokumentovaniu potreby dohľadu a vysvetlili sme mu celý procesný postup, ako aj možnosti iných vhodných kompenzácií.

Na základe odvolania prvostupňový správny orgán v odvolacom konaní vydal nový komplexný posudok, v ktorom navrhol osobe s ŤZP peňažný príspevok na opatrovanie a peňažný príspevok na kompenzáciu zvýšených výdavkov súvisiacich s hygienou alebo opotrebovaním šatstva, bielizne, obuvi a bytového zariadenia. Zároveň konštatoval, že pani je odkázaná aj na sprievodcu. Vzhľadom na charakter postihnutia je už odkázaná na opatrovanie, pretože vyžaduje pomoc a celodenný dohľad pri vykonávaní väčšiny úkonov sebaobsluhy, všetkých úkonov starostlivosti o svoju domácnosť a potrebuje pomoc pri zabezpečovaní základných sociálnych aktivít. Stupeň jej odkázanosti na pomoc inej osoby dosiahol VI s počtom bodov 0. Na základe uvedeného Úrad práce, sociálnych vecí a rodiny Žilina vydal nové rozhodnutie, v ktorom vyhovel odvolaniu a v plnom rozsahu zrušil pôvodné rozhodnutie, ktorým žiadosti nevyhovel a príspevok na opatrovanie nepriznal. Zároveň vyhovel žiadosti klientky a peňažný príspevok na opatrovanie matky jej priznal.

V odvolacom konaní bol osobe s ŤZP navrhnutý aj peňažný príspevok na kompenzáciu zvýšených výdavkov súvisiacich s hygienou alebo s opotrebovaním šatstva, bielizne, obuvi a bytového zariadenia. Keďže navrhnutý príspevok pani nepoberala, usmernili sme ju, aby na úrade práce podala žiadosť o jeho priznanie. V konaní o žiadosti o príspevok na opatrovanie došlo k objektívnemu prehodnoteniu zdravotného stavu matky, a tým aj jej nároku na požadovaný peňažný príspevok. Úrad práce, sociálnych vecí a rodiny Žilina v odvolacom konaní žiadosti vyhovel v rámci autoremedúry a peňažný príspevok priznal, čím došlo k náprave v prvostupňovom konaní.




Naša značka: KZP/PO/0692/2024/02R
	Úrad práce rozhodnutím opakovane zamietol žiadosť podávateľky o vyhotovenie parkovacieho preukazu. Hlavný problém pre priznanie parkovacieho preukazu bol, že nemala zdokumentované zdravotné postihnutie na účely parkovacieho preukazu[footnoteRef:40]. Diagnostikovaný fibromyalgický syndróm nebol dostačujúci dôvod pre uznanie zdravotného postihnutia na účely parkovacieho preukazu. Toto ochorenie nie je priamo uvedené ako zdravotné postihnutie, ktoré by umožnilo získať parkovací preukaz. Nie je uvedené ani v prílohe č. 3 k zákonu o peňažných príspevkoch pre určenie miery funkčnej poruchy a stupňa zdravotného postihnutia jednotlivých systémov pri posudzovaní nároku na vyhotovenie preukazu fyzickej osoby s ŤZP. Fibromyalgický syndróm má niekoľko príznakov, na základe ktorých je možné hodnotiť a zaradiť ho k najviac symptomatologicky podobnému ochoreniu. Podávateľku sme usmernili a poučili o správnom postupe. Úrad práce, sociálnych vecí a rodiny Malacky však nakoniec zohľadnil doloženú dokumentáciu a podávateľke parkovací preukaz priznal. [40:  	Príloha č.18 k zákonu č. 447/2008 Z. z. o peňažných príspevkoch na kompenzáciu ťažkého zdravotného postihnutia.] 





Vo viacerých prípadoch v roku 2024 som konštatovala neobjektívne a nedôsledné rozhodovanie úradu práce v prvostupňovom konaní, pričom k náprave došlo až rozhodnutím správneho orgánu v druhostupňovom konaní. 

V roku 2024 som zistila, že niektoré úrady práce sa pri rozhodovaní o peňažných príspevkoch na kompenzáciu ťažkého zdravotného postihnutia v odvolacom konaní snažia prehodnotiť dôvody odvolania a rozhodujú o nich v rámci autoremedúry tak, že odvolaniu vyhovejú v celom rozsahu, čím dochádza k náprave už v prvostupňovom konaní. 

Aj v roku 2024 som niektorým úradom práce navrhla prijatie niektorých opatrení, ale celkovo môžem konštatovať, že súčinnosť pri vybavovaní podnetov je nastavená korektne (s výnimkou niektorých úradov práce). Naše dožiadania úrady práce vybavujú spravidla riadne a včas. 

S osobitným dôrazom chcem vyzdvihnúť ochotu, súčinnosť a vzájomnú spoluprácu niektorých úradov práce, sociálnych vecí a rodiny, mestských úradov a odborov sociálnych vecí. Tieto inštitúcie preukázali osobitný prístup v individuálnych prípadoch, čím významne prispeli k riešeniu problémov osôb s ťažkým zdravotným postihnutím.

Na záver oceňujem posilnenie spolupráce medzi verejnými inštitúciami a neziskovými organizáciami, ktoré poskytujú podporu osobám so zdravotným postihnutím, čím sa zabezpečuje širšia sieť podpory a lepší prístup k rôznym druhom pomoci. 



[bookmark: _Toc4457841][bookmark: _Toc193813658]Návrhy a odporúčania vláde SR
(podľa § 11 ods. 1 zákona č. 176/2015 Z. z. o komisároch)
V oblasti ťažkého zdravotného postihnutia v súvislosti s odporúčaniami adresovanými vláde SR v rokoch 2016 až 2023, si dovoľujem ponechať v platnosti odporúčania uvedené v Kapitole 1.5 (Odpočet plnenia legislatívnych odporúčaní navrhnutých vláde SR
(podľa § 11 ods. 1 zákona č. 176/2015 Z. z. o komisároch)), ktoré sú každoročne vyhodnocované podľa pôsobnosti jednotlivých ministerstiev.

Vychádzajúc z poznatkov z činnosti v oblasti zamestnanosti a kompenzácií v roku 2024, k odporúčaniam z roku 2023 pripájam a navrhujem vláde SR nové odporúčanie 
1. Na základe zistenia, že v prípade úmrtia opatrovaného opatrovateľ naďalej nemá nárok na podporu zo strany štátu, navrhujeme zmenou zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a zákona č. 461/2003 Z. z. o sociálnom poistení, zabezpečiť podporu v nezamestnanosti osobám poberajúcim peňažný príspevok na opatrovanie po ukončení opatrovania z dôvodu úmrtia opatrovanej osoby najmenej na obdobie 6 mesiacov za účelom hľadania zamestnania. 



[bookmark: _Toc4457845][bookmark: _Toc193813659]Východisková právna úprava
A. Zamestnávanie
Zásadné pre vyhodnotenie poznatkov z činnosti v oblasti zamestnanosti sú najmä články Dohovoru o právach osôb so zdravotným postihnutím:

Článok 5 – Rovnosť a nediskriminácia
Podľa tohto článku zmluvné strany uznávajú, že všetky osoby sú si rovné pred zákonom a podľa zákona a majú nárok na rovnakú ochranu a na rovnaký úžitok zo zákona bez akejkoľvek diskriminácie. Zmluvné strany zakazujú akúkoľvek diskrimináciu na základe zdravotného postihnutia a zaručujú osobám so zdravotným postihnutím rovnakú a účinnú právnu ochranu pred diskrimináciou z akýchkoľvek dôvodov.

Článok 27 – Práca a zamestnávanie
Zmluvné strany uznávajú právo osôb so zdravotným postihnutím na prácu na rovnakom základe s ostatnými. Toto zahŕňa právo na možnosť živiť sa slobodne zvolenou prácou alebo prácou prijatou na trhu práce a právo na pracovné prostredie, ktoré je otvorené, začleňujúce a prístupné osobám so zdravotným postihnutím. Zmluvné strany zaručujú a podporujú uplatňovanie práva na prácu aj osobám, ktoré sa stali zdravotne postihnutými počas zamestnania, a to prijímaním primeraných opatrení, vrátane legislatívnych, ktorými okrem iného zakážu diskrimináciu na základe zdravotného postihnutia vo všetkých otázkach týkajúcich sa ktorejkoľvek formy zamestnávania, vrátane podmienok náboru, prijímania do práce a zamestnávania, trvania zamestnania, kariérneho postupu, ako aj bezpečnosti a ochrany zdravia pri práci. Budú chrániť na rovnakom základe s ostatnými práva osôb so zdravotným postihnutím na spravodlivé a uspokojivé pracovné podmienky vrátane rovnakých príležitostí a rovnakého odmeňovania za prácu rovnakej hodnoty, bezpečnosť a ochranu zdravia pri práci, vrátane ochrany pred obťažovaním a práva na nápravu ujmy. Zabezpečia, aby osoby so zdravotným postihnutím mohli uplatňovať svoje pracovné a odborárske práva na rovnakom základe s ostatnými. Umožnia osobám so zdravotným postihnutím účinný prístup k programom všeobecného technického a odborného poradenstva, k službám sprostredkovania práce, k odbornej príprave na výkon povolania a k ďalšiemu vzdelávaniu. Budú podporovať tvorbu pracovných príležitostí pre osoby so zdravotným postihnutím a ich kariérny postup na trhu práce, ako aj asistenciu pri hľadaní, získavaní a udržaní si zamestnania a pri návrate do zamestnania. Budú podporovať príležitosti na samostatnú zárobkovú činnosť, podnikanie, rozvoj družstiev a začatie vlastného podnikania. Budú zamestnávať osoby so zdravotným postihnutím vo verejnom sektore a podporovať zamestnávanie osôb so zdravotným postihnutím v súkromnom sektore prostredníctvom primeranej politiky a opatrení, medzi ktoré môžu patriť programy pozitívnych opatrení, motivačné a iné opatrenia. Zabezpečia, aby sa pre osoby so zdravotným postihnutím na pracovisku realizovali primerané úpravy. Budú podporovať, aby osoby so zdravotným postihnutím nadobúdali pracovné skúsenosti na otvorenom trhu práce a podporovať pracovnú a profesijnú rehabilitáciu osôb so zdravotným postihnutím a programy zamerané na udržanie si pracovného miesta a na uľahčenie návratu do práce.

Podľa Článku 35 ods. 1 Ústavy SR Každý má právo na slobodnú voľbu povolania a prípravu naň, ako aj právo podnikať a uskutočňovať inú zárobkovú činnosť. 

Podľa Článku 35 ods. 3 Ústavy SR „Občania majú právo na prácu. Štát v primeranom rozsahu hmotne zabezpečuje občanov, ktorí nie z vlastnej viny nemôžu toto právo vykonávať.“

Podľa Článku 36 ods. 1 Ústavy SR majú zamestnanci právo na spravodlivé a uspokojujúce pracovné podmienky. Zákon im zabezpečuje najmä právo na odmenu za vykonanú prácu dostatočnú na to, aby im umožnila dôstojnú životnú úroveň, ochranu proti svojvoľnému prepúšťaniu zo zamestnania a proti diskriminácii v zamestnaní, ochranu bezpečnosti a zdravia pri práci, najvyššiu prípustnú dĺžku pracovného času, primeraný odpočinok po práci, najkratšiu prípustnú dĺžku platenej dovolenky na zotavenie, právo na kolektívne vyjednávanie.

Článok 36 ods. 2 Ústavy SR ustanovuje právo každého zamestnanca, aby jeho odmena za vykonanú prácu nebola nižšia ako minimálna mzda. Podrobnosti o úprave minimálnej mzdy ustanoví zákon.

Podľa Článku 38 ods. 1 Ústavy SR ženy, mladiství a osoby zdravotne postihnuté majú právo na zvýšenú ochranu zdravia pri práci a osobitné pracovné podmienky.

V oblasti zamestnanosti som posudzovala právne predpisy účinné v Slovenskej republike:
Zákon č. 311/2002 Z. z. Zákonník práce (ďalej len „Zákonník práce“), ktorý v článkoch 1 až 11 upravuje základné zásady pracovného práva, ktoré sa prelínajú celým pracovným právom, a zároveň vychádzajú aj z Ústavy Slovenskej republiky. Z teoretického hľadiska základné zásady zabezpečujú kontinuitu právneho vývoja pracovného práva. Praktická podstata zásad je viditeľná v ich interpretačnej a aplikačnej funkcii. V praxi pomáhajú aplikovať zákonné ustanovenia na konkrétne právne situácie.

Podľa Článku 1 základných zásad Zákonníka práce majú fyzické osoby právo na prácu a na slobodnú voľbu zamestnania, na spravodlivé a uspokojivé pracovné podmienky a na ochranu proti svojvoľnému prepusteniu zo zamestnania v súlade so zásadou rovnakého zaobchádzania ustanovenou pre oblasť pracovnoprávnych vzťahov osobitným zákonom o rovnakom zaobchádzaní v niektorých oblastiach o ochrane pred diskrimináciou a o zmene a doplnení niektorých zákonov. Tieto práva patria fyzickým osobám bez akýchkoľvek obmedzení a diskriminácie z dôvodu pohlavia, manželského stavu, rodinného stavu, sexuálnej orientácie, rasy, farby pleti, jazyka, veku, nepriaznivého zdravotného stavu alebo zdravotného postihnutia, genetických vlastností, viery, náboženstva, politického alebo iného zmýšľania, odborovej činnosti, národného alebo sociálneho pôvodu, príslušnosti k národnosti alebo etnickej skupine, majetku, rodu alebo iného postavenia. 

Podľa Článku 8 základných zásad Zákonníka práce zamestnávateľ zabezpečuje pracovné podmienky zamestnancom so zdravotným postihnutím, ktoré im umožňujú uplatniť a rozvíjať ich schopnosti na prácu s ohľadom na ich zdravotný stav. 

Podľa Článku 9 základných zásad Zákonníka práce zamestnanci a zamestnávatelia, ktorí sú poškodení porušením povinností vyplývajúcich z pracovnoprávnych vzťahov, môžu svoje práva uplatniť na súde. Zamestnávatelia nesmú znevýhodňovať a poškodzovať zamestnancov za to, že si uplatňujú svoje práva vyplývajúce z pracovnoprávnych vzťahov.

Aj v roku 2024 sa zmenili mzdové zvýhodnenia za prácu v sobotu, nedeľu a nočnú prácu v súlade so zvýšením minimálnej mzdy na 750 EUR. Zvýšené príplatky sú automatické a odvíjajú sa od výšky minimálnej mzdy.

Zákon č. 5/2004 Z. z. o službách zamestnanosti a o zmene a doplnení niektorých zákonov (ďalej aj ako „Zákon o službách zamestnanosti“) upravuje právne vzťahy pri poskytovaní služieb zamestnanosti a jeho cieľom je zlepšiť podmienky pre zamestnávanie a celkovú zamestnanosť občanov Slovenskej republiky. Cieľom zákona je najmä určiť právny rámec pre poskytovanie služieb zamestnanosti, ich štruktúru a obsah činnosti jednotlivých súčastí, zjednodušiť administratívu, skvalitniť a zefektívniť výkon poskytovaných služieb zamestnanosti, a tým prispieť k zvýšeniu pružnosti trhu práce, k zvýšeniu efektivity a k sprehľadneniu využitia verejných prostriedkov a prostriedkov zo zdrojov Európskej únie. Na účely tohto zákona je občanom so zdravotným postihnutím osoba uznaná za invalidnú podľa osobitného predpisu. Občan so zdravotným postihnutím preukazuje invaliditu a percentuálnu mieru poklesu schopnosti vykonávať zárobkovú činnosť z dôvodu telesnej poruchy, duševnej poruchy alebo poruchy správania rozhodnutím alebo oznámením Sociálnej poisťovne, alebo posudkom útvaru sociálneho zabezpečenia podľa osobitného predpisu.

Zákon o službách zamestnanosti definuje pojem občana so zdravotným postihnutím v § 9, pričom definícia občana so zdravotným postihnutím vychádza z nariadenia komisie Európskeho spoločenstva (ES) č. 2204/2002 z 12. decembra 2002 o uplatňovaní článkov 87 a 88 Zmluvy ES o štátnej pomoci pre zamestnanosť a je v súlade s návrhom zákona o sociálnom poistení. 

Zákon č. 55/2017 Z. z. o štátnej službe a o zmene a doplnení niektorých zákonov upravuje štátnozamestnanecké vzťahy v súvislosti s vykonávaním štátnej služby štátnymi zamestnancami. V uplynulom roku bol novelizovaný a dopĺňaný štyrikrát.

Zákon č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov vymedzuje sektor sociálnej ekonomiky, definuje subjekty sociálnej ekonomiky, sociálne podniky, znevýhodnené osoby a zraniteľné osoby, ako aj ďalšie pojmy z oblasti sociálnej ekonomiky. Tieto definície vychádzajú z európskeho vnímania problematiky sociálnej ekonomiky so zohľadnením slovenských špecifík a potrieb. Zákon ustanovuje podmienky priznania štatútu registrovaného sociálneho podniku, vymedzuje jednotlivé druhy registrovaných sociálnych podnikov, upravuje možnosť podpory podnikov v širšom priestore sociálnej ekonomiky, upravuje správu v oblasti sociálnej ekonomiky zo strany štátu a upravuje organizácie sektora sociálnej ekonomiky. V uplynulom roku nedošlo k jeho zmene.

B. Kompenzácie
Zásadné pre vyhodnotenie poznatkov z činnosti v oblasti kompenzácií sú články Dohovoru:

Článok 5 Rovnosť a nediskriminácia 
Podľa tohto článku zmluvné strany uznávajú, že všetky osoby sú si rovné pred zákonom a podľa zákona a majú nárok na rovnakú ochranu a na rovnaký úžitok zo zákona bez akejkoľvek diskriminácie. Zmluvné strany zakazujú akúkoľvek diskrimináciu na základe zdravotného postihnutia a zaručujú osobám so zdravotným postihnutím rovnakú a účinnú právnu ochranu pred diskrimináciou z akýchkoľvek dôvodov.

Článok 7 Deti so zdravotným postihnutím
Podľa tohto článku zmluvné strany prijmú všetky nevyhnutné opatrenia, ktorými zabezpečia deťom so zdravotným postihnutím plné využívanie všetkých ľudských práv a základných slobôd na rovnakom základe s ostatnými deťmi. Prvoradým hľadiskom pri každej činnosti týkajúcej sa detí so zdravotným postihnutím je najlepší záujem dieťaťa. Zmluvné strany zabezpečia deťom so zdravotným postihnutím na rovnakom základe s ostatnými deťmi právo slobodne vyjadrovať svoje názory vo všetkých záležitostiach, ktoré sa ich dotýkajú, pričom sa ich názorom musí venovať náležitá pozornosť, zodpovedajúca ich veku a zrelosti, a v záujme uplatňovania tohto práva im poskytujú pomoc primeranú ich veku a zdravotnému postihnutiu.

Článok 9 Prístupnosť
S cieľom umožniť osobám so zdravotným postihnutím, aby mohli žiť nezávislým spôsobom života a plne sa podieľať na všetkých aspektoch života, zmluvné strany prijmú príslušné opatrenia, ktoré zabezpečia osobám so zdravotným postihnutím na rovnakom základe s ostatnými prístup k fyzickému prostrediu, k doprave, k informáciám a komunikácii vrátane informačných a komunikačných technológií a systémov, ako aj k ďalším prostriedkom a službám dostupným alebo poskytovaným verejnosti, a to tak v mestských, ako aj vo vidieckych oblastiach. 

Článok 13 Prístup k spravodlivosti 
Zmluvné strany zabezpečia osobám so zdravotným postihnutím účinný prístup k spravodlivosti na rovnakom základe s ostatnými.

Článok 19 Nezávislý spôsob života a začlenenie do spoločnosti
V tomto článku Dohovor zakotvuje rovnaké právo všetkých osôb so zdravotným postihnutím žiť v spoločenstve s rovnakými možnosťami voľby na rovnoprávnom základe s ostatnými. Zmluvné strany prijmú účinné a primerané opatrenia, ktoré umožnia plné využívanie tohto práva osobami so zdravotným postihnutím a ich plné začlenenie a zapojenie do spoločnosti a zabezpečia, aby osoby so zdravotným postihnutím mali možnosť zvoliť si miesto pobytu, ako aj to, kde a s kým budú žiť na rovnakom základe s ostatnými a aby neboli nútené žiť v určitom konkrétnom prostredí. Osoby so zdravotným postihnutím musia mať prístup k celému spektru podporných služieb, či už domácich alebo pobytových a ďalších komunitných podporných služieb vrátane osobnej asistencie, ktoré sú nevyhnutné pre nezávislý život v spoločnosti a pre začlenenie sa do nej a ktoré zabraňujú izolácii a segregácii v spoločnosti. Komunitné služby a zariadenia pre širokú verejnosť musia byť za rovnakých podmienok prístupné osobám so zdravotným postihnutím a musia zohľadňovať ich potreby.

Článok 20 Osobná mobilita 
Podľa tohto článku sú zmluvné strany povinné prijať účinné opatrenia na zabezpečenie osobnej mobility s najväčšou možnou nezávislosťou pre osoby so zdravotným postihnutím. Uvedené zahŕňa uľahčenie osobnej mobility osôb so zdravotným postihnutím takým spôsobom a v takom čase, aký si zvolia ony samy, a to za prijateľné ceny, uľahčenie prístupu osôb so zdravotným postihnutím ku kvalitným pomôckam na mobilitu, zariadeniam, podporným technológiám, rôznym formám živej asistencie a k sprostredkovateľom, a to aj zabezpečením ich finančnej dostupnosti; zabezpečia vzdelávanie zamerané na získanie zručnosti vo veci mobility pre osoby so zdravotným postihnutím a pre odborný personál pracujúci s osobami so zdravotným postihnutím; budú motivovať subjekty, ktoré vyrábajú pomôcky na mobilitu, zariadenia a podporné technológie, aby brali do úvahy všetky aspekty mobility osôb so zdravotným postihnutím. 

Článok 28 Primeraná životná úroveň a sociálna ochrana
Zmluvné strany uznávajú právo osôb so zdravotným postihnutím na primeranú životnú úroveň pre ne aj pre ich rodiny vrátane dostatočnej výživy, oblečenia a ubytovania a na neustále zlepšovanie životných podmienok. Zmluvné strany podniknú príslušné kroky, ktorými zaručia a presadia uplatňovanie tohto práva bez diskriminácie na základe zdravotného postihnutia.

Okrem Dohovoru som posudzovala aj súlad s Ústavou Slovenskej republiky:
Článok 19 ods. 1 Ústavy SR, podľa ktorého má každý právo na zachovanie ľudskej dôstojnosti, osobnej cti, dobrej povesti a na ochranu mena, Článok 46 ods. 1 Ústavy SR, ktorý ustanovuje že každý sa môže domáhať zákonom ustanoveným postupom svojho práva na nezávislom a nestrannom súde a v prípadoch ustanovených zákonom na inom orgáne Slovenskej republiky, Článok 48 ods. 2 Ústavy SR, podľa ktorého má každý právo, aby sa jeho vec verejne prerokovala bez zbytočných prieťahov a v jeho prítomnosti a aby sa mohol vyjadriť ku všetkým vykonávaným dôkazom. Verejnosť možno vylúčiť len v prípadoch ustanovených zákonom. 

V oblasti kompenzácií som ďalej pri riešení podnetov posudzovala súlad najmä s nasledovnými zákonmi:
Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov, ktorý upravuje právne vzťahy na území SR pri poskytovaní peňažných príspevkov a čiastočne aj zákon č. 448/2008 Z. z. o sociálnych službách a o zmene doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov niektorých zákonov v znení neskorších predpisov, novelizovaný zákonom č. 295/2024 s účinnosťou od 1. decembra 2024.Zákon o peňažných príspevkoch bol v uplynulom roku dotknutý zákonom č. 87/2024 Z. z., ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony, ďalej bol doplnený a menený zákonom č. 278/2024 Z. z. Novela zákonov v súvislosti s ďalším zlepšovaním stavu verejných financií a zákonom č. 295/2024 Z. z., ktorým sa menil a dopĺňal zákon o sociálnych službách a o zmene doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov niektorých zákonov v znení neskorších predpisov.

Opatrenie č. 7/2009 Z. z. Ministerstva práce, sociálnych vecí a rodiny Slovenskej republiky č. 7/2009 Z. z., ktorým sa ustanovuje zoznam pomôcok a maximálne zohľadňované sumy z ceny pomôcok v znení neskorších predpisov sa zmenilo Opatrením č. 416/2023 Z. z., účinným od 1. januára 2024.

Zákon č. 71/1967 Zb. o správnom konaní (Správny poriadok), ktorý sa vzťahuje na konanie, v ktorom v oblasti verejnej správy správne orgány rozhodujú o právach, právom chránených záujmoch alebo povinnostiach fyzických osôb a právnických osôb, ak osobitný zákon neustanovuje inak a upravuje základné pravidlá konania.

Nariadenie vlády SR č. 103/2020 Z. z. o niektorých opatreniach v oblasti dotácií v pôsobnosti Ministerstva práce, sociálnych vecí a rodiny Slovenskej republiky v čase mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19, ktoré bolo naposledy novelizované koncom roka 2022 opatrením č. 473/2022 Z. z. účinným od 1. januára 2023. V roku 2024 novelizované nebolo.

Nariadenie vlády SR č. 135/2024 Z. z., ktorým sa ustanovila výška sadzby na jednu hodinu osobnej asistencie a výška sumy peňažného príspevku na opatrovanie, platné od 19. júna 2024 a účinné od 1. júla 2024. 

Zákon č. 601/2003 Z. z. o životnom minime a o zmene a doplnení niektorých zákonov v znení neskorších predpisov, doplnený v roku 2024 zákonom č. 87/2024 Z. z. – novela zákona o sociálnom poistení a zákonom č. 278/2024 Z. z. – novela zákonov v súvislosti s ďalším zlepšovaním stavu verejných financií. 

Opatrenie č. 149/2024 Z. z.  Ministerstva práce, sociálnych vecí a rodiny SR o úprave súm životného minima, ktorým boli ustanovené sumy životného minima od 1. júla 2024.

Zákon č. 417/2013 Z. z. o pomoci v hmotnej núdzi v znení neskorších predpisov, ktorý upravuje právne vzťahy pri poskytovaní pomoci v hmotnej núdzi, osobitného príspevku a jednorazovej dávky na území SR, zmena zákonom č. 278/2024 Z. z. Zákon, ktorým sa menia a dopĺňajú niektoré zákony v súvislosti s ďalším zlepšovaním stavu verejných financií. 

Opatrenie č. 377/2024 Z. z. Ministerstva práce, sociálnych vecí a rodiny SR o úprave súm pomoci v hmotnej núdzi účinné od 1. októbra 2023 do 31. decembra 2024. 

Opatrenie č. 257/2024 Z. z. Ministerstva práce, sociálnych vecí a rodiny SR o úprave súm pomoci v hmotnej núdzi platné od 8. októbra 2024, účinné od 1. januára 2025. 

Zákon č. 345/2022 Z. z. o inšpekcii v sociálnych veciach a o zmene a doplnení niektorých zákonov, ktorý nadobudol účinnosť 1. novembra 2022. V oblasti kompenzácií sociálnych dôsledkov ťažkého zdravotného postihnutia inšpekcia dbá na dodržiavanie zákona o peňažných príspevkoch, teda na účelnosť pri poskytovaní uvedených príspevkov a na kvalitu a rozsah zabezpečovania pomoci osobe s ťažkým zdravotným postihnutím.

Zákon č. 376/2024 Z. z. o integrovanej posudkovej činnosti a o zmene a doplnení niektorých zákonov, schválený NR SR dňa 28. novembra 2024, platnosť od 20. decembra 2024, účinnosť nadobúda 1. augusta 2025, okrem čl. I až VI, čl. VII bodov 1 až 85 a bodov 87 až 89, čl. VIII až XI, ktoré nadobúdajú účinnosť 1. septembra 2025.

Prečo príspevok na opatrovanie nie je v konflikte so starostlivosťou podľa zákona o rodine?
	Kto iný by sa mal starať o svojich príbuzných s ťažkým zdravotným postihnutím ako rodina? Prevažne sú to rodičia starajúci sa o svoje deti aj vo vyššom dospelom veku, ale aj v mnohých prípadoch zase deti o svojich rodičov. Povinnosť sa starať o svoju rodinu má svoje zákonné rámce. Bezpochyby sa väčšina z nás stretla s právnou úpravou podľa Zákona o rodine, podľa ktorého sa má rodinný príslušník v prípade potreby postarať o svojho príbuzného. Niekoľkokrát sme upozorňovali na ťažkosti s priznávaním peňažného príspevku na opatrovanie rodičom, starajúcim sa o maloleté deti so zdravotným postihnutím. Pravidlo a zaužívaná rétorika „je to vaša rodičovská povinnosť“ však našla v mnohých prípadoch svoje uplatnenie aj pri starostlivosti o dospelé deti so zdravotným postihnutím. V spojení s ustanoveniami Zákona o rodine úrady práce, sociálnych vecí a rodiny zamietajú žiadosti z dôvodu, že akoby nedopatrením došlo k nesprávnemu posúdeniu zdravotného stavu alebo nesúladu medzi medicínskymi a sociálnymi zisteniami, čo vedie k rozhodnutiam, ktoré vychádzajú z nespoľahlivo zisteného stavu veci.

V roku 2024 tvorili podstatnú časť občianskoprávnej a rodinnej agendy opätovne podnety týkajúce sa obmedzenia spôsobilosti na právne úkony. Nemalú časť zo všetkých podnetov tvoria aj podnety týkajúce sa majetkovoprávnych vzťahov a bytovej problematiky, resp. problematiky prideľovania nájomných bytov obcí a miest. Pri riešení individuálnych podnetov sme sa mnohokrát stretli s tým, že obmedzenie spôsobilosti na právne úkony osôb so zdravotným postihnutím súviselo s majetkovým zámerom rodinných príslušníkov, a dokonca s majetkovým zámerom tretích (cudzích) osôb. Žiaľ, musíme konštatovať, že narastá počet osôb so zdravotným postihnutím, na ktorých chcú a majú blízke a tretie osoby záujem profitovať, či už majetkovo alebo finančne. Takéto konanie voči osobám so zdravotným postihnutím považujeme za hrubé porušenie princípov ľudských práv, keďže sa ním ignoruje rešpektovanie základných práv a slobôd osôb so zdravotným postihnutím, a to najmä ich vlastnícke práva, ako aj ochrana ich osobnej integrity a ľudská dôstojnosť. Zároveň je nevyhnutné konštatovať, že v roku 2024 sme posudzovali výrazný počet podnetov týkajúcich sa porušovania práv osôb so zdravotným postihnutím v rámci trestných konaní, či už v postavení obete, alebo páchateľa. 

Zvýšený počet podnetov v oblasti občianskoprávnej a rodinnej agendy za rok 2024 nás utvrdzuje v presvedčení, že osoby so zdravotným postihnutím sú si vedomé existencie a činnosti nášho úradu. Zvýšený počet podnetov zároveň poukazuje na skutočnosť, že osoby so zdravotným postihnutím čelia neprimeraným zásahom do ich ľudských práv a základných slobôd, a to takmer vo všetkých oblastiach občianskeho a rodinného života. 

V súvislosti s občianskoprávnou a rodinnou agendou je potrebné zdôrazniť, že zákon č. 161/2015 Z. z. Civilný mimosporový poriadok od roku 2023 poskytuje komisárovi pre osoby so zdravotným postihnutím možnosť zúčastňovať sa súdnych konaní týkajúcich sa obmedzenia spôsobilosti na právne úkony, ustanovenia opatrovníka a tiež posúdenia prípustnosti prevzatia a držania v zdravotníckom zariadení.[footnoteRef:41] Novelizácia tohto zákona viedla k zlepšeniu postavenia osôb so zdravotným postihnutím, a to posilnením procesných oprávnení komisára pre osoby so zdravotným postihnutím v kľúčových druhoch mimosporových súdnych konaní, ktoré sa dotýkajú ľudských práv a základných slobôd. Vstup do týchto súdnych konaní považujeme za nevyhnutný na ochranu osôb so zdravotným postihnutím, keďže sa ako účastníci konania nachádzajú v situáciách, v ktorých sú najzraniteľnejší a v ktorých dochádza k najväčším zásahom do ich základných ľudských práv, najmä do ľudskej dôstojnosti, telesnej a osobnej integrity a do ich samostatne prejavenej vôle. [41:  	§ 13a zákona č. 161/2015 Z. z. Civilný mimosporový poriadok. ] 


ÚKOZP zohráva v uvedených konaniach mimoriadne dôležitú úlohu, keďže osoby so zdravotným postihnutím sa vo väčšine prípadov nedokážu efektívne obhájiť voči návrhom na obmedzenie spôsobilosti na právne úkony. Našou prioritou je vždy osobne poznať účastníka súdneho konania, podrobne skúmame jeho životnú a rodinnú situáciu, ako aj zdravotný stav, aby sme vedeli komplexne posúdiť potrebu alebo nepotrebu ochrany tohto človeka obmedzením spôsobilosti na právne úkony.

Základným východiskom každého súdneho konania o obmedzení spôsobilosti na právne úkony je pre nás dodržiavanie Článku 12 Dohovoru o právach osôb so zdravotným postihnutím, ktorý poskytuje osobám so zdravotným postihnutím zvýšenú ochranu v oblasti právnej subjektivity a spôsobilosti na právne úkony, a to v súvislosti s ich potrebou pomoci pri vykonávaní právnych úkonov, ako aj s dôrazom na zachovanie ich samostatnosti a rešpektovanie prejavenej vôle.

SÚHRN HLAVNÝCH ZISTENÍ:
1. Spôsobilosť na právne úkony je neoddeliteľnou súčasťou každej dospelej osoby. 
Pred 1. júlom 2016 mohli byť podľa slovenského právneho poriadku osoby úplne pozbavené spôsobilosti na právne úkony, čo v mnohých prípadoch znamenalo tzv. právnu smrť. Vo väčšine prípadov išlo o neuvážené návrhy zo strany rodinných príslušníkov, ako aj miest a obcí, zariadení sociálnych služieb, psychiatrov a prokurátorov. Vítame, že v roku 2024 sme sa v mnohých podnetoch stretli s požiadavkou o podporu a pomoc pri navrátenie spôsobilosti na právne úkony alebo o obmedzenie spôsobilosti na právne úkony v čo najužšom rozsahu, a to od samotných osôb, ktoré boli v minulosti pozbavené spôsobilosti na právne úkony. Vo svojich podaniach uvádzajú, ako vnímajú svoje postavenie, pričom ho ďalej považujú za neudržateľný, ponižujúci a nedôstojný. Osoby, ktoré boli súdom pozbavené spôsobilosti na právne úkony, sú vo väčšine prípadov osoby s mentálnym postihnutím. Pozbavením spôsobilosti na právne úkony stratili možnosť samostatne konať a vykonávať právne úkony takmer v každej oblasti života, čím došlo k výraznému zásahu do ich súkromného a rodinného života. Je nevyhnutné poznamenať, že osoby, ktoré boli a naďalej sú úplne pozbavené spôsobilosti na právne úkony, majú tento právny status zapísaný vo svojich občianskych preukazoch, čo okrem iného znamená, že sú vo všetkých oblastiach svojho života súvisiaceho s právnymi úkonmi plne odkázané na svojich opatrovníkov. Osobám s pozbavenou spôsobilosťou na právne úkony boli týmto statusom dlhodobo porušované ľudské práva a základné slobody, ktoré vyplývajú z Ústavy SR, ako aj z Európskeho dohovoru o ľudských právach a z Dohovoru o právach osôb so zdravotným postihnutím. Už v roku 1977 bolo reprodukované, že Článku 8 Európskeho dohovoru o ľudských právach zabezpečuje každému jednotlivcovi sféru, v ktorej môže slobodne sledovať rozvoj a napĺňanie svojej osobnosti. K zmene tejto paradigmy rozhodovania slovenských súdov došlo vďaka prijatiu nového procesného kódexu v oblasti mimosporových konaní[footnoteRef:42], ktorý hovorí už iba o obmedzení spôsobilosti na právne úkony a nie o pozbavení. ÚKOZP má snahu vstupovať do konaní o obmedzení spôsobilosti na právne s využitím ustanovení Ústavy SR ako aj Dohovoru o ochrane ľudských práv a základných slobôd, aj Dohovoru o právach osôb so zdravotným postihnutím. V roku 2024 sme sa stretli nielen s požiadavkami o zmenu právneho statusu osôb pozbavených spôsobilosti na právne úkony, ale aj osôb, ktorých spôsobilosť na právne úkony bola obmedzená v takom širokom rozsahu, že de facto možno hovoriť o jej úplnom pozbavení. S takýmito podnetmi sa najčastejšie stretávame už v štádiu právoplatného rozsudku o obmedzení alebo počas prebiehajúceho konania, v ktorom bolo nariadené znalecké dokazovanie. V mnohých konaniach je nevyhnutné rozporovať znalecké posudky, keďže súdni znalci pri posudzovaní osôb so zdravotným postihnutím, seniorov alebo osôb s mentálnym postihnutím často v znaleckých posudkoch navrhujú neprimerane široký rozsah obmedzenia ich spôsobilosti na právne úkony, a to napriek tomu, že znalec sa má vyjadriť k existencii a ďalšiemu vývoju ochorenia, ale nie k právnym otázkam, akými právne úkony bezpochyby sú. Znalecké posudky rozporujeme predovšetkým s cieľom zabrániť súdom v nekritickom prevzatí odporúčaní znalcov na široké obmedzenie spôsobilosti na právne úkony. V konaní sa naopak usilujeme súdu preukázať, že neprimerane rozsiahle obmedzenie spôsobilosti na právne úkony výrazne zasahuje do základných práv a slobôd jednotlivca, narúša jeho ľudskú dôstojnosť a osobnú i telesnú integritu a negatívne ovplyvňuje jeho každodenný život a schopnosť fungovať v spoločnosti. ÚKOZP v konaniach o obmedzení spôsobilosti na právne úkony odporúča uprednostniť miernejšiu formu pomoci pre osoby so zdravotným postihnutím a to prostredníctvom podporovaného rozhodovania. Tento mechanizmus predstavuje pomoc poskytovanú blízkou alebo inou dôveryhodnou osobou vo forme nápomoci pri rozhodovaní, pričom je určený najmä pre osoby s mentálnym postihnutím aj seniorov. Osoby poskytujúce podporu pri rozhodovaní, tzv. nápomocníci, môžu plne nahradiť funkciu opatrovníkov, čím sa eliminuje potreba obmedzovania spôsobilosti na právne úkony a ustanovovania opatrovníkov. Aby však podporované rozhodovanie malo dostatočnú právnu istotu, predvídateľnosť a dôveryhodnosť, je nevyhnutné, aby sa vykonávalo prostredníctvom zmluvy o podporovanom rozhodovaní[footnoteRef:43]. Zmluvnými stranami takejto dohody sú podporovateľ v rozhodovaní a osoba podporovaná v rozhodovaní. Predmetom zmluvy je záväzok podporovateľa pomáhať podporovanej osobe pri rozhodovaní najmä v súvislosti s právnymi úkonmi. Takáto pomoc pri rozhodovaní zabezpečuje autonómiu vôle podporovanej osoby a zároveň jej umožňuje naďalej vykonávať právne úkony bez potreby obmedzenia spôsobilosti na právne úkony. [42:  	Zákon č. 161/2015 Z. z. Civilný mimosporový poriadok.]  [43:  	Poznámka: Zmluva o podporovanom rozhodovaní je nepomenovanou (inominátnou) zmluvou podľa § 51 zákona č. 40/1964 Zb. Občiansky zákonník.] 

2. Obmedzenie spôsobilosti na právne úkony sa čoraz častejšie týka osôb so zdravotným postihnutím, ktoré majú vysoký vek, sú majetné alebo tých, ktoré nespĺňajú požiadavky a predstavy ich rodinných príslušníkov, alebo dokonca susedov o určitom životnom štýle či správaní sa. 
Návrhy na obmedzenie spôsobilosti na právne úkony často podávajú aj mestá a obce, v ktorých majú dotknuté osoby trvalý pobyt, a to na základe iniciatívy iných občanov, napríklad susedov. Tieto dôvody na obmedzenie spôsobilosti na právne úkony považujeme za irelevantné a v značnej miere zasahujúce do ľudských práv a základných slobôd osôb so zdravotným postihnutím, a to predovšetkým do ich ľudskej dôstojnosti a do osobnostnej integrity. V mnohých podaných návrhoch na obmedzenie spôsobilosti na právne úkony ÚKOZP identifikoval tiež majetkové zámery zo strany navrhovateľov, ako aj rodinných príslušníkov a navrhovaných opatrovníkov. Voči takýmto návrhom ÚKOZP dôrazne vyjadruje nesúhlas, keďže predstavujú závažný zásah do základných práv a slobôd osôb so zdravotným postihnutím aj do ich vlastníckych práv a práva na súkromie. 
3. Preventívne návrhy na obmedzenie spôsobilosti na právne úkony ohrozujú práva dotknutých osôb. 
V roku 2024 sme sa stretli s viacerými návrhmi na obmedzenie spôsobilosti na právne úkony, pri ktorých v priebehu konania vyplynulo, že ich navrhovatelia, často rodinní príslušníci osoby, ktorej sa návrh týkal, podávali tieto návrhy s preventívnym zámerom. Ich cieľom bolo buď predísť zhoršeniu zdravotného stavu dotknutej osoby, alebo jej zabrániť v nakladaní s majetkom, pričom ich motiváciou neraz bola obava o ich budúce dedičstvo. 
4. Súdy čoraz častejšie prizývajú ÚKOZP na ochranu práv osôb so zdravotným postihnutím v súdnych konaniach.
V roku 2024 súdy z vlastnej iniciatívy vyhodnotili potrebu špecializovanej ochrany účastníka súdneho konania so zdravotným postihnutím, a preto vo zvýšenom počte súdnych konaní o spôsobilosti na právne úkony rozhodovali o vstupe ÚKOZP. Tieto pozitívne postupy súdov vysoko oceňujeme, pretože nasvedčujú tomu, že súdy majú záujem napĺňať právo účastníka na primeranú súdnu ochranu a prístup k spravodlivosti garantovanej v Článku 13 Dohovoru.[footnoteRef:44] [44:  	§ 12 ods. 2 zákona č. 161/2015 Z. z. Civilný mimosporový poriadok v spojení s § 10 ods. 2 písm. g) Zákona o komisárovi.] 

5. Neadekvátne a neprimerané oblasti na obmedzenia spôsobilosti na právne úkony. 
Znalecké posudky tvoria základný pilier konaní o obmedzenie spôsobilosti na právne úkony, v súčasnosti sú vypracovávané s vyššou mierou objektivity, a to v dôsledku dôslednejšieho dodržiavania zásad ochrany ľudských práv a zachovania dôstojnosti posudzovanej osoby. ÚKOZP pri účasti v konaniach o obmedzenie spôsobilosti na právne úkony aktívne vykonáva osobné vzhliadnutie osoby, ktorej spôsobilosť je predmetom konania. Aj napriek tomu, že konanie o obmedzenie spôsobilosti na právne úkony prechádza procesom humanizácie a dôsledne sa v ňom zohľadňujú všetky aspekty života dotknutej osoby, a to v súlade s Článkom 12 Dohovoru o právach osôb so zdravotným postihnutím, v mnohých rozsudkoch a v znaleckých posudkoch sa stretávame s neadekvátnymi a neprimeranými obmedzeniami. Medzi takéto obmedzenia patrí napríklad zásah do práva viesť motorové vozidlo, vykonávať osobnú hygienu alebo práva na výchovu vlastných detí, čo predstavuje neprípustný zásah do základných práv a slobôd dotknutých osôb. Navyše, rodičovské práva, sú subjektívnym právom rodiča, ktoré môžu byť odňaté iba v samostatnom súdnom konaní podľa Civilného mimosporového poriadku[footnoteRef:45]. Nejde teda o právny úkon v zmysle Občianskeho zákonníka[footnoteRef:46], a preto obmedzenie výkonu rodičovských práv nie je možné v rozsudku o obmedzení spôsobilosti na právne úkony.  [45:  	§ 111 a nasl. zákona č. 161/2015 Z. z. Civilný mimosporový poriadok.]  [46:  	§ 29 zákona č. 40/1964 Zb. Občiansky zákonník.] 

6. Zásahy do volebného práva osôb s obmedzenou spôsobilosťou na právne úkony. 
Špecifickým problémom súdnych rozhodnutí o obmedzení spôsobilosti na právne úkony je obmedzenie výkonu pasívneho a aktívneho volebného práva bez bližšieho odôvodnenia či už v rozsudku, alebo v znaleckom posudku. Podľa nálezu Ústavného súdu Slovenskej republiky sp. zn. PL. ÚS 2/2016 z 22. marca 2017 je obmedzenie volebného práva prípustné iba v prípade, ak dotknutá osoba nedokáže porozumieť významu, účelu a účinkom volieb, ich formám, subjektom a procesom vedúcim k výsledku volieb, a to najmä s prihliadnutím na schopnosť chápať svoj vlastný a odôvodniteľný záujem vo voľbách. Zistili sme, že uvedené podmienky vyslovené Ústavným SR nie sú súdmi ani znalcami vo väčšine prípadov skúmané. 
7. Obmedzovanie spôsobilosti na právne úkony osôb s mentálnym postihnutím ako dôsledok trestného konania a nariadenia ochranného liečenia.
Na základe podnetov prijatých v roku 2024 sme zaznamenali, že iniciátormi návrhov na obmedzenie spôsobilosti na právne úkony osôb s mentálnym postihnutím sú primárne, okrem rodinných príslušníkov, orgány činné v trestnom konaní, najmä prokurátori netrestného úseku prokuratúr, konajúci z podnetu dozorujúceho prokurátora v trestnom stíhaní danej osoby. V mnohých prípadoch dochádza k prelínaniu návrhov na obmedzenie spôsobilosti na právne úkony s trestnoprávnou zodpovednosťou osôb s mentálnym postihnutím či duševnou poruchou, najmä v súvislosti s posudzovaním nepríčetnosti pri spáchaní trestného činu a nariadením ochranného liečenia. 
8. Potreba dôslednej kontroly opatrovníkov. 
Aktívne sa zúčastňujeme aj súdnych konaní o ustanovení opatrovníka alebo konaní o zmene opatrovníka, ak opatrovník nevykonáva svoju funkciu riadne a v najlepšom záujme opatrovanca. Opatrovník z titulu svojej funkcie musí za osobu, ktorej bola obmedzená spôsobilosť na právne úkony, vykonávať tie právne úkony, na ktoré bola súdom obmedzená. Samotné osoby, ktoré nemajú plnú spôsobilosť na právne úkony nám upozorňujú na to, že opatrovníci si neplnia svoje povinnosti vyplývajúce z rozsudkov v najlepšom záujme opatrovanca ale práve naopak, funkcia je vykonávaná “v najlepšom záujme opatrovníka”, pričom často dochádza zo strany opatrovníka k bezdôvodnému obohateniu, ku škodám alebo k trestnému činu podvodu. Najčastejšími pochybeniami opatrovníkov je nerešpektovanie súdneho rozhodnutia, ktoré oprávňuje opatrovanca na tzv. mesačné alebo týždenné vreckové. Nie je výnimočné, že opatrovníci nekomunikujú so svojimi opatrovancami alebo nerešpektujú vôľu opatrovancov pri vykonávaní právnych úkonov. Často takéto konanie opatrovníka vedie k svojvôli pri nakladaní s hnuteľným či nehnuteľným majetkom alebo s finančnými prostriedkami. V takýchto prípadoch ÚKOZP ochraňuje vôľu opatrovancov a prezentuje ju súdu, napríklad pri schvaľovaní právnych úkonov alebo pri zmene opatrovníka. 
9. Výzvy verejných opatrovníkov v oblasti opatrovníctva osôb s obmedzenou spôsobilosťou na právne úkony.
Na ÚKOZP sme v roku 2024 zaznamenali, že v niektorých prípadoch sú stále do funkcie opatrovníka osoby s obmedzenou spôsobilosťou na právne úkony ustanovované zariadenia sociálnych služieb alebo poverené osoby týchto zariadení, čo nie je v súčasnosti prípustné.[footnoteRef:47] Primárne by mala funkciu opatrovníka osoby s obmedzenou spôsobilosťou na právne úkony vykonávať blízka osoba, ktorá najlepšie pozná jej potreby a záujmy. Ak však takáto blízka osoba neexistuje alebo sa tejto úlohy nemôže ujať, opatrovníkom sa stáva mesto alebo obec, v ktorých má dotknutá osoba svoj trvalý alebo prechodný pobyt. Navyše, ak súd v takomto konaní navrhne ustanoviť mesto alebo obec do funkcie opatrovníka, stretávame sa aj s odmietnutím tejto povinnosti. Z komunikácie s mestami a obcami vyplynulo, že sa opatrovníctvu, ak je to možné vyhnú, pretože ho nevedia personálne zabezpečiť. [47:  	§ 8 ods. 12 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.] 

10. Osoby so sluchovým postihnutím čelia pri využívaní služieb komunikačným bariéram, najmä pri uplatňovaní slovenského posunkového jazyka. 
Banky a poisťovne často odmietajú prítomnosť tlmočníkov pri uzatváraní zmlúv, odvolávajúc sa na bankové tajomstvo, hoci ich účasť je nevyhnutná na pochopenie zmluvných podmienok. Výsledkom sú časté podvody, pri ktorých sú osoby so sluchovým postihnutím zneužité ako ručitelia alebo dlžníci. Mnohí sa z obavy pred hanbou nehlásia k svojmu postihnutiu hoci nerozumejú obsahu zmlúv, čím sa vystavujú riziku nevýhodných záväzkov.
11. Nedostatočná podpora zo strany samospráv pri riešení bytovej situácie osôb so zdravotným postihnutím a seniorov. 
Zistenia ÚKOZP za rok 2024 naznačujú, že niektoré obce a mestá sa vyhýbajú poskytovaniu pomoci osobám so zdravotným predovšetkým mentálnym postihnutím a seniorom. Tieto osoby sa na samosprávy často obracajú so žiadosťami o pomoc pri riešení svojej, často neľahkej bytovej situácie. Zistili sme, že mestá a obce v mnohých prípadoch nevykonávajú sociálne šetrenie v domácom prostredí, v dôsledku čoho sa dotknuté osoby čoraz častejšie obracajú na ÚKOZP so žiadosťou o pomoc pri hľadaní vhodného bývania. 
12. Nedostupnosť právnej pomoci pre osoby so zdravotným postihnutím. 
Posudzovanie podnetov avizujúcich susedské spory nespadá do jeho kompetencie komisára pre osoby so zdravotným postihnutím[footnoteRef:48]. V takýchto prípadoch podávateľov odkazujeme na riešenie sporov v mieste ich trvalého bydliska, najmä prostredníctvom mestského alebo obecného úradu a rovnako ich poučíme o možnosti riešenia sporu súdnou cestou. Klientov zároveň odkazujeme na Centrum právnej pomoci. Často sa však stretávame so situáciou, keď príjem osôb so zdravotným postihnutím presahuje zákonnú hranicu[footnoteRef:49] na poskytnutie bezplatnej právnej pomoci. Žiaľ, ich príjem nie je taký vysoký, aby si dovolili platiť právne služby zmluvného advokáta.  [48:  	§ 9 ods. 1 zákona o komisárovi. ]  [49:  	§ 6 zákona č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z. Poznámka: Podľa aktuálneho znenia zákona predstavuje hranicu materiálnej núdze 1,4 násobok sumy životného minima, čo v prípade jednej samostatne žijúcej osoby nemôže presahovať sumu 383,49,- EUR, avšak podľa aktuálneho novelizačného návrhu by táto hranica mala predstavovať 1,8 násobok sumy životného minima, čo v prípade jednej samostatne žijúcej osoby nemôže presahovať sumu 493,18,- EUR.] 

13. Nedostatočná ochrana osôb so zdravotným postihnutím v trestnoprávnej oblasti. 
Aj v roku 2024 osoby so zdravotným postihnutím, ako páchatelia trestnej činnosti alebo ako obete trestných činov, stále nepociťujú dôkladnú ochranu ich ľudských práv a základných slobôd. Vzhľadom na vyššie uvedené je pre nás dôležité pripomenúť, že trestné právo poskytuje osobám so zdravotným postihnutím zvýšenú ochranu formou kvalifikačného znaku závažnejšieho spôsobu konania trestného činu, a to cez znak tzv. chránenej osoby, vďaka ktorému sú osoby pri páchaní trestných činov na osobách so zdravotným postihnutím prísnejšie postihované.[footnoteRef:50] v tomto zmysle je taktiež nutné podotknúť, že osoby so zdravotným postihnutím sú trestným právom považované za obzvlášť zraniteľnú obeť trestného činu, v prípadoch ublížení na zdraví, majetkovej, nemajetkovej alebo inej škode a v prípade porušení alebo v prípadoch, keď sú ohrozené ich zákonom chránené práva alebo slobody.[footnoteRef:51] v súvislosti s postavením osôb so zdravotným postihnutím ako obetí trestných činov je nutné zdôrazniť, že na ÚKOZP sa čoraz častejšie stretávame s prípadmi, v ktorých boli najmä osoby s mentálnym postihnutím alebo seniori obeťami trestného činu, krádeže[footnoteRef:52], podvodu[footnoteRef:53] alebo obeťami ublíženia na zdraví či týrania[footnoteRef:54]. V prípade, že sa dozvieme o konaní, ktoré vykazuje znaky trestného činu spáchaného voči osobe so zdravotným postihnutím, je našou povinnosťou podľa Zákona o komisároch takéto zistenia okamžite odstúpiť príslušnému orgánu na prešetrenie.[footnoteRef:55] Zaznamenali sme prípady, keď orgány činné v trestnom konaní začnú konať, avšak napriek predloženým dôkazom často zľahčujú vážnosť a právnu relevanciu trestných oznámení podaných osobami s mentálnym postihnutím alebo duševnou poruchou. Vychádzajú z predpokladu, že tieto osoby nesprávne vnímali realitu, a následne bez riadneho dokazovania usudzujú, že nimi opísané skutočnosti nie sú pravdivé a trestný čin ani spáchaný trestný čin. Takýto prístup môže predstavovať porušenie zásady rovnosti pred zákonom a práva na spravodlivý proces. ÚKOZP preto po odstúpení podnetu naďalej sleduje vývoj situácie aby sa presvedčil, že skutky boli orgánmi riadne prešetrené v súlade a s dodržiavaním základných ľudských práv. [50:  	§ 139 ods. 1 písm. f) zákona č. 300/2005 Z. z. Trestný zákon. Poznámka: Uvedené písmeno ustanovenia označuje choré osoby, medzi ktoré patria aj osoby so zdravotným postihnutím. Podľa § 126 ods. 6 uvedeného zákona je chorou osobou na účely tohto účely osoba, ktorá v čase činu trpí fyzickou chorobou alebo duševnou chorobou, aj keď prechodnou, bez ohľadu na to, či je dočasne práceneschopná, ako aj osoba so zmenenou pracovnou schopnosťou, invalidná osoba alebo osoba s ťažkým zdravotným postihnutím, pričom intenzita takej choroby alebo postihnutia zodpovedá ťažkej ujme na zdraví.]  [51:  	§ 2 ods. 1 písm. b) a písm. c) zákona č. 274/2017 Z. z. o obetiach trestných činov a o zmene a doplnení niektorých zákonov. ]  [52:  	§ 212 zákona č. 300/2005 Z. z. Trestný zákon.]  [53:  	§ 221 zákona č. 300/2005 Z. z. Trestný zákon.]  [54:  	§ 155 a nasl. a § 208 zákona č. Z. z. Trestný zákon.]  [55:  	§ 23 Zákona o komisároch. ] 

14. Osoby so zdravotným postihnutím vo výkone trestu odňatia slobody a vo výkone väzby vnímajú porušenie svojich individuálnych základných práv a slobôd. 
Medzi poslednými hlavnými zisteniami uvádzam zistenie vyplývajúce z podnetov od odsúdených alebo obvinených osôb, ktorým bola obmedzená osobná sloboda z dôvodu výkonu trestu odňatia slobody alebo výkonu väzby. Aj osoby so zdravotným postihnutím, ktorým bola obmedzená osobná sloboda, si plne uvedomujú svoje základné práva a slobody a upozorňujú nás na ich porušovanie. Je nevyhnutné venovať zvýšenú pozornosť ochrane práv tejto skupiny osôb, a to prostredníctvom dôkladného posúdenia zákonných noriem a vytvárania podmienok umožňujúcich dôstojný výkon trestu alebo väzby v súlade s medzinárodnými štandardmi a záväzkami Slovenskej republiky.



[bookmark: _Toc193813665]Príbeh siedmy
Keď správny orgán v konaní o priestupkoch nechráni tých, ktorí sú na jeho ochranu najviac odkázaní
	Správne orgány v rámci konania o priestupkoch nezvyknú zohľadňovať, že ľudia so zdravotným postihnutím sú osobitne zraniteľnou skupinou, ktorá v zmysle medzinárodnoprávnych štandardov požíva vysokú mieru ochrany. Aj v nasledujúcom príbehu pani Zuzany, ktorá utrpela zranenia po incidente so svojim kolegom, sa správny orgán nezaoberal vznikom týchto zranení a príčinnou súvislosťou s konaním daného kolegu, pričom nezohľadnil okolnosti incidentu a ani ťažké zdravotné postihnutie pani Zuzany. Celú vec jednoducho odložil úradným záznamom, o čom pani Zuzana obdržala obyčajné oznámenie.


Naša značka: KZP/PO/0287/2024/03R
	Keď prvýkrát stretnete pani Zuzanu, hneď Vás ako prvé na nej zaujmú krásne veľké modré oči, ktoré sa na vás usmievajú. Aj keď sa pohybuje veľmi ťažko s pomocou dvoch francúzskych bariel, zdravotné znevýhodnenie jej neubralo z dobrej nálady, slušnosti a príjemného vystupovania. Pani Zuzana pracovala celý život v štátnej správe, nebývala práceneschopná a na dovolenky chodievala s počítačom. Zaúčala mladých kolegov a vždy bola ochotná komukoľvek podať pomocnú ruku. To však ešte netušila, aký spád budú mať udalosti na pôde jej bývalého zamestnávateľa, ústredného orgánu štátnej správy Slovenskej republiky. 

Jedného pekného aprílového dňa pani Zuzana prišla do kancelárie, ktorú v tom čase zdieľala na príkaz svojho zamestnávateľa s iným kolegom, pánom Štefanom, vysokým a zdravým chlapom. Jej kolega prišiel v ten deň neskôr. Ráno do ich kancelárie prišiel nadriadený, ktorý po krátkom rozhovore nechal pri svojom odchode otvorené dvere do kancelárie. Krátko po jeho odchode sa kolega pani Zuzany prudko postavil, prišiel k dverám a tieto tresknutím zatvoril. Približne o 5 minút sa pani Zuzana postavila, aby navštívila toaletu a vzala si svoje francúzske barle. Kráčala smerom k dverám, ktoré boli v tom čase zatvorené. Barlu mala v ľavej ruke a pravou sa chystala otvoriť dvere. Jej kolega v momente priskočil k nej a chytil jej pravú ruku za zápästie a veľmi zručným spôsobom jej celú ruku vykrútil smerom od tela a arogantným hlasným tónom zvolal: „tie dvere neotvoríte.“ Pani Zuzana od bolesti a šoku začala z plných síl kričať: „pomóc, pomóc, kolega ma napadol“. Ľavou rukou siahla na kľučku dverí a snažila sa rýchlo otvoriť dvere, pričom jej kolega jej stále držal pravú ruku vo vykrútenej polohe. Napokon sa jej podarilo dvere pootvoriť a opäť zakričala na chodbu: „pomóc, kolega ma napadol.“ Vtedy ju kolega konečne pustil, otvoril dovtedy pootvorené dvere a ušiel. 

Tento incident okamžite nahlásila generálnemu tajomníkovi služobného úradu a vyhľadala lekárske ošetrenie. Na podklade výsledkov ošetrenia jej bolo zistené narazenie pravého zápästia a pravého lakťa a doporučený kľud, v dôsledku čoho bola uznaná za práceneschopnú. 

Pani Zuzana podala trestné oznámenie na Okresné riaditeľstvo PZ Bratislava I. V trestnom konaní bolo na žiadosť orgánu činného v trestnom konaní vypracované a predložené aj odborné vyjadrenie znalca, podľa ktorého zranenia pani Zuzany boli ľahšieho charakteru a nejednalo sa teda o trestný čin. Následne okresné riaditeľstvo predložilo vec pani Zuzany ako podnet na začatie konania o priestupku na Okresný úrad Bratislava. Proti tomuto uzneseniu pani Zuzana síce podala sťažnosť, táto však bola Okresnou prokuratúrou Bratislava I uznesením zamietnutá. Vec teda mal ďalej riešiť Okresný úrad Bratislava ako priestupok. 

Aké však bolo prekvapenie pani Zuzany, keď okresný úrad jej prípad odložil obyčajným úradným záznamom podľa zákona č. 372/1990 Zb. o priestupkoch z dôvodu, že došlé oznámenie neodôvodňuje začatie konania o priestupkoch alebo postúpenie veci[footnoteRef:56].  [56:  	§ 66 ods. 2 písm. a) zákona č. 372/1990 Zb. o priestupkoch.] 


Pani Zuzana sa ako človek s ťažkým zdravotným postihnutím rozhodla nevzdať a osobne navštívila Úrad komisára pre osoby so zdravotným postihnutím, namietala porušenie Dohovoru o právach osôb so zdravotným postihnutím. 

Ktoré články Dohovoru boli v tomto prípade dotknuté?

Článok 13 – Právo na spravodlivosť
Podľa článku 13, ktorý zaručuje prístup k spravodlivosti, zmluvné strany zabezpečia osobám so zdravotným postihnutím účinný prístup k spravodlivosti na rovnakom základe s ostatnými.

Článok 17 – Ochrana integrity
Podľa článku 17, ktorý zakotvuje ochranu integrity osobnosti, každá osoba so zdravotným postihnutím má právo na rešpektovanie svojej fyzickej a duševnej integrity na rovnakom základe s ostatnými.

V danom prípade sme preskúmali celý spisový materiál okresného úradu, ktorý sa týkal trestného oznámenia pani Zuzany a dospeli sme k zisteniu, že počas prešetrovania tohto oznámenia bolo nespochybniteľne zistené, že došlo k udalosti, na základe ktorej utrpela ľahké zranenia a že tieto zranenia utrpela v príčinnej súvislosti s danou udalosťou. 

V zázname o podaní vysvetlenia jej kolega uviedol, že s pani Zuzanou mal dlhodobo zlý vzťah a že mu robila schválnosti, napríklad otváraním okna a dvier. K incidentu uviedol, že v domnienke, že ide jeho kolegyňa opätovne zhasnúť svetlo, intuitívne vystrel svoju pravú ruku, aby zakryl vypínač, pričom sa jeho ruka s otvorenou dlaňou stretla s jej vystretou rukou v oblasti jej vnútorného predlaktia. Intenzita, s akou sa dotkli ich ruky, nemohla pani Zuzane podľa jej kolegu spôsobiť žiadne zranenia.

Čo však bolo nespochybniteľné, bola skutočnosť, že pani Zuzana následkom incidentu utrpela fyzické zranenia, aj keď ľahšieho charakteru. Dokonca súdny znalec vo vyššie uvedenom odbornom vyjadrení mal zodpovedať otázku, akým spôsobom a predmetom boli, príp. mohli byť zranenia spôsobené, a či mohli zranenia, či ochorenia vzniknúť spôsobom a mechanizmom, ako uviedla pani Zuzana. Znalec na túto otázku odpovedal, že jej zranenia mohli vzniknúť narazením, resp. stlačením poškodených častí tela, teda mohli vzniknúť tak, ako ich vznik pani Zuzana opísala – t. j. stlačením a vykrútením hornej končatiny.

Nebolo nám teda zrejmé, ako okresný úrad dospel k záveru, že vo veci pani Zuzany boli dôveryhodné obe verzie, uvedené či už pani Zuzanou alebo jej kolegom, a správny orgán nemohol jej kolegu uznať vinným, nakoľko existovali minimálne dve možnosti, ako sa prípadné udalosti mohli odohrať, pričom minimálne jedna z nich zbavila jej kolegu viny.

Naopak, z daného incidentu vyplynulo, že pani Zuzana utrpela zranenia a tieto zranenia jednoznačne vyplynuli z fyzického kontaktu s jej kolegom, či už úmyselným alebo neúmyselným – boli teda v priamej príčinnej súvislosti. V konaní sa nikdy netvrdilo a ani nepreukázalo, že by jej zranenia vznikli nezávisle na kolegovi, napríklad pádom. 

[bookmark: _Hlk188210476]Podľa Zákona o priestupkoch, priestupku sa dopustí ten, kto inému z nedbanlivosti ublíži na zdraví[footnoteRef:57]. Na zodpovednosť za priestupok stačí zavinenie z nedbanlivosti, ak zákon výslovne neustanoví, že je potrebné úmyselné zavinenie[footnoteRef:58]. [57:  	§ 49 ods. 1 písm. b) zákona č. 372/1990 Zb. o priestupkoch.]  [58:  	§ 3 zákona č. 372/1990 Zb. o priestupkoch.] 


Zavinenie je založené na intelektuálnej a vôľovej zložke a existujú dva druhy zavinenia; úmyselné a nedbanlivostné. Rozdiel medzi nimi je v tom, že pri zavinení z nedbanlivosti, pri vedomej nedbanlivosti, páchateľ priestupku vie, že môže spôsobiť následok, kým pri nevedomej nedbanlivosti o tejto možnosti ani nemusí vedieť. U páchateľa páchajúceho priestupok z nevedomej nedbanlivosti je zodpovednosť založená na povinnosti osoby predvídať určité skutočnosti, a preto sa od nej vyžaduje určitá miera opatrnosti. Podmienky zodpovednosti sú ustanovené kumulatívne spojením prvkov, ktoré sú rovnocenné, t. j. vedieť mal a mohol. 

V tomto ohľade sme poukázali na to, že medzi pani Zuzanou a jej kolegom boli dlhodobé nezhody, ktoré znamenali pre oboch zúčastnených vysokú hladinu stresu. Aj pred samotným incidentom došlo k výmene názorov, čo nevyhnutne viedlo k zvýšenému napätiu v kancelárii. Po jej vstávaní zo stoličky kolega na tento pohyb zareagoval a v domnienke, že ide – opäť – niečo urobiť jemu naschvál, došlo medzi nimi k fyzickému kontaktu, nakoľko jej chcel zabrániť v konaní, ohľadom ktorého medzi nimi dochádzalo k neustálym konfliktom (otváranie/zatváranie dverí/okien a podobne). 

Avšak vzhľadom na skutočnosť, že pani Zuzana je osoba s ťažkým zdravotným znevýhodnením, jej kolega mal a mohol vedieť, že akékoľvek fyzické bránenie osobe, ktoré sa pohybuje pomocou bariel, môže znamenať zdravotný následok s následnou dobou liečenia. Preto v danej veci mohli byť naplnené znaky skutkovej podstaty priestupku z nedbanlivosti, vrátane jeho subjektívnej stránky tým, že kolega pani Zuzany – vzhľadom na jej vek a zdravotný stav – mal predpokladať, že fyzickým bránením vypnúť/zapnúť svetlo či otvoriť/zatvoriť dvere jej spôsobí fyzické zranenia. Takouto úvahou sa správny orgán vôbec nezaoberal a preto sme záznam o odložení veci považovali za nezákonný a konštatovali sme porušenie Dohovoru.

Nakoľko nemám právomoc podľa Zákona o komisárovi priamo daný úradný záznam zrušiť, podali sme podnet na podanie protestu na Krajskú prokuratúru Bratislava podľa zákona č. 153/2001 Z. z. o prokuratúre, ktorá už medzičasom listom ÚKOZP oznámila, že môjmu podnetu vyhovela a podala protest proti tomuto úradnému záznamu. 

A zamestnávateľ pani Zuzany? 

Počas trvania jej práceneschopnosti, ktorá vznikla v dôsledku incidentu s kolegom, jej doručil oznámenie o organizačnej zmene, prostredníctvom ktorého jej oznámil zrušenie jej štátnozamestnaneckého miesta. Po 21 rokoch poctivej práce ukázal ústredný orgán štátnej správy pani Zuzane, ako si váži nielen jej prácu, ale aj ju ako človeka. 

Pani Zuzana sa však napriek jej ťažkému zdravotnému postihnutiu nevzdáva a podala niekoľko žalôb proti svojmu bývalému zamestnávateľovi, okrem iného aj pre neplatnosť výpovede. Do tohto súdneho konania som sa rozhodla vstúpiť ako tretia strana, nakoľko v priebehu riešenia podnetu sme zistili, že bývalý zamestnávateľ už dlhodobejšie šikanoval pani Zuzanu z dôvodu jej zdravotného postihnutia, napr. odobratím parkovacieho miesta či jej presťahovaním zo samostatnej kancelárie do kancelárie, ktorú musela zdieľať s daným kolegom. Incident, ktorý sa jej s kolegom stal, bol už iba vyvrcholením udalostí, ktoré považujeme za tak závažné, že sme odporučili pani Zuzane podať aj žalobu podľa zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) a sme pripravení obhajovať jej práva aj naďalej. 
To však bude už iný príbeh.





[bookmark: _Toc193813666]Príbeh ôsmy
Alena a jej cesta k dôstojnému životu
	Mentálne postihnutie nemôže byť dôvodom na obmedzenie spôsobilosti na právne úkony. Pri osobách s mentálnym postihnutím je potrebné podrobne skúmať, či je osoba schopná sa sama o seba postarať a či je zabezpečená ochrana jej zdravia a života. Súčasné trendy v starostlivosti a Dohovor o právach osôb so zdravotným postihnutím presadzujú podporované rozhodovanie ako menej obmedzujúcu formu pomoci.


Naša značka: KZP/0106/2016/03R
	Alenin príbeh sa v Úrade komisára pre osoby so zdravotným postihnutím začal písať v júni 2016. 

Alena má Downov syndróm a srdcovú chybu, ktorú jej lekári operovali v prvom roku života. Rodičia spolu nežijú a matka má problém s alkoholom. Preto Alenu najskôr zverili do krízového centra a neskôr do detského domova. Od šestnástich rokov sa o ňu starala babka, ktorá sa starala aj o jej mladšiu sestru. V porovnaní s rovesníkmi zaostávala v reči aj samostatnosti. Navštevovala logopéda a špeciálne školy. Alena od detstva rada maľuje, športuje a chodí venčiť psíka. Pri strese niekedy reaguje vzdorom alebo odíde. Vo viacerých činnostiach potrebuje viesť a motivovať. 

Po čase ju matka začala navštevovať, správala sa však hrubo, učila ju vulgárne slová a manipulovala ňou. Zrušila jej príkazy na úhradu sociálnych služieb a brala jej peniaze z invalidného dôchodku. Alena tak opakovane prichádzala o možnosť bývať v sociálnych zariadeniach a niekedy zostala na ulici. Babka sa obávala, že Alena nedokáže posúdiť, čo je pre ňu správne. Preto podala v júni 2016 na súd návrh na úplné pozbavenie jej spôsobilosti na právne úkony.[footnoteRef:59] Tvrdila, že Alena pre Downov syndróm nechápe dôsledky svojho konania. V rodine sa ešte viac prehĺbili konflikty a takmer nikto Alene neponúkol podporu spôsobom, ktorý by rešpektoval jej dôstojnosť. V roku 2016 sa na náš úrad so žiadosťou o pomoc pred konaním babky paradoxne obrátila matka, ktorá pritom Alenu sama ohrozovala. [59:  	Od 1.7.2016 nemôže súd rozhodnúť o úplnom pozbavení spôsobilosti na právne úkony, pretože nadobudol účinnosť nový zákon č.161/2015 Z. z. Civilný mimosporový poriadok (§ 248).] 


Miestny úrad sa snažil Alenu podporiť. Dokonca jej dali opraviť rozbité okno u matky, aby v byte nebola zima. Matka si však do domácnosti vzala partnera, ktorý vyvolával konflikty. Alena preto z bytu odchádzala a nocovala radšej vonku. Na čas ju prijali do Útulku sv. Lujzy, neskôr do DSS Hron Dubová. Tam sa jej darilo, ale matka ju znovu presvedčila na návrat domov. Nasledovali nové hádky, bitka palicou a Alena sa opäť ocitla na ulici. Keď začala navštevovať zariadenie Gaudeamus (formou denného pobytu), pracovníci zisťovali, že víkendy doma trávi hladná a s modrinami. 

Babka, aby predišla manipulácii Aleny a ochránila ju pred matkou, reagovala návrhom na pozbavenie Aleninej spôsobilosti. Matka zas podala na babku trestné oznámenie, lebo jej vraj nechcela vydať Alenu, ani jej doklady a agresívne sa správala. Alena medzičasom žila buď v matkinom byte, alebo sa túlala po kostoloch, garážach, lavičkách a v spoločnosti ľudí bez domova. Viackrát tak čelila riziku zneužívania či násilia. Sociálni pracovníci sa snažili pomôcť, ale matka o žiadnu dlhodobú spoluprácu nestála. Útulok sv. Lujzy jej opäť dočasne poskytol strechu nad hlavou a pomohol s vybavením sociálnej služby v inom DSS, kde sa Alena cítila dobre. Matka ju však znova odtiaľ stiahla. Nasledovali hádky a fyzické útoky v byte. Alena sa bála a utekala, až pracovníci Gaudeamusu uvideli na jej tele modriny. Alena im povedala, že ju matka zbila palicou a vulgárne jej nadávala. Zariadenie podalo trestné oznámenie. 

Súd až v októbri 2024 rozhodol, že Alenu obmedzí v spôsobilosti na právne úkony. Zvažoval tiež, či sa dá situácia riešiť inak. Na ochranu Aleny pred neprimeraným pozbavením jej spôsobilosti na právne úkony sme ešte v roku 2016 vstúpili do súdneho konania. Úrad komisára a súd dospeli k záveru, že nie je možné úplné pozbavenie svojprávnosti, ale ani nie je potrebné jej rozsiahle obmedzenie. Ako vhodné riešenie sa ukázalo len úzke vymedzenie právnych úkonov, ktoré bude za Alenu vykonávať opatrovník, napríklad riešenie zmluvných vzťahov v sociálnych službách a pri nakladaní s vyššou sumou peňazí. 

Takéto kroky ju majú chrániť pred zneužívaním, no zároveň rešpektujú jej dôstojnosť. Napokon Alena našla pomoc v domove sociálnych služieb, kde si zvykla a cítila sa bezpečne

Ktoré články Dohovoru o právach osôb so zdravotným postihnutím boli v tomto prípade dotknuté?

Článok 12 – Rovnosť pred zákonom 
Hrozilo úplné pozbavenie jej svojprávnosti, hoci existovali miernejšie riešenia.

Článok 16 – Sloboda pred zneužívaním, násilím či zanedbávaním 
Matka Alenu bije a zanedbáva, iní ju využívajú na žobranie, pitie alkoholu a potenciálne na sexuálne zneužívanie.

Článok 19 – Nezávislý spôsob života a začlenenie do spoločnosti 
Alena opakovane žila na ulici bez primeranej podpory a sociálnych služieb.

Článok 22 – Rešpektovanie súkromia 
V rodine panovali narušené vzťahy, matka manipulovala s Aleninými dokladmi a financiami, čím Alena stratila kontrolu nad svojim majetkom a korešpondenciou.

Alena sa ocitla v ťažkej rodinnej situácii, medzi súperením matky a babky. Často končila na ulici, kde bola vystavená násiliu, zneužívaniu a zime. Babka žiadala úplné pozbavenie Aleninej svojprávnosti, matka zas jej peniaze a doklady využívala pre seba. Úrad komisára presadzoval menej obmedzujúci postup v súlade s Dohovorom. Alena napokon našla bezpečný priestor v domove sociálnych služieb, kde má zachovanú dôstojnosť a zároveň ochranu pred manipuláciou.




	POZNÁMKA NA ZÁVER

Od vzniku úradu avizujem Ministerstvu spravodlivosti SR potrebu prijatia novej pokrokovej formy podpory pri rozhodovaní ľudí s problémami v rozhodovaní v dôsledku svojho zdravotného postihnutia – tzv. opatrovníckej reformy. Na riešenie tohto zásadného záväzku sa Slovenská republika zaviazala ratifikáciou Dohovoru o právach osôb so zdravotným postihnutím a na jeho plnenie vyzval aj Výbor OSN pre práva osôb so zdravotným postihnutím vo svojich Záverečných odporúčaniach k východiskovej správe Slovenskej Republiky z 18. apríla 2016. Výbor k článku Rovnosť pred zákonom (čl. 12) uviedol v bode 38. a 39.: Výbor je znepokojený tým, že napriek nedávnym právnym a procesným reformám sa nedostáva rovnosti pred zákonom všetkým osobám so zdravotným postihnutím a odopiera sa im právo voliť, právo uzavrieť manželstvo a založiť si rodinu, právo užívať majetok a právo zachovať si plodnosť. 
39. Výbor odporúča, aby zmluvný štát zrušil § 10 ods. 1 Občianskeho zákonníka, ktorý upravuje pozbavenie spôsobilosti na právne úkony a § 10 ods. 2 Občianskeho zákonníka, ktorý upravuje obmedzenie spôsobilosti na právne úkony, a zaviedol podporované rozhodovanie, ktoré rešpektuje autonómiu, vôľu a preferencie jednotlivca. Žiaľ, od ratifikácie Dohovoru o právach osôb so zdravotným postihnutím 25. júna 2010 táto právna úprava schválená nebola a ani nie je zahrnutá v legislatívnych úlohách vlády SR. 

Hoci obmedzenie spôsobilosti na právne úkony je už miernejší právny nástroj ochrany ako pozbavenie spôsobilosti, v praxi je nadužívaný, pretože je jediný. Z našich skúseností vyplýva, že súdy často naďalej obmedzujú ľudí v takom množstve právnych úkonov, že de facto sú úplne pozbavení spôsobilosti na právne úkony. S takýmito ľuďmi sa stále automaticky zaobchádza inak ako s ostatnými ľuďmi a berie sa im možnosť zúčastniť sa väčšiny životných aktivít, hoci tieto aktivity nie sú právnymi úkonmi. Nemôžu sa v ničom sami rozhodovať, hoci majú svoj názor, nikto sa ich naň nepýta, nepovažujú sa za plnohodnotných členov našej spoločnosti. V uplynulých desiatich rokoch sa v zahraničí postupne upúšťa od obmedzovania spôsobilosti na právne úkony a zavádza sa model tzv. podporovaného rozhodovania. Právo na rozhodovanie sa vtedy prenáša na iné osoby, ale daná osoba má svoj okruh poradcov (blízkych ľudí, členov rodiny, priateľov), ktorých úlohou je zistiť vôľu podporovanej osoby a ochrániť ju pred podvodníkmi. O takomto podporcovi nemusí rozhodnúť súd. 

Súdne konanie nie je potrebné ani na zmenu podporcu, ako je to v prípade obmedzenia spôsobilosti na právne úkony – napríklad v konaniach o zmenu opatrovníka či o navrátení spôsobilosti na právne úkony – čo je často dlhodobý a náročný proces.








[bookmark: _Toc193813667]Príbeh deviaty
Duševné ochorenie neznamená automaticky nespôsobilosť na právne úkony
	Podľa Občianskeho zákonníka môže súd obmedziť spôsobilosť na právne úkony osoby, ktorá nie je schopná rozumieť dôsledkom svojho konania, t. j. napr. V prípade osôb s duševným ochorením, ďalej napr. pre dlhodobo finančne ohrozujúce konanie, závislosti od alkoholu alebo omamných látok alebo jedov alebo iných závažných okolností.[footnoteRef:60] Ak je nevyhnuté v záujme bezpečnosti a ochrany takejto osoby, aby jej súd obmedzil spôsobilosť na právne úkony, vždy musí súd v rozsudku zohľadniť individuálne okolnosti a schopnosti tejto osoby tak, aby zabezpečil dôslednú ochranu jej záujmov.  [60:  	§ 10 ods. 2 zákona č. 40/1964 Zb. Občiansky zákonník.] 

Žiaľ z mnohých podnetov, ktoré riešime na Úrade komisára pre osoby so zdravotným postihnutím (ÚKOZP) vyplýva, že rodinní príslušníci sa snažia „v dobrej viere pomôcť“ svojmu príbuznému obmedzením jeho spôsobilosti na právne úkony, pričom nevyužijú prostriedky miernejšej pomoci takejto zraniteľnej osobe. Ukazuje sa, že takto konajú veľakrát zo zištných dôvodov.


Naša značka: KZP/0415/2023/03R
	[bookmark: _Hlk190534222]Pán Matej sa obrátil na Úrad komisára pre osoby so zdravotným postihnutím so žiadosťou o pomoc, pretože jeho manželka podala na súd návrh na obmedzenie jeho spôsobilosti na právne úkony. V návrhu uviedla, že manžel, pán Matej neprimerane konzumoval alkoholické nápoje, čo považuje za veľmi rizikové z dôvodu, že nie je schopný nakladať so svojim majetkom, nie je schopný nakladať s peniazmi v hodnote vyššej než 20,-EUR a z dôvodu celkovej ochrany spoločne nadobudnutého majetku v manželstve (bezpodielového spoluvlastníctva manželov), ako aj majetku celej rodiny. Pán Matej tieto tvrdenia svojej manželky označil za klamlivé, pričom uvádzal, že sa správa slušne, nie je agresívny a nikomu neubližuje. Taktiež uviedol, že je psychiatrický pacient, a že žije so svojou manželkou v dlhoročnom manželstve v spoločnej domácnosti, ako aj so svojim synom a s jeho rodinou. 

Toto volanie pána Mateja o „pomoc“ nám signalizovalo potrebu ochrany jeho práv v súdnom konaní, a preto ÚKOZP oznámil súdu, že vstupuje do súdneho konania v právnej veci o obmedzenie spôsobilosti na právne úkony.[footnoteRef:61] [61:  	§ 13a zákona č. 161/2015 Z. z. Civilný mimosporový poriadok. ] 


[bookmark: _Hlk190534551]ÚKOZP oznámil konajúcemu súdu, že vstupuje do predmetného konania za účelom podieľania sa na ochrane práv pána Mateja, ktoré mu ako osobe so zdravotným postihnutím priznávajú medzinárodné zmluvy, ktorými je Slovenská republika viazaná a to Dohovor o právach osôb so zdravotným postihnutím a Opčný protokol k Dohovoru o právach osôb so zdravotným postihnutím. 

Pán Matej uviedol na prvom súdnom pojednávaní k podanému návrhu na obmedzenie spôsobilosti na právne úkony nasledovné:

[bookmark: _Hlk190534836]„S návrhom manželky nesúhlasím, nie je to celkom tak ako manželka opisuje. Množstvo alkoholu nikdy nebolo v takom množstve ako popisuje manželka. Bol som jedenkrát nedobrovoľne hospitalizovaný. Platím všetky náklady za rodinný dom, kde spoločne bývame dve rodiny. Mesačne uhrádzam 500 EUR za náklady na bývanie, syn s jeho rodinou neprispievajú nič. 250 EUR mesačne dávam na investičné fondy v Tatrabanke. Mám syna, ktorý trpí autizmom, tomu prispievam 50 EUR. Zostáva mi 400 EUR. Dôchodok mám vo výške 1 400 EUR. Raz za mesiac robím nákup v Tescu pre celú rodinu – v sume 70 – 100 EUR. Keďže som psychiatrický pacient, užívam lieky, ktoré mám predpísané, pripravujem si ich sám. Nemám stanovené kontroly u psychiatra. Od kedy nepijem cítim sa veľmi dobre po psychickej, fyzickej stránke. Neuzatvoril som žiadne zmluvy, ktoré by ma finančne a majetkovo ohrozili. Raz som si požičal peniaze od brata, ktorému som všetko vrátil. Inak som si peniaze nikdy nepožičal. Nie som nikomu dlžný ani cent. Od augusta 2023 nepijem.“

V súdnom konaní vystupoval tiež syn pána Mateja, ktorý mu bol súdom ustanovený za procesného opatrovníka. Ten sa jasne na prvom súdnom pojednávaní vyjadril, že zdravotný stav jeho otca sa stabilizoval, keďže otec nepije. Ďalej uviedol, že aktuálne otec neohrozuje seba, ani okolie pretože nepije. Taktiež syn pána Mateja uviedol, že cieľom rodiny je ich ochrana a ochrana majetku.

Do súdneho konania bol ustanovený znalec z odboru Zdravotníctvo a farmácia, odvetvie Psychiatria a sexuológia. Tento sa vyjadril, že osoba posudzovaná – pán Matej je v potrebnej miere schopný pochopiť zmysel súdneho konania a význam súdneho rozhodnutia. 

Vo svojom vyjadrení sme z ÚKOZP ako subjektu chrániaceho práva osoby, o ktorej spôsobilosti na právne úkony koná súd, v tomto prípade pána Mateja, uviedli, že sa nestotožňujeme s podaným návrhom na obmedzenie spôsobilosti na právne úkony, a to primárne aj vzhľadom k prejavu slobodnej vôle pána Mateja, ktorý niekoľkokrát ústnym prejavom vôle prezentoval, že nesúhlasí s obmedzením spôsobilosti na právne úkony a uviedol k tomu relevantné právne a skutkové dôvody. 

V tejto súvislosti je potrebné uviesť, v akých prípadoch je vôbec možné obmedziť osobu v spôsobilosti na právne úkony. Čo je zmyslom obmedzenia spôsobilosti na právne úkony? Pozrime sa, čo o tom hovorí Občiansky zákonník. V úvode sme uviedli právny dôvod obmedzenia spôsobilosti na právne úkony. Cieľom obmedzenia spôsobilosti na právne úkony je chrániť osobu, ktorá nie je schopná riadne uvažovať alebo robiť právne záväzné rozhodnutia, napríklad, aby takáto osoba nerobila nevýhodné alebo nebezpečné právne kroky. Obmedzenie spôsobilosti na právne úkony nemá zabezpečiť ochranu tretích osôb, napr. poskytovateľov úverov, mobilných operátorov. Je na každom subjekte v rámci svojej finančnej obozretnosti, aby si dôsledne posúdil s akým zmluvným partnerom uzatvára zmluvu. V niektorých prípadoch súd rozhoduje o obmedzení spôsobilosti na právne úkony, ak osoba podáva neobvykle viacej podnetov, žiadostí a napr. aj trestných oznámení. Navrhovateľ, môže to byť napr. obec, mesto, prokuratúra, že konaním o obmedzení spôsobilosti na právne úkony tohto sťažovateľa, chce zabrániť jeho kverulantskému konaniu. Takéto rozhodnutie súdu o obmedzení spôsobilosti na právne úkony konať pred orgánmi štátnej správy a verejnej správy podávať sťažnosti a trestné oznámenia, by však viedlo k rozporu s ochranou ľudských práv osoby (kverulanta), čo potvrdil v rozsudku aj Európsky súd pre ľudské práva[footnoteRef:62]. [62:  	Rozsudok č. 33117/02 zo dňa 22. januára 2013 vo veci Lashin proti Rusku.] 


ÚKOZP považoval podaný návrh na obmedzenie spôsobilosti na právne úkony pána Mateja za nedôvodný. Manželka pána Mateja v podanom návrhu o obmedzenie spôsobilosti uvádzala, že hlavným dôvodom na obmedzenie spôsobilosti na právne úkony je fakt, že jej manžel je psychiatrický pacient, a že v značnej miere holduje alkoholu, hoci pán Matej už v čase prvého súdneho pojednávania 10 mesiacov abstinoval. Z aktuálnej rozhodovacej praxe súdov v oblasti psychiatrických ochorení bolo zistené, že ak niekto trpí psychiatrickým ochorením, automaticky to neznamená, že je to dôvod na obmedzenie spôsobilosti na právne úkony. 

V rámci prebiehajúceho súdneho konania o obmedzení spôsobilosti na právne úkony, pán Matej dobrovoľne podstúpil liečebno-pedagogické stretnutia s liečebným pedagógom, ktorý v podanej správe uviedol: „Na obe stretnutia sa pán Matej dostavil v dohodnutom čase, zovňajšok bol upravený, v kontakte dodržiaval všetky spoločenské konvencie. Subjektívne svoj stav hodnotí ako dobrý, bez ťažkostí. Trápia ho rodinné vzťahy a celý súdny proces, avšak je odhodlaný obhajovať svoje práva...“.

ÚKOZP upozorňuje, že v posudzovaní obmedzenia spôsobilosti na právne úkony nie je už v popredí primárne medicínsky prístup, ale do popredia vystupuje povinnosť zachovať dôstojnosť každého ľudského života, vrátane slobody rozhodovať sa. V tomto kontexte je potrebné chápať aj zásahy do spôsobilosti na právne úkony. 

Samotná skutočnosť, že osoba trpí duševnou poruchou nie je ešte dôvodom na obmedzenie jej spôsobilosti na právne úkony, resp. – vyjadrené jazykom základných práv – k obmedzeniu jej základných práv musí byť vždy konkrétne uvedené, koho, resp. čo ohrozuje plná spôsobilosť osoby k právnym úkonom a súčasne je potrebné odôvodniť, prečo nemožno situáciu riešiť miernejšími prostriedkami[footnoteRef:63]. [63:  	Nález ÚS ČR sp. zn. I.ÚS 557/2009.] 


Z právnej analýzy uvádzame pohľad na ľudské práva podľa Dohovoru o právach osôb so zdravotným postihnutím a Ústavy SR, ktoré boli v tomto prípade ohrozené: 

Podľa čl. 14 Ústavy SR každý má spôsobilosť na práva.

Podľa čl. 16 Ústavy SR nedotknuteľnosť osoby a jej súkromia je zaručená. Obmedzená môže byť len v prípadoch ustanovených zákonom. 

Podľa Článku 8 – Dohovoru o ochrane ľudských práv a základných slobôd – Právo na rešpektovanie súkromia a rodinného života. Každý má právo na rešpektovanie svojho súkromného a rodinného života, obydlia a korešpondencie. Štátny orgán nemôže do výkonu tohto práva zasahovať okrem prípadov, kde je to v súlade so zákonom a nevyhnutné v demokratickej spoločnosti. V záujme národnej bezpečnosti, verejnej bezpečnosti, hospodárskeho blahobytu krajiny, predchádzania nepokojom a zločinnosti, ochrany zdravia a morálky alebo ochrany práv a slobôd iných. 

Podľa Článku 10 – Dohovoru o právach osôb so zdravotným postihnutím – Právo na život. V tomto článku zmluvné strany uznávajú, že každá ľudská bytosť má prirodzené právo na život. Slovenská republika sa zaviazala, že prijme všetky nevyhnutné opatrenia na zabezpečenie účinného využívania tohto práva osobami so zdravotným postihnutím na rovnakom základe s ostatnými. 

Podľa Článku 12 – Dohovoru o právach osôb so zdravotným postihnutím – Rovnosť pred zákonom. Osoby so zdravotným postihnutím majú kedykoľvek právo na územie svojej osoby ako subjektu práva (ods.1). Osoby so zdravotným postihnutím majú spôsobilosť na právne úkony vo všetkých oblastiach života na rovnakom základe s ostatnými (ods.2). V súlade s ustanovením tohto článku zmluvné strany prijmú všetky primerané a účinné opatrenia na zabezpečenie rovnakého práva osôb so zdravotným postihnutím vlastniť alebo dediť majetok, spravovať svoje finančné záležitosti a mať rovnaký prístup k bankovým pôžičkám, hypotékam a iným formám finančného úverovania a zabezpečenia, aby osoby so zdravotným postihnutím neboli svojvoľne zbavené svojho majetku (ods. 3)

Podľa Článku 17 – Dohovoru o právach osôb so zdravotným postihnutím – Ochrana integrity osobnosti. Osoby so zdravotným postihnutím majú rovnaké právo ako každý iný človek na rešpektovanie svojich fyzických a duševných schopností. 

Podľa Článku 18 – Dohovoru o právach osôb so zdravotným postihnutím – Sloboda pohybu a štátna príslušnosť. Štát uznáva právo osôb so zdravotným postihnutím na slobodu pohybu, slobodu voľby miesta pobytu a ich právo na štátnu príslušnosť na rovnakom základe s ostatnými. Štát sa zaviazal, že zabezpečí, aby osoby so zdravotným postihnutím neboli na základe zdravotného postihnutia zbavené svojej spôsobilosti získať, vlastniť a využívať doklady potvrdzujúce ich štátnu príslušnosť alebo iné doklady totožnosti, alebo využívať príslušné postupy, ako je napríklad imigračné konanie, ktoré môžu byť nevyhnutné na uľahčenie uplatňovania práva na slobodu pohybu. 

Podľa Článku 22 – Dohovoru o právach osôb so zdravotným postihnutím Rešpektovanie súkromia. Nijaká osoba so zdravotným postihnutím bez ohľadu na miesto jej pobytu alebo na prostredie v ktorom žije, nesmie byť vystavená svojvoľnému alebo nezákonnému zasahovaniu do súkromia, do rodiny, domova, korešpondencie alebo do iných druhov komunikácie, ani nezákonným útokom na jej česť a povesť. Osoby so zdravotným postihnutím majú právo na zákonnú ochranu pred takým zasahovaním alebo pred takými útokmi.

Obmedzenie spôsobilosti na právne úkony má závažné dôsledky. Dotknutá osoba nie je de facto spôsobilá robiť žiadne právne úkony, a je tak pozbavená svojej nezávislosti vo všetkých právnych sférach. Osoby obmedzené v spôsobilosti na právne úkony sú v situácii, kedy závisia od rozhodnutia iných, v rôznych aspektoch ich súkromného života. Napríklad kde budú žiť, alebo ako budú nakladať s majetkom a všetkými príjmami. Tieto osoby prichádzajú o veľa práv, alebo je obmedzený ich výkon.

	POZNÁMKA NA ZÁVER

V celom súdnom konaní o obmedzenie spôsobilosti na právne úkony bolo jednoznačne preukázané, že neboli splnené zákonné podmienky obmedzenia spôsobilosti na právne úkony. Duševné ochorenie – afektívna porucha depresívneho charakteru, na ktorú posudzovaný trpí, nedosahuje intenzitu predpokladanú ustanovením § 10 ods. 2 Občianskeho zákonníka. Rovnako absentovali v súdnom konaní ďalšie zákonné predpoklady, ktoré by odôvodňovali nutnosť navrhovať obmedzenie spôsobilosti na právne úkony v takom rozsahu, aký navrhovala v podanom návrhu manželka pána Mateja. Nezhody v rodine a požívanie alkoholických nápojov nie sú zásadnými dôvodmi na tak závažný zásah do ľudských a ústavných práv pána Mateja. 

Z našej praxe môžem konštatovať, že obmedzenie spôsobilosti na právne úkony je nadužívaný právny nástroj. Vždy je však potrebné hľadať také riešenia, ktoré ošetria presne iba tie oblasti, v ktorých je potrebné v konkrétnom prípade zasiahnuť a starostlivo prešetriť každý jeden individuálny prípad a jeho okolnosti. Aj tento príbeh je ďalším príkladom potreby prijatia a zavedenia aj iných právnych nástrojov, ktoré sú v porovnaní s obmedzením spôsobilosti na právne úkony miernejšie, na čo poukazujeme už niekoľko rokov. Ide o tzv. opatrovnícku reformu, ktorá počíta so zavedením podporovaného rozhodovania. Slovenskú republiku k tomu zaväzuje aj Dohovor o právach osôb so zdravotným postihnutím a vláda SR sa k tomu prihlásila v Národnom programe rozvoja životných podmienok osôb so zdravotným postihnutím na roky 2021 – 2030. Uplynulo 13 rokov od začiatku príprav, materiál bol pripravený na Ministerstve spravodlivosti SR, zatiaľ však nebol predložený na rokovanie a schválenie vláde SR. Na základe vyššie uvedeného bolo v celom konaní o obmedzenie spôsobilosti na právne úkony jednoznačne preukázané, že neboli splnené zákonné podmienky obmedzenia spôsobilosti na právne úkony. Duševné ochorenie – afektívna porucha depresívneho charakteru, ktorou pán Matej trpí, nedosahuje intenzitu predpokladanú ustanovením § 10 ods. 2 Občianskeho zákonníka. Rovnako absentovali v súdnom konaní ďalšie zákonné predpoklady, ktoré by odôvodňovali nutnosť navrhovať obmedzenie spôsobilosti na právne úkony v takom rozsahu, aký navrhovala v podanom návrhu manželka pána Mateja. Nezhody v rodine a požívanie alkoholických nápojov nie sú zásadnými dôvodmi na tak závažný zásah do ľudských a ústavných práv pána Mateja. 

Súd návrh na obmedzenie spôsobilosti na právne úkony pána Mateja zamietol, pričom sa v celom rozsahu stotožnil sa s argumentáciou ÚKOZP. Podarilo sa nám zachrániť právnu dôstojnosť ďalšieho človeka.








[bookmark: _Toc193813668]Príbeh desiaty
Právny úkon musí byť vždy v najlepšom záujme opatrovanca
	Opatrovník osoby pozbavenej alebo obmedzenej spôsobilosti na právne úkony musí svoju funkciu vždy vykonávať v najlepšom záujme tejto osoby – opatrovanca.[footnoteRef:64] Ide o zákonnú povinnosť, od ktorej sa opatrovník nemôže odchýliť pri vykonávaní právnych úkonov v mene osoby, ktorá túto spôsobilosť na právne úkony rozsudkom súdu stratila. Zároveň platí, že opatrovník môže podľa vlastného uváženia v mene opatrovanca vykonávať iba právne úkony bežnej povahy. Ostatné právne úkony (nie bežnej, „každodennej“ povahy) zo zákona podliehajú súhlasu súdu[footnoteRef:65], ktorý rozhodne, či je právny úkon vykonaný v najlepšom záujme opatrovanca alebo nie. [64:  	§ 275 zákona č. 161/2015 Z. z. Civilný mimosporový poriadok.]  [65:  	§ 28 zákona č. 40/1964 Zb. Občiansky zákonník.] 



Naša značka: KZP/PO/0644/2024/03R
	Pánovi Filipovi bola v roku 2022 obmedzená v spôsobilosť na právne úkony. Súdne konanie začalo na podnet Okresnej prokuratúry Bratislava II v roku 2019, ktorý podala na Okresný súd Bratislava II, z dôvodu podávania rôznych opakovaných podnetov a sťažností. Prokuratúra k podnetu priložila viaceré podania pána Filipa, a to konkrétne z obdobia jún 2018 až január 2019, ktoré boli adresované Generálnej prokuratúre Slovenskej republiky, pretože z nich bolo podľa Okresnej prokuratúry Bratislava II možné preukázať zjavnú duševnú poruchu pána Filipa. Okresný súd Bratislava II začal z vlastnej iniciatívy konať, a pánovi Filipovi obmedzil spôsobilosť na právne úkony z dôvodu pretrvávajúcej a dlhodobej paranoidnej schizofrénie. Súd ustanovil pánovi Filipovi opatrovníčku Máriu, ktorá mala zaňho a v jeho najlepšom záujme vykonávať právne úkony, ktoré nie je spôsobilý vykonávať sám. Aktuálne sa pán Filip nachádza na ochrannom liečení v Psychiatrickej nemocnici Philippa Pinela v Pezinku.

Pán Filip je spoluvlastníkom bytu v Bratislave, avšak z dôvodu obmedzenia spôsobilosti na právne úkony nemôže, okrem iných právnych úkonov, vykonávať žiadne právne úkony spojené s nakladaným s finančnými prostriedkami a s hnuteľným a nehnuteľným majetkom v akejkoľvek forme. 

Opatrovníčka Mária 20. marca 2024 podala v mene pána Filipa na Mestský súd Bratislava II návrh, v ktorom žiadala, aby súd schválil právny úkon, ktorým pán Filip predáva jemu neznámemu kupujúcemu svoj spoluvlastnícky podiel na byte. Mestský súd Bratislava II vyhodnotil, že je potrebné v tomto súdnom konaní ochraňovať práva pána Filipa ako účastníka konania, ktorý má obmedzenú spôsobilosť na právne úkony, a preto vydal uznesenie, ktorým nás pribral do tohto konania o schválenie právneho úkonu[footnoteRef:66], a to kúpno-predajnej zmluvy k bytu. Ako komisárka pre osoby so zdravotným postihnutím sa podľa Zákona o komisárovi môžem zúčastniť konaní pred súdmi Slovenskej republiky[footnoteRef:67], a taktiež môžem vstupovať na základe oznámenia doručeného súdu do konaní o spôsobilosti na právne úkony, o ustanovení opatrovníka a o prípustnosti prevzatia a držania osoby v zdravotníckom zariadení[footnoteRef:68].  [66:  	§ 12 ods. 2 zákona č. 161/2015 Z. z. Civilný mimosporový poriadok. Poznámka: Podľa § 12 ods. 2 v iných prípadoch ako sú uvedené v § 13a, o vstupe komisárky so zdravotným postihnutím do súdneho konania rozhoduje súd uznesením, ktorým vstup do súdneho konania povolí.]  [67:  	§ 10 ods. 2 písm. g) zákona č. 176/2015 Z. z. o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov. ]  [68:  	§ 13a zákona č. 161/2015 Z. z. Civilný mimosporový poriadok.] 


V súvislosti s týmto podnetom nás súčasne kontaktovala rodinná priateľka pána Filipa. Ozrejmila nám, že opatrovníčke Márii darovala matka pána Filipa väčšinový podiel k bytu po tom, ako jej Mária sľúbila, že sa o nich oboch postará. Rovnako nás upozornila na to, že má vedomosť o tom, že Mária svoj darovaný spoluvlastnícky podiel už predala a aj dostala za neho vyplatené peniaze. Súčasne uviedla, že v byte, ktorého spoluvlastníkom je aj pán Filip, býva cudzia osoba.

Pána Filipa sme osobne navštívili, aby sme zistili, či má vedomosť o kúpno-predajnej zmluve a či opatrovníčka Mária vzala do úvahy jeho vôľu k predaju bytu. Pán Filip nám uviedol, že o žiadnom predaji bytu nemal vedomosť a opatrovníčka ho o predaji neinformovala. Na predaj bytu ho upozornila rodinná priateľka, ktorá kontaktovala aj náš úrad. Rovnako uviedol, že nemá vedomosť o tom, čo sa stalo s jeho hnuteľným majetkom, s jeho osobnými vecami, ktoré mal v byte a nemá ani vedomosť o žiadnych svojich príjmoch, resp. financiách a bankových účtoch, pretože s ním opatrovníčka Mária nekomunikuje, nezaujíma sa o neho. 

Z dokumentácie zaslanej súdom sme zistili, že opatrovníčka Mária podpísala kúpno-predajnú zmluvu na prevod spoluvlastníckeho podielu 1/6-iny k bytu pána Filipa 4. marca 2024, pričom návrh na schválenie tohto právneho úkonu doručila súdu 20. marca 2024. Našu pozornosť však upútal fakt, že opatrovníčka pána Filipa bola väčšinovou spoluvlastníčkou bytu, a preto sme z vlastnej iniciatívy preverili toto tvrdenie. Z informačného systému katastra nehnuteľností sme zistili, že podiel o výške 4/6, ktorý darovala matka pána Filipa Márii, ako je uvedené vyššie, Mária predala a na základe kúpnej zmluvy bol 25. marca 2024 zavkladovaný predaj bytu v katastri nehnuteľností na meno osoby, ktorá figurovala ako kupujúci v kúpno-predajnej zmluve spoluvlastníckeho podielu pána Filipa. Keďže Mária vystupovala v mene predávajúceho pána Filipa ako opatrovníčka, de iure vystupovala ako predávajúci v obidvoch prípadoch predaja spoluvlastníckych podielov (svojho aj Filipovho). 

Vzhľadom na uvedené skutočnosti sme ako subjekt v súdnom konaní zaujali stanovisko na ochranu práv pána Filipa, v ktorom sme poukázali na to, že opatrovníčka pána Filipa figurovala ako predajca, resp. zástupca predajcu v oboch prípadoch predaja podielov, čím vznikol priamy konflikt záujmov medzi záujmom pána Filipa a záujmom opatrovníčky ako väčšinovej spoluvlastníčky k nehnuteľnosti. Konflikt záujmov podľa nášho názoru vzišiel z toho, že z predaja nehnuteľnosti de facto profitovala iba opatrovníčka, keďže odpredala svoj podiel, a keďže pán Filip z dôvodu obmedzenej spôsobilosti na právne úkony nemôže disponovať finančnými prostriedkami. Podľa Občianskeho zákonníka sa však takýmto konfliktom záujmov musí predchádzať.[footnoteRef:69]  [69:  	§ 30 zákona č. 40/1964 Zb. Občiansky zákonník. Poznámka: Podľa § 30 sa musí pri strete záujmov zákonného zástupcu a zastúpeného, resp. opatrovníka a opatrovanca, ustanoviť súdom osobitný zástupca. ] 


Rovnako sme poukazovali na to, že právny úkon, ktorý chcela opatrovníčka schváliť súdom, už existoval (zmluvu účastníci podpísali), čím sa zdegradovala celá podstata schválenia právneho úkonu. Týmto konaním opatrovníčka nerešpektovala svoju povinnosť opatrovníka dať si schváliť právny úkon nie bežnej povahy.

Toto konanie opatrovníčky považujeme za svojvôľu a za výkon opatrovníctva z rozpore s najlepším záujmom opatrovanca, keďže v čase vykonania právneho úkonu bola opatrovníčka v zjavnom konflikte záujmov. Navyše podľa Občianskeho zákonníka mala pri predaji spoluvlastníckeho podielu ponúknuť jeho kúpu aj s uvedením kúpnej ceny druhému spoluvlastníkovi,[footnoteRef:70] pánovi Filipovi, a až po odmietnutí kúpy z jeho strany mohla spoluvlastnícky podiel predať tretej osobe za takú istú cenu, akú ponúkla pánovi Filipovi. Aj právny úkon odmietnutie ponuky (predkupného práva) mal byť schválený súdom, nakoľko nejde o bežnú vec zaobstaranú opatrovníkom. [70:  	§ 140 zákona č. 40/1964 Zb. Občiansky zákonník.] 


Ktorých článkov Dohovoru o právach osôb so zdravotným postihnutím sa tento prípad týka?

Článok 12 – Rovnosť pred zákonom 
Štát sa zaviazal, že osoby so zdravotným postihnutím majú kdekoľvek právo na uznanie svojej osoby ako subjektu práva. Štát v tomto článku uznal, že osoby so zdravotným postihnutím majú spôsobilosť na právne úkony vo všetkých oblastiach života na rovnakom základe s ostatnými. Zároveň má Slovenská republika prijať také opatrenia, aby si mohli osoby so zdravotným postihnutím spravovať vlastný majetok, finančné záležitosti a prijať také opatrenia, aby neboli svojvoľne zbavované majetku.

Článok 22 – Rešpektovanie súkromia 
V tomto článku sa štát zaväzuje, že bude zabezpečovať, aby nikto nezasahoval do súkromného života ľudí so zdravotným postihnutím, a to bez ohľadu na miesto ich pobytu alebo na prostredie, v ktorom žijú. Nesmú byť vystavené svojvoľnému alebo nezákonnému zasahovaniu do súkromia, rodiny, korešpondencie alebo iných druhov komunikácie bezdôvodne alebo protizákonným spôsobom. Štát sa tiež zaväzuje, že zabezpečí, aby nikto nezákonne neútočil na česť ľudí so zdravotným postihnutím. Ľudia so zdravotným postihnutím majú právo, aby boli zákonom chránení pred takým zasahovaním alebo takými útokmi.

Súd sa napokon v predbežnom právnom názore plne stotožnil s našim vyjadrením k návrhu na schválenie právneho úkonu a poskytol opatrovníčke Márii procesnú možnosť vziať návrh späť[footnoteRef:71], ktorá toto procesné právo využila, čím k prevodu spoluvlastníckeho podielu pána Filipa nedošlo.  [71:  	§ 29 ods. 1 zákona č. 161/2015 Z. z. Civilný mimosporový poriadok.] 


Naďalej však situáciu pána Filipa budeme sledovať, a to najmä ochranu jeho práv a záujmov. Budeme pokračovať v komunikácii s opatrovníčkou, aby vydala veci pána Filipa, ktoré mal v byte, ale aj vo vymáhaní nájomného, za užívanie jeho 1/6 spoluvlastníckeho podielu na byte vlastníkom, ktorý kúpil spoluvlastnícky podiel Márie. Ale to už bude ďalší podnet.

Uvedený príbeh poukazuje na to, že nie každý opatrovník vykonáva svoju funkciu v súlade so zákonnými povinnosťami opatrovníka, resp. v súlade s tým, že opatrovník môže vykonávať právne úkony za opatrovanca v rozsahu bežných právnych úkonov, a na ostatné právne úkony potrebuje súhlas súdu. 

Príbeh rovnako poukazuje na to, že opatrovníci si nie vždy uvedomujú konflikt záujmov, ktorý vzniká napríklad pri predaji nehnuteľnosti, v ktorej má opatrovník aj opatrovanec podiel. V takýchto prípadoch musí opatrovník mať na zreteli, že nielenže nejde o právny úkon v rámci bežných právnych úkonov, ale v takomto prípade by mal súd požiadať o ustanovenie iného, zastupujúceho – kolízneho opatrovníka, ktorý by v takomto právnom úkone odstránil konflikt záujmov medzi opatrovancom a opatrovníkom a obhajoval by najlepší záujem osoby, ktorá má obmedzenú spôsobilosť na právne úkony.




[bookmark: _Toc193813669]Príbeh jedenásty
Navrátenie spôsobilosti na právne úkony a aplikácia inštitútu podporovaného rozhodovania v praxi
	Skutočnosť, že osoba trpí duševnou poruchou ešte nemôže byť bez posúdenia ďalších rozhodujúcich okolností jediným dôvodom na obmedzenie osoby v spôsobilosti na právne úkony, a to najmä v prípade, že táto osoba dodržuje liečebný režim a v plnej miere sa podrobuje liečbe. Od vzniku úradu pravidelne poukazujem na problematiku nadužívania inštitútu obmedzenia spôsobilosti na právne úkony v prípade diagnostikovania rôznych duševných porúch, ako aj na absenciu vyhľadávania a aplikovania iných, miernejších prostriedkov podpory takejto osoby.


Naša značka: KZP/0036/2023/03R
	Pani Katarína sa na mňa obrátila s prosbou o pomoc vo veci vrátenia spôsobilosti na právne úkony po prečítaní rozhovoru v jednom týždenníku, v ktorom som s pani redaktorkou diskutovala o priebehu súdnych konaní spojených s obmedzovaním, v minulosti s pozbavením spôsobilosti na právne úkony a rozoberali ťažkosti spojené s uplatňovaním spôsobilosti na právne úkony a náročný proces spojený s jej úplným vrátením.

Pani Katarína si sama podala návrh na vrátenie spôsobilosti na právne úkony na okresný súd a požiadala ma o vstup do tohto konania. Niekoľkokrát sme sa osobne stretli. Po naštudovaní potrebných dokumentov sa rozhodla vstúpiť do prebiehajúceho súdneho konania vo veci navrátenia jej spôsobilosti na právne úkony. Pani Katarína, vysokoškolsky vzdelaná, so znalosťou cudzích jazykov a s dobre rozbehnutým kariérnym rastom bola ešte v roku 2012 úplne pozbavená spôsobilosti na právne úkony kvôli svojej diagnóze – schizofrenická porucha osobnosti. a stala sa z nej klientka celoročného zariadenia sociálnych služieb.

Je pravdou, že popieranie ochorenia, strata zamestnania aj bývania, aj schopnosti samostatne si zabezpečiť základné životné potreby, či strata rodinného zázemia spôsobili, že pani Katarína potrebovala pomoc. a túto jej v potrebnom rozsahu poskytlo práve zariadenie sociálnych služieb.

Nezmierená so zmenou svojho statusu, nezmierená so zmenou svojho pobytu, nezmierená so zmenou spôsobu života podala následne návrh na vrátenie spôsobilosti na právne úkony. Súd rozsudok o pozbavení spôsobilosti na právne úkony zmenil tak, že pani Katarínu obmedzil v spôsobilosti na právne úkony a určil, ktoré právne úkony nie je spôsobilá konať a určil pre vykonávanie týchto úkonov opatrovníka.

V zariadení sociálnych služieb postupne došlo u pani Kataríny k stabilizácii jej zdravotného stavu, zlepšeniu finančnej situácie, obnove samostatnosti v hospodárení a bežných schopností viesť samostatný život. Dôvody, pre ktoré bola najprv pozbavená a neskôr obmedzená v spôsobilosti na právne úkony tak pominuli.

Pani Kataríne nebola vrátená spôsobilosť v plnom rozsahu ani na druhý pokus, a to napriek skutočnosti, že si plne uvedomuje svoj zdravotný stav a striktne dodržiava liečebný režim, nevykonáva žiadne právne úkony, ktorými by sa poškodzovala, učí sa plánovať svoje výdavky, čím vlastne spĺňa podmienky na vrátenie spôsobilosti na právne úkony. Nehovoriac o tom, že od rozhodnutia súdu sa v jej živote udiali zásadné zmeny. Nielenže sa zamestnala (vykonáva činnosť dobrovoľníka), dokáže sama cestovať a vybavovať svoje záležitosti, či využívať rôzne služby bez akýchkoľvek ťažkostí. Má v pláne naďalej bývať v zariadení podporovaného bývania, nakoľko si uvedomuje potrebu podpory a pomoci pri rozhodovaní a konaní v určitých záležitostiach. 

V rámci súdneho pojednávania v uvedenej veci súdna znalkyňa z odboru psychiatria trvala na obmedzení pani Kataríny v spôsobilosti na právne úkony, a to najmä v rozsahu rozhodovania o svojej liečbe, pričom uvedené odôvodnila tým, že je potrebné predísť tomu, aby pani Katarína prerušila svoju liečbu. Znalkyňa uvedený argument využila aj napriek skutočnosti, že pani Katarína sa v plnej miere podrobuje liečbe, pravidelne navštevuje svoju ambulantnú psychiatričku, sama si eviduje termíny lekárskych návštev a riadne užíva predpísané lieky, nakoľko si uvedomuje závažnosť svojej diagnózy. 

V tejto súvislosti uvádzame, že samotné obmedzenie spôsobilosti na právne úkony nie je zárukou toho, že pacient liečbu nepreruší. Navyše ani nie je reálne v moci opatrovníka zabezpečiť, aby pacient chodil na pravidelné lekárske kontroly a riadne užíval lieky, pokiaľ to samotný pacient nechce. Na základe uvedeného som považovala za nevyhnutné poukázať na skutočnosť, že v prípade obmedzenia spôsobilosti na právne úkony dôjde k závažnej ujme na strane človeka, a argumentácia súdu, že svojim konaním sa môže ohrozovať, nesmie byť len hypotetická[footnoteRef:72]. Bez riadneho preukázania možnej hrozby z prerušenia zdravotnej starostlivosti, odmietania zdravotnej starostlivosti v dôsledku nepriaznivého duševného stavu, by navrhovaný zásah do práv pani Kataríny znamenal neprípustnú diskrimináciu.  [72:  	Nález ÚS ČR, sp. zn. II. ÚS 934/16.] 


Po vyhodnotení situácie pani Kataríny sme spolu prediskutovali možnosť využiť inštitút podporovaného rozhodovania, ktorý by mohol predstavovať vhodné riešenie na jej súčasnú situáciu, t. j. že by jej bola vrátená spôsobilosť na právne úkony v plnom rozsahu a zároveň jej bude zabezpečená podpora pri rozhodovaní v zmluvne vymedzenom rozsahu. 

Nakoľko pani Katarína súhlasila s uvedeným postupom, vypracovali sme pre ňu vzor Zmluvy o podporovanom rozhodovaní, ktorá je uzavretá podľa § 51 Občianskeho zákonníka, teda ide o inominátnu zmluvu. 
Nasledovalo množstvo osobných stretnutí s pani Katarínou, s pani riaditeľkou zariadenia sociálnych služieb a ďalšími jeho zamestnancami, kde sme spolu dopodrobna rozoberali všetky detaily zmluvy, vzájomné záväzky, zodpovednosť každej zo zmluvných strán tak, aby zmluva bola skutočným prostriedkom pomoci pri uplatňovaní spôsobilosti na právne úkony pani Kataríny. a nielen to. Vypracovali sme argumentáciu, ktorú by mal podľa môjho názoru súd zohľadniť pri svojom rozhodnutí. Boli to najmä medzinárodné záväzky vyplývajúce z Dohovoru o právach osôb so zdravotným postihnutím, komentár Výboru OSN pre práva osôb so zdravotným postihnutím k článku 12 Dohovoru o právach osôb so zdravotným postihnutím, rozhodnutia Európskeho súdu pre ľudské práva, ale aj ďalšie argumenty.

Odhodlanosť a túžba pani Kataríny znova rozhodovať sama o sebe a za seba, záujem a trpezlivosť pani riaditeľky zariadenia sociálnych služieb boli motorom, ktorý nás všetkých poháňal hľadať a nájsť dobré riešenie. S rešpektom k rizikám, obavám, aj takému obyčajnému ľudskému strachu z možného zlyhania. Pomáhal nám prekonávať všetky obavy, ktoré sme prirodzene mali, a tie sa naplno prejavili v miestami búrlivých diskusiách plných rôznorodých emócií. Napokon sa však podarilo nájsť dobré riešenie.

Rozhodnutím Okresného súdu Senica bola pani Kataríne navrátená plná spôsobilosť na právne úkony a pani Katarína uzavrela s Centrom sociálnych služieb Rohov Zmluvu o podporovanom rozhodovaní. Osobne som sa zúčastnila tohto súdneho pojednávania, predniesla som súdu všetky argumenty, ktoré odôvodňovali vrátenie spôsobilosti na právne úkony pani Kataríne.

Vidieť úľavu a iskričky v očiach človeka, ktorý strávil roky snahou a túžbou vrátiť sa do sveta ľudí spôsobilých na právne úkony, bolo odmenou za všetko vynaložené úsilie.

Uzavretie zmluvy o podporovanom rozhodovaní považujem za prelomové v prístupe k pomoci osobám so zdravotným postihnutím pri uplatňovaní spôsobilosti na právne úkony a trend, ktorým by sa Slovensko malo/mohlo uberať pri napĺňaní svojho záväzku vyplývajúceho z článku 12 Dohovoru o právach osôb so zdravotným postihnutím. a považujem ho aj za príklad dobrej praxe tak pre súdnu prax, ako aj pre zariadenia sociálnych služieb. Pretože nebyť maximálnej ústretovosti pani riaditeľky zariadenia sociálnych služieb, takéto riešenie by bolo veľmi obtiažne. a nebyť otvorenosti a aj určitej odvahy súdu pri posudzovaní všetkých navrhnutých dôkazov, zrejme by sme k takémuto rozhodnutiu nedospeli. Tak pani Katarína, ako aj súd a zariadenie sociálnych služieb preukázali riadnu dávku odvahy prelomiť paradigmy prístupu k obmedzovaniu spôsobilosti na právne úkony a verím, že s rovnakou odvahou budú k tejto téme pristupovať ďalšie zariadenia sociálnych služieb aj ďalšie súdy.

Ktoré články Dohovoru o právach osôb so zdravotným postihnutím boli v tomto prípade dotknuté?

Článok 12 – Rovnosť pred zákonom
Štát sa zaviazal, že osoby so zdravotným postihnutím majú kdekoľvek právo na uznanie svojej osoby ako subjektu práva. Štát v tomto článku uznal, že osoby so zdravotným postihnutím majú spôsobilosť na právne úkony vo všetkých oblastiach života na rovnakom základe s ostatnými.

Článok 17 – Ochrana integrity osobnosti
Ľudia so zdravotným postihnutím majú rovnané právo ako každý iný človek na rešpektovanie svojich fyzických a duševných schopností.

Článok 22 – Rešpektovanie súkromia 
Nijaká osoba so zdravotným postihnutím bez ohľadu na miesto jej pobytu alebo na prostredie, v ktorom žije, nesmie byť vystavená svojvoľnému alebo nezákonnému zasahovaniu do súkromia, rodiny, domova, korešpondencie alebo do iných druhov komunikácie ani nezákonným útokom na jej česť a povesť. Osoby so zdravotným postihnutím majú právo na zákonnú ochranu pred takým zasahovaním alebo takými útokmi. 

Dnes pani Katarína žije svoj slobodný život ako väčšina z nás. Pracuje a stále hľadá zaujímavejšie pracovné uplatnenie. Sama si vybavila predĺženie dobrovoľníckej zmluvy, sama si s úplnou samozrejmosťou vybavila aj občiansky preukaz a cestovný pas. Žije si svoj spokojný svojprávny život a je to na nej vidno.

Pre niekoho samozrejmosť, no pre pani Katarínu to dlhé roky samozrejmosť nebola.





[bookmark: _Toc193813670]Príbeh dvanásty
Navrátenie spôsobilosti na právne úkony
	Obmedzenie, resp. pozbavenie spôsobilosti na právne úkony by nemalo byť celoživotnou záležitosťou v životoch osôb so zdravotným znevýhodnením. K tomuto inštitútu by sa malo pristupovať iba v nevyhnutných situáciách a na nevyhnutný čas, pričom je nesmierne dôležité, aby sa všetky dotknuté orgány a osoby usilovali o čím skoršie navrátenie spôsobilosti na právne úkony, akonáhle dôjde k zlepšeniu zdravotného stavu. Napriek tomu sa však stretávame so situáciami, kedy po stabilizovaní zdravotného stavu a začlenení sa do spoločenského života je problematické dosiahnuť navrátenie spôsobilosti na právne úkony.


Naša značka: KZP/0013/2023/03R
	Začiatkom roka 2023 sa na mňa osobne obrátil pán František s prosbou o pomoc vo veci navrátenia spôsobilosti na právne úkony. Pán František sa sám dostavil na Úrad komisára pre osoby so zdravotným postihnutím a porozprával nám celý svoj príbeh. Uviedol, že aj napriek svojim viacerým diagnózam ako mentálne znevýhodnenie ľahkého stupňa, porucha správania a bipolárna afektívna porucha, sa dokázal plnohodnotne začleniť do života v spoločnosti. Potreboval však našu pomoc v jeho beznádejnej situácii, nakoľko t. č. prebiehajúce súdne konanie bolo už v odvolacom konaní. Táto situácia by nebola vôbec prekvapivá, keby toto nebolo už jeho tretie podanie na súd ohľadne navrátenia spôsobilosti na právne úkony. 

Pán František je veľmi pracovitý, pravidelne vykonáva rôzne práce na základe dohody o pracovnej činnosti a so zarobenými peniazmi vie dostatočne hospodáriť. Vo voľnom čase rád cestuje, má túžbu spoznať svet. Napriek všetkým svojim povinnostiam a záľubám však nezabúda ani na starostlivosť o svoje zdravie, a preto pravidelne a bez dohľadu užíva svoju medikamentóznu liečbu a pravidelne dlhodobo navštevuje svojich ambulantných lekárov. 

Opatrovníčkou pána Františka bola pracovníčka miestneho úradu, s ktorou aj napriek začiatočným nezhodám dokázal spolupracovať. Počas riešenia navrátenia spôsobilosti na právne úkony pán František nezúfal, ale práve naopak, začal sám cestovať po svete a pravidelne informoval opatrovníčku o tom, kde sa aktuálne nachádza, prípadne, ak zistil, že mu dochádzajú finančné prostriedky, tak požiadal opatrovníčku o pomoc aj v tejto veci. 

Počas odvolacieho konania sa vyskytli aj ďalšie problémy, keďže krajský súd vyjadril nesúhlas s postúpením mu veci iným krajským súdom. O tejto veci však rozhodol Najvyšší súd Slovenskej republiky, že na prejednanie a rozhodnutie tejto veci je príslušný krajský súd, ktorému bola vec postúpená. 

V tomto čase, kým nedošlo k vydaniu rozhodnutia o príslušnosti súdu, sme sa naďalej venovali pánovi Františkovi, boli sme v kontakte s jeho opatrovníčkou, ktorá taktiež s nami spolupracovala pri snahe o navrátenie spôsobilosti pánovi Františkovi na právne úkony, nakoľko ona sama bola toho názoru, že v prípade pána Františka nie je dôvod, aby bol naďalej obmedzený v spôsobilosti na právne úkony. 

Dôležitou súčasťou tohto príbehu je aj skutočnosť, že pán František je obmedzený v spôsobilosti na právne úkony už od roku 2012. Od tohto času opakovane podával návrhy na navrátenie spôsobilosti na právne úkony. Jeho prvý návrh z roku 2013 bol zamietnutý hlavne na základe znaleckého posudku vyhotoveného psychiatričkou, ktorá sa v prvom rade zameriavala na jeho stanovené diagnózy a nie na to, či pán František dokáže viesť usporiadaný život a postarať sa o seba a o svoje potreby aj napriek týmto diagnózam. 

Pán František sa návrhom podaným v roku 2018 znovu domáhal navrátenia spôsobilosti na právne úkony, avšak v tom čase si prechádzal ťažkým obdobím, a preto svoj návrh vzal späť. 

Prelomovým rozhodnutím bolo rozhodnutie z roku 2022, v rámci ktorého súd zvýšil finančnú čiastku, ktorou môže pán František disponovať, a to z 30 EUR na 100 EUR mesačne. Pánovi Františkovi však nebola navrátená spôsobilosť v plnej miere ani napriek skutočnosti, že si plne uvedomuje svoj zdravotný stav a striktne dodržiava liečebný režim, čím vlastne spĺňa podmienky na navrátenie spôsobilosti na právne úkony. Nehovoriac o tom, že sa zamestnal, dokáže sám cestovať a vybavovať svoje záležitosti, či využívať rôzne služby bez akýchkoľvek ťažkostí. Práve preto túto zmenu, pochopiteľne, pán František nepovažoval za dostatočnú a preto, ako je to aj vyššie uvedené, sa rozhodol požiadať príslušnú pobočku Centra právnej pomoci o poskytnutie pomoci v súvislosti s podaním odvolania voči tomuto rozhodnutiu. 

Rozhodujúcou skutočnosťou bolo aj podanie odvolania zo strany súdom ustanovenej opatrovníčky. Opatrovníčka namietala, že pánovi Františkovi nebola navrátená spôsobilosť aj v rozsahu rozhodovania o poskytovaní zdravotnej starostlivosti, pričom správne poukazovala na to, že súd vychádzal z tvrdenia znalca, že s pribúdajúcim vekom sa bude zdravotný stav pána Františka zhoršovať. Nie je však akceptovateľné „preventívne“ obmedziť niekoho v spôsobilosti na právne úkony a vychádzať z rôznych hypotéz, čo všetko sa môže stať v budúcnosti. Navyše, v prípade, že by sa pán František rozhodol pre prerušenie liečby, nie je v možnostiach opatrovníčky zabezpečiť, aby sa naďalej poskytovala predmetná liečba aj napriek jeho vôli. 

Pán František bol taktiež obmedzený v spôsobilosti na právne úkony v rozsahu uzatvárania kúpnych zmlúv a zmlúv o pôžičkách, resp. úvere, a to rovnako z dôvodu prevencie, aj napriek tomu, že pán František nikdy nemal problémy s uzatváraním takýchto (alebo iných) zmlúv, nikdy sa nezaviazal k plneniu, ktoré by mohlo ohroziť jeho finančnú situáciu. 

Vzhľadom na rôzne nedostatky v rozhodnutí prvostupňového súdu odvolací súd zrušil predmetné rozhodnutie a vec vrátil súdu prvej inštancie na ďalšie konanie.

V záujme poskytnutia dostatočnej pomoci pánovi Františkovi sme aktívne konali počas celého riešenia jeho situácie, komunikovali sme s ním a jeho opatrovníčkou a osobne sme sa zúčastnili pojednávania, aby sme chránili jeho práva ako osoby so zdravotným znevýhodnením. 

Po vynaložení obrovského úsilia zo strany opatrovníčky, ÚKOZP a pána Františka sa stalo to, o čo sa pán František už veľmi dlhé roky usiloval, bola mu navrátená spôsobilosť na právne úkony v celom rozsahu, pričom rozhodnutie o tejto veci je už právoplatné. Po dlhých rokoch teda pán František môže žiť svoj život bez akýchkoľvek súdom ustanovených obmedzení a rozhodovať o záležitostiach týkajúcich sa poskytovania zdravotnej starostlivosti, uzatvárania zmlúv alebo nakladať so svojimi finančnými prostriedkami. 

Pán František sa konečne môže plnohodnotne venovať svojim záľubám, cestovať, spoznávať svet, nájsť nových priateľov a prípadne aj novú lásku svojho života.

Najväčšia chvála však patrí práve pánovi Františkovi, ktorý sa nevzdal, obrátil sa na príslušné orgány za účelom požiadania o pomoc, aktívne vystupoval na súdnych konaniach a opakovane zdôrazňoval svoj názor, a všetky tieto dôležité skutočnosti mu zabezpečili, aby po takom zdĺhavom procese mu bola navrátená plná spôsobilosť na právne úkony. 

Ktoré články Dohovoru o právach osôb so zdravotným postihnutím boli v tomto prípade dotknuté?

Článok 12 – Rovnosť pred zákonom
Štát sa zaviazal, že osoby so zdravotným postihnutím majú kdekoľvek právo na uznanie svojej osoby ako subjektu práva. Štát v tomto článku uznal, že osoby so zdravotným postihnutím majú spôsobilosť na právne úkony vo všetkých oblastiach života na rovnakom základe s ostatnými.

Článok 17 – Ochrana integrity osobnosti
Ľudia so zdravotným postihnutím majú rovnaké právo ako každý iný človek na rešpektovanie svojich fyzických a duševných schopností.

Článok 22 – Rešpektovanie súkromia 
Žiadna osoba so zdravotným postihnutím bez ohľadu na miesto jej pobytu alebo na prostredie, v ktorom žije, nesmie byť vystavená svojvoľnému alebo nezákonnému zasahovaniu do súkromia, rodiny, domova, korešpondencie alebo do iných druhov komunikácie ani nezákonným útokom na jej česť a povesť. Osoby so zdravotným postihnutím majú právo na zákonnú ochranu pred takým zasahovaním alebo takými útokmi.





[bookmark: _Toc193813671]Príbeh trinásty
Ochrana práv osoby so zdravotným postihnutím v atypickej podobe
	Hlavným cieľom Dohovoru o právach osôb so zdravotným postihnutím je presadzovať, chrániť a zabezpečovať, aby aj osoby so zdravotným postihnutím mali plný prístup k ľudským právam a základným slobodám na rovnakom základe s ostatnými a tieto im neboli z dôvodu zdravotného postihnutia obmedzované. Zároveň Dohovor uznáva potenciálnu zvýšenú zraniteľnosť osôb so zdravotným postihnutím a zaručuje im primeranú ochranu. U niektorých osôb je nutné obmedziť spôsobilosť na právne úkony, nakoľko si nedokážu plne uvedomovať následky svojho konania, a teda ani niesť zodpovednosť za následky právnych úkonov. Dohovor zdôrazňuje, aby nebol tento inštitút nadužívaný a aby osoba s obmedzenou spôsobilosťou na právne úkony stále mala priestor prejaviť svoje preferencie. Zároveň je ale zodpovednosťou štátu chrániť obzvlášť zraniteľné osoby s obmedzenou spôsobilosťou na právne úkony pred potenciálnym zneužitím zo strany tretích osôb vrátane súdom ustanoveného opatrovníka. V záujme tejto ochrany tak môže nastať situácia, kedy aj komisárka pre osoby so zdravotným postihnutím nemôže nasledovať prejavené želania dotknutej osoby so zdravotným postihnutím a pristupuje k objektívnej ochrane práv, ktorá je protichodná k deklarovanej vôli osoby so zdravotným postihnutím.


Naša značka: KZP/PO/0794/2023/03R
	Pani Jana má od detstva duševnú poruchu, pre ktorú nie je schopná fungovať v bežnom živote samostatne, potrebuje trvalú podporu a dohľad inej dospelej osoby a najmä ochranu pred zneužitím, nakoľko sama si nevie riziko uvedomiť, v tomto smere je vysoko zraniteľná. Napriek svojim obmedzeniam má však pani Jana trvalú túžbu po rodinnom živote, ktorá ju vedie k neustálemu hľadaniu životného partnera. V rámci svojich možností žila s viacerými partnermi, porodila deti. 

Pre trvalú duševnú poruchu má obmedzenú spôsobilosť na právne úkony a súdom ustanoveného opatrovníka. Deti bolo nutné zveriť do pestúnskej starostlivosti a po tom, čo ju starosta obce ako súdom ustanovený opatrovník opakovane nachádzal po hádke s partnerom prespávať na autobusovej zastávke, vybavil jej poskytovanie sociálnych služieb v zariadení s celoročnou pobytovou formou. V zariadení žije pani Jana doteraz, keďže vlastné bývanie ani blízku rodinu, u ktorej by mohla žiť, nemá. Počas prechádzok po obci, kde sa zariadenie sociálnych služieb nachádza, sa pani Jana zoznámila so svojim novým partnerom a vyjadrila túžbu ísť k nemu žiť.

So situáciou pani Jany sme sa oboznámili v súvislosti s ochranou jej rodičovských práv a povinností a tiež pri hľadaní vhodného zariadenia sociálnych služieb. Pani Janu sme v zariadení opakovane navštívili, darilo sa jej tam dobre. Na zmeny súvisiace s novým partnerom nás upozornil jej bývalý partner a otec ich spoločných detí, ktorý sa bál, že nový partner aj s rodinou ju môžu zneužiť. 

Zistili sme, že súd už medzičasom za prekvapivého súhlasu zo strany obce ako opatrovníka určil pani Jane ako nového opatrovníka len 20- ročného syna jej nového partnera, ktorý z tejto pozície obratom podal na súd žiadosť o schválenie právneho úkonu – ukončenie zmluvy o poskytovaní sociálnej služby celoročnou pobytovou formou. V zariadení nás informovali, že súd sa ich zatiaľ na názor nepýtal, nie sú účastníkom konania. Nový partner pani Janu v zariadení navštevuje, ale nepožíva vo svojej obci dobrú povesť. Je vdovec, po nedávnej smrti svojej manželky sa stará minimálne o 10 maloletých detí. Jeho dospelého syna predtým, ako sa stal opatrovníkom, nikdy nestretli a podľa ich vedomostí ho ani pani Jana nepoznala. V domácnosti svojho partnera nikdy nebola, jeho rodinu rovnako nikdy nestretla a nemá reálnu predstavu o tom, kam a do akej rodiny chce ísť žiť. Zároveň mali pochybnosť o realistickosti predstáv jej partnera o situácii pani Jany, keďže spoločne tvrdia, že sa chcú zobrať a mať spolu ďalšie deti. 

O situácii v domácnosti partnera pani Jany sme sa informovali aj na tamojšom obecnom úrade. Tá uviedla, že rodina je pod dohľadom orgánov sociálnoprávnej ochrany detí, lebo starostlivosť o deti nie je dobrá, deti nemajú naplnené ani najzákladnejšie životné podmienky, podmienky na bývanie sú vysoko nepriaznivé. Veľmi negatívne vnímali aj skutočnosť, že by do rodiny mala pribudnúť ďalšia osoba odkázaná na starostlivosť, nakoľko v danej domácnosti nie sú na to vytvorené absolútne žiadne podmienky a v rodine sú prítomné viaceré patologické javy.

Vzhľadom na tieto skutočnosti sme vyhodnotili, že aktuálna situácia pani Jany je vysoko riziková, keďže ani štát jej dostatočnú ochranu prostredníctvom obce ako opatrovníka a súdu ako dozorujúceho orgánu neposkytol, keď bez bližších informácií zveril opatrovníctvo do rúk nedostatočne kompetentného mladého muža, ktorý zjavne mal v úmysle vykonávať opatrovníctvo tak, ako to vyhovuje záujmom jeho otca a vlastnej rodiny, nie v najlepšom záujme pani Jany, ku ktorej nemal vytvorený žiaden vzťah. Rozhodli sme sa preto iniciatívne zastupovať záujmy pani Jany a aktívne do situácie zasiahnuť za účelom zabezpečenia ochrany pred možným vykorisťovaním a zneužívaním.

Dohovor o právach osôb so zdravotným postihnutím na jednej strane ukladá štátu záväzky smerujúce k podpore nezávislého spôsobu života osôb so zdravotným postihnutím (čl. 19 Dohovoru) a zaväzuje štát prijať účinné a primerané opatrenia na odstránenie diskriminácie osôb so zdravotným postihnutím vo všetkých záležitostiach týkajúcich sa manželstva, rodiny, rodičovstva a partnerských vzťahov na rovnakom základe s ostatnými (čl. 23 Dohovoru). 

Pomenúva však aj to, že osoby so zdravotným postihnutím sú osobitne zraniteľné vo vzťahu k negatívnym javom ako je vykorisťovanie, násilie a zneužívanie a v tejto súvislosti zaväzuje štát k zvýšenej ochrane osôb so zdravotným postihnutím:

Článok 16 – Ochrana pred vykorisťovaním, násilím a zneužívaním
Zmluvné strany prijmú všetky príslušné legislatívne, správne, sociálne, vzdelávacie a iné opatrenia na ochranu osôb so zdravotným postihnutím tak doma, ako aj mimo domova, pred všetkými formami vykorisťovania, násilia a zneužívania, a to aj so zreteľom na ich rodový aspekt. Za týmto účelom zabezpečia primerané formy pomoci a podpory osobám so zdravotným postihnutím a pre ich rodiny a opatrovateľov zohľadňujúce ich pohlavie a vek, a to aj poskytovaním informácií a osvety o tom, ako predchádzať prípadom vykorisťovania, násilia a zneužívania a ako ich rozpoznávať a nahlasovať. Zabezpečia tiež, aby podporné služby zohľadňovali vek a rod osoby so zdravotným postihnutím a druh zdravotného postihnutia. 

V záujme toho, aby sa zabránilo výskytu akýchkoľvek foriem vykorisťovania, násilia a zneužívania, zmluvné strany zabezpečia, aby nezávislé orgány účinne monitorovali všetky zariadenia a programy, ktoré majú slúžiť osobám so zdravotným postihnutím.

Zmluvné strany prijmú všetky príslušné opatrenia vrátane poskytovania podporných služieb a podporenie fyzickej, kognitívnej a psychologickej regenerácie, rehabilitácie a sociálnej reintegrácie osôb so zdravotným postihnutím, ktoré sa stali obeťami akýchkoľvek foriem vykorisťovania, násilia a zneužívania. Táto regenerácia a reintegrácia sa musí uskutočňovať v prostredí, ktoré podporuje zdravie, pohodu, sebaúctu, dôstojnosť a nezávislosť danej osoby a zohľadňuje jej špecifické potreby podmienené rodom a vekom.

Súd sme požiadali o vstup do konania o schválenie úkonu opatrovníka spočívajúceho v ukončení poskytovania sociálnej služby v zariadení sociálnych služieb a zároveň sme dali podnet na začatie konania na opätovnú zmenu opatrovníka.

S pani Janou sme hovorili o jej situácii, želaniach aj predstavách o budúcom živote, zabezpečili sme jej návštevu v domácnosti partnera, aby sa sama oboznámila so situáciou a podmienkami rodiny, ku ktorej chce ísť žiť a hovorili sme s ňou o rizikách, ktoré to prináša. Tiež sme navštívili partnera a jeho rodinu, hovorili sme s ním aj s jeho synom ako opatrovníkom pani Jany o ich predstavách, ako chcú starostlivosť o pani Janu vzhľadom na jej stav a potreby zabezpečiť.

Žiaľ, sami sme sa presvedčili, že pani Jana má úplne nereálne predstavy o svojom budúcom živote, riziká si vôbec neuvedomuje a nie je schopná zhodnotiť ani v najjednoduchšej forme, čo by život v danej rodine skutočne obnášal. Zároveň sme sa presvedčili, že rovnako nereálne sú aj tvrdenia jej partnera a jeho syna o tom, ako sa o pani Janu postarajú, keďže zjavne nerozumeli závažnosti zdravotného stavu pani Jany a zároveň boli nekritickí voči skutočným sociálnym a materiálnym podmienkam svojej rodiny a miere zanedbania starostlivosti o už existujúcich maloletých členov rodiny. 

Tiež sme zistili, že syn partnera a opatrovník pani Jany si svoje zákonné povinnosti vyplývajúce z opatrovníctva riadne neplní.

Súdu sme napriek tomu, že pani Jana naďalej deklarovala túžbu presťahovať sa zo zariadenia k partnerovi, odporučili, aby návrh na schválenie právneho úkonu vo forme ukončenia poskytovania sociálnych služieb zamietol, nakoľko jej opatrovník ani partner nepreukázali schopnosť sa o pani Janu postarať a vytvoriť jej vo svojej domácnosti bezpečné prostredie na život. 

Tiež sme navrhli, aby sa opatrovníkom stala obec, nie však pôvodná, kde pani Jana žila s bývalým partnerom, ale obec, v ktorej sa pani Jana narodila a ku ktorej má zachovaný vzťah prostredníctvom širších príbuzenských väzieb a nepatrných majetkových väzieb.

Súd obom naším návrhom vyhovel. Za opatrovníka určil rodnú obec pani Jany s odôvodnením, že pôvodný opatrovník si nesplnil základnú zákonnú povinnosť, keď súdu nepredložil správu o nakladaní s majetkom a finančnými prostriedkami pani Jany, ani správu o výkone funkcie opatrovníka. Zároveň zamietol návrh na schválenie právneho úkonu o ukončení poskytovania sociálnej služby v zariadení sociálnych služieb.

Pani Jana sa so svojim partnerom môže naďalej stretávať, chodiť na prechádzky. Nie je dôvod im v tom brániť, pokiaľ tieto stretnutia pani Janu neohrozujú. Je to aj prejavom rešpektu k právu každého na rodinný a súkromný život, do ktorého štát nemôže zasiahnuť, ak to nie je nevyhnutné. 

Na druhej strane je však štát nielen oprávnený, ale v prípade zraniteľných osôb aj povinný aktívne konať, ak je to nevyhnutné na zabránenie porušenia ľudských práv, ako je ochrana života a zdravia či ochrana pred násilím a vykorisťovaním, a to aj vtedy, ak konanie predstavuje zásah do práva na rodinný a súkromný život. 

Pokiaľ sú totiž na právach ohrozené osoby, ktoré sa pre svoje zdravotné postihnutie zjavne nedokážu brániť samé, štát je zodpovedný a zaviazaný takýmto osobám poskytnúť účinnú pomoc a ochranu aj vtedy, keď sa jej samé nedomáhajú.





[bookmark: _Toc193813672]Príklady dobrej praxe
Orgány štátnej a verejnej správy zohrávajú kľúčovú úlohu pri ochrane práv osôb so zdravotným postihnutím, pričom niektoré z ich rozhodnutí a postupov predstavujú príklad dobrej praxe, ktorý by mal byť inšpiráciou pre ostatné inštitúcie. Vďaka ich ostražitosti sa podarilo odhaliť viaceré situácie, v ktorých boli osobám so zdravotným postihnutím porušované základné práva a slobody.

Príklady dobrej praxe dokazujú, že dôsledné uplatňovanie právnych predpisov a individuálny prístup k osobám so zdravotným postihnutím vedie k zlepšeniu ich postavenia v spoločnosti. Kľúčové je, aby sa tieto pozitívne vzory rozširovali a aby boli štátne inštitúcie a orgány verejnej správy naďalej aktívne pri ochrane práv tých, ktorí sú najzraniteľnejší.

Veľká vďaka všetkým za to, že nie ste ľahostajní a nevšímaví.

Radi by sme v tejto časti správy vyzdvihli niekoľko prípadov, keď ochota pomôcť zvíťazila nad pohodlnosťou a ľahostajnosťou.

Naša značka: KZP/PO/0728/2024/03R
	Psychiatrická nemocnica Philippa Pinela Pezinok nás upozornila na závažné porušenie základných práv a slobôd osoby so zdravotným postihnutím, ku ktorému došlo v dôsledku neetického a neľudského prístupu opatrovníka k opatrovancovi. Dotknutá osoba, seniorka so zdravotným postihnutím a obmedzenou spôsobilosťou na právne úkony, mala ustanoveného opatrovníka, ktorým bol jej synovec. Dňa 10. októbra 2024 bola hospitalizovaná v Psychiatrickej nemocnici Philippa Pinela v Pezinku. Opatrovník spočiatku deklaroval záujem o stabilizáciu zdravotného stavu opatrovankyne s cieľom jej návratu do vlastnej nehnuteľnosti v Bratislave, pričom jej mal zabezpečiť opatrovateľskú starostlivosť.

Počas hospitalizácie však došlo k zásadným skutočnostiam nasvedčujúcim porušeniu práv opatrovankyne, keď opatrovník bezdôvodne zmenil svoj postoj a odmietol umožniť jej návrat do vlastného bytu. Po ukončení hospitalizácie dňa 11. novembra 2024 opatrovník nemocnici opakovane oznámil, že nemôže prevziať svoju opatrovankyňu z dôvodu svojej neprítomnosti. Následne prestal komunikovať s personálom nemocnice – neodpovedal na telefonické hovory alebo ich bezdôvodne ukončoval.

Z dôvodu neprítomnosti opatrovníka nemocnica kontaktovala brata opatrovankyne, ktorý sa javil ako nápomocný pri zabezpečení jej návratu do domáceho prostredia. Návrat bol naplánovaný na 7. novembra 2024. Dňa 6. novembra 2024 však nemocnica dostala e-mail od opatrovníka, v ktorom uviedol, že nie je schopný zabezpečiť návrat opatrovankyne do jej nehnuteľnosti a že jej zmenil trvalý pobyt a zabezpečil pre ňu nástup do celoročného pobytového zariadenia sociálnych služieb.

Personál nemocnice následne overoval informácie prostredníctvom Nitrianskeho samosprávneho kraja, pričom bolo potvrdené, že opatrovankyňa bola prijatá do zariadenia sociálnych služieb mimo štandardného poradovníka žiadateľov o sociálnu službu, ako tzv. bezodkladný prípad. Táto skutočnosť vyvoláva vážne pochybnosti o zákonnosti postupu pri poskytovaní sociálnej služby opatrovankyni v zariadení sociálnych služieb bez jej súhlasu a vzhľadom na jej výslovnú vôľu zotrvať vo svojom domove.

Týmto príkladom vyjadrujeme poďakovanie nemocniciam a ich zdravotníckemu personálu za starostlivosť o pacientov, ako aj za ich záujem o ďalší osud pacientov po ukončení hospitalizácie a za zabezpečenie dôstojného zaobchádzania s nimi.




Naša značka: KZP/0445/2022/03R, KZP/0380/2023/03R
	Obdobne bol zachovaný aj ľudský a profesionálny prístup zo strany súdneho znalca v konaní o obmedzení spôsobilosti na právne úkony. Len zriedkavo sa stretávame so znaleckým posudkom, ktorý komplexne zohľadňuje aj rodinnú situáciu posudzovanej osoby. 

Znalkyňa ustanovená Okresným súdom Trenčín, pracovisko Považská Bystrica, posúdila dotknutú osobu s dôrazom na jej potenciál do budúcnosti a nezamerala svoj znalecký posudok výlučne na prevenciu možného zhoršenia jej zdravotného stavu. Vo svojom znaleckom posudku uviedla, že: 
„Pri dodržiavaní liečebného režimu a pravidelnom užívaní predpísanej medikácie je možné udržať uspokojivý duševný stav osoby, o ktorej spôsobilosti sa rozhoduje, bez potreby jej obmedzenia prostredníctvom preventívnych opatrení, akým je obmedzenie spôsobilosti na právne úkony. Psychiatria disponuje dostatočnými prostriedkami na zvládanie akútnych stavov aj bez súhlasu pacienta, čo bolo v tomto prípade úspešne realizované už päťkrát.

Napriek prejavom slovnej agresie v akútnej psychotickej fáze neboli zaznamenané žiadne známky fyzickej agresivity v jeho sociálnom prostredí. Za posledné dva roky nedošlo k recidíve, pričom si je vedomý, že zachovanie stabilného duševného zdravia závisí od pravidelných psychiatrických kontrol a užívania predpísanej medikácie.

Osoba, o ktorej spôsobilosti sa rozhoduje, nie je postihnutá duševnou poruchou v takej miere, aby bolo nevyhnutné jej obmedzenie v spôsobilosti na právne úkony. V obdobiach, keď nedochádza k akútnemu vzplanutiu choroby, funguje samostatne, bez potreby cudzej pomoci. Napriek stavu po amputácii prstov na nohách je mobilný a dokáže si samostatne vybaviť všetky potrebné náležitosti.

Predpokladom udržania tohto priaznivého stavu je však nevyhnutná trvalá ambulantná psychiatrická starostlivosť a dôsledné dodržiavanie liečebných opatrení.“

Znalec, ustanovený Okresným súdom Prievidza, pracovisko Bánovce nad Bebravou, sa vo svojom posudku podrobne zaoberal rodinným prostredím dotknutej osoby a jeho fungovaním. Na základe týchto zistení odporučil súdu neobmedziť posudzovanú osobu v spôsobilosti na právne úkony, ale namiesto toho využiť menej zasahujúce prostriedky – podporované rozhodovanie, ktoré už rodina dotknutej osoby dlhodobo uplatňuje v praxi. 

Zo záverov súdneho znalca v tomto konaní vyplynulo, že u dotknutej osoby stupeň narušenia intelektu a kognitívnych schopností nedosiahol takú mieru závažnosti, ktorá by odôvodňovala obmedzenie jej spôsobilosti na právne úkony v akejkoľvek oblasti života. 

Znalec konštatoval, že v prípade vyšetrovaného postačuje miernejšie riešenie, napríklad formou podporovaného rozhodovania, pričom doteraz bol schopný viesť svoj život s podporou okolia bez preukázateľne nesprávnych rozhodnutí.

Znalec ďalej uviedol, že zdravotný stav vyšetrovaného nie je možné zlepšiť farmakologicky v rozsahu v súčasnosti dostupných medicínskych poznatkov. Terapeutické postupy a nácviky zamerané na zvládanie každodenných životných situácií by však mohli prispieť k zlepšeniu jeho schopností v tejto oblasti. Hoci ide o trvalý a stabilizovaný stav, pri primeranej podpore a vhodne nastavených stimulačných podmienkach možno očakávať čiastočné zlepšenie fungovania vyšetrovaného v bežnom živote.

Považujeme za zásadné, aby bola spôsobilosť na právne úkony zachovaná v plnom rozsahu a aby súd k jej obmedzeniu pristúpil iba v nevyhnutných prípadoch, keď menej obmedzujúce opatrenia neposkytujú dostatočnú ochranu danej osoby. V súdnych konaniach zdôrazňujeme potrebu, aby súdy nekonali len formálne na základe znaleckých posudkov, ale aby vykonali aj ďalšie dôkazy na posúdenie reálnej schopnosti dotknutej osoby samostatne fungovať v spoločnosti a zabezpečovať si svoje potreby. 

Na ÚKOZP vítame každý znalecký posudok, ktorý posudzuje dotknutú osobu komplexne, vrátane jej rodinnej situácie a možností prispievať k jej samostatnosti. Takýto prístup podporuje zachovanie slobodnej vôle osôb so zdravotným postihnutím a umožňuje im čo najväčšiu mieru autonómie pri rozhodovaní o vlastnom živote.





Naša značka: KZP/0106/2016/03R, KZP/0471/2020/03R, KZP/PO/0666/2024/03R
	Mestá a obce zohrávajú významnú úlohu pri poskytovaní sociálnej starostlivosti zdravotne znevýhodneným osobám a seniorom. Miestne a obecné úrady sú často prvým kontaktným miestom pre ľudí, ktorí sa ocitnú v ťažkej životnej situácii a potrebujú odbornú pomoc a podporu.

Príkladom dobrej praxe je činnosť odboru sociálnych vecí v mestskej časti Rača a Nové mesto v Bratislave. Sociálni pracovníci sa dlhodobo venujú sociálnej starostlivosti o zraniteľné skupiny obyvateľov. Pracovníci tohto odboru preukazujú vysokú mieru sociálneho cítenia a ochoty pomáhať, pričom sa nezaoberajú iba formálnou administratívou, ale aj aktívnym hľadaním riešení pre konkrétne životné situácie občanov. Sociálne poradenstvo a pomoc sú poskytované nielen priamo postihnutým osobám, ale aj ich príbuzným, susedom či známym, ktorí upozorňujú na problémy zraniteľných osôb vo svojom okolí. Odklonili sa od tradičných modelov a zaviedli flexibilné riešenia, ktoré umožňujú individuálny prístup ku každému klientovi. 

Svoje aktívne pôsobenie preukazujú aj v súdnych konaniach o obmedzení spôsobilosti na právne úkony. Ako procesný opatrovník presadzujú ochranu práv a dôstojnosti osôb, zdôrazňujú individuálne posudzovanie každého prípadu a zabezpečujú, aby práva opatrovancov boli riadne chránené. Ich odborné znalosti a ľudský prístup prispievajú k spravodlivým rozhodnutiam.

Tieto naše skúsenosti dokazujú, že samosprávy môžu zohrávať kľúčovú úlohu pri ochrane zraniteľných skupín a môžu slúžiť ako príklady dobrej praxe pre ostatné mestá a obce.





[bookmark: _Toc4457854][bookmark: _Toc193813673]Návrhy a odporúčania vláde SR
(podľa § 11 ods. 1 zákona č. 176/2015 Z. z. o komisároch)
Napriek tomu, že niektoré normy Dohovoru o právach osôb so zdravotným postihnutím neobsahujú priamo aplikovateľné subjektívne práva fyzických osôb, sú pozitívnym záväzkom štátu, resp. upravujú zásady, ktoré je zmluvný štát povinný inkorporovať do svojho právneho poriadku a orgány aplikácie práva sú povinné tieto zásady zohľadňovať pri aplikácii príslušných vnútroštátnych normatívnych právnych aktov. (Uznesenie Ústavného súdu Slovenskej republiky sp. zn. II. ÚS 737/2015 z 11. novembra 2015).

Za jeden z kľúčových princípov Dohovoru o právach osôb so zdravotným postihnutím považujeme rovnosť pred zákonom, zakotvený v článku 12. Uvedené ustanovenie zaväzuje Slovenskú republiku upustiť od tradičných opatrovníckych systémov a presadzovať model podporovaného rozhodovania. Zásah do spôsobilosti na právne úkony má byť len krajným opatrením (ultima ratio)[footnoteRef:73], aby sa predišlo diskriminácii osôb so zdravotným postihnutím.  [73:  	Princíp ultima ratio predstavuje zásadu subsidiarity represie, čo znamená, že prostriedky trestného práva sa majú použiť až ako krajný prostriedok štátu na ochranu určitým, trestným zákonom taxatívne vymedzeným spoločenským vzťahom, v prípade, že prostriedky iných právnych odvetví sú neúčinné, na ochranu takýchto vzťahov.] 


Naším cieľom je, aby sa princípy Dohovoru o právach osôb so zdravotným postihnutím premietli do rozhodovacej činnosti súdov a iných orgánov. Preto aktívne vstupujeme do súdnych konaní, kde poukazujeme na relevantné ustanovenia Dohovoru, judikatúru Európskeho súdu pre ľudské práva. Osoby so zdravotným postihnutím musia mať rovnakú spôsobilosť na právne úkony a rovnosť pred zákonom a štátnymi orgánmi vo všetkých oblastiach života, ako im to garantuje Dohovor o právach osôb so zdravotným postihnutím.

V rámci občianskoprávnej a rodinnej agendy od roku 2016 pravidelne odporúčam niekoľko legislatívnych zmien vláde SR, ktoré sú bližšie uvedené v Kapitole 1.5 (Odpočet plnenia legislatívnych odporúčaní navrhnutých vláde SR
(podľa § 11 ods. 1 zákona č. 176/2015 Z. z. o komisároch)), vrátane zavedenia podporovaného rozhodovania a opatrovníctva bez obmedzenia spôsobilosti na právne úkony.

Pre účely vyhodnotenia poznatkov z občianskoprávnej a rodinnej oblasti je východisková najmä nižšie uvedená právna úprava a tiež články Dohovoru o právach osôb so zdravotným postihnutím. Pod pojmom občianske právo sa rozumie právne odvetvie, ktoré upravuje majetkové vzťahy a s nimi súvisiace osobné a osobnomajetkové vzťahy, pričom subjekty týchto vzťahov majú v právnej rovine rovnaké postavenie a dispozičnú autonómiu. Občianske právo upravuje aj rýdzo osobné, resp. osobnostné vzťahy, ktoré vznikajú v súvislosti s ochranou určitých aspektov ľudskej osobnosti. Základným prameňom občianskeho práva vo formálnom zmysle v podmienkach existencie samostatného slovenského štátu je Ústava SR, ktorá priamo obsahuje niektoré základné ustanovenia občianskeho práva. Sú to najmä ustanovenia o hospodárskom zriadení (Článok 55), o vlastníckom práve (Článok 20), o výlučnosti vlastníctva Slovenskej republiky (Článok 4) a ustanovenia druhej hlavy o základných právach a slobodách občanov.

Prameňom vnútroštátneho práva vrátane občianskeho práva sú aj medzinárodné zmluvy. Podľa Článku 7 ods. 5 Ústavy SR ide o medzinárodné zmluvy o ľudských právach a základných slobodách, o medzinárodné zmluvy, na vykonanie ktorých nie je potrebný zákon a o medzinárodné zmluvy zakladajúce priamo práva a povinnosti subjektom slovenského práva za predpokladu, že boli ratifikované a vyhlásené spôsobom ustanoveným zákonom. Medzinárodné zmluvy majú prednosť pred zákonmi Národnej rady Slovenskej republiky. Občianske právo hmotné úzko súvisí s občianskym procesným právom. Prostriedkami a formami občianskeho práva procesného sa totiž zabezpečuje realizácia občianskeho práva hmotného, pokiaľ nedôjde k mimosúdnej realizácii.

Základným prameňom občianskoprávnej agendy je zákon č. 40/1964 Zb. Občiansky zákonník v znení neskorších predpisov. Občiansky zákonník bol od roku 1964 viackrát zmenený a doplnený. V roku 1990 sa začali práce na rekodifikácii súkromného práva, ktoré však doposiaľ neboli úspešne zavŕšené. Zákon č. 160/2015 Z. z. Civilný sporový poriadok v znení neskorších predpisov, ktorý upravuje postup súdu, strán sporu a osôb zúčastnených na konaní pri prejednávaní a rozhodovaní sporov. Podľa tohto zákona sa postupuje, ak je daná právomoc súdu, pokiaľ zákon č. 161/2015 Z. z. Civilný mimosporový poriadok v znení neskorších predpisov a zákon č. 162/2015 Z. z. Správny súdny poriadok v znení neskorších predpisov alebo iný zákon neustanovuje inak.

Pre mimosúdne riešenie sporov môžu strany sporu využiť napr. mediáciu (Zákon č. 420/2004 o mediácii a doplnení niektorých zákonov) alebo alternatívne riešenie sporov podľa Zákona č. 391/2015 Z. z. Zákon o alternatívnom riešení spotrebiteľských sporov a o zmene a doplnení niektorých zákonov v znení neskorších predpisov.



Občianskoprávne normy obsahujú aj ďalšie predpisy. Za účelom ochrany práv osôb so zdravotným postihnutím treba uviesť najmä zákony:
· Zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov,
· Zákon Slovenskej národnej rady č. 189/1992 Zb. o úprave niektorých pomerov súvisiacich s nájmom bytov a s bytovými náhradami v znení neskorších predpisov, 
· Zákon č. 98/2014 Z. z. o krátkodobom nájme v znení neskorších predpisov,
· Zákon č. 108/2024 Z. z. o ochrane spotrebiteľa a o zmene a doplnení niektorých zákonov,
· Zákon č. 129/2010 Z. z. o spotrebiteľských úveroch a o iných úveroch a pôžičkách pre spotrebiteľov a o zmene a doplnení niektorých zákonov v znení neskorších predpisov, 
· Zákon č. 437/2004 Z. z. o náhrade za bolesť a o náhrade za sťaženie spoločenského uplatnenia a o zmene a doplnení zákona Národnej rady Slovenskej republiky č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov,
· Zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov.

K prameňom občianskeho práva zaraďujeme aj viaceré právne predpisy, ktoré súvisia s Občianskym zákonníkom alebo s ďalšími typickými občianskoprávnymi predpismi. K nim predovšetkým patria: 
· Zákon č. 36/2005 Z. z. o rodine a o zmene a doplnení niektorých zákonov v znení neskorších predpisov,
· Zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, 
· Zákon Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov, – Zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov,
· Zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (Katastrálny zákon) v znení neskorších predpisov, 
· Zákon č. 527/2002 Z. z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov.
· Zákon č. 7/2005 Z. z. o konkurze a reštrukturalizácií a o zmene a doplnení niektorých zákonov v znení neskorších prepisov. 



Je však nevyhnutné poznamenať, že vzhľadom na rôznorodosť podnetov v občianskoprávnej a rodinnej agende sa často stretávame aj s právnymi predpismi z oblasti verejného práva, najmä správneho práva a trestného práva. Táto skutočnosť poukazuje na potrebu komplexného a interdisciplinárneho prístupu pri riešení jednotlivých prípadov, aby bola zabezpečená efektívna ochrana práv osôb so zdravotným postihnutím v rôznych právnych konaniach. 

Základnými prameňmi trestného práva sú trestné kódexy v oblasti hmotného a procesného práva, konkrétne zákon č. 300/2005 Z. z. Trestný zákon v znení neskorších predpisov a zákon č. 301/2005 Z. z. Trestný poriadok v znení neskorších predpisov. V oblasti dodržiavania práv osôb, ktorým bola obmedzená osobná sloboda, sa najčastejšie uplatňujú zákon č. 221/2006 Z. z. o výkone väzby v znení neskorších predpisov, zákon č. 475/2006 Z. z. o výkone trestu odňatia slobody v znení neskorších predpisov, zákon č. 231/2019 Z. z. o výkone detencie a o zmene a doplnení niektorých zákonov v znení neskorších predpisov a zákon č. 274/2017 Z. z. o obetiach trestných činov a o zmene a doplnení niektorých zákonov v znení neskorších predpisov. 

Tieto právne predpisy upravujú podmienky výkonu väzby, výkonu trestu odňatia slobody a výkonu detencie, vrátane práv a povinností osôb vo výkone väzby, trestu čí detencie, ako aj mechanizmov kontroly a ochrany ich individuálnych základných práv.

V oblasti správneho práva procesného sa najčastejšie stretávame so zákonom č. 71/1967 Zb. o správnom konaní, zákonom č. 372/1990 Zb. o priestupoch a rovnako zákonom č. 9/2010 Z. z. o sťažnostiach. Z hmotnoprávneho hľadiska správneho práva sa v našich podnetoch objavujú rôzne oblasti, ako napríklad energetika, zásobovanie pitnou vodou, poštové služby, verejná doprava či stavebné právo, a rovnako aj zákon č. 145/1995 Z. z. o správnych poplatkoch. 

Táto široká škála právnych otázok si vyžaduje dôkladnú analýzu a individuálny prístup pri ochrane práv osôb so zdravotným postihnutím v správnych a trestných konaniach.

Navrátenie spôsobilosti na právne úkony a aplikácia inštitútu podporovaného rozhodovania v praxi
	Skutočnosť, že osoba trpí duševnou poruchou ešte nemôže byť bez posúdenia ďalších rozhodujúcich okolností jediným dôvodom na obmedzenie osoby v spôsobilosti na právne úkony, a to najmä v prípade, že táto osoba dodržuje liečebný režim a v plnej miere sa podrobuje liečbe. Od vzniku úradu pravidelne poukazujem na problematiku nadužívania inštitútu obmedzenia spôsobilosti na právne úkony v prípade diagnostikovania rôznych duševných porúch, ako aj na absenciu vyhľadávania a aplikovania iných, miernejších prostriedkov podpory takejto osoby.


Naša značka: KZP/0036/2023/03R

Riešenie podnetov v oblasti zdravotníctva a sociálneho poistenia je neoddeliteľnou súčasťou efektívneho fungovania systému verejnej správy. Tieto podnety odrážajú nielen individuálne potreby a očakávania, ale aj výzvy ako zlepšiť prístup ku kvalitnej, ale najmä včasnej starostlivosti pre všetkých ľudí. Prieťahy v konaní, netransparentný postup pri schvaľovaní životne dôležitej liečby, či nedostupnosť zdravotnej starostlivosti vážnym spôsobom zasahujú do práv nielen zdravotne znevýhodnených osôb. 

Tieto podnety často odrážajú každodenné problémy ľudí v systéme zdravotnej starostlivosti a sociálneho poistenia, čo si vyžaduje citlivý, promptný a odborný prístup zo strany inštitúcií. S pokorou a hlbokým pocitom zodpovednosti vnímam dôveru a nádej, s ktorou sa na mňa osoby so zdravotným postihnutím obracajú od vzniku Úradu komisára pre osoby so zdravotným postihnutím.

Každoročne stúpajúci počet podnetov v oblasti zdravotnej starostlivosti nesporne súvisí s nevyriešenými a dlhodobo pretrvávajúcimi problémami v zdravotníctve. Neustále sa opakujú podnety pre neposkytnutú, resp. nedostatočne poskytnutú zdravotnú starostlivosť, či neuhrádzanie liečby zdravotnou poisťovňou. Problémom naďalej ostáva nedostupnosť zdravotnej starostlivosti, nedostatok zdravotníckeho personálu, najmä v oblasti špecializovanej ambulantnej liečby. Napriek opatreniam a zmenám, ktoré sa podarilo dosiahnuť, sa naďalej stretávame s podnetmi pacientov prepustených z psychiatrických zariadení, ktorí namietajú nedobrovoľnú hospitalizáciu alebo zlé zaobchádzanie z dôvodu neudelenia súhlasu na liečbu, ako aj z dôvodu používania obmedzujúcich prostriedkov.

V oblasti sociálneho poistenia sa najčastejšie stretávame s podnetmi týkajúcimi sa invalidných dôchodkov. Prevláda nespokojnosť s výškou dôchodkov, ich valorizáciou a so spôsobom posudzovania invalidity. Naďalej sa stretávame s neprimerane dlhými čakacími lehotami v rozhodovacom procese o priznaní invalidity, ktoré sú odôvodnené nedostatkom posudkových lekárov Sociálnej poisťovne. 

Aj napriek určitému riešeniu zo strany Sociálnej poisťovne ešte neprišlo k výraznejšiemu skráteniu dĺžky lehôt v konaniach o priznanie invalidného dôchodku. Dlhodobo nezmenená koncepcia a mechanizmus posudzovania zdravotného stavu žiadateľov, ktorý je podkladom pre výpočet invalidných dôchodkov je vážnym problémom, ktorý si vyžaduje zásadné riešenie.



A. Zdravotníctvo

SÚHRN HLAVNÝCH ZISTENÍ:
V roku 2024 sme pri prešetrovaní podnetov v oblasti zdravotníctva zaznamenali najmä tieto problémy:
1. Stále rovnaký počet podnetov týkajúcich sa pacientov s duševnými ochoreniami, v ktorých namietajú zlé a ponižujúce zaobchádzanie zo strany zdravotníckych pracovníkov. 
2. Nedostatočná informovanosť lekárov o dôležitosti udelenia slobodného a informáciami podloženého súhlasu pacientom pre hospitalizáciu a lekárom zvolenú liečbu. 
3. Vykonanie liečby alebo uplatnenie liečebných postupov bez udelenia súhlasu pacientom v zdravotníckom psychiatrickom zariadení. 
4. Neposkytnutie včasnej zdravotnej starostlivosti a zdravotníckej pomôcky a poskytnutie zdravotnej starostlivosti len v obmedzenom rozsahu počas väzby alebo vo výkone trestu odňatia slobody.
5. Nedostupnosť zdravotnej starostlivosti, najmä špecializovanej ambulantnej zdravotnej starostlivosti. 
6. Vyberanie poplatkov vo verejne dostupných ambulanciách. 
7. Nedostupnosť dlhodobej zdravotnej starostlivosti v domácnosti u ťažko zdravotne postihnutých osôb, vyžadujúcich si 24-hodinovú starostlivosť. 
8. Odmietnutie poskytnutia zdravotnej starostlivosti, poskytnutie nedostatočnej zdravotnej starostlivosti, nepredpísanie požadovanej liečby a podobne.
9. Nepostačujúce nastavovanie kritérií schvaľovania a poskytovania liekov na výnimku.
10. Diagnostika a liečba v prípade zriedkavých chorôb..

Na druhej strane nás veľkou dávkou optimizmu napĺňajú pozitívne zmeny v oblasti duševného zdravia, na ktorých má zásluhu Ministerstvo zdravotníctva Slovenskej republiky. Veríme, že schválenie nového Národného programu duševného zdravia a jeho Akčného plánu na roky 2024-2030 prinesie dlho očakávané zmeny a zvýšenie kvality v oblasti starostlivosti o duševné zdravie. Vítame, že sa pozornosť v najbližších rokoch bude upriamovať nielen na prevenciu a skorú intervenciu, ktoré považujeme za kľúčové, ale aj destigmatizáciu, inklúziu a najmä dodržiavanie práv s ohľadom na potreby zraniteľných skupín. Zavedenie komunitnej starostlivosti, ktorá môže byť poskytovaná aj v domácom prostredí s prihliadnutím na individuálne potreby jednotlivcov, vnímame ako významný krok v starostlivosti o duševné zdravie, ktorý zaiste prispeje k zlepšeniu starostlivosti a deinštitucionalizácii. 

Keďže sa však jedná o široko koncipovaný materiál, je dôležité, aby ministerstvo zdravotníctva spolupracovalo pri jeho realizácii s kľúčovými subjektami a zohľadnilo vznesené odborné pripomienky. Nemenej dôležité bude aj zabezpečenie kontinuálneho financovania aktivít programu. 

V súvislosti s negatívnymi skúsenosťami z monitoringov týkajúcich sa používania obmedzovacích prostriedkov, ako aj podnetov od prepustených pacientov, vítame, že ešte v roku 2023 bola prijatá nová právna úprava týkajúca sa používania obmedzovacích prostriedkov. Stále však vnímame ako problematické, že obmedzovacie prostriedky sa evidujú len vo vzťahu k osobám s duševnou poruchou a nie na všetkých somatických oddeleniach. Počas pravidelných monitoringov budeme ďalej pozorne sledovať, ako sa tieto zmeny premietli do praxe. Bližšie sú zistenia z monitoringov psychiatrických zariadení podľa Dohovoru uvedené v Kapitole 5.2 (
Monitorovanie psychiatrických zariadení), Monitorovacia činnosť a zistenia z monitoringov podľa Dohovoru proti mučeniu, v Kapitole 5 (Národný preventívny mechanizmus). 

Naďalej sa tiež stretávame s podnetmi týkajúcimi sa žiadostí o pomoc pri riešení nesprávne alebo nedostatočne poskytnutej zdravotnej starostlivosti, alebo odmietnutia poskytnutia zdravotnej starostlivosti. Preskúmanie včasnosti, rozsahu a kvality poskytnutej zdravotnej starostlivosti nepatrí do pôsobnosti komisára pre osoby so zdravotným postihnutím. Na tento účel je zriadený Úrad pre dohľad nad zdravotnou starostlivosťou, ktorý je oprávnený vykonať kontrolu a prijať aj príslušné opatrenia voči zdravotníckemu zariadeniu vrátane uloženia sankcií. 

Hoci kvalita poskytovania zdravotnej starostlivosti nepatrí do kompetencie komisárky pre osoby so zdravotným postihnutím, dodržiavanie práv pacientov so zdravotným postihnutím áno. Podľa Článku 25 ods. 5 Dohovoru o právach osôb so zdravotným postihnutím sa Slovenská republika zaviazala poskytovať zdravotnú starostlivosť, ktorú osoby so zdravotným postihnutím, vrátane detí a starších osôb, špecificky potrebujú v dôsledku svojho zdravotného postihnutia, a to vrátane včasného zistenia, intervencie a služieb určených na minimalizáciu alebo prevenciu ďalšieho zdravotného postihnutia.

Za znepokojivé považujeme, že sa na ÚKOZP v minulom roku obrátilo viacero podávateľov, ktorí sa sťažovali na necitlivú komunikáciu personálu v nemocniciach, či už vo vzťahu k pacientom alebo ich rodinných príslušníkom. Každá osoba má právo, aby sa s ňou zaobchádzalo s primeranou úctou, o to viac, ak ide o umierajúcich ľudí na sklonku ich života. 

Aj v roku 2024 sme sa zaoberali životnou situáciou detí trpiacich achondropláziou (nízkym vzrastom). V roku 2021 bolo v Európskej únii schválené použitie lieku Voxzogo. Tento liek však nie je v Slovenskej republike kategorizovaný podľa § 6 zákona č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov, v znení neskorších predpisov. Liečba týmto liekom je preto naďalej možná len na základe výnimky udelenej zdravotnými poisťovňami. Ministerstvo zdravotníctva však v auguste oznámilo, že tento liek vstúpil do procesu kategorizácie a momentálne sa čaká na jeho kategorizáciu. Na danú tému prebehlo rokovanie so zástupcami občianskeho združenia Palčekovia, kanceláriou verejného ochrancu práv a Slovenským národným strediskom pre ľudské práva.

Rovnako sa na ÚKOZP obracajú aj iní podávatelia, ktorých ochorenia patria medzi zriedkavé choroby. Tieto osoby musia čeliť mnohým prekážkam, akými sú problémy s diagnostikou, nedostatok špecializovanej starostlivosti a problémy pri schvaľovaní liečby, ktorá býva v ich prípade často nekategorizovaná. Nepostačujúce nastavovanie kritérií schvaľovania a poskytovania liekov na výnimku považujeme za vážny problém. Schvaľovanie by malo prebiehať podľa jasne stanovených kritérií tak, aby pacienti so zdravotným postihnutím neboli vzhľadom na špecifický zdravotný stav a nákladnosť liečby diskriminovaní v porovnaní s ostatnými pacientmi. Preto je veľmi dôležité, aby poisťovne svoje zamietavé stanovisko dostatočne odôvodnili a zároveň dbali na to, aby nedochádzalo k neodôvodneným rozdielom a dodržala sa zásada rovnakého zaobchádzania. Problematiku výnimkovej liečby pozorne sledujeme v spolupráci s kanceláriou verejného ochrancu práv, ktorá pripravuje k uvedenej problematike analýzu. 

Obracajú sa na nás aj pacientske organizácie, ktoré hľadajú pomoc a podporu napríklad pri úprave legislatívy. Je to vždy beh na dlhú trať, bojuje sa ťažko a niekedy aj veľmi dlhý čas. Napriek tomu sa snažíme, aby sa ľuďom s ťažkým zdravotným postihnutím žilo ľahšie. 

Viaceré z podnetov sa týkali nepreplatenia zdravotníckych pomôcok alebo zamietavého stanoviska v súvislosti s kúpeľnou liečbou. So žiadosťou o pomoc sa na mňa obrátili rodičia dieťaťa s ťažkým zdravotným postihnutím, ktorému poisťovňa nechcela uhradiť kategorizovanú zdravotnícku pomôcku – elektrický vozík, z dôvodu nesplnenia indikačných kritérií. Rovnaký vozík mal podávateľ posledných sedem rokov a aj vďaka nemu môže viesť aktívnejší život. Chlapček má od narodenia čiastočne postihnuté horné končatiny, čo mu však nebráni v ovládaní vozíka. Napriek tomu, že sa jeho stav, ani indikačné kritériá zdravotníckej pomôcky nezmenili, poisťovňa ten istý typ vozíka tentokrát odmietla uhradiť. V súlade s princípom právnej istoty by mali poisťovne v rovnakých prípadoch postupovať rovnako. 

V oblasti kúpeľnej starostlivosti sa ďalej stretávame s prípadmi, keď je kúpeľná liečba zamietnutá z dôvodu interného výkladu indikačných kritérií zdravotnou poisťovňou. Jedným z takýchto kritérií je napríklad pojem dispenzarizácie, t. j. aktívneho a systematického sledovania zdravotného stavu osoby, u ktorej je predpoklad zhoršovania zdravotného stavu, jej vyšetrenie a liečba. Zoznam chorôb, frekvenciu vyšetrení a poskytovateľov zdravotnej starostlivosti vykonávajúcich dispenzarizáciu ustanovuje vyhláška ministerstva zdravotníctva.[footnoteRef:74] Napriek tomu, že vyhláška stanovuje iba frekvenciu vyšetrení, zdravotná poisťovňa podmieňuje schválenie kúpeľnej starostlivosti nahlásením pacienta do dispenzárnej starostlivosti a užívaním medikamentóznej liečby. Extenzívnym výkladom indikačných kritérií podľa môjho názoru zdravotné poisťovne v uvedených prípadoch prekračujú rozsah svojich právomocí. [74:  	Vyhláška Ministerstva zdravotníctva SR č. 127/2014 Z. z., ktorá ustanovuje zoznam chorôb, pri ktorých sa poskytuje poistencovi verejného zdravotného poistenia dispenzarizácia, frekvencia vyšetrení a poskytovatelia zdravotnej starostlivosti vykonávajúci dispenzarizáciu. ] 


K téme zdravotníctva ďalej uvádzame, že nedostupnosť zdravotnej starostlivosti je problémom, ktorý sa týka celého Slovenska. Osoby so zdravotným znevýhodnením musia zároveň pri hľadaní zdravotnej starostlivosti čeliť ďalším prekážkam, akými sú obmedzené financie a výzvy, ktoré vyplývajú z ich zdravotného postihnutia. Viacerí podávatelia sa na mňa obrátili so žiadosťou o pomoc v súvislosti s dlhými čakacími lehotami u lekárov. Problémy vnímame aj v rámci chýbajúcej špecializovanej ambulantnej starostlivosti. Je nesporné, že v zdravotníctve chýbajú tisíce sestier a lekárov. Keďže veľká časť osôb pracujúcich v zdravotníctve je v dôchodkovom veku, tento problém sa stále viac prehlbuje. Po odchode lekárov do dôchodku majú pacienti veľký problém nájsť si nového lekára, pretože existujúce ambulancie z kapacitných dôvodov nie sú schopné prijímať nových pacientov. 



V súvislosti s vyššie opísanými problémami preto vítame iniciatívu ministerstva zdravotníctva riešiť ich. Novela zákona č. 578/2004 Z. z., účinná od 1.januára 2025 prináša zmeny, ktoré by mohli prispieť k zlepšeniu dostupnosti a kvality zdravotnej starostlivosti. Pozitívne vnímame zmeny týkajúce sa preskripcie liekov, zjednodušenia návštev špecializovaných ambulancií či preventívnych prehliadok u lekára špecialistu bez výmenného lístka. Zavedenie príznaku verejnej dostupnosti a zadefinovanie dynamickej siete špecializovanej ambulantnej starostlivosti môže zlepšiť dostupnosť zdravotnej starostlivosti a prispieť k skráteniu čakacích dôb. Možnosť zamestnať administratívneho pracovníka v zdravotníctve aspoň čiastočne odbremení zdravotníckych pracovníkov, čo by mohlo pomôcť uvoľniť kapacity pre nových pacientov. 

V nadväznosti na predchádzajúce správy a odporúčania pozitívne hodnotíme aj rozšírenie dostupnosti stomatologickej starostlivosti v celkovej anestézii. Pozorne budeme sledovať aj zmeny týkajúce sa ošetrovateľskej starostlivosti poskytovanej dieťaťu v domácnosti prostredníctvom agentúr domácej ošetrovateľskej starostlivosti. Napriek legislatívnym zmenám, ktoré sa týkali poskytovania zdravotnej starostlivosti v domácnosti pre pacientov napojených na domácu pľúcnu ventiláciu, žiaľ, evidujeme problém s ich aplikáciou do praxe, ktorá je zapríčinená najmä nevhodne nastaveným finančným ohodnotením špecializovaných sestier. Preto je kľúčové, aby prijaté zmeny mali tiež dostatočné finančné krytie. V opačnom prípade tieto zmeny zostanú iba na papieri a tí, ktorým mali pomôcť, ostanú naďalej bez tak veľmi potrebnej pomoci. 

Za neospravedlniteľné a závažné porušenie základných ľudských práv a dôstojnosti považujeme prípady policajnej brutality a zanedbania zdravotnej starostlivosti voči ľuďom bez domova. Apelujeme na zodpovedné orgány, aby zabezpečili ochranu zraniteľných skupín. Osoby bez domova často čelia nielen sociálnym a ekonomickým problémom, ale aj zdravotným postihnutiam, ktoré môžu zhoršovať ich situáciu. Pozitívne zmeny týkajúce sa zväčšenia rozsahu zdravotnej starostlivosti, reflektujeme v časti Príklady dobrej praxe. Sme radi, že sa nám podarilo tiež iniciovať odbornú diskusiu, ktorej cieľom je hľadanie riešení zložitej situácie osamelých starších ľudí so zdravotným postihnutím a ľudí bez domova. Viaceré aktivity sú už naplánované aj na rok 2025.



[bookmark: _Toc193813680]Príbeh štrnásty
V pasci nemocnice: strach z elektrošokov
	Skúste si predstaviť, že ste držaný v lôžkovom psychiatrickom zdravotníckom zariadení bez vašej vôle, bez vášho súhlasu. Hovorí sa tomu nedobrovoľná hospitalizácia. Skutočne existujú zákonné dôvody, pre ktoré vás zdravotnícke zariadenie po vašej hospitalizácii nemusí prepustiť ani na reverz. Uvedené konanie zdravotníckeho zariadenia je prípustné, ak postupuje v zmysle zákona o zdravotnej starostlivosti[footnoteRef:75], pričom túto prípustnosť preveruje a schvaľuje príslušný súd. Aby ste v zdravotníckom zariadení mohli byť držaný bez zákonného dôvodu a proti svojej vôli, je zdravotnícke zariadenie v zákonom stanovenej lehote povinné oznámiť nedobrovoľnú hospitalizáciu súdu. Čo však v prípade, ak zdravotnícke zariadenie plne nerešpektuje svoje zákonné povinnosti? Ako vieme preukázať, že sme súhlas s ďalšou hospitalizáciou odvolali? [75:  	Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov.] 



Naša značka: KZP/0580/2024/04R
	Napriek tomu, že pani Viola pochádza z problematickej rodiny a jej rodinné zázemie nikdy nebolo ideálne, krásu života sa vždy snažila hľadať v umení. Rada maľuje a radosť taktiež nachádza v anglickom jazyku, ktorý vyštudovala. Život jej však skomplikovala schizofrénia. Pre túto diagnózu bola viackrát hospitalizovaná v psychiatrických zariadeniach. Myslela si, že po nasadení liekov sa bude cítiť lepšie a bude môcť aj normálnejšie fungovať. Liečba, ktorú jej nastavili počas hospitalizácie, sa však častokrát vymykala jej predstavám. Okrem liekov, ktoré jej nasadili, tvrdila, že veľakrát dostávala aj elektrošoky, a to proti svojej vôli. Aj to bol dôvod, prečo nás pani Viola v jedno poobedie navštívila a vyrozprávala nám svoj príbeh. Príbeh o tom, koľko “rúnd” elektrošokov už vo svojom živote mala a aké nočné mory z toho dodnes má.

Keď sa jedno ráno pani Viola necítila dobre, čo pripisovala tomu, že posledných pár dní vynechala svoje lieky, rozhodla sa, že skúsi nájsť pomoc v nemocnici. Preto sa nechala dobrovoľne hospitalizovať. 

Od nášho posledného kontaktu uplynul viac než mesiac, keď pani Viola zatelefonovala do Úradu komisára pre osoby so zdravotným postihnutím. Bola som šokovaná, keď mi oznámila, že sa práve nachádza proti svojej vôli v psychiatrickej nemocnici. Situácia sa však stala ešte vážnejšou, keď mi pani Viola povedala, že jej chcú v zariadení podať elektrošoky. Liečbu, ktorej sa tak obávala, keď o nej hovorila pri našom prvom osobnom stretnutí. Elektrokonvulzívna liečba je pritom natoľko invazívna, že jej podávanie bez informovaného súhlasu pacienta môže prekročiť hranicu zlého zaobchádzania, ktoré sa rovná mučeniu alebo krutému, neľudskému alebo ponižujúcemu zaobchádzaniu alebo trestaniu.

Za pani Violou sme sa rozhodli vycestovať osobne. Bola hospitalizovaná na akútnom oddelení. S primárkou oddelenia sme sa dohodli, že sa s pani Violou o jej problémoch a prežívaní porozprávame v jej kancelárii osamote. Pri osobnom stretnutí nám pani Viola rozpovedala, prečo sa rozhodla pre hospitalizáciu na psychiatrii. V úvode spomenula, že sa najskôr nechala dobrovoľne hospitalizovať na psychiatrickom oddelení Fakultnej Nemocnice, keďže pociťovala strach zo svojho manžela, ktorý ju sexuálne napadol, ako aj zo svojich rodičov, pri ktorých sa obávala, že by ju i tak opätovne neskôr nechali zavrieť na psychiatrii. Jej stav bol navyše zhoršený vysadením predpísaných liekov, ktoré v jej ťažkej situácii nedokázala užívať.

Počas hospitalizácie vo fakultnej nemocnici sa začala pani Viola cítiť lepšie. Na doliečenie ju previezli do psychiatrickej nemocnice, odkiaľ sa nám približne po dvoch týždňoch ozvala. Keďže nám v telefonáte, dva dni pred naším príchodom do zariadenia opakovala, že v nemocnici už ďalej zostať nechce, overovali sme jej situáciu rozhovorom s primárkou i prezeraním jej zdravotných záznamov. Primárka nám sama oznámila, že pani Viola odvolala svoj súhlas s hospitalizáciou, avšak podľa jej vyjadrenia sa o tom dozvedela až v deň nášho príchodu, počas rannej vizity. Ani v zdravotnej dokumentácii však nebol žiaden záznam o tom, že pani Viola chce byť z nemocnice prepustená. Nenachádzal sa v evidencii za predošlé dni, ani v evidencii zo dňa nášho príchodu. Čas, kedy o prepustenie požiadala pani Viola skutočne, sme preto nedokázali spoľahlivo overiť.

Pritom čas, kedy pacient vyjadrí nesúhlas s ďalšou hospitalizáciou je podstatný údaj. Zdravotníckemu zariadeniu totiž v zmysle zákona[footnoteRef:76] začína týmto momentom plynúť 24 hodín na oznámenie prevzatia osoby do ústavnej starostlivosti súdu, a to v prípade, že trvá na tom, aby pacient zostal naďalej hospitalizovaný. V prípade, ak zdravotnícke zariadenie neeviduje takéto vyjadrenie pacienta, je náročné zistiť, kedy k nemu skutočne došlo, a či si zariadenie svoju zákonnú povinnosť splnilo. [76:  	Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov a Zákon č. 161/2015 Z. z. Civilný mimosporový poriadok.] 


Ktoré články Dohovoru o právach osôb so zdravotným postihnutím boli v tomto prípade dotknuté?

Článok 14 – Právo na slobodu a osobnú bezpečnosť
Podľa tohto článku štát musí zabezpečiť, aby osoby so zdravotným postihnutím využívali rovnaké právo na slobodu a osobnú bezpečnosť ako ostatní, a to bez diskriminácie. Osoby so zdravotným postihnutím preto nebudú nezákonne alebo svojvoľne zbavené slobody a akékoľvek zbavenie slobody musí byť v súlade so zákonom.

Článok 15 – Ochrana pred mučením alebo krutým, neľudským či ponižujúcim zaobchádzaním alebo trestaním
Štát musí zabezpečiť, aby nikto nebol vystavený mučeniu, krutému, neľudskému či ponižujúcemu zaobchádzaniu alebo trestaniu. Osoby so zdravotným postihnutím nemôžu byť vystavené lekárskym či vedeckým pokusom bez ich slobodného a informovaného súhlasu.

Ak by si nemocnica nesplnila svoju zákonnú povinnosť, ktorá jej vyplýva z § 253 odsek 1 Civilného mimosporového poriadku, došlo by k odňatiu akejkoľvek faktickej možnosti pre pani Violu domáhať sa preskúmavania zákonnosti svojho pozbavenia slobody. 

Nakoľko však v zdravotných záznamoch pani Violy absentovala akákoľvek zmienka o jej žiadosti o prepustenie, nebolo pre nás možné jednoznačne určiť, či začala zariadeniu plynúť lehota 24 hodín na oznámenie súdu, že informovaný súhlas bol odvolaný ešte pred našou návštevou. V každom prípade zariadenie ohlásilo nedobrovoľnú hospitalizáciu pani Violy súdu v deň nášho príchodu do nemocnice, kedy pani Viola podľa zariadenia prvýkrát požiadala o prepustenie. Súd rozhodol spôsobom, že hospitalizácia pani Violy je nutná, pretože bez ďalšej hospitalizácie a neužívania predpísanej liečby by hrozilo ohrozenie jej zdravia.

Súd sa stotožnil s argumentáciou psychiatrickej nemocnice, podľa ktorej si zdravotný stav pani Violy vyžadoval ďalšiu hospitalizáciu. Pani Viola bola už od jej prijatia hospitalizovaná na akútnom oddelení. Jej prepustenie by podľa psychiatrickej nemocnice mohlo vážne ohroziť jej zdravotný stav, ktorý si vyžadoval pokračovanie v nastavenej liečbe. Z tohto dôvodu nemocnica trvala na pokračovaní hospitalizácie pani Violy, aj na nedobrovoľnom základe po tom, čo pani Viola informovaný súhlas odvolala.
 
Pani Viola sa počas celej hospitalizácie v psychiatrickej nemocnici nachádzala na akútnom oddelení z dôvodu, že zariadenie od začiatku konštatovalo jej zhoršený zdravotný stav. V čase, keď pani Viola odvolala súhlas s hospitalizáciou zariadenie trvalo na jej ďalšom zotrvaní v nemocnici pre jej pretrvávajúci nepriaznivý zdravotný stav. Prípadné prepustenie zo zariadenia a nepokračovanie v stanovenej liečbe by podľa slov zariadenia mohlo ohroziť jej zdravie. Z tohto dôvodu zariadenie konštatovalo nedobrovoľnú hospitalizáciu, ktorú ohlásilo súdu.

V tejto veci je však potrebné upriamiť pozornosť na skutočnosť, že platná legislatíva upravuje výlučne len konanie o prípustnosti prevzatia a držania v zdravotníckom zariadení. To sa vzťahuje iba na nedobrovoľné obmedzenie slobody pacienta, nie na jeho liečbu. Slovenský právny poriadok nepozná inštitút nedobrovoľnej liečby bez informovaného súhlasu pacienta, ktorý by bolo možné nahradiť súdom. 

Čo sa týka prípadu pani Violy, významným dôvodom, prečo nechcela pokračovať v hospitalizácii, bol práve strach z „elektrošokov“, na ktorých podaní psychiatrická nemocnica trvala. 

Boli obavy pani Violy voči z podania elektrokonvulzívnej terapie skutočne oprávnené? 

Podľa medzinárodných štandardov[footnoteRef:77] by pacienti mali byť zásadne v situácii, ktorá im umožňuje poskytnúť slobodný a informovaný súhlas s liečbou. Prijatie osoby do psychiatrického zariadenia na nedobrovoľnom základe by sa nemalo chápať ako povolenie liečby bez jej súhlasu. Z toho vyplýva, že každý duševne spôsobilý pacient držaný, či už dobrovoľne alebo nedobrovoľne, by mal mať možnosť odmietnuť liečbu alebo akýkoľvek iný lekársky zásah. Každé odklonenie z tejto základnej zásady by malo byť založené na zákone a vzťahovať sa len na jednoznačne a prísne vymedzené výnimočné okolnosti. Súhlas s liečbou sa môže samozrejme považovať za slobodný a informovaný len vtedy, ak sa zakladá na úplných, presných a zrozumiteľných informáciách o stave pacienta a navrhovanej liečbe. V súčasnosti absentuje v slovenskej právnej úprave konanie, v ktorom by súd mohol nahradiť informovaný súhlas s liečbou. Bez súhlasu pacienta je preto možné liečbu aplikovať iba pri priamom ohrození jeho života. Štandardný postup aplikácie elektrokonvulzívnej terapie upravuje Komplexný manažment pacienta podstupujúceho elektrokonvulzívnu liečbu, ktorý vydalo Ministerstvo zdravotníctva Slovenskej republiky podľa § 45 odsek 1 písmeno c) zákona 576/2004 Z. z. o zdravotnej starostlivosti a o zmene a doplnení niektorých zákonov v znení neskorších predpisov. [77:  	rm.coe.int/16806cd43a.] 


U pani primárky sme sa z tohto dôvodu uistili, že Nemocnica bude konať v súlade so zákonom a teda táto terapia nebude pani Viole podaná bez jej súhlasu, okrem prípadov, predvídaných vyššie uvedeným štandardom[footnoteRef:78].. [78:  	Ministerstvo zdravotníctva Slovenskej republiky vydalo v rámci schválených štandardných postupov aj „Komplexný manažment pacienta podstupujúceho elektrokonvulzívnu liečbu“, ktorého autormi je celý rad špecialistov lekárov z oblasti psychiatrie. Podľa vyššie uvedeného Komplexného manažmentu v prípadoch, v ktorých pre závažnosť duševnej poruchy pacient nie je schopný rozhodnúť o navrhovanej liečbe (ako je napr. letálna katatónia, ťažké depresívne stavy s psychotickými príznakmi, suicidálny pacient) je možné ECT aplikovať aj bez súhlasu pacienta, pokiaľ je dodržaný platný právny rámec pre takéto situácie, predovšetkým splnená požiadavka § 6 ods. 9 zák. č. 576/2004 Z. z. Podľa uvedeného paragrafu informovaný súhlas sa nevyžaduje v prípade a) neodkladnej starostlivosti, ak nemožno včas získať informovaný súhlas, ale ho možno predpokladať, b) ochranného liečenia uloženého súdom, detencie uloženej súdom a poskytovania zdravotnej starostlivosti na základe rozhodnutia súdu podľa osobitného predpisu, c) ústavnej starostlivosti, ak ide o osobu, ktorá šíri prenosnú chorobu, ktorá závažným spôsobom ohrozuje jej okolie, alebo d) ambulantnej starostlivosti alebo ústavnej starostlivosti, ak ide o osobu, ktorá v dôsledku duševnej choroby alebo s príznakmi duševnej poruchy ohrozuje seba alebo svoje okolie, alebo ak hrozí vážne zhoršenie jej zdravotného stavu. Indikácie ECT bez poskytnutého informovaného súhlasu sú vymedzené závažnosťou príznakov, ktoré definujú podmienky, za ktorých trvania je priamo prítomné ohrozenie života pacienta – najmä odmietanie per os príjmu s hrozbou rozvratu vnútorného prostredia, výskyt suicidálnych tendencií, pretrvávajúce brachiálne agresívne správanie. Súčasne musia tieto príznaky spĺňať kritériá: vyplývajú z charakteru ochorenia, nesmú byť vysvetliteľné iným medicínskym problémom, musia dosahovať takú závažnosť, že predstavujú ohrozenie života pacienta alebo jeho okolia, musí ísť o časovo významnú dĺžku prejavov, predchádzajúce farmakologické a nefarmakologické intervencie sú zjavne nedostatočné, respektíve by zlepšenie priniesli až s výrazným časovým oneskorením, zvyšujúc tak riziko nebezpečenstva z premeškania, dá sa medicínsky odôvodnene predpokladať pozitívny vplyv elektrokonvulzie na symptóm (napr. pozitívny klinický efekt v minulosti). Pred použitím ECT bez súhlasu pacienta je potrebné vypracovať písomné prehlásenie indikujúceho lekára potvrdené nadriadeným lekárom – psychiatrom príslušného zdravotníckeho zariadenia, že použitie tohto typu liečby je nevyhnutné z hľadiska záchrany života, ochrany jeho zdravia, bez ktorej by mohol utrpieť nenapraviteľné škody. Jeho štandardnou súčasťou je aj odborný názor ďalšieho odborníka – psychiatra, preferenčne z iného pracoviska, ktorý je oprávnený indikovať ECT, pred konečným rozhodnutím nadriadeného. Po zlepšení klinického stavu je potrebné k pokračovaniu ECT liečby získať súhlas pacienta.] 


A ako to nakoniec dopadlo?

Po rozhodnutí súdu, ktorý vyhovel psychiatrickej nemocnici, sa pri ďalšej hospitalizácii nemocnici napokon podarilo presvedčiť pani Violu, aby spomínanú elektrokonvulzívnu liečbu podstúpila. Pani Viola tak nemocnici udelila svoj informovaný súhlas s liečbou, po ktorej bola následne z nemocnice prepustená. Po prepustení z nemocnice sa nám podarilo s pani Violou spojiť telefonicky. V rozhovore uviedla, že sa po hospitalizácii cíti lepšie, hľadá si prácu a chce sa osamostatniť.

Tento príbeh nás však núti zamyslieť sa nad tým, či po vzore nedobrovoľnej hospitalizácie nie je potrebné legislatívne upraviť aj situácie, kedy je potrebné úkon či liečbu aplikovať aj bez súhlasu pacienta. Prax totiž ukazuje, že výklad aktuálneho znenia zákona nie je pri aplikácii elektrokonvulzívnej terapie jednoznačný a takáto situácia znižuje úroveň ochrany práv pacienta a vyvoláva právnu neistotu. Riešením by preto mohlo byť legislatívne zakotvenie nahradenia súhlasu pacienta s liečbou pred nezávislým a nestranným súdom, za podmienky vypočutia pacienta ako aj lekárov s tým, že v prípade kladného rozhodnutia má pacient možnosť podať opravný prostriedok. Takáto právna úprava by bola v súlade s moderným prístupom k liečbe ľudí s duševnou poruchou, ktorý kladie dôraz na dôstojnosť, participáciu a sociálne začlenenie pacientov

Aj v prípade neexistencie takejto právnej úpravy však majú zariadenia možnosť predísť situácii, aká sa stala v prípade pani Violy. Vhodným spôsobom, ako možno zabezpečiť, aby zariadenia vnímali právne záruky, ako napríklad právo osoby odvolať informovaný súhlas s hospitalizáciou, odmietnuť liečbu či právo vyjadriť nesúhlas s elektrokonvulzívnou liečbou, môže byť vypracovanie písomného „usmernenia“ v spolupráci s pacientom už pri nástupe na hospitalizáciu. Bola by to akási obdoba vyjadrenia, ako si pacient praje, aby sa s ním zaobchádzalo v prípade, že počas hospitalizácie bude v stave, kedy nebude schopný vyjadriť svoje želanie. Mohol by napríklad vyjadriť svoje preferencie konkrétnej liečby či naopak vyjadriť želanie, že určitú liečbu nechce podstúpiť, napríklad z dôvodu traumatizácie v minulosti. Napriek skutočnosti, že povinnosť vypracovávať takéto „usmernenie“ nie je zakotvená v slovenskom právnom poriadku, Dohovor o právach osôb so zdravotným postihnutím ju pozná, a tak nič nebráni zariadeniam, aby si postup, ktorý z nej plynie, osvojili, a konali tak v najlepšom záujme svojich pacientov.





[bookmark: _Toc193813681]Príbeh pätnásty
Keď je človek so zdravotným znevýhodnením vo výkone trestu odňatia slobody potrestaný dvojnásobne
	Všetky osoby so zdravotným postihnutím sú vo väzení vystavené vyššiemu riziku diskriminácie a viktimizácie, ktoré môžu viesť k zneužívaniu, zlému zaobchádzaniu a násiliu, a to nielen zo strany personálu, ale aj iných zaistených osôb. Zdravotný stav, vek a ťažké telesné znevýhodnenie patria medzi faktory, ktoré treba pri výkone trestu zohľadniť. Medzinárodné štandardy nemožno vykladať tak, že stanovujú všeobecnú povinnosť prepustiť odsúdeného zo zdravotných dôvodov alebo previezť do civilnej nemocnice, aj keď trpí chorobou, ktorá je obzvlášť ťažko liečiteľná. Vyžadujú však, aby štát zabezpečil, že odsúdení sú zadržiavaní v podmienkach, ktoré sú v súlade s rešpektovaním ľudskej dôstojnosti, aby spôsob a metóda výkonu trestu nevystavovali utrpeniu alebo ťažkostiam, ktoré by im spôsobovali intenzitu presahujúcu nevyhnutnú mieru utrpenia, spojenú s výkonom trestu, a aby vzhľadom na praktické požiadavky výkonu trestu, bolo primerane zabezpečené ich zdravie a blaho, napríklad poskytnutím potrebnej lekárskej pomoci.


Naša značka: KZP/0191/2023/04R
	Pán Jozef bol odsúdený za ekonomickú trestnú činnosť na nepodmienečný trest odňatia slobody. Ešte pred nástupom na výkon trestu mu bola po úraze amputovaná dolná končatina. Počas pobytu vo väzbe mu bola poskytnutá tzv. prvoprotéza (dočasná protéza pri amputácii končatiny). Prvoprotéza sa musí vymeniť po 4 až 6 mesiacoch. Pán Jozef s touto prvoprotézou nastúpil na výkon trestu. Nakoľko ústav na výkon trestu nezabezpečil výmenu protézy, začali mu bolesti na kýpti z dôvodu nevyhovujúceho stavu protézy a vznikla infekcia. Následne bol umiestnený na ošetrovni v ústave a musel absolvovať každodenné preväzy takým spôsobom, že vždy musel zoskákať na barlách do ambulancie, ktorá sa nachádza na prízemí, pričom izby ošetrovne sa nachádzajú na 1. poschodí. 

Pán Jozef bol na ošetrovni veľmi dlhý čas, dokopy až 18 mesiacov, táto však nespĺňala požiadavky pre dlhodobé ubytovanie osoby so zdravotným postihnutím. Na izbe v ošetrovni mu bola pridelená otáčavá stolička, na ktorej sa mohol aspoň pohybovať po izbe, a aj to až po tom, ako najprv „prerúčkovával“ zo stoličky na posteľ, aby sa niekam dostal. Nakoľko na ošetrovni sú všade prahy, aj na toaletách, pohyb aj po samotnom poschodí ošetrovne bol pre pána Jozefa veľmi namáhavý. V prípade, že sa potreboval dostať na ošetrenie alebo kamkoľvek inam, musel „zoskákať“ s pomocou bariel na prízemie a potom ku vchodu na eskortu – čo predstavuje vzdialenosť niekoľko stoviek metrov. Pánovi Jozefovi niekedy bola dovážaná strava, inokedy však musel za týchto podmienok chodiť na výdaj stravy do jedálne. Taktiež bol obmedzený na kontakte s rodinou aj vonkajším svetom, nemohol vôbec chodiť von. 

Ani režim a organizácia aktivít neboli prispôsobené zdravotnému obmedzeniu, najmä stupňu a závažnosti zdravotného znevýhodnenia, nebolo mu poskytnuté žiadne poradenstvo a zaobchádzanie s ním nebolo zamerané na obmedzenia vyplývajúce zo zdravotného znevýhodnenia. Taktiež mu nebolo umožnené, s prihliadnutím na jeho zdravotné znevýhodnenie, rozvíjať a rozširovať okruh záujmov, zúčastňovať sa osvetových, kultúrnych, vzdelávacích a športových aktivít podľa podmienok v ústave.

Po roku a pol bola pánovi Jozefovi konečne spoločnosťou, ktorá vyrába ortopedické pomôcky vymenená prvoprotéza za novú protézu, ktorá však nesedela. Pán Jozef bol teda z ošetrovne pridelený znova na oddiel do ústavu s ostatnými spoluodsúdenými, aj keď bolo zrejmé, že táto nová protéza mu nesedí. Už o tri dni sa znova vrátil na ošetrovňu, lebo mu opätovne vznikol zápal na kýpti, kde zotrvával po celý čas výkonu trestu z dôvodu opakovaných zápalov. Počas celej doby mu nebola umožnená žiadna rehabilitácia, hoci bola nariadená doktorom po amputácii nohy. 

Pán Jozef sa nakoniec obrátil na nás, namietajúc nedostatočné poskytovanie zdravotnej starostlivosti a celkové podmienky výkonu trestu osoby so zdravotným znevýhodnením. Po tom, ako úrad začal riešiť jeho podnet, pán Jozef bol prevezený do ústavu na výkon trestu odňatia slobody v Košiciach-Šaci, ktorý vytvára lepšie podmienky pre výkon trestu osôb so zdravotným znevýhodnením. Dnes je pán Jozef už na slobode. 

Ktoré články Dohovoru o právach osôb so zdravotným postihnutím boli v tomto prípade dotknuté? 

Článok 14 – Právo na slobodu a osobnú bezpečnosť

Štát musí zabezpečiť, aby osoby so zdravotným postihnutím na rovnakom základe s ostatnými využívali právo na slobodu a osobnú bezpečnosť; neboli nezákonne alebo svojvoľne zbavené slobody, aby každé zbavenie slobody bolo v súlade so zákonom a aby existencia zdravotného postihnutia nebola za nijakých okolností dôvodom na zbavenie slobody. V prípade, ak boli osoby so zdravotným postihnutím akýmkoľvek postupom zbavené slobody, majú na rovnakom základe s ostatnými nárok na záruky v súlade s medzinárodným právom v oblasti ľudských práv a má sa s nimi zaobchádzať v zhode s cieľmi a zásadami Dohovoru, vrátane poskytnutia primeraných úprav.

V Dohovore o právach osôb so zdravotným postihnutím (článok 2) sa tiež zavádza kľúčové ustanovenie o „primeraných úpravách“, z čoho vyplýva povinnosť vykonať primerané úpravy postupov a fyzických zariadení miest zaistenia s cieľom zabezpečiť osobám so zdravotným postihnutím uplatňovanie ich práv na rovnakom základe s ostatnými. Rovnaké ustanovenie je teraz zakotvené v revidovaných Štandardných minimálnych pravidlách OSN pre zaobchádzanie s väzňami („pravidlá Nelsona Mandelu“; Pravidlo 5.2). 

Odmietnutie primeraných úprav môže viesť k životným podmienkam, ktoré sa rovnajú zlému zaobchádzaniu a mučeniu. Primerané úpravy znamenajú, že si môžu vyžadovať špeciálne vybavenie (napr. načúvacie prístroje, barly, invalidné vozíky) a služby (napr. prístupné obytné priestory, tlmočníci). Napríklad nepočujúci väzni by mali mať prístup k tlmočníkom posunkovej reči pre vzdelávacie programy, lekárske konzultácie alebo pojednávania o podmienečnom prepustení. Podobne aj osoby so zrakovým znevýhodnením by mali mať prístup k veľkým tlačeným materiálom, zvukovým knihám alebo knihám v Braillovom písme.

Napriek princípu rovnocennosti starostlivosti je prístup k zdravotnej starostlivosti a zdravotníckym službám vo väzení vo väčšine krajín horší ako vo vonkajšom svete. Platí to najmä pre osoby so znevýhodnením vzhľadom na ich požiadavky na špecializované zaobchádzanie. Zadržiavané osoby so zdravotným znevýhodnením, ktorým sa neposkytuje primeraná liečba, s väčšou pravdepodobnosťou porušia pravidlá a prejavia problémy so správaním (čo bude mať vplyv na personál aj iné zaistené osoby). Je tiež menej pravdepodobné, že získajú kauciu, a preto zostanú vo väzení dlhšie.

V judikatúre Európskeho súdu pre ľudské práva (ďalej len „ESĽP“) sa otázky, týkajúce sa lekárskej starostlivosti o väzňov, vyskytujú najmä v rámci článku 3 Dohovoru, ktorý bez výnimky zakazuje akékoľvek neľudské a ponižujúce zaobchádzanie alebo trestanie. Pokiaľ ide o zaobchádzanie s osobami so znevýhodnením, ESĽP vo svojej judikatúre konštatuje, že ak vnútroštátne orgány rozhodnú o umiestnení a ponechaní osoby so zdravotným znevýhodnením vo výkone trestu, mali by preukázať osobitnú starostlivosť pri zabezpečovaní podmienok zodpovedajúcich osobitným potrebám, vyplývajúcim z jeho alebo jej zdravotného znevýhodnenia.

V prípade pána Jozefa nie je zrejmé, ako mohol byť tak dlhý čas (tri roky) v ústave, ktorý nespĺňal podmienky bezbariérovosti a teda mu komplikoval každodenné fungovanie po celý čas výkonu trestu v tomto ústave. Aj keby bol pán Jozef celý čas na oddiele F, ktorý bol umiestnený na prízemí budovy, ani tak by tento oddiel nespĺňal podmienky pre fungovanie osoby s tak ťažkým zdravotným znevýhodnením. Už len vstup na oddiel je príliš úzky, na malom priestore je umiestnený príliš veľký počet ľudí a hygienické zariadenia nie sú osoby s obmedzenou schopnosťou pohybu schopné použiť bez pomoci. Navyše je potrebné chodiť na stravu do vzdialenej jedálne, prípadne do bufetu a taktiež v prípade akéhokoľvek prevozu (eskorty), napríklad na súdne pojednávanie, musí osoba s obmedzenou schopnosťou pohybu túto vzdialenosť niekoľko stoviek metrov zvládnuť sama. 

Za veľmi prekvapujúce až zarážajúce som považovala zistenie, že ústav nedisponuje žiadnym invalidným vozíkom, iba nosidlami starého dáta. Avšak, čo považujem za ešte závažnejšie, je skutočnosť, že pán Jozef na to neprestajne upozorňoval a žiadal o výkon trestu v inom ústave – takom, ktorý by bol viac uspôsobený na podmienky výkonu trestu osoby so zdravotným znevýhodnením. Tieto jeho žiadosti zostali bez odozvy a úradu nebolo predložené žiadne vysvetlenie. Lekárka ústavu sa snažila o vyriešenie situácie pána Jozefa tak, že prevažnú časť výkonu strávil na ošetrovni, kde mal viac „súkromia“. 

Pán Jozef tak strávil až 18 mesiacov v bariérovom priestore, ktorý nespĺňal požiadavky pre dlhodobé ubytovanie osoby so zdravotným znevýhodnením, bez možnosti návštev či iných aktivít. Čo sa týka poskytnutia zdravotnej pomôcky, pán Jozef tzv. prvú privykaciu protézu obdržal v júli 2019 – táto protéza sa mala vymeniť za 4 až 6 mesiacov po nosení. Ústav začal riešiť výmenu protézy až po zraneniach na kýpti, spôsobených prvoprotézou v septembri 2021 a k výmene protézy došlo až koncom roka 2021 – čo je omeškanie viac ako jeden a pol roka. Aj napriek skutočnosti, že v tom čase bola pandémia COVID-19, takéto dlhé časové obdobie nečinnosti jednoducho nemá odôvodnenie. Ústav nijakým spôsobom nepreukázal, že by výrobu a výmenu protézy urgoval, príp. že by sa snažil akýmkoľvek spôsobom domôcť sa zdravotníckej pomôcky, na ktorú mal pán Jozef, vzhľadom na svoj zdravotný stav, nárok. Je potrebné si uvedomiť, že pán Jozef nebol na slobode, ale vo výkone trestu, nemohol si výrobu a výmenu protézy urgovať sám. 

Ústav teda zanedbal svoje pozitívne záväzky, ktoré vo vzťahu k poskytovaniu zdravotníckej pomôcky mal v zmysle medzinárodných štandardov. Ústav svojím omeškaním spôsobil dlhotrvajúce zdravotné problémy a z toho vyplývajúce útrapy pána Jozefa, čím jednoznačne porušil medzinárodnoprávnu a ľudskoprávnu zásadu, podľa ktorej výkon trestu nesmie spôsobovať väčšie utrpenie, ako by spôsobil výkon trestu sám o sebe už len faktom, že človek je obmedzený na slobode. 

V danom prípade som konštatovala porušenie Článku 14 Dohovoru. Hoci v predmetnej veci už počas riešenia podnetu došlo k náprave a teda k zlepšeniu situácie pána Jozefa do jeho prepustenia na slobodu, nebolo už potrebné uložiť opatrenie na nápravu v jeho konkrétnom prípade. Avšak, cieľom mojej činnosti je pôsobiť aj preventívne pri ochrane práv osôb so zdravotným znevýhodnením. Na základe daného prípadu som sa rozhodla podrobne zmapovať situáciu v ústave vo vzťahu k výkonu trestu odňatia slobody osôb so zdravotným postihnutím.

	OPATRENIA NA NÁPRAVU
Uložené podľa § 10 ods. 2 písm. a) bod 4 zákona č. 176/2015 Z. z. o komisárovi pre deti a komisárovi pre osoby so zdravotným postihnutím.
Vydané 26. februára 2024

1. zaslať štatistiku osôb so zdravotným postihnutím (klasifikácia „E“ a „F“), ktorí vykonávajú alebo vykonávali trest odňatia slobody v ústave v rokoch 2018 – súčasnosť, s uvedením ich mena a priezviska, klasifikácie, dĺžky trestu a diagnózy,
2. zaslať programy zaobchádzania týchto osôb, pri ktorých sa prihliada na ich zdravotné znevýhodnenie,
3. zaslať zoznam zdravotníckych a odborných pracovníkov (napríklad sanitárov), ktorí sú zároveň odsúdenými vo výkone trestu spolu s uvedením dĺžky výkonu trestu aj trestného činu, za ktorí sú odsúdení,
4. zdravotníckemu personálu odporúčam absolvovať školenie o dodržiavaní ľudských práv a základných slobôd v kontexte medzinárodných záväzkov Slovenskej republiky, týkajúcich sa poskytovania zdravotnej starostlivosti v ústavoch na výkon väzby a výkon trestu odňatia slobody
5. informovať Úrad komisára pre osoby so zdravotným postihnutím o prijatých opatreniach, resp. podniknutých krokoch, a to v lehote do troch mesiacov od doručenia výsledku tohto posúdenia podnetu. 


VYHODNOTENIE OPATRENÍ
K 31. decembru 2024

Na základe vyjadrenia ústavu z 30. mája 2024, prílohou ktorého boli požadované informácie, ako aj osobnej návštevy ústavu, pri ktorej bolo konštatované podstatné zlepšenie podmienok poskytovania starostlivosti osobám vo výkone trestu so zdravotným znevýhodnením – zabezpečenie invalidného vozíka a pásového schodolezu pre prekonanie bariéry do ambulancie, kde sa poskytuje zdravotná starostlivosť, ale aj do iných miestností ústavu, výrazné zlepšenie komunikácie medzi odsúdenými a zdravotníckymi pracovníkmi – vykonanej 8. novembra 2024, môžeme s potešením konštatovať, že predmetné opatrenia boli splnené.

Vzhľadom na skutočnosť, že konštatované porušenia sú čiastočne systémového charakteru, iniciovala som vznik pracovnej skupiny spolu s Generálnym riaditeľstvom zboru väzenskej a justičnej stráže a Generálnou prokuratúrou Slovenskej republiky, ktorá sa bude ďalej zaoberať systémovými zmenami výkonu trestu osôb so zdravotným postihnutím.







[bookmark: _Toc193813682]Príbeh šestnásty
Pomoc, ktorá bola nevyhnutná: Matúš a cesta k ochrannému liečeniu
	Závislosť na drogách je tichý tieň, ktorý sa nenápadne vkradne do života človeka. Začína sa často nevinne – zo zvedavosti, z túžby po úniku, zo snahy zvládnuť bolesť či prázdnotu. Spočiatku sa zdá, že všetko je pod kontrolou, no postupne sa drogy stávajú jedinou istotou v chaotickom svete. Každá závislosť má svoj príbeh, ale všetky vedú podobnou cestou – stratou seba samého. Človek prestáva byť tým, kým bol, a jeho život sa začína točiť okolo jedinej myšlienky: kde získať ďalšiu dávku. Vzťahy sa rozpadajú, sny miznú a telo aj myseľ podliehajú ničivej sile, ktorá nepozná hranice.
No aj v najtemnejších chvíľach existuje nádej. Boj so závislosťou je ťažký, ale nie nemožný. Vyžaduje si odvahu, podporu a odhodlanie nájsť cestu späť – k životu, ktorý už nebude ovládaný látkou, ale vlastnými rozhodnutiami.


Naša značka: KZP/PO/0475/2024/04R
	Tento príbeh začal návštevou zúfalej pani Jany u nás na úrade s prosbou o pomoc. Pani Jana sama trpí onkologickým ochorením, ale celý život sa strachuje o svojho syna, Matúša. Ten dvadsať rokov bojuje so závislosťou od pervitínu, počas ktorých sa viackrát dostal do konfliktu so zákonom, veľakrát bol hospitalizovaný na psychiatrickom oddelení pre akútny stav intoxikácie, v ktorom až ohrozoval svoj život. 

Čo je však ešte závažnejšie, je skutočnosť, že závislosť od drog často vedie k rozvoju ďalších psychiatrických porúch, čo sa označuje ako komorbidita. Výskumy ukazujú, že v Európe približne 30 – 50 % psychiatrických pacientov trpí duševnou chorobou spolu s poruchou súvisiacou s užívaním omamných látok. Matúšovi sa časom vyvinula závažná psychóza, ktorá spôsobila bludy a halucinácie, pri ktorých mal skreslené vnímanie reality. V týchto stavoch podozrieval pani Janu, že ho chce pripraviť o život a pani Jana sa ho naozaj bála. Stále bol však Matúš jej syn a srdce matky jej nevedelo kázať inak, ako hľadať pre neho pomoc. 

Postupným riešením tejto prosby o pomoc, ktorá je pre nás podnetom podľa zákona o komisárovi[footnoteRef:79] sme zistili, že Matúšovi pre jeho konflikty so zákonom bolo nariadené ambulantné ochranné protitoxikomanické liečenie podľa § 73 ods. 1 a § 74 ods. 1 trestného zákona[footnoteRef:80]. Nakoľko však do ambulancie nechodil, psychiatrička podala návrh na zmenu z ambulantného na ústavné, o čom rozhodoval príslušný súd, ktorý skutočne takémuto návrhu vyhovel. Napriek rozhodnutiu však Matúšovi neprišiel žiaden dokument s dátumom, kedy by mal na toto liečenie nastúpiť a nešťastná pani Jana čakala každý deň, kedy konečne príde vyrozumenie.  [79:  	Zákon č. 176/2015 Z. z. o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov, v znení neskorších predpisov.]  [80:  	§ 73 ods. 1 – Súd uloží ochranné liečenie v prípade uvedenom v § 39 ods. 2 písm. c) alebo § 40 ods. 1 písm. c) alebo ak páchateľ činu inak trestného nie je pre nepríčetnosť trestne zodpovedný a jeho pobyt na slobode je nebezpečný.
§ 74 ods. 1 – Ambulantnú formu ochranného liečenia súd uloží, ak vzhľadom na osobu páchateľa, povahu duševnej poruchy a liečebné možnosti možno očakávať splnenie účelu ochranného liečenia. Ústavnú formu ochranného liečenia súd uloží, len ak je pobyt páchateľa na slobode nebezpečný z dôvodu duševnej poruchy alebo ak vzhľadom na osobu páchateľa, povahu duševnej poruchy a liečebné možnosti nemožno očakávať, že účel splní ambulantná forma ochranného liečenia. ] 


Ktorý článok dohovoru bol v tomto prípade dotknutý?

Článok 25 – Právo na zdravie
Podľa Článku 25 každý človek so zdravotným postihnutím má právo na dosiahnutie najlepšieho možného zdravia bez diskriminácie na základe zdravotného postihnutia. Zdravotnú starostlivosť, ktorú osoby so zdravotným postihnutím, vrátane detí a starších osôb, špecificky potrebujú v dôsledku svojho zdravotného postihnutia, je potrebné poskytovať čo najbližšie k miestu bydliska danej osoby.
 
Počas riešenia tohto podnetu sme si mohli overiť, ako funguje v praxi systém ochranného liečenia. Už z predchádzajúcich monitorovacích návštev Národného preventívneho mechanizmu Úradu komisára sme identifikovali celú škálu porušení pacientov v ochrannom liečení aj pacientov, hospitalizovaných spolu s nimi, ktorým nebolo nariadené ochranné liečenie, ktoré sú podrobnejšie popísané v správach z monitoringov týchto psychiatrických zariadení[footnoteRef:81]. K závažným zisteniam pri skúmaní výkonu ochranného liečenia v psychiatrických zariadeniach dospela aj Generálna prokuratúra Slovenskej republiky, ktorá zhrnula svoje poznatky v komplexnom Zhodnotení Generálnej prokuratúry SR o stave zákonnosti v zariadeniach vykonávajúcich ochranné liečenie a detenciu[footnoteRef:82]. [81:  	www.komisarprezdravotnepostihnutych.sk/NPM/Monitoring?library=SpravyMonitoringNPM ]  [82:  	www.genpro.gov.sk/download/rozhodnutie/2024/ustavy/Zhodnotenie_stavu_z%C3%A1konnosti-_%C3%BAstavn%C3%A9_ochrann%C3%A9_lie%C4%8Denie_GP_SR.pdf.] 


Ako jeden zo závažných nedostatkov bolo práve Generálnou prokuratúrou SR identifikované, že súd neurčoval dátum nástupu do výkonu ústavného ochranného liečenia, ale ponechal to na zariadenie – presne ako v prípade Matúša. Telefonickým zisťovaním sme na Úrade komisára zistili, že kapacity zariadenia, do ktorého mal Matúš nastúpiť, boli podľa ich poradovníka naplnené do konca roka 2026! 

Pripomeňme si, že ústavné ochranné protitoxikomanické liečenie je opatrenie určené pre osoby závislé od návykových látok, ktoré ohrozujú seba alebo svoje okolie. Tento typ liečby sa často nariaďuje súdne, najmä v prípadoch, keď je závislosť spojená s kriminálnou činnosťou, agresívnym správaním alebo zanedbávaním povinností, napríklad rodičovských. Hlavným cieľom tohto liečenia je nielen detoxikácia organizmu, ale aj dlhodobá rehabilitácia pacienta, vrátane psychoterapie, sociálnej reintegrácie a prevencie recidívy. Ochranné liečenie sa zameriava na to, aby pacient získal nástroje na zvládanie svojej závislosti a mohol sa postupne zaradiť späť do spoločnosti bez návratu k drogám.

Má zmysel nútiť ľudí so závislosťou k liečbe?

Táto otázka je veľmi diskutabilná. Na jednej strane ľudia so závislosťou často popierajú svoj problém alebo nemajú vôľu podstúpiť dobrovoľnú liečbu, čo môže viesť k vážnym dôsledkom pre nich aj pre ich okolie. Nútená liečba môže byť preto nevyhnutným krokom na ochranu verejnosti, rodiny a samotného pacienta.
Na druhej strane, úspešnosť liečby závisí od motivácie pacienta. Ak je človek k liečbe donútený a neprejavuje záujem o zmenu, šanca na dlhodobý úspech je nižšia. Niektoré štúdie však naznačujú, že aj nútená liečba môže mať pozitívny efekt, ak pacient počas procesu začne vnímať výhody abstinencie a prijme pomoc. Avšak bez vnútornej motivácie sa často po prepustení vracia k návykom, ktoré ho priviedli k závislosti.

Optimálne riešenie by malo kombinovať povinnú liečbu tam, kde je to nevyhnutné (napr. pri trestnej činnosti), ale zároveň vytvárať podmienky na to, aby si pacient sám uvedomil potrebu zotavenia. Kľúčové je poskytnúť mu podporu, vzdelanie o závislosti a možnosti dlhodobej starostlivosti, aby sa zvýšila šanca na úspešnú resocializáciu.

Čo sa týka samotného Matúša, riešenie sa našlo asi o dva mesiace, keď bol opätovne hospitalizovaný pre akútny psychotický záchvat a intoxikáciu na psychiatrickom oddelení. Nakoľko zariadenie malo od nás aj od pani Jany informáciu o nariadenom ochrannom liečení, vďaka dobrej komunikácii sa podaril zabezpečiť preklad Matúša do zariadenia, kde mal vykonávať ochranné liečenie. Prvé dni boli nesmierne ťažké, pani Jana nám s plačom telefonovala, že jej syn jej povedal, že ju už nikdy nechce vidieť, pretože sme sa spoločne zasadzovali za čo najskorší nástup. Upokojili sme ju, aby dala Matúšovi čas a skutočne, keď sme sa po troch mesiacoch s pani Janou spojili, povedala, že mu to s najväčšou pravdepodobnosťou zachránilo život, pretože Matúš bol už aj vo veľmi zlom fyzickom stave, s množstvom ďalších diagnóz. Postupne začal s mamou komunikovať, vzťahy sa zlepšili a našiel si ešte počas hospitalizácie prácu. 

Matúša však ešte čakalo vysporiadanie sa so svojou minulosťou, mal nastúpiť do výkonu trestu za trestnú činnosť, spojenú práve s užívaním návykových látok. Medzi prepustením z ochranného liečenia a nástupom do výkonu trestu mal pár dní na vybavenie formalít. Z nástupu na výkon trestu mal obrovský strach, práve kvôli svojmu zhoršenému zdravotnému aj psychickému stavu, pretože väzenie – čo si povieme – nie je práve najlepšie miesto na zotavenie sa.

Čo sa však stalo počas týchto pár dní, šokovalo pani Janu, aj nás. Matúš jedno poobedie zmizol a keď sa večer k svojej mame do bytu vrátil, o pár hodín zomrel na následky ťažkej intoxikácie. Zomrel na gauči, priamo pred očami pani Jany, ktorá zostala v takom šoku, že odpadla a niekoľko dní bola v opatere lekárskej starostlivosti. Ostala úplne sama, s ťažkými diagnózami a bolesťou, z ktorej sa už zrejme nikdy poriadne nespamätá. 

Táto šokujúca udalosť v skutočnosti nie je až taká šokujúca, keď zoberieme do úvahy okolnosti, za ktorých bol Matúš prepustený z ústavného ochranného liečenia.

Podľa súčasnej právnej úpravy ústavné ochranné liečenie protitoxikomanické a protialkoholické trvá presne tri mesiace a po ich uplynutí a automatickom prepustení pacienta ho už nikto nerieši. Proces, ktorý liečbou – aj keď z donútenia – započal, však netrvá tri mesiace. S cieľom predchádzať recidíve sa aj následná starostlivosť o takýchto prepustených pacientov čoraz viac považuje za rozhodujúci faktor úspešnosti liečby, najmä počas kľúčového prechodu zo života v zariadení, kde podstupoval ochranné liečenie, do širšej komunity. 

Z vedeckých štúdií vyplýva, že v týždni po prepustení je u týchto ľudí až 37-krát vyššia pravdepodobnosť úmrtia na predávkovanie drogami ako u ostatných členov verejnosti v dôsledku zníženej tolerancie opioidov. Napriek týmto alarmujúcim štatistikám nie je na Slovensku vypracovaná žiadna koncepcia celkovej starostlivosti o ľudí so závislosťami, ktorá by zahŕňala prevenciu, liečbu aj následnú sociálnu rehabilitáciu. Preto je veľmi dôležité rozšíriť integrované zdravotnícke a psychosociálne služby prostredníctvom medzirezortnej spolupráce aj po skončení povinného liečenia.

Pre nás zostane Matúšov príbeh mementom, že starostlivosť o človeka so závislosťou nekončí prepustením z liečenia. V budúcnosti preto hodláme vyvinúť čo najväčšie úsilie, aby už matky ako pani Jana nemuseli viac pochovávať svoje deti.





[bookmark: _Toc193813683]Príbeh sedemnásty
Ticho za sirénami: príbeh o práve na blízkosť
	Ľudia so zdravotným znevýhodnením často potrebujú kvôli svojim zdravotným problémom volať záchranné zdravotné služby. Nie vždy je však ich blízkym, ktorí sa o nich starajú, umožnené sprevádzať ich priamo vo vozidle záchrannej služby. Potrebu posilnenia ich práv nám ukázal aj nasledujúci príbeh.


Naša značka: KZP/0467/2023/04R
	Aj keď mal pán Miloš Downov syndróm a vrodenú chorobu srdca, užíval si život a radoval sa z maličkostí. Jeho sestra, pani Jana, ktorá sa o neho starala, bola zároveň aj jeho opatrovníčkou. Nanešťastie, jednej zimy pán Miloš ochorel. Pani Jana zavolala záchranné zdravotné služby (ďalej len „ZZS“), ktoré mu poskytli ošetrenie v domácom prostredí pre dušnosť. Jeho stav sa trošku zlepšil, na druhý deň však jeho sestra musela opätovne volať ZZS, ktoré ho tentoraz odviezli do nemocnice pre zápal pľúc a priedušiek v kombinácii so zlyhaním srdca. 

Tesne pred Vianocami ho prepustili do domácej starostlivosti, jeho stav sa však opätovne zhoršil a pani Jana neskoro večer 29. decembra musela opätovne volať ZZS. Po príchode záchranárov pani Jana dôrazne a opakovane prízvukovala, že je jeho opatrovníčkou a že pán Miloš má obmedzenú spôsobilosť na právne úkony. Trvala na tom, aby mohla byť prítomná v sanitke počas jeho prevozu do nemocnice. Aj napriek jej opakovaným žiadostiam záchranári jej odopreli možnosť sprevádzať pána Miloša pri prevoze do nemocnice. Dokonca jej povedali, že: „zapnú „sirénu“ a že sa ani nemá snažiť ísť za nimi.“

Aj napriek všetkej poskytnutej zdravotnej starostlivosti a úsiliu lekárov pán Miloš krátko po Novom roku zomrel v nemocnici. Mal 50 rokov.

Ktorý článok Dohovoru bol v tomto prípade dotknutý?

Článok 25 – Právo na zdravie
Podľa neho každý človek so zdravotným postihnutím má právo na dosiahnutie najlepšieho možného zdravia bez diskriminácie na základe zdravotného postihnutia. Zdravotnú starostlivosť, ktorú osoby so zdravotným postihnutím, vrátane detí a starších osôb, špecificky potrebujú v dôsledku svojho zdravotného postihnutia je potrebné poskytovať čo najbližšie k miestu bydliska danej osoby. Od zdravotníckych pracovníkov sa zároveň vyžaduje, aby osobám so zdravotným postihnutím poskytovali starostlivosť v tej istej kvalite ako ostatným osobám, a to aj na základe slobodného a informáciami podloženého súhlasu.

Podľa slovenskej legislatívy osoba, ktorá je držiteľom preukazu fyzickej osoby s ťažkým zdravotným postihnutím alebo fyzickej osoby s ťažkým zdravotným postihnutím so sprievodcom a zároveň je osobou nespôsobilou dať informovaný súhlas, má pri poskytovaní zdravotnej starostlivosti v zdravotníckom zariadení ústavnej starostlivosti právo na prítomnosť opatrovníka, ak prítomnosť takejto osoby nenaruší alebo nenarúša poskytovanie zdravotnej starostlivosti. V legislatíve však nie je výslovne zakotvené právo na sprievod pri poskytovaní záchrannej zdravotnej služby, ktorá je starostlivosťou ambulantnou. Aj keď sa zdravotné záchranné služby snažia vyjsť ľuďom so zdravotným znevýhodnením v ústrety, predsa sa vyskytnú výnimky. Priestor vo vnútri ambulancie záchrannej zdravotnej služby je limitovaný na jedného ležiaceho a dvoch sediacich. Pri bežnom transporte sprevádzajúca osoba sedí v kresle a zaberá viac miesta ako je veľkosť kresla. Keď je potrebná zdravotná starostlivosť aj počas transportu, akýkoľvek ďalší človek sťažuje alebo znemožňuje prístup k pacientovi, a tým obmedzuje potrebnú zdravotnú starostlivosť, čo môže viesť k vynútenému zhoršeniu zdravotného stavu. Pán Miloš bol podľa ZZS pri každom transporte v kritickom stave a potreboval počas prevozu nadštandardnú intenzívnu starostlivosť, o čom pani Janu poučili. Pani Jana s týmto tvrdením naopak nesúhlasila a tvrdila, že záchranári ju nepoučili a nič jej nevysvetlili.

Riešenie tohto podnetu nám ukázalo, že takéto situácie sú v živote každého človeka nesmierne stresujúce a spätne je veľmi obtiažne dokázať, či pani Jane bolo vysvetlené, že svojho brata, ktorého mala nesmierne rada, nemôže sprevádzať priamo v sanitke. Nesporné bolo, že skutočne išlo o mimoriadnu situáciu a zlý zdravotný stav pána Miloša si vyžadoval nadštandardnú intenzívnu starostlivosť a že vnútorný priestor sanitky bol obmedzený. V danom prípade bolo na mieste, že záchranári dali prednosť záchrane zdravia a života pána Miloša pred splnením zákonnej povinnosti.

Na druhej strane, účelom zavedenia právnej úpravy sprievodu pri ústavnej starostlivosti bolo, aby osoba so zdravotným znevýhodnením, ktorá je v takejto situácii v mimoriadne zraniteľnej pozícii, mala pri sebe ešte niekoho, kto jej bude oporou a pomocou v ťažkej situácii, uľahčí komunikáciu medzi ňou a zdravotníckymi pracovníkmi a bude akýmsi garantom dodržiavania jej práv. Preskúmavanie tohto podnetu nám preto ukázalo, že v legislatíve nie je dostatočne upravená možnosť sprievodu osoby pri poskytovaní záchrannej zdravotnej služby, prípady, kedy je možné takéto sprevádzanie odmietnuť a taktiež spôsoby poučenia osoby, ktorá chce osobu so zdravotným znevýhodnením sprevádzať a nie je jej to umožnené.

Budem preto iniciovať dialóg s Ministerstvom zdravotníctva Slovenskej republiky za účelom legislatívnej zmeny, aby sa ešte viac posilnila ochrana práv osôb so zdravotným znevýhodnením.





B. Sociálne poistenie

SÚHRN HLAVNÝCH ZISTENÍ:
V oblasti sociálneho poistenia sa na ÚKOZP ľudia v roku 2024 obracali najmä s nasledujúcimi problémami:
1. Zdĺhavé rozhodovacie procesy pri invalidných dôchodkoch.
1. Nesúhlas so stanoviskami posudkových lekárov pri určovaní invalidity.
1. Zamietanie žiadostí o invalidný dôchodok z dôvodu nesplnenia podmienky dôchodkového poistenia.
1. Nemožnosť spätného doplatenia chýbajúcich odvodov na dôchodkové poistenie.
1. Pochybná prax tzv. diagnostických hospitalizácií.

Jedným z najväčších problémov, s ktorými sa podávatelia v súvislosti so sociálnym zabezpečením obracajú, je namietanie neprimerane dlhého trvania rozhodovania o priznaní invalidného dôchodku Sociálnou poisťovňou. Čakanie na výsledok žiadosti často trvá niekoľko mesiacov, v niektorých prípadoch dokonca až roky. Tento stav vytvára neistotu pre žiadateľov o dávku, ktorí sa nachádzajú v zložitej životnej situácii, sú zdravotne obmedzení a odkázaní na finančnú pomoc zo systému sociálneho poistenia.

Ľudia často vyjadrujú nespokojnosť s tým, ako posudkoví lekári hodnotia ich zdravotný stav a určujú mieru poklesu schopnosti vykonávať zárobkovú činnosť.

Mnohí sa cítia ukrátení, keďže posudky nie vždy zodpovedajú skutočnému rozsahu ich zdravotných obmedzení. Problémom je aj nejednotnosť posudzovania, keď sa pri rovnakých diagnózach môžu v jednotlivých prípadoch líšiť výšky uznanej invalidity. Rovnako sa často stretávam s prípadmi, keď posudkoví lekári pri posudzovaní invalidity zjavne nezohľadňujú celé lekárske správy od lekárov – špecialistov, napriek tomu, že obsahujú podrobný opis ich diagnóz.

[bookmark: _Hlk190689369]Napriek tomu, že zdravotný stav žiadateľa je vážny a spĺňa podmienky pre priznanie invalidity, mnohí z nich nakoniec dôchodok nezískajú. Dôvodom býva nesplnenie podmienky potrebného počtu odpracovaných rokov alebo nedostatočné odvody do Sociálnej poisťovne v období predchádzajúcom vzniku invalidity. Mnohí žiadatelia si pritom vôbec neuvedomujú, že nemajú splnenú odvodovú povinnosť až do momentu, kým nedostanú zamietavé rozhodnutie. V tejto veci pozorujeme v poslednej dobe zlepšenie činnosti zo strany Sociálnej poisťovne, ktorá často v týchto prípadoch priamo v rozhodnutí uvádza zákonné možnosti na doplatenie poistného. V tejto veci by sme však prijali a ocenili proaktívnejšie konanie zamestnancov Sociálnej poisťovne, ktorí by na túto skutočnosť mohli žiadateľov upozorniť ešte pred spísaním samotnej žiadosti, a tak predísť predlžovaniu konania o priznaní invalidného dôchodku.

Niektorí ľudia z dôvodu nesplnenia podmienky potrebného počtu rokov obdobia dôchodkového poistenia prichádzajú o možnosť priznania invalidného dôchodku. V zmysle zákona o sociálnom poistení majú takéto osoby v zákonom stanovených prípadoch možnosť dodatočného doplatenia poistného do systému sociálneho poistenia. Aktuálna legislatíva je však v uvedenom prípade reštriktívna a v určitých prípadoch dodatočné doplatenie poistného neumožňuje, čo vedie k situáciám, keď osoby s ťažkým zdravotným postihnutím ostávajú odkázané len na finančnú podporu v podobe dávok v hmotnej núdzi, ktorá často nepostačuje ani na pokrytie nevyhnutných výdavkov. 

V roku 2024 sme sa opäť stretli s prípadom, keď posudkový lekár Sociálnej poisťovne navrhol hospitalizáciu pacienta za účelom diagnostiky v rámci konania o invalidnom dôchodku. Tento krok sme prijali s veľkým znepokojením, keďže sa opäť vyskytol podobný prípad, s akým sme sa stretli už v roku 2023. Takýto postup považujeme za nezákonný, pretože podľa platnej legislatívy sa ústavná zdravotná starostlivosť poskytuje na základe odporúčania ošetrujúceho lekára, ak zdravotný stav osoby vyžaduje nepretržité poskytovanie zdravotnej starostlivosti dlhšie ako 24 hodín, rozhodnutia súdu alebo žiadosti osoby bez odporúčania lekára, ak zmena zdravotného stavu vyžaduje nepretržité poskytovanie starostlivosti. Podmieňovanie priznania invalidného dôchodku nariadením diagnostickej hospitalizácie považujeme za nezákonný zásah do práv pacienta.

Ako už bolo vyššie uvedené, aj v roku 2024 sme naďalej prijímali podnety, v ktorých podávatelia namietali neprimeranú dĺžku konania vo veci priznávania invalidného dôchodku. Po vykonaní šetrení týchto podnetov, som vo viacerých prípadoch konštatovala, že došlo k porušeniu práv podávateľov. Z uvedeného dôvodu sme si od generálneho riaditeľa Sociálnej poisťovne vyžiadali Metodické usmernenie č. 7/2021 z 24.3.2021, ktoré bolo Sociálnou poisťovňou vydané z dôvodu zrušenia nami namietaného Metodického usmernenia č. 15/2019, voči ktorému bol na náš podnet podaný protest prokurátora. 

Prokurátorka príslušnej prokuratúry podala protest prokurátora voči Metodickému usmerneniu č. 15/2019,pretože konanie Sociálnej poisťovne predstavuje konanie vo veciach zabezpečenia sociálnej ochrany štátu, dotýka sa viacerých ľudských práv dotknutých poistencov a priamo ovplyvňuje ich život, a teda aj životnú úroveň v čase medzi spísaním tlačiva Uplatnenie nároku na dávku a predvolaním na spísanie žiadosti o invalidný dôchodok a posúdenie zdravotného stavu. Dospeli sme preto k názoru, že toto konanie musí byť upravené zákonom o sociálnom poistení a nie internými predpismi Sociálnej poisťovne, t. j. predpismi nižšej právnej sily. 

Novoprijaté Metodické usmernenie č. 7/2021 upravuje v článku 6 ods. 12 možnosť súčasného uplatnenia nároku na invalidný dôchodok spolu so spísaním žiadosti. Zistili sme, že uvedený postup však nie je jednotne uplatnený všetkými pobočkami Sociálnej poisťovne a žiadatelia o dávku pri prvom kontakte so Sociálnou poisťovňou majú vo väčšine prípadov možnosť spísať len záznam o uplatnení nároku na invalidný dôchodok. Na predvolanie z dôvodu spísania žiadosti o invalidný dôchodok a posúdenia ich zdravotného stavu posudkovým lekárom častokrát čakajú neprimerane dlho, čím dochádza k porušovaniu práv osôb na konanie bez zbytočných prieťahov. 

Ďalším problémom je nejednotnosť a nepresnosť v posudkoch posudkových lekárov. V mnohých prípadoch žiadatelia tvrdia, že posudky nezohľadňujú skutočný rozsah ich zdravotných problémov, čo vedie k nesprávnemu určenému stupňu invalidity. Tieto nepresnosti sa môžu líšiť aj pri rovnakých diagnózach, čo vytvára pocit nespravodlivosti a frustrácie. K tomu sa pridáva aj situácia, keď niektorí žiadatelia o invalidný dôchodok nezískajú dávky, aj keď spĺňajú zdravotné kritériá, pre nesplnenie podmienky potrebného obdobia dôchodkového poistenia. Tento problém je obzvlášť závažný, pretože mnohí žiadatelia sa o tomto nedostatku, ktorý im bráni v priznaní invalidného dôchodku dozvedia až po obdržaní rozhodnutia o zamietnutí žiadosti.

Objavili sa prípady, v ktorých žiadatelia nemohli doplatiť chýbajúce odvodové obdobia, čo ich úplne vyradilo z možnosti získať invalidný dôchodok. Hoci legislatíva umožňuje doplatenie poistného v určitých prípadoch, nie všetky situácie sú pokryté, čo zanecháva mnohých žiadateľov bez nároku na invalidný dôchodok a odkázaných na dávky v hmotnej núdzi, ktoré často nepostačujú na pokrytie základných životných nákladov. Veľkým problémom pri invalidných dôchodkoch je, že súčasná legislatíva neumožňuje splnenie podmienky potrebného obdobia dôchodkového poistenia pre vznik nároku na invalidný dôchodok po vzniku invalidity, napriek tomu, že obdobie dôchodkového poistenia získaného po vzniku invalidity nie je žiadnym spôsobom menejcenné oproti obdobiu získanému pred vznikom invalidity.

Rovnako chceme poukázať na neférovosť legislatívy voči pracujúcim invalidným dôchodcom. Napriek tomu, že pracujúci invalidný dôchodcovia platia odvody, táto skutočnosť nie je žiadnym spôsobom reflektovaná na výške ich invalidného dôchodku, ktorého zvyšovanie nastáva len valorizáciou.

Ďalej by som chcela poukázať na znevýhodnenie rodín, ktoré nie sú formované manželstvom. V praxi sa stretávame so situáciami, kedy v rodinách, ktoré nie sú formované uzavretím manželstva, alebo uzavretie manželstva iba plánujú, partner rodiča dieťaťa so zdravotným postihnutím, o ktoré sa stará a žije s ním v jednej domácnosti, nemá možnosť poberať ošetrovné na toto dieťa. Situácia je o to vážnejšia v prípadoch, kedy rodič, ktorý inak zabezpečuje starostlivosť o dieťa, má sám zdravotné problémy a rodina nemá príbuzných, ktorí by ich mohli pomôcť so starostlivosťou o dieťa.

A nakoniec, opätovne, ako v minulom roku, sa vyskytol problém s praxou tzv. diagnostických hospitalizácií, keď posudkoví lekári navrhujú hospitalizáciu pacientov za účelom diagnostiky v rámci konania o invalidnom dôchodku. Tento krok bol opäť v roku 2024 spochybnený, pretože považujeme takýto postup za nezákonný. Ústavná zdravotná starostlivosť by mala byť poskytovaná na základe odporúčania ošetrujúceho lekára, a nie ako podmienka pre priznanie invalidného dôchodku, čo predstavuje zásah do práv pacientov. 

Tieto problémy ukazujú na potrebu komplexnej zmeny v prístupe k sociálnemu poisteniu, ktorá by zohľadnila realitu a potreby žiadateľov o invalidný dôchodok, aby sa zabezpečila spravodlivosť a efektívnosť pri poskytovaní týchto dôležitých dávok.



[bookmark: _Toc193813684]Príbeh osemnásty
Náročný život s navonok neviditeľnou chorobou
	Príznaky sa objavujú postupne. Únava, ktorá neustupuje ani po dlhom spánku, bolesti chrbta i svalov. Časom sa symptómy prehlbujú, človeka sa zmocňuje nekonečná bolesť, ktorá sa rozširuje do celého tela. Únava sa stáva paralyzujúcou a spánok namiesto oddychu prináša len ďalšiu vyčerpanosť. Postupne sa problematickými stanú aj bežné činnosti ako vstať z postele, odkrojiť si chlieb, zdvihnúť telefón, stlačiť kľučku, umyť si tvár či vyniesť smeti. Tieto slová vzbudzujú hrôzu a naháňajú strach určite u väčšiny z nás. Smutnou správou však je, že medzi nami žijú ľudia, pre ktorých sú tieto slová opisom ich životného príbehu. Ba ešte smutnejšou správou je, že im častokrát zo strany štátu nie je poskytnutá ani len minimálna pomoc formou priznania invalidného dôchodku, pretože o tejto chorobe nemajú dostatočnú vedomosť dokonca ani lekári, nielen väčšina z nás.


Naša značka: KZP/PO/0691/2024/04R, KZP/PO/0303/2024/04R, KZP/PO/0005/2024/04R, KZP/PO/0319/2024/04R
	Fibromyalgia je bolestivé chronické ochorenie, ktoré sa často označuje ako „neviditeľná choroba“. Jeho príznaky sú pre okolie neviditeľné, ale pre ľudí, ktorí ním trpia, predstavujú každodenný boj s bolesťou celého tela, únavou a psychickým vyčerpaním. Príbeh pani Andrey, ženy v strednom veku, je príbehom, ktorý ukazuje, aký fyzicky, duševne, ale aj finančne náročný môže byť život človeka s fibromyalgiou aj pri snahe získať invalidný dôchodok. Príbeh pani Andrey vám môže znieť povedome. Pani Andrea ho už totiž v minulosti rozpovedala aj médiám, a to v snahe šírenia osvety a povedomia o tejto zákernej a navonok neviditeľnej chorobe.

Pani Andrea je inžinierkou automatizácie technologických procesov a výroby. Tento odbor vyštudovala v zahraničí, kde sa aj vydala a založila si rodinu. Pracovala ako profesionálna náhradná matka, má štyri deti, z toho jedného osvojeného syna. V zahraničí založila a riadila neziskovú organizáciu na pomoc sirotám a náhradným rodičom.

Už ako dieťa trpela neurologickým ochorením, ktoré sa prejavovalo nepríjemnými bolesťami v končatinách, a to najmä v rukách. Ochorenie sa vo všeobecnosti nazýva tzv. syndrómom nepokojných nôh. Mnoho lekárov, ktorých navštevovala kvôli svojim bolestiam už v mladom veku nebralo vážne jej slová a pocity a posielalo ju domov s odporúčaním, aby si od bolesti dala magnézium. Časom sa jej stav stále zhoršoval. Bolesti sa stávali čoraz intenzívnejšie a rozšírili sa po celom tele. Únava bola taká silná, že sa často cítila vyčerpaná už po tom, čo vstala z postele. Spánok jej neprinášal oddych, naopak, ráno sa budila ešte unavenejšia, než keď išla spať. Výrazné zhoršenie jej zdravotného stavu začala pociťovať okolo štyridsiatky. Cítila sa už tak zle, že sa zo všetkých tých pocitov šla zblázniť. Po dlhom hľadaní a mnohých návštevách rôznych lekárov konečne našla odpoveď na dovtedy nevypovedané otázky, ktorá vysvetlila jej neustále bolesti. Tou odpoveďou bola fibromyalgia. K určeniu jej diagnózy sa tak pani Andrea dopracovala veľmi neskoro a mimoriadne zložitým spôsobom.

Pani Andrea navštívila v zahraničí, kde žila, odborníka na syndróm nepokojných nôh, ktorý na ňu konečne nepozeral ako na blázna, ktorý si neustále vymýšľa a sťažuje sa na sústavné bolesti, ale ktorý vedel pomenovať, čo pri syndróme nepokojných nôh pociťuje, a dokonca jej vedel pomôcť. Vedomosť pani Andrey o tom, že trpí fibromyalgiou, bola pre ňu útechou, no zároveň aj šokom. Útechou preto, lebo konečne vedela, čo jej spôsobuje zdravotné problémy, ale šokom z dôvodu zistenia, že fibromyalgia je chronické ochorenie, ktoré sa nedá vyliečiť. Je možné ho len zmierniť nastavenou liečbou. 

V hľadaní odpovedí pokračovala pani Andrea na Slovensku po tom, čo sa s rodinou presťahovala. Tu začala postupne spoznávať ďalších ľudí, ktorí rovnako trpia fibromyalgiou. Títo ľudia sa spolu s jej rodinou pre ňu stali oporou a zdrojom pochopenia. Spoločne si vymieňali skúsenosti, rady a podporovali sa v ťažkých chvíľach, ktoré im choroba prinášala. Pani Andrea zistila, že aj keď je fibromyalgia neviditeľná choroba, nie je v nej sama. Toto zistenie jej dodalo novú silu a nádej. Jedným z najväčších problémov, s ktorým sa pani Andrea a ďalší pacienti s fibromyalgiou neustále stretávajú, je získanie invalidného dôchodku na túto diagnózu. Napriek tomu, že sa fibromyalgia už nepovažuje za zriedkavé ochorenie, keďže dnes postihuje 2 až 4 %[footnoteRef:83] populácie, jej príčiny nie sú jasné, symptómy nie sú jednoznačné a teda ani lekári nie sú o ňom dostatočne informovaní. [83:  	www.neurologiepropraxi.cz/pdfs/neu/2011/02/11.pdf.] 


Podľa odhadov sa na Slovensku môže nachádzať až 75 tisíc ľudí trpiacich touto zákernou chorobou. S nevyliečiteľnou chorobou dokonca bojuje aj jedna z dcér pani Andrey, ktorá kvôli tejto chorobe musela prerušiť štúdium medicíny. V snahe spojiť sa a navzájom si pomôcť pani Andrea založila spolu s ďalšími osobami trpiacimi touto chorobou Občianske združenie Fibromyalgia Slovensko. Jednou z hlavných potrieb sa stalo poskytovanie poradenstva pri žiadosti o invalidný dôchodok. Dostať sa k invalidnému dôchodku na základe tejto choroby sa ukázalo ako veľmi komplikované. Osoby trpiace fibromyalgiou sa musia často uspokojiť s priznaním invalidného dôchodku len za diagnózy, ktoré boli práve fibromyalgiou spôsobené, a to najmä depresiou. Často sa stretávajú s nepochopením či dokonca posmeškami od posudkových lekárov, ktorí túto diagnózu neberú dostatočne vážne. 

Preukázať toto ochorenie je totiž mimoriadne zložité, keďže nezanecháva stopu, ktorú by bolo možné zachytiť na bežných vyšetreniach – napríklad na CT prístroji či magnetickej rezonancii.

Ktoré články Dohovoru o právach osôb so zdravotným postihnutím sú v tomto prípade dotknuté?

Článok 25 – Zdravie
Štát je povinný zabezpečiť, aby osoby so zdravotným postihnutím mali prístup k zdravotnej starostlivosti bez diskriminácie. To zahŕňa poskytovanie zdravotnej starostlivosti v rovnakej kvalite a štandarde ako pre ostatných, vrátane programov zameraných na sexuálne a reprodukčné zdravie. Štát sa zaväzuje poskytovať zdravotnú starostlivosť špecificky potrebnú v dôsledku zdravotného postihnutia, vrátane včasného zistenia a intervencie, a to čo najbližšie k miestu bydliska osoby. Zdravotnícki pracovníci sú povinní poskytovať starostlivosť na základe slobodného a informovaného súhlasu, pričom štát má zabezpečiť ich odborné vzdelávanie o právach a potrebách osôb so zdravotným postihnutím. Okrem toho musí štát zakázať diskrimináciu pri poskytovaní zdravotného a životného poistenia a zabezpečiť jeho spravodlivé poskytovanie. 

Článok 28 – Primeraná životná úroveň a sociálna ochrana
Štát je povinný zabezpečiť, aby osoby so zdravotným postihnutím mali prístup k dávkam a programom dôchodkového zabezpečenia. Okrem toho sa zaväzuje uznať právo týchto osôb na primeranú životnú úroveň, vrátane dostatočnej výživy, oblečenia a bývania, a na neustále zlepšovanie ich životných podmienok. To zahŕňa aj prístup k službám zásobovania čistou vodou, vhodným a cenovo dostupným službám a pomôckam súvisiacim so zdravotným postihnutím, ako aj k programom sociálnej ochrany a znižovania chudoby, najmä pre ženy, dievčatá a staršie osoby so zdravotným postihnutím. Štát má tiež zabezpečiť pomoc rodinám žijúcim v chudobe pri úhrade výdavkov súvisiacich so zdravotným postihnutím, vrátane vzdelávania, poradenstva, finančnej pomoci a odľahčovacích služieb, a prístup k programom verejnej bytovej výstavby. 

Z pozície komisára pre osoby so zdravotným postihnutím poskytujeme pani Andrei poradenstvo pri jej snahe o získanie invalidného dôchodku na základe jej diagnózy. Komunikujeme tiež so Sociálnou poisťovňou ako aj Ministerstvom zdravotníctva Slovenskej republiky, z ktorého predstaviteľmi sme sa stretli aj osobne v záujme riešenia problémov osôb s fibromyalgiou. 

Na tomto stretnutí sme otvorili témy, ktoré trápia osoby trpiace fibromyalgiou, ako napríklad nemožnosť reumatológov predpisovať liečivá napriek tomu, že práve títo špecialisti danú diagnózu stanovujú. Predstaviteľom Ministerstva sme taktiež komunikovali potrebu hradenia kúpeľnej liečby pre tieto osoby, ako aj potrebu vydania usmernenia pre posudkových lekárov, ktoré by ich informovalo o postupe pri určovaní miery poklesu schopnosti vykonávať zárobkovú činnosť u osôb trpiacich fibromyalgiou. Dúfame, že spoločnými silami týmto osobám pomôžeme v ich nesmierne náročnej situácii aspoň uľahčením prístupu k získaniu invalidného dôchodku.

Čas, ktorý nevráti spravodlivosť
	Neprimeraná dĺžka konania o žiadostiach o priznanie invalidného dôchodku patrí k najčastejším podnetom týkajúcim sa sociálneho poistenia. Aj v roku 2024 som naďalej prijímala podnety týkajúce sa sťažností na dlhotrvajúce rozhodovanie o žiadostiach o invalidný dôchodok, či už na prvom, alebo druhom stupni konania. Vo viacerých prípadoch som sa stretla so skutočnosťou, že Sociálna poisťovňa v prípade nevydania rozhodnutia v zákonnej lehote najprv rozhodnutie predĺži o ďalších 60 dní a následne konanie preruší. Voči tomuto rozhodnutiu nie je možné sa odvolať. Nedodržanie zákonných lehôt zo strany Sociálnej poisťovne môže mať závažné dôsledky na kompletnú socio-ekonomickú situáciu žiadateľov a žiadateliek.


Naša značka: KZP/PO/0702/2023/04R
	Príbeh pani Genovévy sa začal písať po dopravnej nehode, pri ktorej si poranila chrbticu. Z dôvodu zhoršeného zdravotného stavu sa pani Genovéva koncom roka 2022 obrátila na Sociálnu poisťovňu so žiadosťou o priznanie invalidného dôchodku. Sociálna poisťovňa žiadosť schválila, ale pani Genovéva nesúhlasila s určenou mierou poklesu schopnosti vykonávať zárobkovú činnosť a voči rozhodnutiu podala odvolanie. V tejto fáze sa konanie začalo neprimerane predlžovať.

Sociálna poisťovňa najprv opakovane predĺžila 60-dňovú lehotu na rozhodnutie, až napokon v máji vydala rozhodnutie o prerušení konania o odvolaní pre nedostatok posudkových lekárov. Voči tomuto rozhodnutiu pani Genovéva nemala možnosť podať odvolanie. V konaní sa malo pokračovať hneď ako opadnú dôvody, pre ktoré sa konanie prerušilo. Avšak ani po ďalších šiestich mesiacoch nebola Sociálna poisťovňa schopná tieto dôvody odstrániť.

Pani Genovéva sa na Úrad komisára pre osoby so zdravotným postihnutím obrátila so žiadosťou o pomoc v novembri 2023, kedy už rok čakala na výsledok konania. Požiadala som preto Sociálnu poisťovňu o vysvetlenie. Sociálna poisťovňa ma informovala, že zdravotný stav pani Genovévy bude pre účely odvolacieho konania posúdený najneskôr prvý aprílový týždeň a po ňom bude bezodkladne rozhodnuté o odvolaní. 

Pani Genovéva nakoniec uspela so svojím odvolaním, avšak rozhodnutie jej doručili až v auguste 2024, po 633 dňoch od podania žiadosti.

Aké práva garantované Dohovorom o právach osôb so zdravotným postihnutím boli v tomto prípade dotknuté?

Článok 28 – Primeraná životná úroveň a sociálna ochrana
Štát uznáva právo osôb so zdravotným postihnutím na primeranú životnú úroveň pre nich aj pre ich rodiny a zaviazal sa ustavične zlepšovať ich životné podmienky. Tým, že pani Genovéva musela dlhé mesiace čakať na zvýšenie výšky invalidného dôchodku, bola jej primeraná životná úroveň ohrozená.

Článok 13 – Prístup k spravodlivosti
Tento článok garantuje účinný prístup k spravodlivosti na rovnakom základe s ostatnými ľuďmi. Vo viacerých prípadoch som sa stretla so skutočnosťou, že Sociálna poisťovňa v prípade nevydania rozhodnutia v zákonnej lehote najprv predĺžila rozhodnutie o ďalších 60 dní a následne prerušila konanie podľa § 193 zákona o sociálnom poistení. Voči tomuto rozhodnutiu nie je možné sa odvolať a Sociálna poisťovňa v konaní pokračuje až po odstránení prekážky postupu konania – nie je teda daná žiadna lehota na pokračovanie v konaní.

Rešpektujem, že inštitút prerušenia konania bol do zákona zavedený z dôvodu existencie naozaj výnimočných a zložitých prípadov. Napriek tomu, je však Sociálna poisťovňa povinná aj počas prerušovaného konania zisťovať skutkový stav a robiť úkony vedúce k rozhodnutiu vo veci. Tento inštitút neslúži ako „predĺženie lehoty“ z neustále sa opakujúceho dôvodu, ktorým je nedostatok posudkových lekárov.

Prerušenie konania pre pretrvávajúci problém s nedostatkom posudkových lekárov bez možnosti odvolania a určenia lehoty na pokračovanie v konaní predstavuje vážny zásah do práva na prístup k spravodlivosti.

K tomuto zisteniu sme dospeli už v našich správach o činnosti za minulé roky. Je pravdou, že počas pandémie COVID-19 sa mnohé lehoty predĺžili práve z tohto dôvodu, avšak už život sa dávno vrátil do svojich predchádzajúcich koľají. Nie však pre Sociálnu poisťovňu, ktorá rozhoduje v stále dlhších a dlhších lehotách.

Musíme si uvedomiť, že najmä v kontexte vybavovania žiadosti o priznanie dôchodku zo Sociálnej poisťovne vážnym spôsobom vstupuje do tohto procesu čas. Akékoľvek prieťahy v konaní Sociálnej poisťovne môžu privodiť pre žiadateľov nezvratné až fatálne následky.

Napriek našim význam na nápravu situácie zatiaľ k jej podstatnému zlepšeniu nedošlo. Budeme preto iniciovať ďalšie kroky na zmenu, aby tí najzraniteľnejší nemuseli trpieť okrem svojho zlého zdravotného stavu ešte aj stresom, frustráciou a úzkosťou z toho, že si nemôžu mesiace dovoliť ani len základné životné potreby.





[bookmark: _Toc4457867][bookmark: _Toc193813686]Príklady dobrej praxe
V nadväznosti na odporúčania z roku 2023 veľmi pozitívne hodnotíme, že sa podarilo zabezpečiť zákonný nárok na poskytnutie bezplatnej zdravotnej starostlivosti a kontinuálnych sociálnych služieb ľuďom bez domova. Tieto zmeny sa podarilo dosiahnuť novelou zákona č. 580/2004 Z. z. o zdravotnom poistení a zákona č. 95/2002 Z. z. o poisťovníctve. 

Zákon od 1. januára 2025 priniesol viacero významných zmien. Novela pre ľudí s dlhom na zdravotnom poistení rozširuje okruh zdravotnej starostlivosti uhrádzanej nad rámec neodkladnej zdravotnej starostlivosti. Týmto pacientom sa tiež uhrádza všeobecná ambulantná starostlivosť a v určitom rozsahu aj ošetrovateľská starostlivosť. Ide o ošetrovateľskú starostlivosť poskytovanú prostredníctvom agentúry domácej ošetrovateľskej starostlivosti alebo prostredníctvom zariadenia sociálnych služieb v rozsahu ošetrovateľskej praxe poskytovanej samostatne sestrou alebo pôrodnou asistentkou, ak sa použijú lieky a špecializovaný zdravotnícky materiál, ktorých výdaj nie je viazaný na lekársky predpis. Zároveň dlžníci, ktorí sú osobami so zdravotným postihnutím, majú hradenú plnú zdravotnú starostlivosť.

Okrem dlžníkov zákon pozná aj okruh osôb, ktoré nemajú preukaz poistenca a ich poistný vzťah nemožno zistiť ani v centrálnom registri poistencov. Takýchto ľudí označuje skratkou „človek bez domova“. Doposiaľ mali uhrádzanú iba neodkladnú zdravotnú starostlivosť. 

Od 1. januára 2025 však majú uhrádzanú zdravotnú starostlivosť v rovnakom rozsahu ako dlžníci, teda okrem neodkladnej aj všeobecnú ambulantnú zdravotnú starostlivosť, ošetrovateľskú starostlivosť tiež zdravotnú starostlivosť súvisiacu s tehotenstvom, infekčnými a chronickými ochoreniami. Podmienkou je, že tieto osoby nie sú poistené ani v inom členskom štáte, sú občanmi Slovenskej republiky alebo tu majú bydlisko a zdržiavajú sa na Slovensku.



[bookmark: _Toc4457866][bookmark: _Toc193813687]Návrhy a odporúčania vláde SR
(podľa § 11 ods. 1 zákona č. 176/2015 Z. z. o komisároch)
Oblasť zdravotníctva a sociálneho poistenia sa týka naozaj každého z nás, našej rodiny a našich priateľov. Súčasný demografický vývoj, stále sa zvyšujúce požiadavky starobných dôchodcov na zdravotnú starostlivosť, nedostatok lekárov všeobecných aj špecialistov, alarmujúci stav zdravotníckych pracovníkov, neprimerane dlhé čakacie lehoty nielen na operácie, ale aj bežné odborné vyšetrenia, nedostupnosť liekov pre všetkých, sú témy, ktoré rezonujú v našej spoločnosti už mnoho rokov. 

Neriešeným problémom je tiež nedostatočné sociálne zabezpečenie pre invalidných dôchodcov, ktorí nezískali potrebnú dobu dôchodkového poistenia na nárok na invalidný dôchodok. Ide o skupinu najzraniteľnejších osôb na hranici chudoby. Kvôli svojmu ochoreniu nedokážu pracovať a žijú mnohokrát len z dávky v hmotnej núdzi, čím sa ich život mení na živorenie. 

V oblasti zdravotníctva a sociálneho poistenia aj v roku 2024 stále zostala nedoriešená problematika, ktorú navrhujem riešiť v súlade s odporúčaniami a návrhmi v správe za rok 2023. Vyhodnotenie plnenia týchto odporúčaní vláde SR je spracované v Kapitole 1.5 (Odpočet plnenia legislatívnych odporúčaní navrhnutých vláde SR
(podľa § 11 ods. 1 zákona č. 176/2015 Z. z. o komisároch)) tejto správy. 

Vychádzajúc z poznatkov činnosti v oblasti zdravotníctva a sociálneho poistenia v roku 2024 dávam vláde SR do pozornosti potrebu prijatia týchto legislatívnych zmien:
1. Legislatívne doriešiť problematiku sprevádzania detí a osôb s ťažkým zdravotným postihnutím počas hospitalizácie, vrátane uhrádzania poplatkov sprevádzajúcich osôb za pobyt. (Ministerstvo zdravotníctva SR).
1. Pokračovať v riešení problémov s dofinancovaním systému zdravotníctva. (Ministerstvo zdravotníctva SR).
1. Vyriešiť nedostupnosť dlhodobej zdravotnej starostlivosti v domácnosti pre osoby napojené na domácu pľúcnu ventiláciu a adekvátne nastaviť cenové opatrenia za výkon „sledovanie a kontrolovanie klinického stavu osoby s trvalou potrebou umelej pľúcnej ventilácie“. (Ministerstvo zdravotníctva SR a Ministerstvo práce, sociálnych vecí a rodiny SR)
1. Zlepšiť dostupnosť inovatívnych liekov a zefektívniť spôsob kategorizácie liekov. (Ministerstvo zdravotníctva SR)
1. Iniciovať odbornú diskusiu, ktorej cieľom bude riešiť situáciu osôb, ktoré nesplnili podmienku potrebnej doby poistenia. (Ministerstvo práce, sociálnych vecí a rodiny SR).
1. Pripraviť edukačnú kampaň zameranú na SZČO s cieľom zvýšiť ich finančnú gramotnosť a poukázať na negatívne dôsledky nesplnenia si povinnosti v zdravotnej a sociálnej poisťovni. (Ministerstvo práce, sociálnych vecí a rodiny SR, Ministerstvo zdravotníctva SR a Ministerstvo financií SR).
1. Pripraviť komplexný návrh reformy dôchodkového systému s cieľom zlepšenia udržateľnosti dôchodkové systému. (Ministerstvo práce, sociálnych vecí a rodiny SR). 
1. Rozšíriť okruh osôb, ktoré môže poistenec osobne a celodenne ošetrovať o blízku osobu, s ktorou žije v spoločnej domácnosti. (Ministerstvo práce, sociálnych vecí a rodiny SR).


[bookmark: _Toc4457868][bookmark: _Toc193813688]Východisková právna úprava
Posudzovanie podnetov v oblasti zdravotníctva a sociálneho poistenia som odôvodňovala predovšetkým článkom 25 Dohovoru o právach osôb so zdravotným postihnutím – Zdravie, podľa ktorého:

Zmluvné strany uznávajú, že osoby so zdravotným postihnutím majú právo na dosiahnutie najlepšieho možného zdravia bez diskriminácie na základe zdravotného postihnutia. Zmluvné strany prijmú všetky príslušné opatrenia, ktorými zabezpečia osobám so zdravotným postihnutím prístup k zdravotnej starostlivosti vrátane liečebnej rehabilitácie, ktoré zohľadňujú rodový aspekt. Zmluvné strany musia najmä
a) poskytovať osobám so zdravotným postihnutím rovnaký rozsah, kvalitu a štandard bezplatnej alebo cenovo dostupnej zdravotnej starostlivosti a programov, ktoré sa poskytujú ostatným osobám, a to aj v oblasti zdravotníckych programov zameraných na sexuálne a reprodukčné zdravie a programov v oblasti verejného zdravia určených pre celú populáciu;
b) poskytovať zdravotnú starostlivosť, ktorú osoby so zdravotným postihnutím vrátane detí a starších osôb špecificky potrebujú v dôsledku svojho zdravotného postihnutia, a to vrátane včasného zistenia, prípadne intervencie a služby určené na minimalizáciu alebo prevenciu ďalšieho zdravotného postihnutia;
c) poskytovať túto zdravotnú starostlivosť čo najbližšie k miestu bydliska danej osoby vrátane vidieckych oblastí;
d) [bookmark: _Hlk160067297]vyžadovať od zdravotníckych pracovníkov, aby osobám so zdravotným postihnutím poskytovali starostlivosť v tej istej kvalite ako ostatným osobám, a to aj na základe slobodného a informáciami podloženého súhlasu, okrem iného aj zvyšovaním povedomia o ľudských právach, dôstojnosti, nezávislosti a o potrebách osôb so zdravotným postihnutím prostredníctvom odborného vzdelávania a zverejňovania etických noriem pre verejnú aj súkromnú zdravotnú starostlivosť;
e) zakázať diskrimináciu osôb so zdravotným postihnutím pri poskytovaní zdravotného poistenia a životného poistenia, ak toto poistenie povoľuje vnútroštátne právo, a toto poistenie sa musí poskytovať spravodlivým a primeraným spôsobom;
f) zamedziť diskriminačné odopretie zdravotnej starostlivosti alebo zdravotníckych služieb alebo jedla a tekutín na základe zdravotného postihnutia.

Pri preskúmaní podnetov z oblasti zdravotníctva a sociálneho poistenia sme vychádzali z nasledovných právnych predpisov:
· Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov.
· Zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov.
· Zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov.
· Zákon č. 579/2004 Z. z. o záchrannej zdravotnej službe a o zmene a doplnení niektorých zákonov v znení neskorších predpisov.
· Zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov.
· Zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov.
· Zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov.
· Zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov.
· Zákon č. 461/2003 Z. z. o sociálnom poistení, v znení neskorších predpisov.
· Zákon č. 437/2004 Z. z. o náhrade za bolesť a o náhrade za sťaženie spoločenského uplatnenia a o zmene a doplnení zákona Národnej rady Slovenskej republiky č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov.



[bookmark: _Toc193813689]Easy-to-read
[bookmark: _Toc193813690]Príbeh pätnásty
Keď je človek so zdravotným znevýhodnením vo výkone trestu odňatia slobody potrestaný dvojnásobne
	Všetky osoby so zdravotným postihnutím sú vo väzení vystavené vyššiemu riziku diskriminácie a viktimizácie, ktoré môžu viesť k zneužívaniu, zlému zaobchádzaniu a násiliu, a to nielen zo strany personálu, ale aj iných zaistených osôb. Zdravotný stav, vek a ťažké telesné znevýhodnenie patria medzi faktory, ktoré treba pri výkone trestu zohľadniť. Medzinárodné štandardy nemožno vykladať tak, že stanovujú všeobecnú povinnosť prepustiť odsúdeného zo zdravotných dôvodov alebo previezť do civilnej nemocnice, aj keď trpí chorobou, ktorá je obzvlášť ťažko liečiteľná. Vyžadujú však, aby štát zabezpečil, že odsúdení sú zadržiavaní v podmienkach, ktoré sú v súlade s rešpektovaním ľudskej dôstojnosti, aby spôsob a metóda výkonu trestu nevystavovali utrpeniu alebo ťažkostiam, ktoré by im spôsobovali intenzitu presahujúcu nevyhnutnú mieru utrpenia, spojenú s výkonom trestu, a aby vzhľadom na praktické požiadavky výkonu trestu, bolo primerane zabezpečené ich zdravie a blaho, napríklad poskytnutím potrebnej lekárskej pomoci.


Naša značka: KZP/0191/2023/04R

[bookmark: _Toc4457869][bookmark: _Toc193813691]Bezbariérová prístupnosť
[bookmark: _Toc4457870][bookmark: _Toc193813692]Štatistické informácie o činnosti
[bookmark: _Toc193813909]Počet prijatých podnetov v roku 2024


[bookmark: _Toc193813910]Počet ukončených podnetov v roku 2024



[bookmark: _Toc193813911]Typy podnetov prijatých v roku 2024


[bookmark: _Toc193813912]Prehľad porušení rozhodujúcich článkov Dohovoru o právach osôb so zdravotným postihnutím v podnetoch ukončených v roku 2024



[bookmark: _Toc193813913]Prehľad zamerania podnetov prijatých v roku 2024



[bookmark: _Toc193813914]Prehľad podnetov prijatých v roku 2024 podľa zdravotného postihnutia dotknutých osôb


[bookmark: _Toc193813915]Spôsob ukončenia podnetov ukončených v roku 2024


[bookmark: _Toc193813916]Dôvod odloženia podnetov ukončených v roku 2024



[bookmark: _Toc4457871][bookmark: _Toc193813693]Poznatky z posudzovania individuálnych podnetov
[bookmark: _Hlk130207076]Bezbariérovosť stále nie je vnímaná ako samozrejmosť. Či už ide o prístupnosť verejných budov, ale aj iných priestorov, dopravných prostriedkov, zdravotníckych zariadení, škôl, volebných miestností, pôšt, prispôsobenie internetových stránok, televízneho vysielania či iných produktov tak, aby osoby so zdravotným postihnutím nemuseli byť špeciálne kompenzované rôznymi spôsobmi na to, aby mohli využívať pre iných ľudí úplne bežné a samozrejmé služby tak, ako im to zaručuje Článok 9 Dohovoru o právach osôb so zdravotným postihnutím. Situácia sa v praxi mení naďalej len veľmi pomaly a čiastkovo.

Prekážky a obmedzenia v živote ľudí so zdravotným postihnutím sme pri posudzovaní podnetov v roku 2024 zaznamenali v týchto oblastiach: 
· architektonické bariéry,
· komunikačné bariéry,
· účasť na kultúrnom živote, rekreácii, záujmových aktivitách a športe, 
· vyhradené parkovanie,
· obmedzenia v doprave a preprava osôb so zdravotným postihnutím,
· bytová problematika.


A. Architektonické bariéry

SÚHRN HLAVNÝCH ZISTENÍ:
V oblasti architektonických bariér môžeme špecifikovať tieto hlavné zistenia:
1. Strmé a nebezpečné rampy nezabezpečujú bezbariérový prístup osobám so zdravotným postihnutím.
2. Nerešpektovanie novely Zákona o vlastníctve bytov a nebytových priestorov[footnoteRef:84] umožňujúcej montáž zdvíhacieho zariadenia bez súhlasu vlastníkov bytov a nebytových priestorov zo strany susedov. [84:  	§ 14b ods.5 zákona č. 182/1993 Z. z. o vlastníctve bytov a nebytových priestorov v znení neskorších predpisov.] 

3. Diskrečná právomoc stavebného úradu pri rozhodovaní o tom, či nájazdovú rampu alebo montáž zdvíhacieho zariadenia povolí na základe ohlásenia drobnej stavby alebo stavebnej úpravy alebo na stavbu požaduje stavebné povolenie.
4. Komplikované technické riešenia pri debarierizácii starších budov zdravotníckych zariadení a iných verejných budov.

Bytové domy
S bariérami, a žiaľ niekedy aj s neústretovým prístupom zo strany susedov, sa stretávame v prípade bytových domov. Ak aj je prístup do bytového domu zabezpečený rampou, osoby so zdravotným postihnutím namietajú, že rampa je nebezpečná, strmá, so šmykľavým povrchom a veľkým sklonom, a že nie je vhodná pre osoby na vozíku. Niekedy spôsobuje prekážku aj vysoký schod pred vchodom do bytového domu, alebo ak po vstupe do bytového domu nasleduje ďalších niekoľko schodov k výťahu. 

Aj v roku 2024 sme zaznamenali snahy susedov zabrániť montáži stoličkového výťahu alebo schodiskovej plošiny v paneláku, ak ju potrebuje osoba so zdravotným postihnutím. Hoci už od 1. februára 2020 platí novela Zákona o vlastníctve bytov a nebytových priestorov[footnoteRef:85], podľa ktorej sa na montáž zdvíhacieho zariadenia[footnoteRef:86] nevyžaduje súhlas vlastníkov bytov a nebytových priestorov, sporadicky nás imobilné osoby upozornia na nerešpektovanie uvedeného ustanovenia zákona a na konanie susedov, ktorí bránia v montáži alebo v užívaní stoličkového výťahu, schodiskovej plošiny, resp. iného zdvíhacieho zariadenia. [85:  	§ 14b ods.5 zákona č. 182/1993 Z. z. o vlastníctve bytov a nebytových priestorov v znení neskorších predpisov.]  [86:  	§ 33 ods. 2 zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov.] 


[bookmark: _Hlk189581981]V roku 2024 sme posudzovali podnety, v ktorých osoby so zdravotným postihnutím namietali postup stavebného úradu, pretože na vybudovanie nájazdovej rampy alebo montáže schodiskovej plošiny požadoval stavebné povolenie. Každá stavba sa posudzuje samostatne na základe predloženej žiadosti s prílohami a projektovej dokumentácie. Rozhodnutie o tom, či stavbu stavebný úrad povolí na základe ohlásenia drobnej stavby alebo stavebnej úpravy alebo rozhodne o tom, že na stavbu je potrebné stavebné povolenie, je diskrečnou právomocou stavebného úradu vyplývajúcou priamo zo Stavebného zákona[footnoteRef:87].
 [87:  	§ 57 ods. 1 zákona č. 50/1976 Zb. o územnom plánovaní a stavebnom poriadku v znení neskorších predpisov.] 

Verejné budovy
Zdravotnícke zariadenia
Prístupnosť zdravotníckych zariadení, keďže ich navštevuje verejnosť, by mala byť štandardom. S bariérami a prekážkami sa však stretneme aj pri takej bežnej činnosti, akou je návšteva lekára. Nie všetci lekári majú svoje ambulancie v nových, moderných priestoroch. Niektoré zdravotné strediská boli vybudované v minulom storočí, kedy ešte neplatila vyhláška[footnoteRef:88].  [88:  	Vyhláška Ministerstva životného prostredia Slovenskej republiky č. 532/2002 Z. z., ktorá stanovuje podrobnosti o všeobecných technických požiadavkách na stavby užívané osobami s obmedzenou schopnosťou pohybu a orientácie. ] 


Debarierizácia starších budov nie je vždy technicky možná. Napríklad na schodisko nie je technicky možné osadiť rampu. Alebo dispozične nie je možné nainštalovať výťah. a tak je „bezbariérový prístup“ často riešený tak, že na schodisko sú umiestnené strmé koľajnice, ktoré nie sú vhodným riešením, pretože svojou šírkou nevyhovujú potrebám osôb na invalidnom vozíku a kočíkom zároveň. Tiež je to nevhodné riešenie pre starších ľudí alebo ľudí po úraze. Často ani toalety nie sú prispôsobené imobilným osobám. Problémom sú aj obmedzené finančné prostriedky. Nevyhovujúci prístup do ambulancie detskej lekárky sme riešili v bratislavskej Petržalke. Tento podnet je opísaný v príbehu dvadsiatom „NIEKTORÉ STARŠIE BUDOVY NIE JE MOŽNÉ ÚPLNE DEBARIERIZOVAŤ“.

Ďalej sme posudzovali podnet, v ktorom vedenie Polikliniky na Bezručovej ulici v Bratislave malo snahu zabezpečiť bezbariérový prístup do zdravotníckeho zariadenia prostredníctvom nájazdovej rampy pre imobilných. Mestská časť Bratislava – Staré Mesto ako príslušný stavebný úrad stavbu povolila. K vybudovaniu rampy vydali súhlasné záväzné stanoviská všetky dotknuté orgány. 

Uskutočneniu bezbariérového prístupu do zdravotníckeho zariadenia bránila spoločnosť Bezručova Invest, s. r. o., ktorá si v priebehu stavebného konania uplatnila námietky a proti stavebnému povoleniu podala odvolanie. Napokon vzala odvolanie späť a bezbariérový prístup sa mohol začať realizovať. Oceňujem vnímanie problematiky prístupnosti zo strany vedenia polikliniky a prejavený záujem zlepšovať podmienky bezbariérovosti pre osoby so zdravotným postihnutím.

Školy
Na našich monitoringoch, ale aj výjazdoch po regiónoch zisťujeme, že budovy škôl sú vo väčšine prípadov bariérové. Bariérové priestory škôl sú príčinou neprístupnosti vzdelávania deťom so zdravotným postihnutím. Školy nie sú vždy ochotné bariéry odstrániť, radšej odmietnu prijať dieťa so zdravotným postihnutím. Pritom na debarierizáciu môžu využiť dotácie. To, že väčšina škôl nie je bez bariér, dokazuje aj náš prieskum architektonickej prístupnosti volebných budov a miestností, ktorý sme uskutočnili počas volieb v rokoch 2022 a 2023. 

Z doterajších mnohoročných skúseností môžeme potvrdiť, že školy vo väčšine prípadov nie sú pripravené poskytovať vzdelávanie deťom s telesným či iným zdravotným znevýhodnením. Deti so zdravotným postihnutím majú často na výber iba málo škôl, ktoré môžu navštevovať. Preto aj v súčasnosti rodičia detí vyhľadávajú špeciálne vybavené školy ako napríklad Spojená škola Mokrohájska v Bratislave, alebo Stredná odborná škola pre žiakov s telesným postihnutím Mokrohájska v Bratislave, ktoré navštevujú žiaci z celého Slovenska. 

Neexistencia architektonických bariér by sa mala stať jedným zo základných predpokladov, aby si žiaci mohli svoje štúdium vyberať nie podľa miery debarierizácie konkrétnej školy, ale predovšetkým podľa svojich skutočných záujmov a cieľov.

V roku 2024 sme začali preverovať podnet, v ktorom podávateľ namietal, že skolaudovaná prestavba a nadstavba pôvodnej jedálne na základnú školu – zmena účelu užívania na Školskej ulici v Dunajskej Lužnej, ktorá bola daná do užívania, nespĺňa požiadavky pre osoby s telesným postihnutím. 

Podľa informácií uvedených v podnete v budove školy nie sú evakuačné výťahy. Osoby s telesným postihnutím majú sťažený prístup na toalety. 

Rampa pred vstupom do budovy školy je kruhová a komplikuje prístup osôb na vozíku do budovy školy. Splnenie požiadaviek prístupnosti zmonitorujeme osobne vo februári 2025.

[bookmark: _Toc193813694]Príbeh dvadsiaty
Niektoré staršie budovy nie je možné úplne debarierizovať
	V dnešnej dobe sa očakáva, že zdravotné strediská by mali mať bezbariérový prístup pre imobilné osoby štandardne zabezpečený. Žiaľ, nie je to tak. Je smutné, že ľudia s obmedzenou mobilitou musia zdolávať bariéry a prekážky aj pri bežnej návšteve lekára. Nevyhovujúci prístup do ambulancie detskej lekárky sme riešili v Bratislavskej Petržalke.


Naša značka: KZP/0253/2022/05R
	Pán Andrej je v dôsledku zdravotných problémov odkázaný na invalidný vozík. Napriek svojmu zdravotnému problému je aktívny človek, ktorý pracuje, stará sa o rodinu, pomáha s domácimi prácami a starostlivosťou o dieťa. Spolu s partnerkou sa stali rodičmi syna Dávida. Žijú v Bratislave, v Petržalke, preto nepredpokladal, že v hlavnom meste v Bratislave budú mať problém nájsť pediatra, ktorý bude mať do ambulancie zabezpečený bezbariérový prístup.

Podľa rajonizácie syn pána Andreja patrí do ambulancie všeobecnej lekárky pre deti a dorast MUDr. Viery Cigáňovej v zdravotnom stredisku na Záporožskej 12 v Bratislave. Pred prvou návštevou pán Andrej zistil, že ambulancia sa nachádza na poschodí polyfunkčnej budovy, ktorá nezodpovedá potrebám bezbariérovosti. Rodičia, ktorí detskú lekárku navštevujú, musia svoje kočíky nechávať pred budovou a deti vynášať na rukách, pretože prístup do ambulancie je znemožnený schodiskom.

Pán Andrej sa ako rodič aktívne zapája do starostlivosti a výchovy dieťaťa. Je pre neho neprijateľné, aby bol bariérami odstrihnutý od jednej z najdôležitejších povinností rodiča, a to dbať a starať sa o zdravie a zdravý vývoj dieťaťa. Preto začal vo svojom okolí hľadať pediatra, ktorý by mal bezbariérový prístup do ambulancie zabezpečený. Dotknutá detská lekárka v stanovisku uviedla, že do jej ambulancie, ktorá sa nachádza na zvýšenom prízemí, vedie iba jeden vchod, ktorý má zabezpečený „komfortný“ bezbariérový prístup. Podľa jej názoru ambulancia spĺňa všetko, čo potrebujú rodičia s kočíkmi a malými deťmi, dokonca spĺňa aj všetky požiadavky bezbariérového riešenia prostredia stanovené vyhláškou[footnoteRef:89]. [89:  	Vyhláška Ministerstva životného prostredia Slovenskej republiky č. 532/2002 Z. z., ktorá stanovuje podrobnosti o všeobecných technických požiadavkách na stavby užívané osobami s obmedzenou schopnosťou pohybu a orientácie.] 


V ďalšom stanovisku však uviedla, že zdravotné stredisko bolo vybudované ešte v 50-tych rokoch. Zvýšené prízemie je z dôvodu, že pod celou budovou je CO kryt. Pripustila, že požiadavky bezbariérovosti nie je možné v celom rozsahu aplikovať. Na schodisko nie je technicky možné osadiť rampu. Dispozične nie je možné nainštalovať výťah.

Zabezpečenie bezbariérového prístupu do jednotlivých vchodov zdravotného strediska, ako aj vo vnútorných priestoroch zdravotného strediska sme boli osobne zmonitorovať. Pri osobnom šetrení sme zistili, že vstup do vchodu a budovy zdravotného strediska tvoria dva schody. Na schodoch sú umiestnené koľajnice. Vo vnútorných priestoroch tejto časti budovy vedú na poschodie schody. Schodisko má iba jedno držadlo (zábradlie).

[bookmark: _Hlk183434057][bookmark: _Hlk183434303]Vchod B budovy zdravotného strediska má bezbariérový vstup. Vo vnútorných priestoroch tejto časti budovy vedú na poschodie schody. Na schodisku sú umiestnené strmé koľajnice. Schodisko má iba jedno držadlo (zábradlie). Na dverách sa nachádzali mreže, ktoré sa v časti, kde sú umiestnené koľajnice, v čase osobnej návštevy nedali otvoriť.
[bookmark: _Hlk183434159]
Vstup do vchodu C budovy tvoria schody (približne 10 schodov). Na schodoch sú umiestnené strmé koľajnice, pričom jedna koľajnica je široká, jedna úzka. Vo vnútorných priestoroch tejto časti budovy vedú na poschodie dve schodiská (cca 20 schodov). Na schodisku sú umiestnené strmé koľajnice, pričom jedna koľajnica je široká, jedna úzka. Sociálne zariadenie nie je bezbariérové.

Vo vchode D sa nachádza ambulancia dotknutej detskej lekárky, MUDr. Cigáňovej. Vstup do ambulancie tvoria schody. Na schodisku sú umiestnené strmé koľajnice. Taktiež do gastroenterologickej a gynekologickej ambulancie vedú schody. Na schodisku nie sú umiestnené koľajnice.

Vchod E budovy má bezbariérový vstup. Vo vnútorných priestoroch vedú na poschodie schody, do zubnej ambulancie tri schodiská (takmer 30 schodov). Schodisko má iba jedno držadlo (zábradlie).

Aj vchod F má bezbariérový vstup. Vo vnútorných priestoroch vedú na poschodie schody.

Osobnou návštevou sme potvrdili, že do vchodov A, C, D zdravotného strediska, ako aj vo vnútorných priestoroch všetkých častí zdravotného strediska nie je dostatočným spôsobom vyriešený a zabezpečený bezbariérový prístup tak, ako to opísal aj pán Andrej. Vo vnútorných priestoroch zdravotného strediska sa tiež nenachádza sociálne zariadenie pre osoby s obmedzenou schopnosťou pohybu. 

Ktorý Článok Dohovoru o právach osôb so zdravotným postihnutím bol porušený?

Článok 3 – Všeobecné zásady
Dohovor o právach osôb so zdravotným postihnutím je založený na zásadách, akými je aj rešpektovanie prirodzenej dôstojnosti, osobnej nezávislosti vrátane slobody voľby a samostatnosti osôb.

Článok 9 – Prístupnosť 
Štát sa v ňom zaviazal, že osobám so zdravotným postihnutím umožní na rovnakom základe s ostatnými prístup k fyzickému prostrediu. Tieto opatrenia sa vzťahujú aj na vnútorné a vonkajšie zariadenia vrátane zdravotníckych zariadení a pracovísk. Podľa vyhlášky[footnoteRef:90] prístup do každej stavby určenej na užívanie verejnosťou musí byť zabezpečený najmenej jedným vstupom na úrovni komunikácie pre chodcov bez vyrovnávacích stupňov; pri novostavbe musí byť takto riešený hlavný vstup. Ak nemožno vstup zabezpečiť vyššie uvedeným spôsobom, musí byť vyrovnanie riešené rampou, schodiskovou plošinou alebo vonkajším výťahom.  [90:  	§ 57 ods. 1 Vyhlášky Ministerstva životného prostredia Slovenskej republiky č. 532/2002 Z. z., ktorá stanovuje podrobnosti o všeobecných technických požiadavkách na stavby užívané osobami s obmedzenou schopnosťou pohybu a orientácie.] 


V dvojpodlažných a viacpodlažných stavbách, ktoré užíva verejnosť, sa prístup zabezpečí výťahom alebo schodiskovou plošinou. Prístup k výťahu musí byť zabezpečený na každom podlaží.

	OPATRENIA NA NÁPRAVU
Uložené podľa § 10 ods. 2 písm. a) bod 4 zákona č. 176/2015 Z. z. o komisárovi pre deti a komisárovi pre osoby so zdravotným postihnutím.
Vydané 26. novembra 2024

[bookmark: _Hlk183437251]Predsedu Bratislavského samosprávneho kraja, ako majiteľa budovy, som požiadala o prijatie opatrení, ktoré zabezpečia bezbariérový prístup do jednotlivých vchodov budovy zdravotného strediska, ako aj vo vnútorných priestoroch zdravotného strediska. 

Navrhla som, aby: 
· [bookmark: _Hlk493583659]V lehote do 31. decembra 2024 preveril technické možnosti zabezpečenia bezbariérového prístupu do jednotlivých vchodov budovy zdravotného strediska, ako aj vo vnútorných priestoroch zdravotného strediska a vybudovania sociálneho zariadenia pre osoby s obmedzenou schopnosťou pohybu, resp. presťahovania ambulancií do iných vhodnejších priestorov.
· V prípade, ak bude technicky možné zabezpečiť bezbariérový prístup do jednotlivých vchodov budovy zdravotného strediska, ako aj vo vnútorných priestoroch zdravotného strediska, zaobstaral všetky doklady potrebné na zabezpečenie bezbariérového prístupu a vybudovanie sociálneho zariadenia pre osoby s obmedzenou schopnosťou pohybu, a aby vykonal všetky úkony smerujúce k tomu, že sociálne zariadenie pre osoby s obmedzenou schopnosťou pohybu a bezbariérový prístup budú zrealizované v primeranej lehote od zaobstarania súvisiacej dokumentácie a potrebných finančných prostriedkov. 
· V prípade, ak nebude technicky možné bezbariérový prístup zabezpečiť a sociálne zariadenie pre osoby s obmedzenou schopnosťou pohybu vybudovať, aby Bratislavský samosprávny kraj začal hľadať iné vhodné priestory, v ktorých bude bezbariérový prístup zabezpečený, prípadne navrhol iné možnosti riešenia.

VYHODNOTENIE OPATRENÍ
K 31. decembru 2024

Krátko po doručení výzvy na prijatie opatrení na nápravu nás oslovil architekt, zhodou okolností manžel detskej lekárky, do ambulancie ktorej pán Andrej namietal bariérový prístup. Prejavil úprimný záujem a snahu podieľať sa na odstránení bariér v zdravotnom stredisku. Spoločne sme na osobnom stretnutí prekonzultovali vhodné technické možnosti debarierizácie priestorov zdravotného strediska. Poskytli sme mu tiež kontakty na ďalšie osoby a subjekty, ktoré sa problematike debarierizácie odborne venujú a ktoré by mohli byť pri odstraňovaní bariér nápomocné.

Splnenie uložených opatrení budem sledovať aj v nasledujúcom období. Pevne verím, že bariéry v budove zdravotného strediska sa podarí odstrániť a budú ho môcť navštevovať aj rodičia a deti odkázané na invalidný vozík.








B. Komunikačné bariéry

SÚHRN HLAVNÝCH ZISTENÍ:
V oblasti komunikačných bariér môžeme zhrnúť tieto hlavné problémy:
1. Obmedzený prístup osôb so sluchovým postihnutím k informáciám.
2. Nevytvorenie vhodných podmienok na vzdelávanie osôb so sluchovým postihnutím.
3. Nedostatočná inklúzia nepočujúcich Rómov.
4. Ne/zabezpečenie tlmočenia do slovenského posunkového jazyka a problémy v komunikácii s osobami so sluchovým postihnutím.

Osoby so sluchovým postihnutím majú obmedzený prístup k informáciám. Okrem toho, že sú pre ne nedostupné správy a informácie vysielané v rozhlase a v televízii, čelia bariéram aj pri písaní a čítaní zložitejších textov. Slovenský jazyk a slovenský posunkový jazyk majú odlišnú gramatiku, čo spôsobuje, že nerozumejú komplexnejším textom a zároveň, nevedia komunikovať gramaticky správne písanou slovenčinou. 

Osoby so sluchovým postihnutím sa s bariérami stretávajú neustále. Jednou z tých najzásadnejších je nezabezpečenie prístupu k vzdelaniu. Nepočujúci žiaci a študenti nemajú na Slovensku vytvorené vhodné podmienky, pretože nemajú zabezpečené tlmočenie alebo inú pomôcku na to, aby sa mohli vzdelávať rovnocenne ako počujúci. Z tohto dôvodu množstvo študentov odchádza za vzdelaním do Českej republiky, kde je podľa ich vlastných skúseností vzdelávanie pre nepočujúcich oveľa dostupnejšie. Vďaka tomu môžu vyštudovať aj zložitejšie odbory, ktoré by v podmienkach vytvorených na Slovensku vyštudovať nezvládli. 

V decembri 2024 sme sa zúčastnili na zaujímavej konferencii venovanej inklúzii nepočujúcich Rómov. Išlo o úplne prvú konferenciu zameranú na túto tému. K problematike života nepočujúcich a obzvlášť života nepočujúcich Rómov chýba osveta a podpora zo strany počujúcich. Výskum a príprava riešení je momentálne v začiatkoch. V najbližšom období plánujeme nadviazať spoluprácu so zástupcami nepočujúcich, aj so zástupcami nepočujúcich Rómov a spoločne šíriť osvetu, hľadať riešenia. Občianske združenie Svet ticha a organizácia Zdravé regióny vykonali k tejto problematike výskum s množstvom zaujímavých zistení. Veľmi dôležitým nástrojom pre rómsku komunitu nepočujúcich je budovanie identity, a to môžu uskutočniť najmä zavedením posunkového jazyka ako základného komunikačného nástroja, zachovaním rómskeho jazyka ako kultúrneho dedičstva, vytváraním komunitných programov, podporných skupín, zapojením rodín a širšej komunity, vytváraním pozitívnych vzorov v komunite a podobne. 

Posudzovali sme tiež podnet, v ktorom sa viaceré osoby so sluchovým postihnutím sťažovali, že im rôzne obchodné spoločnosti, ale aj štátne orgány odmietli online tlmočenie do posunkovej reči. Dotknutým subjektom navrhnem prijať opatrenia tak, aby k takémuto postupu v budúcnosti nedochádzalo.



C. Účasť na kultúrnom živote, rekreácii, záujmových aktivitách a športe

SÚHRN HLAVNÝCH ZISTENÍ:
[bookmark: _Toc4457875]V oblasti účasti osôb so zdravotným postihnutím na kultúrnom živote, rekreácii, záujmových aktivitách a športe sme identifikovali tieto hlavné problémy:
1. Ne/prístupnosť kultúrnych predstavení pre osoby s autizmom.
2. Diskriminácia športovcov s mentálnym postihnutím z dôvodu veku.

Aj osoby s mentálnym postihnutím majú právo zúčastňovať sa na kultúrnych predstaveniach a využívať služby, ako sú divadlá, múzeá, kiná, knižnice a služby cestovného ruchu. Tiež majú právo zúčastňovať sa na rovnakom základe s ostatnými na rekreačných, záujmových a športových aktivitách. Zaručuje im to Článok 30 Dohovoru o právach osôb so zdravotným postihnutím.

V roku 2024 sme posudzovali podnet, v ktorom zamestnanci Slovenského národného divadla upozornili na narúšanie divadelných predstavení mladým mužom s autizmom. Diváci aj zamestnanci divadla sa opakovane sťažovali na nevhodné správanie návštevníka, ktorý neprimerane obťažoval iných divákov. Spolu so zástupcami Slovenského národného divadla sme sa snažili nájsť spravodlivé riešenie tak, aby mladý muž mohol divadelné predstavenia navštevovať aj naďalej. Tento podnet je opísaný v dvadsiatom prvom príbehu „PERIPETIE INKLÚZIE v DIVADLE“. 

Diskriminácia športovcov s mentálnym postihnutím z dôvodu veku
[bookmark: _Hlk187908455]Ďalej sme posudzovali podnet, v ktorom nás matka muža s mentálnym postihnutím upozornila na diskrimináciu z dôvodu veku. Vo februári 2024 sa na Štrbskom plese konali Zimné národné hry Špeciálnych olympiád Slovensko 2024. Podľa stanovených vekových kategórií športovec, ktorý mal v čase konania týchto hier 45 rokov, sa na súťaž nemohol prihlásiť. Športovú riaditeľku Špeciálnych olympiád Slovensko som požiadala o prehodnotenie pravidiel/podmienok účasti na Zimných národných hrách tak, aby sa ich mohli zúčastniť aj športovci v strednom veku. 

[bookmark: _Hlk187838805]Právna zástupkyňa Špeciálnych olympiád Slovensko v písomnom stanovisku poukázala na viaceré medzinárodné dohovory, z ktorých vyplývajú pre oblasť diskriminácie z dôvodu veku konkrétne výnimky a ktoré v individuálnych prípadoch umožňujú rozdielne zaobchádzanie z dôvodu veku. Ďalej uviedla medzinárodné dohovory týkajúce sa ochrany ľudských práv a zákazu diskriminácie, ktoré neobsahujú explicitne zakotvený vek ako diskriminačný dôvod. Z písomného stanoviska tiež vyplynulo, že v roku 2024 bola z dôvodu vzniku nového Ministerstva cestovného ruchu a športu Slovenskej republiky finančná situácia v Špeciálnych olympiádach veľmi špecifická, pretože príspevok na činnosť z verejných zdrojov Špeciálne olympiády získali až 9. februára 2024. 

Z tohto dôvodu Zimné národné hry musela organizácia financovať výlučne z vlastných súkromných finančných prostriedkov, ktoré v celom rozsahu nedokázali pokryť predpokladané náklady na ich organizáciu. Špeciálne olympiády prvýkrát v histórii pristúpili k prehodnoteniu nominačných kritérií športovcov z dôvodu nedostatku finančných prostriedkov a kritériá určili tak, aby neohrozili účasť talentovanej športovej mládeže a dospelých vo výkonnostnom raste, z ktorých bude vytvorená športová reprezentácia na Svetové hry Špeciálnych olympiád v roku 2025. Na dosiahnutie uvedeného cieľa stanovili v prvom kole prihlasovania športovcov vekové obmedzenia. 

Nakoľko sa v prvom kole neprihlásil dostatočný počet športovcov, umožnili v druhom kole prihlásiť sa všetkým členom Špeciálnych olympiád. V druhom kole prihlasovania bola otvorená aj kategória pre športovcov do 12 rokov a mohli sa prihlásiť aj športovci starší ako 44 rokov. 

[bookmark: _Hlk187847896]Skonštatovala som, že prehodnotenie nominačných kritérií z dôvodu nedostatku finančných prostriedkov, ktorý vznikol v súvislosti so založením nového ministerstva, nie je dostatočne legitímnym cieľom, pretože nesleduje ochranu celej spoločnosti, ale len ochranu ekonomických záujmov Špeciálnych olympiád. Taktiež zvolený postup a určenie vekového obmedzenia pri prihlasovaní v prvom kole neboli nevyhnutné na dosiahnutie legitímneho cieľa. V danom prípade existoval alternatívny spôsob, ktorý by do práv dotknutých osôb zasiahol v menšom rozsahu a ktorý Špeciálne olympiády aj využili pri prihlasovaní v druhom kole tým, že umožnili prihlásiť sa všetkým členom Špeciálnych olympiád. Takto mali Špeciálne olympiády postupovať už pri prihlasovaní v prvom kole a mali umožniť všetkým členom Špeciálnych olympiád prihlásiť sa na Zimné národné hry už v prvom kole. 

Postupom Špeciálnych olympiád tým, že v prvom kole prihlasovania na Zimné národné hry určili vekové obmedzenie a neumožnili prihlásiť sa všetkým členom Špeciálnych olympiád došlo k znevýhodneniu a k nepriamej diskriminácii stanovením vekového obmedzenia pre športovcov, ktorí nespĺňali stanovenú vekovú hranicu, čím došlo k porušeniu Článku 5 a Článku 30 ods. 5 Dohovoru o právach osôb so zdravotným postihnutím. 

Keďže Špeciálne olympiády svoj postup prehodnotili a v druhom kole umožnili všetkým členom Špeciálnych olympiád prihlásiť sa na Zimné národné hry a zúčastniť sa ich, považujem namietanú diskrimináciu v danom prípade za odstránenú a opatrenia na nápravu som v tomto prípade neuložila. 

Aj napriek konštatovanému porušeniu som Špeciálne olympiády povzbudila ako subjekt, ktorý má nezastupiteľné miesto v Slovenskej republike pri organizovaní športových aktivít pre ľudí s mentálnym znevýhodnením. Ľudia z tejto obzvlášť zraniteľnej skupiny si zaslúžia našu podporu a citlivé zaobchádzanie, nakoľko mnohí z nich sa stretávajú s diskrimináciou celý život. 

Špeciálnym olympiádam som do budúcna ponúkla spoluprácu pri nastavovaní kritérií a podmienok účasti na športových hrách a podujatiach ľudí so znevýhodnením. Spoločnými silami určite dospejeme k riešeniu, ktoré bude v súlade s ochranou ľudských práv a zároveň finančne udržateľné tak, aby každý človek s mentálnym znevýhodnením mohol zažiť radosť zo športovania, zo súťaženia a z krásnych výsledkov.



[bookmark: _Toc193813695]Príbeh dvadsiaty prvý
Peripetie inklúzie v divadle
	Agenda, ktorú vybavujeme na Úrade komisára pre osoby so zdravotným postihnutím je rôznorodá. Občas sa dostaneme do pozície, kedy musíme naozaj veľmi tvorivo hľadať riešenie, ktoré bude citlivo zvážené a spravodlivé voči všetkým dotknutým osobám, o čom svedčí aj tento prípad. Oslovili ma zástupcovia Slovenského národného divadla v Bratislave a upozornili na dlhodobé narúšanie predstavení mladým mužom s autizmom. Právo na prístup k divadlu a iným kultúrnym aktivitám je pre osoby so zdravotným postihnutím nespochybniteľné. Ako však postupovať v prípade, keď správanie tohto mladého muža neprimerane obťažuje iných divákov?


Naša značka: KZP/PO/0253/2024/05R
	Pani Jana je matkou Adamka, ktorý trpí neurologickým postihnutím a poruchou autistického spektra. Adamko má veľmi rád divadlo, najmä operu a balet. Spoločne s matkou často navštevujú divadelné predstavenia, a to dva-trikrát za týždeň, niekedy dokonca až dvakrát za deň. Podnet na Úrad komisára pre osoby so zdravotným postihnutím nepodala pani Jana, ani jej syn Adamko, ale zamestnanci Slovenského národného divadla v Bratislave. 

Slovenské národné divadlo totiž dostalo viacero sťažností, písomných aj ústnych, v ktorých diváci upozornili na nevhodné správanie a obťažovanie ostatných divákov, najmä diváčok. V sťažnostiach uviedli, že Adamko si cielene presadal na miesta vedľa dievčat, ktoré obťažoval tak, že im zblízka hľadel do tváre, dotýkal sa ich a pritom sa nevhodne dotýkal aj seba. Počas predstavení Adamko vykrikoval, vydával rôzne hlasné zvuky a gestá.

Pani Jana opísané správanie Adamkovi tolerovala, dokonca sa vždy svojho syna zastávala, pričom opakovane tvrdila, že Adamko má len pokazený zips na nohaviciach. Častokrát sa dostávala do konfliktu so zamestnancami aj návštevníkmi Slovenského národného divadla, nerešpektovala pravidlá návštev predstavení, na predstavenia prichádzala neskoro po začatí predstavenia, neadekvátne reagovala na upozornenia týkajúce sa Adamkovho správania alebo iného porušovania pravidiel Slovenského národného divadla. 

Dokonca kričala a používala vulgárne vyjadrenia. Zamestnanci Slovenského národného divadla sa opakovane snažili situáciu vyriešiť. Stretli sa však s neochotou zo strany pani Jany, ktorá bola presvedčená, že práva jej syna Adamka sú porušované a ostatní návštevníci a predstavitelia Slovenského národného divadla by mali Adamkove správanie tolerovať. 

Po obdržaní podnetu som sa 15. mája 2024 osobne stretla so zástupcami Slovenského národného divadla. Prekonzultovali sme niekoľko možností, ako danú situáciu vyriešiť tak, aby bolo obom stranám vyhovené. Možné riešenia som následne prediskutovala aj s pani Janou. 



Čo hovorí o podobných situáciách Dohovor o právach osôb so zdravotným postihnutím ?

Článok 30 – Účasť na kultúrnom živote, rekreácii, záujmových aktivitách a športe
V zmysle tohto článku Slovenská republika uznala právo osôb so zdravotným postihnutím zúčastňovať sa na rovnakom základe s ostatnými na kultúrnom živote a zaviazala sa prijať všetky príslušné opatrenia, ktorými zabezpečí, aby osoby so zdravotným postihnutím mali prístup k televíznym programom, filmom, divadlu a iným kultúrnym aktivitám v prístupných formátoch a aby mali prístup k miestam určeným na kultúrne predstavenia alebo služby, ako sú divadlá, múzeá, kiná, knižnice a služby cestovného ruchu.


Vynakladám úsilie, aby všetky články Dohovoru o právach osôb so zdravotným postihnutím boli rešpektované a to nie len formálne, ale aby boli skutočne pretavené do každodenného života ľudí so zdravotným postihnutím. Po konzultácii s predstaviteľmi Slovenského národného divadla a pani Janou som navrhla situáciu vyriešiť nasledovne:
1. Slovenské národné divadlo Adamkovi umožní zúčastňovať sa predstavení a pre Adamka a jeho doprovod zabezpečí osobitné, vyhradené miesta v sále blízko vstupných dverí (napr. na plošine pri vstupe zhora pod balkónom, prípadne v lóži) z dôvodu, aby v prípade potreby bolo možné opustiť sálu s minimálnym rušením ostatných návštevníkov. Adamko a jeho doprovod budú sedieť iba na takto vyhradených miestach.
2. Adamkov doprovod bude za jeho správanie zodpovedať a zabezpečí, že:
· na predstavenia budú chodiť včas, ešte pred začatím predstavenia,
· počas trvania predstavenia bude Adamko zachovávať ticho a dodržiavať všetky ostatné povinnosti návštevníkov predstavení tak, aby predstavenie nebolo rušené,
· Adamko nebude výkrikmi, dupaním, búchaním, dotýkaním a inými nevhodnými prejavmi rušiť a obťažovať ostatných návštevníkov.

V prípade, že by pani Jana a Adamko dohodnuté pravidlá nerešpektovali, prípadné konflikty som v individuálnych prípadoch navrhla riešiť tak, že Adamkovi a jeho doprovodu Slovenské národné divadlo neumožní vstup na predstavenie. 

Toto riešenie považujem za dostatočné, nakoľko zabezpečuje dodržanie Adamkových práv ako osoby so zdravotným postihnutím a zároveň chráni práva ostatných návštevníkov Slovenského národného divadla. 

Situáciu ohľadne návštev divadelných predstavení aj naďalej sledujem. Nanešťastie, už v priebehu júna došlo k incidentu, počas ktorého Adamko aj pani Jana porušili dohodnuté pravidlá. Obaja sa správali vulgárne. Adamko bol dokonca agresívny, v budove Slovenského národného divadla strhával plagáty. Pani Jana mi v telefonickom rozhovore potvrdila, že Adamko naozaj nezvládol dodržať stanovené pravidlá. Podľa jej slov išlo iba o skratovú, výnimočnú situáciu. 

Spojila som sa aj s riaditeľom obchodu Slovenského národného divadla. Objasnila som mu Adamkove správanie a dohodli sme sa, že zatiaľ nebudeme Adamkovi a pani Jane zakazovať vstup na najbližšie predstavenia. 

Po letnej prestávke nás na ďalšie incidenty neupozornili. Verím, že to tak zostane a že Adamko bude môcť divadelné predstavenia navštevovať. 

	OCENENIE NA ZÁVER

Veľmi si vážim ústretový prístup a úprimnú snahu Slovenského národného divadla túto záležitosť vyriešiť tak, aby Adamko so svojou matkou mohli naďalej navštevovať divadelné predstavenia. Príbeh Adamka a pani Jany pripomína dôležitosť inkluzívneho prístupu ku kultúre. 

Práve to je cieľom charitatívneho projektu „Divadlo pre všetky deti“[footnoteRef:91], ktorý Slovenské národné divadlo spustilo pred Vianocami 2021. Tento projekt umožňuje deťom so zdravotným postihnutím alebo zo sociálne znevýhodneného prostredia zažiť čaro divadla vďaka vyzbieraným darcovským príspevkom.  [91:  	Bližšie informácie o charitatívnom projekte „Divadlo pre všetky deti“ sú uvedené na webovej stránke Slovenského národného divadla: snd.sk/divadlo-pre-vsetky-deti ] 


Tieto iniciatívy majú veľký význam pri budovaní inkluzívneho prostredia, v ktorom sa každé dieťa, bez ohľadu na svoje výzvy, môže zúčastniť na kultúrnom a umeleckom živote.








D. Vyhradené parkovanie

SÚHRN HLAVNÝCH ZISTENÍ:
V oblasti vyhradeného parkovania upozorňujeme na tieto hlavné zistenia:
1. Spoplatnenie vyhradeného parkovania pre osoby s ťažkým zdravotným postihnutím na území Mestskej časti Bratislava – Petržalka. 
1. Nárok na zľavovú parkovaciu kartu v rámci regulovaného parkovania na území niektorých zón hlavného mesta Bratislava si môžu uplatniť iba fyzické osoby, ktoré majú vzťah k motorovému vozidlu a ktorým bol preukaz osoby ŤZP vydaný príslušným úradom práce, sociálnych vecí a rodiny na území Slovenskej republiky. 
1. Rušenie vyhradených parkovacích miest na území mesta Rožňava. 
1. Neprimerane vysoké poplatky za parkovanie.
1. [bookmark: _Hlk189672386]Nedostatočná šírka vyhradených parkovacích miest. 
1. Predaj vyhradených parkovacích miest osobám bez zdravotného postihnutia po kolaudácii bytových komplexov.

Spoplatnenie vyhradeného parkovania pre osoby s ťažkým zdravotným postihnutím 
[bookmark: _Hlk189731767]Poslankyňa Miestneho zastupiteľstva Mestskej časti Bratislava – Petržalka v apríli 2024 upozornila na návrh dodatku všeobecne záväzného nariadenia mestskej časti Bratislava – Petržalka, ktorým sa mení a dopĺňa všeobecne záväzné nariadenie č. 10/2023 zo dňa 12. decembra 2023 o miestnych daniach na území mestskej časti Bratislava – Petržalka a o podrobnostiach poskytovania elektronických služieb na úseku miestnych daní (ďalej len „návrh dodatku VZN o miestnych daniach“). Podľa návrhu dodatku VZN o miestnych daniach sa v § 4 odseku 5 VZN o miestnych daniach za doterajšie písmeno i) vložilo nové písmeno j), ktoré zaviedlo sadzbu dane vo výške 0,02 EUR/m2/deň, ak ide o trvalé parkovanie motorového vozidla do 3,5 tony žiadateľa odkázaného na individuálnu prepravu za splnenia ďalších podmienok definovaných v Zásadách vyhradzovania parkovacích miest v mestskej časti Bratislava – Petržalka. Uvedená sadzba dane sa v prípade daňovníka, ktorý predloží správcovi dane platné rozhodnutie o peňažnom príspevku na kompenzáciu zvýšených výdavkov súvisiacich so zabezpečením prevádzky osobného motorového vozidla, zníži o 50 %.

Starostu Mestskej časti Bratislava – Petržalka, ako aj primátora hlavného mesta Bratislava som upozornila na to, že problematiku vyrubovania miestnych daní a miestnych poplatkov je potrebné riešiť veľmi citlivo vo vzťahu k určitým skupinám znevýhodnených obyvateľov mesta/mestskej časti, medzi ktoré patria aj osoby so zdravotným postihnutím. Osoby so zdravotným postihnutím po spoplatnení vyhradených parkovacích miest namietajú, že schválená výška sadzby dane je pre ne vysoká. Prevažná väčšina osôb so zdravotným postihnutím sa nachádza v nepriaznivej finančnej a sociálnej situácii. Spoplatnením vyhradených parkovacích miest dochádza k zhoršeniu finančnej situácie osôb so zdravotným postihnutím a k ohrozovaniu práva na primeranú životnú úroveň a sociálnu ochranu, ktoré osobám so zdravotným postihnutím garantuje Článok 28 Dohovoru o právach osôb so zdravotným postihnutím.

Požiadala som o prehodnotenie návrhu dodatku VZN o miestnych daniach tak, aby sa spoplatnenie vyhradených parkovacích miest nevzťahovalo na osoby s ťažkým zdravotným postihnutím, a aby tie boli od platenia dane oslobodené. Návrh dodatku VZN o miestnych daniach schválili poslanci Miestneho zastupiteľstva Mestskej časti Bratislava – Petržalka na zasadnutí konanom dňa 23. apríla 2024, uznesením č. 286. Schválením návrhu dodatku VZN o miestnych daniach došlo k spoplatneniu vyhradených parkovacích miest na území mestskej časti Bratislava – Petržalka aj pre osoby s ťažkým zdravotným postihnutím. 

Po schválení zmeny VZN o miestnych daniach, účinnej od 1. júna 2024, začala Mestská časť Bratislava – Petržalka osobám so zdravotným postihnutím, ktoré majú povolené vyhradené parkovacie miesto, vyrubovať daň za užívanie verejného priestranstva, na čo v podnetoch upozornilo niekoľko obyvateľov mestskej časti Bratislava – Petržalka. Proti rozhodnutiam o vyrubení dane za užívanie verejného priestranstva podali odvolanie. Finančné riaditeľstvo Slovenskej republiky potvrdilo prvostupňové rozhodnutia. Keďže evidujeme viacero podnetov, v ktorých osoby so zdravotným postihnutím namietali vyrubenú výšku dane za užívanie verejného priestranstva, podám podnet na preskúmanie zákonnosti VZN o miestnych daniach na príslušnú prokuratúru. 

Na zvýšenie sadzby miestnej dane za zaujatie verejného priestranstva upozornili aj obyvatelia mesta Stupava. Primátora mesta Stupava som požiadala o prehodnotenie príslušných ustanovení všeobecne záväzného nariadenia a možnosti zníženia výšky sadzby dane za zaujatie verejného priestranstva pre osoby ŤZP a ŤZP-S.

Regulované parkovanie na území niektorých zón hlavného mesta Bratislava
V Správach o činnosti za rok 2022 a 2023 som informovala o tom, že od 10. januára 2022 sa na území hlavného mesta SR Bratislava oficiálne spustilo tzv. regulované parkovanie v troch zónach – v zóne Tehelné pole, v zóne Krasňany a v zóne Dvory 4 (Petržalka). Obyvatelia s trvalým pobytom v uvedených zónach, ktorí chcú parkovať na parkovisku pri svojom bydlisku, sa musia zaevidovať ako rezidenti a zaplatiť za prvú parkovaciu kartu sumu vo výške 39 EUR/rok. Návštevníci z iných mestských častí alebo z iných miest a obcí (nerezidenti), musia za parkovanie v týchto zónach zaplatiť. Výšku úhrady za dočasné parkovanie určuje Všeobecne záväzné nariadenie hlavného mesta Slovenskej republiky Bratislavy č. 10/2021 o dočasnom parkovaní motorových vozidiel (ďalej len „VZN o dočasnom parkovaní“). 

V predchádzajúcich rokoch sme posudzovali podnety, v ktorých osoby so zdravotným postihnutím namietali rozdielnu výšku sadzieb. Ďalej upozornili na to, že za parkovanie musia zaplatiť aj opatrovatelia alebo osobní asistenti osôb s ťažkým zdravotným postihnutím a seniorov, ktorí sa o svojich klientov starajú osem aj viac hodín denne. Často dochádzajú z iných mestských častí. Primátora hlavného mesta Bratislava som preto požiadala o prehodnotenie príslušných ustanovení VZN o dočasnom parkovaní a ich zmenu tak, aby opatrovatelia a osobní asistenti mali nárok na bezplatné parkovanie bez časového obmedzenia. 

Od 1. júla 2023 nastala zmena VZN o dočasnom parkovaní a to tak, že ak je žiadateľ osoba s ťažkým zdravotným postihnutím, ktorej je poskytovaná osobná asistencia, môže využiť návštevnícku parkovaciu kartu až v rozsahu 750 hodín. Uvedené riešenie nie je dostatočné, pretože situáciu rieši dočasne (na štyri – päť mesiacov). Od 11. januára 2024 nadobudli účinnosť ustanovenia § 21 – § 23 VZN o dočasnom parkovaní, ktoré umožňujú zľavovú parkovaciu kartu využívať aj poskytovateľom sociálnych služieb podľa Zákona o sociálnych službách[footnoteRef:92] alebo akreditovaným subjektom v oblasti sociálnoprávnej ochrany detí a sociálnej kurately[footnoteRef:93]. Zľavová parkovacia karta im umožňuje parkovanie so zľavou 90 % z príslušnej výšky úhrady za parkovací lístok. Opatrovatelia alebo osobní asistenti osôb s ťažkým zdravotným postihnutím a seniorov zľavu nemajú, pretože Magistrát mesta Bratislavy považoval za potrebné najskôr vyhodnotiť, či problém vyrieši návštevnícka karta so 750 hodinami. Až keď budú známe výsledky, zváži, či zľavy rozšíri aj na opatrovateľov a osobných asistentov osôb s ťažkým zdravotným postihnutím a seniorov. [92:  	Zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.]  [93:  	Zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov. ] 


[bookmark: _Hlk158197217]Situáciu v oblasti regulovaného parkovania na území hlavného mesta Bratislava sme sledovali aj v roku 2024. Posudzovali sme podnet občana Slovenskej republiky, ktorý má pobyt v Rakúsku a pracuje na Slovensku. Je držiteľom preukazu ŤZP, vydaného v Rakúsku a držiteľom parkovacieho preukazu, tiež vydaného v Rakúsku. V hlavnom meste Bratislava parkuje na vyhradených parkovacích miestach pre osoby s obmedzenou schopnosťou pohybu. V prípade, ak sú tieto miesta obsadené alebo nie sú k dispozícii, je možné požiadať o zľavnenú parkovaciu kartu v parkovacom systéme PAAS. Podľa Prevádzkového poriadku dočasného parkovania motorových vozidiel v hlavnom meste Bratislava je zľavovú parkovaciu kartu možné vydať iba osobe, ktorej bol preukaz osoby ŤZP vydaný príslušným orgánom na Slovensku. Dotknutá osoba so zdravotným postihnutím nemá na území Slovenskej republiky ani prechodný pobyt, teda nie je možné jej vydať preukaz osoby ŤZP príslušným úradom práce, sociálnych vecí a rodiny na území Slovenskej republiky. Z uvedeného dôvodu si nemôže uplatniť nárok na zľavu 90 % z hodinovej tarify v rámci parkovacej politiky PAAS. Podmienky na uplatnenie zľavovej parkovacej karty pre osoby s ťažkým zdravotným postihnutím považujeme za diskriminačné vo vzťahu k voľnému pohybu osôb a pracovníkov v rámci Európskej únie, pretože v súčasnosti platná právna úprava neumožňuje uznanie preukazu osoby ŤZP vydaného iným členským štátom. 

Občania z iných členských štátov, ktorí nežijú na území Slovenskej republiky, ale iba pracujú, tieto výhody nemôžu využívať a teda sú znevýhodnení.

V ďalšom podnete obyvateľ hlavného mesta Bratislava namietal, že v rámci parkovacej politiky PAAS je možné po dovŕšení 18. roku veku vydať zľavovú parkovaciu kartu iba fyzickej osobe, ktorá má vzťah k motorovému vozidlu. 

Primátora hlavného mesta Bratislava na vyššie opísané problémy upozorním a opätovne požiadam o prehodnotenie príslušných ustanovení VZN o dočasnom parkovaní a navrhnem ich zmenu. Verím, že spoločne nájdeme riešenia, ktoré umožnia zľavy aj pre uvedené okruhy občanov. 


Rušenie vyhradených parkovacích miest na území mesta Rožňava a neprimerane vysoké poplatky za parkovanie
Začiatkom novembra 2024 mesto Rožňava oznámilo viacerým obyvateľom mesta Rožňava, že postupne zruší ich vyhradené parkovacie miesta, ktoré majú vyhradené pred bytovým domom, v ktorom bývajú. Doteraz mohli na týchto vyhradených miestach parkovať bezplatne. Obyvatelia mesta Rožňava sa sťažujú, že mesto im ponúklo možnosť zakúpiť si vyhradené parkovacie miesto v lokalite trvalého bydliska, a to za úhradu 800 EUR ročne. Rezident zóny s platnou kartou „ROŽŇAVČAN“ má nárok na zľavu 50 % z poplatku. Osoby so zdravotným postihnutím namietajú, že uvedená suma poplatku za vyhradené parkovanie je pre ne neúnosná. V porovnaní s poplatkami za vyhradené parkovanie v iných mestách je poplatok za vyhradené parkovanie v meste Rožňava neprimerane vysoký, nehovoriac o tom, že okres Rožňava patrí medzi okresy s najnižšou životnou úrovňou.

V roku 2024 sme posudzovali podnet, v ktorom sa osoba so zdravotným postihnutím sťažovala na postup Fakultnej nemocnice Trnava, pretože jej za obdobie hospitalizácie vyrubila neprimerane vysoký poplatok za parkovanie. Podávateľ podnetu strávil 10 dní na neurologickom oddelení nemocnice v izolácii, pre vážny zdravotný stav a infekciu Covid-19. Počas hospitalizácie nemohol preparkovať svoje vozidlo. Po prepustení z nemocnice musel zaplatiť poplatok za parkovanie vo výške 225 EUR. Nemocnica napokon svoj postoj prehodnotila a zaplatený poplatok za parkovanie vrátila. Tento podnet je podrobne opísaný v príbehu dvadsiatom druhom „DYCH VYRÁŽAJÚCI POPLATOK ZA PARKOVANIE POČAS HOSPITALIZÁCIE“.

[bookmark: _Hlk171429074]Ďalej sme posudzovali podnet, v ktorom osoby so zdravotným postihnutím namietali spoplatnenie parkovného pred Národným výstaviskom Agrokomplex, štátny podnik v Nitre (ďalej len „výstavisko Agrokomplex“). Osoby s ťažkým zdravotným postihnutím, ktoré sú držiteľmi parkovacieho preukazu, nemajú nárok na bezplatné parkovanie v areáli výstaviska. Uvedené potvrdil aj riaditeľ výstaviska Agrokomplex. Neposkytovanie bezplatného ani zľavneného parkovného osobám so zdravotným postihnutím v areáli výstaviska odôvodnil tým, že osoby so zdravotným postihnutím majú zľavy na vstupnom na jednotlivé výstavy a akcie organizované výstaviskom Agrokomplex.

Oceňujem, že výstavisko Agrokomplex umožňuje osobám so zdravotným postihnutím parkovať v areáli výstaviska čo najbližšie k výstavným halám, a že im poskytuje zľavy na vstupnom na jednotlivé výstavy a akcie organizované výstaviskom Agrokomplex. Aj napriek tomu som riaditeľa výstaviska Agrokomplex požiadala, aby prehodnotil možnosť poskytovania zľavy osobám so zdravotným postihnutím za parkovanie na parkovisku v areáli výstaviska. Riaditeľ výstaviska na moju výzvu nereagoval.

V ďalšom podnete osoby so zdravotným postihnutím namietali zrušenie možnosti bezplatne parkovať na parkovisku pred budovou Letiska M. R. Štefánika v Bratislave po dobu dvoch hodín. V podnete uviedli, že na parkovisku pred budovou letiska môžu bezplatne parkovať iba 15 minút rovnako ako aj osoby bez zdravotného postihnutia. Sťažovali sa, že za 15 minút nestihnú vybaviť všetky úkony súvisiace s odletom alebo príletom. Na uvedené som upozornila vedenie letiska. Po prehodnotení mojej žiadosti o opätovné zavedenie bezplatného parkovania vedenie letiska od 1. júla 2024 znovu umožnilo držiteľom preukazu ŤZP parkovať jednu hodinu bez poplatku.


Nedostatočná šírka vyhradených parkovacích miest 
[bookmark: _Hlk189729003]Na nedostatočnú šírku vyhradených parkovacích miest nás upozornil obyvateľ mesta Hnúšťa. V podnete uviedol, že mesto Hnúšťa požiadal o povolenie vyhradeného parkovacieho miesta pred bytovým domom. Namietal, že platené (rezidentské) parkovacie miesta nespĺňajú šírku stanovenú vyhláškou[footnoteRef:94]. Splnenie požiadavky dostatočnej šírky vyhradeného parkovacieho miesta posúdime po analýze stanoviska mesta Hnúšťa.  [94:  	Bod 3.1.1. prílohy vyhlášky Ministerstva životného prostredia Slovenskej republiky č. 532/2002 Z. z., ktorá stanovuje podrobnosti o všeobecných technických požiadavkách na stavby užívané osobami s obmedzenou schopnosťou pohybu a orientácie, podľa ktorého šírka stojiska na odstavnej ploche pre vozidlo osoby s obmedzenou schopnosťou pohybu a orientácie musí byť najmenej 3 500 mm.] 



[bookmark: _Toc193813696]Príbeh dvadsiaty druhý
Dych vyrážajúci poplatok za parkovanie počas hospitalizácie
	Aj keď inštitúcie nie vždy konajú správne a empaticky voči osobám so zdravotným postihnutím, verejný tlak a dôraz na spravodlivosť môžu viesť k pozitívnym zmenám. Dokazuje to aj príbeh pána Františka, ktorý po hospitalizácii vo Fakultnej nemocnici Trnava musel uhradiť neprimerane vysoký poplatok za parkovanie, hoci pre svoj zdravotný stav nemohol svoje auto preparkovať a vyhnúť sa tak poplatku. Nemocnica však napokon svoje stanovisko prehodnotila a pánovi Františkovi vysoký poplatok za parkovanie vrátila.


Naša značka: KZP/PO/0507/2024/05R
	Pán František je muž, ktorého každodenný život je poznačený ťažkým zdravotným postihnutím. Je nútený byť až šestnásť hodín denne napojený na kyslíkový prístroj, ktorý mu umožňuje dýchať. Napriek tomuto neľahkému osudu sa stále snaží žiť čo najnezávislejšie, aj keď niektoré prekážky neustále komplikujú jeho život a prinášajú nové výzvy. V decembri 2023 sa jeho zdravotný stav zhoršil do takej miery, že musel byť hospitalizovaný na neurologickom oddelení Fakultnej nemocnice Trnava. Na hospitalizáciu prišiel vlastným autom a zaparkoval ho na parkovisku nemocnice. V tej chvíli netušil, že tento jednoduchý krok sa pre neho stane zdrojom ďalšieho stresu a nespravodlivosti. 

Po prijatí na oddelenie pán František podstúpil niekoľko vyšetrení, dostal infúznu liečbu a bol napojený na kyslík. Kvôli závažnému zdravotnému stavu musel zostať hospitalizovaný až desať dní. Počas hospitalizácie sa navyše nakazil Covid-19, čo jeho stav ešte zhoršilo. Bol úplne izolovaný na neurologickom oddelení a nemal možnosť opustiť nemocnicu, nieto ešte preparkovať svoje auto. Po desiatich náročných dňoch sa pán František stretol s nečakanou situáciou. 

Pri odchode z nemocnice mu zamestnanec oznámil, že za parkovanie musí zaplatiť poplatok vo výške 225 EUR. Hoci pán František vysvetlil, prečo svoje auto nemohol preparkovať, jeho prosby nepadli na úrodnú pôdu. Zamestnanec nemocnice trval na tom, že bez zaplatenia nemôže odísť. Pán František, ktorý už aj tak čelí vysokým mesačným nákladom na liečbu, si nemohol takýto výdavok dovoliť. Napriek tomu sumu zaplatil, aby sa mohol autom dostať domov, hoci to pre neho znamenalo veľkú finančnú záťaž. 

[bookmark: _Hlk190638968]Opakovane sa obrátil na právne oddelenie nemocnice so žiadosťou o vysvetlenie a nápravu. Považoval tento postup za neetický – veď pre človeka so zdravotným postihnutím, ktorý kvôli hospitalizácii a izolácii nemohol auto preparkovať, bola suma 225 EUR nielen neprimeraná, ale je aj prejavom úplnej absencie empatie. Napriek tomu, že podal viacero sťažností, jeho snahy boli ignorované, odpovede neprichádzali. Napokon sa pán František obrátil na Úrad komisára pre osoby so zdravotným postihnutím. Vyzval inštitúcie, ktoré by mali byť oporou pre zraniteľných pacientov, aby konali s väčšou empatiou a pochopením, a poukázal na ignorantský a neetický postup, ktorý zažil.

Ktoré články Dohovoru o právach osôb so zdravotným postihnutím boli v tomto prípade porušené?

Článok 28 – Primeraná životná úroveň a sociálna ochrana
V Článku 28 sa Dohovor zaoberá právom na primeranú životnú úroveň a sociálnu ochranu. Zmluvné strany Dohovoru sa zaviazali uznať právo osôb so zdravotným postihnutím na primeranú životnú úroveň pre ne a ich rodiny, ktoré zahŕňa dostatočnú výživu, oblečenie a ubytovanie, ako aj ustavičné zlepšovanie životných podmienok. Zároveň sa zaviazali podniknúť príslušné kroky na zaručenie a presadzovanie tohto práva, a to bez diskriminácie na základe zdravotného postihnutia.

Vo svojich stanoviskách, v správach o činnosti pravidelne upozorňujem na to, že parkovaciu politiku je potrebné riešiť s mimoriadnou citlivosťou vo vzťahu k osobám so zdravotným postihnutím. Prevažná väčšina osôb so zdravotným postihnutím sa nachádza v zložitej finančnej a sociálnej situácii. Neprimerané spoplatnenie parkovania preto môže mať vážny dopad na zhoršenie ich finančnej situácie a ohroziť ich právo na primeranú životnú úroveň a sociálnu ochranu.

Fakultnú nemocnicu Trnava som listom zo 17. septembra 2024 požiadala o stanovisko, pričom som podrobne opísala aj náročnú situáciu pána Františka. Riaditeľ nemocnice vo svojom stanovisku uviedol, že zamestnanci nemocnice sa riadia platným cenníkom, ktorý je súčasťou nemocničnej smernice. Zdôraznil, že podmienky parkovania sú verejne dostupné na webovej stránke nemocnice a vodiči sú na spoplatnenie parkovania upozornení aj pri vstupe do areálu. Napriek tomu, vzhľadom na okolnosti, ktoré som podrobne uviedla v mojej žiadosti o stanovisko, sa vedenie nemocnice rozhodlo prehodnotiť svoj postoj. Po zvážení všetkých aspektov, vrátane zdravotného stavu pána Františka, okolností jeho hospitalizácie a jeho neschopnosti preparkovať auto, nemocnica nakoniec pánovi Františkovi poplatok za parkovanie v plnej výške vrátila.

Tento príbeh dokazuje, že aj keď inštitúcie nie vždy konajú správne, verejný tlak a dôraz na spravodlivosť môžu viesť k pozitívnym zmenám.




E. Obmedzenia v doprave a preprava osôb so zdravotným postihnutím

SÚHRN HLAVNÝCH ZISTENÍ:
V oblasti obmedzení v doprave a prepravy osôb so zdravotným postihnutím odporúčam riešiť tieto hlavné problémy:
1. Nedostupnosť kuriérskych služieb imobilným osobám a neohľaduplné správanie kuriérov. 
2. Sťažená prístupnosť verejných budov a služieb v dôsledku zrušenia zastávky Jurigovo námestie. 
3. Nedôstojné cestovanie leteckou dopravou. 
4. Neprimeraný nárast výšky cestovného v Mestskej autobusovej doprave v Trnave.
5. Systém rezervácie a predaja miesteniek na miesta vyhradené pre osoby, ktoré sú držiteľom preukazu ŤZP, resp. ŤZP/S. 

Nedostupnosť kuriérskych služieb imobilným osobám a neohľaduplné správanie kuriérov
V dnešnej modernej dobe si často objednávame rôzne produkty a tovar cez internet, ktorý nám následne doručia kuriéri. Článok 9 Dohovoru o právach osôb so zdravotným postihnutím zaručuje osobám so zdravotným postihnutím nezávislý spôsob života a prístupnosť vo všetkých oblastiach, teda aj k službám poskytovaným kuriérskymi spoločnosťami. Čo však v prípade, ak imobilnej osobe, ktorá sa nedokáže samostatne pohybovať, odmietne kuriér doručiť zásielku do bytu? Takýto podnet sme posudzovali v roku 2024 a je bližšie opísaný v príbehu dvadsiatom treťom „NAOZAJ NIE JE DÔVOD SKVALITNIŤ PRÁCU KURIÉROV?“

Sťažená prístupnosť verejných budov a služieb v dôsledku zrušenia zastávky Jurigovo námestie
Komplikácie v doprave v Karlovej Vsi v Bratislave spôsobilo zrušenie zastávky Jurigovo námestie, ktorá bola dôležitým uzlom pre cestujúcich smerujúcich do Polikliniky Karlova Ves, priľahlých škôl, obchodov, či kostola. Jej zrušenie v rámci rekonštrukcie Dúbravsko-Karloveskej radiály malo zlepšiť plynulosť dopravy. Zrušením zastávky sa však zhoršila dostupnosť verejných budov a služieb. Náhradná zastávka Segnerova je od polikliniky vzdialená a cesta k nej zahŕňa prechod cez rozbité chodníky, parkoviská, viaceré priechody pre chodcov a dokonca aj schody. Pre osoby so zdravotným postihnutím, starších občanov alebo osoby na invalidných vozíkoch je táto cesta náročná, dokonca až nebezpečná. Podrobnejšie je tento podnet opísaný v príbehu dvadsiatom štvrtom „EFEKTÍVNE ROZHODNUTIE NEMUSÍ BYŤ VŽDY AJ SOLIDÁRNE“.

Nedôstojné cestovanie leteckou dopravou
Na nesprávne usadenie v lietadle upozornila osoba s obmedzenou mobilitou. Napriek tomu, že leteckej spoločnosti vopred oznámila potrebu pridelenia sedadla v prednej časti lietadla kvôli ľahšiemu nastupovaniu a vystupovaniu, bola usadená do 30. radu. Ocitla sa teda na mieste, kde mala sťažený prístup k asistencii. Výrazne sa zhoršil jej pohyb v kabíne, čo spôsobilo veľký diskomfort počas celého letu. Zamestnanec leteckej spoločnosti ju pritom uistil, že na letisku nebude problém s vystúpením zo zadnej časti lietadla. Po pristátí požiadala o asistenciu, pretože na palube lietadla mala aj svoj vozík, nakoľko jej zdravotný stav neumožňuje sedieť na štandardných asistenčných vozíkoch. Po výstupe všetkých cestujúcich z lietadla čakala spolu s ďalšími dvoma osobami s obmedzením mobility približne 30 minút na asistenčné vozidlo. To však pristavili pri predných dverách lietadla. Cestujúcu musel cez celé lietadlo na rukách preniesť jej otec. Keďže jej osobný vozík bol spolu s batožinou vyložený na pás pre batožinu, cez pasovú kontrolu musela prejsť na univerzálnom letiskovom vozíku, na ktorom nedokázala plnohodnotne sedieť, čo jej spôsobilo ďalšie nepohodlie. Tieto komplikácie narušili aj plynulý priebeh letu a viedli k meškaniu lietadla. 

Neprimeraný nárast výšky cestovného v autobusovej preprave
[bookmark: _Hlk183015181]Osoby so zdravotným postihnutím namietali nový cenník cestovného v Mestskej autobusovej doprave v Trnave. Dňa 29. októbra 2024 Mestské zastupiteľstvo mesta Trnava schválilo novú tarifu cestovného, účinnú od 15. decembra 2024, podľa ktorej pri platbe v hotovosti je možné kúpiť cestovný lístok iba v plnej sume (vo výške 1,50 EUR). Osoby s ťažkým zdravotným postihnutím sa sťažovali, že dopravca neakceptuje preukaz osoby ŤZP. Poukázali na to, že aj v prípade, ak by si vybavili dopravnú kartu, pre držiteľov preukazu ŤZP sa neaplikuje osobitné cestovné, ale iba všeobecné zľavnené cestovné vo výške 45 centov. V obidvoch prípadoch ide o neprimeraný nárast výšky cestovného, čo zhoršuje ich finančnú situáciu. Na uvedené som upozornila aj primátora mesta Trnava. Podľa slov hovorkyne mesta Trnava, mesto plánuje v najbližších týždňoch zrealizovať niekoľko menších úprav systému mestskej autobusovej dopravy. Výraznejšia zmena grafikonu, reagujúca aj na podnety od občanov, je plánovaná v lete 2025. 

Systém rezervácie a predaja miesteniek na miesta vyhradené pre osoby, ktoré sú držiteľom preukazu ŤZP, resp. ŤZP/S
Od roku 2022 opakovane posudzujem podnety, v ktorých osoby so zdravotným postihnutím namietajú systém rezervácie a predaja miesteniek na miesta vyhradené pre osoby s ťažkým zdravotným postihnutím. Sťažujú sa, že na tieto miesta sa predávajú miestenky aj osobám, ktoré nemajú zdravotné postihnutie. Podrobne sme sa uvedenej problematike venovali v Správe o činnosti za rok 2022. 



[bookmark: _Toc193813697]Príbeh dvadsiaty tretí
Naozaj nie je dôvod skvalitniť prácu kuriérov?
	O tom, že ľudia so zdravotným postihnutím dennodenne čelia mnohým obmedzeniam a často sú odkázaní len na porozumenie a ústretovosť od ostatných, niet pochýb. Aj napriek tomu, že sa neustále snažím upozorňovať na prekážky, s ktorými musia osoby s obmedzenou schopnosťou pohybu zápasiť, stretávam sa s nepochopením a nevľúdnosťou pri poskytovaní rôznych služieb, napr. aj pri takej banálnej každodennej záležitosti, akou je doručenie zásielky kuriérom.


Naša značka: KZP/PO/0211/2024/05R
	Pani Magdaléna je 88-ročná dôchodkyňa, ktorá sa v dôsledku ochorenia pohybového aparátu nedokáže samostatne pohybovať. Ak si potrebuje čokoľvek nakúpiť, je odkázaná na internet a online objednávky. Takto si zabezpečuje všetky potrebné nákupy – nevyhnutné lieky, zdravotné pomôcky, oblečenie aj obuv. Keďže je imobilná a chce predísť ťažkostiam spojeným s vyzdvihnutím zásielky, zakaždým do objednávky uvedie prosbu, ktorou žiada o doručenie tovaru až k dverám jej bytu. Kuriéri niektorých kuriérskych spoločností jej prosby rešpektujú, avšak pri doručovaní zásielok spoločnosťou Slovak Parcel Service s. r. o. a spoločnosťou DHL Express (Slovakia), spol. s. r. o. sa pani Magdaléna opakovane stretla s odmietavým prístupom kuriérov. Opakovane, aj napriek jej prosbám požadovali, aby si zásielku prevzala pred bytovým domom. S úmyslom donútiť pani Magdalénu, aby si zásielku prevzala pred bytovým domom, opakovane používali strohú frázu: „Do bytov zásielky nedoručujeme.“ 

Keď kuriér opäť neprejavil ani štipku ľudskosti a záujmu vyhovieť prosbám pani Magdalény, nesnažil sa nájsť vhodné riešenie, ako zásielku pani Magdaléne doručiť, zo zúfalstva jej pretiekla miera tolerancie prispôsobovať sa neustále neinkluzívnym obchodným podmienkam kuriérskej spoločnosti a preto požiadala Úrad komisára pre osoby so zdravotným postihnutím o preskúmanie obchodných podmienok pri doručovaní zásielok. 

Keď hodnotíme konanie kuriérskej spoločnosti očami Dohovoru o právach osôb so zdravotným postihnutím, konštatujeme, že v tomto prípade boli porušené tieto články.

Článok 9 – Prístupnosť 
Prístupnosť zaručená Článkom 9 Dohovoru o právach osôb so zdravotným postihnutím je základným právom a skutočne nevyhnutnou podmienkou pre začlenenie osôb so zdravotným postihnutím do spoločnosti. Hlavným cieľom Článku 9 je zabezpečiť osobám so zdravotným postihnutím, akou je aj pani Magdaléna, nezávislý spôsob života a prístupnosť vo všetkých oblastiach, teda aj k službám poskytovaným kuriérskymi spoločnosťami. 

V prípade pani Magdalény určite nemôžeme hovoriť o nezávislom spôsobe života, pretože jedna z tých najzákladnejších činností, akou nákup potravín, liekov a pomôcok bezpochyby je, nebola pani Magdaléne umožnená. Pri riešení tohto podnetu som písomne požiadala spoločnosť Slovak Parcel Service s. r. o. a spoločnosť DHL Express (Slovakia), spol. s. r. o. o predloženie stanoviska a odôvodnenie namietaného postupu kuriérov. Stanoviská oboch spoločností sa líšili. 

Spoločnosť DHL Express (Slovakia), spol. s. r. o. vo svojom stanovisku uviedla, že na základe interných predpisov spoločnosti sú kuriéri povinní doručovať zásielky aj priamo k dverám bytu adresáta presne tak, ako to požadovala aj pani Magdaléna. Podľa spoločnosti DHL Express (Slovakia), spol. s. r. o. mohlo v danom prípade dôjsť k osobnému zlyhaniu kuriéra, prípadne dotknutý kuriér nemal k dispozícii presnú adresu na doručenie zásielky, resp. nemal informáciu, že pani Magdaléna žiada o doručenie zásielky k dverám bytu. Zároveň spoločnosť DHL Express (Slovakia), spol. s. r. o. do budúcna svojim zákazníkom odporučila, aby v podobných prípadoch odoslali číslo zásielky spoločnosti, ktorá následne postup daného kuriéra pri doručovaní zásielky preverí a zaujme k nemu stanovisko.

Na rozdiel od spoločnosti DHL Express (Slovakia), spol. s. r. o., spoločnosť Slovak Parcel Service s. r. o. reagovala vyhýbavo. V stanovisku stroho uviedla, že neposkytuje službu doručenia zásielky do bytu adresáta so zdravotným postihnutím alebo s obmedzenou schopnosťou pohybu, pretože takáto povinnosť nie je upravená v jej obchodných podmienkach. 

S takýmto stanoviskom sa nemôžem stotožniť. Skonštatovala som, že osoby s obmedzenou schopnosťou pohybu, resp. so zdravotným postihnutím, nemajú dostatočným spôsobom zabezpečenú prístupnosť k službe doručenia zásielky do bytu kuriérmi spoločnosti Slovak Parcel Service s. r. o.. V dôsledku takéhoto stavu dochádza k porušeniu základného práva na prístupnosť zaručeného Článkom 9 Dohovoru o právach osôb so zdravotným postihnutím.

	OPATRENIA NA NÁPRAVU
Uložené podľa § 10 ods. 2 písm. a) bod 4 zákona č. 176/2015 Z. z. o komisárovi pre deti a komisárovi pre osoby so zdravotným postihnutím.
Vydané 10. júla 2024

Listom som písomne požiadala spoločnosť Slovak Parcel Service s. r. o., aby prehodnotila svoje obchodné podmienky a zmluvy uzatvorené s kuriérmi tak, aby bolo v budúcnosti možné doručiť zásielky k dverám bytu adresáta s obmedzenou schopnosťou pohybu alebo so zdravotným postihnutím.

VYHODNOTENIE OPATRENÍ
K 31. decembru 2024

V stanovisku zo 17. septembra 2024 spoločnosť Slovak Parcel Service s. r. o. uviedla, že prehodnotenie obchodných podmienok nie je možné, pretože by podľa ich názoru mohlo dochádzať k zneužívaniu možnosti doručovať zásielky k dverám bytu adresáta s obmedzenou schopnosťou pohybu alebo so zdravotným postihnutím. Spoločnosť Slovak Parcel Service s. r. o. vo svojom stanovisku tvrdí, že v súčasnosti neexistuje právna úprava, ktorá by umožnila ich spoločnosti preveriť, či sa naozaj jedná o adresáta s obmedzenou schopnosťou pohybu, resp. so zdravotným postihnutím. Toto stanovisko nemôžem považovať za dostačujúce. Spoločnosť Slovak Parcel Service s. r. o. vo svojom stanovisku neuviedla žiadne relevantné skutočnosti, ktorými by odôvodnila svoju obavu zo zneužívania doručovania zásielok navrhovaným spôsobom. Zo stanoviska je zrejmé, že sa táto spoločnosť namietaným problémom a jeho riešením vôbec nezaoberala. Opätovne im navrhnem upraviť obchodné podmienky tak, aby zohľadňovali práva osôb so zdravotným postihnutím a požadovaný spôsob doručovania zásielok umožnili a vytvorili možnosť vyskúšať nový ústretový spôsob prístupu k osobám so zdravotným postihnutím pri doručovaní zásielok.

Okrem toho budem spoločnosti Slovak Parcel Service s. r. o. objasňovať potrebu sprístupniť ich službu aj osobám so zdravotným postihnutím v súlade so Smernicou Európskeho parlamentu a Rady EÚ 2019/882 o požiadavkách na prístupnosť výrobkov a služieb a zákonom č. 351/2022 Z. z. o prístupnosti výrobkov a služieb pre osoby so zdravotným postihnutím a o zmene a doplnení niektorých zákonov, ktorý má nadobudnúť účinnosť 28. júna 2025.

V prípade, že spoločnosť Slovak Parcel Service s. r. o. opatrenia na nápravu neprijme, vzhľadom na závažnosť tohto nesystémového riadenia spoločnosti pri doručovaní zásielok, využijem svoju pôsobnosť podľa § 26 ods. 2 Zákona o komisároch.[footnoteRef:95] [95:  	§ 26 ods. 2 zákona č. 176/2015 Z. z. Ak orgán verejnej správy, právnická osoba a fyzická osoba – podnikateľ, na ktorých sa vzťahuje pôsobnosť komisára, neprijmú prostriedok nápravy navrhnutý komisárom alebo nesplnia povinnosť podľa odseku 1, komisár oznámi túto skutočnosť ich nadriadenému orgánu; ak orgán verejnej správy nemá nadriadený orgán, komisár predloží informáciu o tejto skutočnosti na rokovanie vlády Slovenskej republiky.] 








[bookmark: _Toc193813698]Príbeh dvadsiaty štvrtý
Efektívne rozhodnutie nemusí byť vždy aj solidárne
	Prístupnosť v rôznych oblastiach života predstavuje základnú podmienku pre plné zapojenie osôb so zdravotným postihnutím do spoločnosti a zároveň prispieva k budovaniu inkluzívneho prostredia prospešného pre všetkých členov komunity. Ako komisárka pre osoby so zdravotným postihnutím pravidelne upozorňujem na potrebu zabezpečenia prístupnosti vo všetkých oblastiach života, vrátane dopravy. Niektoré rozhodnutia samosprávy namiesto uľahčenia a zlepšenia prístupnosti situáciu mnohým obyvateľom značne komplikujú. Takýmto rozhodnutím bolo aj zrušenie zastávky Jurigovo námestie v Bratislave.


Naša značka: KZP/PO/0036/2024/05R
	V mestskej časti Karlova Ves v Bratislave sa jedna z kedysi najfrekventovanejších električkových zastávok, Jurigovo námestie, stala predmetom diskusie a nespokojnosti miestnych obyvateľov. Zastávka, ktorá roky slúžila ako dôležitý uzol pre cestujúcich smerujúcich do Polikliniky Karlova Ves, priľahlých škôl, obchodov, či kostola, bola zrušená v rámci rekonštrukcie Dúbravsko-Karloveskej radiály. Rozhodnutie bolo prezentované ako krok na zrýchlenie dopravy znížením počtu zastávok.

Hoci zníženie počtu zastávok malo zlepšiť plynulosť električkovej dopravy, pre obyvateľov, ktorí sa spoliehali na zastávku Jurigovo námestie, prinieslo toto rozhodnutie zásadné komplikácie. Náhradná zastávka, Segnerova, je od polikliniky vzdialená a cesta k nej zahŕňa prechod cez rozbité chodníky, parkoviská, viaceré priechody pre chodcov a dokonca aj schody. Takéto podmienky sú mimoriadne náročné, najmä pre osoby so zdravotným postihnutím, starších občanov alebo osoby na invalidných vozíkoch, pre ktoré sa táto cesta stala fyzicky i časovo náročnou, dokonca až nebezpečnou. „Zastávka Segnerova je pre osoby so zdravotným postihnutím nebezpečná, pretože nie je bezbariérová,“ vysvetlil obyvateľ Karlovej Vsi. 

Na zastávke Segnerova došlo v apríli 2024 k vážnej nehode, pri ktorej električka zrazila 81-ročnú chodkyňu. Tento incident poukazuje na riziká spojené s touto zastávkou a zdôrazňuje, že zastávka Segnerova je nevhodnou náhradou zastávky Jurigovo námestie. 

Zrušenie zastávky neovplyvnilo iba návštevníkov polikliniky. Zastávku Jurigovo námestie využívali aj rodičia a deti smerujúce do miestnej materskej školy, študenti Gymnázia L. Sáru a seniori, ktorí sa ňou dopravovali na bohoslužby alebo na cintorín v Karlovej Vsi. Odstránením tejto zastávky sa tak zhoršila dostupnosť služieb a verejných priestorov pre široké spektrum cestujúcich. „Bola to zároveň jediná zastávka, ktorá bola bezpečná pre deti,“ poznamenala obyvateľka Karlovej Vsi. Tento prípad sa stal príkladom toho, ako rozhodnutia samosprávy vo verejnej doprave môžu mať výrazne nepriaznivý dopad na životy miestnych obyvateľov.

Ktoré články Dohovoru o právach osôb so zdravotným postihnutím boli v tomto prípade porušené?

Článok 9 – Prístupnosť 
Požiadavka prístupnosti a zabezpečenia architektonicky bezbariérového prístupu pre osoby so zdravotným postihnutím vyplýva z ustanovenia Článku 9 Dohovoru. Uvedený článok zaväzuje zmluvné strany prijať príslušné opatrenia, ktoré zabezpečia osobám so zdravotným postihnutím prístup k fyzickému prostrediu, k doprave, ako aj k ďalším službám dostupným alebo poskytovaným verejnosti.

Tieto opatrenia zahŕňajú identifikáciu a odstraňovanie prekážok a bariér brániacich prístupnosti a vzťahujú sa, okrem iného, na budovy, cesty, dopravné a iné vnútorné a vonkajšie zariadenia, vrátane škôl, obytných budov, zdravotníckych zariadení a pracovísk, ako aj na informačné, komunikačné a iné služby, vrátane elektronických a pohotovostných služieb. Ich cieľom je umožniť osobám so zdravotným postihnutím, aby mohli žiť nezávislým spôsobom života.




Článok 20 – Osobná mobilita 
Rovnako dôležitým ustanovením je Článok 20 Dohovoru, ktorý ustanovuje povinnosť zmluvných strán prijať účinné opatrenia na podporu osobnej mobility osôb so zdravotným postihnutím s čo najväčšou možnou nezávislosťou pre osoby so zdravotným postihnutím, a to aj tým, že uľahčia osobnú mobilitu osôb so zdravotným postihnutím takým spôsobom a v takom čase, aký si zvolia ony samy, a to za prijateľné ceny. 

Primátora hlavného mesta SR Bratislava som listom z 25. januára 2024 požiadala o predloženie písomného stanoviska a odôvodnenie zrušenia zastávky Jurigovo námestie. Magistrát vo svojom písomnom stanovisku z 27. februára 2024 uviedol, že v rámci rekonštrukcie Dúbravsko-Karloveskej radiály boli v projekte zohľadnené vzdialenosti zastávok na električkovej trati, z čoho vyplynulo aj zrušenie zastávky Jurigovo námestie a umiestnenie zastávky Segnerova v nadväznosti na zastávku Riviéra. Magistrát ďalej konštatoval, že postupné zabezpečenie bezbariérového prístupu na území mesta Bratislava je riešené v rámci možností mesta a je ovplyvnené viacerými faktormi, vrátane finančných prostriedkov, vlastníckych pomerov pozemkov a stavieb, ako aj ďalších technických a organizačných aspektov.

	OPATRENIA NA NÁPRAVU
Uložené podľa § 10 ods. 2 písm. a) bod 4 zákona č. 176/2015 Z. z. o komisárovi pre deti a komisárovi pre osoby so zdravotným postihnutím.
Vydané 8. júla 2024

Listom z 8. júla 2024 som primátora hlavného mesta SR Bratislavy požiadala, aby v spolupráci s Dopravným podnikom Bratislava, a. s., v termíne do 30. septembra 2024 prehodnotil zrušenie zastávky Jurigovo námestie a možnosti jej opätovného vybudovania.

VYHODNOTENIE OPATRENÍ
K 31. decembru 2024

Magistrát mi oznámil, že zastávku Jurigovo námestie znovu vybudovať neplánuje. Podľa názoru Magistrátu je prístupnosť v danej lokalite „vyvážená“ a vzdialenosť okolitých inštitúcií sa výrazne nezhoršila. Podľa stanoviska Magistrátu má bezbariérový prístup zabezpečovať zrekonštruované premostenie medzi Poliklinikou Karlova Ves a druhou stranou sídliska. S týmto stanoviskom sa nemôžem stotožniť. Vzhľadom na špecifické potreby osôb so zdravotným postihnutím, seniorov a ďalších zraniteľných skupín, ktoré túto zastávku pravidelne využívali, považujem za nevyhnutné zohľadniť ich potreby pri rozhodovaní o otázkach v oblasti verejnej dopravy. Vo veci budem ďalej konať, predovšetkým komunikovať s obyvateľmi tejto mestskej časti a vyvíjať spoločne tlak na mesto za účelom obnovenia električkovej zástavky Jurigovo námestie.









F. Bytová problematika

SÚHRN HLAVNÝCH ZISTENÍ:
Pri posudzovaní podnetov v oblasti bytovej problematiky konštatujeme tieto hlavné zistenia: 
1. Neuzavretie nájomnej zmluvy s osobami s mentálnym postihnutím.
2. [bookmark: _Hlk189757711]Nedostupnosť nájomných bytov a zabezpečenia bývania ľuďom bez domova.
3. Vyradenie zo zoznamu žiadateľov o nájomný byt z dôvodu neaktualizovania žiadosti, resp. dokladov predkladaných spolu so žiadosťou o pridelenie nájomného bytu, ale aj z dôvodu zdravotného postihnutia.

Pokusy o vysťahovanie osôb so zdravotným postihnutím z obecných alebo mestských nájomných bytov pokračovali aj v roku 2024
V Správe o činnosti za rok 2023 sme upozornili na zvýšený nárast počtu podnetov, v ktorých osoby so zdravotným postihnutím žiadali o pomoc, pretože ich obec alebo mesto vyzvalo, aby v určenej lehote nájomný byt vypratali. Nájomné a náklady za užívanie bytu mali pritom riadne uhradené. Na strane 281 v dvadsiatom prvom príbehu sme opísali prípad, keď sa starostka obce Ohrady snažila nezákonne a bez rozhodnutia súdu vypratať pána s mentálnym postihnutím z 2-izbového obecného nájomného bytu v obci Ohrady v okrese Dunajská Streda, v ktorom dlhé roky žil so svojou mamou, až kým nezomrela. Starostka nerešpektovala, že došlo k prechodu nájmu bytu. Hoci nájomná zmluva končila až 30. septembra 2023, pán s mentálnym postihnutím sa mal bez akejkoľvek bytovej náhrady z bytu vysťahovať do konca apríla 2023. K vysťahovaniu pána s mentálnym postihnutím napokon nedošlo. Podrobnejšie je pokračovanie tohto prípadu opísané v príbehu dvadsiatom piatom „PODARILO SA NÁM ZABRÁNIŤ VYPRATANIU Z BYTU PÁNA S MENTÁLNYM POSTIHUTÍM“. 

Aj v ďalšom podnete sa nám podarilo zabrániť vysťahovaniu pani s mentálnym postihnutím. O pomoc požiadala vnučka imobilného pána, ktorý žil aj so svojou dcérou s mentálnym postihnutím cca 35 rokov v nájomnom byte v meste Sečovce. Obávali sa, že do konca mája 2024 sa budú musieť z nájomného bytu vysťahovať aj napriek tomu, že neboli neplatičmi. Okamžite sme začali konať. Primátora mesta Sečovce som upozornila na to, že ak by malo dôjsť k vyprataniu bytu, je potrebné k tomu právoplatné súdne rozhodnutie. 

Ďalej som upozornila na to, že nájom bytu je chránený a ak nedôjde k dohode, možno ho vypovedať len z dôvodov ustanovených v zákone. Ak Občiansky zákonník neustanovuje inak, nájomca nie je povinný vysťahovať sa z bytu a byt vypratať, kým nie je pre neho zabezpečená zodpovedajúca bytová náhrada. Mesto je povinné postarať sa o svojich obyvateľov v ťažkej životnej situácii. 

I keď pán, ktorý bol nájomcom bytu, v priebehu riešenia podnetu zomrel, mesto za úzkej súčinnosti s Bytovým hospodárstvom zabezpečilo bývanie pre jeho dcéru s mentálnym postihnutím. Zrekonštruovalo byt, do ktorého sa dcéra s mentálnym postihnutím mohla v júli 2024 nasťahovať. Aj v tomto prípade mesto neuzavrelo nájomnú zmluvu s osobou, ktorá má mentálne postihnutie, ale s jej matkou. V Správe o činnosti za rok 2023 sme tiež poukázali na postup mesta Spišská Belá, ktoré dalo osobe so zdravotným postihnutím výpoveď z nájmu bytu. Mesto Spišská Belá výpoveď odôvodnilo sústavným narúšaním pokojného bývania ostatných nájomcov, pričom neuviedlo, akým konkrétnym konaním osoba so zdravotným postihnutím sústavne narúša pokojné bývanie ostatných nájomcov. K vyprataniu osoby so zdravotným postihnutím zatiaľ nedošlo. Situáciu aj naďalej sledujeme a s podávateľkou podnetu sme v nepretržitom kontakte. V prípade, ak mesto podá na súd návrh na vypratanie, sme pripravení požiadať o pribratie do súdneho konania a využiť všetky zákonné a dostupné prostriedky na to, aby sme ochránili práva dotknutej osoby so zdravotným postihnutím.

Nedostupnosť nájomných bytov a zabezpečenia bývania ľuďom bez domova Posudzovali sme podnety, v ktorých podávatelia namietali, že neprimerane dlho čakajú na pridelenie nájomného bytu. Často sa pridelenia nájomného bytu nedočkajú. Mestá a obce nedisponujú dostatočným počtom voľných nájomných bytov. Na tento problém upozorňujeme dlhodobo. Pozorujeme, že mestá a obce nedokážu poskytnúť potrebnú pomoc osobám bez domova alebo osobám, ktorým hrozí, že stratia bývanie. Aj mestské útulky, nocľahárne, prípadne iné ubytovne majú takmer vždy naplnené kapacity. Taktiež charitné domy, občianske združenia či neziskové organizácie nedisponujú dostatočnými voľnými kapacitami. Evidujeme tiež prípady, v ktorých príslušné úrady svojvoľne odmietli poskytnúť osobám bez domova alebo osobám v podobnej kritickej situácii požadovanú informáciu, prípadne s nimi nekomunikujú rovnakým spôsobom ako s inými osobami.

Posudzovali sme aj podnety, v ktorých podávatelia namietali, že mesto ich vyradilo zo zoznamu žiadateľov o nájomný byt z dôvodu, že svoju žiadosť včas neaktualizovali. Ide pritom o jednu z podmienok pre kladné vybavenie žiadosti o nájomný byt. Zaznamenali sme aj prípad, kedy žiadateľa o nájomný byt mesto zo zoznamu vyradilo z dôvodu jeho zdravotného postihnutia. 


[bookmark: _Toc193813699]Príbeh dvadsiaty piaty
Podarilo sa nám zabrániť vyprataniu z bytu pána s mentálnym postihnutím
	Od apríla 2023 sme riešili podnet, v ktorom sa starostka obce Ohrady snažila podľa našej právnej analýzy nezákonne „vyhodiť“ pána s mentálnym postihnutím z 2-izbového obecného nájomného bytu v obci Ohrady v okrese Dunajská Streda, v ktorom dlhé roky spokojne žil so svojou mamou. V marci 2023 mama zomrela. Ani nie tri týždne po smrti matky starostka vypovedala nájomnú zmluvu. I keď nájomná zmluva končila k 30. septembru 2023, pán sa mal z bytu vysťahovať do konca apríla 2023 bez akejkoľvek bytovej náhrady.


Naša značka: KZP/0210/2023/05R
	O tomto podnete som informovala v Správe o činnosti za rok 2023 v dvadsiatom prvom príbehu (str. 281). Starostka obce spočiatku vôbec nerešpektovala, že v danom prípade došlo zo zákona k prechodu nájomného vzťahu na pána Ladislava[footnoteRef:96]. Argumentovala tým, že nájomníčkou obecného bytu bola jeho matka, a nie pán Ladislav, a že ako spolubývajúca osoba nemá právny nárok na uzavretie novej nájomnej zmluvy.  [96:  	Podľa § 706 ods. 1 Občianskeho zákonníka, ak nájomca zomrie a ak nejde o byt v spoločnom nájme manželov, stávajú sa nájomcami (spoločnými nájomcami) jeho deti, vnuci, rodičia, súrodenci, zať a nevesta, ktorí s ním žili v deň jeho smrti v spoločnej domácnosti a nemajú vlastný byt. Nájomcami (spoločnými nájomcami) sa stávajú aj tí, ktorí sa starali o spoločnú domácnosť zomretého nájomcu alebo na neho boli odkázaní výživou, ak s ním žili v spoločnej domácnosti aspoň tri roky pred jeho smrťou a nemajú vlastný byt.] 


Aj napriek mojim upozorneniam a výzvam nájomnú zmluvu pánovi Ladislavovi nepredĺžila, hoci na to nemala žiadny dôvod. Pán Ladislav nemal žiadne nedoplatky na nájomnom. Starostka ho aj tak označila za sústavného neplatiča. Opakovane nevhodným spôsobom poukazovala na jeho zdravotné postihnutie (neprípustný slovník typu: „retardovaný“) a vo svojich vyjadreniach neustále prezentovala obavy z „prípadného ohrozenia zdravia a života susedov“. Dokonca nájomníkov bytového domu vyzvala, aby správanie pána Ladislava sledovali.

Pán Ladislav sa už v čase našej osobnej návštevy v apríli 2023 jednoznačne vyjadril, že chce zostať bývať v byte. Nevedel si predstaviť, že by mal opustiť prostredie, v ktorom sa tak dobre a bezpečne cíti a pozná takmer všetkých ľudí v blízkom okolí.  Veľmi zle znášal snahy starostky, že by mal ísť bývať do celoročného zariadenia sociálnych služieb. V minulosti, keď bol v takomto zariadení, sa mu značne zhoršil zdravotný stav a psychicky upadal. Namiesto ľudského prístupu a porozumenia však starostka robila všetko pre to, aby pána Ladislava „upratala“ do zariadenia sociálnych služieb, pretože „by sa mohlo niečo stať“. 

O tom, že sa ho chcela „zbaviť“, svedčia aj jej vyjadrenia, v ktorých argumentovala, že na obecný nájomný byt čaká v poradovníku 31 žiadateľov, pričom ide o oveľa závažnejšie prípady ako je potreba pána Ladislava, pretože ide o sociálne odkázané matky s maloletými deťmi.  Ako vyplynulo neskôr, starostka plánovala byt prideliť osamelej matke s dvomi maloletými deťmi, ktorá „s tým už počítala a bola na to už pripravená“. Pre pána Ladislava bol byt podľa starostky nadrozmerný. Jeho sestra pritom žiadala obec o nájom akéhokoľvek iného, aj menšieho bytu.

Po dôkladnom oboznámení sa s celkovou situáciou a zdravotným stavom pána Ladislava som nadobudla presvedčenie, že pre pána Ladislava je najvhodnejšie bývanie v byte, v ktorom predtým žil s mamou, ak bude mať zabezpečený adekvátny dohľad (opatrovanie). Spolu so sestrou pána Ladislava sme zabezpečili opatrovateľku, pani Helenku, ktorá sa o pána Ladislava profesionálne stará doteraz. Spolu varia, nakupujú, upratujú, vykonávajú rôzne domáce práce, chodia na výlety. Pán Ladislav si pani Helenku veľmi obľúbil a má ju rád, takmer ako mamu. 

[bookmark: _Hlk161062592]Starostku obce Ohrady Anikó Rábay som opakovane upozornila, že postupuje v rozpore s Občianskym zákonníkom a svojím konaním ohrozila základné právo na ochranu pred neoprávneným zasahovaním do súkromného a rodinného života podľa Článku 19 ods. 2 Ústavy SR a Článku 22 Dohovoru o právach osôb so zdravotným postihnutím, ako aj právo na primeranú životnú úroveň a sociálnu ochranu zaručené Článkom 28 Dohovoru o právach osôb so zdravotným postihnutím. 

[bookmark: _Hlk189423270]O jej neakceptovateľnom správaní svedčí aj to, že hneď po vianočných sviatkoch, začiatkom januára 2024, podala na Okresný súd Dunajská Streda žalobu, ktorou sa domáhala, aby pán Ladislav vypratal byt bez toho, aby mu bola zabezpečená bytová náhrada. Ako dôvod starostka uviedla, že pán Ladislav býva v byte bez právneho titulu, pretože medzi ním a obcou neexistuje nájomný vzťah. Okamžite, ako sme sa o podaní žaloby dozvedeli, požiadali sme súd o pribratie do súdneho konania, aby sme mohli chrániť práva pána Ladislava aj v súdnom konaní. Súd nášmu návrhu vyhovel. Po pribratí do súdneho konania sme sa k žalobe vyjadrili a navrhli dôkazy. Žiadali sme, aby súd žalobu ako nedôvodnú v celom rozsahu zamietol. 

Dňa 3. októbra 2024 sme sa osobne zúčastnili súdneho pojednávania. Nečakali sme, že súd hneď na prvom pojednávaní žalobe vyhovie a rozhodne tak, že pán Ladislav má byt vypratať. Aj pre pána Ladislava to bol obrovský šok. V očiach mal smútok, bezmocnosť. I keď má mentálne postihnutie, tomu, ako rozhodol súd, porozumel. 

Podľa názoru súdu v spore nebolo potrebné skúmať, či pán Ladislav splnil podmienky na opakované uzavretie nájomnej zmluvy. Preto ani nevykonal navrhnuté dôkazy. Pána Ladislava, ani ďalších navrhnutých svedkov nevypočul. Iba stroho skonštatoval, že pán Ladislav užíva byt neoprávnene, bez právneho titulu. Ako „ústretovosť“ súd určil lehotu na vypratanie tri mesiace od právoplatnosti rozsudku. Po skončení súdneho pojednávania sme spolu s právničkou pána Ladislava nadviazali kontakt s advokátkou obce. Navrhli sme zorganizovať spoločné stretnutie, nakoľko sme mali záujem o dohodu a vyriešenie situácie tak, aby pán Ladislav mohol v byte zotrvať aj naďalej. Stretnutie sa uskutočnilo dňa 16. októbra 2024 na Obecnom úrade v Ohradoch. 

Situáciu sa napokon podarilo vyriešiť. Pani Helenka požiadala o výmenu svojho 1 izbového nájomného bytu za 2-izbový nájomný byt, v ktorom býval pán Ladislav a presťahovala sa k pánovi Ladislavovi. Starostka napokon dosiahla to, o čo sa tak usilovala – uvoľnil sa byt, hoci iba 1-izbový, v ktorom bývala pani Helenka. I keď uvedené riešenie nie je úplne ideálne, v tejto chvíli je dôležité, že pán Ladislav mohol zostať bývať v byte, v ktorom žil doteraz a pani Helenka mu môže poskytovať opatrovateľskú starostlivosť 24 hodín denne. Pred Vianocami byt spolu so sestrou a švagrom prerobili a vymaľovali.

Aj v roku 2024 sme boli v neustálom kontakte s pánom Ladislavom a jeho sestrou. Využili sme všetky zákonné a dostupné prostriedky na to, aby sme ochránili jeho práva. Nebyť našej intervencie, starostka by pána Ladislava bezcitne z bytu vysťahovala. Najväčšie uznanie si však zaslúži práve pani Helenka, ktorá obetovala úplne všetko, aby sa mohla o pána Ladislava nepretržite starať. 

Želám si takýto šťastný koniec aj v iných prípadoch. Napriek dlhodobej neochote starostky sa napokon predsa len podarilo nájsť riešenie a k vysťahovaniu pána Ladislava z nájomného bytu nedošlo. 





[bookmark: _Toc193813700]Príklady dobrej praxe
V podnetoch posudzovaných v roku 2024 (napríklad sp. zn. KZP/PO/0359/2024/05R) oceňujem snahu niektorých správcov bytových domov, ktorí po mojom upozornení a uložení opatrení promptne zvolali schôdzu vlastníkov bytov a následne zrealizovali bezbariérový prístup do bytového domu a vo vnútorných priestoroch bytového domu. Aj keď právo rozhodovať o nakladaní s finančnými prostriedkami fondu prevádzky, údržby a opráv majú vlastníci bytov a nebytových priestorov a realizáciu bezbariérového prístupu môžu odsúhlasiť iba vlastníci bytov a nebytových priestorov bytového domu, správcovia v bytových domoch v určenej lehote opakovane zvolali schôdzu vlastníkov bytov a nebytových priestorov za účelom prerokovania spôsobu zabezpečenia bezbariérového prístupu do bytového domu a vo vnútorných priestoroch bytového domu a spôsobu jeho financovania. Krátko po uskutočnení schôdze vlastníkov bytov a nebytových priestorov podávatelia informovali o vybudovaní bezbariérového prístupu a poďakovali za našu profesionálnu podporu a pomoc.

[bookmark: _Hlk189568963]Rada by som vyzdvihla prístup vedenia Letiska M. R. Štefánika v Bratislave, ktoré na základe môjho podnetu od 1. júla 2024 opätovne zaviedlo pre držiteľov preukazu ŤZP bezplatné parkovanie na parkovisku pred budovou letiska počas jednej hodiny. Predtým mohli všetci bez rozdielu parkovať zdarma na parkovisku pred budovou letiska maximálne 15 minút. Pre držiteľov preukazov ŤZP neboli výnimky. Po tom, čo som vedenie letiska upozornila na fakt, že ľudia so zdravotným postihnutím nestihnú úkony súvisiace s odletom či príletom za 15 minút, vedenie letiska stav prehodnotilo.

Problém s poplatkom za parkovanie na letisku sme sa snažili vyriešiť hneď, ako nás na to upozornil podávateľ v podnete sp. zn. KZP/PO/0127/2024/05R. Vedenie letiska garantuje, že vie pohodlne obslúžiť všetkých cestujúcich. Všetky terminály letiska sú bezbariérové. Letisko poskytuje bezplatne asistenčné služby nielen pre imobilných cestujúcich, ale i pre osoby so zrakovým, sluchovým a iným postihnutím. Vítam pozitívny prístup a opätovné zavedenie poskytovania služby bezplatného parkovania osobám so zdravotným postihnutím. 

Oceňujem tiež ústretový prístup Fakultnej nemocnice Trnava, ktorá neprimerane vysoký poplatok za parkovanie (225 EUR) za dobu hospitalizácie 10 dní po mojej výzve na prehodnotenie promptne vrátila. O tomto podnete (sp. zn. KZP/PO/0507/2024/05R) som informovala v príbehu dvadsiatom druhom „DYCH VYRÁŽAJÚCI POPLATOK ZA PARKOVANIE POČAS HOSPITALIZÁCIE“.

Uvedený prístup nemocnice vnímam ako príklad dobrej praxe, keďže nemocnica okamžite zareagovala a prejavila snahu svoje nekorektné konanie napraviť. Tento prípad je príkladom, že aj inštitúcie, ktoré sa riadia pevne stanovenými pravidlami, môžu prejaviť flexibilitu a ľudskosť v situáciách, ktoré si to vyžadujú. Verím, že podobné vnímanie individuálnych potrieb osôb so zdravotným postihnutím bude do budúcna samozrejmosťou.



[bookmark: _Toc4457879][bookmark: _Toc193813701]Návrhy a odporúčania vláde SR
(podľa § 11 ods. 1 zákona č. 176/2015 Z. z. o komisároch)
Z podnetov posudzovaných v roku 2024 nevyvstala potreba akútneho riešenia legislatívy. Z tohto dôvodu za oblasť bezbariérovej prístupnosti nenavrhujem vláde SR žiadne nové odporúčania.

Vzhľadom na prijatie nového Stavebného zákona (zákon č. 25/2025 Z. z.) budeme venovať pozornosť príprave vykonávacích predpisov k Stavebnému zákonu. Zameriame sa na to, aby do vykonávacích predpisov boli zahrnuté naše pripomienky a odporúčania.



[bookmark: _Toc4457881][bookmark: _Toc193813702]Východisková právna úprava
Pre účely vyhodnotenia poznatkov z činnosti sú východiskové najmä tieto články Dohovoru o právach osôb so zdravotným postihnutím a právne predpisy účinné v Slovenskej republike:

Článok 5 – Rovnosť a nediskriminácia
Podľa tohto článku zmluvné strany uznávajú, že všetky osoby sú si rovné pred zákonom a podľa zákona a majú nárok na rovnakú ochranu a na rovnaký úžitok zo zákona bez akejkoľvek diskriminácie. Zmluvné strany zakazujú akúkoľvek diskrimináciu na základe zdravotného postihnutia a zaručujú osobám so zdravotným postihnutím rovnakú a účinnú právnu ochranu pred diskrimináciou z akýchkoľvek dôvodov. V záujme presadenia rovnosti a odstránenia diskriminácie zmluvné strany podniknú všetky príslušné kroky na zabezpečenie poskytovania primeraných úprav.

Článok 9 ods. 1 písm. a) – Prístupnosť
Uvedený článok zaväzuje zmluvné strany (teda aj Slovenskú republiku) prijať príslušné opatrenia, ktoré zabezpečia osobám so zdravotným postihnutím na rovnakom základe s ostatnými prístup k fyzickému prostrediu, doprave, informáciám a komunikácii, vrátane informačných a komunikačných technológií a systémov, ako aj k ďalším prostriedkom a službám dostupným alebo poskytovaným verejnosti, a to tak v mestských, ako aj vo vidieckych oblastiach.

Zmluvné strany sa zaviazali prijať aj príslušné opatrenia na:
· vypracovanie, vyhlásenie a kontrolu dodržiavania minimálnych noriem a pravidiel na zabezpečenie prístupnosti zariadení a služieb dostupných alebo poskytovaných verejnosti; 
· zabezpečenie toho, aby súkromné subjekty, ktoré poskytujú zariadenia a služby dostupné alebo poskytované verejnosti, zohľadňovali všetky aspekty prístupnosti pre osoby so zdravotným postihnutím; 
· poskytovanie rôznych foriem živej asistencie a sprostredkovania vrátane sprievodcov, predčítavateľov a profesionálnych tlmočníkov posunkového jazyka s cieľom uľahčiť prístup do budov a do iných verejne prístupných zariadení; 
· podporovanie ďalších primeraných foriem asistencie a podpory pre osoby so zdravotným postihnutím s cieľom zabezpečiť ich prístup k informáciám; 
· podporovanie prístupu osôb so zdravotným postihnutím k novým informačným a komunikačným technológiám a systémom vrátane internetu.

Článok 20 – Osobná mobilita 
Podľa tohto článku sú zmluvné strany povinné prijať účinné opatrenia na zabezpečenie osobnej mobility s najväčšou možnou nezávislosťou pre osoby so zdravotným postihnutím, a to aj tým, že uľahčia osobnú mobilitu osôb so zdravotným postihnutím takým spôsobom a v takom čase, aký si zvolia ony samy, a to za prijateľné ceny. Ďalej zmluvné strany uľahčia prístup osôb so zdravotným postihnutím ku kvalitným pomôckam na mobilitu, zariadeniam, podporným technológiám, rôznym formám živej asistencie a sprostredkovateľom, a to aj zabezpečením ich finančnej dostupnosti, a budú motivovať subjekty, ktoré vyrábajú pomôcky na mobilitu, zariadenia a podporné technológie, aby brali do úvahy všetky aspekty mobility osôb so zdravotným postihnutím.
Článok 21 – Prístup k informáciám 
Podľa tohto článku zmluvné strany zabezpečia, že osobám so zdravotným postihnutím budú poskytovať informácie určené širokej verejnosti v prístupných formátoch a technológiách vhodných pre rôzne druhy zdravotného postihnutia a umožnia im používať posunkové jazyky, Braillovo písmo, augmentatívnu a alternatívnu komunikáciu, ako aj ďalšie prístupné prostriedky, spôsoby a formáty komunikácie podľa ich vlastného výberu v oficiálnej komunikácii. 

Článok 28 – Právo na primeranú životnú úroveň a sociálnu ochranu
Podľa uvedeného článku zmluvné strany uznávajú právo osôb so zdravotným postihnutím na primeranú životnú úroveň pre ne aj pre ich rodiny vrátane dostatočnej výživy, oblečenia a ubytovania a na ustavičné zlepšovanie životných podmienok. Zmluvné strany uznávajú právo osôb so zdravotným postihnutím na sociálnu ochranu a na využívanie tohto práva bez diskriminácie na základe zdravotného postihnutia a podniknú príslušné kroky, ktorými zaručia a presadia uplatňovanie tohto práva s cieľom zabezpečiť osobám so zdravotným postihnutím rovnaký prístup k službám zásobovania obyvateľstva čistou vodou a zabezpečiť im prístup k vhodným a cenovo dostupným službám, pomôckam a iným formám pomoci pre potreby súvisiace so zdravotným postihnutím.

Článok 29 – Účasť na politickom a verejnom živote 
Uvedený článok zaväzuje zmluvné strany zabezpečiť, aby sa osoby so zdravotným postihnutím mohli účinne a plne podieľať na politickom a verejnom živote na rovnakom základe s ostatnými, a to priamo alebo prostredníctvom slobodne zvolených zástupcov vrátane práva a možnosti osôb so zdravotným postihnutím voliť a byť zvolený okrem iného tým, že zabezpečia, že volebné postupy, zariadenia a materiály budú vhodné, prístupné a ľahko zrozumiteľné a použiteľné. Zároveň budú chrániť právo osôb so zdravotným postihnutím hlasovať v tajnom hlasovaní vo voľbách a vo verejných referendách bez zastrašovania, kandidovať vo voľbách, účinne zastávať úrad a pôsobiť vo všetkých verejných funkciách na všetkých úrovniach správy štátu a súčasne umožnia používanie asistenčných a nových technológií, ak to bude vhodné.

Článok 30 – Účasť na kultúrnom živote, rekreácii, záujmových aktivitách a športe
Podľa tohto článku zmluvné strany uznávajú právo osôb so zdravotným postihnutím zúčastňovať sa na rovnakom základe s ostatnými na kultúrnom živote a zaviazali sa prijať všetky príslušné opatrenia, ktorými zabezpečia, aby osoby so zdravotným postihnutím:
a) mali prístup ku kultúrnym materiálom v prístupných formátoch; 
b) mali prístup k televíznym programom, filmom, divadlu a iným kultúrnym aktivitám v prístupných formátoch; 
c) mali prístup k miestam určeným na kultúrne predstavenia alebo služby, ako sú divadlá, múzeá, kiná, knižnice a služby cestovného ruchu a v najväčšej možnej miere mali prístup k historickým pamiatkam a k významným miestam národného kultúrneho dedičstva. 

Osoby so zdravotným postihnutím majú právo na rovnakom základe s ostatnými na uznanie a na podporu svojej osobitnej kultúrnej a jazykovej identity vrátane používania posunkového jazyka a kultúry nepočujúcich osôb.
Podľa odseku 5 Článku 30 zmluvné strany uznali právo osôb so zdravotným postihnutím zúčastňovať sa na rovnakom základe s ostatnými na rekreačných, záujmových a športových aktivitách a zaviazali sa prijať príslušné opatrenia, ktoré zabezpečia, aby osoby so zdravotným postihnutím mali prístup k miestam konania športových, rekreačných a turistických aktivít a k službám poskytovaným tými, ktorí sa zaoberajú organizovaním rekreačných, turistických, záujmových a športových aktivít.

Vyhláška Ministerstva životného prostredia Slovenskej republiky č. 532/2002 Z. z., ktorá stanovuje podrobnosti o všeobecných technických požiadavkách na stavby užívané osobami s obmedzenou schopnosťou pohybu a orientácie. 

Ďalšie zákony:
· zákon č. 182/1993 Z. z. o vlastníctve bytov a nebytových priestorov v znení neskorších predpisov
· zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov
· vyhláška Ministerstva vnútra Slovenskej republiky č. 94/2004 Z. z., ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb
· zákon č. 40/1964 Zb. Občiansky zákonník v znení neskorších predpisov
· zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov
· zákon č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov
· zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov
· zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov 
· zákon č. 369/1990 Zb. o obecnom zriadení v znení neskorších predpisov
· zákon č. 440/2015 Z. z. o športe a o zmene a doplnení niektorých zákonov v znení neskorších predpisov
· zákon č. 228/2019 Z. z. o príspevku za zásluhy v oblasti športu a o zmene a doplnení niektorých zákonov v znení neskorších predpisov
· zákon č. 595/2003 Z. z. o dani z príjmov v znení neskorších predpisov
· zákon č. 8/2009 Z. z. o cestnej premávke a o zmene a doplnení niektorých zákonov.



[bookmark: _Toc193813703]Easy-to-read
[bookmark: _Toc193813704]Príbeh dvadsiaty prvý
Peripetie inklúzie v divadle
	Agenda, ktorú vybavujeme na Úrade komisára pre osoby so zdravotným postihnutím je rôznorodá. Občas sa dostaneme do pozície, kedy musíme naozaj veľmi tvorivo hľadať riešenie, ktoré bude citlivo zvážené a spravodlivé voči všetkým dotknutým osobám, o čom svedčí aj tento prípad. Oslovili ma zástupcovia Slovenského národného divadla v Bratislave a upozornili na dlhodobé narúšanie predstavení mladým mužom s autizmom. Právo na prístup k divadlu a iným kultúrnym aktivitám je pre osoby so zdravotným postihnutím nespochybniteľné. Ako však postupovať v prípade, keď správanie tohto mladého muža neprimerane obťažuje iných divákov?

SÚHRN HLAVNÝCH ZISTENÍ:
V oblasti posudzovania podnetov týkajúcich sa sociálnych služieb, podobne ako v predchádzajúcich rokoch, aj v roku 2024, bola obsahom veľkej časti podnetov nespokojnosť s úrovňou poskytovaných odborných, obslužných a ďalších činností v pobytových zariadeniach sociálnych služieb, prípadne vyjadrenie nespokojnosti s prístupom zamestnancov zariadení k požiadavkám prijímateľov sociálnych služieb, ale aj ich rodinných príslušníkov.

Podnety boli zasielané nielen zo strany prijímateľov sociálnych služieb, ale aj zo strany ich rodinných príslušníkov či rodinných známych. Časť podnetov naopak predstavovala žiadosti pobytových zariadení o stanoviská k možnostiam ich postupu v rôznych situáciách, napríklad pri snahe rodiny či opatrovníka o to, aby bola ich príbuznému poskytovaná sociálna služba bez jeho súhlasu. Ďalej išlo o konflikty v oblasti majetkových vzťahov, či snaha prijímateľov sociálnej služby odísť zo zariadenia bez zabezpečenia reálnych podmienok na život v bežnom prostredí. Zaoberala som sa aj podnetmi, ktoré sa týkali nedostatku informácií o právach a nárokoch prijímateľov sociálnych služieb, napríklad v súvislosti so zmluvným vzťahom a úhradám za poskytovanú sociálnu službu. Z obsahového hľadiska boli podnety od prijímateľov sociálnej služby často žiadosťami o riešenie ich životných situácií, čo stále naznačuje pretrvávajúcu potrebu posilnenia počtu zamestnancov poskytujúcich v zariadení odborné činnosti, napríklad v rámci sociálnej rehabilitácie, sociálneho poradenstva či pomoci pri uplatňovaní práv a právom chránených záujmov, ako aj skvalitnenia poskytovania sociálnych služieb v súlade s individuálnymi potrebami prijímateľov sociálnych služieb. 

Na základe informácií z podnetov, ako aj na základe vlastných zistení, konštatujem pretrvávajúci problém, najmä vo vzťahu k pobytovým zariadeniam sociálnych služieb, v nerešpektovaní nesúhlasu osoby s obmedzenou spôsobilosťou na právne úkony s poskytovaním sociálnej služby v zariadení. V tejto súvislosti vidím dôležitosť využívania inštitútu podporovaného rozhodovania. Nevyhnutnosť zaviesť inštitút podporovaného rozhodovania vyplýva z implementácie Článku 12 Dohovoru OSN o právach osôb so zdravotným postihnutím (ďalej len „Dohovor“), ktorý Slovenská republika ratifikovala v roku 2010. Podľa Článku 12 odsek 2. Dohovoru, zmluvné strany uznávajú, že osoby so zdravotným postihnutím majú spôsobilosť na právne úkony vo všetkých oblastiach života na rovnakom základe s ostatnými. Podľa Dohovoru, podporované rozhodovanie vychádza z predpokladu, že každá osoba je schopná sa rozhodnúť, môže k tomu však potrebovať rôznu mieru podpory. Pri podporovanom rozhodovaní je dôležité, že osoba so zdravotným postihnutím má zachovanú svoju spôsobilosť na právne úkony a rozhoduje sa na základe svojej vlastnej vôle a preferencií, hoci s pomocou tretej osoby. Právo na rozhodovanie sa tak neprenáša na iné osoby. 

Inštitút podporovaného rozhodovania má zásadný význam a predstavuje prelomový prístup k ochrane práv osôb so zdravotným postihnutím, ktorý môže slúžiť jednak ako príklad dobrej praxe, a súčasne môže byť jedným z rozhodujúcich východísk pre zmenu právnych predpisov na území Slovenskej republiky. Pri hľadaní riešení v otázke podporovaného rozhodovania alebo vopred vyslovených želaní je možné sa inšpirovať aj v iných krajinách, napríklad v Českej republike, vo Švédsku a v Írsku. V Írsku bol v roku 2015 prijatý zákon o asistovanom rozhodovaní, ktorý zásadným spôsobom mení prístup k rozhodovaniu osôb so zdravotným postihnutím v nadväznosti na plnenie Dohovoru. Zákon má dosah nielen na ľudí, ktorí mali doposiaľ obmedzenú spôsobilosť na právne úkony, alebo boli tejto spôsobilosti pozbavení, ale aj na kohokoľvek z majoritnej populácie, kto by chcel vyjadriť svoje rozhodnutie o budúcom postupe v niektorých oblastiach pre prípad, že by jeho schopnosť rozhodovať sa alebo komunikovať svoje rozhodnutie bola v čase potreby takého rozhodnutia narušená. Zákon vymedzuje trojstupňový systém podpory rozhodovania, odvodený od stupňa podpory, ktorú osoba pri rozhodovaní potrebuje na prijatie konkrétneho rozhodnutia v konkrétnom čase.

Podľa našej právnej úpravy, konkrétne podľa prílohy č. 2 Zákona o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „Zákon o sociálnych službách“), sa v štandarde Kritéria 1.4 v súvislosti s individuálnym plánovaním uvádza podpora prijímateľa sociálnej služby v príprave plánu vopred vyslovených želaní, ktorý špecifikuje starostlivosť, podporu a možnosti nezávislého života podľa preferencií prijímateľa sociálnej služby v situácii, keď mu zdravotný stav v budúcnosti neumožní komunikovať svoje voľby a preferencie. Zavedenie možnosti vopred vysloveného želania by bolo vhodné rozšíriť aj na ďalšie oblasti.

Cieľom pripravovanej reformy financovania sociálnych služieb by okrem iného malo byť, aby osoby so zdravotným postihnutím mali dostatok informácií v im zrozumiteľnej forme o možnostiach napĺňania ich práv a potrieb, aby sa mohli slobodne rozhodnúť, kde a s kým budú žiť a aby im bola poskytnutá primeraná pomoc a podpora k vedeniu plnohodnotného života v im prirodzenom prostredí. Podporované rozhodovanie je okrem prípadov navrátenia spôsobilosti na právne úkony aj účinným nástrojom na podporu osôb so zdravotným postihnutím dosiahnuť na základe informácií čo najvyššiu mieru samostatnosti. Problematike sa venujeme aj v príbehu uverejnenom v tejto správe. Podrobnejšie informácie sú uvedené v Kapitole 4 (Monitorovanie a prieskum dodržiavania práv). 

Počas riešenia podnetov som zaznamenala vôľu prijímateľov sociálnych služieb odísť zo zariadenia bez zabezpečenia vhodných podmienok na začlenenie sa do komunity. Sociálne služby sú v rámci Slovenskej republiky poskytované na základe dobrovoľného zmluvného vzťahu a zariadenia sociálnych služieb nemajú zákonné oprávnenia na obmedzovanie slobodného pohybu prijímateľov sociálnej služby. Povinnosťou poskytovateľa sociálnej služby je aktivizovať prijímateľa sociálnej služby podľa jeho schopností a možností, aby mohol viesť samostatný život v komunite. V mnohých prípadoch však ide o životné situácie, keď na jednej strane musí zariadenie sociálnych služieb rešpektovať právo osoby so zdravotným postihnutím na slobodu jej pohybu, na druhej strane však nemôže z tohto dôvodu rezignovať na jej právo na ochranu zdravia či dokonca života. Na to, aby bol prechod prijímateľa sociálnej služby zo zariadenia do prirodzeného prostredia čo najjednoduchší, je potrebné vytvoriť vhodné podmienky. Nedostatočná ponuka terénnych služieb a nepostačujúce možnosti podporovaného bývania pre osoby so zdravotným postihnutím a sociálne odkázané osoby sa uvádzajú aj v dôvodovej správe k reforme financovania sociálnych služieb, ktorá by mala nadobudnúť účinnosť od 1. januára 2026. Účelom tejto zmeny je vytvoriť predpoklady pre systém financovania sociálnych služieb, ktorý bude udržateľný a finančné prostriedky na ich poskytovanie a zabezpečovanie budú vynakladané efektívne a účelne. Koncepcia sa prioritne zameriava na reformu financovania sociálnych služieb podmienených odkázanosťou s návrhom komplexnej zmeny systému financovania všetkých druhov sociálnych služieb. Víziou novej koncepcie financovania sociálnych služieb sú dostupné a dlhodobo udržateľné sociálne služby, ktoré umožnia ľuďom naplniť svoje práva žiť dôstojný a spokojný život s dosiahnutím ich najvyššieho možného potenciálu a nezávislosti.

Počas roka 2024 som zaznamenala pri vybavovaní podnetov aj neprimerane dlhé lehoty na uzavretie zmluvy o poskytovaní sociálnej služby. Je tým ovplyvnené právo fyzickej osoby na výber sociálnej služby a formy jej poskytovania a právo na výber poskytovateľa sociálnej služby. Uvedenej problematike je venovaný aj jeden z príbehov v tejto časti správy. Zabezpečenie alebo poskytovanie sociálnej služby bezodkladne zo strany obce alebo vyššieho územného celku v prípade, ak je život alebo zdravie fyzickej osoby vážne ohrozené, ak nemá zabezpečené nevyhnutné podmienky na uspokojovanie základných životných potrieb, už nepokrýva požiadavky a je ťažké ho realizovať. 

V súčasnosti zaznamenávame nepriaznivý vývoj v náraste počtu žiadostí o bezodkladné poskytovanie sociálnej služby. Podľa analýzy z roku 2023 požiadalo o poskytnutie alebo zabezpečenie sociálnej služby bezodkladne, alebo z iných vážnych dôvodov, viac ako 2 600 žiadateľov.[footnoteRef:97]  [97:  	Analýza zverejnená v návrhu Koncepcie reformy financovania sociálnych služieb (s. 11). 
Dostupná na internete: www.employment.gov.sk/files/slovensky/esf/plan-obnovy/koncepcia-financovania/koncepcia-rfsos-13122024.pdf ] 


Tento počet sa zvyšuje. V aktuálnom systéme už nie je možné žiadosti o bezodkladné poskytovanie sociálnej služby riešiť urýchlene, čím sa vytvárajú poradia čakateľov o bezodkladné poskytovanie sociálnej služby, čo ešte viac predlžuje dobu na uzatvorenie zmluvy o poskytovaní sociálnej služby pre ostatné odkázané osoby. Nedostatok miest v pobytových zariadeniach sociálnych služieb a nepostačujúca ponuka terénnych služieb sa uvádza aj v dôvodovej správe k reforme financovania sociálnych služieb.[footnoteRef:98]  [98:  	Dostupná na internete: www.employment.gov.sk/files/slovensky/esf/plan-obnovy/koncepcia-financovania/koncepcia-rfsos-13122024.pdf.] 


V oblasti sociálnych služieb opakovane odporúčam riešiť pretrvávajúce nedostatky týkajúce sa najmä zariadení sociálnych služieb, na ktoré som upozorňovala aj v Správe o činnosti komisára pre osoby so zdravotným postihnutím za rok 2023. Konkrétne ide o:
1. Od roku 2016, v správach o činnosti komisára pre osoby so zdravotným postihnutím upozorňujem na nízky zákonom stanovený minimálny počet odborných zamestnancov v niektorých druhoch pobytových zariadení sociálnych služieb a odporúčam ho zvýšiť:
· Aj napriek tomu, že prijímatelia zariadení pre seniorov, zariadení opatrovateľskej služby či domovov sociálnych služieb s pobytovou formou sociálnej služby majú v súčasnosti často podobné potreby a zdravotný stav ako prijímatelia špecializovaných zariadení, je počet odborných zamestnancov zákonom stanovený výrazne nižšie.
· Nedostačujúci počet odborných zamestnancov má za následok nedostatočné prispôsobenie sociálnej služby individuálnym potrebám prijímateľov sociálnych služieb, stretávam sa napríklad s formálnym prístupom k individuálnemu plánu, ktorý by mal byť ťažiskovým nástrojom na zabezpečenie individuálneho prístupu pri poskytovaní sociálnej služby.
· Reforma financovania sociálnych služieb počíta aj s navýšením platieb zdravotných poisťovní za poskytovanie ošetrovateľskej starostlivosti v zariadeniach sociálnych služieb, čo sa odrazí aj na požiadavke navýšenia počtu odborných zamestnancov. 
1. Priestorové a materiálno-technické podmienky v zariadeniach sociálnych služieb:
· [bookmark: _Hlk190694784]Celoročné pobytové zariadenia naďalej prekračujú maximálny počet troch prijímateľov sociálnej služby ubytovaných na jednej izbe, čo je porušením príslušnej vyhlášky[footnoteRef:99].  [99:  	Príloha č. 5 k Vyhláške Ministerstva zdravotníctva Slovenskej republiky č. 259/2008 Z. z. o podrobnostiach o požiadavkách na vnútorné prostredie budov a o minimálnych požiadavkách na byty nižšieho štandardu a na ubytovacie zariadenia v znení neskorších predpisov.] 

· [bookmark: _Hlk126659750]Počas vybavovania podaných podnetov som zistila, že viaceré zariadenia sociálnych služieb s celoročnou pobytovou formou nedisponujú signalizačnými zariadenia pre imobilných prijímateľov sociálnej služby, prípadne ak nimi aj disponujú, tieto signalizácie nie sú z rôznych dôvodov funkčné a prijímatelia sociálnych služieb musia v takýchto prípadoch na personál zariadenia hlasno kričať. 
1. [bookmark: _Hlk190694858][bookmark: _Hlk190693709]Dlhé poradia čakateľov o uzatvorenie zmluvy o poskytovaní sociálnej služby a vytváranie poradí čakateľov o bezodkladné poskytovanie sociálnej služby:
· Právo fyzickej osoby na výber sociálnej služby a formy jej poskytovania a právo na výber poskytovateľa sociálnej služby naráža na dlhé čakacie doby na uzatvorenie zmluvy o poskytovaní sociálnej služby. Jedným z riešení je rozšírenie ponuky terénnych a ambulantných služieb. Potrebná je aj analýza zverejnených údajov v Informačnom systéme sociálnych služieb.
1. Nedostatočný rozvoj a využitie potenciálu ambulantnej formy poskytovaných sociálnych služieb podmienených odkázanosťou: 
· Zavedenie príspevku na odkázanosť, ktorý predpokladá novela financovania sociálnych služieb, by mohol byť prínosom k rozšíreniu ponuky sociálnych služieb. Osoba, ktorej bude príspevok poskytovaný, sa bude môcť rozhodnúť, na akú starostlivosť ho použije, či na formálnu (v zariadení) alebo na neformálnu starostlivosť.
· Ambulantná forma sociálnej služby by v mnohých prípadoch mohla byť dostatočným riešením situácie osoby so zdravotným postihnutím, pokiaľ však nepríde k cielenej finančnej podpore tejto formy sociálnej služby, zostanú jej celkové kapacity a najmä územná dostupnosť na úrovni, ktorá neumožňuje výrazne znížiť preferenciu pobytovej formy sociálnej služby. 
1. Nedostatočné využívanie inštitútu podporovaného rozhodovania:
· Odporúčam venovať tejto problematike systematickú pozornosť aj z hľadiska možnej zmeny právnej úpravy, pričom je možné zhodnotiť aj skúsenosti s právnou úpravou, ktorú prijali v tejto oblasti v Českej republike, vo Švédsku alebo skúsenosti s implementáciou zákona o asistovanom rozhodovaní v Írsku.



[bookmark: _Toc193813708]Príbeh dvadsiaty šiesty
Aké dôležité je mať zadné dvierka
	„V živote platí zákon: keď sa ti zatvoria jedny dvere, otvoria sa namiesto nich iné.“ – André Gide (1893). 
Život často prináša situácie, keď nevieme ako ďalej. Zrazu sa rúcajú staré istoty a človek zistí, že sa nemá na koho obrátiť. Mať záchrannú sieť, ktorá dokáže pomôcť, keď zlyháva všetko ostatné, je znakom vyspelosti štátu a jeho sociálnej politiky.


Naša značka: KZP/PO/0647/2024/06R
	Pán Štefan má 25 rokov, je osobou s ťažkým zdravotným postihnutím (zrakové postihnutie) s mierou funkčnej poruchy nad 70%. Snaží sa byť čo najviac samostatný, ale má svoje obmedzenia. Potrebuje pomoc s bežnými domácimi prácami a s doprovodom na vybavovanie svojich záležitostí. Z dôvodu zrakového postihnutia má obavy cestovať sám. Vzťah s rodinnými príslušníkmi je podľa jeho slov dlhodobo narušený, okrem nevlastného brata nie je so svojou rodinou v kontakte. Je slobodný, bezdetný a momentálne žije v rodinnom dome u svojho nevlastného brata, v menšej obci na juhozápade Slovenska. V obci je prihlásený na pobyt ako osoba bez domova. Nevlastný brat je v danom rodinnom dome len v podnájme, a preto má pán Štefan obavu, čo bude s ním, ak bratovi nebude predĺžená nájomná zmluva. 

Pán Štefan sa na nás obrátil mailom a žiadal nás o pomoc ohľadom vzniknutej situácie s bývaním. Telefonicky sme ho kontaktovali po doručení emailu, aby sme zistili ďalšie informácie o jeho aktuálnej situácii. Potešil sa rýchlej reakcii na svoj podnet ale uviedol, že žiadosť, s ktorou sa na nás obrátil, už nie je aktuálna, podával ju v tiesni, ktorá pominula. Nevlastnému bratovi sa podarilo dohodnúť na predĺžení nájomnej zmluvy a on môže aj naďalej bývať u neho. Uisťoval sa, či sa v prípade zhoršenia jeho situácie s bývaním bude môcť na nás znovu obrátiť. Ubezpečili sme ho, že nás môže v prípade núdze bezodkladne kontaktovať. 

Počas telefonátu sme mu poskytli aj informácie o možnostiach, ktoré by mohol v prípade opätovných problémov s bývaním využiť. Jednou z možností je obrátiť sa na vyšší územný celok (ďalej len „VÚC“), v jeho prípade na VÚC Nitra, kde by mohol vzhľadom na svoj nepriaznivý zdravotný stav žiadať o posúdenie odkázanosti na poskytovanie sociálnej služby v zariadení sociálnych služieb.[footnoteRef:100] O takúto službu záujem nemal. V roku 2019 rozmýšľal aj na touto alternatívou ale poskytovanie sociálnej služby v zariadení sociálnych služieb v tom čase odmietol a to aj napriek tomu, že v tom čase už disponoval s právoplatným rozhodnutím odkázanosti na sociálnu službu. So žiadosťou o posúdenie odkázanosti na sociálnu službu mu vtedy pomáhala pani starostka z obce, v ktorej mal v tom čase trvalý pobyt.  [100:  	Podľa § 48 Zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „Zákon o sociálnych službách“).] 


Druhou možnosťou je obrátiť sa na obec so žiadosťou o zabezpečenie ambulantnej alebo terénnej sociálnej služby. Podľa vyjadrenia pána Štefana sa na starostu obce zatiaľ nechce obrátiť, ale starosta vie, že tam býva u nevlastného brata. Informovali sme ho aj o možnosti využiť služby komunitného centra[footnoteRef:101], ktoré sa nachádza v obci. Toto komunitné centrum sme kontaktovali, pánovi Štefanovi poskytli telefónne číslo do centra a informovali ho, aké služby poskytuje. Okrem iného aj služby krízovej intervencie, orientované na riešenie nepriaznivej sociálnej situácie ľudí, ďalej základné sociálne poradenstvo či pomoc pri uplatňovaní práv a právom chránených záujmov. Pán Štefan o komunitnom centre v obci nevedel a povedal, že sa v prípade potreby na nich nakontaktuje sám.  [101:  	Podľa § 24d ods. 1 písm. a) bod 1, bod 2, bod 3 Zákona o sociálnych službách poskytuje: základné sociálne poradenstvo, pomoc pri uplatňovaní práv a právom chránených záujmov, pomoc pri príprave na školské vyučovanie a sprevádzanie dieťaťa do a zo školy a školského zariadenia.] 


Počas nasledujúcich telefonátov pán Štefan otváral aj ďalšie problémy, ktoré ho trápili. Napríklad otázka nájdenia si vhodnej práce. Pravidelne sleduje stránky, ponúkajúce voľné pracovné miesta, kontaktoval aj niektoré chránené dielne v okolí mesta Levice. V minulosti sa obrátil aj na Úniu nevidiacich a slabozrakých Slovenska, na spoločnosť Úsmev ako dar či na sa Úrad práce, sociálnych vecí a rodiny (ďalej len „ÚPSVaR“) so sídlom v Leviciach, ale bezvýsledne. Napriek zdravotnému postihnutiu má pretrvávajúci záujem o prácu, ale z dôvodu nepriaznivého zdravotného stavu sa mu do dnešného dňa nepodarilo nájsť vhodnú prácu. V minulosti sa pokúšal o zaradenie do evidencie uchádzačov o zamestnanie (ÚPSVaR Levice), avšak kvôli svojmu zdravotnému stavu sa na ÚPSVaR nemohol dostaviť a teda nemohol byť zaradený ani do evidencie uchádzačov o zamestnanie. Kontaktovali sme preto vedúcu oddelenia sprostredkovania práce na ÚPSVaR Levice, ktorá bola pripravená poskytnúť pánovi Štefanovi potrebnú pomoc. O výsledku sme pána Štefana informovali a dali sme mu na vedúcu oddelenia sprostredkovania práce telefonický kontakt. Pán Štefan sa doteraz s pani vedúcou oddelenia sprostredkovania práce nespojil.

Poskytli sme aj poradenstvo v oblasti dávok a kompenzácií ťažkého zdravotného postihnutia, napr. v oblasti mobility a orientácie, komunikácie, zvýšených výdavkov, sebaobsluhy. Informovali sme pána Štefana aj o nároku na kompenzácie ťažkého zdravotného postihnutia, ktoré posudzuje ÚPSVaR, oddelenie posudkových činností. Pán Štefan uviedol, že mal z ÚPSVaR priznaný nárok na osobnú asistenciu v rozsahu 80 hodín ročne. Aj v tejto veci sme poskytli pánovi Štefanovi všetky relevantné informácie.

Po takmer dvoch mesiacoch od podania podnetu sa situácia ohľadom bývania pána Štefana opäť zmenila. Pán Štefan nás informoval, že jeho nevlastný brat sa vyjadril „že môže skončiť na ulici“. Vyslovil sa, že by bol rád, ak by mu bola poskytovaná služba v nejakom zo zariadení sociálnych služieb. Ponúkli sme mu, že za ním vycestujeme a sprostredkovali sme aj stretnutie u pána starostu (v obci kde je prihlásený ako osoba bez domova). Pán Štefan súhlasil, avšak v deň stretnutia toto stretnutie zrušil. Pánovi Štefanovi sme tak len telefonicky poskytli informácie o postupe pri posudzovaní odkázanosti na konkrétnu sociálnu službu. Poďakoval sa za informovanie o svojich možnostiach a uviedol, že ak bude chcieť riešiť niečo konkrétne, vie na koho sa môže obrátiť.


Ktoré články Dohovoru o právach osôb so zdravotným postihnutím sa vzťahujú k prípadu? 

K prípadu sa vo všeobecnej rovine vzťahuje Článok 1 Dohovoru, podľa ktorého je úlohou štátu presadzovať, chrániť a zabezpečovať plné a rovnaké využívanie všetkých ľudských práv a základných slobôd všetkými osobami so zdravotným postihnutím a podporovať úctu k ich prirodzenej dôstojnosti. 

V Článku 3 sa uvádzajú všeobecné zásady ako rešpektovanie prirodzenej dôstojnosti, osobnej nezávislosti vrátane slobody voľby a samostatnosti osôb, nediskriminácia, plné a účinné zapojenie sa a začlenenie do spoločnosti, rešpektovanie odlišnosti a prijímanie osôb so zdravotným postihnutím ako súčasti ľudskej rozmanitosti a prirodzenosti, rovnosť príležitostí, prístupnosť.

Podľa Článku 5 sú si všetky osoby rovné pred zákonom a podľa zákona a majú nárok na rovnakú ochranu a na rovnaký úžitok zo zákona bez akejkoľvek diskriminácie. 

S odvolaním sa na Článok 9 by mal štát umožniť osobám so zdravotným postihnutím, aby mohli žiť nezávislým spôsobom života a plne sa podieľať na všetkých aspektoch života a to na rovnakom základe s ostatnými, napríklad v prístupe k fyzickému prostrediu, k doprave, k informáciám a komunikácii vrátane informačných a komunikačných technológií a systémov, ako aj k ďalším prostriedkom a službám dostupným alebo poskytovaným verejnosti, a to tak v mestských, ako aj vo vidieckych oblastiach. Podobne aj Článok 19 garantuje osobám so zdravotným postihnutím žiť v spoločenstve s rovnakými možnosťami voľby na rovnoprávnom základe s ostatnými, tak, aby osoby so zdravotným postihnutím mali možnosť zvoliť si miesto pobytu, ako aj to, kde a s kým budú žiť na rovnakom základe s ostatnými a aby neboli nútené žiť v určitom konkrétnom prostredí. Osoby so zdravotným postihnutím by mali mať prístup k celému spektru podporných služieb, či už domácich alebo pobytových a ďalších komunitných podporných služieb vrátane osobnej asistencie, ktoré sú nevyhnutné pre nezávislý život v spoločnosti a pre začlenenie sa do nej a ktoré zabraňujú izolácii a segregácii v spoločnosti. 

Podľa Článku 26 by mali byť vytvorené účinné a primerané opatrenia, aby umožnili osobám so zdravotným postihnutím dosiahnuť a udržať si maximálnu možnú samostatnosť, uplatniť v plnej miere telesné, duševné, sociálne a profesijné schopnosti a dosiahnuť plné začlenenie a zapojenie do všetkých oblastí života. Je to možné dosiahnuť prostredníctvom komplexných habilitačných a rehabilitačných služieb a programov, najmä v oblasti zdravotníctva, zamestnanosti a sociálnych služieb. Vo vzťahu k podnetu môžem konštatovať, že obec, v ktorej pán Štefan žije, napĺňa ustanovenia týchto článkov prostredníctvom komunitného centra, čo hodnotím veľmi pozitívne. Prostredníctvom komunitného centra je možné poskytovať občanom obce primerané formy asistencie a podpory s cieľom zabezpečiť ich prístup k informáciám a možnostiam pomoci a k čo najvyššej miere sebestačnosti a tým aj k čo možno najdlhšiemu zotrvaniu v prirodzenom rodinnom prostredí, čo sa ukázalo ako podstatné aj v prípade pána Štefana. Podľa Zákona o sociálnych službách[footnoteRef:102] sa v komunitnom centre vykonáva komunitná práca a komunitná rehabilitácia, čím sa napĺňa aj uvedený článok dohovoru.  [102:  	Podľa § 24d ods. 2 Zákona o sociálnych službách.] 


S odvolaním sa na Článok 27 majú osoby so zdravotným postihnutím právo na prácu na rovnakom základe s ostatnými. Zahŕňa to právo na možnosť živiť sa slobodne zvolenou prácou alebo prácou prijatou na trhu práce a právo na pracovné prostredie, ktoré je otvorené, začleňujúce a prístupné osobám so zdravotným postihnutím.

Článok 28 garantuje primeranú životnú úroveň a sociálnu ochranu a využívanie tohto práva bez diskriminácie na základe zdravotného postihnutia. 

Doterajšie snahy štátu, napríklad prostredníctvom štátneho fondu rozvoja bývania (ŠFRB) nepokrývajú všetky možnosti, ktoré zaručia a presadia uplatňovanie tohto práva vrátane týchto opatrení s cieľom zabezpečiť osobám so zdravotným postihnutím prístup k programom verejnej bytovej výstavby a zabezpečiť osobám so zdravotným postihnutím rovnaký prístup k dávkam a programom dôchodkového zabezpečenia. Podľa všeobecne rozšíreného názoru je možnosť zabezpečenia si vlastného bývania, napr. prostredníctvom úveru z banky pre mnohé osoby so zdravotným postihnutím nedosiahnuteľná. V tejto súvislosti vítam snahy o budovanie nájomných bytov s možnosťami regulovaného bývania, ktoré by umožnili osobám v nepriaznivej sociálnej situácii prístup k programom verejnej bytovej výstavby. Bez podporných programov štátu to nebude možné. V prípade pána Štefana by možnosť samostatného bývania s regulovaným nájomným bola veľkým prínosom k jeho samostatnosti.

Zákon o sociálnych službách
Fyzická osoba má právo na výber sociálnej služby a formy jej poskytovania a právo výberu poskytovateľa sociálnej služby[footnoteRef:103]. Fyzické osoby majú právo na zabezpečenie dostupnosti informácií v im zrozumiteľnej forme o druhu, mieste, cieľoch a spôsobe poskytovania sociálnej služby, o úhrade za sociálnu službu a o cieľovej skupine, ktorej je poskytovaná.[footnoteRef:104] Toto právo sa pán Štefan zatiaľ rozhodol nevyužiť, získal však informácie, ako si ho môže uplatniť. Chce zotrvať čo najdlhšie v dôvernom prirodzenom prostredí a byť čo najdlhšie samostatným, čomu napomáhajú aj možnosti využitia služieb komunitného centra v obci a informácie, že sa má v prípade potreby na koho obrátiť. Obec a vyšší územný celok v rozsahu svojej pôsobnosti zabezpečuje dostupnosť sociálnej služby pre fyzickú osobu, ktorá je odkázaná na sociálnu službu, a právo výberu sociálnej služby za podmienok ustanovených týmto zákonom. [footnoteRef:105] Túto možnosť sa pán Štefan rozhodol zatiaľ nevyužiť. [103:  	Podľa § 6 ods. 1 Zákona o sociálnych službách. ]  [104:  	Podľa § 6 ods. 2 písm. b) Zákona o sociálnych službách.]  [105:  	Podľa § 8 ods. 1 Zákona o sociálnych službách.] 


Zákon o sociálnych službách garantuje fyzickej osobe, ktorá sa ocitne v krízovej situácii a jej život alebo zdravie je vážne ohrozené, ak nemá zabezpečené nevyhnutné podmienky na uspokojovanie základných životných potrieb, poskytnutie alebo zabezpečenie poskytovania sociálnej služby bezodkladne. [footnoteRef:106] Túto možnosť by mohol využiť aj pán Štefan, ak by sa ocitol v krajnej situácii, o čom sme ho aj informovali. V uvádzanom príbehu sme nekonštatovali porušenia článkov Dohovoru o právach osôb so zdravotným postihnutím ani Zákona o sociálnych službách. Chceli sme poukázať na potrebu a dôležitosť informovanosti osôb so zdravotným postihnutím o možnostiach podpory a pomoci v ich každodennom živote. Len človek „vyzbrojený“ informáciami môže úspešne uplatňovať svoje práva. Veríme, že sa nám podarilo pána Štefana takýmito informáciami dostatočne „vyzbrojiť“. [106:  	Podľa § 8 ods. 8 Zákona o sociálnych službách.] 


Pán Štefan je mladý človek, ktorý sa napriek zdravotnému postihnutiu snaží riešiť svoju situáciu vlastnými silami a dokáže posúdiť, čo je pre neho dôležité a najlepšie. Na základe poskytnutých informácií sa sám rozhodnúť a zachovať si tak najvyššiu mieru samostatnosti, ktorú ako ÚKOZP samozrejme rešpektujeme. Je prínosom, ak aj obec poskytne poradenstvo a pomoc prostredníctvom komunitného centra alebo ponukou terénnych služieb. 

O takejto ceste hovorí aj pripravovaná reforma financovania sociálnych služieb. Cieľom reformy by malo byť, aby osoby so zdravotným postihnutím mali dostatok informácií v im zrozumiteľnej forme o možnostiach napĺňania svojich práv a potrieb, aby sa mohli slobodne rozhodnúť, kde a s kým budú žiť a aby im bola poskytnutá primeraná pomoc a podpora k vedeniu plnohodnotného života v prirodzenom prostredí. Pozitívne hodnotíme aj plánované zavedenie príspevku pri odkázanosti, pri ktorom sa bude môcť fyzická osoba rozhodnúť, na aké služby ho použije, čo otvorí možnosti pre vznik nových sociálnych služieb, ktoré by mali byť čo najbližšie k človeku. 




[bookmark: _Toc193813709]Príbeh dvadsiaty siedmy
Keď na človeka v psychiatrickej liečebni zabudnú 27 rokov
	Zariadenia ústavnej zdravotnej starostlivosti sú v poslednom čase tak potrebné a preplnené, až sa pri tom všetkom v tomto prípade pozabudlo na ich krátkodobý charakter, avšak o to silnejší účinok, ktorý by mali pacientovi poskytnúť. Popri poskytovanej psychiatrickej starostlivosti akoby personál zariadenia pozabudol na čas, ktorý neustále plynie a neuvedomil si, že možno už aj pominul dôvod, pre ktorý bol pacient do starostlivosti vôbec prijatý.


Naša značka: KZP/PO/0193/2024/06R
	Niekedy si človek povie, že toto sa v dnešnej vyspelej dobe už nemôže stať. a potom príde situácia, ktorá vás presvedčí o opaku. Inak to nebolo ani v prípade pani Emy, ktorú som našla počas výkonu monitoringu hospitalizovanú v psychiatrickej liečebni Sučany (ďalej len “liečebňa“). 

Pani Ema je staršia upravená dáma, ktorej intelekt sa pohybuje v pásme stredného mentálneho postihnutia s významnou poruchou správania. Už počas nášho rozhovoru som vnímala, že ide o ženu s veľmi výraznou povahou a špecifickým druhom komunikácie voči ostatným, ktorá mohla byť spôsobená aj jej nedôverou voči cudzím ľuďom. Jediný človek, ktorému počas hospitalizácie verila, bola vedúca sestra liečebne, s ktorou si za tie roky vytvorila puto plné pochopenia a dôvery. 

To však stále nemení nič na situácii, že pani Ema tu žije dlhé roky bez akýchkoľvek podnetov, aktivít a vychádzok na čerstvý vzduch, nakoľko už tri roky sa pohybuje len za pomoci chodítka v liečebni, ktorá je do veľkej miery pre ňu bariérová. Napriek tomu všetkému som v pani Eme videla ženu plnú skúseností, zážitkov, ale aj smútku. Smútku po domove a rodinnom zázemí, ktoré stratila a ktoré jej podľa jej slov veľmi chýba. Keďže matka prestala o ňu javiť akýkoľvek záujem a nie je schopná sa o dcéru postarať, nie je možné, aby sa po ukončení liečby vrátila znova domov do rodného mesta. 

Hneď po rozhovore s pani Emou som konfrontovala liečebňu s otázkou: „Ako je možné, že pani Ema je v psychiatrickej liečebni tak dlhý čas a pritom už poskytovanú zdravotnú starostlivosť z ich strany nepotrebuje“. 

Na základe mojej návštevy napokon matka a následne aj liečebňa začali pomaly konať a riešiť poskytovanie sociálnej služby pre pani Emu. Tá však veľmi zle znášala, keď za ňou prišli zástupcovia zariadenia na sociálne šetrenie do liečebne. Prejavila sa jej špecifická povaha a danú návštevu vnímala ako ohrozenie a narušenie jej životného režimu, čo je samozrejme pochopiteľné, nakoľko oni vstúpili do jej osobného priestoru, ktorý ona sama považuje po tak dlhej dobe hospitalizácie v liečebni za svoj domov. Sociálne šetrenie v tomto prípade však stráca význam. Nielenže zbytočne rozrušuje pacientku a celé oddelenie liečebne, ale dokonca sa tu budúci prijímateľ sociálnej služby zariadenia dostáva do akejsi situácie výberu, či je pre dané zariadenie vôbec “vhodný“. 

Takýto výber prijímateľa sociálnej služby mi príde z pohľadu komisárky pre osoby so zdravotným postihnutím ako absolútne nevodný a ponižujúci, keďže práve pacient liečebne je ten, ktorý mení miesto svojho pobytu a teda on by mal byť ten, ktorý sa pôjde pozrieť do zariadenia, ktoré mu má poskytovať sociálnu službu. Častokrát predsa ide o zariadenie predstavujúce jeho posledný domov. Už počas výkonu monitoringu som liečebňu upozornila, že tento proces bude veľmi zdĺhavý, keďže tu pani Ema strávila veľkú časť svojho života. 

Je však potrebné s tým postupne pracovať a pripravovať ju na odchod z liečebne. V prvom rade je potrebné s pacientkou hovoriť o ukončení poskytovania zdravotnej starostlivosti v liečebni a následnom poskytovaní sociálnej služby v zariadení. Je dôležité vysvetliť jej dôvody a následne aj možnosti sociálnej služby v zariadení. Veľmi dobre by mohlo fungovať, keby pani Eme ukázali, v ktorom zariadení by dostávala sociálnu službu a čo všetko ju v ňom čaká. 

Pozitívne by mohlo fungovať poukázanie na veci, ktoré má pani Ema rada a v zariadení, do ktorého pôjde, sa nachádzajú. Prízvukovala som však, že je potrebné, aby rozhovor viedol pracovník, ku ktorému má prijímateľka sociálnej služby dôveru a pozitívny vzťah. 

Po všetkých týchto zisteniach, ktoré som nadobudla počas výkonu monitoringu, som z kompetencie komisárky pre osoby so zdravotným postihnutím začala následne vo veci konať z vlastnej iniciatívy. 

Aké práva garantované Dohovorom o právach osôb so zdravotným postihnutím boli v tomto prípade dotknuté? 

Článok 19 – Nezávislý spôsob života a začlenenie do spoločnosti
Tento článok má za cieľ umožniť osobám so zdravotným postihnutím žiť v spoločenstve s rovnakými možnosťami voľby na rovnoprávnom základe s ostatnými, príjmu primerané a účinné opatrenia, ktoré umožnia využívanie tohto práva osobami so zdravotným postihnutím a ich plné začlenenie a zapojenie do spoločnosti a zabezpečia, aby osoby so zdravotným postihnutím mali možnosť zvoliť si miesto pobytu a taktiež mali prístup k celému spektru podporných služieb či už domácich alebo pobytových, ktoré sú nevyhnutné pre nezávislý život v spoločnosti a pre začlenenie sa do nej a ktoré zabraňujú izolácii a segregácii v spoločnosti. V tomto prípade nielenže prijímateľka sociálnej služby nemala na výber z dostupných sociálnych služieb, ale bola v liečebni doslova „odrezaná od okolitého sveta“, nakoľko už dlhšiu dobu používa pri svojej chôdzi chodítko a jej izba sa nachádza na poschodí bez výťahu. Bola teda odkázaná na život medzi múrmi liečebne bez akejkoľvek vychádzky na čerstvom vzduchu. 

O mojom konaní z vlastnej iniciatívy v tejto veci som písomne upovedomila aj liečebňu, ktorú som následne požiadala o vyjadrenie k momentálnej situácii, v ktorej sa pani Ema v ich liečebni nachádza. 

V doručenom stanovisku boli uvedené nasledovné vyjadrenia liečebne: 
1. Liečebňa pre zvýšenie šance na poskytovanie sociálnej služby začala riešiť posúdenie na sociálnu službu poskytovanú v špecializovanom zariadení. Zatiaľ je stále v poradovníku na druhom mieste v CSS Straník Žilina. 
2. Za účelom prípravy na presun sa robili rozhovory s pani Emou a jej blízkou pracovníčkou liečebne. Počas rozhovoru prijímateľke sociálnej služby sprístupnili aj fotodokumentácia zariadenia, kam pôjde. 
3. Liečebňa telefonicky kontaktovala príslušný samosprávny kraj ohľadne bezodkladného zabezpečenia sociálnej služby pre pacientku do zariadenia sociálnych služieb, o ktoré žiadali, avšak na základe sociálneho šetrenia riaditeľom zariadenia a vyjadrení pani Emy o tom, že nechce ísť do žiadneho zariadenia sociálnych služieb, konanie vo veci bezodkladného zabezpečenia sociálnej služby sa zrušilo. 

Ako je však možné, že pre pani Emu nevedia zabezpečiť žiadne zariadenie sociálnych služieb už 27 rokov, sme sa následne spýtali rovno Žilinského samosprávneho kraja. Na základe mojej žiadosti o poskytnutie stanoviska v tejto veci zorganizoval odbor sociálnych vecí príslušného samosprávneho kraja pracovné stretnutie s riaditeľom zariadenia, kde by pani Eme mohli poskytovať sociálnu službu, a pracovníkmi liečebne, kde momentálne pani Eme poskytujú zdravotnú starostlivosť.

Pracovné stretnutie malo viaceré pozitívne závery. S pani Emou má liečebňa neustále pracovať, čo sa týka jej zmeny z ústavnej zdravotnej starostlivosti na poskytovanie sociálnej služby v zariadení. Aby pani Ema vedela, akú sociálnu službu jej môže poskytovať, zúčastnila sa s pracovníkmi liečebne dňa otvorených dverí v zariadení Centrum sociálnych služieb Straník (ďalej len „zariadenie“). Na základe všetkých predošlých krokov a žiadosti o bezodkladné poskytovanie sociálnej služby zúčastnené inštitúcie dohodli deň príchodu pani Emy do zariadenia a následné poskytovanie sociálnej služby v tomto zariadení. 

Toto všetko by sa však nepodarilo bez spolupráce viacerých subjektov, ktoré aj prostredníctvom pani Emy ukázali svoju schopnosť tímovej spolupráce a pružnosti sociálneho systému na Slovensku. V súčasnosti je už pani Ema v zariadení, kde jej poskytujú sociálnu službu podľa jej individuálnych predpokladov a potrieb. Má teda znova šancu na začlenenie sa do života v komunite a užívanie si spoločenských aktivít v zariadení aj mimo neho. Ja jej na tejto ceste budem držať palce a pevne verím, že sa jej v danom zariadení podarí adaptovať a časom sa v ňom bude cítiť ako doma.

Žilinskému samosprávnemu kraju som vyjadrila úprimné poďakovanie za zrealizovanie celej spolupráce a pevne verím, že bude vzorom pre ostatných v tom, že keď ľudia chcú, dá sa systém do istej miery prispôsobiť pre individuálne potreby každého človeka.

Mesiace v sieťovej posteli namiesto poskytovania sociálnej služby v zariadení
	Zákon o zdravotnej starostlivosti síce do 31. decembra 2024 dovoľoval zdravotníckemu zariadeniu počas poskytovania zdravotnej starostlivosti použiť pri pacientovi fyzické obmedzenie, akým je napríklad sieťová posteľ v prípade, ak chce zabrániť priamemu ohrozeniu jeho života, avšak toto obmedzenie môže použiť len na určitý čas, počas ktorého trvá ohrozenie pacienta. V žiadnom prípade nesmie ísť o dlhodobý nemenný stav, kedy pacient doslova v sieťovej posteli prežíva. [footnoteRef:107] [107:  	Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov (ďalej len „Zákon o zdravotnej starostlivosti, službách súvisiacich s poskytovaním zdravotnej starostlivosti“).] 



Naša značka: KZP/PO/0192/2024/06R
	Situácia pána Juraja ma vyviedla z miery počas monitorovania plnení opatrení v jednej z psychiatrických liečební na Slovensku. Pán Juraj, štíhly muž v stredných rokoch, bol počas poskytovania zdravotnej starostlivosti v liečebni Sučany umiestnený do sieťovej postele, kde doslova žil 24 hodín denne niekoľko mesiacov. Človek vysoký viac ako dva metre deň čo deň trávil svoju hospitalizáciu s pokrčenými nohami v sieťovej posteli dlhej presne dva metre a jeho jedinou vychádzkou bola návšteva toalety a cigaretka vo fajčiarni liečebne. Počas celých štyroch mesiacov v tejto posteli mu nebol umožnený žiaden iný pohyb v priestoroch liečebne či vychádzka v záhrade liečebne. 

Podľa vyššie uvedeného Zákona o zdravotnej starostlivosti išlo o fyzické obmedzenie pacienta, pričom hlavný dôvod bol zamedziť mu prístup k nepretržitej konzumácii vody. Táto nadmerná konzumácia vody mu bola aj predtým osudná do takej miery, že sa prepil až do bezvedomia a bol rýchlou zdravotnou službou prevezený do nemocnice.

Takéto dlhodobé obmedzenie pacienta v pohybe však vnímam ako veľký zásah do práv človeka a v rozpore s Článkom 14 (Sloboda a osobná bezpečnosť) podľa Dohovoru o právach osôb so zdravotným postihnutím, ktorý chráni ľudí so zdravotným znevýhodnením pred nezákonným alebo svojvoľným zbavením slobody. Každé zbavenie slobody by podľa neho malo byť v súlade so zákonom a existencia zdravotného znevýhodnenia by nemala byť za nijakých okolností dôvodom na zbavenie slobody.[footnoteRef:108] [108:  	Článok 14 ods. 1 písm. b) Dohovoru o právach osôb so zdravotným postihnutím.] 


Situáciu pána Juraja som okamžite riešila s riaditeľom a personálom liečebne a žiadala som okamžitú zmenu situácie pána Juraja. Liečebňa veľmi neochotne, ale nakoniec predsa súhlasila s mojim návrhom, aby namiesto obmedzenia pána Juraja v pohybe mu bol radšej pridelený jeden pracovník, ktorý bude počas dňa tráviť čas len s ním a bude zamedzovať jeho častému pitiu vody. 

Podobný spôsob riešenia situácie mal byť zvolený ešte pred použitím fyzického obmedzenia pána Juraja, keďže zákon o zdravotnej starostlivosti jasne hovorí, že obmedzovací prostriedok má byť použitý až vtedy, keď sa nepodarilo odvrátiť nebezpečné konanie pacienta použitím miernejších spôsobov zvládnutia situácie. Za miernejšie spôsoby je možné zaradiť napríklad použitie deeskalačných techník, verbálnej komunikácie, odvrátením pozornosti alebo aktívnym počúvaním.[footnoteRef:109] [109:  	Zákon o zdravotnej starostlivosti, službách súvisiacich s poskytovaním zdravotnej starostlivosti.] 


O riešení individuálneho podnetu pána Juraja z vlastnej iniciatívy som následne upovedomila písomne aj pána Juraja a jeho opatrovníčku a matku v jednej osobe, s ktorou som následne nadviazala aj telefonickú komunikáciu. 

To, ako sa situácia pána Juraja v liečebni zmenila po opustení sieťovej postele a či liečebňa zmenu s prideleným pracovníkom adekvátne prijala, boli zamestnankyne Úradu komisára pre osoby so zdravotným postihnutím (ďalej len „ÚKOZP“) pozrieť osobne. 

Pán Juraj bol počas opätovnej návštevy oveľa spokojnejší, mal svoj denný program s individuálnym odborným terapeutickým vedením, a aj zamestnankyne liečebne potvrdili, že je na tom zdravotne oveľa lepšie. Vraj počas činnosti, ktorá ho baví, vôbec na vodu nepomyslí. Po tejto návšteve som liečebni zaslala moje vyjadrenie k podnetu spolu s uloženými opatreniami na nápravu.

	OPATRENIA NA NÁPRAVU
Uložené podľa § 10 ods. 2 písm. a) bod 4 zákona č. 176/2015 Z. z. o komisárovi pre deti a komisárovi pre osoby so zdravotným postihnutím.
Vydané 17. júna 2024

Po preskúmaní všetkých náležitostí som psychiatrickej liečebni uložila nasledovné opatrenia na nápravu:
· Urobiť celkovú odbornú diagnostiku pacienta Juraja v psychiatrickej liečebni, keďže jeho stav sa od poslednej diagnostiky mohol radikálne zmeniť.
· Spísať odborný lekársky nález, ktorého súčasťou bude priebeh, vývoj a aktuálny stav pána Juraja. Následne bude tento nález podkladom pre posudok o odkázanosti na sociálnu službu v špecializovanom zariadení. 
· V spolupráci s opatrovníkom riešiť posudok pána Juraja o odkázanosti na sociálnu službu v špecializovanom zariadení, ktoré bude vyhovovať potrebám pána Juraja.

VYHODNOTENIE OPATRENÍ
K 11. júlu 2024 a k 6. augustu 2024

V určenej lehote riaditeľ liečebne reagoval na mnou uložené opatrenia a plne s nimi súhlasil. Taktiež vnímal u pána Juraja potrebu individuálneho prístupu, ktorú však liečebňa nemá ako zabezpečiť. Uviedol však, že pán Juraj má už pripravenú novú žiadosť do špecializovaného zariadenia sociálnych služieb s aktuálnym lekárskym nálezom. Nakoľko dané vyjadrenie neobsahovalo konkrétne splnené opatrenia, ktoré som žiadala, zaslala som do liečebne ďalšiu žiadosť o zaslanie dokumentov, ktoré potvrdzujú plnenie uložených opatrení. Na základe toho boli na ÚKOZP dňa 6. augusta dodané dokumenty obsahujúce: odborný lekársky nález, posudok o odkázanosti fyzickej osoby na sociálnu službu poskytovanú v špecializovanom zariadení a rozhodnutie o odkázanosti pána Juraja na sociálnu službu poskytovanú v špecializovanom zariadení. 



Keďže zariadenia sociálnych služieb sú preplnené, pán Juraj ešte stále čaká na poskytovanie sociálnej služby v špecializovanom zariadení. Neustále však kontaktujem opatrovníčku pána Juraja, aby som zistila, ako sa pánovi Jurajovi v liečebni darí a či sa náhodou neuvoľnilo pre neho miesto v niektorom zo špecializovaných zariadení Žilinského samosprávneho kraja. V spojitosti s poskytovaním vhodnej sociálnej služby pre pána Juraja je Žilinský samosprávny kraj vo veľkej miere aktívny a podľa posledných informácii našiel pre pána Juraja týždennú pobytovú formu sociálnej služby v Centre sociálnych služieb Fantázia.

Situáciu pána Juraja budem však naďalej sledovať a v prípade skomplikovania jeho situácie budem pripravená okamžite kontaktovať príslušné inštitúcie a celú situáciu opäť riešiť.





[bookmark: _Toc193813711]Príbeh dvadsiaty deviaty
Zariadenie sociálnych služieb zabudnuté v čase
	Poskytovateľ sociálnej služby má podľa platnej právnej úpravy povinnosť prihliadať na individuálne potreby prijímateľa, aktivizovať prijímateľa podľa jeho schopností a možností a taktiež poskytovať sociálnu službu na odbornej úrovni.[footnoteRef:110] Túto povinnosť a ešte mnoho ďalších má na Slovensku v zmluve o poskytovaní sociálnej služby zadefinované asi každé zariadenie sociálnych služieb poskytujúce sociálnu službu. To, že je to však zadefinované v zmluve ešte neznamená, že túto povinnosť poskytovateľ aj prakticky napĺňa. Papier predsa len, znesie všetko.  [110:  	§ 7 Zákona o sociálnych službách.] 



Naša značka: KZP/PO/0149/2024/06R
	[bookmark: _Hlk190041224]Iste ste mali v živote pocit, že sa vám prihodilo už asi všetko a presne v tomto momente Vám osud nadelil ďalšiu skúšku. Toto si zrejme hovoril aj pán Peter. Muž, ktorý kedysi trávil svoj život v kabíne nákladného auta a precestoval v ňom množstvo krajín, zrazu kvôli nešťastnému pádu ostal zo dňa na deň pripútaný k invalidnému vozíku a pocit voľnosti a slobody v okamihu vystriedal pocit frustrácie a odkázanosti od pomoci ostatných. Keďže si stav pána Petra vyžadoval odbornú zdravotnú starostlivosť, ktorú mu v domácom prostredí dcéry nevedeli dostatočne zabezpečiť, podarilo sa im zabezpečiť poskytovanie sociálnej služby v Centre sociálnych služieb – DOMOV JAVORINA, v ktorom mu okrem potrebnej zdravotnej starostlivosti poskytovali aj potrebný kontakt s okolitým svetom. To však len do momentu, kým nenastala doba pandémie COVID -19 a pravidlá v zariadení sa radikálne zmenili. Na tom by pánovi Petrovi nič nevadilo, keby však tieto pravidlá neostali zaužívané aj po ústupe tejto pandémie a zo zariadenia, ktoré bolo v minulosti neustále otvorené pre voľný pohyb prijímateľov sociálnej služby, sa stala doslova klietka, z ktorej nebolo možné svojvoľne odísť. 

[bookmark: _Hlk190041441]Potreba voľného pohybu pána Petra mimo zariadenia v spojitosti s ďalšími okolnosťami vyústila do tak závažného konfliktu, až mu nielenže bola ukončená sociálna služba v danom zariadení, ale bol dokonca prevezený do Nemocnice pre obvinených a odsúdených v Trenčíne, kde traumatický zážitok navždy poznačil jeho ďalší život. Keďže pán Peter bol obmedzený v spôsobilosti na niektoré právne úkony, medzi ktoré patrilo aj rozhodovanie o sociálnej službe, poskytovanie sociálnej služby v zariadení sociálnych služieb hľadala opatrovníčka aj dcéra v jednej osobe takmer zo dňa na deň a bola rada, že pri momentálnej obsadenosti zariadení našla aspoň nejaké voľné miesto pre svojho otca Petra. 
[bookmark: _heading=h.oins23ip9qz0]
[bookmark: _heading=h.u93flpwd2qsq]Centrum sociálnych služieb Riviéra n. o. (ďalej len „zariadenie“) na prvý pohľad pôsobilo dostupne nielen po finančnej stránke, ale aj tej materiálnej, pretože pán Peter bol v pohybe odkázaný na svoj mechanický invalidný vozík. Bolo tomu žiaľ tak len na prvý pohľad…
[bookmark: _heading=h.ht0q486stuc0]
[bookmark: _heading=h.1asq9k98ov6]Po pár mesiacoch pán Peter zistil, aké všetky prekážky musí v zariadení prekonávať a rozhodol sa podať podnet na ÚKOZP. Keďže pán Peter nebol schopný zariadenie na invalidnom vozíku opustiť, prišli zamestnanci ÚKOZP za pánom Petrom osobne, aby spolu spísali podnet vo veci zmeny poskytovania sociálnej služby pána Petra. Už počas prvej návštevy si človek v tomto zariadení nebol istý, či ide o funkčné zariadenie sociálnych služieb, alebo starý neobývaný hotel.. Veľká poschodová vstupná hala pôsobila tmavo a pochmúrne a pri vstupe do zariadenia vás namiesto personálu a prijímateľov sociálnej služby uvítal zápach plesne a zatuchnutia. 
[bookmark: _heading=h.si0ouonhjic]
Počas spisovania podnetu boli zamestnanci ÚKOZP zdesení, nielen s danými zisteniami o jeho fungovaní v tomto zariadení, ale aj z celkového nezdravého a utrápeného zovňajška pána Petra. Trápil ho život v tomto zariadení a jeho pripútanie na lôžko, pretože mu sedenie na invalidnom vozíku sťažovali dekubity a odkázanosť na pomoc pracovníkov pri presune na invalidný vozík. Bolo na ňom vidieť, že prežíva náročné obdobie a zariadenie sa žiadnym spôsobom nesnaží jeho situáciu zlepšiť či dokonca riešiť. Nik neriešil, prečo sa pán Peter chodí sprchovať v nočných hodinách a prečo pri sprchovaní nechce pomoc žiadneho pracovníka. O zdravotný stav pána Petra sa v zariadení starala Agentúra domácej ošetrovateľskej starostlivosti a pri komplikovanejších zdravotných ťažkostiach musel byť odvezený sanitkou do blízkej nemocnice, avšak doprovod do sanitky už zariadenie nezabezpečovalo. Doprovod si musela opatrovníčka zabezpečiť sama, keďže vraj zariadenie na to kapacitu nemá. Zdravotný stav pána Petra bol nestabilný, a preto bol v blízkej nemocnici pomerne často. 

[bookmark: _Hlk186308258]Aké práva garantované Dohovorom o právach osôb so zdravotným postihnutím boli v tomto prípade dotknuté? 

Článok 19 – Nezávislý spôsob života a začlenenie do spoločnosti
Tento článok má za cieľ umožniť osobám so zdravotným postihnutím žiť v spoločenstve s rovnakými možnosťami voľby na rovnoprávnom základe s ostatnými, príjmu primerané a účinné opatrenia, ktoré umožnia využívanie tohto práva osobami so zdravotným postihnutím a ich plné začlenenie a zapojenie do spoločnosti a zabezpečia, aby osoby so zdravotným postihnutím mali možnosť zvoliť si miesto pobytu a taktiež mali prístup k celému spektru podporných služieb, či už domácich alebo pobytových, ktoré sú nevyhnutné pre nezávislý život v spoločnosti a pre začlenenie sa do nej a ktoré zabraňujú izolácii a segregácii v spoločnosti.

Článok 28 – Primeraná životná úroveň a sociálna ochrana
Tento článok garantuje právo osôb so zdravotným postihnutím na primeranú životnú úroveň vrátane dostatočnej výživy, oblečenia a ubytovania a na ustavičné zlepšovanie životných podmienok a podniknú príslušné kroky, ktorými zaručia a presadia uplatňovanie tohto práva bez diskriminácie. 

[bookmark: _heading=h.qa8gkdr4rjyw]Keďže komunikácia s opatrovníčkou pána Petra nebola momentálne produktívna a na poskytovanie sociálnej služby pre pána Petra v danom zariadení sme mali rozdielny názor, vyžiadali sme si od zariadenia tú najdôležitejšiu a najzakladanejšiu vec, bez ktorej by prijímateľovi sociálnej služby v žiadnom zariadení nemala byť poskytovaná žiadna sociálna služba – a teda žiadali sme Zmluvu o poskytovaní sociálnej služby v danom zariadení. Nakoľko však zmluva obsahovala závažné nezrovnalosti a časť z nej úplne chýbala, požadovali sme od zariadenia následne ďalšie zákonom stanovené dokumenty a vyjadrenia zariadenia k určitým úkonom a riešeniam, ktoré zariadenie vykonalo, resp. skôr nevykonalo vo vzťahu k pánovi Petrovi. 
[bookmark: _heading=h.p9f7yckuh510]
[bookmark: _Hlk190041982][bookmark: _Hlk190042188]Nakoľko ani po dlhom vyše mesačnom čakaní na požadované dokumenty mi nič zaslané nebolo a vyjadrenia vedenia zariadenia vôbec nezodpovedali kompetentnosti ľudí, ktorí vedia o čom vlastne sociálna služba je, vydali sme sa do zariadenia opäť. Ani po telefonickom informovaní o našom príchode do zariadenia, zariadenie dokumentáciu nepripravilo. Pri tejto osobnej návšteve sme doplnili podnet o ďalšie vyjadrenia pána Petra a absolvovali sme s ním celú cestu, napr. z izby až na dvor, ktorú musí denne zvládať aby sa dostal na čerstvý vzduch alebo cez bariéry v zariadení aby sa mohol osprchovať v bezbariérovej kúpeľni. Počas tejto prechádzky sme však zistili ďalšie nové skutočnosti, ktoré nás ešte viac znepokojili a boli ďalším dôvodom na ešte väčšiu snahu konať v tomto podnete. 

Na základe nových zistení som teda žiadala ďalšie kompetentné inštitúcie ako Regionálny úrad verejného zdravotníctva SR či Inšpekciu v sociálnych veciach o vykonanie štátneho dozoru daného zariadenia.  Taktiež som o svojich zisteniach a znepokojení informovala Trenčiansky samosprávny kraj, v rámci ktorého neverejný poskytovateľ sociálne služby poskytuje. Odpoveď zo samosprávneho kraja ma však vôbec neuspokojila, nakoľko poukazovala na skutočnosť, že služby v celom ich kraji sú na veľmi dobrej úrovni a teda u pána Petra nie je dôvod na zmenu poskytovania sociálnej služby. Pár dní na to mi však bol doručený výsledok zo štátneho zdravotného dozoru Regionálneho úradu verejného zdravotníctva SR, v ktorom podľa všetkého boli vykonané viaceré šetrenia už predtým a zistenia boli stále veľmi znepokojivé až desivé. Podľa nich v zariadení boli zistené závažné nedostatky od plesní na stenách až po negatívne hodnotenú kvalitu pitnej vody. 

[bookmark: _Hlk190042303]Tieto zistenia ma však už úplne utvrdili o skutočnosti, že toto konkrétne zariadenie nielenže neplní svoj účel, ale je dokonca ohrozením nielen pre pána Petra, ale aj pre ostatných prijímateľov sociálnej služby. Toto tvrdenie nám potvrdila nakoniec aj opatrovníčka pána Petra, ktorá uznala dôvodnosť môjho znepokojenia v tomto zariadení a sama mi poskytla niektoré dokumenty, ktoré nám zariadenie dať odmietlo.  Na základe všetkých zistení som následne žiadala príslušný samosprávny kraj o výmaz zariadenia z Registra poskytovateľov sociálnych služieb. Samosprávny kraj na moju žiadosť reagoval veľmi neochotne a podmienil úvahu o výmaze zariadenia výsledkami dozoru z Inšpekcie v sociálnych veciach. Vykonanie dozoru však istý čas trvá, a tak do dnešného dňa nemám k stavu zariadenia žiadne oficiálne stanovisko.

[bookmark: _Hlk190042604]Hoci som s pánom Petrom bola v častom kontakte a snažila som sa mu pomôcť v rámci všetkých mojich kompetencií, pán Peter skončil opäť v nemocnici odkiaľ sa už nevrátil a svojim zdravotným komplikáciám tam podľahol. Žiaľ v rámci svojej pôsobnosti som nestihla pánovi Petrovi napomôcť ku kvalitnejšiemu poskytovaniu sociálnej služby, budem však naďalej vyvíjať zákonnú pôsobnosť smerujúcu k zlepšeniu poskytovaných sociálnych služieb nielen cez individuálne podnety, ale aj prostredníctvom monitorovania dodržiavania ľudských práv v zariadeniach sociálnych služieb na celom území Slovenska.




[bookmark: _Toc4457892][bookmark: _Toc193813712]Príklady dobrej praxe
[bookmark: _Toc4457891]Tak ako každý rok, uvádzam jeden príbeh ako príklad dobrej praxe pri poskytovaní sociálnych služieb. Verím, že bude inšpiráciou pre všetkých, ktorí pracujú v sociálnych službách, a že nám umožní navzájom sa podeliť o svoje skúsenosti a postupy z praxe a pomôcť pri skvalitňovaní každodenného života prijímateľov sociálnych služieb. Pretože práve pri takejto príležitosti je namieste pripomenúť si známy latinský výrok verba movent, exempla trahunt (slová povzbudzujú, príklady priťahujú).


[bookmark: _Toc193813713]Príbeh tridsiaty
Nájde štát riešenie na dostupnú sociálnu službu pre každého žiadateľa?
	Dokáže sociálny systém štátu vždy zabezpečiť pre svojich občanov adekvátnu pomoc? Ako funguje prepojenie medzi snahou jednotlivca aktívne riešiť svoju situáciu a možnosťami zo strany štátu? O pravdivosti týchto slov sa mohol na vlastnej koži presvedčiť pán Peter.


Naša značka: KZP/PO/0587/2024/06R
	Pánovi Petrovi podľa zákona o sociálnych službách[footnoteRef:111] poskytovali sociálnu službu v zariadení opatrovateľskej služby Domov seniorov ARCHA v Bratislave (ďalej len „zariadenie opatrovateľskej služby“), ktoré je verejným poskytovateľom. Zmluvu uzatvoril na dobu určitú (na obdobie šiestich mesiacov). Pán Peter má 59 rokov, pochádza z okresu Bratislava je po dvoch cievnych mozgových príhodách, má ochrnutú ľavú hornú končatinu a v roku 2021 mu amputovali ľavú dolnú končatinu. Je odkázaný na pomoc inej osoby pri väčšine sebaobslužných činností, pohybuje sa s pomocou invalidného vozíka. Z blízkych osôb má iba matku, ktorá mu vzhľadom na jeho, ale aj jej nepriaznivý zdravotný stav, nemôže poskytnúť potrebnú pomoc.  [111:  	Zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov. Podľa § 36 ods. 1 Zákona o sociálnych službách sa v zariadení opatrovateľskej služby poskytuje sociálna služba na určitý čas plnoletej fyzickej osobe, ktorá je odkázaná na pomoc inej fyzickej osoby podľa prílohy č.3, ak jej nemožno poskytnúť opatrovateľskú službu.] 


Pán Peter kontaktoval ÚKOZP v období svojej bezvýchodiskovej situácie, kedy mal obavy, že po ukončení poskytovania sociálnej služby v zariadení opatrovateľskej služby sa ocitne bez pomoci, na ulici. Pán Peter bol za posledné obdobie už v treťom zariadení a tieto zmeny na neho nemali dobrý vplyv. Cítil sa úplne bezmocný, nechcel sa zase sťahovať a nemal sa kam vrátiť, pomýšľal na samovraždu. V telefonickom rozhovore sme mu poskytli nevyhnutnú podporu a urýchlene začali situáciu pána Petra riešiť. Čas do ukončenia pobytu v zariadení opatrovateľskej služby sa krátil. Pán Peter sa obrátil na ÚKOZP dva týždne pre ukončením jeho pobytu v zariadení. Už počas telefonického rozhovoru sa jeho napätie zmiernilo, cítil podporu a snahu riešiť jeho vzniknutú situáciu. Našim prvým krokom bolo kontaktovanie vedenia zariadenia, kde sa momentálne pán Peter nachádzal. Pán Peter uviedol, že sa v značnom časovom predstihu snažil sám aktívne riešiť svoju situáciu podaním žiadostí o uzatvorenie zmluvy o poskytovaní sociálnej služby aj v iných zariadeniach a myslel si, že kým mu skončí platnosť zmluvy v zariadení opatrovateľskej služby, podarí sa mu uzatvoriť zmluvu v inom zariadení. Nepredpokladal, že čakacie doby sú také dlhé. Všade, kam si poslal žiadosť, ho však zaradili do poradia čakateľov, pričom na najbližšom mieste v poradí bol na deviatom mieste, napríklad v inom zariadení až na osemdesiatom siedmom mieste. Uvedomoval si obmedzenie doby na pobyt v zariadení opatrovateľskej služby podľa zákona o sociálnych službách, na druhej strane však nevedel ovplyvniť čakacie doby v iných zariadeniach, čo u neho vyvolávalo neistotu a úzkosť. 

V rámci vybavovania podnetu sme zistili, že pán Peter podpísal zmluvu o poskytovaní sociálnej služby v časti zariadenie opatrovateľskej služby na dobu určitú. Podľa ich tvrdenia sa pán Peter pri podpise zmluvy oboznámil s predmetom zmluvy a akceptoval podmienky, vrátane doby poskytovania sociálnej služby na dobu určitú. Zariadenie potvrdilo, že z príbuzných má iba matku, ktorá má nepriaznivý zdravotný stav a nedokáže synovi pomôcť. Pani riaditeľka zariadenia prisľúbila neodkladnú pomoc pri riešení jeho nepriaznivej situácie.

So zariadením sme opakovane telefonovali. Zariadenie uviedlo, že pánovi Petrovi poskytli sociálne poradenstvo a aktívnu pomoc s riešením jeho situácie s poskytovaním sociálnej služby po ukončení zmluvy a pomôžu mu buď vybaviť výnimku alebo nájsť iné zariadenie v rámci mesta alebo blízkeho okolia. Pani riaditeľka nás na osobnom stretnutí ubezpečila, že pán Peter na ulicu nepôjde a urobia všetko pre to, aby sa jeho nepriaznivá situácia vyriešila. Kontaktovala samosprávny kraj a snažila sa dosiahnuť, aby mohol pán Peter zostať do vyriešenia jeho situácie v ich zariadení, prípadne vyriešiť poskytovanie sociálnej služby v inom zariadení v rámci samosprávneho kraja. V danej veci sme aj my komunikovali so samosprávnym krajom a apelovali sme na plnenie ich povinností vyplývajúcich zo Zákona o sociálnych službách.[footnoteRef:112] Situáciu o možnosti pokračovania poskytovania sociálnej služby sme opakovane preverovali. Vedenie zariadenia uviedlo, že s poukázaním na § 36 Zákona o sociálnych službách, predĺženie zmluvy o poskytovaní sociálnej služby v zariadení opatrovateľskej služby nebolo možné, ale pánovi Petrovi pracovníci bývalého zariadenia poskytli pomoc s uzatvorením zmluvy o poskytovaní sociálnej služby v inom zariadení v rámci mesta. Pán Peter má momentálne podanú žiadosť o poskytovanie sociálnych služieb v centre sociálnych služieb (ďalej len „CSS“), ktoré si sám vybral. Medzičasom so svojou žiadosťou v danom CSS postúpil v poradí čakateľov z deviateho na štvrté miesto. Vážim si snahu pracovníkov zariadenia opatrovateľskej služby o riešenie situácie pána Petra.  [112:  	Podľa § 8 ods. 1, ods. 5, ods. 6, ods. 7, ods. 8, ods. 10, ods. 11 Zákona o sociálnych službách.
Podľa § 81 písm. d) bod 1 Zákona o sociálnych službách, podľa ktorého samosprávny kraj zabezpečuje poskytovanie sociálnej služby v útulku, v domove na polceste, v zariadení núdzového bývania, v zariadení dočasnej starostlivosti o deti, v zariadení podporovaného bývania, v rehabilitačnom stredisku, v domove sociálnych služieb, v špecializovanom zariadení a v integračnom centre.
Podľa § 81 písm. e) Zákona o sociálnych službách, samosprávny kraj poskytuje základné sociálne poradenstvo.
Podľa § 81 písm. g) Zákona o sociálnych službách, samosprávny kraj môže zabezpečiť poskytovanie aj iných druhov sociálnej služby podľa § 12.] 


V sociálnych službách je vždy potrebné vidieť pred sebou človeka, o to zvlášť, ak môže byť okolnosťami života dotlačený do situácie, z ktorej nevidí východisko. 

V závere príbehu s potešením uvádzame, že pán Peter uzatvoril zmluvu o poskytovaní sociálnej služby v zariadení, ktoré mu pomohli vybaviť pracovníci zo zariadenia opatrovateľskej služby a vyjadril poďakovanie za rýchlu pomoc s riešením jeho problému. Chápal, že podľa Zákona o sociálnych službách nemohol v zariadení opatrovateľskej služby zostať dlhšie. S presťahovaním sa do druhého zariadenia súhlasil, pozná ho, nakoľko mu tu už v minulosti poskytovali sociálnu službu. Naďalej má podanú aj žiadosť do CSS, ktoré si vybral a kde je predpoklad, že by mohol uzatvoriť zmluvu o poskytovaní sociálnej služby na dobu neurčitú a už by sa nemusel viac sťahovať. Mal vedomosť o tom, že sa momentálne nachádza v poradí čakateľov na štvrtom mieste.

Ktoré články Dohovoru o právach osôb so zdravotným postihnutím sa vzťahujú k prípadu? 

K prípadu sa vo všeobecnej rovine vzťahuje Článok 1 Dohovoru, ktorého cieľom je presadzovať, chrániť a zabezpečovať plné a rovnaké využívanie všetkých ľudských práv a základných slobôd všetkými osobami so zdravotným postihnutím a podporovať úctu k ich prirodzenej dôstojnosti. 

Podľa Článku 5 sú si všetky osoby rovné pred zákonom a podľa zákona majú nárok na rovnakú ochranu a na rovnaký úžitok zo zákona bez akejkoľvek diskriminácie. 

Podľa Článku 19 majú osoby so zdravotným postihnutím právo na nezávislý spôsob života a začlenenie do spoločnosti. Majú mať možnosť zvoliť si miesto pobytu, ako aj to, kde a s kým budú žiť na rovnakom základe s ostatnými a aby neboli nútené žiť v určitom konkrétnom prostredí. Mali by mať prístup k celému spektru podporných služieb, či už domácich alebo pobytových a ďalších komunitných podporných služieb vrátane osobnej asistencie, ktoré sú nevyhnutné pre nezávislý život v spoločnosti a pre začlenenie sa do nej a ktoré zabraňujú izolácii a segregácii v spoločnosti.

Zákon o sociálnych službách 
Môžem konštatovať, že Kritérium 1.11 prílohy č. 2 Zákona o sociálnych službách, ktoré upravuje poskytovanie komplexných, dostupných, zrozumiteľných a pravdivých informácií dostupným a zrozumiteľným spôsobom, podľa individuálnych potrieb a schopností prijímateľov sociálnej služby nebolo porušené. Komunikácia pracovníkov zariadenia opatrovateľskej služby s pánom Petrom prebiehala na princípoch partnerstva a rovnakého zaobchádzania. Poskytovateľ sociálnej služby v zrozumiteľnej forme poskytol jasné a vyčerpávajúce informácie o aktuálnej dostupnosti a podmienkach poskytovania sociálnej služby a sprostredkoval aj adekvátnu podporu pri riešení sociálnej situácie pána Petra. Je však možné predpokladať, že aktívny záujem o rýchle riešenie jeho situácie pracovníkmi zariadenia bol motivovaný aj našim zásahom. Poskytnutie informácií a včasná pomoc o ďalších možnostiach riešenia sú dôležité na predchádzanie vzniku krízových situácií.

Podľa Kritéria 1.2 prílohy č. 2 Zákona o sociálnych službách má byť sociálna služba dostupná pre každého žiadateľa, ktorý spĺňa podmienky na poskytnutie sociálnej služby ustanovené týmto zákonom. Dodržanie tohto kritéria je čiastočne ovplyvnené systémovými okolnosťami. Poskytovateľ sociálnej služby nemôže odoprieť prístup k sociálnej službe fyzickej osobe, ktorá spĺňa podmienky na poskytnutie sociálnej služby ustanovené týmto zákonom. Každému, kto žiada o poskytnutie sociálnej služby u poskytovateľa sociálnych služieb, je sociálna služba poskytnutá v súlade so zákonom alebo mu je poskytnuté sociálne poradenstvo o možnostiach zabezpečenia sociálnej služby alebo potrebnej podpory iným subjektom. Pán Peter preto mohol oprávnene predpokladať, že podaním žiadosti o uzatvorenie zmluvy o poskytovaní sociálnej služby v zariadení sociálnych služieb sa jeho nepriaznivá situácia vyrieši a do ukončenia pobytu v zariadení opatrovateľskej služby uzatvorí novú zmluvu. Preukázal snahu aktívne riešiť svoju situáciu, ale narážal na aktuálne možnosti v oblasti poskytovania sociálnych služieb, konkrétne dlhé čakacie doby na uzatvorenie zmluvy o poskytovaní sociálnej služby. 

Nepriaznivá situácia v oblasti poskytovania sociálnych služieb, nedostatok miest v pobytových zariadeniach sociálnych služieb, dlhé poradia čakateľov na uzatvorenie zmluvy o poskytovaní sociálnej služby, nedostačujúca ponuka terénnych služieb a nedostatočné možnosti podporovaného bývania pre osoby so zdravotným postihnutím a sociálne odkázané osoby sa konštatuje aj v dôvodovej správe k Reforme financovania sociálnych služieb, ktorá by mala platiť od 1. januára 2026. Účelom zmeny je vytvoriť predpoklady pre systém financovania sociálnych služieb, ktorý bude udržateľný a finančné prostriedky na ich poskytovanie a zabezpečovanie budú vynakladané efektívne a účelne. Koncepcia sa prioritne zameriava na reformu financovania sociálnych služieb podmienených odkázanosťou s návrhom komplexnej zmeny systému financovania všetkých druhov sociálnych služieb. Súčasná nepriaznivá situácia môže nútiť ľudí k radikálnym riešeniam, kedy nevidia východisko zo svojej životnej situácie. 

Aktuálne platná úprava počíta s možnosťou bezodkladného poskytovania sociálnej služby, konkrétne ho garantuje § 8 ods. 8 Zákona o sociálnych službách. Podľa tohto ustanovenia obec a vyšší územný celok v rozsahu svojej pôsobnosti poskytne alebo zabezpečí poskytovanie sociálnej služby fyzickej osobe bezodkladne, ak je jej život alebo zdravie vážne ohrozené, ak fyzická osoba nemá zabezpečené nevyhnutné podmienky na uspokojovanie základných životných potrieb. Napriek tejto garancii v súčasnosti zaznamenávame nepriaznivý vývoj, pretože narastá počet žiadostí o bezodkladné poskytovanie sociálnej služby. Podľa analýzy z roku 2023 požiadalo o poskytnutie alebo zabezpečenie sociálnej služby bezodkladne alebo z iných vážnych dôvodov viac ako 2 600 žiadateľov.[footnoteRef:113] Tento počet sa stále zvyšuje. V aktuálnom systéme už nie je možné žiadosti o bezodkladné poskytovanie sociálnej služby riešiť urýchlene a vytvárajú sa vo viacerých samosprávnych krajoch poradia čakateľov o bezodkladné poskytovanie sociálnej služby, čím sa ešte predlžuje doba na uzatvorenie zmluvy o poskytovaní sociálnej služby pre ostatné odkázané osoby. Situácia v oblasti sociálnych služieb stojí pred veľkou výzvou a preto je potrebná jej reforma. [113:  	Analýza zverejnená v návrhu Koncepcie reformy financovania sociálnych služieb (s. 11). 
Dostupná na internete: www.employment.gov.sk/files/slovensky/esf/plan-obnovy/koncepcia-financovania/koncepcia-rfsos-13122024.pdf. ] 


[bookmark: _Hlk190192587]Podľa Kritéria 1.6 prílohy č. 2 Zákona o sociálnych službách poskytovateľ sociálnej služby zabezpečuje každému prijímateľovi sociálnej služby prístup k rôznym druhom aktivizácie, ktoré zohľadňujú jeho potreby a preferencie a prostredníctvom ktorých môže rozvíjať svoje kognitívne schopnosti a zručnosti v oblasti zamestnávania, vzdelávania alebo v iných oblastiach tak, aby mohol naplniť predstavu o svojom sociálnom postavení v živote, tak ako to garantuje aj Článok 19 Dohovoru. Napriek tomu môže nastať situácia, kedy prijímateľ sociálnej služby je podporovaný k čo najvyššej sebestačnosti, ale neexistuje dostupná ponuka ďalších služieb. 

V danom prípade by bolo možné konštatovať porušenie Článku 19 Dohovoru, ale na to, aby mohol byť tento článok dodržiavaný v celom rozsahu, je potrebná systémová zmena v oblasti sociálnych služieb. Už počas riešenia podnetu došlo k vyriešeniu jeho nepriaznivej situácie, a teda k zlepšeniu situácie pána Petra tým, že sa neocitol bez adekvátnej pomoci a bolo mu zabezpečené uzatvorenie zmluvy o poskytovaní sociálnej služby. Ustanovenie Článku 19 Dohovoru, hovoriace o možnosti osôb so zdravotným postihnutím zvoliť si miesto pobytu, ako aj to, kde a s kým budú žiť, nebolo v prípade pána Petra úplne dodržané, pretože bolo obmedzené aktuálnymi možnosťami. 

Vo vzťahu k predmetnému podnetu nebolo potrebné uložiť podľa § 10 ods. 2 písm. a) bod 4 Zákona č. 176/2015 Z. z. o komisárovi pre deti a komisárovi pre osoby so zdravotným postihnutím žiadne opatrenie na nápravu.

Mojim cieľom ako aj zamestnancov ÚKOZP je pôsobiť aj preventívne pri ochrane práv osôb so zdravotným znevýhodnením. Vzhľadom na skutočnosť, že konštatované porušenia Článku 19 Dohovoru sú čiastočne systémového charakteru, pozitívne hodnotíme, že ÚKOZP bol prizvaný do pracovnej skupiny pripravujúcej reformu financovania sociálnych služieb, kde mohol vznášať požiadavky garantujúce práva osôb so zdravotným postihnutím a vyjadrovať sa k pripravovanej reforme. Je úlohou štátu nastaviť podmienky, za ktorých sú garantované práva ľudí v súlade s Dohovorom a Ústavou Slovenskej republiky a vytvoriť prostredie na to, aby mohli byť ustanovenia zákonov v praxi vykonávateľné. Víziou novej koncepcie financovania sociálnych služieb sú dostupné a dlhodobo udržateľné sociálne služby, ktoré umožnia ľuďom naplniť svoje práva a žiť dôstojný a spokojný život, s dosiahnutím ich najvyššieho možného potenciálu a nezávislosti. Vo všeobecnosti je cieľom sociálnej politiky štátu cieľavedomé smerovanie k zlepšeniu životných a pracovných podmienok obyvateľstva v rámci daných hospodárskych možností krajiny. Na druhej strane, ako veľmi dôležitý vidíme aj ľudský rozmer, kedy ľudský život musí stáť na prvom mieste a musí byť garantovaná primeraná „záchranná sieť“, aby nikto nebol nútený ku krajným riešeniam svojej nepriaznivej sociálnej situácie.





[bookmark: _Toc193813714]Návrhy a odporúčania vláde SR
(podľa § 11 ods. 1 zákona č. 176/2015 Z. z. o komisároch)
V oblasti sociálnych služieb aj v roku 2024 stále zostala nedoriešená problematika, ktorú navrhujem riešiť v súlade s odporúčaniami a návrhmi v správe za rok 2023. Vyhodnotenie plnenia týchto odporúčaní vláde Slovenskej republiky je spracované v Kapitole 1.5 (Odpočet plnenia legislatívnych odporúčaní navrhnutých vláde Slovenskej republiky) tejto správy.

Na základe informácií z podnetov, ako aj na základe vlastných zistení, primárne konštatujem pretrvávajúci problém, najmä vo vzťahu k pobytovým zariadeniam sociálnych služieb, v nerešpektovaní nesúhlasu osoby s obmedzenou spôsobilosťou na právne úkony s poskytovaním sociálnej služby v zariadení. V tejto súvislosti vidím nevyhnutnosť zavedenia inštitútu podporovaného rozhodovania, ktorý vyplýva z implementácie Dohovoru o právach osôb so zdravotným postihnutím. Zároveň v nadväznosti na rozsudok Európskeho súdu pre ľudské práva vo veci Červenka proti Českej republike, potrebu analyzovania skúsenosti Českej republiky s právnou úpravou poskytovania sociálnej služby bez súhlasu klienta. 

[bookmark: _Toc4457897][bookmark: _Toc193813715]Východisková právna úprava
V priebehu roku 2024 prišlo v oblasti sociálnych služieb k zásadným zmenám v právnych predpisoch. Od 1. decembra 2024 nadobudla účinnosť novela Zákona o sociálnych službách, ktorá prináša významné zmeny pre opatrovateľov a rodiny s osobami so zdravotným postihnutím. Po prvý raz nebudú opatrovateľské príspevky krátené na základe príjmu odkázanej osoby, čím sa zabezpečí jednotná úroveň príspevkov, bez rozdielu, pre všetkých opatrovateľov vrátane pracovne aktívnych a dôchodcov.

Novela zákona o sociálnych službách tiež rozširuje poskytovanie domácej opatrovateľskej služby. Doterajšia právna úprava poskytovania domácej opatrovateľskej služby umožňovala jej poskytovanie odkázanej osobe, ktorá je opatrovaná v rámci peňažného príspevku na opatrovanie, súbežne s takouto starostlivosťou v rozsahu osem hodín mesačne. Novelou sa tento rozsah poskytovania zvyšuje na štyridsať hodín mesačne, pričom opatrovateľ nestráca nárok na príspevok. Novela vytvára aj právne podmienky na rozvoj využívania odľahčovacej služby a zlepšuje jej dostupnosť. Posilní sa tak možnosť využitia odľahčovacej služby v rámci terénnych a ambulantných foriem sociálnych služieb v konkrétnom časovom rozsahu, čím sa vytvoria flexibilnejšie podmienky pre jej pravidelnejšie využívanie zo strany opatrovateľov osôb so zdravotným postihnutím. Zároveň vítam formovanie pracovnej skupiny za účasti relevantných subjektov k problematike odľahčovacej služby. Pracovná skupina sa od decembra 2024 formuje na MPSVaR a jej cieľom je pripraviť nové koncepčné uchopenie odľahčovacej služby (nový model nastavenia a financovania odľahčovacej služby), ktoré by bolo možné premietnuť do pripravovanej reformy financovania sociálnych služieb. Tieto zmeny reflektujú záväzok štátu k dôstojnému životu pre osoby so zdravotným postihnutím a k zlepšeniu kvalitu života ich opatrovateľov. Cieľom novely Zákona o sociálnych službách z 23. októbra 2024 je prispieť k zabezpečeniu dostupnosti sociálnych služieb na lokálnej úrovni v súlade s demografickým vývojom a nárastom počtu odkázaných na dlhodobé poskytovanie sociálnej služby.

Ďalšiu zmenu malo predstavovať aj ustanovenie spôsobu realizácie povinnosti obce zabezpečiť dostupnosť sociálnych služieb podmienených odkázanosťou v rámci svojej pôsobnosti, a to poskytnutím alebo zabezpečením poskytovania sociálnej služby. Poskytnutie alebo zabezpečenie poskytovania sociálnej služby malo byť realizované obcou v lehote do 30 pracovných dní odo dňa doručenia písomnej žiadosti odkázanej osoby o zabezpečenie poskytovania sociálnej služby s finančnou podporou z rozpočtu obce, za predpokladu, že si žiadateľ v tejto lehote vyberie poskytovateľa sociálnej služby z poskytovateľov určených obcou na základe ňou stanovených a zverejnených kritérií. Na danú zmenu som v medzirezortnom pripomienkovom konaní a aj tesne pred schválením novely zákona o sociálnych službách poukazovala, na jednej strane som zmeny vnímala ako potrebné a nevyhnutné, na druhej strane by však táto úprava bola v rozpore s niektorými článkami Dohovoru. Jedným z argumentov pre odôvodnenie mojich pripomienok predstavuje Článok 19 Dohovoru.[footnoteRef:114] Navrhovaná úprava by neprispievala k napĺňaniu práv osôb so zdravotným postihnutím v zmysle vyššie uvedeného článku Dohovoru, ale naopak, by obmedzovala, prípadne úplne vylúčila možnosť voľby oprávnenej osoby k prístupu k celému spektru služieb a obmedzovala by jej možnosť rozhodnúť o mieste svojho pobytu. Obce by za takejto situácie mali právo podmieniť poskytnutie finančného príspevku tým, že oprávnená osoba musí akceptovať konkrétneho poskytovateľa, ktorého určí obec. Právo na výber sociálnej služby a formy jej poskytovania a právo na výber poskytovateľa sociálnej služby vnímam ako jeden z prostriedkov plnenia záväzkov vyplývajúcich z Dohovoru, a preto vítam, že daná úprava nakoniec nie je súčasťou schválenej novely zákona o sociálnych službách.  [114:  	Podľa článku 19, písm. a) Dohovoru. Majú osoby so zdravotným postihnutím možnosť zvoliť si miesto, ako aj to, kde a s kým budú žiť na rovnakom základe s ostatnými a aby neboli nútené žiť v určitom konkrétnom prostredí.
Podľa článku 19, písm. b) Dohovoru. Majú osoby so zdravotným postihnutím prístup k celému spektru podporných služieb, či už domácich, alebo pobytových a ďalších komunitných podporných služieb vrátane osobnej asistencie, ktoré sú nevyhnutné pre nezávislý život v spoločnosti a pre začlenenie sa do nej a ktoré zabraňujú izolácii a segregácii v spoločnosti.] 


Okrem novely zákona o sociálnych službách prebiehali rozsiahle práce na reforme financovania sociálnych služieb, ako aj na príprave zmien smerujúcich k zjednoteniu posudkovej činnosti v oblasti sociálnych vecí. Povinnosť realizácie reforiem vyplýva z Plánu obnovy a odolnosti Slovenskej republiky, pričom Ministerstvo práce, sociálnych vecí a rodiny Slovenskej republiky (ďalej len „MPSVaR“) zriadilo pracovné skupiny, v ktorých mal zastúpenie ÚKOZP. Zámerom pripravovaných zmien je zjednotenie posudkového systému v oblasti sociálnych vecí v pôsobnosti úradov práce, sociálnych vecí a rodiny tak, aby bol občan posúdený na jednom mieste komplexne, na rôzne účely, vrátane odkázanosti na sociálnu službu. Zmeny v oblasti financovania sociálnych služieb by mali byť realizované poskytovaním peňažného príspevku na pomoc pri odkázanosti vyplácaného individuálne podľa stupňa odkázanosti fyzickej osoby. Koncepcia reformy navrhuje riešiť aj otázku bezbariérovosti verejných budov, nedostatku sociálnych pracovníkov a opatrovateľov. Nová reforma by sa mala zamerať aj na komunitné služby pre ľudí odkázaných na pomoc inej osoby.[footnoteRef:115]  [115:  	Vláda Slovenskej republiky schválila dňa 15. januára 2025 koncepciu reformy financovania sociálnych služieb, na základe ktorej do konca roka 2025 vypracuje MPSVaR novú legislatívnu úpravu. ] 


V rámci hodnotenia ročného vývoja v oblasti sociálnych služieb opätovne uvádzam aj praktickú aplikáciu zákona č. 345/2022 Z. z. o inšpekcii v sociálnych veciach, pričom MPSVaR vykonalo v rámci svojej kompetencie viacero dozorov nad poskytovaním sociálnych služieb a niektorým poskytovateľom sociálnych služieb uložilo pokuty, či dokonca uložilo neodkladné opatrenia na odstránenie zistených nedostatkov, pri ktorých možno dôvodne predpokladať vystavenie prijímateľa sociálnej služby ohrozeniu života, zdravia, neľudskému alebo zlému zaobchádzaniu.

Práva prijímateľov sociálnych služieb vymedzuje už vyššie spomínaný Zákon o sociálnych službách, ktorý zároveň upravuje aj vzájomné práva a povinnosti pri poskytovaní sociálnych služieb, určuje jednotlivé druhy sociálnych služieb, formy poskytovaných sociálnych služieb a určuje odborné, obslužné a ďalšie činnosti. Podľa tohto zákona má fyzická osoba právo na poskytovanie sociálnej služby, ktorá svojím rozsahom, formou a spôsobom poskytovania umožňuje realizovať jej základné ľudské práva a slobody, zachováva jej ľudskú dôstojnosť, aktivizuje ju k posilneniu sebestačnosti, zabraňuje jej sociálnemu vylúčeniu a podporuje jej začlenenie do spoločnosti. Fyzická osoba má právo aj na zabezpečenie dostupnosti informácií v jej zrozumiteľnej forme o druhu, mieste, cieľoch a spôsobe poskytovania sociálnej služby, o úhrade za sociálnu službu a o cieľovej skupine, ktorej je poskytovaná. Prijímateľ sociálnej služby s pobytovou formou má podľa ustanovení Zákona o sociálnych službách právo na utvorenie podmienok na zabezpečenie osobného kontaktu, telefonického kontaktu, písomného kontaktu alebo elektronického kontaktu s osobou, ktorú si sám určí, najmä na účel ochrany jeho práv a právom chránených záujmov, nadväzovania a udržiavania sociálnych väzieb s rodinou a komunitou a udržiavania partnerských vzťahov, má právo na určenie dôverníka, pričom dôverníkom sa môže stať fyzická osoba, ktorá s určením za dôverníka písomne súhlasí a je spôsobilá na právne úkony. Má právo na nenarušovanie svojho osobného priestoru okrem situácie, ktorá neznesie odklad a vstup je nevyhnutný na ochranu jeho života, zdravia alebo majetku, na ochranu práv a slobôd iných fyzických osôb alebo ochranu majetku zariadenia. Prijímateľ sociálnej služby s pobytovou formou má právo podieľať sa na určovaní životných podmienok v zariadení prostredníctvom zvolených zástupcov prijímateľov sociálnej služby pri úprave domáceho poriadku, pri riešení vecí súvisiacich s podmienkami a kvalitou poskytovania sociálnych služieb a výbere aktivít vykonávaných vo voľnom čase. Prijímateľ sociálnej služby má právo na náhradu škody spôsobenej poskytovateľom sociálnej služby pri poskytovaní sociálnej služby alebo v priamej súvislosti s ňou.

Pri vyhodnocovaní poznatkov týkajúcich sa posudzovania porušenia alebo ohrozenia práv a právom chránených záujmov pri poskytovaní sociálnych služieb som vychádzala najmä z článkov Dohovoru o právach osôb so zdravotným postihnutím a to konkrétne:
· Článok 9 – Prístupnosť, 
· Článok 11 – Zabezpečenie ochrany a bezpečnosti,
· Článok 12 – Rovnosť pred zákonom,
· Článok 19 – Nezávislý spôsob života a začlenenie do spoločnosti,
· Článok 21 – Sloboda prejavu a presvedčenia a prístup k informáciám,
· Článok 22 – Rešpektovanie súkromia,
· Článok 23 – Rešpektovanie domova a rodiny,
· Článok 23 – Primeraná životná úroveň a sociálna ochrana.

Napríklad ubytovanie osoby so zdravotným postihnutím v zariadení sociálnych služieb s bariérovým prostredím nie je len porušením (Článku 9), ale nemožno v takomto prípade očakávať ani naplnenie iných práv prijímateľov sociálnych služieb, napríklad práva na nezávislý spôsob života a začlenenie do spoločnosti (Článok 19) a práva na zabezpečenie ochrany a bezpečnosti (Článok 11). S bezpečnosťou prijímateľov sociálnej služby súvisí aj materiálno-technické vybavenie zariadení, ako sú rôzne signalizačné zariadenia na privolanie pomoci personálu alebo automatická signalizácia ohrozenia (napríklad v prípade požiaru).

Musím konštatovať, že stále existujú zariadenia, kde nemožno dosiahnuť potrebnú úroveň súkromia a pri veľkokapacitných izbách (často viac ako 5 prijímateľov sociálnej služby na jednej izbe) nemožno hovoriť ani o primeraných podmienkach na bývanie. Na poskytovanie sociálnej služby v súlade s individuálnymi potrebami a cieľmi prijímateľov sociálnej služby je potrebné disponovať dostatočným počtom odborne kvalifikovaných zamestnancov, ktorí dokážu zabezpečiť pre prijímateľov sociálnej služby, okrem iného, aj naplnenie práva na habilitáciu a rehabilitáciu (Článok 26), spočívajúceho v multidisciplinárnom posúdení individuálnych potrieb a predností prijímateľa sociálnej služby a jeho následnej podpore v zapojení a začlenení do spoločnosti a do všetkých oblastí života. Dostatočný počet odborne kompetentných zamestnancov v pobytových zariadeniach sociálnych služieb má potenciál napomôcť prijímateľom sociálnej služby aj v naplnení ich iných práv, napríklad práva na rovnosť pred zákonom (Článok 12) či práva na prístup k spravodlivosti (Článok 13).

Pretrvávajúce výzvy v oblasti poskytovania sociálnych služieb je však potrebné vnímať aj ako snahu o naplnenie práv prijímateľov sociálnej služby v kontexte Dohovoru o právach osôb so zdravotným postihnutím. Princípy deinštitucionalizácie, prispôsobenie sociálnej služby individuálnym potrebám, schopnostiam a cieľom prijímateľov sociálnej služby, dostatočné odborné personálne zabezpečenie poskytovania sociálnej služby a kvalitné materiálno-technické vybavenie zariadení súbežne napĺňajú viaceré články Dohovoru o právach osôb so zdravotným postihnutím, ktorých sa podmienky v zariadeniach sociálnych služieb z pohľadu Dohovoru priamo dotýkajú. 

Subsidiárne oblasť sociálnych služieb dopĺňajú najmä nasledujúce právne predpisy: 
· Zákon č. 40/1964 Z. z. Občiansky zákonník v znení neskorších predpisov,
· Zákon č. 601/2003 Z. z. o životnom minime a o zmene a doplnení niektorých zákonov, ktorý ustanovuje povinný mesačný zostatok príjmu prijímateľovi sociálnej služby po zaplatení úhrady za sociálnu službu, 
· Zákon č. 36/2005 Z. z. o rodine a o zmene a doplnení niektorých zákonov, ktorý ustanovuje vzájomnú vyživovaciu povinnosť rodičov k deťom, detí k rodičom pri platení úhrady za poskytovanú sociálnu službu, 
· Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov, ktorý sa používa pri posudzovaní a zisťovaní príjmu a majetku prijímateľa sociálnych služieb za účelom stanovenia úhrady za poskytovanú sociálnu službu, 
· Zákon č. 122/2013 Z. z. o ochrane osobných údajov a o zmene a doplnení niektorých zákonov,
· Zákon č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov,
· Zákon č. 345/2022 Z. z. o inšpekcii v sociálnych veciach.

Zariadenie sociálnych služieb zabudnuté v čase
	Poskytovateľ sociálnej služby má podľa platnej právnej úpravy povinnosť prihliadať na individuálne potreby prijímateľa, aktivizovať prijímateľa podľa jeho schopností a možností a taktiež poskytovať sociálnu službu na odbornej úrovni.[footnoteRef:116] Túto povinnosť a ešte mnoho ďalších má na Slovensku v zmluve o poskytovaní sociálnej služby zadefinované asi každé zariadenie sociálnych služieb poskytujúce sociálnu službu. To, že je to však zadefinované v zmluve ešte neznamená, že túto povinnosť poskytovateľ aj prakticky napĺňa. Papier predsa len, znesie všetko.  [116:  	§ 7 Zákona o sociálnych službách.] 

A. Vzdelávanie a školstvo
Základné vzdelávanie je v zmysle právnej úpravy povinné, a teda sa k nemu legislatívne viaže mnoho povinností aj sankčných mechanizmov. Z pozície Úradu komisára pre osoby so zdravotným postihnutím však venujeme vzdelávaniu pozornosť v jeho najširšom zmysle slova, keďže je to jedno zo základných ľudských práv, ktoré je zakotvené nielen v Ústave Slovenskej republiky[footnoteRef:117], ale významné miesto má aj v Dohovore o právach osôb so zdravotným postihnutím[footnoteRef:118]. Toto miesto právu na vzdelávanie prináleží z dôvodu, že vzdelanosť je kľúčovým determinantom rozvoja a vyspelosti každej spoločnosti a je zároveň kľúčovým stavebným kameňom aj pre samotnú kvalitu uplatňovania ľudských práv. V rámci preskúmavania individuálnych podnetov venujeme pozornosť vzdelávaniu na všetkých úrovniach, a teda na úrovni materských škôl, základných škôl, stredných škôl aj vysokých škôl, a to v prípade detí aj dospelých. [117:  	Čl. 42 Ústavy Slovenskej republiky.]  [118:  	Čl. 24 Dohovoru o právach osôb so zdravotným postihnutím.] 


Dohovor štátu ukladá viaceré konkrétne záväzky smerujúce k zabezpečeniu plného prístupu k vzdelávaniu bez diskriminácie a na základe rovnosti príležitostí pre osoby so zdravotným postihnutím, bez ohľadu na charakter ich zdravotného postihnutia. Zaväzuje tiež štát, aby nielen vytváral pre osoby so zdravotným postihnutím vo vzdelávacom systéme primerané úpravy či odstraňoval legislatívne aj praktické bariéry, ale aby zároveň uplatňoval princípy inklúzie a zákazu segregácie.

Od prijatia Dohovoru sme ako štát postupne prijímali úpravy smerujúce k začleňujúcemu systému vzdelávania aj pre osoby so zdravotným postihnutím, tieto však neboli systémové a v praxi tak ostávalo vzdelávanie pre osoby so zdravotným postihnutím stále málo dostupné.

Zásadnejšie kroky reformného charakteru na legislatívnej úrovni sa podarilo realizovať až v posledných rokoch aj pod vplyvom pandémie COVID-19, keď sa naplno ukázala dvojkoľajnosť pri vzdelávaní detí so zdravotným postihnutím. Aj ÚKOZP pri riešení podnetov pozoroval, že deťom a dospelým so zdravotným postihnutím sa nedostáva rovnako kvalitné vzdelávanie a rovnaké právne záruky na prístup k vzdelávaniu ako tým bez zdravotného postihnutia (podobne ako osobám zo sociálne vylúčeného prostredia), keďže v legislatíve aj v praxi sa zaužíval prístup tolerujúci nepripravenosť, neschopnosť alebo až neochotu školského sektora prispôsobovať systém vzdelávania práve tým skupinám, u ktorých by to predstavovalo viac úsilia, nákladov či potrebu vyšších odborných kompetencií. 

Toto poznanie sa plne odrazilo aj pri nastavovaní cieľov v rámci Plánu obnovy[footnoteRef:119], keď jednou z hlavných oblastí, kam reformná snaha najbližších rokov smeruje, je aj kvalita vzdelávania s dôrazom na posilnenie inklúzie sociálne a zdravotne znevýhodnených detí vo vzdelávaní ako nástroja, ktorý výrazne prispeje k ich úspešnému začleneniu do spoločnosti a na trh práce. V nadväznosti na tieto ciele bola v roku 2023 novelizovaná väčšina školských predpisov[footnoteRef:120] s cieľom komplexnejšie zakomponovať princípy inklúzie a desegregácie do vzdelávacieho systému, a rok 2024 sa tak stal pre všetky školy, školské zariadenia a inštitúcie pôsobiace v školstve výzvou, ako novú legislatívu pretaviť do dennej školskej praxe. [119:  	www.planobnovy.sk/kompletny-plan-obnovy/kvalitne-vzdelavanie. ]  [120:  	Zákon č. 245/2008 Z. z. o výchove a vzdelávaní (školský zákon) Zákon č. 596/2003 Z. z. o štátnej správe v školstve a školskej samospráve, Zákon č. 138/2019 Z. z. o pedagogických zamestnancoch a odborných zamestnancoch Zákon č. 597/2003 Z. z. o financovaní základných škôl, stredných škôl a školských zariadení, Zákon č. 61/2015 Z. z. o odbornom vzdelávaní a príprave a o zmene a doplnení niektorých zákonov.] 


Tieto vítané reformné procesy sa plne premietli aj do činnosti Úradu komisára pre osoby so zdravotným postihnutím, a to tak v rovine participatívnej, keď sme sa zúčastnili na tvorbe teoretického základu potrebného pre výstavbu inkluzívneho školstva, ako aj v rovine riešenia konkrétnych podnetov poukazujúcich na to, či a ako sa vzdelávanie detí a dospelých so zdravotným postihnutím realizuje a ako rôzne školy k myšlienke inkluzívneho vzdelávania osôb so zdravotným postihnutím a ich práva na plnohodnotný prístup k vzdelávaniu pristupujú.

Pri analýze obsahu podnetov za rok 2024 môžeme konštatovať, že sme zaznamenali pozitívny trend v prijímaní detí so zdravotným postihnutím do hlavného školského prúdu, a teda v porovnaní s rokom 2023 podávatelia v minimálnej miere namietali, že by škola odmietla prijať na vzdelávanie dieťa pre jeho zdravotné postihnutie.

Naopak ako negatívny trend sme z podnetov zistili nezabezpečovanie asistentov učiteľa, a to aj v prípadoch, keď v predchádzajúcich školských rokoch toto podporné opatrenie žiakovi zabezpečené bolo. Tiež sme zaznamenali celkové tendencie prenášať zodpovednosť za zabezpečenie podmienok na vzdelávanie v školskom prostredí na rodičov a z toho prameniace neprimerané a nelegitímne požiadavky škôl na rodičov. 

Školy napríklad od rodičov žiadali, a podmieňovali tým školskú dochádzku žiaka so zdravotným postihnutím, aby rodičia našli škole zamestnanca, ktorý bude žiakovi poskytovať pomoc, aby si vybavili v práci home office, aby sprevádzali svoje dieťa pri rôznych školských aktivitách namiesto personálu školy, aby si vybavili kompenzačné príspevky, aby hľadali peniaze na stavebné úpravy, robili finančné zbierky. Dokonca sa našli školy, ktoré rodičov nútili dieťa hospitalizovať či nasadiť utlmujúce psychiatrické lieky, a to aj v prípade, že ošetrujúci lekár takúto zdravotnú starostlivosť jednoznačne u dieťaťa odmietol ako nedôvodnú. V niektorých skúmaných prípadoch sme postup školy vnímali až na úrovni šikanózneho správania, neoprávneného zasahovania do súkromia rodiny a nadužívania až zneužívania kontrolných mechanizmov (z oblasti sociálno-právnej ochrany dieťaťa, priestupkového a trestného práva) s cieľom vynútiť si od rodiny nie plnenie jej zákonných povinností, ale konania, ktoré od nej nie je možné spravodlivo ani legitímne požadovať.

Hoci vnímame situáciu, ktorej mnohé školy čelia, a teda, že objektívne nevedia v potrebnom časovom horizonte zabezpečiť pre žiaka či študenta so zdravotným postihnutím všetko tak, ako už platná právna úprava od nich vyžaduje, sme presvedčení, že je neprijateľné svoju frustráciu aj zodpovednosť za túto situáciu prenášať na rodičov alebo v horšom prípade na samotné dieťa so zdravotným postihnutím. Varovným signálom je, ak sa už u prváčikov so zdravotným postihnutím objavuje úzkosť a strach zo školy či iné psychosomatické príznaky, typické pre prežívanie traumy, ktoré sa potom prejavujú aj odmietaním pokračovať v dochádzke do školy. Pri školách sme pritom zachytili vo vzťahu k žiakom so zdravotným postihnutím (najvýraznejšie už žiaľ tradične u žiakov s autizmom, resp. poruchami autistického spektra (PAS)) postupy, ktoré nemožno označiť za postupy v najlepšom záujme dieťaťa ani za postupy majúce na zreteli blaho dieťaťa. Niektoré školy pristupujú k vzdelávaniu žiakov so zdravotným postihnutím cez optiku, že samotný žiak už len tým, že má zdravotné postihnutie, predstavuje pre ostatných žiakov, učiteľov aj celú školu bezpečnostné riziko. Často sú však sami svojim nesprávnym a neodborným prístupom príčinou tohto rizika, ktoré sa dotýka aj samotného dieťaťa so zdravotným postihnutím. 

Sme presvedčení, že nie je potrebné robiť kompromis medzi inkluzívnym vzdelávaním detí so zdravotným postihnutím a prevenciou či riešením skutočne rizikových situácií, dokonca že by inkluzívne vzdelávanie a bezpečnosť boli navzájom kolidujúce ciele. Manažment školského prostredia musí zabezpečiť, aby boli dodržiavané ľudské práva všetkých účastníkov vzdelávacieho procesu, najmä pri ich strete, čo sa aj vzhľadom na všetky negatívne spoločenské javy, ktorým čelíme, nepochybne stáva pre školy obrovskou výzvou. Zároveň sme však presvedčení, že práve školy ako vzdelávacie ustanovizne s potrebnou odbornou kapacitou, sú tým správnym priestorom, v ktorom sa to môže podariť a stanú sa tak vzorom pre celú spoločnosť.

Inklúzia detí so zdravotným postihnutím do bežného školstva je nevyhnutná, mnohé krajiny majú za sebou výborné výsledky a už desaťročia nám idú príkladom. Ak majú v našich podmienkach smerovať snahy o inkluzívne vzdelávanie k tomu, že žiaci a študenti so zdravotným postihnutím budú zažívať príkorie, ktoré ich od snahy začleniť sa úplne odradí, išlo by zo strany štátu aj celej spoločnosti o fatálne zlyhanie. Musíme preto aj naďalej apelovať na to, že inklúzia prináša všeobecný prínos nielen pre osoby so zdravotným postihnutím, ale aj pre celú spoločnosť ako celok.

SÚHRN HLAVNÝCH ZISTENÍ:
1. Aj tento rok sme venovali pozornosť tomu, ako sa školám darí zabezpečovať tzv. podporné opatrenia, ktoré boli legislatívne upravené[footnoteRef:121] s účinnosťou odo dňa 1. septembra 2023 ako základný stavebný materiál na realizáciu inkluzívneho vzdelávania. Napriek tomu, že školy deti so zdravotným postihnutím prijímajú a novú právnu úpravu majú v praxi už viac ako rok aplikovať, nemajú ešte k dispozícii všetky nástroje a najmä metodiky, ako podporné opatrenia zrealizovať, čo narúša plynulosť vzdelávacieho procesu a chodu škôl a vytvára zbytočnú tenziu a konflikty s negatívnym dosahom na všetkých zúčastnených. Problematické je tiež finančné krytie podporných opatrení, v ktorých sme zaznamenali, že školy síce majú snahu zabezpečiť podporné opatrenie, nemajú však na to vyčlenené dostatočné finančné prostriedky a aj obce a mestá ako najväčší zriaďovatelia škôl negatívne vnímajú vplyv reformy na rozpočet samospráv, keďže štát sa zaviazal plne finančne kryť podporné opatrenia až od roku 2026. Aj táto skutočnosť je zdrojom negatívnych vášní na lokálnej úrovni, čo určite neprispieva k tomu, aby spoločnosť dokázala inklúziu osôb so zdravotným postihnutím prijať a najmä vnímať jej pozitívny prínos. [121:  	Ustanovenie § 145a zákona č. 245/2008 Z. z. o výchove a vzdelávaní (školský zákon).] 

2. [bookmark: _Hlk190630463]Pretrvávajúci problém predstavuje aj dostupná kapacita škôl a školských zariadení, osobitne potom regionálna dostupnosť školských kapacít vrátane dostupnosti služieb naviazaných na vzdelávanie a školstvo (napr. špecializované poradenské služby). Nedostatky v tejto oblasti majú priamy vplyv na prístupnosť vzdelávania pre osoby so zdravotným postihnutím, keďže toto špecifické vzdelávanie na seba viaže práve zvýšené nároky vo vzťahu ku kapacite a špecializácii (napr. nevyhnutnosť zníženia počtu žiakov v triede, zvýšeného počtu odborného či podporného personálu, potreba špecializovanej starostlivosti, nároky na bezbariérovosť).
3. Tento nedostatok kapacít úzko súvisí aj s pripravenosťou inštitúcií pôsobiacich v školstve na rôznej úrovni, vrátane Štátnej školskej inšpekcie, Národného inštitútu vzdelávania a mládeže, regionálnych úradov školskej správy, Výskumného ústavu detskej psychológie a patopsychológie, regionálnych centier na podporu učiteľov a mnohých ďalších, byť maximálne prítomný v teréne s cieľom poskytovať promptnú adresnú pomoc školám a účastníkom vzdelávacieho procesu, aby sme skutočne dokázali pripravené reformné procesy do denného školského života pretaviť a začleniť tak, ako boli myslené. Reformné procesy totiž stratia opodstatnenie, ak nepovedú k tomu, aby každé dieťa so zdravotným postihnutím, a tiež každý intaktný žiak mal možnosť prežiť pozitívnu skúsenosť a užívať pozitíva, ktoré inkluzívne vzdelávanie prináša z pohľadu kvality vzdelávacieho procesu a z pohľadu miery naplnenia ľudských práv s priamym dosahom na samotnú kvalitu života.
4. Zavádzanie kvalitatívne nového prístupu do systému vzdelávania, ktorý vyplýva z prierezového zakomponovania princípu inklúzie a princípu desegregácie vyžaduje aj zvýšenú aktivitu a uplatňovanie kontrolných kompetencií vo vzdelávacom procese tak, aby sa nesprávne postupy identifikovali a napravili čo najskôr. Zároveň sa však výraznejšie ukazuje, že vo vzťahu k plneniu povinností zo strany škôl a školských zariadení existujúce kontrolné a nápravné mechanizmy nie sú dostatočne vybudované, resp. právne vynútiteľné záruky sú v oblasti školstva nedostatočné, preto je priestor na pokračovanie protiprávneho konania vysoký. Napríklad sa nám opakovane ako problematické ukázalo, že je pomerne náročné, ak nie nemožné, donútiť riaditeľa školy vydať právne správne rozhodnutie či realizovať právne správny postup (možné je len zrušiť vydané rozhodnutie), a zároveň je možné riaditeľa školy odvolať len za veľmi reštriktívne definovaných podmienok. To znamená, že právna garancia realizácie práva na vzdelanie je veľmi nízka a zastaviť protiprávne konanie vo vzdelávaní a porušovanie práva na vzdelávanie je pomerne komplikované. To vo výsledku najčastejšie vedie k zaužívanej praxi, že žiak prestúpi na inú školu alebo vzdelávací proces úplne ukončí.
5. Právnou výzvou pre oblasť školstva podľa našich zistení a pozorovaní začína byť aj otázka vyváženia roly školy, ktorá je povinná realizovať vzdelávanie v najlepšom záujme žiaka pri plnení všetkých špecifických ľudskoprávnych záväzkov a právo rodiča zasahovať do vzdelávacieho procesu cez informované súhlasy. V praxi sme sa vo väčšom rozsahu začali stretávať s tým, že zákonom predpokladaná spolupráca medzi školou a rodičmi je často namiesto zlepšenia výchovno-vzdelávacieho procesu zdrojom niekedy až neriešiteľných, dlhotrvajúcich a pre dieťa veľmi traumatizujúcich konfliktov medzi školou a rodičmi, čo sa ešte stupňuje v prípade prítomnosti rodičovského konfliktu (rozvodové konania, spor o starostlivosť o dieťa).


[bookmark: _Toc193813721]Príbeh tridsiaty prvý
Zákony platia aj pre súkromné školy
	Nielen Dohovor o právach osôb so zdravotným postihnutím, ale aj naša platná školská legislatíva predpokladá, že deti so zdravotným postihnutím majú prístup k inkluzívnemu vzdelávaniu v bežnom školstve a za týmto účelom im bežné školy vytvárajú potrebné úpravy cez aplikáciu podporných opatrení. Zistili sme však, že zatiaľ čo základné školy si postupne túto rolu uvedomujú, keďže aj legislatíva sa prijímala a zavádzala do praxe primárne na základných školách, stredné školy ani historicky neboli zvyknuté zabezpečovať štúdium aj žiakom so zdravotným postihnutím a mnohé z nich medzi podmienkami prijatia na vzdelávanie uvádzajú aj absenciu niektorých druhov zdravotného postihnutia (telesné postihnutie, poruchy učenia, psychické ochorenie). Praxou teda bolo, že dieťa so zdravotným postihnutím nebolo do bežnej strednej školy vôbec prijaté a ak náhodou áno, mohlo študovať len pokým sa dokázalo prispôsobiť výzvam bežného školského prostredia. Pokiaľ tomu tak nebolo, stredné školy neposkytovali podporné opatrenia ako je asistent učiteľa či úpravy metódy učenia alebo sociálne voľno, ale situáciu riešili vo vzťahu k študentovi sankčne cez poznámky, zlé hodnotenie, výchovné opatrenia a vo finálnom prípade vylúčením zo školy. Bežné stredné školstvo vôbec nereflektovalo, že aj tento stupeň vzdelávania má byť žiakom so zdravotným postihnutím prístupný a že za týmto účelom sú aj stredné školy, rovnako ako základné školy, povinné poskytovať primerané úpravy, resp. podporné opatrenia. S touto praxou sa žiaľ stretávame dodnes.


Naša značka: KZP/PO/0067/2024/07R
	So žiadosťou o pomoc sa na nás obrátili rodičia už dospelej dcéry s Aspergerovým syndrómom, ktorí žiadali pomoc pri riešení postupu súkromnej strednej školy, ktorá ich dcére najprv uložila výchovné opatrenie vo forme podmienečného vylúčenia zo školy z dôvodu nevhodného správania k učiteľom (odvrávanie) a hrozila úplným vylúčením zo školy z dôvodu nedostatočného prospechu. 

Dcéra Anna mala počas štúdia dobré výsledky a napriek svojmu obmedzeniu vyplývajúcemu z Aspergerovho syndrómu robila všetko, aby v škole uspela, keďže nebolo ľahké dostať sa do školy (talentové skúšky) a odbor štúdia je pre ňu to pravé pracovné zameranie (animovaná tvorba). 

Ani stredná škola nespochybňovala, že Anna má potrebné nadanie, problém však mala s tým, že jej správanie nebolo štandardné a učitelia sa na jej reakcie stále viac sťažovali (nepozdraví, neprejavuje dosť rešpektu, je netaktná – všetko príznaky pre Aspergerov syndróm typické, keďže tieto osoby majú narušené vnímanie sociálne vhodného správania) a Anne to dávali jasne najavo. 

Do prostredia školy nezapadala, nebola prijatá, čo viedlo k tomu, že Anna začala mávať záchvaty paniky, uprostred hodín odbiehala z plačom na toaletu. Ani v tomto momente však škola nenašla pre svoju žiačku pochopenie, naopak, vyčítali jej, že ak záťaž strednej školy nezvládala, mala by odísť na inú školu. 

Rodičia Anny sa snažili školu presvedčiť, aby jej vytvorili individuálny vzdelávací plán, zrealizovali úpravy, na ktoré má žiak s Aspergerovým syndrómom nárok, ale škola neustúpila. Namiesto toho pristúpila k výchovným opatreniam a hrozbám, že Annu zo školy vylúčia, keďže pod týmto tlakom si zhoršila aj prospech. Stredná škola teda vôbec neakceptovala, že má žiaka so zdravotným postihnutím a vzdelávací proces neprispôsobila ani v minimálnom rozsahu, ako od nej platná školská legislatíva očakáva. 

Keďže škola krátko po tom, čo sa na nás rodičia obrátili so žiadosťou o pomoc, svoje hrozby naplnila a vydala rozhodnutie o vylúčení zo vzdelávania, pomohli sme im pri kvalifikovanom spísaní odvolania proti vylúčeniu, keďže bolo nepochybné, že stredná škola nepostupovala tak, ako vyplýva z Dohovoru o právach osôb so zdravotným postihnutím. 

Ten totiž štát a poťažmo orgány verejnej správy zaväzuje, aby prijal všetky potrebné opatrenia aj primerané úpravy tak, aby osoby so zdravotným postihnutím mohli užívať svoje ľudské práva, medzi ktoré patrí aj právo na vzdelávanie, na rovnakom základe ako všetci ostatní.

Článok 1 – Cieľ Dohovoru
Cieľom tohto dohovoru je presadzovať, chrániť a zabezpečovať plné a rovnaké využívanie všetkých ľudských práv a základných slobôd všetkými osobami so zdravotným postihnutím a podporovať úctu k ich prirodzenej dôstojnosti.

Osoby so zdravotným postihnutím zahŕňajú osoby s dlhodobými telesnými, mentálnymi, intelektuálnymi alebo zmyslovými postihnutiami, ktoré v súčinnosti s rôznymi prekážkami môžu brániť ich plnému a účinnému zapojeniu do života spoločnosti na rovnakom základe s ostatnými.

Článok 5 – Rovnosť a nediskriminácia 
Podľa tohto článku zmluvné strany uznávajú, že všetky osoby sú si rovné pred zákonom a podľa zákona a majú nárok na rovnakú ochranu a na rovnaký úžitok zo zákona bez akejkoľvek diskriminácie, pričom pod diskrimináciou sa rozumie aj odmietnutie realizovať primerané úpravy.

Článok 24 – Vzdelávanie
Tento Článok Dohovoru podrobne uvádza záväzky štátu pri vytváraní takých podmienok pre osobu so zdravotným postihnutím, ktoré jej zabezpečia prístup k plnohodnotnému vzdelávaniu, a to na všetkých stupňoch vzdelávania, teda aj vo vzťahu k štúdiu na strednej škole po skončení povinnej školskej dochádzky. Medzi tieto záväzky patrí aj poskytovanie primeraných úprav v súlade s individuálnymi potrebami študenta so zdravotným postihnutím, ktoré platná školská legislatíva podrobnejšie upravuje pod názvom „podporné opatrenia“.

Pri štúdiu podkladov potrebných pre spísanie odvolania sme zistili, že dotknutá stredná škola okrem toho, že nevytvára pre Annu potrebné podmienky, ktoré by zohľadňovali jej špecifické výchovno-vzdelávacie potreby, vykazuje vo svojej činnosti aj ďalšie vážne nedostatky, ktoré celkovo nesvedčia o riadnom a spravodlivom nastavení školského prostredia. Okrem množstva pochybení identifikovaných v samotnom rozhodnutí školy o vylúčení sme zistili aj to, že škola používala zjavne staré znenie školských zákonov, neuznávala plnú spôsobilosť na právne úkony u svojich dospelých žiakov a v školskom poriadku zaviedla podmienky štúdia pod hrozbou vylúčenia, ktoré presahujú dovolený právny rámec (napríklad povinnosť dosahovať výborné školské výsledky). Pritom platí, že nie je možné ukladať výchovné opatrenia za výsledky vzdelávania, keďže hodnotenie vzdelávacích výsledkov je v školskej legislatíve upravené vrátane postupu, ak tieto výsledky nie sú na požadovanej úrovni (komisionálne skúšanie, opakovanie ročníka či skončenie štúdia). Oproti tomu výchovné opatrenia je možné v zmysle školského poriadku ukladať vo vzťahu k správaniu žiaka, nie vo vzťahu k vzdelávacím výsledkom.

Na základe podaného odvolania stredná škola uznala, že nepostupovala správne a rozhodnutie o vylúčení zrušila. Tiež pod argumentačným tlakom uznala, že má pre Annu vyhotoviť podrobný individuálny vzdelávací plán a prijať potrebné úpravy a podporné opatrenia. Vďaka tomu Anna v štúdiu pokračuje s oveľa menšími problémami, zlepšil sa jej zdravotný stav a aktuálne sa úspešne pripravuje na maturitné skúšky. 

Bez zásahu ÚKOZP by však s najväčšou pravdepodobnosťou štúdium nedokončila a ktovie, či by sa po takej traumatizujúcej skúsenosti vôbec odhodlala to skúsiť znova na inej škole. Anne držíme palce, aby štúdium úspešne ukončila a následne sa vo vyštudovanom obore aj pracovne realizovala k svojej spokojnosti a bola aj po pracovnej stránke úspešnou súčasťou spoločnosti.

Aj na tomto príklade vidíme, že právo na vzdelávanie nie je zaradené medzi základné ľudské práva náhodou a aj preto je jeho sprístupnenie osobám so zdravotným postihnutím také dôležité.





B. Súkromný a rodinný život / práva a povinnosti pri starostlivosti o dieťa
Dohovor o právach osôb so zdravotným postihnutím sa dotýka aj rodičovských práv a povinností a upravuje špecifické záväzky v prípade, ak je osobou so zdravotným postihnutím dieťa alebo ak je osobou so zdravotným postihnutím rodič. Popri Ústave Slovenskej republiky či Dohovoru o právach dieťaťa špecificky zaväzuje štát, aby aktívne prijímal opatrenia s cieľom odstrániť diskrimináciu osôb so zdravotným postihnutím vo všetkých záležitostiach týkajúcich sa manželstva, rodiny, rodičovstva a partnerských vzťahov na rovnakom základe s ostatnými.[footnoteRef:122] Znamená to, že štát je povinný vo všetkých oblastiach, ktoré sa dotýkajú rodinných vzťahov, prijímať také opatrenia, ktoré osobám so zdravotným postihnutím umožňujú na rovnakom základe s ostatnými vytvárať rodinu a žiť štandardným rodinným životom. Preto má štát okrem iného poskytnúť osobám so zdravotným postihnutím primeranú pomoc pri výkone ich povinností spojených s výchovou detí či zabezpečiť deťom so zdravotným postihnutím prostredníctvom potrebnej pomoci a podpory rovnaké právo žiť v rodinnom prostredí ako zdravým deťom. Dieťa nesmie byť v nijakom prípade oddelené od svojich rodičov v dôsledku svojho zdravotného postihnutia alebo zdravotného postihnutia jedného či obidvoch rodičov. Ak najbližšia rodina nie je schopná starať sa o dieťa so zdravotným postihnutím, zmluvné strany vynaložia všetko úsilie, aby zabezpečili náhradnú starostlivosť v rámci širšej rodiny a ak to nie je možné, v rodinnom prostredí v rámci spoločenstva. [122:  	Čl. 23 Dohovoru o právach osôb so zdravotným postihnutím.] 


Štátu tak vznikajú záväzky v oblasti rodinnej politiky a najmä oblasti sociálno-právnej ochrany detí pôsobiť v rodinách, v ktorých sa nachádza osoba so zdravotným postihnutím, takými formami podpory a pomoci, ktoré pôsobia v prvom rade preventívne, aby nedošlo k odlúčeniu detí od rodičov v dôsledku zdravotného postihnutia niektorej osoby, ale aj sanačne, ak už k negatívnym dôsledkom na rodinný život došlo.

Veľmi dôležité sa aj v tejto problematike javí, aby štát vytvárajúci rôzne systémy pomoci, podpory a služieb v oblasti rodinnej politiky nezabúdal, že tieto majú byť dostupné na rovnakom základe aj osobám so zdravotným postihnutím. Zároveň by mal pri napĺňaní záväzkov a cieľov v oblasti ochrany rodiny prijímať aj podporné opatrenia, ktoré budú reagovať na špecifické potreby osôb so zdravotným postihnutím v oblasti rodinných vzťahov. Pokiaľ napríklad štát poskytuje rodinám v krízovej situácii psychologickú podporu, je dôležité, aby táto bola dostupná a prispôsobená aj pre osoby so zmyslovým postihnutím či mentálnym postihnutím, aby pracovníci vykonávajúci opatrenia boli trénovaní a schopní pracovať aj s osobami so zdravotným postihnutím alebo mali dostupné také metódy práce, ktoré im reálne umožnia doručiť potrebnú pomoc, podporu a službu osobám s rôznym typom zdravotného postihnutia.

Už vo výročnej správe za rok 2023 sme upriamili pozornosť na nepomerne vysoké zastúpenie detí so zdravotným postihnutím v ústavnej starostlivosti, ako aj na nepomerne vysoké zastúpenie odnímania detí rodičom, ktorí majú sami zdravotné postihnutie (najmä mentálne, ale aj telesné či zmyslové). Zaznamenali sme aj tendencie formálne zdôvodňovať zásah štátu do súkromia rodiny, tzv. najlepším záujmom dieťaťa, hoci nemenej dôležitou súčasťou posudzovania, čo je v najlepšom záujme dieťaťa, je aj maximálna snaha o zachovanie výchovy dieťaťa v biologickej rodine a zároveň platí, že ani najlepší záujem dieťaťa nemôže stáť nad princípom legitimity obmedzenia či zásahu do základných ľudských práv, ktorý je postavený na zásade nevyhnutnosti a proporcionality. Najlepší záujem dieťaťa sám vychádza a musí byť vykladaný v súlade s ďalšími princípmi, na ktorých ľudské práva ako celok stoja. Najlepší záujem dieťaťa ako argument však nemôže obstáť, pokiaľ štát sám neuplatnil všetky zákonné postupy, ktoré uplatniť mal ešte pred tým, než je legitímne pristúpiť k zásahu do rodiny, napr. vo forme umiestnenia dieťaťa do ústavnej či náhradnej rodinnej starostlivosti.

V tejto súvislosti je potrebné pripomenúť Všeobecnú pripomienku Výboru pre práva osôb so zdravotným postihnutím č. 6 zo dňa 26. apríla 2018 o rovnosti a nediskriminácii, kde v bode 61 uviedol, že „osoby so zdravotným postihnutím často čelia diskriminácii pri uplatňovaní svojho práva uzavrieť manželstvo alebo svojich rodičovských či rodinných práv v dôsledku diskriminačných zákonov a politík, ako aj administratívnych opatrení. Rodičia so zdravotným postihnutím sú často vnímaní ako nespôsobilí alebo neschopní postarať sa o svoje deti. Odlúčenie dieťaťa od jeho rodičov na základe zdravotného postihnutia dieťaťa alebo rodičov alebo oboch je diskrimináciou a porušením článku 23 Dohovoru.“

V roku 2024 sme sa preto bližšie pozreli aj na kvalitu právnej úpravy a záruk, ktoré legislatíva deťom a rodičom so zdravotným postihnutím poskytuje, pričom sme zistili, že Zákon o rodine a Zákon o sociálno-právnej ochrane detí a sociálnej kuratele obsahujú vo vzťahu k osobám so zdravotným postihnutím viaceré pozitívne záväzky[footnoteRef:123], no naďalej obsahujú aj ustanovenia, ktoré nesvedčia o plnej implementácii záväzkov z Dohovoru o právach osôb so zdravotným postihnutím[footnoteRef:124].
 [123:  	Čl. 5 písm. d zákona č. 36/2005 Z. z.: „Záujem maloletého dieťaťa je prvoradým hľadiskom pri rozhodovaní vo všetkých veciach, ktoré sa ho týkajú. Pri určovaní a posudzovaní záujmu maloletého dieťaťa sa zohľadňujú o. i. najmä okolnosti, ktoré súvisia so zdravotným stavom dieťaťa alebo so zdravotným postihnutím dieťaťa.“
Ustanovenie § 5 ods. 1. zákona č. 305/2005 Z. z.: „Práva ustanovené týmto zákonom sa zaručujú rovnako každému v súlade so zásadou rovnakého zaobchádzania ustanovenou osobitným predpisom. v súlade so zásadou rovnakého zaobchádzania sa zakazuje diskriminácia z dôvodov pohlavia, náboženského vyznania alebo viery, manželského stavu a rodinného stavu, farby pleti, jazyka, politického zmýšľania alebo iného zmýšľania, odborovej činnosti, národného pôvodu alebo sociálneho pôvodu, zdravotného postihnutia, veku, majetku, rodu alebo iného postavenia.“]  [124:  	Ustanovenie § 12 zákona č. 36/2005 Z. z.: „Manželstvo nemôže uzavrieť osoba pozbavená spôsobilosti na právne úkony. Osoba, ktorej spôsobilosť na právne úkony je obmedzená, môže uzavrieť manželstvo len s povolením súdu. Manželstvo nemôže uzavrieť osoba postihnutá duševnou poruchou, ktorá by mala za následok obmedzenie spôsobilosti na právne úkony. Súd však môže uzavretie manželstva takej osobe povoliť, ak je jej zdravotný stav zlučiteľný s účelom manželstva.“
Ustanovenie § 104 zákona č. 36/2005 Z. z.: „Súd je povinný na základe lekárskeho vyšetrenia zistiť, či zdravotný stav osvojenca a osvojiteľov nie je v rozpore s účelom osvojenia. S výsledkami vyšetrenia oboznámi osvojiteľa, zástupcu osvojenca a poučí ich o účele, obsahu a dôsledkoch osvojenia.“
Ustanovenie § 30 ods. 6 zákona č. 305/2005 Z. z.: „Orgán sociálnoprávnej ochrany detí a sociálnej kurately môže podať súdu návrh na umiestnenie súrodencov do rôznych zariadení na výkon rozhodnutia súdu, ak to vyžaduje zdravotný stav dieťaťa na základe posudku lekára so špecializáciou v príslušnom špecializačnom odbore, psychológa alebo posudku o zdravotnom postihnutí vydaného podľa osobitného predpisu.“
Ustanovenie § 51 ods. 6 písm. a) zákona č. 305/2005 Z. z.: „Dieťa do šiestich rokov veku musí byť najneskôr do štyroch týždňov od prijatia do centra zaradené do profesionálnej náhradnej rodiny okrem dieťaťa, ktorého zdravotný stav vyžaduje osobitnú starostlivosť a takúto starostlivosť nie je možné zabezpečiť v domácom prostredí profesionálnej náhradnej rodiny.“] 

V tejto súvislosti sme privítali, že Ministerstvo práce, sociálnych vecí a rodiny SR bude v roku 2025 venovať pozornosť zlepšeniu postavenia detí so zdravotným postihnutím v oblasti zabezpečovania náhradnej starostlivosti.

Čo sa týka zamerania podnetov, ktoré boli ÚKOZP v roku 2024 doručované v oblasti rodinných vzťahov, zaznamenali sme zvýšenie počtu žiadostí o vstup do súdnych konaní v oblasti starostlivosti súdu o maloleté deti (úprava rodičovských práv a povinností, úprava styku, nahradenie súhlasu rodiča, obmedzenie rodičovských práv a povinností), v ktorých však vnímame aj tendenciu používať prítomnosť zdravotného postihnutia u dieťaťa ako nástroj dosiahnutia výhry v súdnom spore s druhým rodičom, prípadne sa zdravotné postihnutie ukazuje len ako zástupný dôvod namiesto pomenovania inej skutočnosti, ktorá je nežiaduca pre dieťa bez ohľadu na to, či má zdravotné postihnutie (napr. domáce násilie). 

Z pohľadu identifikovania a ochrany špecifických práv detí so zdravotným postihnutím je v týchto prípadoch kľúčové, aby orgány sociálnoprávnej ochrany detí a súdy poskytovali dieťaťu potrebnú ochranu a zároveň správne vyhodnocovali, akú rolu v tom hrá zdravotné postihnutie dieťaťa, rozoznávali a vnímali špecifické potreby detí so zdravotným postihnutím, no zároveň neostali ľahostajní ani voči účelovej dezinterpretácii postavenia a potrieb dieťaťa z dôvodu jeho zdravotného postihnutia.

Na záver sa mi žiada opätovne apelovať najmä na nevyhnutnosť medzirezortnej spolupráce pri zabezpečovaní potrebnej podpory rodinám, ktorých členom je rodič alebo dieťa so zdravotným postihnutím. Pokiaľ ministerstvá v rámci svojich sektorov pripravujú novú legislatívu či nové opatrenia, je nevyhnutné, aby tieto boli zosúladené do funkčného celku (opatrenia sociálno-právnej ochrany dieťaťa s opatreniami vo forme sociálnych služieb, dávok či kompenzácií, prípadne so zabezpečovaním vzdelávania, zdravotnej starostlivosti, služieb zamestnanosti a ďalšími oblasťami, ktoré zásadným spôsobom vstupujú do života rodiny a ich koordinácia je nevyhnutná pre konečnú funkčnú podporu rodiny).



SÚHRN HLAVNÝCH ZISTENÍ:
1. V oblasti úpravy rodičovských práv a povinnosti a starostlivosti o maloleté deti naďalej vnímame nedostatok špecifických opatrení s cieľom odstrániť diskrimináciu osôb so zdravotným postihnutím vo všetkých záležitostiach týkajúcich sa manželstva, rodiny, rodičovstva a partnerských vzťahov na rovnakom základe s ostatnými. Uvedené sa vzťahuje na služby a opatrenia sociálno-právnej ochrany detí aj na procesné a hmotnoprávne záruky v oblasti súdnictva. Nedostatky v tomto smere vnímame aj vo vzťahu k legislatíve, ktorá stále upravuje pre osoby so zdravotným postihnutím odlišné zaobchádzanie, prípadne nedostatok primeraných úprav tak, aby sme rodičom so zdravotným postihnutím, prípadne rodičom starajúcim sa o deti so zdravotným postihnutím, poskytovali účinnú záruku plného užívania rodinného života na rovnakom základe s ostatnými. 
2. Naďalej sa v praxi stretávame s tým, že zamestnanci v oblasti verejnej a štátnej správy nemajú dostatočné povedomie o právach osôb so zdravotným postihnutím, ktoré tieto osoby majú aj v oblasti práva na súkromný a rodinný život, starostlivosti o deti či vo vzťahu k právu vyrastať s vlastnou rodinou a prirodzenom rodinnom prostredí, čo následne vytvára živnú pôdu pre diskrimináciu v tejto oblasti, prípadne nevhodné zaobchádzanie s osobami so zdravotným postihnutím.
3. V oblasti zabezpečovania náhradnej, prípadne ústavnej starostlivosti (platí pre zabezpečenie náhradnej rodinnej starostlivosti, ale aj zabezpečenie zdravotnej či špecializovanej výchovnej starostlivosti) vnímame nadmerné zastúpenie detí so zdravotným postihnutím, najmä mentálnym, pričom garancia plného rešpektovania a napĺňania ich práv a slobôd je nižšia v porovnaní s deťmi bez zdravotného postihnutia. Odráža sa to napríklad v regionálnej dostupnosti potrebných služieb aj v znížených ľudskoprávnych štandardoch pri deťoch so zdravotným postihnutím, namiesto záruky potrebných úprav (napr. zachovanie vzťahu s biologickou rodinou, zachovávanie súrodeneckých väzieb, vzdialenosť od domova, sanácia rodinného prostredia, právo na vzdelávanie v podmienkach náhradnej a ústavnej starostlivosti).
4. V prípade detí so zdravotným postihnutím, najmä mentálnym, vnímame nedostatočnú snahu zabezpečiť im právo na vyjadrenie sa k veciam, ktoré sa ich týkajú, prípadne naplniť ich participačné práva na rovnakom základe s ostatnými.



C. Pomoc štátu rodičom pri starostlivosti o dieťa so zdravotným postihnutím
Povinnosť štátu poskytovať pomoc rodičom starajúcim sa o deti má jasný ľudsko-právny základ v záväzkoch, ktoré štátu ukladá nielen Ústava Slovenskej republiky[footnoteRef:125], ale aj Dohovor o právach osôb so zdravotným postihnutím[footnoteRef:126]. Z nich možno odvodiť širšie koncipovanú povinnosť štátu zabezpečovať rodičom dostatočnú pomoc a podporu ktorú potrebujú, aby vedeli svojmu dieťaťu so zdravotným postihnutím zabezpečiť najvyšší stupeň možného rozvoja na rovnakom základe s deťmi bez zdravotného postihnutia. [125:  	Čl. 41 ods. 5 Ústavy SR: „Rodičia, ktorí sa starajú o deti, majú právo na pomoc štátu.“]  [126:  	Čl. 28 Dohovoru o právach osôb so zdravotným postihnutím: „Zmluvné strany uznávajú právo osôb so zdravotným postihnutím na primeranú životnú úroveň pre ne aj pre ich rodiny vrátane dostatočnej výživy, oblečenia a ubytovania a na ustavičné zlepšovanie životných podmienok a podniknú príslušné kroky, ktorými zaručia a presadia uplatňovanie tohto práva bez diskriminácie na základe zdravotného postihnutia. Zmluvné strany uznávajú právo osôb so zdravotným postihnutím na sociálnu ochranu a na využívanie tohto práva bez diskriminácie na základe zdravotného postihnutia a podniknú príslušné kroky, ktorými zaručia a presadia uplatňovanie tohto práva vrátane týchto opatrení s cieľom zabezpečiť osobám so zdravotným postihnutím a ich rodinám, ktoré žijú v chudobe, prístup k pomoci od štátu s úhradou výdavkov súvisiacich so zdravotným postihnutím vrátane vhodného vzdelávania, poradenstva, finančnej pomoci a odľahčovacích služieb.“] 


Jedným z legitímnych očakávaní rodiča starajúceho sa o dieťa so zdravotným postihnutím je, že štát ho v prípade potreby podporí všetkými dostupnými prostriedkami, aby bol objektívne schopný starostlivosť o svoje dieťa vykonávať v najlepšom záujme svojho dieťaťa so zdravotným postihnutím a s víziou dosiahnutia všeobecného blaha pre svoje dieťa.

Pri plnení tejto úlohy štát ponúka podporu zo systému dávok pre rodiny s deťmi[footnoteRef:127], ktoré však skôr okrajovo reflektujú zvýšenú finančnú náročnosť starostlivosti, ak sa narodí dieťa so zdravotným postihnutím, prípadne sa zdravotné postihnutie prejaví už vo veku do 3 rokov, resp. do 6 rokov dieťaťa. Hoci účelom všetkých týchto dávok je zabezpečiť potreby dieťaťa, vrátane zdravotnej starostlivosti, a rodičom starajúcim sa o dieťa so zdravotným postihnutím objektívne vznikajú vyššie finančné výdavky, táto skutočnosť nie je v legislatívnom nastavení dávok zohľadnená, najmä nie v ich výške. Reflexiu štátu, že dieťa môže mať zdravotné postihnutie, môžeme nájsť pri rodičovskom príspevku, ktorého účelom je prispieť oprávnenej osobe na zabezpečenie riadnej starostlivosti o dieťa a nárok na príspevok trvá do troch rokov veku dieťaťa. V prípade dieťaťa, ktoré má tzv. dlhodobo nepriaznivý zdravotný stav[footnoteRef:128], je možné tento príspevok poberať do 6 rokov veku dieťaťa. Ani tento príspevok však neslúži na pokrytie zvýšených výdavkov, ktoré rodičovi vznikajú v súvislosti so zdravotným postihnutím dieťaťa, vzhľadom na stanovené zákonné podmienky má skôr charakter kompenzácie pre rodiča, z dôvodu, že nemôže popri starostlivosti o dieťa pracovať[footnoteRef:129]. [127:  	Zákon č. 383/2013 Z. z. o príspevku pri narodení dieťaťa a príspevku na viac súčasne narodených detí, Zákon č. 600/2003 Z. z. o prídavku na dieťa, Zákon č. 571/2009 Z. z. o rodičovskom príspevku.]  [128:  	Ustanovenie § 5 zákona č. 600/2003 Z. z.: „Dlhodobo nepriaznivý zdravotný stav dieťaťa je choroba a stav uvedené v prílohe osobitného predpisu, ktoré podľa poznatkov lekárskej vedy trvajú viac ako dvanásť po sebe nasledujúcich kalendárnych mesiacov alebo je predpoklad, že budú trvať viac ako dvanásť po sebe nasledujúcich kalendárnych mesiacov, a vyžadujú osobitnú starostlivosť podľa tejto prílohy. Dlhodobo nepriaznivý zdravotný stav dieťaťa je aj choroba a stav vyžadujúce osobitnú starostlivosť, ak choroba a stav vylučujú schopnosť sústavne sa pripravovať na povolanie a vykonávať zárobkovú činnosť.“]  [129:  	Ustanovenie § 3 ods. 5 zákona č. 571/2009 Z. z.: „Ak je v rodine viac detí s nárokom na príspevok, vzniká len jeden nárok na rodičovský príspevok.“] 


V roku 2024 sme dostali niekoľko podnetov od rodičov detí so zdravotným postihnutím, v ktorých poukazovali na objektívnu výšku finančných výdavkov, ktoré im vznikajú v súvislosti so špecifickými potrebami ich detí, ktoré súvisia s ich zdravotným postihnutím, no ani pri všetkej snahe nemajú financie na pokrytie týchto potrieb, neraz nevyhnutných pre zachovanie života a zdravia či takej kvality života, ktorá je v súlade s právom na zachovanie ľudskej dôstojnosti. Dostupná finančná pomoc zo strany štátu však často na pokrytie týchto potrieb detí so zdravotným postihnutím nestačí a rodičia sú nútení hľadať pomoc a podporu napr. cez charitatívne zbierky. Zdvihnutým prstom pre štát je zvyšujúci sa počet prípadov, keď sa rodičia v núdzi spôsobenej starostlivosťou o dieťa so zdravotným postihnutím dopúšťajú činov, ktoré sa priečia dobrým mravom, prípadne siahnu po fatálnych riešeniach.

V tejto súvislosti sme privítali kroky Ministerstva práce, sociálnych vecí a rodiny SR, prijaté v reakcii na tragickú smrť matky s dieťaťom so zdravotným postihnutím[footnoteRef:130]. Ministerstvo zrealizovalo pracovné stretnutie s odborníkmi a subjektami pôsobiacimi v danej problematike, ktorého sme sa tiež zúčastnili, a aj na základe výstupov z tohto stretnutia prijalo viaceré prospešné opatrenia, ako je zvýšenie peňažného príspevku na opatrovanie nezaopatreného dieťaťa o 100 €, markantné zvýšenie rozsahu hodín odľahčovacej služby z 8 na 40 hodín mesačne, pomoc obciam s financovaním odľahčovacej služby, rozšírenie projektu rodinných poradní či posilnenie včasnej intervencie pre rodičov s najmenšími deťmi. Zároveň však stále upozorňujeme na to, že ostáva mnoho rodín s deťmi so zdravotným postihnutím, ktoré cez sieť štátnej pomoci prepadávajú a ani vyššie uvedené prijaté prínosné opatrenia sa ich tak nedotknú[footnoteRef:131]. [130:  	www.employment.gov.sk/sk/uvodna-stranka/informacie-media/aktuality/viac-penazi-zdravotne-znevyhodnene-deti-novy-projekt-odlahcovacej-sluzby-plnenie-zavazkov-z-okruhleho-stola.html.]  [131:  	www.komisarprezdravotnepostihnutych.sk/Aktuality/Spravy/Posilnenie-pomoci-pre-rodiny-s-detmi-so-zdravotnym.] 


Čo štát rodičom starajúcim sa o dieťa so zdravotným postihnutím ponúka navyše oproti starostlivosti o dieťa bez zdravotného postihnutia, je možnosť získať peňažný príspevok na kompenzáciu sociálnych dôsledkov ťažkého zdravotného postihnutia, pričom príspevok na opatrovanie nezaopatreného dieťaťa[footnoteRef:132] je vyšší oproti príspevku na opatrovanie iných osôb.  [132:  	Ustanovenie § 40 ods. 9 zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia: „Peňažný príspevok na opatrovanie sa zvýši o 200 eur mesačne, ak je fyzickou osobou s ťažkým zdravotným postihnutím jedno alebo viacero nezaopatrených detí.“] 


Z pohľadu celkovej prístupnosti pomoci vo forme kompenzačných príspevkov pre deti so zdravotným postihnutím však vnímame znevýhodnené postavenie oproti ostatným osobám so zdravotným postihnutím, keď práve zákonná povinnosť rodiča starať sa o svoje dieťa[footnoteRef:133] je v rozhodovacej praxi používaná ako argument pre nepriznanie kompenzácie, hoci je u dieťaťa potvrdený sociálny dôsledok zdravotného postihnutia a z toho vyplývajúca odkázanosť na pomoc v zmysle zákonných kritérií. Takúto prax v rozhodovacej činnosti úradov práce, sociálnych vecí a rodiny hodnotíme spolu odkazovaním na vek dieťaťa ako ďalšie kritérium pre nepriznanie kompenzačného príspevku bez akejkoľvek opory v [footnoteRef:134]￼ ako porušenie záväzkov vyplývajúcich z Dohovoru o právach osôb so zdravotným postihnutím. [133:  	Ustanovenie § 28 ods. 1 písm. a) zákona č. 36/2005 Z. z. o rodine: „Súčasťou rodičovských práv a povinností je najmä sústavná a dôsledná starostlivosť o výchovu, zdravie, výživu a všestranný vývin maloletého dieťaťa, zastupovanie maloletého dieťaťa a správa majetku maloletého dieťaťa.“]  [134:  	Zákon č. 447/2008 Z. z. o kompenzáciách obmedzuje vznik nároku na kompenzačné príspevky len v súvislosti s príspevkom na opatrovanie, ktorý vzniká podľa ustanovenia § 40 ods. 1 od dovŕšenia 6 rokov veku osoby so zdravotným postihnutím. v rozhodovacej praxi sa v odôvodneniach rozhodnutí stretávame s argumentáciou založenou na veku v tom, smere, že kompenzácia sa vzhľadom na vek nenavrhuje, čo je kritérium, ktoré zákon nepozná.] 


Aj preto sme v priebehu roka 2024 venovali značnú snahu tomu, aby Ministerstvo práce, sociálnych vecí a rodiny SR na tieto naše poznatky pri príprave reformy posudkovej činnosti[footnoteRef:135] reflektovalo a v rámci prípravy nového zákona o integrovanej posudkovej činnosti[footnoteRef:136] a k zákonu patriacej vyhlášky, ako aj novelizácie zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a následne aj metodických materiálov, zapracovalo také zmeny a právne garancie, aby k znevýhodňovaniu detí so zdravotným postihnutím v prístupe ku kompenzačným príspevkom nedochádzalo[footnoteRef:137]. [135:  	www.employment.gov.sk/sk/uvodna-stranka/plan-obnovy-odolnosti/komponent-13-dostupna-kvalitna-dlhodoba-socialno-zdravotna-starostlivost.]  [136:  	Zákon č. 376/2024 Z. z. o integrovanej posudkovej činnosti, prijatý k 01.01.2025 s účinnosťou od 01.08.2025, resp. 01.09.2025.]  [137:  	www.slov-lex.sk/pripomienky/legislativne-procesy/SK/LP/2024/557/pripomienky/zobraz.] 


Nie ojedinele je rodič starajúci sa o dieťa so zdravotným postihnutím ohrozený chudobou, keďže samotná starostlivosť môže byť natoľko časovo náročná a vyčerpávajúca, že rodič nemôže plnohodnotne pracovať. Aj nám sa ozývajú rodičia, ktorí z dôvodu starostlivosti o dieťa so zdravotným postihnutím museli opustiť svoju prácu a ak zároveň nezískali príspevok na opatrovanie, spolu s maloletým dieťaťom so zdravotným postihnutím sa postupne prepadli pod hranicu životného minima a stali sa osobami v hmotnej núdzi odkázanými na pomoc štátu vo forme dávky v hmotnej núdzi a príspevkov k dávke. V tejto súvislosti je nutné poznamenať, že výška dávky v hmotnej núdzi nereflektuje zvýšené náklady starostlivosti o maloleté dieťa so zdravotným postihnutím, rodičovi však môže vzniknúť nárok na príspevok k dávke pre nezaopatrené dieťa[footnoteRef:138], prípadne ochranný príspevok[footnoteRef:139] určený aj pre osoby s dlhodobým nepriaznivým zdravotným stavom.  [138:  	Ustanovenie § 13 ods. 1 zákona č. 417/2013 Z. z. „Príspevok na nezaopatrené dieťa je určený na podporu výchovy, vzdelávania a všestranného rozvoja dieťaťa v domácnosti, ktoré riadne plní povinnú školskú dochádzku.“]  [139:  	Ustanovenie § 11 ods. 1 zákona č. 417/2013 Z. z. „Ochranný príspevok je určený na zabezpečenie osobných výdavkov člena domácnosti, ktorý nemá možnosť zabezpečiť si príjem alebo zvýšiť si príjem vlastnou prácou.“] 


Rodičia starajúci sa o deti majú možnosť využiť aj podporu vo forme sociálnych služieb, najmä určených na podporu rodiny s deťmi[footnoteRef:140], ktoré zahŕňajú vykonávanie odborných činností, obslužných činností a ďalších činností v rozsahu ustanovenom zákonom pre poskytovaný druh sociálnej služby, primeraných veku dieťaťa a zdravotnému stavu dieťaťa, podľa jeho individuálnych potrieb a schopností s cieľom rozvíjať schopnosti dieťaťa, osobnosť dieťaťa, osvojovanie návykov a jeho socializáciu. Špecifickú úpravu súvisiacu so zdravotným stavom dieťaťa môžeme vidieť pri službe na podporu zosúlaďovania rodinného života a pracovného života, ktorá sa poskytuje pri dieťati do troch rokov veku alebo do šiestich rokov veku, ak je dieťa s nepriaznivým zdravotným stavom[footnoteRef:141]. Sociálnou službou zameranou špecificky na podporu starostlivosti o dieťa so zdravotným postihnutím je tzv. služba včasnej intervencie[footnoteRef:142], ktorá sa poskytuje dieťaťu do siedmich rokov jeho veku, ak je jeho vývin ohrozený z dôvodu zdravotného postihnutia, a rodine tohto dieťaťa. [140:  	Ustanovenie § 31 a nasl. zákona č. 448/2008 Z. z. o sociálnych službách.]  [141:  	Ustanovenie § 32a zákona č. 448/2008 Z. z. o sociálnych službách.]  [142:  	Ustanovenie § 33 zákona č. 448/2008 Z. z. o sociálnych službách.] 


Veľmi dôležité je, aby sociálne služby boli nielen legislatívne upravené, ale v praxi prístupné aj pre maloletých klientov. Z preskúmavania podnetov nám už dlhodobo vyplýva, že najmä opatrovateľská služba[footnoteRef:143], ktorá má byť podľa rozhodovacej praxe úradov práce, sociálnych vecí a rodiny určitou alternatívou k peňažnému príspevku na opatrovanie[footnoteRef:144], v praxi nie je vôbec prispôsobená, aby slúžila na starostlivosť o maloleté deti, čo má následne negatívny dosah napríklad aj na možnosť čerpania odľahčovacej služby. [143:  	Ustanovenie § 41 zákona č. 448/2008 Z. z. o sociálnych službách: „Opatrovateľská služba je sociálna služba poskytovaná fyzickej osobe, ktorá je odkázaná na pomoc inej fyzickej osoby a jej stupeň odkázanosti je najmenej II podľa prílohy č. 3 a je odkázaná na pomoc pri úkonoch sebaobsluhy, úkonoch starostlivosti o svoju domácnosť a základných sociálnych aktivitách podľa prílohy č. 4.“]  [144:  	Úrady práce, sociálnych vecí a rodiny v odôvodneniach často uvádzajú, že rodičia detí so zdravotným postihnutím, ktoré sú odkázané na pomoc inej fyzickej osoby, ale stupeň odkázanosti je nižší ako ten potrebný na vznik nároku na peňažný príspevok na opatrovanie (nižší ako V.), si môžu požiadať o opatrovateľskú službu.] 


Osobitne aj v prípade pomoci rodinám starajúcim sa o deti so zdravotným postihnutím je potrebné poukázať na výrazné regionálne rozdiely v dostupnosti a funkčnosti verejných služieb, od ktorých starostlivosť o deti zo zdravotným postihnutím závisí a bez ktorých nie je pre rodičov možné sa o dieťa so zdravotným postihnutím riadne starať, resp. dokázať si ho ponechať v domácom prostredí alebo aspoň v blízkosti svojho domova. Ide pritom o dostupnosť naprieč všetkými sektormi verejnej správy. Jedným z príkladov je aj rodina žijúca v malej dedine v okolí Revúcej, ktorá sa dlhodobo stará o syna s ťažkým autizmom a následkami detskej mozgovej obrny. Ten sa pre ťažkú poruchu správania zdržuje výlučne v domácom prostredí, čo má za následok, že rodičia sú kvôli náročnej dennej starostlivosti úplne vyčerpaní a celková kvalita života celej rodiny je natoľko narušená, že nespĺňa ani základne požiadavky na elementárnu ľudskú dôstojnosť. Komplikáciou je, že špecializovaná škola, poradenské centrum, denný stacionár, špecializované zariadenie sociálnych služieb, dokonca aj potrební lekári sú tak vzdialení od bydliska tejto rodiny, že tá nie je schopná syna za nimi prepraviť. Malá obec zároveň nemá opatrovateľskú službu a v miestnej škole možnosť vytvoriť podmienky, aby vedela rodine so starostlivosťou o syna pomôcť. Pokiaľ sa regionálna dostupnosť nezlepší, rodiny budú nútené sa za nimi sťahovať, pričom vo väčšine prípadov je sociálna a ekonomická situácia rodiny taká nepriaznivá, že presťahovanie je tiež skôr teoretická než praktická možnosť.



SÚHRN HLAVNÝCH ZISTENÍ:
1. Naďalej evidujeme podnety, kde rodičia starajúci sa o dieťa do 6 rokov veku so zdravotným postihnutím, resp. s dlhodobo nepriaznivým zdravotným stavom, namietajú, že nemajú nárok na žiadny druh finančnej pomoci v prípade narodenia druhého dieťaťa, keďže peňažný príspevok na opatrovanie je možné poberať až od 6 rokov veku dieťaťa, zároveň však nie je možný súbeh nárokov na rodičovský príspevok pri starostlivosti o dve deti. Rodič, ktorý opatruje dieťa s ťažkým zdravotným postihnutím mladšie ako 6 rokov, má v prípade narodenia ďalšieho dieťaťa nárok poberať len jeden rodičovský príspevok, hoci náklady, ktoré mu vznikajú, sú nepomerne vyššie ako pri starostlivosti len o jedno dieťa a jeho možnosť zabezpečiť si v takom období príjem vlastnou prácou je veľmi nízka. Častým výsledkom je, že finančná úroveň rodiča a celej rodiny dieťaťa so zdravotným postihnutím v tomto období výrazne upadá a mnohé rodiny sa pod tlakom ekonomickej aj sociálnej núdze, žiaľ, rozpadajú.
2. Z preskúmavania podnetov tiež pretrváva poznatok o zhoršenej dostupnosti kompenzačných príspevkov pre deti so zdravotným postihnutím v porovnaní s dospelými osobami so zdravotným postihnutím, čo je spôsobené najmä odvolávaním sa na extenzívny výklad povinnosti rodičov starať sa o svoje dieťa, podľa ktorého táto primárna starostlivosť zahŕňa aj kompenzovanie dôsledkov, ktoré zdravotný stav dieťaťa prináša, a teda dieťaťu so zdravotným postihnutím nevznikajú také dôsledky, ktoré má kompenzovať štát. Takýto výklad a aplikácia ustanovení Zákona o rodine je však v rozpore so samotným Zákonom o rodine[footnoteRef:145], ako aj Ústavou Slovenskej republiky, ktoré priamo rodičom zaručujú pomoc štátu pri zabezpečovaní starostlivosti o dieťa. [145:  	Čl. 3 zákona č. 36/2005 Z. z.: „Spoločnosť poskytuje rodičovstvu nielen svoju ochranu, ale aj potrebnú starostlivosť, najmä hmotnou podporou rodičov a pomocou pri výkone rodičovských práv a povinností.“] 

3. Pri každej odkázanosti na pomoc či podporu je problematické, ak táto neprichádza včas. Súdna moc, štátna aj nadnárodná, sa zhodujú v poznaní, že neskorá pomoc je žiadna pomoc. O to obozretnejšie sa pri preskúmavaní podnetov zameriavame aj na to, v akom časovom horizonte úrady rozhodujú a ako pristupujú k zákonným lehotám. Pre verejnú správu platí zásada, že má konať a rozhodovať včas a bez zbytočných prieťahov[footnoteRef:146]. Uvedené pritom znamená nielen to, že úrady majú rozhodovať najneskôr v zákonom stanovej lehote, ale zároveň majú rozhodovať v najskoršej možnej lehote, a v jednoduchých veciach platí zásada bezodkladnosti[footnoteRef:147]. Aj v roku 2024 sme zaznamenávali najmä na úradoch práce systémové prieťahy v konaní o kompenzáciách v podobe niekoľkonásobného prekračovania maximálnej dĺžky konania (9-11 mesiacov namiesto max. 4 mesiacov). Nedodržiavanie zákonných lehôt na rozhodnutie o kompenzáciách má na osoby so zdravotným postihnutím o to väčší negatívny vplyv, že nárok na kompenzačné príspevky vzniká až rozhodnutím úradu práce, sociálnych vecí a rodiny, teda osoba so zdravotným postihnutím až do doručenia rozhodnutia nevie, či nárok na pomoc vo forme kompenzácií má alebo nie. Rodiny, ktoré namietali prieťahy v konaní o peňažných príspevkoch na kompenzáciu ťažkého zdravotného postihnutia, poukazovali najmä na neistotu, neschopnosť zvoliť najlepšiu formu zabezpečenia starostlivosti o svoje dieťa s veľmi negatívnym dosahom priamo na kvalitu tejto starostlivosti, či zadlženie celej rodiny. [146:  	Ustanovenie § 3 ods. 4 zákona č. 71/1967 Zb. o správnom konaní (správny poriadok).]  [147:  	Ustanovenie § 49 zákona č. 71/1967 Zb. o správnom konaní (správny poriadok).] 

4. Rodiny starajúce sa o dieťa so zdravotným postihnutím, ktoré sa prepadli do chudoby na úrovni odkázanosti na pomoc vo forme dávky v hmotnej núdzi, narážajú na nezohľadňovanie finančnej náročnosti starostlivosti o dieťa so zdravotným postihnutím, ak ide o výšku dávky v hmotnej núdzi či príspevkov k dávke. Nastavenie výšky pomoci v hmotnej núdzi negatívne zasahuje najviac osamelých rodičov s dieťaťom so zdravotným postihnutím a rodičov, ktorí sa okrem dieťaťa so zdravotným postihnutím starajú aj o ďalšie maloleté deti. Základná dávka v hmotnej núdzi je rovnaká bez ohľadu na to, či je určená pre jedného rodiča a jedno maloleté dieťa alebo jedného rodiča a až 4 maloleté deti. Celkovo sa ukazuje, že pre dieťa so zdravotným postihnutím je vo vzťahu k dostupnosti pomoci zo strany štátu celkovo nevýhodné, ak má súrodencov. Pritom pre jeho budúci život môže byť veľmi dôležité, aby mal okrem rodičov práve súrodencov, resp. Čo najširšie rodinné zázemie (najmä v období, keď rodičia zostarnú).
5. Z preskúmavania podnetov v roku 2024 sa ukázalo, že rodičia starajúci sa o deti so zdravotným postihnutím môžu čeliť nielen finančnej, ale aj regionálnej nedostupnosti služieb nevyhnutných na zabezpečovanie riadnej starostlivosti o svoje dieťa so zdravotným postihnutím. 


[bookmark: _Toc193813722]Príbeh tridsiaty druhý
Náprava po troch rokoch – dá sa hovoriť o zadosťučinení?
	Nie zriedkavou praxou v minulosti bolo, že deti s ťažším mentálnym postihnutím nemali šancu vyrastať vo svojej biologickej rodine. Rodičia boli štandardne vedení k tomu, aby také dieťa skôr či neskôr umiestnili do ústavu. Postupne sa to menilo až vplyvom uznania konceptu základných ľudských práv pre všetkých a v súlade s princípom najlepšieho záujmu dieťaťa sa vytvorili legislatívne podmienky na to, aby sa rodičia mohli o dieťa s mentálnym postihnutím starať v domácom prostredí čo najdlhšie, často aj v dospelom veku. Jedným z prostriedkov, ktorý to umožňuje, je peňažný príspevok na opatrovanie.
Ohliadnuc sa za touto históriou sa potom javí nepochopiteľné, ak štát rodičovi starajúcemu sa o dieťa s mentálnym postihnutím príspevok na opatrovanie po čase odníme, často s nepresvedčivým odôvodnením, že dieťa si vekom osvojilo nejaké nové zručnosti, ktoré predtým nemalo. Hoci sa teda dieťa s mentálnym postihnutím vôbec nestalo vzhľadom na svoj vek a v porovnaní s rovesníkmi sebestačnejšie a aj po dosiahnutí dospelosti je plne závislé od svojich rodičov, tí strácajú nárok na pomoc od štátu a nutne čelia rozhodnutiu dať dieťa do zariadenia sociálnych služieb.
Tu si však musíme klásť otázku, kde v takýchto prípadoch ostávajú deklarované princípy ako je najlepší záujem dieťaťa, deinštitucionalizácia či kvalita života osôb so zdravotným postihnutím. 
Nižšie je rozpovedaný jeden z mnohých príbehov o tom, ako si štát trval na správnosti svojho postupu pri odňatí príspevku na opatrovanie rodičovi aj po tom, čo na základe novej žiadosti o príspevok na opatrovanie ho rodičovi opäť priznal. Rodičia sa museli domáhať nápravy vo forme zrušenia pôvodného rozhodnutia o odňatí príspevku až na Najvyššom správnom súde SR a na doplatenie odňatého príspevku čakali tri roky. 
Nemožno sa potom čudovať, ak rodičia vnímajú konanie štátu tak, že ich tlačí k tomu, aby to so svojim dieťaťom so zdravotným postihnutím vzdali a nevytvára im podmienky na to, aby sa o neho mohli starať v milujúcom domácom prostredí.


Naša značka: KZP/0528/2021/07R, KZP/0414/2022/02R, KZP/PO/0523/2023/02R
	Rodičia Petra sa na nás obrátili so žiadosťou o pomoc prvýkrát v roku 2021, keď mal 17 rokov. V dôsledku mentálnej retardácie a autizmu chodil do špeciálnej školy na pár hodín 3-4 krát týždenne a väčšinu času sa o neho starala mama, ktorá aj poberala peňažný príspevok na jeho opatrovanie. Úrad práce, sociálnych vecí a rodiny Komárno v rámci kontrolných posúdení pravidelne prehodnocoval odkázanosť Petra na pomoc inej fyzickej osoby už od jeho ôsmych rokov, kedy príspevok prvýkrát priznal, pričom o dôvodnosti nikdy nemal pochýb. Zmena nastala až pri spornom kontrolnom preposúdení o 9 rokov neskôr, keď úrad práce zhodnotil a ústredie práce v odvolacom konaní potvrdilo, že syn Peter už viac na opatrovanie nie je odkázaný, lebo epileptické záchvaty (ďalší pridružený zdravotný problém) už nemáva tak často ako v detstve a vo svojom veku blízkemu dospelosti sa už vie podpísať a vie „používať“ telefón (dokáže sa na ňom hrať jednoduché detské hry).

Čo úrad práce ani ústredie práce do úvahy nezobrali, boli fakty, že Petrove poruchy, pre ktoré je odkázaný na pomoc rodičov, najmä vo forme dohľadu, nezmizli. Peter samozrejme v takmer dospelom veku bol fyzicky aj psychicky zrelší oproti tomu, keď bol prvýkrát posudzovaný ako dieťa, avšak v porovnaní so zdravou osobou v rovnakom veku sa miera jeho zdravotného postihnutia a z toho vyplývajúcich sociálnych dôsledkov vôbec nezmenila, práve naopak, v porovnaní so zdravým mladým mužom v jeho veku bol odkázaný na starostlivosť a dohľad rodičov pri bežných denných činnostiach na úrovni malého dieťaťa (napr. denná pomoc s hygienou na toalete, pri príprave stravy, obliekaní, či pri kontakte s prostredím), čo je absolútne neprimerané bežnej rodičovskej starostlivosti, ktorú možno od rodičov oprávnene očakávať. Peter by mal byť pri štandardnom vývoji v zásade už samostatný, dokonca rodine nápomocný v bežnom dennom živote. Namiesto toho sa však musia jeho rodičia o neho starať tak, akoby bol stále malé dieťa. Náročnosť starostlivosti spočíva pri osobách s autizmom aj v tom, že majú veľa atypických prejavov v správaní. 

Peter s okolím často nekomunikuje (elektívny mutizmus), neudržiava očný kontakt, vadia mu zvuky, pachy, dotyky ľudí, má vo všetkom špecifické potreby (oblečenie, jedlo,...). 

Ak mu niečo prekáža, reaguje neadekvátne a neprimerane svojmu veku. Okrem toho má miernu duševnú zaostalosť, ktorá zhoršuje jeho schopnosť napríklad vnímať nebezpečie a spolu s autizmom zhoršujú jeho sociálne zručnosti, a aj v dôsledku toho potrebuje neustály zvýšený dohľad počas celého dňa. Nevie sa orientovať v prostredí mimo domova, mimo školu, musí ho odprevádzať dospelá osoba, ktorú pozná a ktorá pozná jeho špecifiká v správaní. Ťažko znáša akékoľvek malé zmeny vo svojom okolí, reaguje oneskorenou frustráciou.

Z opisu je zrejmé, že Petrov zdravotný stav má na jeho život a život celej rodiny vážny dopad a vytvára mu v živote mnohé prekážky, ktoré bez pomoci nedokáže prekonať. Dohovor o právach osôb so zdravotným postihnutím reflektuje existenciu týchto prekážok a z toho vyplývajúcich potrieb tým, že štátom ukladá záväzky prijímať potrebné úpravy, opatrenia a poskytovať potrebnú pomoc:

Článok 7 – Ochrana detí so zdravotným postihnutím
Tento článok odkazuje na potrebu zabezpečiť deťom so zdravotným postihnutím plné využívanie všetkých ľudských práv a základných slobôd na rovnakom základe s ostatnými deťmi a v konaní o akejkoľvek veci týkajúcej sa dieťaťa so zdravotným postihnutím vnímať ako prvoradý najlepší záujem dieťaťa. 

Článok 19 – Nezávislý spôsob života a začlenenie do spoločnosti
V tomto článku Dohovor zaručuje rovnaké právo všetkých osôb so zdravotným postihnutím žiť v spoločenstve s rovnakými možnosťami voľby na rovnoprávnom základe s ostatnými. Štát sa zaväzuje prijať účinné a primerané opatrenia na ich plné začlenenie a zapojenie do spoločnosti a zabezpečiť im prístup k celému spektru podporných služieb a asistencie, ktoré sú nevyhnutné pre nezávislý život osôb so zdravotným postihnutím v spoločnosti a pre začlenenie sa do nej, a ktoré zabraňujú izolácii a segregácii v spoločnosti.

Článok 28 – Primeraná životná úroveň a sociálna ochrana 
Dohovor zaväzuje štát uznať právo osôb so zdravotným postihnutím na primeranú životnú úroveň pre ne aj pre ich rodiny a podniknúť príslušné kroky, ktorými zaručia a presadia uplatňovanie tohto práva bez diskriminácie na základe zdravotného postihnutia.

Petrovi rodičia ostali bez finančnej podpory zo strany štátu a tiež stáli pred rozhodnutím, či to vzdať a nájsť Petrovi zariadenie sociálnych služieb. Láska k vlastnému synovi im to však nedovolila a rozhodli sa aj s našou pomocou a podporou svojej komunity zabojovať. Zatiaľ čo Úrad komisára pre osoby so zdravotným postihnutím im pomohol s podaním správnej žaloby na súd a neskôr aj kasačnej sťažnosti na Najvyšší správny súd SR, ich rodina, známi a komunita ich podporovala finančne a materiálne – otec nám často hovoril, teraz žijeme na dlh, ale Peter nám za to stojí, musíme to nejak zvládnuť, spravodlivosť určite raz príde.

A či nakoniec prišla? Bol to dlhý a náročný boj. Nie je ľahké vydržať, preukazovať a presviedčať, v tomto prípade aj súd, že sa treba pozrieť na vec hlbšie a formálne preskúmanie postupu úradu práce a ústredia práce nestačí. Trvalo to tri roky, ale nakoniec Najvyšší správy súd SR dal rodičom Petra za pravdu a uznal, že odňatie príspevku na starostlivosť o Petra nebolo presvedčivo zdôvodnené a úrad práce musí vec posúdiť znova a dôkladnejšie. Rodičom za pravdu dala aj skutočnosť, že keď si podali opäť žiadosť o príspevok na opatrovanie približne dva roky po tom, ako bol príspevok odňatý, úrad práce posúdil, že syn je na opatrovanie odkázaný. No aj tak museli čakať ďalší rok, aby úrad práce uznal, že v podstate to tak bolo vždy, odňatie príspevku nikdy nemalo nastať a peňažný príspevok nakoniec spätne za celé obdobie rodičom doplatil a tí ho obratom použili na splatenie dlžôb.

Rodičia sa o Petra ďalej starajú aj za podpory peňažného príspevku na opatrovanie a aspoň do najbližšieho preposudzovania nemajú obavy o to, ako zabezpečia starostlivosť, ktorú Peter potrebuje. Čo však bude potom a či opäť nebudú stáť pred súdom snažiac sa opäť obhájiť nárok syna na pomoc, im nikto nevie zaručiť. 

Keď sa rozprávame s rodičmi, ktorí sa starajú o dieťa so zdravotným postihnutím, málokedy sa sťažujú na to, aká je v skutočnosti tá starostlivosť náročná. Silu im však berie to, že necítia zo strany štátu uznanie a podporu, ale strach, ako sa k nim štát najbližšie zachová.




[bookmark: _Toc193813723]Príbeh tridsiaty tretí
Tvrdý boj o peňažný príspevok na kúpu auta a benzín aj keď spĺňate podmienky
	Peňažný príspevok na kúpu osobného motorového vozidla je určený ľuďom, ktorí sú pre zdravotné postihnutie odkázaní na prepravu osobným motorovým vozidlom. Znamená to, že nie sú schopní cestovať verejnou hromadnou dopravou na rovnakom základe s ostatnými fyzickými osobami a pri rešpektovaní prirodzenej dôstojnosti napríklad z dôvodu duševnej poruchy s často opakujúcimi sa prejavmi agresivity, neovládateľného alebo nepredvídateľného správania.
V praxi sa však naďalej stretávame s takým výkonom posudkovej činnosti úradov práce a často aj ústredia práce, keď odkázanosť na prepravu osobným motorovým vozidlom neuznajú napriek jednoznačnému preukázaniu, že osoba takou duševnou poruchou trpí a prepravu prostriedkami verejnej hromadnej dopravy zjavne nezvláda.


Naša značka: KZP/PO/0006/2024/07R
	Separačná úzkostná porucha, porucha vývoja reči, senzorická precitlivenosť, ťažké narušenie psychického vývoja – to sú len niektoré prejavy závažnej poruchy psychického vývoja, ktorými trpí maloletý Marek a ktoré spôsobujú, že preprava verejnou hromadnou dopravou pre neho predstavuje značné zhoršovanie symptómov ochorení a celkové duševné utrpenie. 

Pritom pri značnom preťažení, ktoré mu spôsobujú vnemy z okolia, ktoré si zdravý človek ani neuvedomuje, neohrozuje len seba, ale aj okolie, keďže jednou z obranných reakcií na takú situáciu je značná agresia. Pokiaľ bol Marek malý, jeho otec Pavol situáciu riešil tak, že ho zobral na ruky, snažil sa ho upokojiť, no neraz sa stalo, že museli z autobusu vystúpiť. Čím je syn starší, tým je pre jeho otca ťažšie také situácie zvládať, a preto ho začal voziť radšej autom, a to aj do špeciálnej materskej školy v susednom meste. Keďže otec so synom takto denne precestuje niekoľko desiatok kilometrov, ich staršie a značne opotrebované auto už nebolo na prepravu bezpečné. 

Aby toho na jednu rodinu nebolo málo, mama Mareka, pani Alena, prekonala cievnu mozgovú príhodu a ostala odkázaná na pohyb na invalidnom vozíku. Otec Pavol tak okrem syna Mareka opatruje aj svoju manželku. Za tejto situácie preto požiadal Úrad práce, sociálnych vecí a rodiny Zvolen o pomoc vo forme kompenzačného príspevku na kúpu auta a úhradu nákladov na benzín. Nemilo ho však prekvapilo, keď mu úrad práce žiadosť zamietol so všeobecným odvolaním sa na to, že podľa posudkového lekára Marek nie je na individuálnu prepravu odkázaný, pričom neposkytol žiadne zrozumiteľné zdôvodnenie svojho záveru a ani toho, prečo je jeho posudkový záver v úplnom protiklade nielen s nálezmi lekárov špecialistov, ale aj s vlastným sociálnym zisťovaním, ktoré úrad práce v domácnosti rodiny vykonal.

Zúfalý otec sa obrátil na Úrad komisára pre osoby so zdravotným postihnutím včas, aby sme mu pomohli so spísaním odvolania a poukázaním na skutočnosť, že Marek jednoznačne spĺňa všetky zákonné podmienky pre priznanie peňažného príspevku na kúpu auta a úhradu nákladov na benzín, a naopak argumentácia, ktorú poskytol úrad práce v zamietavom rozhodnutí, oporu v zákone nemá.

Ktoré články Dohovoru o právach osôb so zdravotným postihnutím sú v Marekovom prípade dotknuté?

Článok 7 – Ochrana detí so zdravotným postihnutím 
Tento článok odkazuje na potrebu zabezpečiť deťom so zdravotným postihnutím plné využívanie všetkých ľudských práv a základných slobôd na rovnakom základe s ostatnými deťmi a v konaní o akejkoľvek veci týkajúcej sa dieťaťa so zdravotným postihnutím vnímať ako prvoradý najlepší záujem dieťaťa. 

Článok 19 – Nezávislý spôsob života a začlenenie do spoločnosti
V tomto článku Dohovor zaručuje rovnaké právo všetkých osôb so zdravotným postihnutím žiť v spoločenstve s rovnakými možnosťami voľby na rovnoprávnom základe s ostatnými. Štát sa zaväzuje prijať účinné a primerané opatrenia na ich plné začlenenie a zapojenie do spoločnosti a zabezpečiť im prístup k celému spektru podporných služieb a asistencie, ktoré sú nevyhnutné pre nezávislý život osôb so zdravotným postihnutím v spoločnosti a pre začlenenie sa do nej, a ktoré zabraňujú izolácii a segregácii v spoločnosti.

Článok 20 – Osobná mobilita 
V tomto článku Dohovor zaväzuje štát s cieľom predchádzať izolácií osôb so zdravotným postihnutím prijať účinné opatrenia na zabezpečenie osobnej mobility osôb so zdravotným postihnutím s najväčšou možnou nezávislosťou, a to aj tým, že im uľahčí osobnú mobilitu takým spôsobom a v takom čase, aký si zvolia ony samy, za prijateľné ceny a uľahčí im prístup ku kvalitným pomôckam na mobilitu, a to aj zabezpečením ich finančnej dostupnosti. 

A ako sa skončil boj maloletého Mareka a jeho otca Pavla o to, aby mohol syn Marek chodiť ďalej do škôlky a všade, kam potrebuje a aby s nimi mohla ísť aj na invalidný vozík odkázaná mama Alena? 

Ústredie práce, sociálnych vecí a rodiny, pracovisko Banská Bystrica, po našom zásahu a poukázaní na závažné nedostatky v postupe úradu práce v odvolacom konaní uznalo, že Marek je na individuálnu prepravu osobným motorovým vozidlom skutočne odkázaný a na oba žiadané príspevky má nespochybniteľný nárok.

Faktom však je, že na náš úrad sa ročne obráti mnoho rodín, ktoré sa ocitnú v podobne zložitej situácii a o pomoc vo forme kompenzačného príspevku na kúpu auta či úhradu nákladov bojujú dlhé roky a márne. Napriek tomu, aj príbeh Mareka je jasným odkazom, že bojovať za svoje práva má vždy zmysel.




[bookmark: _Toc193813724]Príbeh tridsiaty štvrtý
Náprava nemusí trvať dlho, ak úrad práce prizná chybu a rozhodnutie napraví tzv. Autoremedúrou
	V prípade vzniku nároku na peňažný príspevok na opatrovanie detí s pervazívnou vývinovou poruchou dlhodobo sledujeme trend úradov práce nárok nepriznať, a to priamoúmerne s tým, ako štatisticky preukázateľne narastá výskyt ochorenia v detskej populácii. Pri deťoch s poruchou autistického spektra (PAS), ADHD či narušenou komunikačnou schopnosťou sa postupne v rozhodovacej praxi úradov práce udomácnil naratív, že starostlivosť o deti s autizmom a pridruženými poruchami je porovnateľná s bežnou rodičovskou starostlivosťou a zásadným spôsobom sa neodlišuje od starostlivosti o bežné deti rovnakého veku. Takéto nazeranie na sociálne dôsledky PAS je však veľmi vzdialené od reality, ktorú rodičia starajúci sa o deti s PAS denne žijú. Dieťa s PAS oproti zdravému rovesníkovi v rôznej miere ale vždy vyžaduje zvýšenú pomoc pri sebaobslužných úkonoch, pri kontakte a komunikácii so spoločenským prostredím, citlivú a chápajúcu výchovu a najmä nesmiernu dávku energie a trpezlivosti zo strany rodiča. Pokiaľ tieto deti robia vo vývoji pokroky, je to najmä vďaka značnému úsiliu, ktorú rodičia do starostlivosti o ne vkladajú, no ktorú nie je možné dieťaťu poskytovať pri nedostatočnej podpore rodiča zo strany štátu. O to citlivejšie rodiny detí so zdravotným postihnutím vnímajú, ak sa im štát pri žiadosti o pomoc otáča chrbtom, či už vo forme nepriznania peňažného príspevku na opatrovanie dieťaťa alebo vo forme neprístupnosti potrebných odborných terapií či odľahčovacej služby.


Naša značka: KZP/PO/0561/2024/07R, KZP/PO/0520/2024/07R, KZP/PO/0487/2024/07R, KZP/PO/0558/2024/07R
	Jožko, Martin, Lukáš a Juraj sú štyria chlapci, z rôznych kútov Slovenska, ktorí sa navzájom nepoznajú, no napriek tomu majú niečo spoločné – narodili sa s pervazívnou vývinovou poruchou a ich rodičia museli o príspevok na opatrovanie zabojovať.

Jožko je 6-ročný chlapec s diagnostikovaným detským autizmom a expresívnou poruchou reči, čo znamená, že jeho reč je nefunkčná, základné úkony ako je jedenie, hygiena či obliekanie zvláda iba pod vedením dospelého, trvá na svojich pre pozorovateľa nepochopiteľných rituáloch a pri nesplnení jeho požiadaviek reaguje neprimerane hnevlivo a úzkostne. 

Martin je 7-ročný chlapec s detským autizmom v kombinácii s ľahkou duševnou zaostalosťou, pre ktorú sa nevie začleniť do bežnej základnej školy a navštevuje špeciálnu základnú školu pre deti s autizmom. Jeho rečový vývoj stagnuje, ovláda iba pár slov a komunikuje prevažne vydávaním nezrozumiteľných zvukov. 

Lukáš má diagnostikovanú poruchu autistického spektra, ADHD a miernu duševnú zaostalosť, ktoré vývoj jeho schopností spomaľujú tak, že hoci má 10 rokov, starostlivosť jeho rodičov zodpovedá starostlivosti o dieťa v oveľa nižšom veku.

Juraj (10) má diagnostikovanú poruchu vývoja reči a jazyka a tiež zmiešanú poruchu správania a emotivity, kvôli čomu sa výrazne horšie prispôsobuje bežným veciam, je úzkostný, emočne nestály, hyperaktívny a má časté zle ovládateľné zmeny správania.

Napriek tomu, že rodičia malých hrdinov tohto príbehu dostatočne informovali príslušné úrady práce, sociálnych vecí a rodiny o špecifikách zdravotného stavu svojich detí a všetky informácie riadne podložili lekárskymi správami, ani v jednom prípade nebolo zo strany úradu práce podanej žiadosti o priznanie peňažného príspevku na opatrovanie vyhovené. Vo všetkých prípadoch úrady práce svoje zamietavé stanovisko zhodne odôvodnili tým, že chlapci nepotrebujú nadmernú starostlivosť zo strany rodičov a tí to majú zvládať svojpomocne bez podpory štátu rovnako ako všetci ostatní rodičia.

Štyria chlapci majú v neposlednom rade spoločné aj to, že ich rodičia sa nevzdali a o pomoc požiadali Úrad komisára pre osoby so zdravotným postihnutím v čase plynutia lehoty na podanie odvolania. 

Po rýchlom preštudovaní prípadov sme vyhodnotili, že postupom úradov práce boli dotknuté viaceré články Dohovoru o právach osôb so zdravotným postihnutím a rodičom sme pomohli pri kvalifikovanom spísaní opravných prostriedkov a odkazom na nasledujúce záväzky štátu:

Článok 7 – Ochrana detí so zdravotným postihnutím 
Tento článok odkazuje na potrebu zabezpečiť deťom so zdravotným postihnutím plné využívanie všetkých ľudských práv a základných slobôd na rovnakom základe s ostatnými deťmi a v konaní o akejkoľvek veci týkajúcej sa dieťaťa so zdravotným postihnutím vnímať ako prvoradý najlepší záujem dieťaťa. 

Článok 19 – Nezávislý spôsob života a začlenenie do spoločnosti
V tomto článku Dohovor zaručuje rovnaké právo všetkých osôb so zdravotným postihnutím žiť v spoločenstve s rovnakými možnosťami voľby na rovnoprávnom základe s ostatnými. Štát sa zaväzuje prijať účinné a primerané opatrenia na ich plné začlenenie a zapojenie do spoločnosti a zabezpečiť im prístup k celému spektru podporných služieb a asistencie, ktoré sú nevyhnutné pre nezávislý život osôb so zdravotným postihnutím v spoločnosti a pre začlenenie sa do nej, a ktoré zabraňujú izolácii a segregácii v spoločnosti.

Článok 28 – Primeraná životná úroveň a sociálna ochrana 
Dohovor zaväzuje štát uznať právo osôb so zdravotným postihnutím na primeranú životnú úroveň pre ne aj pre ich rodiny a podniknúť príslušné kroky, ktorými zaručia a presadia uplatňovanie tohto práva bez diskriminácie na základe zdravotného postihnutia.

Vo všetkých štyroch prípadoch, ako aj v mnohých ďalších, ktoré rodičia nášmu úradu denne doručujú, štát reprezentovaný úradom práce uvedené záväzky vyplývajúce z Dohovoru nenapĺňa dostatočne a mnohé rodiny s deťmi so zdravotným postihnutím necháva bez akejkoľvek podpory, hoci rodičia ako v týchto prípadoch pani Zita, pani Lenka, pani Miška a pán Ján objektívne nemôžu pracovať, nakoľko svoje deti ako najdôležitejšie osoby v ich živote nemôžu nechať bez adekvátnej starostlivosti a tá je vzhľadom na svoju náročnosť s výkonom trvalého zamestnania nezlučiteľná.

A ako dopadli príbehy našich malých hrdinov a ich rodičov?

Aj v tomto smere majú spoločný osud. Po našom zásahu vo forme spísania odvolaní, v ktorom sme podrobne poukázali na rozpory v posudzovacej činnosti Úradov práce, sociálnych vecí a rodiny Nitra, Senica, Michalovce a Komárno, dotknuté úrady tieto svoje rozhodnutia prehodnotili a sami, bez potreby zásahu zo strany ústredia práce ako nadriadeného orgánu, ich obratom zmenili a rodičom – pani Zite, pani Lenke, pani Miške a pánovi Jánovi peňažný príspevok na opatrovanie priznali. Rodiny sa tak nielenže dočkali potrebnej pomoci zo strany štátu, ale vyhli sa aj oveľa dlhšiemu čakaniu na odvolacie konanie a rozhodnutie ústredia práce.

Aj tu sa potvrdilo, že uplatniť si opravné prostriedky je dôležité, pričom ak aj dôjde k nesprávnemu postupu úradov, rýchla náprava je možná. 

Často však závisí od dôslednosti pri spísaní opravného prostriedku (v tomto prípade odvolania), ale aj od ústretového prístupu na strane štátnych orgánov, ktorý si aj náš úrad vždy veľmi cení.





[bookmark: _Toc193813725]Príbeh tridsiaty piaty
Každá nová žiadosť o kompenzácie je pre osoby so zdravotným postihnutím častým strašiakom, žiaľ oprávnene
	Systém peňažných príspevkov na kompenzáciu ťažkého zdravotného postihnutia je zákonne nastavený tak, že úrad práce pri podaní každej novej žiadosti nanovo posudzuje všetky sociálne dôsledky žiadateľa bez ohľadu na to, o aký kompenzačný príspevok žiada, a neraz posudzuje aj samotný status osoby s ťažkým zdravotným postihnutím. Žiadateľ sa tak vždy vystavuje riziku, že úrad práce okrem toho, že jeho žiadosti nevyhovie, mu môže odňať už priznané peňažné príspevky či úplne odňať status osoby s ťažkým zdravotným postihnutím, na ktorý sa viažu rôzne oprávnenia aj v iných oblastiach než v oblasti kompenzačných príspevkov (finančné a iné úľavy v prístupe k verejným službám). Legitímnu mieru istoty v tomto smere nepožívajú ani tí žiadatelia, u ktorých nedošlo k zásadnejšej zmene zdravotného stavu prípadne došlo k jeho zhoršeniu oproti obdobiu, keď im kompenzácie priznané boli. V posudkovej činnosti sa totiž pripúšťa pomerne široká miera voľnej úvahy posudkového lekára a kritériá pre posúdenie sociálnych dôsledkov ťažkého zdravotného postihnutia nie sú dostatočne formalizované.


Naša značka: KZP/PO/0466/2024/07R
	Viktor je 14-ročný chlapec, ktorý sa nevyvíja rovnako ako jeho zdraví rovesníci. Ako sa s pribúdajúcim vekom ukázalo, narodil sa s pervazívnou vývinovou poruchou a mentálnymi obmedzeniami, ktoré výrazne sťažujú jeho schopnosť bežne fungovať a pre jeho rodičov predstavujú výraznú záťaž pri zabezpečovaní starostlivosti a výchovy. Preto hneď, ako to bolo podľa zákona možné, t. j. keď mal Viktor 6 rokov, požiadali úrad práce, sociálnych vecí a rodiny o posúdenie sociálnych dôsledkov zdravotného postihnutia ich syna a kompenzáciu týchto dôsledkov. Ten im priznal peňažný príspevok na opatrovanie aj kompenzácie súvisiace s odkázanosťou na prepravu osobným motorovým vozidlom vrátane peňažného príspevku na kúpu auta. 

Rodine to zásadným spôsobom pomohlo zabezpečovať Viktorovi potrebnú starostlivosť. Mama sa o neho doma starala a každý deň ho na pár hodín vozila autom do špeciálnej školy, kde sa vzdelával spolu s ďalšími deťmi s autizmom. Všetko fungovalo dobre. Po 7 rokoch sa rodičia rozhodli požiadať o priznanie tzv. druhého peňažného príspevku na kúpu auta, keďže pôvodné auto už vykazovalo známky značného opotrebovania. Zákon s opotrebovaním auta kúpeného z peňažného príspevku počíta, a preto umožňuje oň opätovne požiadať.
S čím však rodina nerátala, je, že hoci Viktorov zdravotný stav ani jeho sociálna situácia a celková schopnosť fungovať v bežnom živote sa v porovnaní so zdravými deťmi rovnakého veku nezmenila, a teda rovnako, ako keď mal 6 rokov, jeho vývoj stále značne zaostáva, nevie sa prispôsobiť očakávaniam okolia, regulovať svoje správanie či zvládať bežné sociálne interakcie, 

Úrad práce, sociálnych vecí a rodiny Veľký Krtíš to už videl inak. Posudkový lekár, ktorý za porovnateľných podmienok Viktorovi peňažné príspevky na kúpu auta aj na opatrovanie priznal, začal tvrdiť, že syn už tieto príspevky nepotrebuje, lebo v porovnaní s minulosťou už nemá sociálne dôsledky zdravotného postihnutia, cestovať verejnou hromadnou dopravou zvládne a nepotrebuje ani opatrovanie, lebo každý deň chodí do školy.

Rodina nielenže nedostala možnosť kúpiť na prepravu syna novšie, neopotrebované auto, ale zo dňa na deň prišla aj o všetky dlhodobo poberané príspevky, čo bezprostredne zasiahlo do ich ako tak udržateľnej finančnej situácie.

Viktorova mama, ktorá poskytovala synovi každodennú náročnú starostlivosť, vozila ho do špeciálnej školy, na terapie a k lekárom, alebo s ním ostávala doma, keď mal horší deň a nebol schopný do školy ísť, sa dostala do zúfalej situácie. Naďalej mala doma 14-ročného syna, o ktorého je potrebné sa starať ako o dieťa v predškolskom veku, a teda sa nemôže ísť zamestnať, aby zabezpečila rodine potrebný príjem. Už ani nechcela príspevok na auto – príčinu, že úrad práce, sociálnych vecí a rodiny, ktorý roky potvrdzoval nárok Viktora na pomoc štátu, zrazu svoj názor úplne otočil. Chcela len, aby jej vrátili peňažný príspevok na opatrovanie. Neuspela však ani na Ústredí práce, sociálnych vecí a rodiny, pracovisko Banská Bystrica, na ktoré sa obrátila s odvolaním.

Preto sa obrátila na Úrad komisára pre osoby so zdravotným postihnutím, aby sme jej pomohli. Po preštudovaní všetkých dokladov sme zistili, že úrad práce a ústredie práce nekonali korektne, keď zásadne zmenili posúdenie sociálnych dôsledkov zdravotného stavu Viktora a odňali mu dlhodobo priznané a poberané kompenzačné príspevky. Svoje rozhodnutie totiž založili na tom, že im chýbajú doklady, ktoré by preukazovali trvanie odkázanosti syna na opatrovanie. Potrebné doklady však od Viktorovej mamy v rámci konania ani nežiadali a podávateľka nemala dôvod ich predkladať, keďže k žiadosti logicky priložila len tie doklady, ktoré boli potrebné v súvislosti s nárokom na príspevok na kúpu auta, o ktorý žiadala.

Ktoré články Dohovoru o právach osôb so zdravotným postihnutím boli namietaným postupom úradu práce a ústredia práce vo Viktorovom prípade dotknuté?

Článok 7 – Ochrana detí so zdravotným postihnutím 
Tento článok odkazuje na potrebu zabezpečiť deťom so zdravotným postihnutím plné využívanie všetkých ľudských práv a základných slobôd na rovnakom základe s ostatnými deťmi a v konaní o akejkoľvek veci týkajúcej sa dieťaťa so zdravotným postihnutím vnímať ako prvoradý najlepší záujem dieťaťa. 

Článok 19 – Nezávislý spôsob života a začlenenie do spoločnosti
V tomto článku Dohovor zaručuje rovnaké právo všetkých osôb so zdravotným postihnutím žiť v spoločenstve s rovnakými možnosťami voľby na rovnoprávnom základe s ostatnými. Štát sa zaväzuje prijať účinné a primerané opatrenia na ich plné začlenenie a zapojenie do spoločnosti a zabezpečiť im prístup k celému spektru podporných služieb a asistencie, ktoré sú nevyhnutné pre nezávislý život osôb so zdravotným postihnutím v spoločnosti a pre začlenenie sa do nej, a ktoré zabraňujú izolácii a segregácii v spoločnosti.

Článok 28 – Primeraná životná úroveň a sociálna ochrana 
Dohovor zaväzuje štát uznať právo osôb so zdravotným postihnutím na primeranú životnú úroveň pre ne aj pre ich rodiny a podniknúť príslušné kroky, ktorými zaručia a presadia uplatňovanie tohto práva bez diskriminácie na základe zdravotného postihnutia.

Vzhľadom na naše zistenia sme Viktorovej mame odporučili podať proti rozhodnutiu úradu práce, potvrdeného rozhodnutím ústredia práce o odňatí peňažného príspevku na opatrovanie správnu žalobu na súd a tú sme jej pomohli aj spísať. Tiež sme ju upozornili, že správne súdne konanie môže trvať aj rok, a preto pokiaľ bude mať nové lekárske správy, vždy môže podať aj nové žiadosti o kompenzácie.

V prípade Viktora však nakoniec nebolo potrebné na výsledok správneho súdneho konania čakať dlho. Ústredie práce, sociálnych vecí a rodiny, pracovisko Banská Bystrica, po doručení správnej žaloby na vyjadrenie uznalo, že nepostupovali s úradom práce správne. Využilo možnosť požiadať Správny súd v Banskej Bystrici o vydanie súhlasu s uspokojením žalobcu tým, že ústredie práce samo zruší rozhodnutie úradu práce o odňatí príspevku na opatrovanie, čím sa bude Viktorovej mame ako žalobkyni peňažný príspevok naďalej vyplácať. Je potrebné uviesť, že túto zákonnú možnosť ústredie práce využíva len veľmi ojedinele a rovnako len ojedinele je ochotné pripustiť, že mohli v posudzovaní kompenzačných nárokov pochybiť.

Správny súd v Banskej Bystrici s takýmto vysporiadaním podanej správnej žaloby súhlasil a Viktorova mama nám potvrdila, že peňažný príspevok na opatrovanie syna opäť poberá.

Na jednej strane sme ocenili, že ústredie práce sa s námietkami uvedenými v správnej žalobe stotožnilo a svoj postup napravilo, a to v pomerne krátkej dobe. Na druhej strane sa však stalo aj to, že Viktorovu mamu úspešne odradili od toho, aby žiadala príspevok na kúpu auta alebo aby sa v budúcnosti, keď to bude jej syn Viktor opäť potrebovať, odvážila požiadať úrad práce o pomoc. 

Viktorovým rodičom sa podarilo nateraz zachrániť situáciu rodiny, dôveru v štátne inštitúcie však stratili.





[bookmark: _Toc193813726]Príklady dobrej praxe
Hlavnou úlohou Úradu komisára pre osoby so zdravotným postihnutím je preskúmavať najmä postupy v oblasti verejnej správy, ktoré osoby so zdravotným postihnutím namietajú ako postupy porušujúce ich práva, a teda z podstaty tohto zamerania sa zaoberáme najmä prípadmi zlej praxe úradov a inštitúcií, keďže osoby so zdravotným postihnutím nemajú dôvod sa na nás obracať v prípadoch, keď sa úrady alebo inštitúcie správajú nápomocne alebo ich osoby so zdravotným postihnutím vnímajú ako správne. O to viac si však všímame a oceňujeme každý príklad dobrej praxe pri napĺňaní práv osôb so zdravotným postihnutím, t. j. každý ústretový prístup pri riešení situácie osoby so zdravotným postihnutím, každú promptnú nápravu zisteného nesprávneho postupu, či každú dobrú prax, ktorú v kontakte s úradmi a inštitúciami v oblasti verejnej správy spozorujeme v prístupe k osobám so zdravotným postihnutím.

V oblasti školstva si veľmi ceníme, ak škola, napriek náročným podmienkam, vytvára priestor na vzdelávanie žiakov s rôznym druhom zdravotného postihnutia, prejavuje snahu a nasadenie porozumieť individuálnym potrebám žiaka so zdravotným postihnutím alebo aktívne vytvára inkluzívnu školskú klímu, podporuje žiakov a rodičov pri výchove svojich detí so zdravotným postihnutím a prináša aj najnovšie praktické poznatky do procesu výchovy a vzdelávania detí so zdravotným postihnutím.

Ako príklad dobrej praxe je možné označiť ústretový postup Základnej školy v Banskej Bystrici (ďalej aj „základná škola“) spočívajúci v netradičnom prispôsobení podmienok absolvovania komisionálnej skúšky žiačky, ktorá je vzdelávaná individuálne v domácom prostredí zo zdravotných dôvodov a zároveň prejavovala značný strach a paniku pri vstupe do priestorov základnej školy, čo znemožňovalo vykonanie komisionálnych skúšok bežným spôsobom. Po niekoľkých neúspešných pokusoch rodiča priviesť žiačku na skúšky sa základná škola rozhodla plne prispôsobiť psychickému stavu žiačky a v rámci poskytnutia primeraných úprav mohla žiačka absolvovať komisionálne skúšanie v exteriéri školy (terasa), pričom v rámci celého procesu mala k dispozícii sprevádzanie školskou psychologičkou. Žiačka v takto prispôsobených podmienkach všetky komisionálne skúšky úspešne absolvovala (naša značka: KZP/PO/0513/2024/07R).

[bookmark: _Hlk190627955]V oblasti kompenzačných príspevkov považujeme za dôležité, rovnako ako minulý rok, oceniť, keď sa úrady práce, sociálnych vecí a rodiny zachovajú ústretovo v súvislosti so zisteným nesprávnym postupom. Ide napríklad o situácie, keď namiesto zdĺhavého odvolacieho konania úrad práce využije možnosť nápravy svojho rozhodnutia v rámci tzv. autoremedúry[footnoteRef:148], ako to urobil Úrad práce, sociálnych vecí a rodiny Nitra (naša značka: KZP/PO/0561/2024/07R), Úrad práce, sociálnych vecí a rodiny Senica (naša značka: KZP/PO/0520/2024/07R), Úrad práce, sociálnych vecí a rodiny Michalovce (naša značka: KZP/PO/0487/2024/07R), Úrad práce, sociálnych vecí a rodiny Komárno (naša značka: KZP/PO/0558/2024/07R) či Úrad práce, sociálnych vecí a rodiny Trenčín (naša značka: KZP/PO/0706/2024/07R). 
 [148:  	Podľa ustanovenia § 57 ods. 1 zákona č. 71/1967 Zb. Správny poriadok správny orgán, ktorý napadnuté rozhodnutie vydal, môže o odvolaní sám rozhodnúť, ak odvolaniu v plnom rozsahu vyhovie a ak sa rozhodnutie netýka iného účastníka konania ako odvolateľa alebo ak s tým ostatní účastníci konania súhlasia.] 

Pozitívne hodnotíme aj všetky úrady práce, ktoré prijali v individuálnych prípadoch nami navrhované opatrenia na nápravu pochybení, ktoré sme zistili v ich postupe v súvislosti so žiadosťami odídencov z Ukrajiny o dotáciu na podporu humanitárnej pomoci osobe so závažným zdravotným postihnutím.

Oceniť chceme aj konštruktívny prístup Ústredia práce, sociálnych vecí a rodiny, pracovisko Banská Bystrica, ktorý sa v prípade odňatia peňažného príspevku na opatrovanie maloletého dieťaťa s autizmom a epilepsiou, rozhodol namiesto zdĺhavého súdneho procesu obratom reagovať na podanie správnej žaloby v predmetnej veci tak, že uspokojí žalobcu vydaním nového rozhodnutia o odvolaní. 

V danom prípade Úrad práce, sociálnych vecí a rodiny Veľký Krtíš rozhodol o odňatí príspevku na opatrovanie maloletého dieťaťa jeho matke v nadväznosti na podanie žiadosti o priznanie peňažného príspevku na kúpu auta a ústredie práce rozhodnutie úradu práce potvrdilo. Podávateľka s našou pomocou podala na Správny súd v Banskej Bystrici správnu žalobu. V zmysle Správneho súdneho poriadku má žalovaný úrad vždy možnosť vyhovieť námietkam žalobcu a vydať opravné rozhodnutie, čím sa celý spor skončí[footnoteRef:149]. Podľa našich poznatkov však túto možnosť ústredie práce často nevyužíva, hoci by tým, najmä v prípadoch, keď súd jeho postup označí za nezákonný, predišiel niekoľkoročnému čakaniu osoby so zdravotným postihnutím na priznanie pomoci vo forme kompenzácie. O to viac oceňujeme, že v tomto prípade sa tak ústredie práce rozhodlo urobiť naozaj hneď, ako mu podaná správna žaloba bola doručená na vyjadrenie (naša značka: KZP/PO/0466/2024/07R). [149:  	Ustanovenie § 101 zákona č. 162/2015 Z. z. Správny súdny poriadok: „Žalovaný orgán verejnej správy môže podať správnemu súdu návrh na uspokojenie žalobcu vydaním nového rozhodnutia, opatrenia alebo vykonaním iného úkonu, ak sa tým nezasiahne do práv, právom chránených záujmov alebo povinností tretích osôb a správny súd vo veci ešte nerozhodol.“] 


Ako príklad dobrej praxe vo vzťahu k predchádzaniu nesprávnemu postupu a zlepšovania povedomia o právach osôb so zdravotným postihnutím hodnotíme aj to, ak sa na nás neobracajú so žiadosťou o pomoc a usmernenie len osoby so zdravotným postihnutím či ich príbuzní, ale o naše stanovisko a expertízu prejavia záujem aj samotné orgány štátnej moci, verejnej správy či ďalšie inštitúcie, organizácie a subjekty prichádzajúce do kontaktu s osobami so zdravotným postihnutím. Ide napríklad o Úrad práce, sociálnych vecí a rodiny Prešov, ktorý nás ako orgán sociálnoprávnej ochrany detí a kolízny opatrovník maloletého dieťaťa s autizmom, požiadal o stanovisko k vhodnosti striedavej starostlivosti (naša značka: KZP/PO/0282/2024/07R) alebo obec Diakovce, ktorá sa zaujímala o možnosti pomoci pre svoju obyvateľku, starajúcu sa o dieťa s narušenou mobilitou po tom, keď jej úrad práce, sociálnych vecí a rodiny opakovane odmietol žiadosť o peňažný príspevok na opatrovanie (naša značka: KZP/PO/0267/2024/07R).


[bookmark: _Toc193813727]Návrhy a odporúčania vláde SR
(podľa § 11 ods. 1 zákona č. 176/2015 Z. z. o komisároch)
Vláde SR a jednotlivým ministerstvám každoročne adresujeme odporúčania s cieľom poukázať na tie oblasti, ktoré je v záujme zabezpečenia lepšieho napĺňania práv osôb so zdravotným postihnutím nutné riešiť na systémovej, resp. legislatívnej úrovni. 

Pri vyhodnocovaní odporúčaní, ktoré som vláde SR adresovala v predchádzajúcich výročných správach, s potešením konštatujem, že viaceré z nich môžem hodnotiť ako splnené. Ide najmä o dlhodobo adresované odporúčania vo vzťahu k inklúzii v oblasti školstva, vo vzťahu ku kompenzačným príspevkom aj vo vzťahu k zlepšovaniu podmienok pre deti so zdravotným postihnutím v oblasti sociálno-právnej ochrany. 

Aj v súlade s cieľmi vyplývajúcimi z Plánu obnovy sme ako štát zrealizovali viaceré úlohy, ktoré majú pozitívny vplyv aj na napĺňanie práv detí so zdravotným postihnutím. Prehľad všetkých doteraz navrhnutých odporúčaní vláde SR aj s vyhodnotením je uvedený v samostatnej kapitole 1.5 (Odpočet plnenia legislatívnych odporúčaní navrhnutých vláde SR
(podľa § 11 ods. 1 zákona č. 176/2015 Z. z. o komisároch)).

V tejto kapitole dávam do pozornosti nové odporúčania, ktoré vyplynuli z činnosti Úradu komisára pre osoby so zdravotným postihnutím v roku 2024.

V oblasti vzdelávania a školstva moje odporúčania smerujú do tých oblastí vzdelávania, ktorým je naďalej potrebné venovať pozornosť z pohľadu napĺňania práv osôb so zdravotným postihnutím v súvislosti so záväzkami vyplývajúcimi z Článku 24 Dohovoru o právach osôb so zdravotným postihnutím, a to najmä s cieľom zlepšiť a zabezpečiť rovnocenný prístup osôb so zdravotným postihnutím k vzdelávaniu:
1. Zintenzívniť kroky smerujúce k plnému zefektívneniu poskytovania tzv. podporných opatrení vo všetkých školách, a to urýchleným dotvorením potrebnej metodiky pre školy, ale aj spätným vyhodnocovaním stavu realizácie jednotlivých druhov podporných opatrení na školách a identifikovanie slabých miest v praxi, a to za proaktívneho zapojenia všetkých relevantných školských inštitúcií, vykonávajúcich v oblasti školstva metodickú aj kontrolnú rolu (Štátna školská inšpekcia, Národný inštitút vzdelávania a mládeže, regionálne úrady školskej správy, Výskumný ústav detskej psychológie a patopsychológie, regionálne centrá na podporu učiteľov).
2. Podrobnejšie, aj vzhľadom na viaceré reformné zmeny, overiť regionálnu dostupnosť škôl a školských zariadení pre deti so zdravotným postihnutím, osobitne potom regionálnu dostupnosť služieb naviazaných na vzdelávanie a školstvo (napr. špecializované poradenské služby).
3. Zvážiť možnosť odvolacieho orgánu nielen zrušiť, ale aj nahradiť rozhodnutie riaditeľa školy vlastným rozhodnutím[footnoteRef:150]. [150:  	Rozhodovacie právomoci riaditeľa školy v zmysle zákona č. 596/2003 Z. z. o štátnej správe v školstve a školskej samospráve.] 



[bookmark: _Hlk190880294]V oblasti rodičovských práv a povinností špecificky oceňujem zlepšenie právnych záruk vo vzťahu k právam dieťaťa a rodiča v súvislosti s poskytovaním ústavnej zdravotnej starostlivosti, ku ktorému došlo aj v nadväznosti na nami navrhované odporúčanie vo výročnej správe za rok 2022, novelou zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti[footnoteRef:151]. Zároveň navrhujem odporúčania za rok 2024: [151:  	Novelizácia podmienok poučenia a informovaného súhlasu v ustanovení § 6, osobitná úprava práv pacienta v zdravotníckom zariadení ústavnej starostlivosti v odbornom zameraní psychiatria a detská psychiatria v ustanovení § 11a a špecifikácia obsahu vnútorného poriadku v zdravotníckom zariadení ústavnej zdravotnej starostlivosti v odbornom zameraní psychiatria a detská psychiatria v ustanovení § 11b zákona č. 576/2004 Z. z.] 

4. Zvážiť zmenu ustanovenia § 104 zákona č. 36/2005 Z. z[footnoteRef:152] tak, že zdravotný stav osvojenca nebude prekážkou osvojenia, keďže osvojenie predstavuje o. i. významnú právnu ochranu dieťaťa so zdravotným postihnutím, o možnosť ktorej by nemali byť deti so zdravotným postihnutím ukrátené. [152:  	„Súd je povinný na základe lekárskeho vyšetrenia zistiť, či zdravotný stav osvojenca a osvojiteľov nie je v rozpore s účelom osvojenia. S výsledkami vyšetrenia oboznámi osvojiteľa, zástupcu osvojenca a poučí ich o účele, obsahu a dôsledkoch osvojenia.“] 

5. Zabezpečiť intenzívne školenie inštitúcií pôsobiacich v oblasti sociálnoprávnej ochrany detí a sociálnej kurately a právach osôb so zdravotným postihnutím a záväzkoch, vyplývajúcich najmä z Dohovoru o právach osôb so zdravotným postihnutím.

V oblasti pomoci štátu rodičom pri starostlivosti o dieťa so zdravotným postihnutím pripájam nové opatrenie za rok 2024:
6. Prehodnotiť podmienky pomoci v hmotnej núdzi vo vzťahu k dostatočnému finančnému zabezpečeniu potrieb detí so zdravotným postihnutím (najmä detí s dlhodobo nepriaznivým zdravotným stavom a deti s ťažkým zdravotným postihnutím).


[bookmark: _Toc193813728]Východisková právna úprava
A. Vzdelávanie a školstvo
Vzdelávanie je jedným z dôležitých základných ľudských práv, ktorému sa podrobne venuje aj Dohovor o právach osôb so zdravotným postihnutím v Článku 24 – Vzdelávanie. Zmluvné strany uznávajú právo osôb so zdravotným postihnutím na vzdelanie. Na účel uplatňovania tohto práva bez diskriminácie a na základe rovnosti príležitostí zmluvné strany zabezpečia začleňujúci vzdelávací systém na všetkých úrovniach a celoživotné vzdelávanie zamerané na: 
· plný rozvoj ľudského potenciálu a pocitu vlastnej dôstojnosti a hodnoty na posilnenie rešpektovania ľudských práv, základných slobôd a ľudskej rozmanitosti; 
· rozvoj osobnosti, talentu a tvorivosti osôb so zdravotným postihnutím, ako aj ich duševných a telesných schopností v maximálnej možnej miere; 
· umožnenie osobám so zdravotným postihnutím účinne sa zapájať do života slobodnej spoločnosti. 

Pri realizácii tohto práva zmluvné strany o. i. zabezpečia, aby osoby so zdravotným postihnutím: 
· neboli na základe svojho zdravotného postihnutia vylúčené zo všeobecného systému vzdelávania, rovnako aby deti so zdravotným postihnutím neboli na základe svojho zdravotného postihnutia vylúčené z bezplatného a povinného základného vzdelávania či zo stredoškolského vzdelávania; 
· mali na rovnakom základe s ostatnými prístup k inkluzívnemu, kvalitnému a bezplatnému základnému a stredoškolskému vzdelaniu v spoločenstve, v ktorom žijú;
· sa im poskytovali primerané úpravy v súlade s ich individuálnymi potrebami;
· dostali v rámci všeobecného systému vzdelávania požadovanú podporu s cieľom umožniť ich účinné vzdelávanie; 
· sa účinné opatrenia individualizovanej podpory uskutočňovali v prostredí, ktoré maximalizuje vzdelanostný a sociálny rozvoj v súlade s cieľom plného začlenenia. 

S cieľom pomôcť pri zabezpečení realizácie tohto práva zmluvné strany prijmú príslušné opatrenia na zamestnávanie učiteľov, vrátane učiteľov so zdravotným postihnutím, ktorí ovládajú posunkový jazyk alebo Braillovo písmo a na prípravu odborníkov a pracovníkov, ktorí pôsobia na všetkých stupňoch vzdelávania. Takáto odborná príprava musí zahŕňať informácie o problematike zdravotného postihnutia a o používaní príslušných augmentatívnych a alternatívnych techník, prostriedkov a formátov komunikácie, vzdelávacích metód a materiálov určených na pomoc osobám so zdravotným postihnutím. 

Vo vnútroštátnej právnej úprave je hlavným prameňom práv žiakov so zdravotným postihnutím zákon č. 245/2008 Z. z. o výchove a vzdelávaní (Školský zákon). Školský zákon definuje viaceré kľúčové pojmy, ako dieťa alebo žiak so špeciálnymi výchovno-vzdelávacími potrebami, dieťa alebo žiak so zdravotným znevýhodnením, dieťa alebo žiak so zdravotným postihnutím; školská integrácia či inkluzívne vzdelávanie. Práve inkluzívne vzdelávanie ako spoločná výchova a vzdelávanie detí, žiakov, poslucháčov alebo účastníkov výchovy a vzdelávania, uskutočňovaná na základe rovnosti príležitostí a rešpektovania ich výchovno-vzdelávacích potrieb a individuálnych osobitostí a podporujúca ich aktívne zapojenie do výchovno-vzdelávacích činností školy alebo školského zariadenia bolo doplnené aj medzi hlavné princípy výchovy a vzdelávania. Tiež potom definuje podmienky vzdelávania žiakov so zdravotným postihnutím a k tomu prináležiace práva na tvorbu primeraných úprav. 

Ďalšími významnejšími právnymi predpismi, vzťahujúcimi sa na podmienky vzdelávania detí so zdravotnými postihnutím, sú: 
· zákon č. 596/2003 Z. z. o štátnej správe v školstve a školskej samospráve a o zmene doplnení niektorých zákonov, 
· zákon č. 597/2003 Z. z. o financovaní základných škôl, stredných škôl a školských zariadení, 
· zákon č. 138/2019 Z. z. o pedagogických zamestnancoch a odborných zamestnancoch, 
· vyhláška č. 322/2008 Z. z. Ministerstva školstva Slovenskej republiky o špeciálnych školách. 

Na vzdelávanie v základných a stredných školách nadväzuje aj vzdelávanie na vysokých školách, ktoré taktiež musí byť prístupné v zmysle Dohovoru aj osobám s rôznym druhom zdravotného postihnutia. Záruky tejto prístupnosti upravuje zákon č. 131/2002 Z. z. o vysokých školách, napríklad odkazom na zákaz diskriminácie z dôvodu zdravotného postihnutia (§ 55 ods. 2), uznaním, že uchádzač o prijatie alebo študent môže mať špecifické potreby a má nárok na potrebnú podporu (§ 100). Minimálne nároky študenta so špecifickými potrebami na podporné služby počas vysokoškolského štúdia podľa druhu špecifickej potreby upravuje vyhláška Ministerstva školstva, vedy, výskumu a športu Slovenskej republiky č. 458/2012 Z. z.


B. Rodinný súkromný život
Oblasť vzťahov medzi rodičmi a deťmi je v Dohovore o právach osôb so zdravotným postihnutím upravená najmä v Článku 23 – Rešpektovanie domova a rodiny, ktorý štát zaväzuje prijať účinné a primerané opatrenia na odstránenie diskriminácie osôb so zdravotným postihnutím vo všetkých záležitostiach týkajúcich sa manželstva, rodiny, rodičovstva a partnerských vzťahov na rovnakom základe s ostatnými. 

Zmluvné strany tiež podľa Dohovoru zabezpečia: 
- 	práva a povinnosti osôb so zdravotným postihnutím s prihliadnutím na opatrovníctvo, poručníctvo, zverenectvo, adopciu detí alebo podobné inštitúty, ak tieto pojmy existujú vo vnútroštátnom zákonodarstve; vo všetkých prípadoch je prvoradý najlepší záujem dieťaťa. Zmluvné strany poskytujú osobám so zdravotným postihnutím primeranú pomoc pri výkone ich povinností spojených s výchovou detí; 
- 	aby deti so zdravotným postihnutím mali rovnaké práva, pokiaľ ide o život v rodinnom prostredí. S cieľom uplatňovať tieto práva a predchádzať zatajovaniu, opúšťaniu, zanedbávaniu a segregácii detí so zdravotným postihnutím sa zmluvné strany zaväzujú, že budú poskytovať deťom so zdravotným postihnutím a ich rodinám včasné a úplné informácie, služby a podporu; 
- 	aby dieťa nebolo oddelené od svojich rodičov proti svojej vôli, s výnimkou prípadov, keď príslušné orgány na základe súdneho preskúmania a v súlade s platným právom a predpismi rozhodnú, že takéto oddelenie je nevyhnutné v najlepšom záujme dieťaťa. Dieťa nesmie byť v nijakom prípade oddelené od svojich rodičov v dôsledku jeho zdravotného postihnutia alebo zdravotného postihnutia jedného či obidvoch rodičov; aby, ak najbližšia rodina nie je schopná starať sa o dieťa so zdravotným postihnutím, zabezpečili náhradnú starostlivosť v rámci širšej rodiny, a ak to nie je možné, v rodinnom prostredí v rámci spoločenstva. 

V Dohovore o právach osôb so zdravotným postihnutím je v Článku 7 – Deti so zdravotným postihnutím, rovnako ako v Dohovore o právach dieťaťa, zvýraznený princíp najlepšieho záujmu dieťaťa a tiež právo dieťaťa slobodne vyjadrovať svoje názory vo všetkých záležitostiach, ktoré sa ho dotýkajú. Jeho názorom sa musí venovať náležitá pozornosť, zodpovedajúca veku a zrelosti a v záujme uplatňovania tohto práva mu musí byť poskytnutá pomoc primeraná veku a zdravotnému postihnutiu. Tento článok zmluvné strany tiež zaväzuje prijať všetky nevyhnutné opatrenia, ktorými zabezpečia deťom so zdravotným postihnutím plné využívanie všetkých ľudských práv a základných slobôd na rovnakom základe s ostatnými deťmi. 

Významným je aj Článok 5 Dohovoru o právach osôb so zdravotným postihnutím – Rovnosť a nediskriminácia, podľa ktorého zmluvné strany uznávajú, že všetky osoby sú si rovné pred zákonom, a podľa zákona majú nárok na rovnakú ochranu a na rovnaký úžitok zo zákona bez akejkoľvek diskriminácie. Zmluvné strany zakazujú akúkoľvek diskrimináciu na základe zdravotného postihnutia a zaručujú osobám so zdravotným postihnutím rovnakú a účinnú právnu ochranu pred diskrimináciou z akýchkoľvek dôvodov. V záujme presadenia rovnosti a odstránenia diskriminácie zmluvné strany podniknú všetky príslušné kroky na zabezpečenie poskytovania primeraných úprav.

Vo vnútroštátnej právnej úprave sa oblasť rodičovských práv a povinností opiera najmä o Článok 41 Ústavy SR, podľa ktorého manželstvo, rodičovstvo a rodina sú pod ochranou zákona. Ústava SR zaručuje osobitnú ochranu detí a mladistvých. Deti narodené v manželstve aj mimo neho majú rovnaké práva. Starostlivosť o deti a ich výchova je právom rodičov, deti majú právo na rodičovskú výchovu. Práva rodičov možno obmedziť a maloleté deti možno od rodičov odlúčiť proti vôli rodičov len rozhodnutím súdu na základe zákona. Rodičia, ktorí sa starajú o deti, majú právo na pomoc štátu. 

Bližšie sú vzťahy medzi rodičmi a deťmi upravené v zákone č. 36/2005 Z. z. Zákon o rodine. 

Dlhodobo sme namietali, že Zákon o rodine diskriminuje osoby s obmedzenou spôsobilosťou na právne úkony pri výkone rodičovských práv, pretože bez ohľadu na rozsah obmedzenia, takú osobu úplne vylúčil z možnosti výkonu rodičovských práv ako celku. V roku 2022 bola prijatá novela sporného ustanovenia § 28 ods. 3 zákona o rodine, pričom s účinnosťou k 1. januáru 2023 došlo k náprave a platí, že ak je jeden z rodičov obmedzený v spôsobilosti na právne úkony, druhý rodič vykonáva rodičovské práva a povinnosti sám len v takom rozsahu, v akom je spôsobilosť prvého rodiča na právne úkony súdom obmedzená. 

V praxi však naďalej pozorujeme dlhodobo zaužívaný prístup k rodičom so zdravotným postihnutím ako k rodičom menej spôsobilým starať sa o dieťa, resp. rodičom, ktorých je potrebné kontrolovať a v prípade prekročenia určitých medzí z výkonu rodičovských práv vylúčiť. 

Vo vzťahu k mojim kompetenciám je významné, že súd v prípade starostlivosti o maloleté deti postupuje podľa ustanovení Civilného mimosporového poriadku, ktorý umožňuje vstup komisára pre osoby so zdravotným postihnutím do konania, a to aj bez súhlasu strán konania. 

Rodičia so zdravotným postihnutím môžu o pomoc pri ochrane svojich rodičovských práv a povinností žiadať úrady práce, sociálnych vecí a rodiny v súlade s ustanoveniami zákona č. 305/2005 Z. z. o sociálnoprávnej ochrane detí a sociálnej kuratele. V rámci tohto zákona sú úrady práce oprávnené vykonávať pre deti so zdravotným postihnutím aj ich rodičov a osoby, ktoré sa o deti starajú, celý rad podporných opatrení v rámci odbornej práce s rodinou. 


C. Pomoc rodičom pri starostlivosti o dieťa so zdravotným postihnutím
Záväzok štátu poskytovať pomoc rodičom starajúcim sa o dieťa so zdravotným postihnutím vyplýva z Článku 41 ods. 5 Ústavy Slovenskej republiky, podľa ktorého rodičia, ktorí sa starajú o deti, majú právo na pomoc štátu. 

V Dohovore o právach osôb so zdravotným postihnutím Článok 28 – Primeraná životná úroveň a sociálna ochrana zaväzuje zmluvné strany poskytovať sociálnu pomoc rodinám starajúcim sa o osoby so zdravotným postihnutím. Zmluvné strany uznávajú právo osôb so zdravotným postihnutím na primeranú životnú úroveň aj pre ich rodiny, vrátane dostatočnej výživy, oblečenia a ubytovania a na ustavičné zlepšovanie životných podmienok a podniknú príslušné kroky, ktorými zaručia a presadia uplatňovanie tohto práva bez diskriminácie na základe zdravotného postihnutia. Zmluvné strany uznávajú právo osôb so zdravotným postihnutím na sociálnu ochranu a na využívanie tohto práva bez diskriminácie na základe zdravotného postihnutia. Podniknú príslušné kroky, ktorými zaručia a presadia uplatňovanie tohto práva vrátane opatrení, ako zabezpečiť osobám so zdravotným postihnutím rovnaký prístup k vhodným a cenovo dostupným službám, pomôckam a k iným formám pomoci pre potreby súvisiace so zdravotným postihnutím. Zároveň treba zabezpečiť osobám so zdravotným postihnutím a ich rodinám, ktoré žijú v chudobe, prístup k pomoci od štátu s úhradou výdavkov súvisiacich so zdravotným postihnutím, vrátane vhodného vzdelávania, poradenstva, finančnej pomoci a odľahčovacích služieb. 

Právo na poskytovanie kompenzácií ťažkého zdravotného postihnutia a právo na poskytovanie sociálnych služieb je potrebné vnímať a aplikovať v intenciách Článku 19 Dohovoru – Nezávislý spôsob života a začlenenie do spoločnosti a Článku 20 Dohovoru – Osobná mobilita. Tieto články zaväzujú zmluvné strany napríklad k tomu, aby: 
- 	vytvorili podmienky pre osoby so zdravotným postihnutím, ktoré im umožnia zvoliť si miesto pobytu, ako aj to, kde a s kým budú žiť, na rovnakom základe s ostatnými, resp. aby neboli nútené žiť v určitom konkrétnom prostredí; 
- 	zabezpečili osobám so zdravotným postihnutím prístup k celému spektru podporných služieb, či už domácich alebo pobytových, a ďalších komunitných podporných služieb, vrátane osobnej asistencie, ktoré sú nevyhnutné pre nezávislý život v spoločnosti a pre začlenenie sa do nej, a ktoré zabraňujú izolácii a segregácii v spoločnosti; 
- 	uľahčili osobnú mobilitu osôb so zdravotným postihnutím takým spôsobom a v takom čase, aký si zvolia ony samy, a to za prijateľné ceny; 
- 	uľahčili prístup osôb so zdravotným postihnutím ku kvalitným pomôckam na mobilitu, k zariadeniam, k podporným technológiám, k rôznym formám živej asistencie a k sprostredkovateľom, a to aj zabezpečením ich finančnej dostupnosti. 

V rámci vnútroštátnej právnej úpravy je forma pomoci štátu rodičom starajúcim sa o deti so zdravotným postihnutím upravená najmä v zákone č. 447/2008 Z. z. o peňažných príspevkoch na kompenzáciu ťažkého zdravotného postihnutia a v zákone č. 448/2008 Z. z. o sociálnych službách. Pri definovaní potreby osobitnej starostlivosti vychádzame aj z prílohy zákona č. 461/2003 Z. z. o sociálnom poistení. 

Ďalšou významnou pomocou zo strany štátu je možnosť predĺženia poberania rodičovského príspevku z dôvodu dlhodobo nepriaznivého zdravotného stavu a potreby osobitnej starostlivosti v zmysle zákona č. 571/2009 Z. z. o rodičovskom príspevku. 

Pravidlá poskytovania pomoci, najmä v prípade kompenzácií, ktoré sú zároveň v rozhodovacej činnosti aj často porušované, obsahuje zákon č. 71/1967 Zb. o správnom konaní (Správny poriadok). Ten vo svojich zásadách a ďalších procesných ustanoveniach zaväzuje orgány verejnej správy, aby: 
- 	postupovali v konaní v úzkej súčinnosti s účastníkmi konania, zúčastnenými osobami a inými osobami, ktorých sa konanie týka a dali im vždy príležitosť, aby mohli svoje práva a záujmy účinne obhajovať, najmä, aby sa vyjadrili k podkladu rozhodnutia a uplatnili svoje návrhy; 
- 	účastníkom konania, zúčastneným osobám a iným osobám, ktorých sa konanie týka, poskytovali pomoc a poučenia, aby pre neznalosť právnych predpisov neutrpeli v konaní ujmu;
- 	pri rozhodovaní vychádzali zo spoľahlivo zisteného stavu veci; správne orgány dbajú o to, aby v rozhodovaní o skutkovo zhodných alebo podobných prípadoch nevznikali neodôvodnené rozdiely; 
- 	presne a úplne zisťovali skutočný stav veci, a s tým cieľom si obstarali potrebné podklady pre rozhodnutie; pritom nie sú viazaní len návrhmi účastníkov konania;
- 	v odôvodnení svojich rozhodnutí uviedli, ktoré skutočnosti boli podkladom na rozhodnutie, akými úvahami boli vedení pri hodnotení dôkazov, ako použili správnu úvahu pri použití právnych predpisov, na základe ktorých rozhodovali a ako sa vyrovnali s návrhmi a námietkami účastníkov konania a s ich vyjadreniami k podkladom rozhodnutia.

V prípade, že sa rodiny starajúce sa o deti so zdravotným postihnutím, resp. rodičia so zdravotným postihnutím prepadnú do chudoby, môže ich zachytiť sieť vo forme pomoci v hmotnej núdzi, ktorej podmienky upravuje zákon č. 417/2013 Z. z.

Dôležitým zdrojom podpory zo strany štátu pre rodičov pri starostlivosti o deti so zdravotným postihnutím sú aj sociálne služby, upravené v zákona č. 448/2008 Z. z., a to najmä sociálne služby určené špecificky na podporu rodiny s deťmi.



Vo vnútroštátnej právnej úprave sa oblasť rodičovských práv a povinností opiera najmä o Článok 41 Ústavy SR, podľa ktorého manželstvo, rodičovstvo a rodina sú pod ochranou zákona. Ústava SR zaručuje osobitnú ochranu detí a mladistvých. Deti narodené v manželstve aj mimo neho majú rovnaké práva. Starostlivosť o deti a ich výchova je právom rodičov, deti majú právo na rodičovskú výchovu. Práva rodičov možno obmedziť a maloleté deti možno od rodičov odlúčiť proti vôli rodičov len rozhodnutím súdu na základe zákona. Rodičia, ktorí sa starajú o deti, majú právo na pomoc štátu. 

Bližšie sú vzťahy medzi rodičmi a deťmi upravené v zákone č. 36/2005 Z. z. Zákon o rodine. 
[bookmark: _Hlk130295036]
Dlhodobo sme namietali, že Zákon o rodine diskriminuje osoby s obmedzenou spôsobilosťou na právne úkony pri výkone rodičovských práv, pretože bez ohľadu na rozsah obmedzenia takú osobu úplne vylúčil z možnosti výkonu rodičovských práv ako celku. V roku 2022 bola prijatá novela sporného ustanovenia § 28 ods. 3 Zákona o rodine, pričom s účinnosťou k 1. januáru 2023 došlo k náprave a platí, že ak je jeden z rodičov obmedzený v spôsobilosti na právne úkony, druhý rodič vykonáva rodičovské práva a povinnosti sám len v takom rozsahu, v akom je spôsobilosť prvého rodiča na právne úkony súdom obmedzená. 

V praxi však naďalej badáme dlhodobo zaužívaný prístup k rodičom so zdravotným postihnutím ako k rodičom menej spôsobilým starať sa o dieťa, resp. rodičom, ktorých je potrebné kontrolovať a v prípade prekročenia určitých medzí z výkonu rodičovských práv vylúčiť. 

Vo vzťahu k mojim kompetenciám je významné, že súd v prípade starostlivosti o maloleté deti postupuje podľa ustanovení Civilného mimosporového poriadku, ktorý umožňuje vstup komisára pre osoby so zdravotným postihnutím do konania, a to aj bez súhlasu strán konania. 

Rodičia so zdravotným postihnutím môžu o pomoc pri ochrane svojich rodičovských práv a povinností žiadať úrady práce, sociálnych vecí a rodiny v súlade s ustanoveniami zákona č. 305/2005 Z. z. o sociálnoprávnej ochrane detí a sociálnej kuratele. V rámci tohto zákona sú úrady práce oprávnené vykonávať pre deti so zdravotným postihnutím aj ich rodičov a osoby, ktoré sa o deti starajú, celý rad podporných opatrení v rámci odbornej práce s rodinou. 

Dôležitým zdrojom podpory zo strany štátu pre rodičov pri starostlivosti o deti so zdravotným postihnutím sú aj sociálne služby, upravené v zákona č. 448/2008 Z. z., a to najmä sociálne služby určené špecificky na podporu rodiny s deťmi. 

[bookmark: _Toc193813730]Príbeh tridsiaty
Zákony platia aj pre súkromné školy
	Nielen Dohovor o právach osôb so zdravotným postihnutím, ale aj naša platná školská legislatíva predpokladá, že deti so zdravotným postihnutím majú prístup k inkluzívnemu vzdelávaniu v bežnom školstve a za týmto účelom im bežné školy vytvárajú potrebné úpravy cez aplikáciu podporných opatrení. Zistili sme však, že zatiaľ čo základné školy si postupne túto rolu uvedomujú, keďže aj legislatíva sa prijímala a zavádzala do praxe primárne na základných školách, stredné školy ani historicky neboli zvyknuté zabezpečovať štúdium aj žiakom so zdravotným postihnutím a mnohé z nich medzi podmienkami prijatia na vzdelávanie uvádzajú aj absenciu niektorých druhov zdravotného postihnutia (telesné postihnutie, poruchy učenia, psychické ochorenie). Praxou teda bolo, že dieťa so zdravotným postihnutím nebolo do bežnej strednej školy vôbec prijaté a ak náhodou áno, mohlo študovať len pokým sa dokázalo prispôsobiť výzvam bežného školského prostredia. Pokiaľ tomu tak nebolo, stredné školy neposkytovali podporné opatrenia ako je asistent učiteľa či úpravy metódy učenia alebo sociálne voľno, ale situáciu riešili vo vzťahu k študentovi sankčne cez poznámky, zlé hodnotenie, výchovné opatrenia a vo finálnom prípade vylúčením zo školy. Bežné stredné školstvo vôbec nereflektovalo, že aj tento stupeň vzdelávania má byť žiakom so zdravotným postihnutím prístupný a že za týmto účelom sú aj stredné školy, rovnako ako základné školy, povinné poskytovať primerané úpravy, resp. podporné opatrenia. S touto praxou sa žiaľ stretávame dodnes.


Naša značka: KZP/PO/0067/2024/07R

[bookmark: _Toc193813731]Pomoc utečencom z Ukrajiny
Aj v roku 2024 Úrad komisára pre osoby so zdravotným postihnutím poskytoval ochranu práv všetkým osobám so zdravotným postihnutím z Ukrajiny, ktoré sa nachádzajú na území Slovenska, a to v rovnakom rozsahu ako ju poskytujeme našim občanom. Už tri roky sa tak intenzívne venujeme okrem podnetov od občanov SR či osôb s trvalým pobytom na našom území aj podpore pomerne početnej skupiny odídencov z Ukrajiny, ktorí sú zároveň osobami so zdravotným postihnutím, a teda požívajú ochranu vyplývajúcu z Dohovoru o právach osôb so zdravotným postihnutím.

Dohovor o právach osôb so zdravotným postihnutím sa špecificky venuje aj osobám so zdravotným postihnutím v rizikových situáciách vrátane ozbrojených konfliktov, núdzových humanitárnych situácií a živelných pohrôm, pričom v Článku 11 ukladá štátu povinnosť prijať všetky nevyhnutné opatrenia na zabezpečenie ochrany a bezpečnosti týchto osôb. Spolu so záväzkom štátu zabezpečiť rovnaký nárok na ochranu a úžitok zo zákona bez akejkoľvek diskriminácie (Článok 5 Dohovoru) a záväzkom štátu zabezpečiť osobám so zdravotným postihnutím primeranú životnú úroveň a sociálnu ochranu (Článok 28 Dohovoru) sa dá zjednodušene konštatovať, že Dohovor na štát kladie komplexnú požiadavku vytvoriť špecifický systém podpory pre utečencov so zdravotným postihnutím, ktorý uchádzačov o pomoc nediskriminuje a zaručuje im prístup k potrebnej pomoci.

Naďalej žiaľ platí, že nevieme vyčísliť, aká veľká táto skupina je, nakoľko štát tieto dáta komplexne nezisťuje a neeviduje. Pracujeme tak len s určitým odhadom, prípadne s rôznymi užšími štatistikami podľa tematickej oblasti (napr. koľko žiakov z Ukrajiny má špeciálne výchovno-vzdelávacie potreby, koľkým odídencom z Ukrajiny vyplácame dotáciu na podporu humanitárnej pomoci osobe so závažným zdravotným postihnutím). 

Vzhľadom na špecializáciu nášho úradu sa zameriavame nielen na prijímanie a riešenie individuálnych podnetov od odídencov z Ukrajiny, ale najmä priebežne monitorujeme dostupnosť potrebnej pomoci, ktorú odídenci z Ukrajiny so zdravotným postihnutím na území SR potrebujú, upozorňujeme na záväzky štátu vyplývajúce z Dohovoru o právach osôb so zdravotným postihnutím aj pre túto skupinu osôb a identifikujeme prípady, keď pomoc zo strany štátu nie je dostatočná, resp. funkčná, a teda zo strany štátu je potrebné danej oblasti venovať väčšiu pozornosť. Samostatne potom sledujeme aj legislatívny vývoj v oblasti pomoci utečencom z Ukrajiny a analyzujeme dopad prijímaných opatrení na práva a potreby našej cieľovej skupiny.

V roku 2024 sme sa naďalej zúčastňovali na pravidelných pracovných stretnutiach všetkých zainteresovaných subjektov zo štátnych inštitúcií, samosprávy či mimovládneho a neziskového sektoru, organizovaných na pôde a pod záštitou Úradu vysokého komisára OSN pre utečencov (UNHCR), zameraných najmä na otázky ochrany a inklúzie utečencov na Slovensku. Tiež sme sa zúčastňovali pravidelných pracovných stretnutí organizovaných na pôde a pod záštitou UNICEF (organizácia OSN zameraná na pomoc deťom v núdzi), zameraných špecificky na otázky prístupu detí z Ukrajiny či iných cudzincov k vzdelávaniu.



Na uvedených stretnutiach sa pravidelne dostávame k informáciám z terénu, akým nedostatkom a bariéram odídenci z Ukrajiny na Slovensku priebežne čelia, ako na z toho vyplývajúce potreby odídencov z Ukrajiny štát cez svoje inštitúcie reaguje, resp. nereaguje a diskutujeme, aké riešenia je potrebné prijať na zlepšenie tejto situácie. 

V rámci tejto spolupráce sme sa v roku 2024 zúčastnili viacerých stretnutí zameraných špecificky na ochranu práv osôb so zdravotným postihnutím. Dňa 21. marca 2024 sme sa spolu so zástupcami ministerstiev aktívne zúčastnili okrúhleho stola organizovaného zo strany UNICEF na tému „Podpora detí so zdravotným znevýhodnením na Slovensku: Počas núdze a po nej“. Predmetom diskusie bolo najmä pomenovať úroveň začlenenia detí utečencov so zdravotným postihnutím, zostávajúce výzvy v procese začleňovania a ďalšie kroky, ktoré je potrebné spraviť pri riešení humanitárnych a systémových potrieb pre inklúziu všetkých detí so zdravotným postihnutím (detí utečencov/migrantov aj slovenských detí). Podstatou diskusií bolo tiež zameranie na prechod od krátkodobých k dlhodobým riešeniam.

Dňa 11. decembra 2024 sme sa zúčastnili s príspevkom workshopu a okrúhleho stola organizovaného zo strany UNHCR na tému „Posilnenie inklúzie zdravotne znevýhodnených osôb v komunitných centrách“ – informovaný dialóg o inklúzii osôb so zdravotným postihnutým. Hlavnou témou stretnutia bolo predstavenie UNHCR stratégie na podporu osôb so zdravotným znevýhodnením a kreovanie odporúčaní k témam: situácia detí so zdravotným znevýhodnením v prístupe k vzdelaniu a terapiám, dostupnosť inštitúcií a ubytovacích zariadení pre utečencov so zdravotným znevýhodnením a prístup k sociálnym službám a finančnej podpore poskytovanej vládou Slovenskej republiky.

Veľkou témou roka 2024 bola aj rola samospráv pri integrácii odídencov z Ukrajiny. Je nepochybné, že pre osoby so zdravotným znevýhodnením je lokálna podpora a prístupnosť služieb na komunitnej úrovni kľúčová. Zúčastnili sme sa konferencie organizovanej dňa 13. decembra 2024 Centrom pre výskum etnicity a kultúry v spolupráci s UNHCR na tému Samosprávy a integrácia utečencov a cudzincov.

Predmetom konferencie bolo predstaviť výsledky dosiahnuté v oblasti začleňovania cudzineckých a utečeneckých komunít zo strany mestských samospráv v Senci, Trnave, Trenčíne a Žiline, manuálu získavania štatistických údajov o cudzincoch a utečencoch a etického kódexu práce s týmito skupinami. Diskusia účastníkov sa potom sústredila na pomenovanie úspechov a výziev, ktorým samosprávy čelia a dôležitosť zapájania samotných utečeneckých a cudzineckých komunít do procesu integrácie.

Najdôležitejšou aktivitou však bolo vytvorenie Plánu reakcie na príchod utečencov z Ukrajiny na roky 2025 – 2026, ktorý bol v priebehu roka 2024 pripravovaný pod koordináciou UNHCR Slovensko v spolupráci s 19 humanitárnymi partnermi, z ktorých viac ako polovicu tvorili národné organizácie, ktoré sa podieľajú na poskytovaní humanitárnej pomoci utečencom a utečenkám a budú sa podieľať aj na realizácii samotného plánu. Jeho hlavným cieľom je zabezpečiť systematickú podporu ukrajinským utečencom a utečenkám a domácim komunitám na Slovensku.[footnoteRef:153] [153:  	www.unhcr.org/sk/27625-slovensko-spusta-plan-reakcie-na-prichod-utecencov-z-ukrajiny-na-roky-2025-2026.html.] 


Čo sa týka stavu podpory odídencov z Ukrajiny so zdravotným postihnutím zo strany štátu, vláda SR prijala materiál „Systémové riešenie poskytovania a financovania dodatočných výdavkov súvisiacich s odídencami z Ukrajiny“[footnoteRef:154], ktorý sa zaoberá analýzou aktuálneho stavu podpory poskytovanej štátom odídencom z Ukrajiny a možnosťami tejto podpory zo strany štátu v budúcnosti, a to v oblasti zdravotnej starostlivosti, bývania, vzdelávania a sociálnej pomoci.  [154:  	rokovania.gov.sk/RVL/Material/29358/1.] 


Väčšina našich podnetov, s ktorými sa na nás táto skupina osôb obracia, sa týka naďalej poskytovania tzv. dotácie na podporu humanitárnej pomoci pre osoby so závažným zdravotným postihnutím, pre priznanie ktorej je rozhodujúce posúdenie miery závažnosti zdravotného postihnutia[footnoteRef:155]. V tejto súvislosti sme už v rámci zistení za rok 2023 pomenovali závažné procesné nedostatky nastaveného systému posudzovania, keďže nespĺňa základné štandardy kladené na rozhodovacie procesy v oblasti verejnej správy a navrhli sme opatrenia na jeho nápravu tak v individuálnych prípadoch, ako aj na systémovej úrovni. Tieto zistenia ani navrhované opatrenia však neboli zo strany Ministerstva práce, sociálnych vecí a rodiny SR ani Ústredia práce, sociálnych vecí a rodiny SR reflektované. [155:  	Z platnej právnej úpravy vyplýva, že dotácia patrí len osobe s osobitnou ochranou (dočasné útočisko), ktorá má závažné zdravotné postihnutie aspoň 40 %. Závažnosť zdravotného postihnutia sa posudzuje podľa úrovne ťažkostí, ktoré má osoba z dôvodu zdravotného postihnutia v porovnaní s osobou bez zdravotného postihnutia, a to podľa kritérií a k tomu prislúchajúceho bodového hodnotenia uvedeného v hodnotiacom dotazníku – Zoznam činností na účely určenia miery závažnosti zdravotného postihnutia.] 


Celkovo systém poskytovania dotácie na podporu humanitárnej pomoci pre osoby so závažným zdravotným postihnutím preto naďalej hodnotíme z pohľadu Dohovoru o právach osôb so zdravotným postihnutím negatívne, nakoľko neposkytuje žiadateľom o pomoc spravodlivý, transparentný a korektne nastavený prístup k tejto v zásade humanitárnej pomoci s jasne nastavenými kritériami a garanciami ochrany pred nesprávnym postupom konkrétneho úradu či dokonca konkrétneho pracovníka.

Tieto skutočnosti vnímame citlivo aj preto, že právny status osoby so závažným zdravotným postihnutím nadobúda na svojom význame a v podstate sa stáva pri odídencoch z Ukrajiny alternatívnym statusom k statusu osoby s ťažkým zdravotným postihnutím. Na rozdiel od posúdenia, či má osoba ťažké zdravotné postihnutie, však pri posúdení, či má niekto závažné zdravotné postihnutie, žiadateľ nemá právo na odôvodnenie výsledku posúdenia a nemá právo ho namietať akýmkoľvek opravným prostriedkom.

Prítomnosť tzv. závažného zdravotného postihnutia je relevantnou skutočnosťou nielen pre účely posúdenia nároku na dotáciu, ale aj pre posúdenie trvania nároku na príspevkov na ubytovanie pre odídencov z Ukrajiny.

V súvislosti s týmto príspevkom došlo k nepriaznivej situácii pre osoby so zdravotným postihnutím, keď vláda Slovenskej republiky vo februári 2024 nečakane znížila príspevok na ubytovanie odídencov z Ukrajiny na polovicu, pričom tak spravila bez ohľadu na tých odídencov, ktorí majú zdravotné postihnutie alebo sú v dôchodkovom veku, a teda sú zvlášť zraniteľní a s obmedzenou schopnosťou zabezpečiť si potrebný príjem na úhradu nájomného bývania. Zároveň tieto zmeny vláda SR prerokovala a prijala len pár dní pred tým, než nadobudli účinnosť, teda bez ponechania priestoru dotknutým osobám na prispôsobenie sa.[footnoteRef:156] [156:  	www.komisarprezdravotnepostihnutych.sk/Aktuality/Oznamy/Pomoc-Ukrajine/Stanovisko-k-plosnemu-znizeniu-prispevkov-na-ubyto. ] 


Následne došlo s účinnosťou od 01.07.2024 k prijatiu novej právnej úpravy, podľa ktorej sa príspevok na ubytovanie poskytuje len v obmedzenej dobe po príchode na územie SR s tým, že len zraniteľné osoby, medzi ktoré boli zaradené aj osoby so závažným zdravotným postihnutím, majú nárok poberať príspevok bez časového obmedzenia[footnoteRef:157]. [157:  	www.minv.sk/?tlacove-spravy&sprava=lex-ukrajina-4-od-1-jula-je-ucinna-novela-zakona-o-azyle-adresnejsie-upravujuca-poskytovanie-prispevku-za-ubytovanie-odidencov. ] 


Viacerí odídenci z Ukrajiny, ktorí majú pre svoj zdravotný stav postavenie zraniteľnej osoby s príslušnými nárokmi na ochranu, sa naďalej domáhajú formálneho uznania tohto statusu aj v Slovenskej republike. Faktom je, že v mnohým oblastiach vznikajú osobe so zdravotným postihnutím bariéry v prístupe k verejným službám, pričom osoby s trvalým bydliskom na území SR majú možnosť získať preukaz osoby s ťažkým zdravotným postihnutím[footnoteRef:158], na ktorého držbu je naviazané ďalšie množstvo podporných opatrení pre osoby so zdravotným postihnutím v ďalších oblastiach života (napr. zľavy v doprave, bezplatný alebo zľavnený prístup k verejným službám, osobitné pracovné podmienky u zamestnávateľa). Odídenci z Ukrajiny však naďalej nemajú možnosť o tento preukaz žiadať, a teda ani preukázať svoj status osoby s ťažkým zdravotným postihnutím. Pre širokú oblasť verejných služieb tak nie sú osobami s nárokom na potrebné úpravy či úľavy. [158:  	Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia.] 


Vzhľadom na to, ako je systém ochrany osôb so zdravotným postihnutím v Slovenskej republiky vystavaný, považujeme práve otázku sprístupnenia možnosti získať preukaz osoby s ťažkým zdravotným postihnutím aj pre odídencov z Ukrajiny za kľúčovú pre realizáciu ich práv ako osôb so zdravotným postihnutím a sprístupnenie všetkých vo verejnom priestore existujúcich primeraných úprav, ktoré sú nevyhnutné na ich plné a účinné zapojenie sa a začlenenie do spoločnosti.



	
	3 POMOC UTEČENCOM Z UKRAJINY
	[image: ]

	



	[image: ]
	3 POMOC UTEČENCOM Z UKRAJINY
2.6 Starostlivosť o maloletých a vzdelávanie
	

	



	
	3 POMOC UTEČENCOM Z UKRAJINY
2.6 Starostlivosť o maloletých a vzdelávanie
	[image: ]

	





	

	

	

	

	



112		








	145
[bookmark: _Ref193076505][bookmark: _Toc193813732][bookmark: _Toc4457908]Monitorovanie a prieskum dodržiavania práv 
[bookmark: _Toc193813733]Základné informácie
Komisár pre osoby so zdravotným postihnutím podľa § 10 ods. 1, písm. b). bod 1 a 2 zákona č. 176/2015 Z. z. o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov v znení neskorších predpisov (Zákon o komisároch) monitoruje dodržiavanie práv osoby so zdravotným postihnutím najmä:
1. vykonávaním nezávislého zisťovania plnenia záväzkov vyplývajúcich z medzinárodných zmlúv, ktorými je Slovenská republika viazaná (Dohovor o právach osôb so zdravotným postihnutím (oznámenie Ministerstva zahraničných vecí Slovenskej republiky č. 317/2010 Z. z.), Opčný protokol k Dohovoru o právach osôb so zdravotným postihnutím (oznámenie Ministerstva zahraničných vecí Slovenskej republiky č. 318/2010 Z. z.)),
2. uskutočňovaním systematických návštev miest podľa § 10 ods. 2, písm. h) na účely plnenia národného preventívneho mechanizmu (Dohovor proti mučeniu a inému krutému, neľudskému alebo ponižujúcemu zaobchádzaniu alebo trestaniu (vyhláška ministra zahraničných vecí č. 143/1988 Zb. v znení Opčného protokolu k Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu)).

V tejto kapitole Správy o činnosti komisára pre osoby so zdravotným postihnutím za rok 2024 sú uvedené informácie z monitorovania dodržiavania práv osôb so zdravotným postihnutím podľa Dohovoru o právach osôb so zdravotným postihnutím.

Informácie z monitorovania dodržiavania práv osôb so zdravotným postihnutím podľa Dohovoru proti mučeniu a inému krutému, neľudskému ponižujúcemu zaobchádzaniu alebo trestaniu sú uvedené v tejto správe v Kapitole 5 Národný preventívny mechanizmus. 

Tak ako v predchádzajúcich rokoch, aj v roku 2024 som pokračovala v monitorovaní dodržiavania práv osôb so zdravotným postihnutím v zariadeniach sociálnych služieb s celoročnou pobytovou formou (zariadenia sociálnych služieb) a v zdravotníckych zariadeniach poskytujúcich ústavnú psychiatrickú starostlivosť (psychiatrické zariadenia). 

Spoločne so zamestnancami Úradu komisára pre osoby so zdravotným postihnutím (ÚKOZP) a externými odbornými spolupracovníkmi sme osobne navštívili spolu 14 zariadení, z toho 9 zariadení sociálnych služieb a 5 psychiatrických zariadení.

Tieto návštevy boli zamerané na monitorovanie:
· dodržiavania práv osôb so zdravotným postihnutím podľa Dohovoru, alebo
· plnenia prostriedkov nápravy navrhnutých podľa výsledkov predchádzajúcej monitorovacej činnosti ÚKOZP (opatrenia), alebo
· dodržiavania práv osôb so zdravotným postihnutím v zariadeniach sociálnych služieb v rámci realizácie projektu DIS-CONNECTED neziskovej organizácie Fórum pre ľudské práva.


Z celkového počtu 9 návštev v zariadeniach sociálnych služieb sme 6 z nich navštívili opakovane, s cieľom monitorovať plnenie opatrení. Ostatné zariadenia sociálnych služieb sme navštívili s cieľom monitorovať dodržiavania práv osôb so zdravotným postihnutím.

Z celkového počtu 5 psychiatrických zariadení sme 1 z nich tiež navštívili opakovane za účelom monitorovania plnenia opatrení, ktoré boli zariadeniu navrhnuté ako prostriedky nápravy podľa výsledkov predchádzajúcej monitorovacej činnosti ÚKOZP v roku 2019.

Ako som avizovala v Správe o činnosti komisára pre osoby so zdravotným postihnutím za rok 2023, zamerala som sa v roku 2024 na monitorovanie plnenia navrhnutých opatrení. Takmer pre všetky opakované návštevy zariadení sociálnych služieb boli impulzom informácie o nedostatkoch v poskytovaní sociálnych služieb v týchto zariadeniach. 

ÚKOZP prijal ponuku podieľať sa monitorovacích návštevách v zariadeniach sociálnych služieb v rámci projektu DIS-CONNECTED neziskovej organizácie Fórum pre ľudské práva. V rámci realizácie tohto projektu zamestnanci ÚKOZP navštívili 2 zariadenia sociálnych služieb.

Spolu sme teda navštívili 18 zariadení sociálnych služieb a psychiatrických zariadení.

[bookmark: _Toc193813942]Počet monitorovacích návštev v roku 2024
	Zariadenie
	Počet návštev

	Psychiatrické zariadenia
	7

	Zariadenia sociálnych služieb
	9 + 2 (projekt DIS-CONNECTED)

	Spolu
	18



Ďalej v tejto časti správy o činnosti uvádzam:
· základné východiská monitorovania práv osôb so zdravotným postihnutím, 
· metodiku výkonu a vyhodnocovania monitoringov,
· monitorovanie dodržiavania práv osôb so zdravotným postihnutím v zariadeniach sociálnych služieb a v psychiatrických zariadeniach v roku 2024 podľa vybraných Článkov Dohovoru o právach osôb so zdravotným postihnutím s odkazom na tieto články:
a. Článok 28 – Primeraná životná úroveň a sociálna ochrana,
b. Článok 25 – Zdravie,
c. Článok 12 – Rovnosť pred zákonom,
d. Článok 14 – Sloboda a osobná bezpečnosť,
e. Článok 15 – Ochrana pred mučením alebo krutým, neľudským či ponižujúcim zaobchádzaním alebo trestaním,
f. Článok 16 – Ochrana pred vykorisťovaním, násilím a zneužívaním,
g. Článok 19 – Nezávislý spôsob života a začlenenie do spoločnosti,
· monitorovanie plnenia opatrení navrhnutých v rámci predchádzajúcej monitorovacej činnosti ÚKOZP,
· sumárne vyhodnotenie monitorovaných zariadení.


[bookmark: _Toc193813734]Metodika výkonu a vyhodnocovania monitoringov
[bookmark: _Toc193813735]Základné východiská monitorovania práv osôb so zdravotným postihnutím
Základnými východiskami a právnym rámcom pre monitorovanie dodržiavania práv osôb so zdravotným postihnutím sú predovšetkým medzinárodné dokumenty, ktorými je SR viazaná:
· Dohovor o právach osôb so zdravotným postihnutím (Dohovor) – článok 33 (Vykonávanie Dohovoru na vnútroštátnej úrovni a monitorovanie), podľa ktorého zmluvné strany v súlade so svojim právnym a správnym systémom zachovávajú, posilňujú, zriaďujú alebo ustanovujú na vnútroštátnej úrovni systém zahrňujúci jeden, prípadne viac nezávislých mechanizmov na presadzovanie, ochranu a monitorovanie vykonávania tohto Dohovoru. Pri ustanovovaní alebo zriaďovaní týchto mechanizmov zmluvné strany prihliadajú na zásady týkajúce sa postavenia a činnosti vnútroštátnych inštitúcií na ochranu a podporu ľudských práv (článok 33, odsek 2 Dohovoru).
· Záverečné odporúčania Výboru OSN pre práva osôb so zdravotným postihnutím k Východiskovej správe Slovenskej republiky z 18. apríla 2016.

Zákon č. 176/2015 Z. z. o komisárovi pre deti a o komisárovi pre osoby so zdravotným postihnutím a o zmene a doplnení niektorých zákonov v znení neskorších predpisov (Zákon o komisároch) predstavuje naplnenie záväzku vyplývajúceho z článku 33 ods. 2 Dohovoru.

Komisár pre osoby so zdravotným postihnutím (komisár) podľa § 10 ods. 1, písm. b) bod 1 Zákona o komisároch monitoruje dodržiavanie práv osoby so zdravotným postihnutím vykonávaním nezávislého zisťovania plnenia záväzkov vyplývajúcich z medzinárodných zmlúv, ktorými je Slovenská republika viazaná. V tomto prípade je tou medzinárodnou zmluvou práve Dohovor.

Podľa § 10 ods. 2, písm. a) bod 1 Zákona o komisároch je komisár oprávnený požadovať informácie a údaje aj na účely monitorovania dodržiavania práv osoby so zdravotným postihnutím. 

Komisár pre osoby so zdravotným postihnutím je oprávnený požadovať stanovisko okrem iného aj k výsledku monitorovacej činnosti podľa odseku 1 písm. b) a prijatie opatrení, ak výsledkom posúdenia alebo monitorovacej činnosti je zistenie, že bolo porušené právo osoby so zdravotným postihnutím alebo ohrozené právo osoby so zdravotným postihnutím (§ 10 ods. 2, písm. a), bod 4 Zákona o komisároch).

Podľa § 10 ods. 2, písm. f) Zákona o komisároch je komisár pre osoby so zdravotným postihnutím oprávnený navrhovať prostriedky nápravy aj podľa výsledkov monitorovacej činnosti podľa odseku 1 písm. b).


Orgán verejnej správy, právnická osoba a fyzická osoba – podnikateľ, na ktorých sa vzťahuje pôsobnosť komisára, sú povinní na žiadosť komisára
1. umožniť vstup do objektu orgánu verejnej správy a na miesto, kde sa vykonáva väzba, trest odňatia slobody, detencia, ochranné liečenie, ochranná výchova, ústavné liečenie alebo na miesto, kde sa vykonáva ústavná starostlivosť, výchovné opatrenie, predbežné opatrenie podľa osobitného predpisu,
2. poskytnúť písomné stanovisko, informácie, údaje a kópie spisovej dokumentácie vrátane kópií dokladov, obrazových záznamov, zvukových záznamov alebo obrazovo-zvukových záznamov najneskôr do 20 dní odo dňa doručenia žiadosti, ak nie je dohodnuté s komisárom inak,
3. zabezpečiť vykonanie oprávnení požadovaných komisárom bez zbytočného odkladu, ak nie je dohodnuté s komisárom inak,
4. poskytnúť komisárovi súčinnosť pri výkone jeho pôsobnosti (§ 26 ods. 1, písm. a) Zákona o komisároch).

Ak orgán verejnej správy, právnická osoba a fyzická osoba – podnikateľ, na ktorých sa vzťahuje pôsobnosť komisára, neprijmú prostriedok nápravy navrhnutý komisárom alebo nesplnia povinnosť podľa § 26 ods. 1, komisár oznámi túto skutočnosť ich nadriadenému orgánu; ak orgán verejnej správy nemá nadriadený orgán, komisár predloží informáciu o tejto skutočnosti na rokovanie vlády Slovenskej republiky (§ 26 ods. 2 Zákona o komisároch).

Za obdobie môjho pôsobenia vo funkcii komisárky pre osoby so zdravotným postihnutím opakovane ponúkam najmä samosprávnym krajom, ako zriaďovateľom zariadení sociálnych služieb, osobné prerokovanie mojich zistení. Rovnako to bolo aj v roku 2024. Tieto rokovania považujem za mimoriadne užitočné, jednak pre samotné zariadenie, ktorého sa moje zistenia týkali, ale aj vo všeobecnej rovine. Zaznamenala som však aj, podľa mojej mienky, priveľmi ochranársky prístup samosprávnych krajov k zariadeniam sociálnych služieb, čo môže byť na škodu klientov týchto zariadení. 

Zotrvávanie na ustálenej praxi a postupoch a rezignácia na nové výzvy a trendy v poskytovaní sociálnych služieb môže mať, a aj má, za následok stagnáciu týchto zariadení a koncentrovanie sa len na uspokojovanie základných životných potrieb klientov. 

Neraz som sa stretla s názorom „veď oni už toho veľa nepotrebujú“, ale aj s rutinným prístupom k uspokojovaniu základných životných potrieb klientov, bez záujmu o ich ďalšie potreby. Stretnutia so samosprávnymi krajmi napriek tomu považujem za dobrú platformu a priestor na výmenu informácií, ale aj postojov k ochrane práv osôb so zdravotným postihnutím a ponúknutie „ľudskoprávneho“ pohľadu na tieto práva.

Rovnakú ponuku na osobné prerokovanie výsledkov mojich zistení som adresovala aj psychiatrickým zariadeniam a Ministerstvu zdravotníctva Slovenskej republiky (MZ SR) ako zriaďovateľovi niektorých z nich. S psychiatrickými zariadeniami som v kontakte nielen v súvislosti s monitorovaním práv osôb so zdravotným postihnutím, či plnením navrhnutých opatrení, ale aj v rámci rôznych iných aktivít, napríklad na konferenciách a rokovaniach k vybraným témam. 

Ako príklad možno uviesť tému pomoci pacientom bez rodinného zázemia po skončení hospitalizácie. Tieto stretnutia hodnotím pozitívne a motivujúco pre prijatie a rozvíjanie ľudskoprávneho prístupu k poskytovaniu psychiatrickej starostlivosti.

Oprávnenie predložiť informáciu vláde Slovenskej republiky v prípade neverejných poskytovateľov sociálnych služieb som nevyužila z dôvodu, že zariadenia sociálnych služieb navrhnuté opatrenia priebežne plnia.

Pre monitorovanie dodržiavania práv osôb so zdravotným postihnutím v zariadeniach sociálnych služieb považujem za dôležité uviesť základný vnútroštátny právny rámec, ktorý predstavuje aj zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (Zákon o sociálnych službách), ako aj všetky súvisiace právne predpisy upravujúce podmienky poskytovania sociálnych služieb, najmä z oblasti zdravotníctva, stravovania, stavebných požiadaviek, ochrany pred požiarmi a ďalšie.

Pre monitorovanie dodržiavania práv osôb so zdravotným postihnutím v psychiatrických zariadeniach predstavujú základný právny rámec najmä zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov (Zákon o zdravotnej starostlivosti), ako aj zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (Zákon o poskytovateľoch zdravotnej starostlivosti) a s nimi súvisiace právne predpisy.

[bookmark: _Hlk159835124]Monitorovanie dodržiavania práv osôb so zdravotným postihnutím vo vybraných zariadeniach sociálnych služieb a v psychiatrických zariadeniach vykonali monitorovacie tímy Úradu komisára pre osoby so zdravotným postihnutím (ÚKOZP). Monitorovacie tímy boli zložené zo zamestnancov ÚKOZP a externých odborných spolupracovníkov z odboru psychiatria a psychológia.

Každý člen monitorovacieho tímu vykonal monitorovanie dodržiavania práv osôb so zdravotným postihnutím alebo monitorovanie plnenia navrhnutých opatrení na základe poverenia komisárky pre osoby so zdravotným postihnutím. Monitorovacie tímy boli zložené najmenej z 2 a najviac zo 6 členov.

Každému zariadeniu bolo pred začatím monitoringu dodržiavania práv osôb so zdravotným postihnutím alebo monitoringu plnenia navrhnutých opatrení odovzdané oznámenie o vykonaní takéhoto monitorovania a zároveň vedúci monitorovacieho tímu oboznámil zástupcov zariadenia s postupom monitorovacieho tímu počas výkonu monitoringu. Jedna monitorovacia návšteva v zariadení sociálnych služieb trvala najmenej 1 deň a najviac 2 dni. Väčšiny monitorovacích návštev som sa zúčastnila osobne. V prípade psychiatrických zariadení jedna monitorovacia návšteva trvala najmenej 2 dni a najviac 4 dni. Všetkých som sa zúčastnila osobne. 

Priebeh monitorovacích návštev zostal nezmenený. Členovia monitorovacieho tímu sa tak ako každý rok, oboznámili s:
· vonkajším a vnútornými priestormi zariadenia, z ktorých vyhotovili aj fotodokumentáciu,
· písomnou dokumentáciou zariadenia a klientov alebo pacientov.

Súčasťou monitorovacej návštevy boli tiež rozhovory členov monitorovacieho tímu s vedením zariadenia, s jeho zamestnancami, ako aj s klientmi či pacientmi zariadenia. Po zariadení sa monitorovací tím pohyboval samostatne, alebo v sprievode zamestnancov zariadenia. Aj touto cestou by som rada vyslovila poďakovanie všetkým monitorovaným zariadeniam za vytvorenie priaznivých podmienok pre prácu monitorovacieho tímu a za spoluprácu a súčinnosť pri získavaní potrebných informácií.

Monitorovacia návšteva bola ukončená záverečným rozhovorom členov monitorovacieho tímu s vedením zariadenia a oboznámením vedenia zariadenia s najdôležitejšími zisteniami a s ďalším postupom ÚKOZP. 

Hlavným prostriedkom hodnotenia zariadení zostal tak ako aj v minulých rokoch, súbor nástrojov Svetovej zdravotníckej organizácie Quality Rights Tool Kit, založených na hodnotení a zlepšovaní štandardov kvality a ľudských práv v zariadeniach sociálnych služieb a v psychiatrických zariadeniach. 

Quality Rights Tool Kit je rozdelený do piatich oblastí, ktoré zahŕňajú štandardy a kritériá. Oblasti sú zamerané na články Dohovoru 12 a 14 Rovnosť pred zákonom, Sloboda a osobná bezpečnosť, články 15 a 16 Ochrana pred mučením alebo krutým, neľudským či ponižujúcim zaobchádzaním alebo trestaním a Ochrana pred vykorisťovaním, násilím a zneužívaním, článok 19 Nezávislý spôsob života a začlenenie do spoločnosti, článok 25 Zdravie a článok 28 Primeraná životná úroveň a sociálna ochrana. Všetky oblasti sa skladajú z jednotlivých štandardov a kritérií. Tieto štandardy sú podrobnejšie uvedené pri jednotlivých článkoch Dohovoru. Pri hodnotení vychádza monitorovací tím z dotazníka a od detailného ku komplexnému, to znamená, že najprv sa hodnotia jednotlivé kritériá, a potom sa na základe výsledkov hodnotia štandardy, ktoré sa následne premietajú do hodnotenia celej oblasti.

Nasledujúca Tabuľka 9 obsahuje informácie o metodike vyhodnocovania dosiahnutých výsledkov podľa jednotlivých oblastí a štandardov.

	Oblasť
	Štandard

	Právo na primeranú životnú úroveň
(Článok 28 Dohovoru) 
	Hodnotí sa technický stav budovy, podmienky pre spánok a dostatok súkromia klientov, hygienické podmienky, stravovanie, právo na slobodnú komunikáciu, či zariadenie má stimulujúce prostredie a hodnotí sa spoločenský a osobný život klientov a ich zapojenie do komunity.

	Právo na najvyššiu dosiahnuteľnú úroveň fyzického a duševného zdravia 
(Článok 25 Dohovoru)
	Hodnotí sa dostupnosť zariadenia pre klientov, ktorí potrebujú liečbu a podporu, personálne obsadenie a starostlivosť o klientov, dostupnosť liekov a podpora všeobecného a reprodukčného zdravia klientov.

	Právo na uplatnenie spôsobilosti na práve úkony a právo na slobodu a osobnú bezpečnosť 
(Článok 12 a 14 Dohovoru) 
	Hodnotí sa, či sú preferencie klientov prioritou pri poskytovaní sociálnej služby, postupy a záruky, zahŕňajúce starostlivosť založenú na slobodnom a informovanom súhlase klienta a prístup klientov k osobným informáciám o ich zdraví.

	Ochrana pred mučením a iným krutým, neľudským alebo ponižujúcim zaobchádzaním
(Článok 15 a 16 Dohovoru)
	Hodnotí sa právo klientov na ochranu pred slovným, duševným, telesným alebo sexuálnym týraním a pred fyzickým a citovým zanedbávaním, či sú pre riešenie kríz používané alternatívne metódy namiesto používania obmedzovacích prostriedkov, či sú v zariadení používané medicínske postupy výhradne na základe slobodného a informovaného súhlasu klientov, zaistenie ochrany klientov pred mučením, krutým, neľudských a ponižujúcim zachádzaním a pred inými formami zneužívania či týrania.

	Právo na nezávislý spôsob života a zapojenie do spoločnosti 
(Článok 19 Dohovoru)
	Hodnotí sa, či sú klienti podporovaní v prístupe k miestu, kde môžu žiť a k finančným prostriedkom nevyhnutným pre život v spoločnosti, či majú prístup k vzdelávaniu a pracovným príležitostiam, či je podporované ich právo účasti na politickom a verejnom živote, ako aj dostatočné aktivity klientov v oblasti kultúrnych, náboženských, alebo voľnočasových činností.

V súvislosti s uvedenými článkami Dohovoru sada hodnotiacich nástrojov umožňuje hodnotenie úrovne dosiahnutých výsledkov oblasti plnenia Dohovoru v nasledovných stupňoch, uvedených v Tabuľke 10.

	Úroveň 
	Popis
	Hodnotenie

	
	
	Úrad komisára
	WHO

	Dosiahnutá v plnom rozsahu 
	Hodnotiaci tím našiel dôkazy, že kritériá, štandard, alebo oblasť boli v zariadení plne realizované.
	Dosiahnuté
	A/F
Achieved in full

	Dosiahnutá čiastočne
	Hodnotiaci tím našiel dôkazy, že kritériá, štandard, alebo oblasť boli realizované, ale je potrebné určité zlepšenie.
	Dosiahnuté čiastočne
	A/P
Achieved partially

	Bolo začaté
	Hodnotiaci tím našiel dôkazy o krokoch k splneniu kritéria, štandardu alebo oblasti, ale významné zlepšenie je potrebné.
	Začaté
	A/I
Achievement initiated

	Nebolo začaté
	Hodnotiaci tím nenašiel dôkazy o krokoch ku splneniu kritéria, štandardu, alebo oblasti.
	Nezačaté
	N/I
Not initiated

	Neaplikovateľné, nedá sa posúdiť
	Kritérium, štandard, alebo oblasť sa nevzťahuje na dané zariadenie.
	Nedá sa posúdiť
	N/A
Not applicable



ÚKOZP po ukončení monitorovacej návštevy vypracuje Správu Úradu komisára pre osoby so zdravotným postihnutím (správa). Správa obsahuje konkrétne zistenia a konštatovania porušenia alebo ohrozenia práv osôb so zdravotným postihnutím a zároveň návrh prostriedkov nápravy na odstránenie zistených porušení práv týchto osôb (opatrenia). Správa sa doručuje monitorovaným zariadeniam, ktoré majú možnosť vyjadriť sa k navrhnutým opatreniam a v prípade nesúhlasu s konkrétnymi formuláciami predložiť k nim svoje výhrady. ÚKOZP následne komunikuje so zariadením finálne znenie opatrení. 

Aj pri tejto príležitosti znovu zdôrazňujem, že výsledkom takejto komunikácie môže byť, a aj býva, zmena či úprava formulácie konkrétnych opatrení. Považujem to za správny a už aj osvedčený spôsob ustálenia finálnej verzie správy a dobré východisko pre stotožnenie sa s navrhnutými opatreniami a odporúčaniami zo strany monitorovaných zariadení. Po ustálení konkrétnych znení opatrení ÚKOZP opätovne doručí konečnú verziu správy monitorovanému zariadeniu spolu so žiadosťou o spätnú informáciu o plnení navrhnutých opatrení a odporúčaní v stanovených termínoch. Správy ÚKOZP sú zverejnené na www.komisarprezdravotnepostihnutych.sk (www.komisar.sk).

Väčšina monitorovaných zariadení písomne informuje ÚKOZP v stanovenom termíne o plnení navrhnutých opatrení a odporúčaní. Oproti predchádzajúcim obdobiam konštatujem postupnú zmenu v postoji väčšiny zariadení k plneniu navrhnutých opatrení, najmä väčšiu ochotu ich prijať, a aj viac úsilia zlepšiť kvalitu poskytovaných sociálnych služieb či psychiatrickej starostlivosti. 

V prípade monitorovania plnenia oparení je metodika výkonu a vyhodnocovania monitoringov obdobná. Plnenie navrhnutých opatrení ÚKOZP pravidelne vyhodnocuje posudzovaním stanovísk monitorovaného zariadenia predkladaných ÚKOZP v stanovených termínoch, ako aj následnou osobnou návštevou monitorovaného zariadenia. Cieľom monitorovania plnenia navrhnutých opatrení je najmä zhodnotiť, ako sa zariadeniu podarilo, resp. nepodarilo navrhnuté opatrenia splniť. Prijatie a plnenie navrhnutých opatrení možno považovať za významný prostriedok posilnenia ochrany práv klientov zariadení sociálnych služieb a pacientov psychiatrických zariadení. 

Správa z monitorovania plnenia opatrení obsahuje sumarizáciu opatrení pre monitorované zariadenie, termíny ich plnenia, stanoviská monitorovaného zariadenia predložených ÚKOZP v určených termínoch. Obsahuje tiež posudzovanie súladu písomného vyjadrenia monitorovaného zariadenia so skutočným stavom na základe osobnej návštevy a prípadné nové termíny na splnenie navrhnutých opatrení spolu s ich odôvodnením. Správa sa doručuje aj zriaďovateľovi zariadenia. Ak boli v správe navrhnuté opatrenia aj pre zriaďovateľa monitorovaného zariadenia, je súčasťou správy z monitorovania plnenia prijatých opatrení aj stanovisko tohto zriaďovateľa.

V prípade, že monitorovací tím prehliadkou priestorov zariadenia, rozhovormi s jeho zamestnancami a klientmi či pacientmi zistí porušenia práv osôb so zdravotným postihnutím nad rámec posudzovania plnenia už navrhnutých prostriedkov nápravy, tieto zistenia uvedie v správe z monitorovania plnenia navrhnutých opatrení. Súčasne navrhne aj nové prostriedky nápravy zistených porušení práv osôb so zdravotným postihnutím a požiada o priebežné informácie o ich plnení.

Úroveň dosiahnutých výsledkov, ako aj jej popis a hodnotenie zo strany ÚKOZP, poskytuje monitorovanému zariadeniu priestor na prehodnotenie, zmenu či úpravu jeho postupov na splnenie kritérií, štandardu alebo oblasti a prijatie opatrení na zlepšenie. Tieto tabuľky sú súčasťou každej správy a predstavujú pre monitorované zariadenie vysvetlenie spôsobu hodnotenia úrovne nimi poskytovaných sociálnych služieb či zdravotnej starostlivosti.

Ďalej sú uvedené jednotlivé články Dohovoru (tak ako v predchádzajúcich správach o činnosti) spolu so Záverečnými odporúčaniami Výboru OSN k Východiskovej správe Slovenskej republiky z 18. apríla 2016 ku konkrétnym článkom tohto Dohovoru. Opätovne si dovoľujem využiť túto správu na prezentáciu obidvoch dokumentov v súlade s § 10, ods.1, písm. d) Zákona o komisároch, podľa ktorého komisár pre osoby so zdravotným postihnutím podporuje zvyšovanie povedomia o právach osoby so zdravotným postihnutím v spoločnosti.

Článok 28 – 	Primeraná životná úroveň a sociálna ochrana 
1. Zmluvné strany uznávajú právo osôb so zdravotným postihnutím na primeranú životnú úroveň pre ne aj pre ich rodiny, vrátane dostatočnej výživy, oblečenia a ubytovania a na ustavičné zlepšovanie životných podmienok a podniknú príslušné kroky, ktorými zaručia a presadia uplatňovanie tohto práva bez diskriminácie na základe zdravotného postihnutia. 
2. Zmluvné strany uznávajú právo osôb so zdravotným postihnutím na sociálnu ochranu a na využívanie tohto práva bez diskriminácie na základe zdravotného postihnutia a podniknú príslušné kroky, ktorými zaručia a presadia uplatňovanie tohto práva, vrátane týchto opatrení s cieľom:
a. zabezpečiť osobám so zdravotným postihnutím rovnaký prístup k službám zásobovania obyvateľstva čistou vodou a zabezpečiť im prístup k vhodným a cenovo dostupným službám, pomôckam a k iným formám pomoci pre potreby súvisiace so zdravotným postihnutím; 
b. zabezpečiť osobám so zdravotným postihnutím, najmä ženám a dievčatám so zdravotným postihnutím a starším osobám so zdravotným postihnutím, prístup k programom sociálnej ochrany a k programom znižovania chudoby; 
c. zabezpečiť osobám so zdravotným postihnutím a ich rodinám, ktoré žijú v chudobe, prístup k pomoci od štátu s úhradou výdavkov súvisiacich so zdravotným postihnutím, vrátane vhodného vzdelávania, poradenstva, finančnej pomoci a odľahčovacích služieb; 
d. zabezpečiť osobám so zdravotným postihnutím prístup k programom verejnej bytovej výstavby; 
e. zabezpečiť osobám so zdravotným postihnutím rovnaký prístup k dávkam a programom dôchodkového zabezpečenia.

Záverečné odporúčania Výboru OSN k Východiskovej správe Slovenskej republiky z 18. apríla 2016 k Článku 28 Dohovoru sú uvedené v bode 75. a 76. 

Výbor konštatuje a odporúča:
75. Výbor s hlbokým znepokojením upozorňuje na počty osôb so zdravotným postihnutím, ktoré žijú pod hranicou chudoby, vrátane rómskych rodín a rodín z národnostných menšín, ktoré majú člena so zdravotným postihnutím. 
76. Výbor odporúča, aby zmluvný štát zabezpečil primeranú životnú úroveň pre osoby so zdravotným postihnutím, vrátane osôb pochádzajúcich z etnických menšín a osôb starších ako 65 rokov, s cieľom pravidelne monitorovať programy sociálnej ochrany za účelom sledovania odstránenia chudoby. Výbor ďalej odporúča, aby zmluvný štát venoval pozornosť súvislosti medzi článkom 28 Dohovoru a cieľom udržateľného rozvoja č. 10, úloha 10.2.

Článok 25 – 	Zdravie
Zmluvné strany uznávajú, že osoby so zdravotným postihnutím majú právo na dosiahnutie najlepšieho možného zdravia bez diskriminácie na základe zdravotného postihnutia. Zmluvné strany prijmú všetky príslušné opatrenia, ktorými zabezpečia osobám so zdravotným postihnutím prístup k zdravotnej starostlivosti vrátane liečebnej rehabilitácie, ktoré zohľadňujú rodový aspekt. 

Zmluvné strany musia najmä:
a. poskytovať osobám so zdravotným postihnutím rovnaký rozsah, kvalitu a štandard bezplatnej alebo cenovo dostupnej zdravotnej starostlivosti a programov, ktoré sa poskytujú ostatným osobám, a to aj v oblasti zdravotníckych programov zameraných na sexuálne a reprodukčné zdravie a programov v oblasti verejného zdravia určených pre celú populáciu;
b. poskytovať zdravotnú starostlivosť, ktorú osoby so zdravotným postihnutím, vrátane detí a starších osôb špecificky potrebujú v dôsledku svojho zdravotného postihnutia, a to vrátane včasného zistenia, prípadne intervencie a služby určené na minimalizáciu alebo prevenciu ďalšieho zdravotného postihnutia;
c. poskytovať túto zdravotnú starostlivosť čo najbližšie k miestu bydliska danej osoby vrátane vidieckych oblastí;
d. vyžadovať od zdravotníckych pracovníkov, aby osobám so zdravotným postihnutím poskytovali starostlivosť v tej istej kvalite ako ostatným osobám, a to aj na základe slobodného a informáciami podloženého súhlasu, okrem iného aj zvyšovaním povedomia o ľudských právach, dôstojnosti, nezávislosti a o potrebách osôb so zdravotným postihnutím prostredníctvom odborného vzdelávania a zverejňovania etických noriem pre verejnú aj súkromnú zdravotnú starostlivosť;
e. zakázať diskrimináciu osôb so zdravotným postihnutím pri poskytovaní zdravotného poistenia a životného poistenia, ak toto poistenie povoľuje vnútroštátne právo, a toto poistenie sa musí poskytovať spravodlivým a primeraným spôsobom;
f. zamedziť diskriminačné odopretie zdravotnej starostlivosti alebo zdravotníckych služieb alebo jedla a tekutín na základe zdravotného postihnutia.

Záverečné odporúčania Výboru OSN k východiskovej správe Slovenskej republiky z 18. apríla 2016 k Článku 25 Zdravie sú uvedené v bode 69. a 70. 

Výbor konštatuje a odporúča:
69. Výbor je znepokojený diskrimináciou v prístupe k zdravotnej starostlivosti, a to najmä k službám v oblasti sexuálneho a reprodukčného zdravia, a obmedzeniami pri uplatňovaní slobodného a informovaného súhlasu s liečbou, a to najmä u ľudí s intelektuálnym postihnutím.
70. Výbor odporúča, aby zmluvný štát odstránil fyzické, informačné a komunikačné bariéry v prístupe k zdravotnej starostlivosti, a aby sa služby v oblasti zdravotnej starostlivosti a liečba poskytovali na základe predchádzajúceho slobodného a informovaného súhlasu všetkých osôb so zdravotným postihnutím. Výbor ďalej odporúča, aby zmluvný štát zabezpečil všetkým zdravotníckym a sociálnym pracovníkom odbornú prípravu v oblasti práv zakotvených v Dohovore.

Článok 12 – 	Rovnosť pred zákonom 
1. Zmluvné strany opätovne potvrdzujú, že osoby so zdravotným postihnutím majú kdekoľvek právo na uznanie svojej osoby ako subjektu práva. 
2. Zmluvné strany uznávajú, že osoby so zdravotným postihnutím majú spôsobilosť na právne úkony vo všetkých oblastiach života na rovnakom základe s ostatnými. 
3. Zmluvné strany prijmú príslušné opatrenia, ktoré majú umožniť osobám so zdravotným postihnutím prístup k pomoci, ktorú môžu potrebovať pri uplatňovaní svojej spôsobilosti na právne úkony. 
4. Zmluvné strany zabezpečia, aby všetky opatrenia týkajúce sa uplatňovania spôsobilosti na právne úkony poskytovali primerané a účinné záruky, s cieľom zabrániť zneužitiu v súlade s medzinárodným právom v oblasti ľudských práv. Tieto záruky zabezpečia, aby opatrenia týkajúce sa uplatňovania spôsobilosti na právne úkony rešpektovali práva, vôľu a preferencie danej osoby, aby zabraňovali konfliktu záujmov a nenáležitému ovplyvňovaniu, aby boli primerané a prispôsobené situácii danej osoby, aby sa uplatňovali čo najkratšie, a aby podliehali pravidelnej kontrole zo strany príslušného, nezávislého a nestranného orgánu alebo súdu. Tieto záruky musia byť primerané tomu, do akej miery uvedené opatrenia ovplyvňujú práva a záujmy danej osoby. 
5. V súlade s ustanoveniami tohto článku zmluvné strany prijmú všetky primerané a účinné opatrenia na zabezpečenie rovnakého práva osôb so zdravotným postihnutím vlastniť alebo dediť majetok, spravovať svoje finančné záležitosti a mať rovnaký prístup k bankovým pôžičkám, hypotékam a iným formám finančného úverovania a zabezpečia, aby osoby so zdravotným postihnutím neboli svojvoľne zbavené svojho majetku.

Záverečné odporúčania Výboru OSN k Východiskovej správe Slovenskej republiky z 18. apríla 2016 k Článku 12 Rovnosť pred zákonom Dohovoru sú uvedené v bode 38. a 39. 

Výbor konštatuje a odporúča:
38. Výbor je znepokojený tým, že napriek nedávnym právnym a procesným reformám sa nedostáva rovnosti pred zákonom všetkým osobám so zdravotným postihnutím a odopiera sa im právo voliť, právo uzavrieť manželstvo a založiť rodinu, právo užívať majetok a právo zachovať si plodnosť.
39. Výbor odporúča, aby zmluvný štát zrušil § 10 ods. 1 Občianskeho zákonníka, ktorý upravuje pozbavenie spôsobilosti na právne úkony, a § 10 ods. 2 Občianskeho zákonníka, ktorý upravuje obmedzenie spôsobilosti na právne úkony, a zaviedol podporované rozhodovanie, ktoré rešpektuje autonómiu, vôľu a preferencie jednotlivca.



Článok 14 –	Sloboda a osobná bezpečnosť
1. Zmluvné strany zabezpečia, aby osoby so zdravotným postihnutím na rovnakom základe s ostatnými:
a. využívali právo na slobodu a osobnú bezpečnosť; 
b. neboli nezákonne alebo svojvoľne zbavené slobody, aby každé zbavenie slobody bolo v súlade so zákonom a aby existencia zdravotného postihnutia nebola za nijakých okolností dôvodom na zbavenie slobody. 
2. Zmluvné strany zabezpečia, aby v prípade, ak boli osoby so zdravotným postihnutím akýmkoľvek postupom zbavené slobody, mali na rovnakom základe s ostatnými nárok na záruky v súlade s medzinárodným právom v oblasti ľudských práv a aby sa s nimi zaobchádzalo v zhode s cieľmi a zásadami tohto dohovoru vrátane poskytnutia primeraných úprav.

Záverečné odporúčania Výboru OSN k Východiskovej správe Slovenskej republiky z 18. apríla 2016 k Článku 14 Sloboda a osobná bezpečnosť Dohovoru uvedené v bode 43. a 44. 

Výbor konštatuje a odporúča:
43. Výbor je znepokojený legislatívou, ktorá umožňuje, aby boli osoby so zdravotným postihnutím pozbavené osobnej slobody na základe ich postihnutia. Je tiež znepokojený situáciou, ktorú zažívajú osoby s intelektuálnym a/alebo psychosociálnym postihnutím, ktoré sú podozrivé z účasti na spáchaní trestných činov.
44. Výbor odporúča, aby zmluvný štát zrušil ustanovenia, ktoré umožňujú nedobrovoľnú hospitalizáciu podľa Zákona o zdravotnej starostlivosti a uloženie ústavného ochranného liečenia podľa Trestného zákonníka. Taktiež odporúča, aby zmluvný štát uplatňoval pravidlá náležitého procesu na všetky osoby so zdravotným postihnutím podľa usmernenia Výboru o právach osôb so zdravotným postihnutím na slobodu a bezpečnosť.

Článok 15 – 	Ochrana pred mučením alebo krutým, neľudským či ponižujúcim zaobchádzaním alebo trestaním
1. Nikto nesmie byť vystavený mučeniu ani krutému, neľudskému či ponižujúcemu zaobchádzaniu alebo trestaniu. Predovšetkým nikto nesmie byť bez svojho slobodného súhlasu vystavený lekárskym alebo vedeckým pokusom.
2. Zmluvné strany prijmú všetky účinné legislatívne, Správne, súdne alebo iné opatrenia, aby sa na rovnakom základe s ostatnými zabránilo mučeniu alebo krutému, neľudskému či ponižujúcemu zaobchádzaniu alebo trestaniu osôb so zdravotným postihnutím.

Záverečné odporúčania Výboru OSN k Východiskovej správe Slovenskej republiky z 18. apríla 2016 k Článku 15 Ochrana pred mučením alebo krutým, neľudským či ponižujúcim zaobchádzaním alebo trestaním Dohovoru sú uvedené v bode 45. a 46. 

Výbor konštatuje a odporúča:
45. Výbor je hlboko znepokojený neľudským či ponižujúcim zaobchádzaním s používaním fyzických, mechanických a chemických obmedzení, ako aj s využívaním izolácie a odčlenenia v prípade osôb s psychosociálnymi postihnutiami.
46. Výbor odporúča, aby zmluvný štát okamžite upustil od týchto praktík a zmenil zákony a politiky, ktoré umožňujú využívanie týchto praktík.



Článok 16 – 	Ochrana pred vykorisťovaním, násilím a zneužívaním
1. Zmluvné strany prijmú všetky príslušné legislatívne, správne, sociálne, vzdelávacie a iné opatrenia na ochranu osôb so zdravotným postihnutím tak doma, ako aj mimo domova, pred všetkými formami vykorisťovania, násilia a zneužívania, a to aj so zreteľom na ich rodový aspekt.
2. Zmluvné strany okrem toho prijmú aj všetky príslušné opatrenia, aby zabránili všetkým formám vykorisťovania, násilia a zneužívania tým, že okrem iného zabezpečia primerané formy pomoci a podpory osobám so zdravotným postihnutím a pre ich rodiny a opatrovateľov, zohľadňujúce ich pohlavie a vek, a to aj poskytovaním informácií a osvety o tom, ako predchádzať prípadom vykorisťovania, násilia a zneužívania a ako ich rozpoznávať a nahlasovať. Zmluvné strany zabezpečia, aby podporné služby zohľadňovali vek a rod osoby so zdravotným postihnutím a druh zdravotného postihnutia.
3. V záujme toho, aby sa zabránilo výskytu akýchkoľvek foriem vykorisťovania, násilia a zneužívania, zmluvné strany zabezpečia, aby nezávislé orgány účinne monitorovali všetky zariadenia a programy, ktoré majú slúžiť osobám so zdravotným postihnutím.
4. Zmluvné strany prijmú všetky príslušné opatrenia, vrátane poskytovania podporných služieb na podporenie fyzickej, kognitívnej a psychologickej regenerácie, rehabilitácie a sociálnej reintegrácie osôb so zdravotným postihnutím, ktoré sa stali obeťami akýchkoľvek foriem vykorisťovania, násilia a zneužívania. Táto regenerácia a reintegrácia sa musí uskutočňovať v prostredí, ktoré podporuje zdravie, pohodu, sebaúctu, dôstojnosť a nezávislosť danej osoby a zohľadňuje jej špecifické potreby podmienené rodom a vekom.
5. Zmluvné strany uvedú do praxe účinné zákonodarstvo a politiku, vrátane zákonodarstva a politiky zameraných na ženy a deti, s cieľom zabezpečiť, aby sa prípady vykorisťovania, násilia a zneužívania osôb so zdravotným postihnutím zistili, vyšetrili a v prípade potreby trestne stíhali.

Záverečné odporúčania Výboru OSN k Východiskovej správe Slovenskej republiky z 18. apríla 2016 k Článku 16 Ochrana pred vykorisťovaním, násilím a zneužívaním Dohovoru sú uvedené v bode 47. a 48. 

Výbor konštatuje a odporúča:
47. Výbor je znepokojený tým, že opatrenia na ochranu osôb so zdravotným postihnutím pred násilím v rámci ich domova ako aj mimo neho nie sú dostatočné.
48. Výbor odporúča, aby zmluvný štát zabezpečil, aby legislatíva a politiky, ktoré sa týkajú ochrany osôb pred násilím, obsahovali osobitné odkazy na osoby so zdravotným postihnutím, vrátane prístupného ohlasovania prípadov násilia, služieb na podporu obetí násilia a mechanizmov na riešenie sťažností, ako aj špecializovanú odbornú prípravu polície, sudcov a prokurátorov. Tiež odporúča, aby zmluvný štát zabezpečil, aby sa vo všetkých prípadoch násilia a zneužívania osôb so zdravotným postihnutím, a to najmä žien, dievčat, chlapcov a starších osôb, uplatňovala povinná starostlivosť.

Článok 19 – 	Nezávislý spôsob života a začlenenie do spoločnosti
Zmluvné strany uznávajú rovnaké právo všetkých osôb so zdravotným postihnutím žiť v spoločenstve s rovnakými možnosťami voľby na rovnoprávnom základe s ostatnými, prijmú účinné a primerané opatrenia, ktoré umožnia plné využívanie tohto práva osobami so zdravotným postihnutím a ich plné začlenenie a zapojenie do spoločnosti a zabezpečia, aby:
a. osoby so zdravotným postihnutím mali možnosť zvoliť si miesto pobytu, ako aj to, kde a s kým budú žiť na rovnakom základe s ostatnými, a aby neboli nútené žiť v určitom konkrétnom prostredí;
b. osoby so zdravotným postihnutím mali prístup k celému spektru podporných služieb, či už domácich alebo pobytových a ďalších komunitných podporných služieb, vrátane osobnej asistencie, ktoré sú nevyhnutné pre nezávislý život v spoločnosti a pre začlenenie sa do nej, a ktoré zabraňujú izolácii a segregácii v spoločnosti;
c. komunitné služby a zariadenia pre širokú verejnosť boli za rovnakých podmienok prístupné osobám so zdravotným postihnutím, a aby zohľadňovali ich potreby.

Záverečné odporúčania Výboru OSN k Východiskovej správe Slovenskej republiky z 18. apríla 2016 k Článku 19 Nezávislý spôsob života a začlenenie do spoločnosti Dohovoru sú uvedené v bode 55. až 58. 

Výbor konštatuje a odporúča:
55. Výbor je hlboko znepokojený vysokým počtom inštitucionalizovaných osôb so zdravotným postihnutím, najmä žien so zdravotným postihnutím; tým, že vývin procesu deinštitucionalizácie je príliš pomalý a čiastkový, ako aj pokračujúcimi investíciami z verejných rozpočtov do zariadení a nedostatočným poskytovaním plnej podpory osobám so zdravotným postihnutím, aby mohli viesť vo svojich komunitách nezávislý život.
56. Výbor odporúča, aby zmluvný štát stanovil a realizoval časový harmonogram na zabezpečenie urýchlenia procesu deinštitucionalizácie, vrátane doplnenia ďalších konkrétnych opatrení na zabezpečenie posilnenia komunitných služieb pre všetky osoby so zdravotným postihnutím, a to najmä pre ženy a staršie osoby so zdravotným postihnutím. Zmluvný štát by mal tiež zabezpečiť, aby bolo v súlade s článkom 19 aj čerpanie európskych štrukturálnych a investičných fondov (EŠIF), a aby sa iniciovali nové nadväzujúce národné akčné plány o prechode od inštitucionálneho prostredia k podpore života v komunite s plnou účasťou organizácií osôb so zdravotným postihnutím a organizácií občianskej spoločnosti, a to aj v oblasti monitorovania. Výbor tiež odporúča, aby zmluvný štát už ďalej neprideľoval zdroje z verejného rozpočtu zariadeniam, a aby zdroje prideľoval komunitným službám v súlade s investičnými prioritami Európskeho fondu regionálneho rozvoja (článok 5.9 (a) Nariadenia (EÚ) č. 1303/2013).
57. Výbor je znepokojený geografickými rozdielmi a nerovnomernou finančnou podporou komunitných sociálnych služieb a služieb domácej starostlivosti pre osoby so zdravotným postihnutím, vrátane starších osôb a pomalým tempom procesu odmeňovania zo strany zmluvného štátu. 
58. Výbor odporúča, aby zmluvný štát zabezpečil rovnomerné rozdeľovanie zdrojov na sociálnu starostlivosť s dôrazom na komunitné služby. Výbor tiež odporúča, aby zmluvný štát zabezpečil, aby komunitné sociálne služby a služby domácej starostlivosti boli dostupné vo všetkých regiónoch a vidieckych oblastiach, a aby sa finančné prostriedky prideľovali osobám so zdravotným postihnutím, ktoré ich potrebujú, najmä nezamestnaným osobám alebo osobám s nízkou mzdou.

Ako už bolo uvedené, v roku 2024 som svoju pozornosť zamerala na monitorovanie plnenia opatrení, ktoré som navrhla zariadeniam sociálnych služieb ako prostriedky nápravy zistených porušení práv osôb so zdravotným postihnutím podľa výsledkov predchádzajúcej monitorovacej činnosti ÚKOZP. Z celkového počtu 9 monitorovaných zariadení sociálnych služieb bol v 3 z nich realizovaný monitoring dodržiavania práv osôb so zdravotným postihnutím a v 6 z nich monitoring plnenia navrhnutých opatrení.

Napriek základnému údaju o 9 monitorovaných právnických osobách, ktorými sú zariadenia sociálnych služieb, sme monitorovali podľa druhu sociálnej služby celkovo 19 zariadení sociálnych služieb. Z tohto počtu išlo o 7 domovov sociálnych služieb, 3 zariadenia pre seniorov, 4 špecializované zariadenia, 4 zariadenie podporovaného bývania a 1 zariadenie opatrovateľskej služby. Je to tak preto, že niektorí poskytovatelia sociálnych služieb v jednom objekte zariadenia sociálnych služieb poskytujú viacero druhov sociálnych služieb. Dokonca aj tak, že v jednej dvojlôžkovej izbe je jeden klient napríklad klientom domova sociálnych služieb a druhý je klientom špecializovaného zariadenia. Tieto monitorované zariadenia poskytujú sociálne služby spolu takmer 800 klientom.

K uvedeným monitorovacím návštevám považujem za potrebné uviesť ďalšie 2 návštevy zariadení sociálnych služieb v rámci realizácie projektu DIS-CONNECTED neziskovej organizácie Fórum pre ľudské práva. Projekt DIS-CONNECTED: Prepojené zariadenia a programy na prevenciu násilia páchaného na ženách a deťoch so zdravotným postihnutím (č. 101049690-CERV-2021-DAPHNE), 2023-2025 bol financovaný Európskou úniou. Monitorovacie návštevy boli zamerané na prevenciu zlého zaobchádzania so ženami a deťmi žijúcimi v pobytových sociálnych službách. Na monitorovanie slúžil balík monitorovacích nástrojov v nasledujúcich oblastiach: prostredie; zaistenie bezpečia (vrátane protipožiarnych opatrení); jedlo, oblečenie, komunikačné prostriedky; možnosť vyjadriť sa; prevencia zlého zaobchádzania; rešpekt k rozhodovaniu človeka; kvalita starostlivosti (zdravotnej a obslužnej); udržiavanie závislosti na službe. ÚKOZP sa podieľal aj na vypracovaní správ z týchto monitorovacích návštev. Viac informácií o projekte a jeho výstupoch možno nájsť na forumhr.eu/cs/zeny-a-deti-so-zdravotnym-postihnutim-sr.

V roku 2024 sme teda navštívili spolu 14 objektov poskytovateľov sociálnych služieb, monitorovali sme 5 druhov sociálnej služby v 19 zariadeniach sociálnych služieb. 

Čo sa týka kapacity monitorovaných zariadení sociálnych služieb, najväčším z nich bolo Stredisko sociálnej pomoci mesta Košice (zariadenie pre seniorov) s kapacitou 188 miest, ktoré v čase monitorovacej návštevy poskytovalo sociálne služby 188 klientom. V tomto zariadení bol monitoring dodržiavania práv osôb so zdravotným postihnutím prerušený a ÚKOZP v ňom bude pokračovať v roku 2025. Najmenším monitorovaným zariadením bolo Centrum sociálnych služieb Kežmarok – Ľubica (domov sociálnych služieb) s kapacitou 12 miest. 

Nasledujúca Tabuľka 11 obsahuje základné informácie o monitorovaných zariadeniach, vrátane informácií o druhu poskytovanej sociálnej služby, kapacite zariadenia a dátume monitorovacej návštevy.

[bookmark: _Toc193813945]Monitorovacie návštevy podľa Dohovoru o právach osôb so zdravotným postihnutím v zariadeniach sociálnych služieb v roku 2024[footnoteRef:159] [159:  	Všetky zverejnené údaje sú aktuálne ku dňu vykonania monitoringu v zariadení sociálnych služieb.] 

	
	Zariadenie
	Adresa
	Kraj
	Dátum

	1
	Integračné zariadenie KOR-GYM n. o.
Domov sociálnych služieb: 63 miest
KZP/MO/0251/2024/DSS
	Hertník 85, 
086 42 Hertník
	Prešovský
	23.4.2024

	2
	Centrum sociálnych služieb Kežmarok
Domov sociálnych služieb: 12 miest
KZP/MO/0250/2024/DSS
	Pod lesom 552/6,
060 01 Kežmarok
	Prešovský
	24.4.2024

	3
	Humanity – Centrum sociálnej pomoci 
Domov sociálnych služieb: 42 miest
KZP/MO/0349/2024
	Viničná ulica 679/17, 
971 01 Prievidza
	Trenčiansky
	05.6. 2024

	4
	Stredisko sociálnej pomoci mesta Košice
Zariadenie pre seniorov: 188 miest
KZP/MO/0440/2024/DSS
	Garbiarska 1082/4, 
040 01 Košice – mestská časť Staré Mesto
	Košický
	23.7. 2024

	5
	Centrum sociálnych služieb Zákamenné
Domov sociálnych služieb: 34 miest
Špecializované zariadenie: 38 miest
KZP/MO/0648/2024/DSS
	Ulica Vyšný koniec 559/55, 029 56 Zákamenné
	Žilinský
	16.10.2024

	6
	Slovenský červený kríž, územný spolok Trenčín
Zariadenie pre seniorov: 29 miest
KZP/MO/0658/2024/DSS
	Stromová 2539/5, 
911 01 Trenčín
	Trenčiansky
	31.102024

	7
	„KAMILKA“, Zariadenie sociálnych služieb
Domov sociálnych služieb: 31 miest
Špecializované zariadenie: 55 miest
Zariadenie podp. bývania: 10 miest
KZP/MO/0717/2024/DSS
	Nám. M. R. Štefánika 141/8, 
941 45 Maňa
	Nitriansky
	13.11.2024

	8
	LUMEN – špecializované zariadenie, zariadenie pre seniorov a domov sociálnych služieb
Špecializované zariadenie: 88 miest
Zariadenie pre seniorov: 25 miest
Domov sociálnych služieb: 72 miest
KZP/MO/0773/2024/08R
	Jilemnického 1707/1, 
075 01 Trebišov
	Košický
	05.12.2024

	9
	Teresa Benedicta – Charitný dom Jozefa Machalu
Domov sociálnych služieb: 19 miest
Zariadenie opatrovateľskej služby: 14 miest
KZP/MO/0772/2024/08R
	Paričovská 2745/116, 
075 01 Trebišov
	Košický
	04.12.2024

	10
	Centrum sociálnych služieb Okoč – Opatovský Sokolec 
(projekt DIS-CONNECTED)
Zariadenie podp. bývania: 12 miest,
Špecializované zariadenie: 12 miest
KZP/SU/0382/2024/08R
	Ulica SNP 767/6,
930 28 Okoč
	Trnavský
	13.8.2024

	11
	Zariadenie sociálnych služieb Slatinka (projekt DIS-CONNECTED)
Domov sociálnych služieb: 12 miest
Zariadenie podp. bývania: 11 miest
Zariadenie podp. bývania: 12 miest
KZP/SU/0382/2024/08R
	Haličská cesta 2138/9A, 98403 Lučenec
	Banskobystrický
	12.8 2024





Moje hlavné zistenia sú takmer totožné so zisteniami z predchádzajúceho roka. Opäť som nútená konštatovať, že:
· v zariadeniach sociálnych služieb s celoročným pobytom stále dochádza k porušovaniu práv ich klientov,
· situácia v niektorých z nich sa nezlepšila buď vôbec alebo len minimálne,
· ani niekoľko rokov nepostačovalo na dosiahnutie pokroku, na zlepšenie každodenného života klientov týchto zariadení, často v ich poslednom štádiu života,
· odkázanosť klientov na pomoc inej osoby v zariadeniach sociálnych služieb možno stále vnímať ako jednu z možných príčin porušovania ich práv. 

Najviac monitorovacích návštev bolo vykonaných v Košickom samosprávnom kraji (3), ani jedna nebola vykonaná v Bratislavskom samosprávnom kraji. V prevažnej väčšine zariadení išlo o verejných poskytovateľov sociálnych služieb (9). Nasledujúca Tabuľka 12 obsahuje zoznam monitorovaných zariadení sociálnych služieb podľa samosprávnych krajov a podľa toho, či ide o verejného alebo neverejného poskytovateľa sociálnych služieb.

[bookmark: _Toc193813946]Zoznam monitorovaných zariadení sociálnych služieb v roku 2024 podľa samosprávnych krajov a rozdelenie počtu na verejných a neverejných poskytovateľov sociálnych služieb[footnoteRef:160] [160:  	Všetky zverejnené údaje sú aktuálne ku dňu vykonania monitoringu v zariadení sociálnych služieb.] 

	Kraj
	Verejní poskytovatelia
	Neverejní poskytovatelia
	Spolu

	Košický
	3
	0
	3

	Nitriansky 
	1
	0
	1

	Trenčiansky
	1
	1
	2

	Prešovský
	1
	1
	2

	Žilinský
	1
	0
	1

	Trnavský
	1
	0
	1

	Banskobystrický
	1
	0
	1



Monitorovanie dodržiavania práv sa týkalo 3 zariadení:
1. Integračné zariadenie KOR-GYM, n. o. v Hertníku(Domov sociálnych služieb s kapacitou 63 miest),
2. Centrum sociálnych služieb Kežmarok v Ľubici (Domov sociálnych služieb s kapacitou 12 miest),
3. Stredisko sociálnej pomoci mesta Košice (Zariadenie pre seniorov s kapacitou 188 miest).[footnoteRef:161] [161:  	V zariadení bol monitoring v roku 2024 prerušený a ÚKOZP v ňom bude pokračovať v roku 2025] 


Monitorovanie plnenia navrhnutých opatrení sa týkalo 6 zariadení:
1. HUMANITY – Centrum sociálnej pomoci (Domov sociálnych služieb s kapacitou 42 miest), 
2. Centrum sociálnych služieb Zákamenné (Domov sociálnych služieb s kapacitou 34 miest a špecializované zariadenie s kapacitou 38 miest), 
3. Slovenský červený kríž, územný spolok Trenčín (Zariadenie pre seniorov s kapacitou 29 miest), 
4. „KAMILKA“, Zariadenie sociálnych služieb (Domov sociálnych služieb s kapacitou 31 miest, špecializované zariadenie s kapacitou 55 miest a zariadenie podporovaného bývania s kapacitou 10 miest), 
5. LUMEN – Špecializované zariadenie, zariadenie pre seniorov a domov sociálnych služieb (Špecializované zariadenie: s kapacitou 88 miest, zariadenie pre seniorov s kapacitou 25 miest a domov sociálnych služieb s kapacitou 72 miest) 
6. Teresa Benedicta – Charitný dom Jozefa Machalu v Trebišove (Domov sociálnych služieb s kapacitou 19 miest a zariadenie opatrovateľskej služby s kapacitou 14 miest).

Ako som už uviedla, zaznamenávam postupnú zmenu v postoji zariadení sociálnych služieb k navrhnutým opatreniam a k ich plneniu. Niektoré z nich hneď po skončení monitorovacej návštevy a ešte pred doručením správy ÚKOZP začali realizovať a zrealizovali zásadné zmeny (napríklad „KAMILKA“, zariadenie sociálnych služieb v Mani znížilo počty lôžok na izbách, na ktorých boli viac ako 3 lôžka). 

Zaznamenala som aj podstatnú zmenu vo vnímaní ľudskoprávneho rozmeru poskytovania sociálnych služieb v niektorých zariadeniach. Registrujem postupný odklon od inštitucionálneho modelu ku komunitnému. Narastá počet zariadení, ktoré postupne menia aj rétoriku a menej používajú doteraz zaužívané pojmy ako „umiestnenie“, „režim“, či „PSS“(skratka pre prijímateľa sociálnej služby). Toto zistenie je na jednej strane povzbudzujúce, na druhej strane sa však tým prehlbujú rozdiely medzi zariadeniami sociálnych služieb. Viac sa tak do popredia dostávajú tie, ktoré menej alebo vôbec nereflektujú na nevyhnutné zmeny, ktoré sú potrebné pre zvýšenie kvality sociálnych služieb. V ich slovníku naďalej prevládajú pojmy ako napríklad „ležiak“ (pomenovanie imobilného klienta), „ústav“, „režim“ „oddelenie“ či „chovanec, chovankyňa“. Rovnako denný program v niektorých zariadeniach je prispôsobený potrebám zamestnancov a nie potrebám klientov týchto zariadení. Napríklad večera sa podáva o 16.30 z dôvodu, aby kuchár a ďalší zamestnanci kuchyne „stihli“ upratať kuchyňu a mohli odísť včas z práce. Za určité „indikátory“ pokroku v jednotlivých zariadeniach možno považovať aj individuálne plánovanie. V niektorých zariadeniach sú individuálne plány viac-menej formálne, málo alebo vôbec nereflektujúce osobné ciele klientov. Iné naopak, poskytujú ucelený obraz, od informácie ako si klienti želajú byť oslovovaní zamestnancami zariadenia a ako chcú oni oslovovať zamestnancov, až po konkrétne osobné ciele na konkrétny časový úsek. a samozrejme s vyhodnotením, ako sa cieľ podarilo alebo nepodarilo dosiahnuť a prečo.

Čo sa týka pojmov používaných v tejto časti správy, v prípade zariadení sociálnych služieb som zvolila, a to nielen z dôvodu ľahšej čitateľnosti a zrozumiteľnosti textu, pojem „klient“ namiesto pojmu „prijímateľ sociálnej služby“. V praxi sociálnych služieb sú používané oba a zaznamenala som viacero diskusií o tom, kedy ktorý z nich lepšie vystihuje podstatu vzťahov v sociálnych službách založených na vzájomnej úcte a rešpekte. Používanie pojmu prijímateľ sociálnej služby vo vnútorných predpisoch či iných dokumentoch zariadenia sociálnych služieb a v úradnom styku považujem za plne súladné so Zákonom o sociálnych službách, v bežnom medziľudskom kontakte však plne akceptujem pomenovanie aj oslovenie klient. Ďalej sú pri každom monitorovanom článku Dohovoru uvedené štandardy monitorovania dodržiavania práv osôb so zdravotným postihnutím, stručná charakteristika monitorovaného zariadenia sociálnych služieb, popis monitorovania dodržiavania práv osôb so zdravotným postihnutím, zistené porušenia práv týchto osôb a navrhnuté prostriedky nápravy zistených porušení ich práv.


[bookmark: _Toc193813744]Právo na primeranú životnú úroveň a sociálnu ochranu
(Článok 28 Dohovoru o právach osôb so zdravotným postihnutím)
[bookmark: _Hlk160475878]Štandardom pre monitorovanie dodržiavania práv osôb so zdravotným postihnutím v zariadeniach sociálnych služieb v súvislosti s uvedeným článkom Dohovoru okrem iného je, že budova je v dobrom technickom stave (napr. okná nie sú rozbité, farba na stenách sa nelúpe a pod.), budova je prístupná pre ľudí s telesným postihnutím; osvetlenie budovy (umelé a prirodzené), vykurovanie a vetranie poskytujú komfortné životné prostredie; zariadenie má opatrenia na ochranu osôb pred zranením ohňom a požiarom; klienti majú dobré podmienky pre pohodlný spánok a dostatok súkromia; spálne poskytujú klientom dostatočný životný priestor a nie sú preplnené; muži, ženy, deti a seniori majú k dispozícii oddelené spálne; klienti sa môžu slobodne rozhodnúť, kedy vstanú a kedy pôjdu spať; spálne poskytujú dostatok súkromia; pre klientov je k dispozícii dostatočný počet čistých prikrývok a posteľnej bielizne; klienti si môžu uschovávať osobné veci a mať dostupný a vlastný uzamykateľný priestor na ich uloženie; kúpeľne a toalety sú čisté a funkčné; umožňujú dostatok súkromia a sú oddelené pre mužov a ženy; klienti majú do nich pravidelný prístup; klienti s telesným postihnutím/imobilizačným syndrómom majú zabezpečený prispôsobený a bezbariérový prístup k hygiene a toaletám; klienti dostávajú stravu, nezávadnú pitnú vodu a oblečenie, ktoré vyhovuje ich potrebám a preferenciám; strava a nezávadná pitná voda sú k dispozícii v dostatočnom množstve, v dobrej kvalite a sú primerané kultúrnym preferenciám a zdravotným potrebám; strava sa pripravuje v primeraných podmienkach, priestory pre stravovanie sú kultúrne vhodné a odrážajú stravovacie zvyklosti v komunite; klienti môžu nosiť vlastné oblečenie; ak klienti nemajú svoje vlastné oblečenie, je im zabezpečené dostatočne kvalitné oblečenie; klienti môžu slobodne komunikovať a ich právo na súkromie je rešpektované; klienti môžu slobodne a bez cenzúry využívať komunikačné prostriedky ako sú telefóny, listy, e-maily a pod.; právo klientov na súkromie pri komunikácii je rešpektované, klienti môžu prijímať návštevy, vybrať si s kým sa chcú vidieť, prijímať a chodiť na návštevy v akomkoľvek rozumnom a primeranom čase; klienti sa môžu voľne pohybovať po celom zariadení; zariadenie poskytuje príjemné, pohodlné, stimulujúce prostredie priaznivé pre aktívnu účasť a interakciu; zariadenie disponuje dostatočným vybavením a nábytkom, ktorý je pohodlný a v dobrom stave; jeho dispozícia vedie k interakcii medzi klientami a zamestnancami, medzi klientami a návštevníkmi a medzi klientami navzájom; v zariadení sú špeciálne navrhnuté priestory miestnosti pre voľnočasové aktivity; klienti môžu viesť plnohodnotný spoločenský a osobný život, sú zapojení do aktivít komunity a pod.

Pri posudzovaní plnenia Článku 28 Dohovoru sme sa zamerali na tieto oblasti: budova zariadenia, bezbariérovosť, bezpečnostné podmienky (požiarna bezpečnosť a používanie kamerového systému), izby klientov, hygienické podmienky, hygiena a súkromie klientov, stravovanie, oblečenie klientov, slobodná komunikácia, návštevy, voľnosť pohybu a pobyt na čerstvom vzduchu, stimulujúce prostredie a spoločenský a osobný život. 

Integračné zariadenie KOR-GYM Hertník (IZ KOR-GYM) sídli v priestoroch renesančného kaštieľa. Je to pomerne rozsiahla štvorvežová dvojpodlažná bloková stavba obdĺžnikového pôdorysu so značne zmenenou dispozíciou. Jednou z viacerých rekonštrukcií prešiel v 90-tych rokoch 20. storočia, aby vyhovoval potrebám zariadenia sociálnych služieb.[footnoteRef:162] Budova kaštieľa sa nachádza v bezprostrednej blízkosti kostola sv. Kataríny Alexandrijskej, ktorý zvyknú navštevovať aj klienti zariadenia. Areál kaštieľa je v súčasnosti ohraničený z dvoch strán budovami a z dvoch strán múrom. Zariadenie využíva všetky priestory aj nádvorie prislúchajúce ku kaštieľu. V strede nádvoria sa nachádza hlavná štvorvežová budova, v ktorej sú ubytovaní klienti, budova chránenej dielne – pekárne, záhrada, dva skleníky, športové ihrisko, krytý kruhový výbeh pre kone, pôvodne využívaný na hipoterapiu. V budovách, ktoré ohraničujú priestor kláštora, sa nachádza recepcia, kancelárie vedenia a zamestnancov, kuchyňa, jedáleň, priestory, ktoré sa využívajú na poskytovanie odľahčovacej služby[footnoteRef:163], ubytovanie pre verejnosť a chránená dielňa – práčovňa. [162:  	www.pamiatkynaslovensku.sk. ]  [163:  	Integračné zariadenie KOR-GYM n. o. je jedným z mála zariadení, ktoré poskytuje odľahčovaciu službu.] 

	[image: Obrázok 1 - Pohľad na areál IZ KOR-GYM ]
	



IZ KOR-GYM je poskytovateľom sociálnej služby v domove sociálnych služieb pre 63 klientov. Ide o zariadenie s dlhoročnou tradíciou v poskytovaní sociálnych služieb. Od začiatku monitorovania dodržiavania práv klientov zariadenia aktívne spolupracovalo a komunikovalo s monitorovacím tímom ÚKOZP, operatívne informovalo o opatreniach, ktoré prijalo na odstránenie zistených nedostatkov. Záujem a nasadenie pre zlepšenie každodenného života klientov tohto zariadenia v nadväznosti na odporúčania členov monitorovacieho tímu považujem za potrebné osobitne vyzdvihnúť. Takýto prístup nie je podľa mojich skúseností pravidlom, zaznamenávam však určitý pokrok aj v tejto oblasti.



Čo sa týka bezbariérovosti prostredia zariadenia IZ KOR-GYM možno konštatovať, že hlavná budova je vybavená starším, priestranným, osobným výťahom, ktorý má vymenený ovládací panel a je potrebné na jeho spustenie použiť čip, ktorý má iba personál To ovplyvňuje samostatný pohyb tých klientov, ktorým robí problém použitie schodiska, najmä tých klientov, ktorí sa dokážu bez pomoci inej osoby pohybovať na invalidných vozíkoch. Preto ÚKOZP navrhol zariadeniu niekoľko opatrení na zabezpečenie možnosti voľného pohybu klientov. Rovnako tak v prípade požiarnej bezpečnosti, používania kamier či izieb klientov. Pri izbách bolo navrhnuté opatrenie zabezpečiť, aby izby klientov spĺňali kritéria vyhlášky MZ SR č. 259/2008 Z. z. o minimálnej ploche najmenej 8 m² na jedného ubytovaného a zároveň aby na jednej izbe boli ubytovaní najviac traja klienti. Viacero opatrení sa týkalo hygienických podmienok (dostupnosť hygienických potrieb priamo na toaletách – WC papier, mydlo alebo gél na umývanie rúk a uteráky, alebo papierové utierky na ruky, nefunkčnosti spŕch, absencie WC dosiek na toaletách, nedostatku spŕch a umývadiel vzhľadom na počet klientov na ženskom oddelení). Pri hygiene a súkromí klientov sa navrhnuté opatrenia koncentrovali na uzamykateľnosť priestorov WC a kúpeľní, ich vybavenie otáčacími tabuľkami, ktoré by indikovali, či sú priestory voľné alebo obsadenéa používanie paravánov pri prezliekaní a úkonoch hygieny imobilných klientov. Samostatné opatrenie sa týkalo zrušenia pokynu riaditeľa zariadenia určeného zamestnancom o tom, že „zamestnanci sú oprávnení po vstupe do zariadenia nahliadnuť do tašiek prijímateľov“.

Pri článku 28 Dohovoru bolo zariadeniu navrhnutých celkovo 12 opatrení na odstránenie zistených porušení či ohrození práv jeho klientov.

Centrum sociálnych služieb Kežmarok (CSS Kežmarok) sa nachádza vo väčšom dome v radovej zástavbe rodinných domov v obci Ľubica. V tomto prípade išlo o opakované monitorovanie dodržiavania práv osôb so zdravotným postihnutím. V rámci predchádzajúcej monitorovacej činnosti ÚKOZP bolo tomuto zariadeniu navrhnutých 5 opatrení. 

Opatrenia s týkali supervízie, komunikácie s klientami v ľahko čitateľnom jazyku, začleňovania klientov do pracovného života, usporiadania liekov a zabezpečenia liečebného pedagóga.

Budova zariadenia je trojpodlažná s obytným podkrovím. Je v dobrom technickom stave, bez viditeľných nedostatkov na vonkajšom aj vnútornom vzhľade stien, okien, dverí, podláh a s primeranou orientáciou v spoločných priestoroch (farebné odlíšenie, fotografie klientov na dverách izieb). Menšou nevýhodou je strmšie schodisko. V čase monitorovacej návštevy neboli zaznamenané nedostatky, ktoré by predstavovali ohrozenie klientov zariadenia. V budove zariadenia sa výťah nenachádza. Pre imobilných klientov sú k dispozícii zdvíhacie plošiny/stoličkový výťah na prvé poschodie aj do podkrovia. Sociálne zariadenia sú bezbariérové, a to tak na prvom poschodí, ako aj v podkroví. 

Monitorovací tím mal možnosť osobne sa presvedčiť o spôsobe podávania stravy klientom odkázaným na mixovanú stravu. Jedným zo spôsobov podávania takejto stravy je aj podávanie prostredníctvom dojčenskej fľaše. Zo všeobecne dostupných zdrojov možno získať informácie o podávaní stravy osobám, ktoré majú ťažkosti so samostatnosťou pri prijímaní potravy. Podľa § 6 ods. 2, písm. a) Zákona o sociálnych službách má fyzická osoba právo na poskytovanie sociálnej služby, ktorá svojim rozsahom, formou a spôsobom poskytovania umožňuje realizovať jej základné ľudské práva a slobody, zachováva jej ľudskú dôstojnosť, aktivizuje ju k posilneniu sebestačnosti, zabraňuje jej sociálnemu vylúčeniu a podporuje jej začlenenie do spoločnosti. Podľa článku 3 písm. a) Dohovoru (Všeobecné zásady) sa tento Dohovor zakladá na zásadách, medzi ktoré patrí aj rešpektovanie prirodzenej dôstojnosti, osobnej nezávislosti vrátane slobody voľby a samostatnosti osôb.

Preto som navrhla zariadeniu ako opatrenie zmeniť podávanie stravy u klientov odkázaných na mixovanú stravu v súlade s kultúrou stolovania a stravovania a pri rešpektovaní ich dôstojnosti.

[bookmark: _Toc193646245]V nasledujúcej Tabuľke 13 je uvedené hodnotenie oblasti práva na primeranú životnú úroveň v zariadeniach sociálnych služieb za rok 2024 pre obidve zariadenia a úroveň dosiahnutých výsledkov v oblasti plnenia Článku 28 Dohovoru. Obidve monitorované zariadenia sociálnych služieb dosiahli úroveň dosiahnuté čiastočne (A/P).

[bookmark: _Toc193813947]Hodnotenie oblasti práva na najvyššiu dosiahnuteľnú úroveň fyzického a duševného zdravia v zariadeniach sociálnych služieb za rok 2024
	Zariadenie
	Úroveň dosiahnutých výsledkov v oblasti plnenia Článku 15 a Článku 16 Dohovoru

	Integračné zariadenie KOR-GYM Hertník
	Dosiahnuté čiastočne
	A/P

	Centrum sociálnych služieb Kežmarok
	Dosiahnuté čiastočne
	A/P

[bookmark: _Toc193813745]Právo na najvyššiu dosiahnuteľnú úroveň fyzického a duševného zdravia
(Článok 25 Dohovoru o právach osôb so zdravotným postihnutím)
Štandardom pre monitorovanie práv osôb so zdravotným postihnutím v zariadeniach sociálnych služieb v súvislosti s uvedeným článkom Dohovoru okrem iného je, že zariadenie je dostupné pre každého, kto potrebuje starostlivosť a podporu; zariadenie má odborný a skúsený personál a poskytuje kvalitné sociálne služby (vrátane služieb podpory duševného zdravia); personál zariadenia má dostatočné a rôznorodé zručnosti a znalosti v poskytovaní poradenstva, psychosociálnej rehabilitácie, informovaní, vzdelávaní a podpora prijímateľov sociálnych služieb a ich rodín, blízkych osôb alebo opatrovníkov je orientovaná na podporu nezávislého života a inklúziu/začlenenie do komunity; personál zariadenia je vyškolený a má aj písomné informácie o právach osôb so zdravotným postihnutím; personál je oboznámený s medzinárodnými ľudsko-právnymi štandardami vrátane Dohovoru o právach osôb so zdravotným postihnutím; klienti sú informovaní a majú prístup k mechanizmom/spôsobom pre vyjadrenie ich názorov a pripomienok k poskytovaniu služieb a ich zlepšovaniu; starostlivosť, liečba, podpora, psychosociálna rehabilitácia a ich prepojenie s podpornou sieťou a ďalšími službami sú základnými prvkami individuálneho plánu a prispievajú k schopnostiam klientov žiť nezávisle v komunite; psychotropné lieky sú k dispozícii, sú cenovo dostupné a vhodne používané; k dispozícii sú primerané služby a podpora všeobecného a reprodukčného zdravia.

Pri posudzovaní plnenia Článku 25 Dohovoru sme sa zamerali na tieto oblasti: dostupnosť zariadenia, personálne obsadenie (odbornosť poskytovania sociálnych služieb), starostlivosť o klientov, individuálne plány klientov, dostupnosť liekov a podpora všeobecného a reprodukčného zdravia.

ÚKOZP zistil viacero nedostatkov pri poskytovaní sociálnych služieb a navrhol zariadeniu IZ KOR-GYM spolu 5 opatrení, ktoré sa týkali počtu zamestnancov, zabezpečenia pravidelnej supervízie pre zamestnancov zariadenia či individuálnych plánov klientov. V prípade individuálnych plánov klientov opatrenie smerovalo k tomu, aby vychádzali z individuálnych cieľov klientov a zahŕňali identifikáciu ich individuálnych potrieb, voľbu cieľov individuálneho plánu, voľbu metód dosahovania cieľov individuálneho plánu, plán činností a aktivít napĺňania individuálneho plánu, hodnotenie individuálneho plánu a obsahovali aj program sociálnej rehabilitácie. 

U klientov, u ktorých je predpoklad, že sa dostanú do rizikových situácii, vypracovať v rámci individuálnych plánov aj rizikové plány. Samostatné opatrenie sa týkalo uschovávania liekov (zabezpečiť, aby všetky lieky a liekovky boli uschované v uzamykateľných skrinkách a dodržiavať hygienické postupy pri dávkovaní liekov do liekoviek).

[bookmark: _Toc193646247]V CSS Kežmarok oblasť zabezpečenia zdravotnej starostlivosti upravuje smernica o podpore pri zabezpečení zdravotnej starostlivosti a prevencie v oblasti zdravia. Medzi zásady poskytovania zdravotnej starostlivosti patrí aj právo klienta slobodne si zvoliť svojho lekára. Klienti majú rôznych obvodných lekárov, odborných lekárov – internistu, neurológa, psychiatra či chirurga. Podávanie liekov klientom zariadenie vyznačuje prehľadne, v „ručne“ vedenej evidencii. Keďže ide o zariadenie sociálnych služieb s kapacitou 12 klientov je zdravotná starostlivosť zabezpečovaná dochádzaním klientov k všeobecnému lekárovi aj k špecialistom.

[bookmark: _Toc193646248]Aj v prípade oblasti práva na najvyššiu dosiahnuteľnú úroveň fyzického a duševného zdravia dosiahli, ako uvádza Tabuľka 14 obidve monitorované zariadenia úroveň dosiahnuté čiastočne (A/P).

[bookmark: _Toc193813948]Hodnotenie oblasti práva na primeranú životnú úroveň v zariadeniach sociálnych služieb za rok 2024
	Zariadenie
	Úroveň dosiahnutých výsledkov v oblasti plnenia Článku 25 Dohovoru

	Integračné zariadenie KOR-GYM Hertník
	Dosiahnuté čiastočne
	A/P

	Centrum sociálnych služieb Kežmarok
	Dosiahnuté čiastočne
	A/P





[bookmark: _Toc193813746]Právo na uplatnenie spôsobilosti na práve úkony a právo na slobodu a osobnú bezpečnosť
(Článok 12 a Článok 14 Dohovoru o právach osôb so zdravotným postihnutím)
Štandardom pre monitorovanie práv osôb so zdravotným postihnutím v zariadeniach sociálnych služieb v súvislosti s uvedeným článkom Dohovoru okrem iného je, že preferencie a želania klientov týkajúce sa miesta a formy podpory a starostlivosti sú vždy prioritou pri poskytovaní služieb; prijatie a starostlivosť v zariadení sú založené na slobodnom a informovanom súhlase prijímateľov sociálnych služieb (vrátane zmluvy o poskytovaní sociálnych služieb); zariadenie má vnútorné opatrenia, procesy a ochranné mechanizmy na prevenciu detencie a starostlivosti bez slobodného a informovaného súhlasu; klienti môžu uplatňovať svoju spôsobilosť na právne úkony a sú v tejto oblasti podporovaní alebo majú možnosť vrátenia spôsobilosti na právne úkony; personál zaobchádza a komunikuje s klientami vždy s rešpektom a úctou, pričom uznáva ich schopnosť porozumieť informáciám, rozhodovať sa a voliť; klienti majú právo na dôvernosť/mlčanlivosť a prístup k osobným informáciám o svojom zdraví; zariadenie poskytuje zrozumiteľným a vyčerpávajúcim spôsobom písomné a verbálne informácie o právach klientov; klienti majú prístup k informáciám v ich osobnej zložke a zdravotnej dokumentácii; informácie o klientoch sú uchovávané ako dôverné.

Pri posudzovaní plnenia Článku 12 Článku 14 Dohovoru sme sa zamerali na tieto oblasti: preferencie a želania klientov, spôsobilosť na právne úkony, finančné prostriedky klientov a prístup k osobným informáciám.

IZ KOR-GYM patrí medzi tie zariadenia sociálnych služieb, ktoré vykonávajú funkciu opatrovníka klientom, ktorým poskytujú sociálnu službu. V zariadení sa nachádza 52 klientov pozbavených spôsobilosti na právne úkony, 4 klienti sú obmedzení v spôsobilosti na právne úkony, 6 klientov je svojprávnych. U 44 klientov je opatrovníkom zariadenie, u 11 klientov sú to rodinní príslušníci a u jedného klienta je opatrovníkom obec. Až 48 klientov si zvolilo dôverníka. Preto jedným z 5 navrhnutých opatrení bolo, aby zariadenie u takýchto klientov podalo návrh na zmenu osoby opatrovníka. Ďalej ÚKOZP navrhol zariadeniu ukončiť uplatňovanie úhrady nedoplatku za poskytované sociálne služby koncom kalendárneho roka z nahromadeného chráneného zostatku z príjmu klienta a prepracovať vnútornú smernicu zariadenia „O stanovení výšky úhrady za poskytovanie sociálnych služieb v Domove sociálnych služieb.“ a tiež zosúladiť ceny za činnosti uvedené v zmluvách o poskytovaní sociálnej služby s cenníkom zariadenia, s cenníkom nadštandardných služieb zariadenia a s cenami uvedenými vo vnútornej smernici „Určenie úhrady za poskytovanú sociálnu službu“. Samostatné opatrenie sa týkalo dostupnosti dokumentov ako jedálny lístok, domáci poriadok, denný harmonogram aj v ľahko čitateľnej forme a zabezpečenia uzamykateľných skriniek do izieb klientov pre úschovu dokladov totožnosti a rozvoj zručnosti nakladať so svojimi dokladmi zahrnúť do individuálnych plánov klientov. 

CSS Kežmarok tiež patrí medzi tie zariadenia sociálnych služieb, ktoré je poskytovateľom sociálnych služieb a zároveň opatrovníkom klientom (8), ktorým sociálnu službu poskytuje. Preto mu bolo ako opatrenie navrhnuté podať návrh na súd na zmenu osoby opatrovníka u tých klientov, ktorým je za opatrovníka ustanovené zariadenie sociálnych služieb. Ako čiastočne pozitívne zistenie vnímam fakt, že pri viacerých klientoch (3) bol podaný na súd návrh na zmenu rozhodnutia, a to z pozbavenia spôsobilosti na právne úkony na obmedzenie spôsobilosti na právne úkony. V tomto prípade však apelujem na zariadenie, aby poskytlo klientom potrebnú podporu a pomoc a dôsledne zvážilo možnosť navrátenia spôsobilosti na právne úkony a zahrnulo túto novú situáciu do individuálneho plánovania. Ako pozitívum vnímam úsilie CSS Kežmarok v roku 2023 vo veci navrátenia spôsobilosti na právne úkony u jedného klienta.

Obidve monitorované zariadenia majú rezervy v oblasti uplatňovania práva na spôsobilosť na právne úkony. Hodnotenie tejto oblasti je uvedené v nasledujúcej Tabuľke 15.

[bookmark: _Toc193813949]Hodnotenie oblasti práva na uplatňovanie spôsobilosti na právne úkony, rovnosti pred zákonom, osobnej slobody a osobnej bezpečnosti v zariadeniach sociálnych služieb za rok 2024
	Zariadenie
	Úroveň dosiahnutých výsledkov v oblasti plnenia Článku 15 a Článku 16 Dohovoru

	Integračné zariadenie KOR-GYM Hertník
	Začaté
	A/I

	Centrum sociálnych služieb Kežmarok
	Dosiahnuté čiastočne
	A/P





[bookmark: _Toc193813747]Ochrana pred mučením a iným krutým, neľudským alebo ponižujúcim zaobchádzaním
(Článok 15 a Článok 16 Dohovoru o právach osôb so zdravotným postihnutím)
Štandardom pre monitorovanie práv osôb so zdravotným postihnutím v zariadeniach sociálnych služieb v súvislosti s uvedeným článkom Dohovoru okrem iného je, že klienti majú právo na ochranu pred slovným, duševným, telesným alebo sexuálnym týraním, zneužívaním a pred fyzickým a citovým zanedbávaním; zamestnanci zaobchádzajú s klientmi ľudsky, dôstojne a s úctou; v zariadení sú prijaté náležité opatrenia, aby nedochádzalo k žiadnemu týraniu a zneužívaniu; klienti nie sú vystavení izolácii alebo obmedzujúcim prostriedkom; zariadenie uplatňuje alternatívne riešenia namiesto používania izolácie alebo obmedzenia a zamestnanci sú vyškolení v de-eskalačných technikách, krízovej intervencii, plánovaní rizík a predchádzaní utrpeniu prijímateľov sociálnych služieb alebo zamestnancov; hodnotenie de-eskalačných techník je realizované a konzultované s klientmi tak, aby boli identifikované spúšťače a faktory, ktoré môže vnímať prijímateľ sociálnych služieb ako nápomocné v predchádzaní krízam a aby boli definované preferované metódy krízovej intervencie; akékoľvek prípady izolácie alebo obmedzovacích prostriedkov sú zaznamenávané (napr. dĺžka trvania obmedzovacieho prostriedku, register telesných a netelesných obmedzení) a hlásené vedúcim pracovníkom; prijímatelia sociálnych služieb sú informovaní a majú prístup k postupom podávania podnetov a sťažností na báze dôvery, taktiež k externému nezávislému úradu zaoberajúcemu sa ochranou pred zanedbávaním, zneužívaním, izoláciou alebo obmedzovaním, prijatím a umiestnením do zariadenia bez informovaného a slobodného súhlasu; klienti sú chránení pred negatívnymi dôsledkami nimi podaných sťažností.

Monitorovanie dodržiavania práv osôb so zdravotným postihnutím priznaných týmito článkami Dohovoru sa sústredilo na posúdenie prístupu zamestnancov ku klientom, na používanie prostriedkov telesného a netelesného obmedzenia a na existenciu a možnosti uplatnenia sťažnostných mechanizmov v zariadeniach sociálnych služieb.

Pri posudzovaní plnenia Článku 15, Článku 16 Dohovoru sme sa zamerali najmä na tieto oblasti: prístup zamestnancov ku klientom, používanie prostriedkov netelesného a telesného obmedzenia a sťažnostné mechanizmy.

V IZ KOR-GYM neboli zaznamenané prejavy slovného, duševného, telesného alebo sexuálneho týrania, či zneužívania a ani prejavy fyzického a citového zanedbávania. Napriek priateľskej a bezprostrednej atmosfére v zariadení ÚKOZP konštatoval niekoľko pochybení, ktoré sa týkali absencie zaznamenávania používania všetkých prostriedkov telesného a netelesného obmedzenia klienta do registra obmedzení a navrhol zariadeniu ako opatrenie, zosúladiť tieto záznamy s podmienkami podľa Zákona o sociálnych službách. Ďalšie opatrenie sa týkalo povinnosti oznamovať určeným osobám v súlade so Zákonom o sociálnych službách každé použitie telesného a netelesného obmedzenia klienta, do ôsmich dní po jeho použití. Vo vzťahu k sťažnostnému mechanizmu opatrenie smerovalo k doplneniu domáceho poriadku a smernice o vybavovaní sťažností a podnetov klientov, ako aj k postupu zariadenia po podaní sťažnosti klientom a povinnosti oboznámiť klientov o tomto postupe. Z týchto dôvodov ÚKOZP navrhol zariadeniu 4 opatrenia na nápravu zistených porušení práv osôb so zdravotným postihnutím.

Ani v CSS Kežmarok neboli nezaznamenané prejavy slovného, duševného, telesného alebo sexuálneho týrania či zneužívania a ani prejavy fyzického a citového zanedbávania. Jedno z navrhnutých opatrení smerovalo k zlepšeniu sťažnostného mechanizmu. Schránky na podávanie sťažností a podnetov boli umiestnené na mieste ťažko dostupnom pre klientov a vo výške mimo dosahu klientov. V zariadení absentovali informácie pre klientov o ľudskoprávnych inštitúciách, na ktoré majú možnosť sa obrátiť v prípade, že sa domnievajú, že boli porušené alebo ohrozené ich ľudské práva. Preto bolo zariadeniu navrhnuté opatrenie sprístupniť takého informácie klientom aj v ľahko zrozumiteľnej forme.

Obidvom monitorovaným zariadeniam sa v oblasti práva na ochranu pred mučením alebo krutým, neľudským či ponižujúcim zaobchádzaním alebo trestaním a ochrana pred vykorisťovaním, násilím a zneužívaním podarilo, ako uvádza Tabuľka 16, dosiahnuť úroveň dosiahnuté čiastočne (A/P).

[bookmark: _Toc193813950]Hodnotenie oblasti práva na ochranu pred mučením alebo krutým, neľudským či ponižujúcim zaobchádzaním alebo trestaním a ochrana pred vykorisťovaním, násilím a zneužívaním v zariadeniach sociálnych služieb za rok 2024
	Zariadenie
	Úroveň dosiahnutých výsledkov v oblasti plnenia Článku 15 a Článku 16 Dohovoru

	Integračné zariadenie KOR-GYM Hertník
	Dosiahnuté čiastočne
	A/P

	Centrum sociálnych služieb Kežmarok
	Dosiahnuté čiastočne
	A/P





[bookmark: _Toc193813748]Právo na nezávislý spôsob života a začlenenie do spoločnosti
(Článok 19 Dohovoru o právach osôb so zdravotným postihnutím)
Štandardom pre monitorovanie práv osôb so zdravotným postihnutím v zariadeniach sociálnych služieb, v súvislosti s uvedeným článkom Dohovoru, okrem iného je, že klienti sú podporovaní v získaní prístupu k miestu, kde môžu žiť a majú finančné prostriedky nevyhnutné na život v komunite; majú prístup ku vzdelávaniu a k pracovným príležitostiam; zariadenie podporuje právo prijímateľov sociálnych služieb zúčastňovať sa politického a verejného života a slobodu združovania; zamestnanci pomáhajú prijímateľom sociálnych služieb s uplatňovaním ich volebného práva; klienti sú podporovaní v účasti na spoločenských, náboženských a voľnočasových aktivitách; zamestnanci informujú klientov o dostupných možnostiach spoločenských, kultúrnych, náboženských a voľnočasových aktivít; zamestnanci podporujú klientov v účasti na kultúrnych a náboženských aktivitách, ktoré si sami vybrali.

Pri posudzovaní plnenia Článku 19 Dohovoru sme sa zamerali najmä na tieto oblasti: podpora nezávislého života klientov, prístup k vzdelávania a pracovným príležitostiam, právo na účasť na politickom a verejnom živote a aktivity klientov. 

ÚKOZP vysoko oceňuje, že IZ KOR-GYM veľmi úspešne podporuje klientov v nezávislom spôsobe života. Podľa informácií vedenia zariadenia 17 klientov sa vrátilo späť do rodinného prostredia. Jedenásť klientov je pracovne aktívnych, štyria pracujú v chránenej dielni – pekárni, šiesti v chránenej dielni – práčovni. Jeden klient pracuje mimo areálu kaštieľa v mäsokombináte a jeden klient pracuje na recepcii zariadenia. Pracujúci klienti sú hrdí na to, že pracujú a zarábajú si. Už z názvu zariadenia vyplýva, že na integráciu klientov do bežného života sa kladie dôraz. Z rozhovorov so štatutárnymi zástupcami zariadenia, ale aj na základe výtvarných prác klientov, ktoré dotvárajú interiér zariadenia, možno vyvodiť záver, že v zariadení žijú talentovaní umelci, ktorí majú priestor na rozvíjanie svojho talentu. Kresba kaštieľa v Hertníku, ktorej autorom je jeden klient zariadenia sa nachádza na ručne maľovanej cyklomape Horného Šariša, ktorá je v predaji v rôznych e-shopoch kníhkupectiev. Zariadenie sa zúčastňuje rôznych predajných výstav a trhov, kde ponúkajú výrobky klientov na predaj. Zástupcovia zariadenia vnímajú uvedenie chránených dielní do prevádzky ako plnohodnotnú integráciu klientov do prirodzeného života. Z klientov, ktorí boli odkázaní na starostlivosť, sa tak stali zamestnanci zariadenia a ich kolegovia. Zariadenie sa snaží klientov socializovať a zapájať do komunity, podporuje ich prechod do nezávislejšieho spôsobu života a buduje u klientov vysokú mieru nezávislosti. Monitorovací tím považuje takýto prístup zariadenia za príkladný z hľadiska napĺňania záväzkov vyplývajúcich z článku 19 Dohovoru (Nezávislý spôsob života a začlenenie do spoločnosti) a z dlhodobého hľadiska viedol u niektorých klientov k úplnému osamostatneniu a návratu do svojho rodinného prostredia. 

Preto ÚKOZP pri tomto článku Dohovoru nenavrhol pre IZ KOR-GYM žiadne opatrenie.



	[bookmark: _Toc193813980]Cyklomapa Horného Šariša
	

	[image: Obrázok 7 - Cyklomapa Horného Šariša]
	



V CSS Kežmarok monitorovací tím zaznamenal výnimočnú podporu klientov v rozvíjaní ich zručností a využitie viacerých druhov zvierat pri aktivitách klientov. Na tento účel využíva okrem vtákov, mačky napr. aj plazy. Zamestnanec zariadenia vhodným spojením svojich záľub a zamestnania priniesol klientom zariadenia viaceré možnosti aktivít, ktoré nie sú zvyčajné v iných zariadeniach. ÚKOZP preto ani pre CSS Kežmarok nenavrhol pri tomto článku Dohovoru žiadne opatrenie.

	[bookmark: _Toc193813981]Priestory na aktivizáciu klientov v CSS Kežmarok
	

	[image: Obrázok 8 - Priestory na aktivizáciu klientov v CSS Kežmarok]
	




	[bookmark: _Toc193813982]Ukážky aktivít klientov v CSS Kežmarok
	

	[image: Obrázok 9 - Ukážky aktivít klientov v CSS Kežmarok ]
	[image: Obrázok 9 - Ukážky aktivít klientov v CSS Kežmarok]
	



[bookmark: _Toc193646252]V hodnotení oblasti práva na nezávislý spôsob života a začlenenie sa do spoločnosti obidve zariadenia sociálnych služieb dosiahli, ako je uvedené v Tabuľke 17, úroveň dosiahnuté (A/F).

[bookmark: _Toc193813951]Hodnotenie oblasti práva na nezávislý spôsob života a začlenenie sa do spoločnosti v zariadeniach sociálnych služieb za rok 2024
	Zariadenie
	Úroveň dosiahnutých výsledkov v oblasti plnenia Článku 15 a Článku 16 Dohovoru

	Integračné zariadenie KOR-GYM Hertník
	Dosiahnuté
	A/F

	Centrum sociálnych služieb Kežmarok
	Dosiahnuté
	A/F



V nasledujúcej tabuľke je uvedený sumár navrhnutých opatrení pre monitorované zariadenia podľa jednotlivých článkov Dohovoru. Najviac opatrení bolo navrhnutých pri Článku 28 Dohovoru. Ako už bolo uvedené, zariadenia sociálnych služieb majú stále rezervy pri napĺňaní záväzkov vyplývajúcich z tohto článku Dohovoru. Materiálne a priestorové podmienky zariadení sociálnych služieb stále nie sú úplne vyhovujúce pre ich kvalitné poskytovanie. Investičný a bezpečnostný dlh je v prípade zariadení sociálnych služieb stále evidentný a vyžaduje a bude vyžadovať ešte veľa úsilia aj financií na jeho odstránenie. Aj tento aspekt poskytovania sociálnych služieb si v plnom rozsahu uvedomujem, nie je však možné naň pri monitorovaní dodržiavania práv osôb so zdravotným postihnutím prihliadať. 

Ako pozitívne zistenie vnímam ambície viacerých zariadení a ich zriaďovateľov zlepšiť každodenný život klientov zariadení aj investíciami do materiálnych a priestorových podmienok. Žiadne opatrenie nebolo navrhnuté pri Článku 19 Dohovoru. Prístup obidvoch zariadení pri plnení tohto článku Dohovoru možno hodnotiť ako inšpiratívny aj pre ďalšie zariadenia sociálnych služieb.

V nasledujúcej Tabuľke 18 je uvedený sumár navrhnutých opatrení podľa jednotlivých článkov Dohovoru, a to osobitne pre každé monitorované zariadenie.

[bookmark: _Toc193813952]Sumár navrhnutých opatrení
	Článok Dohovoru
	IZ KOR-GYM
Počet navrhnutých opatrení
	CSS Kežmarok – Ľubica
Počet navrhnutých opatrení
	Spolu

	Článok 28
	12
	1
	13

	Článok 25
	5
	0
	5

	Článok 12 a 14
	5
	1
	6

	Článok 15 a 16
	4
	2
	6

	Článok 19
	0
	0
	0

	Spolu
	26
	4
	30



V nasledujúcej Tabuľke 19 sú uvedené termíny plnenia navrhnutých opatrení. Termíny boli navrhnuté tak, aby ich plnenie zodpovedalo reálnym možnostiam obidvoch zariadení.

[bookmark: _Toc193813953]Termíny navrhnutých opatrení
	Článok Dohovoru
	IZ KOR-GYM
Počet navrhnutých opatrení
	CSS Kežmarok – Ľubica
Počet navrhnutých opatrení

	Ihneď 
	13
	3

	30. apríla 2025
	10
	0

	30. júna 2025
	0
	0

	31.decembra 2025
	3
	1

	Spolu
	26
	4



Zo sumarizácie hodnotenia monitorovaných zariadení sociálnych služieb možno vyvodiť záver, že ide o zariadenia, ktoré sú v hodnotiacej škále na úrovni začaté (A/I), dosiahnuté čiastočne (A/P) a dosiahnuté (A/F), čo je podľa môjho názoru pozitívne zistenie. Ani jedno z monitorovaných zariadení nebolo hodnotené v škále nezačaté.

[bookmark: _Toc193813954] Prehľad percentuálneho podielu odsúdených a obvinených s vybranými diagnózami zo všetkých odsúdených a obvinených
	Zariadenie sociálnych služieb
	Úroveň dosiahnutých výsledkov v oblasti plnenia Dohovoru

	
	Čl. 28
	Čl. 25
	Čl. 12 a Čl. 14
	Čl. 15 a Čl. 16
	Čl. 19

	Integračné zariadenie KOR-GYM Hertník
	A/P
	A/P
	A/I
	A/P
	A/F

	Centrum sociálnych služieb Kežmarok
	A/P
	A/P
	A/P
	A/P
	A/F





[bookmark: _Toc193813749]Monitorovanie plnenia opatrení navrhnutých zariadeniam sociálnych služieb v predchádzajúcom období
V roku 2024 som pokračovala v monitorovaní plnenia opatrení navrhnutých v rámci predchádzajúcej monitorovacej činnosti (monitorovanie plnenia opatrení) v oblasti dodržiavania práv osôb so zdravotným postihnutím v zariadeniach sociálnych služieb. 

Tak, ako som uviedla v Správe o činnosti komisára pre osoby so zdravotným postihnutím za rok 2023, plneniu navrhnutých opatrení venujem stálu pozornosť. Pravidelne hodnotím predkladané písomné vyjadrenia zariadení sociálnych služieb, v ktorých ma informujú o pokroku, ktorý dosiahli v plnení opatrení. Monitorovaním plnenia opatrení nielen posudzovaním predložených informácií, ale aj osobnou návštevou, zisťujem súlad medzi informáciami a skutočným stavom.

Čo sa týka obdobia, ktoré uplynulo od poslednej návštevy v zariadení, z nasledujúcej tabuľky vyplýva, že od poslednej monitorovacej návštevy uplynulo najviac 7 rokov a najmenej 3 roky. Rozdiely v pokroku v zlepšovaní kvality poskytovaných sociálnych služieb alebo jej udržaní sú medzi zariadeniami evidentné. Je to vidieť aj na počte splnených opatrení. 

V nasledujúcej tabuľke sú uvedené zariadenia sociálnych služieb, ktoré som opakovane navštívila v roku 2024 s cieľom monitorovať plnenia opatrení, vrátane dátumu mojej predchádzajúcej návštevy týchto zariadení (uvedený v zátvorke).

[bookmark: _Toc193813955]Počet opatrení podľa zariadení s vyhodnotením v členení – splnené, nesplnené, čiastočne splnené a v plnení
	Zariadenie sociálnych služieb
	Počet opatrení 
	Splnené 
	Nesplnené
	Čiastočne splnené
	V plnení

	Centrum sociálnej pomoci HUMANITY, Prievidza, Veľká Lehôtka 
(11. decembra 2017)
	15
	5
	2
	1
	7

	Centrum sociálnych služieb Zákamenné 
(19. novembra 2017)
	6
	1
	2
	1
	2

	Slovenský červený kríž, územný spolok Trenčín 
(16. novembra 2018)
	9
	0
	4
	5
	0

	„KAMILKA“ zariadenie sociálnych služieb
(21. júla 2021)
	15
	0
	5
	9
	1

	LUMEN – Špecializované zariadenie, zariadenie pre seniorov a domov sociálnych služieb
(14. októbra 2017)
	11
	3
	4
	4
	0

	Charitný dom J. Machalu (Teresa Benedicta)
Trebišov 
(04. októbra 2017)
	13
	5
	2
	6
	0

	Spolu 
	69
	14
	19
	26
	10





S poľutovaním musím konštatovať, že ani jednému zo 6 zariadení sociálnych služieb, kde som sa zamerala na monitorovanie plnenia opatrení, sa nepodarilo splniť všetky z nich. Jedno zo zariadení nesplnilo žiadne z 9 navrhnutých opatrení (Slovenský červený kríž, územný spolok Trenčín). 

Rovnako zariadeniu „KAMILKA“ sa nepodarilo splniť žiadne z 15 navrhnutých opatrení. Pri obidvoch však možno konštatovať vyšší počet čiastočne splnených opatrení. Pri Slovenskom červenom kríži Trenčín je to 5 z 9 navrhnutých opatrení a pri zariadení „KAMILKA“ je to 9 z 15 navrhnutých opatrení. 

Najväčší pokrok vo zvýšení kvality sociálnych služieb a prístupu monitorovaných zariadení ku klientom možno vidieť v zariadení Centrum sociálnej pomoci HUMANITY v Prievidzi, ktorému sa podarilo splniť 5 z 15 opatrení a 7 opatrení zostáva v plnení. Obdobne možno hodnotiť pokrok pri Charitnom dome J. Machalu v Trebišove, ktorému sa podarilo splniť 5 z 13 opatrení a čiastočne splniť 6 opatrení.

Z celkového počtu 69 navrhnutých opatrení sa podarilo zariadeniam splniť 14 z nich, nesplnených zostalo 19 opatrení, čiastočne splnených je 26 opatrení a v plnení zostalo 10 opatrení.

Ako pozitívne zistenie vnímam fakt, že každé zariadenie vyvinulo či vyvíja úsilie rôznej miery, intenzity alebo kvality na splnenie opatrení a na dosiahnutie pokroku v zlepšovaní kvality poskytovaných sociálnych služieb.



[bookmark: _Toc193813750]Prostriedky nápravy podľa výsledkov monitorovacej činnosti / Opatrenia na nápravu zistených nedostatkov
Podľa § 10 ods. 2 písm. f) Zákona o komisároch som oprávnená navrhovať prostriedky nápravy aj podľa výsledkov monitorovacej činnosti podľa odseku 1 písm. b) tohto zákona – komisár monitoruje dodržiavanie práv osoby so zdravotným postihnutím najmä vykonávaním nezávislého zisťovania plnenia záväzkov vyplývajúcich z medzinárodných zmlúv, ktorými je Slovenská republika viazaná a uskutočňovaním výskumov a prieskumov na sledovanie stavu a vývoja v oblasti práv osôb so zdravotným postihnutím.

Pre jednoznačnosť informácií znovu uvádzam jedno z oprávnení komisára. Komisár je oprávnený požadovať stanovisko aj k výsledku monitorovacej činnosti podľa § 10 ods. 1 písm. b) a prijatie opatrení, ak výsledkom monitorovacej činnosti je zistenie, že bolo porušené právo osoby so zdravotným postihnutím alebo ohrozené právo osoby so zdravotným postihnutím podľa § 10 ods. 2, písm. a), bod 4 Zákona o komisároch. 

Tak ako v predchádzajúcich rokoch som vyššie uvedené oprávnenia využila v plnom rozsahu a navrhla som spolu 30 opatrení ako prostriedky nápravy zistených porušení práv osôb so zdravotným postihnutím. Je prirodzené, že navrhnutých opatrení je menej ako v prechádzajúcich rokoch, pretože „nové“ monitorovanie práv osôb so zdravotným postihnutím, ako bolo uvedené, som vykonala v 2 zariadeniach sociálnych služieb. Je to prirodzené aj preto, že som, ako som uviedla, pozornosť v roku 2024 sústredila viac na monitorovanie plnenia opatrení navrhnutých v predchádzajúcich rokoch.

Súhrn navrhnutých opatrení podľa jednotlivých článkov Dohovoru je uvedený v Tabuľke 22.

[bookmark: _Toc193813956]Počet navrhnutých opatrení v roku 2024 podľa článkov Dohovoru
	Článok Dohovoru
	Počet opatrení

	Článok 28
	13

	Článok 25
	5

	Článok 12 a Článok 14
	6

	Článok 15 a Článok 16
	6

	Článok 19
	0

	Spolu
	30



Z uvedenej tabuľky vyplýva, že najviac opatrení bolo navrhnutých v súvislosti s plnením záväzkov vyplývajúcich z článku 28 Dohovoru. Súvisí to aj s investičným a bezpečnostným dlhom, o ktorom som sa už zmienila. Apelujem na zariadenia samotné, ako aj (a predovšetkým) na ich zriaďovateľov, aby využili všetky dostupné prostriedky na zníženie tohto dlhu, a tým na zvýšenie kvality poskytovaných sociálnych služieb a kvality života ich klientov. Považujem to za prirodzenú a legitímnu požiadavku. Kvalita života je často skloňovaným pojmom a fenoménom v oblasti sociálnych služieb. Venuje sa jej aj viacero výskumov. Jeden z nich je popísaný takto:

Kvalita života starších ľudí je fenomén, determinovaný individuálnym subjektívnym pociťovaním ich vlastného systému hodnôt. U imobilných seniorov sa kvalita života vplyvom zdravotného postihnutia môže v niektorých aspektoch líšiť v prostredí, v ktorom existenčne žijú. Výskum bol realizovaný prostredníctvom štandardizovaného dotazníka Svetovej zdravotníckej organizácie (WHO). Pri skúmaní indikátorov kvality života bola použitá verzia WHOQOL-OLD v kombinácií so skrátenou verziou dotazníka WHOQOL-BREF. V štatistickom porovnaní boli zistené relevantné rozdiely vo vnímaní nezávislosti, v naplnení a sociálnom začlenení medzi imobilnými seniormi žijúcimi doma a seniormi žijúcimi v sociálnych zariadeniach. Z interpretácie výsledkov vyplýva, že znížená pohyblivosť u seniorov je významným atribútom, ktorý predstavuje významný vplyv na kvalitu života seniorov v sociálnom prostredí.

Tokárová (2002) vymedzuje kvalitu života ako „komplexnú kategóriu“, ktorá v sebe obsahuje sociálne, biologické, psychologické podmienky života a jej ukazovateľmi sú fyzická pohoda, materiálna pohoda a kvalita medziľudských vzťahov, sociálne a občianske aktivity, osobnostný rozvoj, sebarealizácia, rekreácia“. „Odrazom kvality života je celková životná spokojnosť, ktorá je výsledkom vzťahov človeka k svojmu prostrediu“ (Frk, 2002 s. 436). (Viac informácií je dostupných na: www.prohuman.sk/socialne-sluzby/socialne-aspekty-kvality-zivota-imobilnych-seniorov-v-zariadeni-socialnych-sluzieb.)

Uviedla som tento krátky výňatok pre zvýraznenie nielen pojmu kvalita života, ale predovšetkým jeho obsahu a odkazu pre všetkých, ktorí pracujú s ľuďmi a pre ľudí v oblasti sociálnych služieb. Považujem za nevyhnutné mať kvalitu života klienta sociálnych služieb ako základné interpretačné pravidlo pre akúkoľvek činnosť týkajúcu sa sociálnych služieb.

Tak ako každý rok, aj v tejto správe uvádzam pre porovnanie v Tabuľke 23 informácie o počte vykonaných monitoringov a o počte navrhnutých opatrení za roky 2017 – 2024.

[bookmark: _Toc193813957]Počet navrhnutých opatrení od júna 2017 – do 31. decembra 2024
	Rok
	Počet monitoringov
	Počet opatrení

	2017
	20
	133

	2018
	34
	256

	2019
	39
	524

	2020
	9
	183

	2021
	9
	183

	2022
	6
	60

	2023
	6
	68

	2024
	11 (3- monitoring + 6 -plnenie opatrení + 2 -projekt DIS-CONNECTED)
	30

	SPOLU
	134
	1437





[bookmark: _Toc193813751]Sumárne vyhodnotenie monitorovaných zariadení sociálnych služieb
V sumárnom vyhodnotení monitorovaných zariadení sociálnych služieb som sa zamerala na pozitívne zistenia z monitorovacej činnosti ÚKOZP. Zaznamenala som výrazný pokrok u niektorých zariadení, ktoré možno považovať za doslova „skokanov“ v dosiahnutom pokroku v zlepšení kvality poskytovaných sociálnych služieb.

Na druhej strane formulujem aj oblasti na zlepšenie, ktoré nestrácajú na aktuálnosti ani po viacerých rokoch. Vnímam ich ako „beh na dlhú trať“, pretože pretrvávajú roky a k ich zlepšeniu dochádza len pomaly. 

Pozitívne zistenia
V rámci sumárneho vyhodnotenia monitorovaných zariadení sociálnych služieb považujem za potrebné zdôrazniť pozitívne zistenia, ktoré majú podľa mojej mienky podstatný význam pre zlepšovanie kvality každodenného života klientov zariadení sociálnych služieb. 

Dostupnosť informácií aj v ľahko zrozumiteľnej forme
Podľa zistení ÚKOZP (či už v rámci monitorovania dodržiavania práv osôb so zdravotným postihnutím, alebo v rámci opakovaných monitorovacích návštev) viacero monitorovaných zariadení sociálnych služieb postupuje v súlade s § 6, ods. 2, písm. b) Zákona o sociálnych službách, podľa ktorého má klient právo na zabezpečenie dostupnosti informácií v jemu zrozumiteľnej forme o druhu, mieste, cieľoch a spôsobe poskytovania sociálnej služby, o úhrade za sociálnu službu a o cieľovej skupine, ktorej je poskytovaná. 

Takýto prístup považujem za prirodzený pre zvýšenie informovanosti a samostatnosti klientov zariadení sociálnych služieb, zlepšenie vzájomnej komunikácie medzi klientom a zamestnancami zariadenia a za výzvu aj pre iné zariadenia sociálnych služieb. 

Napríklad zariadenie sociálnych služieb HUMANITY – Centrum sociálnych služieb v Prievidzi vydalo brožúru „Vitaj medzi nami“, kde jednoduchým spôsobom predstavuje zariadenie (čo a kde nájdeš, vo vnútri domova ešte nájdeš, vonku nájdeš, ako to tu chodí, čo by si chcela robiť, čo ťa zaujíma, čo máš rada s možnosťou napísať, nakresliť, alebo povedať svoje predstavy).

CSS Zákamenné predstavuje zariadenie v brožúrach „Krok za krokom“, „Môj kompas v CSS Zákamenné“, „Dôležité miesta v CSS Zákamenné“, klienti majú k dispozícii aj jedálny lístok s využitím fotografií jedál. Zariadenie sociálnych služieb „KAMILKA“ informácie poskytuje na prehľadne spracovanej nástenke. 

Prístup k vzdelávaniu a pracovným príležitostiam
Prístup k vzdelávaniu a k pracovným príležitostiam pre klientov zariadení sociálnych služieb je osobitne dôležitým vyjadrením Článku 19 Dohovoru, a to ich práva na nezávislý život a na začlenenie do spoločnosti. Viacero zariadení sociálnych služieb podporuje klientov vo vzdelávaní a v zamestnávaní (napr. IZ KOR-GYM) a podporuje ich v samostatnosti. Tento prístup považujem za príklad dobrej praxe aj pre iné zariadenia sociálnych služieb.

Podmienky na poskytovanie zdravotnej starostlivosti klientom v zariadení
Podmienky poskytovania zdravotnej starostlivosti klientom zariadení sociálnych služieb u všeobecného lekára, odborného lekára špecialistu, ako aj preventívne prehliadky, starostlivosť o chrup, očkovanie a informovanosť klientov o zdravotnej starostlivosti, považujem za kľúčové pre napĺňanie Článku 25 Dohovoru. Preto sa ÚKOZP sústreďuje na ich skúmanie v rámci monitorovania dodržiavania práv klientov zariadení sociálnych služieb. Považujem v tejto súvislosti za potrebné uviesť v tejto správe prístup a podmienky v IZ KOR-GYM. ÚKOZP celkovo hodnotí zdravotnú starostlivosť v zariadení veľmi pozitívne, zariadenie sa môže prezentovať nulovým počtom dekubitov u imobilných klientov a stomatologickou starostlivosťou priamo v zariadení. Vedenie zariadenia podporuje komplexný a multidisciplinárny pohľad na zdravie klientov a kladie veľký dôraz na prevenciu. Veľa prípadných zdravotných problémov sa dá riešiť priamo v zariadení. Klienti majú zabezpečené preventívne zdravotné prehliadky a preventívne zubné prehliadky. Ako dôležité priority vnímam okrem iného: výchovu k ochrane zdravia (správna výživa, znižovanie obezity, minimalizácia fajčenia a iných závislostí), životného prostredia a kladie dôraz na sexuálnu výchovu. Niektoré klientky užívajú antikoncepčné tabletky s ich vedomím a uvedením dôvodu použitia. Tento prístup považujem za príklad dobrej praxe aj pre iné zariadenia sociálnych služieb.

Oblasti na zlepšenie
Pri sumárnom hodnotení monitorovaných zariadení sociálnych služieb, vrátane monitorovania plnenia navrhnutých opatrení som nútená konštatovať, že existujú stále veľké rezervy v kvalite poskytovaných sociálnych služieb. Aj v uplynulom roku sa ako najviac porušovaný článok Dohovoru ukázal Článok 28 (Primeraná životná úroveň a sociálna ochrana). Bezbariérovosť zariadení, podávanie mixovanej stravy v rozpore s kultúrou stolovania a stravovania (zmixované všetky zložky jednej porcie stravy do jednoliatej neidentifikovateľnej masy), nerešpektovanie dôstojnosti klienta pri úkonoch osobnej hygieny, absencia potrebnej ochrany pred požiarmi (absencia protipožiarnych evakuačných cvičení aj s klientmi, evakuačným podložiek pre imobilných klientov), prekážky v slobode pohybu a ďalšie som nachádzala aj v roku 2024.

Medzi kľúčové oblasti, ktoré zostávajú stále aktuálne a považujem ich na záver tejto časti správy osobitne zdôrazniť patrí:

Uplatňovanie spôsobilosti na právne úkony
V tejto oblasti opakovane zisťujem stagnáciu až rezignáciu na skúmanie toho, či dôvody pozbavenia, alebo obmedzenia klienta v spôsobilosti na právne úkony stále trvajú. Stále je navrátenie spôsobilosti na právne úkony u klientov zariadení sociálnych služieb doslova „Popoluškou“ a dochádza k nemu len výnimočne. a v prípade, že si návrh na navrátenie spôsobilosti na právne úkony podá sám klient zariadenia sociálnych služieb, často sa mu nedostáva pomoci a podpory v jeho úsilí ani zo strany samotného zaradenia. Ako príklad možno uviesť príbeh klienta, ktorý si sám podal návrh na navrátenie spôsobilosti na právne úkony. Zariadenie nepodporilo jeho návrh s tým, že na pojednávaní pred súdom zástupca zariadenia uviedol ako dôvod, že klient klame. Nerozvíja sa ani inštitút dôverníka. Aj v správe o činnosti za rok 2023 som uviedla, že „legislatívne zmeny aj zmeny nelegislatívnej povahy, prijaté v predchádzajúcom období, sa v praxi uplatňujú veľmi pomaly. Napríklad právo na určenie dôverníka, ktoré priniesla novela Zákona o sociálnych službách v roku 2021[footnoteRef:164] klienti zariadení sociálnych služieb uplatňujú len v malom počte. Napriek tomu musím aj na tomto mieste upriamiť pozornosť na „prvé lastovičky“, ktoré ukazujú smer, ktorým by sa malo/mohlo Slovensko uberať. Ide o inštitút podporovaného rozhodovania/podpory pri rozhodovaní. Popisujem ho v inej časti tejto správy, napr. v príbehu pani Kataríny. a v tejto súvislosti zopakujem aj informáciu, ktorú získal ÚKOZP v roku 2016 z prieskumu počtu ľudí pozbavených alebo obmedzených v spôsobilosti na právne úkony. Z tohto prieskumu vyplynulo, že na Slovensku k 30.júnu 2016 žilo 16 816 osôb úplne pozbavených spôsobilosti na právne úkony a 1 100 osôb obmedzených v spôsobilosti na právne úkony. S určitou dávkou optimizmu vnímam pripravované zmeny právnej úpravy opatrovníctva v rámci Občianskeho zákonníka a verím, že Slovensko sa pripojí k vyspelým demokratickým štátom, ktoré podporu pri rozhodovaní majú pevne zakotvenú vo svojich vnútroštátnych právnych predpisoch. Na príprave právnej úpravy podpory pri rozhodovaní mám možnosť sa aktívne podieľať spolu s tímom ÚKOZP. Mám tak priestor pre zúročenie svojich doterajších poznatkov z výkonu pôsobnosti získaných aj v rámci monitorovacej činnosti. [164:  	Zákon č. 218/2021 Z. z., ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov.] 


Výkon opatrovníctva
Nemôžem opomenúť skutočnosť, že aj po takmer 4 rokoch od zmeny v Zákone o sociálnych službách stále funkciu opatrovníka klientom pozbaveným alebo obmedzeným v spôsobilosti na právne úkony vykonáva zariadenie, ktoré im poskytuje sociálne služby alebo zamestnanec tohto zariadenia. Považujem za dôležité zdôrazniť, s účinnosťou od 01. júna 2021 podľa § 8 ods. 12 Zákona o sociálnych službách poskytovateľ sociálnej služby alebo zamestnanec poskytovateľa sociálnej služby nemôže byť ustanovený za opatrovníka klienta v zariadení, v ktorom prijímateľovi sociálnej služby poskytuje sociálnu službu. Podľa § 27 ods. 3 Občianskeho zákonníka ak sa za opatrovníka nemôže ustanoviť príbuzný fyzickej osoby ani iná osoba, ktorá spĺňa podmienky pre ustanovenie za opatrovníka, ustanoví súd za opatrovníka orgán miestnej správy, prípadne jeho zariadenie, ak je oprávnené vystupovať svojím menom (§ 18 ods. 1). Zaznamenala som opakovane informácie, že aj po roku 2021 súd ustanovil za opatrovníka zariadenie sociálnych služieb alebo jeho konkrétneho zamestnanca.

Situáciu komplikuje aj skutočnosť, keď zamestnanec zariadenia po skončení pracovného pomeru v zariadení sociálnych služieb zostáva opatrovníkom klienta tohto zariadenia. Na ilustráciu aktuálnej situácie vo výkone opatrovníctva v zariadeniach sociálnych služieb uvádzam informácie zo Správy o sociálnej situácii obyvateľstva Slovenskej republiky za rok 2023, kde sa okrem iného uvádza: „Z celkového počtu 46 199 prijímateľov, ktorí boli k 31.12.2023 prijímateľmi v OPIO zariadeniach (sociálne služby pri odkázanosti na pomoc inej osoby), malo až 8 838 z nich – 19 % obmedzenú spôsobilosť na právne úkony alebo boli úplne pozbavení spôsobilosti na právne úkony. Najväčší počet tvorili prijímatelia v domovoch sociálnych služieb, a to 5 603 osôb (12 %) a v špecializovaných zariadeniach 2 117 osôb, čo je takmer 5 % z celkového počtu prijímateľov v OPIO zariadeniach. Výkon opatrovníctva je zabezpečovaný najčastejšie prostredníctvom príbuzných prijímateľov v 50 % alebo priamo poskytovateľom – verejným v 32 %, v menšej miere sú ustanovenými opatrovníkmi iné fyzické osoby (8 %), právnické osoby (4 %) alebo obce v 6 %.“ Viac informácií je uvedených v Tabuľke 24.

	Počet prijímateľov 

	Zariadenie 
	Príbuzný 
	Iná fyzická osoba 
	Obec 
	Verejný poskytovateľ sociálnej služby 
	Iná právnická osoba 

	Zariadenie podporovaného bývania 
	73 
	45 
	17 
	68 
	32 

	Zariadenie pre seniorov 
	317 
	61 
	23 
	22 
	16 

	Zariadenie opatrovateľskej služby 
	74 
	4 
	3 
	2 
	8 

	Rehabilitačné stredisko 
	93 
	1 
	1 
	0 
	1 

	Domov sociálnych služieb 
	2 468 
	373 
	343 
	2 186 
	233 

	Špecializované zariadenie 
	1 175 
	152 
	128 
	588 
	74 

	Denný stacionár 
	223 
	43 
	0 
	0 
	0 

	Spolu 
	4 423 
	679 
	515 
	2 866 
	364 





ÚKOZP preto vypracoval ako pomôcku pre zariadenia sociálnych služieb vzor návrhu na zmenu opatrovníka v prípade, že klient nemá príbuzného, ani žiadnu inú osobu, ktorá by spĺňala podmienky pre ustanovenie za opatrovníka a poskytol ho monitorovaným zariadeniam. 

Obrátila som sa v tejto veci aj na predsedníčku a predsedov samosprávnych krajov a Asociáciu poskytovateľov sociálnych služieb v SR s odporúčaním venovať zvýšenú pozornosť výkonu opatrovníctva v zariadeniach sociálnych služieb. Apelujem aj touto cestou na zariadenia sociálnych služieb, aby k voľbe osoby opatrovníka pristupovali obozretne a zvážili všetky možné následky, ktoré s ňou môžu byť spojené. Rovnako považujem za nevyhnutné, aby zmene opatrovníka predchádzala podpora a pomoc klientovi aj v rámci individuálneho plánovania. Vzor návrhu na zmenu opatrovníka je dostupný aj na stránke ÚKOZP.

Osobné doklady klientov
V zariadeniach sociálnych služieb stále prevláda prax odovzdávania osobných dokladov klientov do úschovy zariadenia ako viac-menej prevencia pred ich stratou či poškodením zo strany samotných klientov. Niektoré zariadenia na tento účel uzatvárajú zmluvu o úschove s opatrovníkmi klientov bez toho, aby o tom čo i len informovali samotných klientov. Niekedy sa nepodarilo zistiť ani to, či a ako poučilo zariadenie svoje opatrovankyne o dôsledkoch uzavretej zmluvy o úschove v rámci výkonu opatrovníctva a nie je zrejmé ani to, či je prístup klientok k osobným dokladom súčasťou individuálneho plánovania, z ktorého by bolo zrejmé, že majú vedomosť o uzatvorení zmluvy o úschove, ako aj dôvodoch a dôsledkoch jej uzavretia. Takúto prax nie je možné akceptovať. 

Podľa § 15 ods. 4 zákona č. 395/2019 Z. z. o občianskych preukazoch a o zmene a doplnení niektorých zákonov v znení neskorších predpisov (Zákon o občianskych preukazoch) občiansky preukaz sa nesmie odovzdať alebo prijať ako záloh a nesmie sa odovzdať ani odobrať pri vstupe do objektu alebo na pozemok a nesmie sa odovzdať ani odobrať v súvislosti s poskytovaním služieb; to neplatí, ak je to nevyhnutné pri poskytovaní zdravotnej starostlivosti. Občan nesmie ponechávať občiansky preukaz ako záloh ani pri svojom pobyte v zahraničí. Priestupku sa dopustí ten, kto odovzdá občiansky preukaz ako záloh alebo ho odovzdá pri vstupe do objektu, na pozemok alebo v súvislosti s poskytovaním služieb (§ 17 ods. 1, písm. g) Zákona o občianskych preukazoch). 

ÚKOZP na túto skutočnosť opakovane poukazuje pri výkone monitoringu dodržiavania práv osôb so zdravotným postihnutím a motivuje zariadenia sociálnych služieb prijať opatrenia na zosúladenie svojich postupov so zákonom. Ako pozitívne zistenie hodnotím úsilie zariadení takéto opatrenia prijať. Riešení ÚKOZP zaznamenal niekoľko, od uzamykateľných bezpečnostných skriniek a pokladničiek, po odkladanie osobných dokladov do uzamykateľných skríň klientov v ich izbách. Ako negatívne zistenie ÚKOZP hodnotí prístup klientov ku kľúčom od skríň, resp. závislosť na zamestnancoch zariadenia spočívajúcu v tom, že o odomknutie skrine musí klient požiadať. ÚKOZP sa bude v budúcnosti naďalej zaujímať o funkčnosť prijatých riešení.



Používanie prostriedkov netelesného a telesného obmedzenia
Stále sa stretávam s tým, že niektoré zariadenia sociálnych služieb používajú prostriedky netelesného a telesného obmedzenia, nevnímajú ich však ako obmedzovacie prostriedky. Preto ani nepostupujú podľa Zákona o sociálnych službách a ich použitie neoznamujú Ministerstvu práce, sociálnych vecí a rodiny SR. Najčastejšie svoj postup obhajujú tým, že to „trvá len chvíľu“. Napríklad IZ KOR-GYM poskytlo vysvetlenie, podľa ktorého prostriedky telesného obmedzenia využívajú minimálne a na tento účel slúži „Relaxačná miestnosť“. Uviedlo, že jej využitie je minimálne, slúži iba v prípade, keď klient cíti potrebu oddýchnuť si a izolovať sa od okolia a prostredia jemu v danom čase rušivému. Klient si ju vyžiada sám. Relaxácia netrvá dlhšie ako 15 minút. Takýto krátkodobý pobyt je zaznamenávaný iba v Hlásení služieb. Verbálnu komunikáciu nezaznamenávame. Je to pre nás samozrejmá záležitosť, vypočuť klienta. Zhoršený zdravotný stav a psychický diskomfort je akútne riešený privolaním rýchlej zdravotnej pomoci a následnou hospitalizáciou.“ 

Takýto postup nemožno akceptovať a ÚKOZP apeluje na zariadenia sociálnych služieb, aby postupovali striktne podľa Zákona o sociálnych službách a poskytuje im v rámci monitorovacích návštev poradenstvo v otázkach týkajúcich sa používania prostriedkov netelesného a telesného obmedzenia.

Úhrada nedoplatku za poskytované sociálne služby z chráneného zostatku z príjmu klienta 
Nie je možné akceptovať postup niektorých zariadení sociálnych služieb, ktorý zaznamenávam dlhodobo pri úhrade dlhu za poskytnuté sociálne služby. Podľa § 73 ods. 2 Zákona o sociálnych službách po zaplatení úhrady za celoročnú pobytovú sociálnu službu musí prijímateľovi sociálnej služby zostať mesačne z jeho príjmu najmenej 25% sumy životného minima pre jednu plnoletú fyzickú osobu ustanovenej osobitným predpisom. Takáto úprava predstavuje právnu ochranu prijímateľa sociálnej služby pred platením úhrady neprimeranej jeho príjmu a majetku. 

Postup zariadení sociálnych služieb spočíva v tom, že z tejto sumy klientovi počas roka „sporia“ a následne takto usporené financie použijú na úhradu dlhu, ktorý klientovi vznikol po zaplatení úhrady za sociálnu službu. Ak takýto postup zistím v rámci monitorovacích činností, hodnotím to ako porušenie práv osôb so zdravotným postihnutím a jedným z navrhovaných opatrení na nápravu zistených porušení práv týchto osôb je aj opatrenie upustiť od uvedeného postupu. 

Zastávam názor, že zariadenia sociálnych služieb majú klientov viesť k tomu, aby sa tieto financie priebežne využívali k ich prospechu a nie viesť ich k tomu, aby si tieto peniaze šetrili na účte, aby sa z nich na konci roka mohli uplatňovať pohľadávky za sociálnu službu za predchádzajúci rok. Situácia je ešte zložitejšia v prípade, ak je zariadenie opatrovníkom klienta. V takom prípade postup zariadenia považujem za konflikt záujmov medzi opatrovníkom a opatrovancom. 



Protipožiarne opatrenia
Pri monitorovacej činnosti som sa opakovane zamerala aj na ochranu klientov zariadení sociálnych služieb pred požiarmi. Napriek tragédiám, ktoré sa udiali, niektoré zariadenia pristupujú k ochrane svojich klientov pred požiarmi podľa môjho názoru ľahkomyseľne. Zatvorené únikové východy, sťažený alebo úplne nemožný prístup k nim pre prekážky rôzneho druhu (napríklad nábytok, či rôzne iné veci uložené pred únikovými dverami),alebo neoznačené únikové cesty, či pre klientov zmätočne označené (napríklad obidvomi smermi) som zistila aj v roku 2024. 

Rovnako aj úplnú absenciu evakuačného nácviku, alebo nácvik iba so zamestnancami zariadení, alebo len s časťou zamestnancov, ale bez klientov. 

Vyjadrenia zamestnancov niektorých zariadení o tom, že nie je v ich silách zvládnuť evakuáciu všetkých klientov, ako aj vyjadrenia „aj tak ich všetkých nezachránime“, považujem za priamu hrozbu ujmy, ktorú by prípadný požiar spôsobil klientom. a predovšetkým to považujem za neakceptovateľný prístup zariadení sociálnych služieb k ochrane života a zdravia ich klientov. Apelujem preto na poskytovateľov sociálnych služieb, aby hrozbu požiaru a jeho následkov nepodceňovali.

Uviedla som len niektoré z mojich zistení, ktorých riešenie považujem za kľúčové pre ochranu práv osôb so zdravotným postihnutím v zariadeniach sociálnych služieb. 

Tak ako za uplynulých deväť rokov, budem i naďalej svoje zákonné možnosti a oprávnenia využívať na podporu a presadzovanie práv priznaných osobám so zdravotným postihnutím medzinárodnými zmluvami, ktorými je Slovenská republika viazaná.

Ako je uvedené v úvode tejto časti správy, v roku 2024 som pokračovala v monitorovaní dodržiavania práv osôb so zdravotným postihnutím v psychiatrických zariadeniach.

V uplynulom roku som spolu so zamestnancami ÚKOZP a jeho externými odbornými spolupracovníkmi vykonala 7 monitorovacích návštev v psychiatrických zariadeniach. Z tohto počtu boli 4 monitorovacie návštevy zamerané na monitorovanie dodržiavania práv osôb so zdravotným postihnutím a 3 monitorovacie návštevy boli zamerané na monitoring plnenia opatrení navrhnutých v rámci predchádzajúcej monitorovacej činnosti ÚKOZP.

Tak ako v predchádzajúcich rokoch, aj v roku 2024 bola stálym členom monitorovacích tímov ÚKOZP MUDr. Dagmar Breznoščáková, PhD., psychiater, psychoterapeut, znalec, klinický výskumník, predseda Psychofarmakologickej sekcie Slovenskej psychiatrickej spoločnosti Slovenskej lekárskej spoločnosti, krajský odborník Ministerstva zdravotníctva SR pre psychiatriu, expertka Európskeho výboru na zabránenie mučeniu a neľudskému či ponižujúcemu zaobchádzaniu alebo trestaniu (Výbor CPT) Rady Európy za Slovenskú republiku v Štrasburgu. S MUDr. Dagmar Breznoščákovou PhD. spolupracujeme dlhodobo od roku 2019 a jej účasť na monitorovaní dodržiavania práv osôb so zdravotným postihnutím v psychiatrických zariadeniach považujem za nevyhnutnú.

Rovnako tak považujem za nevyhnutné, aby sa monitorovacích návštev v psychiatrických zariadeniach zúčastnil aj odborník z oblasti psychológie, preto úzko spolupracujeme s Mgr. Janou Babuljakovou, psychologičkou a psychoterapeutkou, ktorá sa tak isto ako členka monitorovacích tímov zúčastnila týchto návštev.

Monitorované zariadenia boli vybrané náhodne, pri niektorých mal ÚKOZP informácie signalizujúce nedostatky v poskytovaní zdravotnej starostlivosti. 

Najviac monitorovacích návštev som vykonala v Bratislavskom kraji (3), po jednej v Prešovskom kraji a v Trnavskom kraji.

Za obdobie rokov 2017 – 2024 som s monitorovacími tímami navštívila spolu 23 psychiatrických zariadení na celom území Slovenska. 

Prehľad monitorovacích návštev v zdravotníckych zariadeniach vykonaných v roku 2024 je uvedený v nasledujúcej tabuľke.

	Zariadenie
	Adresa
	Kraj
	Dátum

	1
	Psychiatrická nemocnica Philippa Pinela Pezinok 
- Mužská klinika
- Ženská klinika
(monitorovanie dodržiavania práv osôb so zdravotným postihnutím)
KZP/MO/0179/2024/08R
	Malacká cesta 63, 
902 18 Pezinok 
	Bratislavský
	18.3.2024 – 20.3.2024

	2
	Nemocnica AGEL Levoča a. s. 
- Psychiatrické oddelenie
(monitorovanie dodržiavania práv osôb so zdravotným postihnutím)
KZP/MO/0439/2024/08R
	Probstnerova cesta 2/3082, 054 01 Levoča
	Prešovský
	24.7.2024 – 25.7.2024 

	3
	Nemocnica s poliklinikou Sv. Lukáša Galanta, a. s. 
- Psychiatrické oddelenie
(monitorovanie dodržiavania práv osôb so zdravotným postihnutím)
KZP/MO/0730/2024/08R
	Hodská 373/38, 
924 22 Galanta 
	Trnavský
	21.11.2024 – 22.11.2024 

	4
	Psychiatrická klinika SZU a UNB, Nemocnica Ružinov Univerzitná nemocnica Bratislava 
(monitorovanie dodržiavania práv osôb so zdravotným postihnutím)
KZP/MO/0753/2024/08R
	Ružinovská 6, 
826 06 Bratislava 
	Bratislavský
	27.11.2024 – 28.11.2024

	5
	Psychiatrická klinika LFUK a UNB Nemocnica Staré Mesto
(monitorovanie plnenia navrhnutých opatrení)
KZP/MO/0345/2024/08R
	Mickiewiczova 13,
813 69 Bratislava
	Bratislavský
	03.06.2024

	6
	Detská psychiatrická liečebňa Hraň, n. o. 
(monitorovanie plnenia navrhnutých opatrení)
KZP/MO/0771/2024/08R
	SNP 447, 
076 03 Hraň
	Prešovský
	04.12.2014

	7
	Psychiatrické oddelenie v nemocnici s poliklinikou Trebišov, a. s.
(monitorovanie plnenia navrhnutých opatrení)
KZP/MO/0774/2024/08R
	Ulica SNP 1079/76. 
075 01 Trebišov
	Košický
	05.12.2024



Tak ako každý rok vo svojej správe uvádzam aj základné informácie z histórie monitorovania práv osôb so zdravotným postihnutím v psychiatrických zariadeniach od vzniku ÚKOZP.

V roku 2016 som pre účely získania východiskových údajov potrebných pre vykonanie monitoringu psychiatrických zariadení zaslala internetový dotazník do 28 psychiatrických nemocníc, psychiatrických liečební a psychiatrických oddelení vo všeobecných nemocniciach v rámci celého Slovenska. Internetový dotazník vyplnilo a ÚKOZP doručilo 26 z nich. 

Pri monitorovaní dodržiavania práv osôb so zdravotným postihnutím v niektorom z týchto psychiatrických zariadení využívam pre potreby monitoringu, a pre porovnanie s aktuálnou situáciou v nich, aj údaje získané z tohto internetového dotazníka. Mojou ambíciou je ich naďalej aktualizovať, vyhodnocovať a sumárne predstaviť v mimoriadnej správe z monitoringov psychiatrických zariadení. 

Vo svojej správe za rok 2023 som podrobne rozobrala opatrenia nelegislatívneho charakteru významné pre zlepšenie úrovne psychiatrickej starostlivosti, najmä prípravu a realizáciu reforiem a investícii vyplývajúcich z Plánu obnovy a odolnosti Slovenskej republiky, ako sa uvádza na stránkach Ministerstva zdravotníctva Slovenskej republiky (MZ SR) v komponente 12: HUMÁNNA, MODERNÁ a DOSTUPNÁ STAROSTLIVOSŤ O DUŠEVNÉ ZDRAVIE.

Cieľom tohto komponentu Plánu obnovy a odolnosti SR je podporiť systémové zlepšenia starostlivosti o duševné zdravie na Slovensku, ktorá je postavená na medzirezortnej spolupráci vo verejnej správe a v stavovských organizáciách. 

Cieľom opatrení je zmodernizovať systém psychiatrickej a psychologickej zdravotno-sociálnej starostlivosti, posilniť podporu duševného zdravia a prevenciu vzniku duševných porúch v bežnej populácii, ako aj posilniť zdravotno-sociálnu starostlivosť a zvýšiť jej dostupnosť. 

Tieto opatrenia aj naďalej považujem za významný prostriedok, ktorý môže podstatným spôsobom prispieť k zvýšeniu kvality psychiatrickej starostlivosti. Budem naďalej pozorne sledovať ich uplatňovanie v praxi. a zopakujem, že uvedené opatrenia ma napĺňajú miernym optimizmom a nádejou, že oblasti starostlivosti o duševné zdravie človeka bude venovaná oveľa väčšia pozornosť ako to bolo doteraz. 

Verím, že v rámci svojich budúcich monitorovacích návštev budem môcť zaznamenať podstatné zlepšenie v poskytovaní ústavnej psychiatrickej starostlivosti a menej konštatovaní porušenia práv osôb so zdravotným postihnutím ako v minulosti.



[bookmark: _Toc193813754]Súhrn hlavných zistení
Z doterajšieho vykonávania svojho oprávnenia monitorovať dodržiavanie práv osôb so zdravotným postihnutím v psychiatrických zariadeniach môžem opätovne vyvodiť záver, že napriek novým právnym úpravám a iným prijatým opatreniam, zlepšujúcim postavenie osôb so zdravotným postihnutím vo všetkých oblastiach verejného i súkromného života, je monitorovanie dodržiavania ich práv v psychiatrických zariadeniach mimoriadne dôležité. Monitoringom sa zisťuje aktuálny stav dodržiavania práv osôb so zdravotným postihnutím vo vybraných psychiatrických zariadeniach, konštatujú sa porušenia práv osôb so zdravotným postihnutím a zároveň je monitoring priestorom na navrhovanie a prijatie konkrétnych opatrení ako prostriedkov nápravy zistených porušení ich práv. Monitorovanie napĺňa nesporne (ako opakovane uvádzam vo svojich správach o činnosti) významný preventívny a poradenský charakter a napĺňa aj edukatívny aspekt.

V rámci monitorovania psychiatrických zariadení v roku 2024 sme podľa vyššie uvedenej metodiky hodnotili podmienky hospitalizovaných pacientov z hľadiska práva na primeranú životnú úroveň a sociálnu ochranu. Hlavným cieľom bolo posúdiť technický stav budov, kvalitu ubytovania, hygienické podmienky, dostupnosť stravy, oblečenia a osobného priestoru, ako aj možnosti komunikácie a začlenenia do spoločenského života. Všetky hodnotené zariadenia boli bezbariérové, pričom Psychiatrická nemocnica Philippa Pinela investovala značné finančné prostriedky do celkovej modernizácie. Z hľadiska práva na najvyššiu dosiahnuteľnú úroveň fyzického a duševného zdravia sme sledovali personálne zabezpečenie, dostupnosť liekov a podporu celkového zdravia pacientov. Závažným problémom bola nedostatočná dostupnosť psychoterapie, najmä pre pacientov akútnych oddelení. 

V oblasti práva na slobodu a osobnú bezpečnosť sme skúmali, či sú preferencie pacientov rešpektované pri poskytovaní zdravotnej starostlivosti a či majú dostatočný prístup k informáciám o svojom zdravotnom stave. Monitorovacie návštevy odhalili mnohé pochybenia pri udeľovaní informovaného súhlasu s hospitalizáciou a liečbou. Monitorovanie sa zameralo aj na právo na ochranu pred mučením a neľudským zaobchádzaním, pričom sme hodnotili používanie obmedzovacích prostriedkov podľa právnej úpravy platnej od marca 2023. 

V oblasti nezávislého spôsobu života a začlenenia do spoločnosti sme zistili, že personálne obsadenie nemocníc neumožňuje komplexný prístup k pacientom. Sociálni pracovníci stále nie sú súčasťou tímov, čo znamená, že pacienti nedostávajú podporu pri návrate do spoločnosti. Monitorovacie návštevy v roku 2024 poukázali na vážne systémové nedostatky v oblasti podmienok hospitalizácie, zdravotnej starostlivosti a právnej ochrany pacientov. 

Zásadnými odporúčaniami zostávajú modernizácia priestorov, rozšírenie terapeutických programov, posilnenie práv pacientov a zlepšenie mechanizmov podávania sťažností. V nasledujúcom období bude potrebné implementovať zmeny na zvýšenie ochrany práv pacientov v súlade s Dohovorom.

Ďalej uvádzam konkrétnejšie zistenia porušenia práv osôb so zdravotným postihnutím v psychiatrických zariadeniach podľa jednotlivých článkov Dohovoru.

(Článok 28 Dohovoru o právach osôb so zdravotným postihnutím)
Z hľadiska práva na primeranú životnú úroveň hodnotíme technický stav budovy, podmienky pre spánok a dostatok súkromia pacientov, hygienické podmienky, stravovanie, oblečenie, možnosť slobodnej komunikácie, či zariadenie má stimulujúce prostredie a hodnotíme aj spoločenský a osobný život pacientov a ich zapojenie do komunity. 

Podľa Výnosu Ministerstva zdravotníctva Slovenskej republiky č. 09812/2008-OL z 10. septembra 2008 o minimálnych požiadavkách na personálne zabezpečenie a materiálno-technické vybavenie jednotlivých druhov zdravotníckych zariadení, musí mať ústavné zariadenie zabezpečený bezbariérový vstup a vo svojich priestoroch umožňovať pohyb pre pacientov s obmedzenou schopnosťou pohybu a orientácie vodorovnými komunikáciami, rampami alebo výťahmi v súlade s Vyhláškou č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.

Pozitívnym zistením bolo, že všetky hodnotené zariadenia sú bezbariérové. Psychiatrické oddelenia a kliniky, umiestnené priamo v budovách nemocníc, profitujú z bezbariérovosti zariadení ako celku. Psychiatrická nemocnica Philippa Pinela investovala veľké finančné prostriedky do bezbariérovosti celej nemocnice.

Najzávažnejšie zistenia boli v tomto ohľade v Psychiatrickej klinike SZU a UNB, Nemocnica Ružinov Univerzitná nemocnica Bratislava, ktorej priestory neboli vymaľované už sedem rokov. Okrem špinavých stien sme zaznamenali aj špinavú a fľakmi pokrytú posteľnú bielizeň či nedostatok hygieny v sanitárnych zariadeniach.

Žiadne z monitorovaných zariadení neposkytuje pacientom uzamykateľné stolíky na ich osobné veci, pacienti teda nemôžu mať niektoré súkromné veci pri sebe a musia ich odkladať do trezoru z dôvodu obavy krádeží (napríklad cigarety). Zariadenia zápasia aj s nedostatkom priestoru na poskytovanie individuálnych či skupinových psychoterapií.

Príjemné priestory sme videli naopak na Psychiatrickom oddelení v Galante, ktoré umožňujú umiestnením posedení na chodbách vzájomnú interakciu medzi pacientmi, ako aj medzi pacientmi a ich návštevami. V Psychiatrickej nemocnici Philippa Pinela v čase monitorovacej návštevy prebiehala výmena vonkajších mreží na oknách za estetické bezpečnostné siete. Na Psychiatrickom oddelení Nemocnice AGEL Levoča a. s. sa v čase monitorovacej návštevy začínala sa rozsiahla rekonštrukcia, ktorej účelom bude rozšírenie celého oddelenia tak, aby sa znížila kapacita izieb na dvoj a trojlôžkové a aby aj pacienti akútneho oddelenia mali možnosť vyjsť na terasu na čerstvý vzduch. 

Túto rekonštrukciu vnímame veľmi pozitívne, nakoľko práve nevhodné umiestnenie akútnych oddelení v nemocničnom prostredí neumožňuje pacientom akútnych oddelení kontakt s vonkajším okolím a právo na čerstvý vzduch.



[bookmark: _Toc193813756]Právo na najvyššiu dosiahnuteľnú úroveň fyzického a duševného zdravia
(Článok 25 Dohovoru o právach osôb so zdravotným postihnutím)
Z hľadiska práva na najvyššiu dosiahnuteľnú úroveň fyzického a duševného zdravia hodnotíme dostupnosť zariadenia pre pacientov, ktorí potrebujú liečbu a podporu, personálne obsadenie a starostlivosť o pacientov, dostupnosť liekov a podporu všeobecného a reprodukčného zdravia pacientov.

Každý pacient by mal mať vlastný komplexný individuálny plán liečby a zotavenia, ktorý obsahuje jeho zdravotné, sociálne a vzdelávacie ciele a želania a ciele pre zotavenie. Individuálny liečebný plán zároveň znamená, že pacient je naplno zahrnutý v procese liečby – realizujú sa týždenné individuálne stretnutia lekár – pacient, na ktorých si lekár s pacientom preberie účel, spôsob a dĺžku liečby, pacient má možnosť vysloviť nesúhlas s liečbou a prejaviť svoju vôľu pri liečbe. 

Vo všetkých monitorovaných zariadeniach napriek pomerne dostatočnému personálnemu lekárskemu vybaveniu sa v zdravotnej dokumentácii žiadneho z hospitalizovaných pacientov nenachádzal individuálny liečebný plán. Liečba bola vo všetkých prípadoch farmakologická, pričom informácie o liečbe boli poskytované pacientom iba v rámci rannej vizity. 

Ako najzávažnejšie zistenie hodnotíme skutočnosť, že vo všetkých monitorovaných zariadeniach boli individuálne aj skupinové terapie s psychológom realizované nedostatočným spôsobom, a to najmä pre pacientov akútnych oddelení. V zariadeniach sa zaužíval systém, podľa ktorého pacientom akútnych oddelení nie je poskytovaná pravidelná psychoterapia, ale dochádza k tomu až po preložení na otvorené oddelenie či do inej liečebne. 

Takýto prístup však nie je v súlade s vyššie uvedenou Koncepciou humanizácie psychiatrie, ani so štandardnými postupmi Ministerstva zdravotníctva Slovenskej republiky pre oblasť psychiatrie. 

Taktiež programy psychosociálnej rehabilitácie, ktoré sú orientované na postupné obnovovanie, rehabilitáciu sociálnych zručností, zvyšovanie úrovne socializácie pacientov a ich kompetencie žiť zmysluplný život, sa prakticky nerealizujú v žiadnom monitorovanom zariadení. 



[bookmark: _Toc193813757]Právo na uplatnenie spôsobilosti na právne úkony a právo na slobodu a osobnú bezpečnosť
(Článok 12 a Článok 14 Dohovoru o právach osôb so zdravotným postihnutím)
Z hľadiska práva na uplatnenie spôsobilosti na právne úkony a práva na slobodu a osobnú bezpečnosť skúmame, či sú preferencie pacientov prioritou pri poskytovaní zdravotnej služby, či postupy a záruky zahŕňajú prevenciu detencie, či je starostlivosť založená na slobodnom a informovanom súhlase pacienta a či pacienti majú prístup k osobným informáciám o ich zdraví.

Podľa Koncepcie humanizácie psychiatrie právo na uplatňovanie spôsobilosti na právne úkony, rovnosti pred zákonom, osobnej slobody a osobnej bezpečnosti predstavuje:
· snahu o získanie informovaného súhlasu pacienta s hospitalizáciou, diagnostickým procesom a liečbou, implementáciu Štandardného postupu pre procesný manažment v súvislosti s hospitalizáciou dospelého pacienta bez informovaného súhlasu na psychiatrickom oddelení (nedobrovoľná hospitalizácia), vrátane vzdelávania v tejto oblasti pre pacientov aj zdravotníckych pracovníkov; 
· zapojenie pacienta do rozhodovania o diagnostickom postupe a liečbe, umožnenie výberu liečebnej metódy; 
· uplatňovanie opatrení zabraňujúcich zneužitiu spôsobilosti na právne úkony hospitalizovaných pacientov; 
· presadzovanie nemoralizujúceho, nestigmatizujúceho a nediskriminujúceho prístupu k hospitalizovaným pacientom.

Ako pri výkone monitoringov v psychiatrických zariadeniach v predchádzajúcich rokoch, aj tentokrát sa vo všetkých monitorovaných zariadeniach v chorobopisoch našli rôzne pochybenia, napríklad v tlačivách „Poučenie a informovaný súhlas pacienta pri hospitalizácii“ nebol vyznačený čas jeho podpisu pacientom, čas prijatia pacienta na hospitalizáciu, prípadne čas, kedy bol pacient poučený lekárom. V predložených informovaných súhlasoch s hospitalizáciou nebolo z tlačiva zrejmé, kto ho podpísal, či sám pacient, alebo niektorá z iných osôb uvedených v tlačive, nakoľko uvedené iné možnosti neboli vyčiarknuté. 

Pri prijímaní pacienta, ktorý nie je plne spôsobilý na právne úkony, je potrebné vždy vyžadovať predloženie rozsudku súdu o obmedzení alebo pozbavení spôsobilosti na právne úkony a ak je opatrovník iná osoba, ako tá, ktorá je uvedená v rozsudku z dôvodu jeho zmeny, je potrebné predložiť aj uznesenie súdu o ustanovení opatrovníka. Všetky tieto rozhodnutia musia mať vyznačenú doložku právoplatnosti a vykonateľnosti. Vo väčšine chorobopisov sa kópie týchto súdnych rozhodnutí nenachádzali. Na druhej strane v Psychiatrickej nemocnici Philippa Pinela sme ocenili, že predložené tlačivá udelenia informovaného súhlasu obmedzeného na rozhodovanie o zdravotnej starostlivosti pri prijatí do ústavnej zdravotníckej starostlivosti, dáva ošetrujúci lekár podpísať tak zákonnému zástupcovi, ako aj samotnému pacientovi. Pri oboch osobách je uvedená možnosť hospitalizáciu odmietnuť alebo prijať, napriek tomu, že legislatíva v Slovenskej republike toto zisťovanie názoru osoby obmedzenej v spôsobilosti na právne úkony zatiaľ nevyžaduje. 

Takáto prax môže slúžiť aj ako príklad dobrej praxe pre ďalšie zariadenia ústavnej starostlivosti.


Ďalej, nakoľko Dohovor dáva pacientovi možnosť zvoliť si podpornú osobu, počas výkonu monitoringov sme prakticky zisťovali, či sa toto právo aj prakticky napĺňa. Pre psychiatrického pacienta pritom takáto osoba podľa štandardov Dohovoru zohráva kľúčovú úlohu v podpore autonómie, práv a rovnosti ľudí s duševnými ochoreniami. Dohovor kladie dôraz na model podporovaného rozhodovania, ktorý umožňuje ľuďom s psychiatrickými ťažkosťami, aby si v maximálnej možnej miere zachovali kontrolu nad svojimi rozhodnutiami a životom. 

Úlohou podpornej osoby je napomáhať pacientovi porozumieť situáciám, možnostiam a dôsledkom, pričom však nenahrádza jeho rozhodnutie vlastným úsudkom. Jej úlohou je viac obhajovať právo pacienta na slobodu, osobné rozhodnutie a prevenciu nútených alebo diskriminačných opatrení.

Podporná osoba pomáha pacientovi rozvíjať schopnosti a zručnosti potrebné pre samostatné rozhodovanie. To zahŕňa podporu pri získavaní informácií o zdravotnej starostlivosti, právach či možnostiach sociálnych služieb. Podporná osoba by mala konať nestranne a bez osobného záujmu. Tento aspekt je dôležitý, pretože podporovaná osoba často môže byť blízky člen rodiny pacienta alebo iná osoba, čo môže niekedy viesť ku konfliktu záujmov. Dôraz sa preto kladie na transparentnú komunikáciu a vzájomnú dôveru.

V monitorovaných zariadeniach možnosť určenia si takejto osoby zatiaľ pacienti nevyužívajú a zariadenia im túto možnosť ani neposkytujú. Jedinou oficiálne uznanou možnosťou pre rodinných príslušníkov a poverené osoby je napĺňanie práva na informácie o zdravotnom stave pacienta, toto právo však nenapĺňa zmysel určenia podpornej osoby v zmysle vyššie uvedených štandardov podľa Dohovoru.



[bookmark: _Toc193813758]Ochrana pred mučením a iným krutým, neľudským alebo ponižujúcim zaobchádzaním
(Článok 15 a Článok 16 Dohovoru o právach osôb so zdravotným postihnutím)
Pri posudzovaní práva na ochranu pred mučením a iným krutým, neľudským alebo ponižujúcim zaobchádzaním sa hodnotí právo pacientov na ochranu pred slovným, duševným, telesným, alebo sexuálnym týraním a pred fyzickým a citovým zanedbávaním, či sa pre riešenie kríz používajú alternatívne metódy namiesto používania obmedzovacích prostriedkov, či sa v zariadení používajú lekárske procedúry výhradne na základe slobodného a informovaného súhlasu pacientov, zaistenie ochrany pacientov pred mučením, krutým, neľudským a ponižujúcim zaobchádzaním a pred inými formami zneužívania či týrania.

Predmetom osobitného záujmu monitorovacieho tímu v psychiatrických zariadeniach sú vždy prípady použitia obmedzovacích prostriedkov a spôsoby kontroly aplikácie týchto obmedzovacích prostriedkov. Od 1. marca 2023 upravuje použitie obmedzovacích prostriedkov a ich hlásenie zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov[footnoteRef:165].  [165:  	Zákon č. 495/2022 Z. z., ktorým sa novelizuje zákon č. 576/2004 Z. z.] 


Zavedenie tejto právnej úpravy obmedzovacích prostriedkov do zákona hodnotím mimoriadne pozitívne. Od tohto dátumu mali zdravotnícke zariadenia povinnosť oznámiť použitie obmedzovacích prostriedkov
1. ministerstvu zdravotníctva SR v rozsahu a termíne podľa osobitného predpisu;
1. prokurátorovi vykonávajúcemu dozor v zdravotníckom zariadení podľa osobitného predpisu (§ 18 zákona č. 153/2001 Z. z.) do 72 hodín od použitia obmedzovacieho prostriedku v zdravotníckom zariadení ústavnej starostlivosti v odbornom zameraní psychiatria a v odbornom zameraní detská psychiatria, v detenčnom ústave a v detenčnom ústave pre mladistvých;
1. do 48 hodín od použitia OP osobe, ktorú si pacient určil. 

Podľa § 9b ods. 15 Zákona o zdravotnej starostlivosti poskytovateľ ústavnej starostlivosti zabezpečuje vykonanie zápisu o každom použití obmedzovacieho prostriedku do registra obmedzovacích prostriedkov; zápis do registra sa uchováva 20 rokov od jeho vykonania. Záznam v registri obmedzovacích prostriedkov obsahuje
a) meno, priezvisko a rodné číslo pacienta,
b) údaje v rozsahu podľa odseku 13[footnoteRef:166]. [166:  	Podľa odseku 13 poskytovateľ ústavnej starostlivosti zabezpečuje vykonanie zápisu o každom použití obmedzovacieho prostriedku do zdravotnej dokumentácie pacienta v rozsahu: 
spôsob použitia obmedzovacieho prostriedku,
dátum, čas nariadenia a dĺžka doby použitia obmedzovacieho prostriedku,
dôvod použitia obmedzovacieho prostriedku, najmä opis správania pacienta, opis vzájomného kontaktu pacienta s okolím, opis použitia miernejších možností zvládnutia situácie, určenie choroby pacienta, ak mala vplyv na správanie pacienta,
meno a priezvisko zdravotníckeho pracovníka, ktorý nariadil použitie obmedzovacieho prostriedku,
meno a priezvisko zdravotníckeho pracovníka, ktorý vykonal použitie obmedzovacieho prostriedku a osoby podľa odseku 10,
záznam o kontrole pri použití obmedzovacieho prostriedku s uvedením údajov podľa písmena b),
údaj o čase, kedy bol pacient informovaný o účele, povahe, následkoch a rizikách použitia obmedzovacieho prostriedku,
aké opatrenia boli prijaté na zamedzenie opakovania situácie, pri ktorej bolo nevyhnutné použiť obmedzovací prostriedok.] 

Ako najzávažnejšie hodnotíme zistenie počas monitoringov, že u monitorovaných zariadení chýbali tieto registre. Zariadenia si vedú rôznu evidenciu za účelom naplnenia oznamovacej povinnosti na príslušnú prokuratúru, avšak v tejto evidencii prevažne chýbal niektorý z údajov podľa vyššie uvedeného § 9b ods. 15. Údaje bolo možné vyhľadať až v zdravotnej dokumentácii, čo značne spomaľovalo celý proces monitoringu.

K ďalším zisteniam patria neprimerané dĺžky použitia obmedzovacích prostriedkov (až niekoľko dní), absencia náležitých kontrol pacienta v obmedzovacom prostriedku či nezaznamenávanie farmakologického obmedzenia. 

Ako dobrú prax sme hodnotili zistenie na Psychiatrickom oddelení v Nemocnici AGEL, a. s. v Levoči, ktoré ako jediné od prijatia právnej úpravy v marci 2023 zaznamenávalo osobitne aj farmakologické obmedzenie, pričom priemerná dĺžka použitia obmedzovacieho prostriedku sa pohybovala od dvoch do troch hodín. 

Tiež sme zistili, že zamestnanci nemajú absolvované školenia o deeskalačných technikách, napriek tomu, že Zákon o zdravotnej starostlivosti vyslovene vyžaduje pred použitím obmedzovacieho prostriedku vyčerpať miernejšie možnosti zvládnutia situácie, ako je napríklad deeskalácia.

Čo sa týka informovanosti o postupoch podávania odvolaní a sťažností na dôvernom základe externému nezávislému právnemu orgánu v otázkach týkajúcich sa zanedbávania, zneužívania, izolácie alebo obmedzovania, prijatia alebo liečby bez informovaného súhlasu a iných relevantných záležitostí a prístup k nemu, zistili sme, že väčšine pacientov nie sú známe možnosti, že môžu podať sťažnosť alebo obrátiť sa na nezávislý monitorovací orgán, ktorým je Úrad komisára vo vzťahu k vyššie uvedeným otázkam. Zariadenia disponujú väčšinou dotazníkmi spokojnosti, ktorých vyplnenie však neodráža naplnenie práva podať sťažnosť, garantovaného Dohovorom.



[bookmark: _Toc193813759]Právo na nezávislý spôsob života a začlenenie do spoločnosti
(Článok 19 Dohovoru o právach osôb so zdravotným postihnutím)
Z hľadiska práva na nezávislý spôsob života a zapojenie do spoločnosti hodnotíme, či zariadenia pacientov podporujú k získaniu miesta a finančných zdrojov pre život v spoločnosti, či majú prístup k vzdelávaniu a pracovným príležitostiam, či sa podporuje ich právo účasti na politickom a verejnom živote, ako aj to, či sú aktivity pacientov v oblasti kultúrnych, náboženských, alebo voľnočasových činností dostatočné. 

Vo väčšine monitorovaných zariadení bol zistený nedostatočný prístup k vyššie uvedenému právu na nezávislý spôsob života a začlenenie do spoločnosti. Iba niektoré z monitorovaných zariadení poskytlo svojim pacientom prístup k pracovným príležitostiam a k politickému životu. Väčšiu skupinu v porovnaní s tým tvoria zariadenia, kde vôbec nebola pacientom poskytnutá podpora v rámci prístupu k vzdelávaniu, kultúrnym či voľnočasovým aktivitám. 

Počas monitoringov bolo zistené, že personálne obsadenie všetkých zariadení nevytvára predpoklady na diagnostiku a komplexnú liečbu z pohľadu bio-psycho- sociálnych aspektov prístupu k pacientom. V personálnom obsadení zariadení sociálny rozmer vnímania možných problémov pacienta v podstate úplne absentuje, pri liečbe pacienta prevláda biologický prístup. 

Táto skutočnosť potom spôsobuje, že hoci zariadenia sa snažia o následné plynulé začlenenie pacienta do spoločnosti, v praxi to nie je úplne možné hlavne kvôli nedostatočným personálnym kapacitám sociálnych pracovníkov a nedôvere v sociálne aspekty pri následnom začlenení pacienta. 

Začlenenie pozície sociálneho pracovníka ako prirodzenej súčasti tímu priamo na psychiatrickom oddelení by vytvorilo predpoklady pre komplexnú podporu pacienta aj z pohľadu jeho sociálnych potrieb, napríklad jeho podporu pri prekonávaní spoločenskej izolácie, nadobúdaní sociálnych zručností či podporu jeho nekomplikovaného návratu do prirodzeného prostredia, a to už počas priebehu hospitalizácie. 

Úrad komisára to považuje z hľadiska charakteru psychiatrických oddelení a kliník za prínosné a odporúča pokúsiť sa takéto riešenie v zariadení zrealizovať a následne zhodnotiť jeho prínos.



[bookmark: _Toc193813760]Záver a zhrnutie
Monitorovacie návštevy v roku 2024 poukázali na viaceré systémové nedostatky v psychiatrických zariadeniach.

Zistené problémy sa týkajú životných podmienok pacientov, kvality zdravotnej starostlivosti, právnej ochrany a používania obmedzovacích prostriedkov.

Odporúčania sa zameriavajú na modernizáciu priestorov, rozšírenie terapeutických programov, posilnenie práv pacientov a zlepšenie mechanizmov podávania sťažností.

Aj v roku 2025 budeme pokračovať v monitorovaní situácie a presadzovaní opatrení na zvýšenie ochrany práv pacientov v psychiatrických zariadeniach podľa Dohovoru o právach osôb so zdravotným postihnutím.

[bookmark: _Toc193813961]Súhrn zmien smerujúcich k humanizácii monitorovaných psychiatrických zariadení
	Nevyhnutné zmeny smerujúce k humanizácii monitorovaných zariadení

	Zo strany štátu nevyhnutné:
· Financie z Plánu obnovy.
· Financie zo štátneho rozpočtu.
· Zmena kategorizácie niektorých zdravotníckych výkonov.
· Zapojenie pomáhajúcich profesií do niektorých liečebných ale aj administratívnych procesov.
· -Legislatívne ukotvenie pozície sociálneho pracovníka v nemocnici, spolu s príslušnými kompetenciami
· -Úprava legislatívy potrebnej na posilnenie práv pacientov tak, aby bola v súlade so záväzkami SR podľa medzinárodných Dohovorov a legislatívy EÚ.

	Zo strany vedenia nemocnice nevyhnutné:
· Rekonštrukcia priestorov a ich modernizácia.
· Zavedenie manažérskeho systému, ale aj jeho kontrola a dodržiavanie.
· Kontrola liečebných a kompetenčných procesov.
· Dodržiavanie legislatívy SR a EÚ (napríklad: Normatívy minimálneho personálneho obsadenia sestrami pri posteli chorého a ďalším ošetrovateľským personálom, Dohovor OSN o právach osôb so zdravotným postihnutím, Komplexný manažment pacienta podstupujúceho ECT).

	Zo strany personálu nemocnice nevyhnutné:
· Zmena prístupu zdravotníckeho personálu k právam pacientov (možné dosiahnuť systematickým vzdelávaním v oblasti ľudských práv a slobôd, de-eskalačných techník a podobne.
· Dodržiavanie zákonov, liečebných postupov a administratívnych záznamov (informovaný súhlas, súhlas s ECT liečbou). 
· Dodržanie lehoty podania oznámenia na súd v prípade nedobrovoľnej hospitalizácie pacienta.
· Dodržiavanie intimity pacienta pri jeho príjme, hygiene a podobne.
· Pravidelný pobyt pacienta na čerstvom vzduchu podľa zdravotného stavu.
· Možnosť komunikovať vlastným mobilom.
· Možnosť mať pri sebe osobné veci.





[bookmark: _Toc193813761]Monitorovanie plnenia opatrení navrhnutých psychiatrickým zariadeniam
Tak ako pri zariadeniach sociálnych služieb, aj pri psychiatrických zariadeniach som zamerala svoju pozornosť aj na plnenie opatrení, ktoré som monitorovaným zariadeniam navrhla v rámci predchádzajúcej monitorovacej činnosti. V prípade psychiatrických zariadení som v roku 2024 opakovane navštívila Psychiatrickú kliniku LFUK a UNB Nemocnica Staré Mesto na Mickiewiczovej 13 v Bratislave (PK UNB). Vo svojej správe z monitorovania dodržiavania práv osôb so zdravotným postihnutím v PK UNB v roku 2019 (PK UNB som navštívila 03. júna 2019) som navrhla spolu 21 opatrení na nápravu zistených porušení práv osôb so zdravotným postihnutím. Z tohto počtu bolo 16 opatrení navrhnutých pre PK UNB a 5 opatrení pre jej zriaďovateľa, t. j. pre MZ SR.

[bookmark: _Toc193813962]Termíny na plnenie opatrení boli stanovené nasledovne
	Termín plnenia
	Počet opatrení
	Subjekt

	ihneď
	11
	PK UNB

	do 30. júna 2021
	2
	PK UNB

	priebežne
	3
	PK UNB

	priebežne
	5
	MZ SR

	Spolu
	21
	



Počas následnej osobnej návštevy tohto psychiatrického zariadenia 03. júna 2024 mal monitorovací tím možnosť presvedčiť sa o dosiahnutom pokroku v poskytovaní ústavnej psychiatrickej starostlivosti, resp. o zmenách, ktorými zariadenie prešlo od poslednej monitorovacej návštevy v roku 2019. Možno konštatovať, že za uvedené obdobie PK UNB prešla značnými zmenami. Zmeny sa týkali vnútornej organizácie jej pracoviska aj jeho vybavenia. V zariadení sa nachádzal podstatne menší počet pacientov, viaceré miestnosti boli využité na iné účely ako na izby pre pacientov.

Zároveň považujem za potrebné upriamiť pozornosť na simulačné centrum, ktoré PK UNB otvorila v októbri 2024. V čase monitorovacej návštevy mali členovia monitorovacieho tímu možnosť osobne sa presvedčiť o prípravách na otvorenie tohto simulačného centra, ktoré bude podľa informácie PK UNB využívané v pregraduálnej výučbe medikov, najmä pri výučbe psychiatrie a komunikačných zručností, ako aj v postgraduálnej výučbe – v rámci špecializačného štúdia v psychiatrii, sexuológii a ošetrovateľstve v psychiatrii. Bližšie informácie o simulačnom centre sú dostupné na: 
www.fmed.uniba.sk/detailaktuality/browse/1/back_to_page/aktuality-12/article/psychiatricka-klinika-lf-uk-a-unb-otvorila-simulacne-centrum.

Z nasledujúcej tabuľky vyplýva, že z celkového počtu 16 opatrení sa PK UNB podľa hodnotenia ÚKOZP podarilo splniť 4 opatrenia s termínom plnenia ihneď (oblasť hygieny sociálnych zariadení, pravidelného prístupu pacientov k telefónu, umiestnenia telefónov na každom oddelení a liečby ECT), jedno opatrenie s termínom plnenia do 31. júna 2024 sa jej nepodarilo splniť (informačný leták/brožúra o nedobrovoľnej hospitalizácii a nedobrovoľnej liečbe v zariadení) a v prípade ostatných 11 opatrení s rôznymi termínmi plnenia ÚKOZP zastáva názor, že zariadenie vyvinulo úsilie rôznej miery a intenzity na splnenie opatrení, ako splnené ich však hodnotiť nie je možné, preto ÚKOZP apeluje na zariadenie a odporúča mu pokračovať v tomto úsilí. Zároveň pri niektorých konkrétnych opatreniach požaduje priebežné alebo doplňujúce informácie rozhodujúce pre posúdenie plnenia navrhnutých opatrení. 

[bookmark: _Toc193813963]Plnenie opatrení podľa stanovených termínov
	Počet opatrení
	Termín plnenia
	Splnené
	Nesplnené
	V plnení

	11
	ihneď
	4
	0
	7

	2
	do 30. júna 2021
	0
	1
	1

	3
	priebežne
	0
	0
	3



Tak ako som uviedla v správe o činnosti za rok 2023, plneniu navrhnutých opatrení venujem stálu pozornosť. Pravidelne hodnotím predkladané písomné vyjadrenia monitorovaných zariadení, v ktorých ma informujú o dosiahnutom pokroku v plnení opatrení. Tak ako pri sociálnych službách, aj v prípade psychiatrických zariadení som sa presvedčila o dôležitosti opakovaných osobných návštev v monitorovaných zariadeniach. Ako opakovane uvádzam v časti týkajúcej sa sociálnych služieb, zistila som, že ani po niekoľkých rokoch nemusí dôjsť, a častokrát ani nedochádza, k zlepšeniu kvality v ich poskytovaní.

S určitosťou však môžem uviesť, že PK UNB zaznamenala významný pokrok v zlepšení kvality poskytovanej zdravotnej starostlivosti. Už samotné priestorové zmeny a zmeny vo vnútornom vybavení zásadným spôsobom ovplyvnili kvalitu života pacientov v porovnaní s rokom 2019. Tak veľkú rekonštrukciu priestorov aj moderné vybavenie, napr. aj novým prístrojom ECT, možno považovať za výrazný posun v kvalite poskytovanej zdravotnej starostlivosti. Za osobitne významné považujem zriadenie simulačného centra v PK UNB, ktoré odporúčam ako príklad dobrej praxe pre ďalšie zdravotnícke zariadenia poskytujúce ústavnú psychiatrickú starostlivosť na Slovensku.

Čo sa týka zriaďovateľa PK UNB, t. j. Ministerstva zdravotníctva SR (MZ SR), tak ako aj v prípade iných monitorovaných zdravotníckych zariadení, budem naďalej apelovať na MZ SR, aby ako ich zriaďovateľ vyvinulo potrebné úsilie na zabezpečenie kvalitnej psychiatrickej starostlivosti. Vo svojej správe o činnosti za rok 2023 som okrem iného uviedla: „Moje doterajšie skúsenosti z monitorovania dodržiavania práv osôb so zdravotným postihnutím v psychiatrických zariadeniach ma oprávňujú k názoru aj záveru, že duševnému zdraviu človeka nie je na Slovensku venovaná taká pozornosť, akú si reálne vyžaduje. Tým sa uchyľujeme všeobecne k názoru, že doteraz sme sa o riešenie kvality duševného zdravia usilovali viac-menej v deklaratórnej rovine. Rozvoj kvalitnej ústavnej psychiatrickej zdravotnej starostlivosti a komunitnej psychiatrickej starostlivosti je stále odkázaný na vysokú dávku pozornosti štátu, pričom táto je netrpezlivo očakávaná zo strany odborníkov aj pacientov.“ 

Tento záver považujem za stále aktuálny a aj v nasledujúcich rokoch budem svoju pozornosť zameriavať na monitorovanie dodržiavania práv osôb so zdravotným postihnutím v psychiatrických zariadeniach. Zároveň však s vysokou mierou uznania vnímam pokrok, ktorý dosiahla PK UNB a verím, že aj ďalšie psychiatrické zariadenia, ktoré som navštívila a ktoré mi predstavili svoje investičné plány budú v ich realizácii úspešné a dôjde ku skutočnému zlepšeniu ústavnej psychiatrickej starostlivosti na Slovensku. 

4.4 Monitorovanie v psychiatrických zariadeniach vykonané v roku 2024

[bookmark: _Ref193076335][bookmark: _Toc193813762]Národný preventívny mechanizmus
[bookmark: _Toc193813763]Základné informácie
Národný preventívny mechanizmus (NPM) je systém monitorovania zariadení, kde sú osoby obmedzené na slobode, s cieľom predchádzať zlému zaobchádzaniu a podporovať ich práva. Tento monitorovací mandát vychádza z Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestania a z jeho Opčného protokolu k tomuto Dohovoru.

V roku 2024 sa naša činnosť ako národného preventívneho mechanizmu Úradu komisára pre osoby so zdravotným postihnutím (NPM ÚKOZP) sústredila na psychiatrické zariadenia, zariadenia sociálnych služieb a ústavy na výkon trestu odňatia slobody. Monitorovacie návštevy sa zameriavali na posúdenie podmienok v týchto zariadeniach, identifikáciu systémových nedostatkov a návrh odporúčaní na zlepšenie. 

Správa za rok 2024 reflektuje hlavné zistenia, poukazuje na pretrvávajúce problémy v oblasti zaobchádzania s osobami obmedzenými na slobode a poskytuje konkrétne návrhy na ich riešenie. 

Našimi hlavnými prioritami v roku 2024 boli: 
· ochrana práv osôb so zdravotným postihnutím, 
· zlepšenie pracovných podmienok personálu, 
· posilnenie kontrolných mechanizmov,
· minimalizácia používania obmedzovacích prostriedkov. 

Podrobnejšie informácie sú uvedené vo Výročnej správe Národného preventívneho mechanizmu, predkladanej Verejným ochrancom práv ako koordinačným orgánom NPM. 

[bookmark: _Toc193813764]Monitorovanie zariadení sociálnych služieb
[bookmark: _Toc193813765]Cieľ a metodika monitorovania zariadení sociálnych služieb
Monitorovacie návštevy v zariadeniach sociálnych služieb hodnotia riziko zlého zaobchádzania a porušovania práv klientov. Cieľom je identifikovať systémové nedostatky, predchádzať zlému zaobchádzaniu a zlepšiť podmienky v zariadeniach. V rámci monitoringov posudzujeme riziko v šiestich oblastiach:
· príjem klienta a adaptácia,
· prostriedky telesného a netelesného obmedzenia,
· podmienky v zariadení a každodenná rutina,
· kontakt s vonkajším prostredím,
· riešenie konfliktov a sťažností,
· pracovné podmienky zamestnancov.

Rovnako ako pri psychiatrických zariadeniach, komisár pre osoby so zdravotným postihnutím od 1. novembra 2024 vydáva odporúčania a opatrenia na nápravu monitorovaných nedostatkov, pričom zariadenia majú možnosť vyjadriť sa k nim.


[bookmark: _Toc193813766]Hlavné zistenia z monitorovania v roku 2024
V roku 2024 prebehol monitoring v „KAMILKA“, Zariadenie sociálnych služieb.

[bookmark: _Toc193813964]Monitorovacie návštevy podľa Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu v zariadeniach sociálnych služieb v roku 2024
	
	Zariadenie
	Adresa
	Kraj
	Dátum

	1
	“Kamilka” Zariadenie sociálnych služieb
NPM/MO/0701/2024
	Nám. Milana Rastislava Štefánika 141/8,
941 15 Maňa
	Nitriansky
	13.11.2024



Príjem klienta a adaptácia
V tomto okruhu sme pozorovali dobrovoľnosť prijatia klientov do zariadenia. Zistenia ukázali, že všetci klienti služby využívajú dobrovoľne. Pozitívne hodnotíme, že sa dbá na ich spokojnosť a individuálne potreby.

Prostriedky telesného a netelesného obmedzenia
Používanie telesných obmedzovacích prostriedkov je v sociálnych službách v zásade zakázané, avšak v zariadení majú izolačnú miestnosť, do ktorej klienti musia vstúpiť pri prijatí bez individuálneho posúdenia dôvodov. Túto prax sme označili za znepokojujúcu a bude bližšie analyzovaná v správe.

Podmienky v zariadení a bežná rutina
Zariadenie disponovalo viaclôžkovými izbami a nedostatočným počtom hygienických zariadení, čo môže viesť k stresu a nepohode klientov. Zariadenie však okamžite reagovalo a začalo situáciu riešiť. Naopak, prístup personálu ku klientom hodnotíme ako profesionálny a ústretový.

Kontakt s vonkajším prostredím
Mobilní klienti mali neobmedzený prístup k vonkajšiemu prostrediu a internetu, pričom mohli slobodne navštevovať kostol a chodiť na nákupy. U imobilných klientov sme vyslovili obavy, či zariadenie má dostatok personálu na ich pravidelný pobyt vonku.

Riešenie konfliktov a sťažností
Zariadenie má schránku na sťažnosti, avšak jej umiestnenie nebolo ideálne, čo môže brániť klientom v podaní sťažností. Odporúčali sme preto zlepšiť sťažnostný systém a zabezpečiť jeho efektívne fungovanie.

Pracovné podmienky zamestnancov
Zamestnanci sú vystavení vysokej záťaži, pričom zariadenie vyjadrilo potrebu zamestnať psychológa a rehabilitačného pracovníka. Túto iniciatívu podporujeme a považuje legislatívne ukotvenie týchto pozícií za potrebné.

[bookmark: _Toc193813767]Záver
Zariadenie ZSS Kamilka vykazuje pozitívny prístup k právam klientov, avšak monitoring odhalil niekoľko oblastí na zlepšenie, najmä v používaní prostriedkov telesného obmedzenia, zabezpečení kontaktu imobilných klientov s vonkajším prostredím a riešení sťažností. Podrobné odporúčania budú súčasťou správy NPM ÚKOZP.
[bookmark: _Ref193076850]

[bookmark: _Toc193813768]Monitorovanie psychiatrických zariadení
[bookmark: _Toc193813769]Cieľ a metodika monitorovania psychiatrických zariadení
Monitorovacie návštevy NPM ÚKOZP hodnotia riziko zlého zaobchádzania s pacientmi v psychiatrických zariadeniach SR, odhaľujú systémové a individuálne nedostatky a prispievajú k zlepšeniu starostlivosti v súlade s Dohovorom proti mučeniu a inému krutému, neľudskému alebo ponižujúcemu zaobchádzaniu alebo trestaniu. Monitorovací tím posudzuje pobyt pacienta komplexne, sledujúc najmä:
· príjem pacienta,
· obmedzovacie prostriedky,
· elektrokonvulzívnu terapiu,
· materiálne podmienky a terapie,
· kontakt s vonkajším prostredím,
· riešenie konfliktov a sťažností,
· pracovné podmienky zamestnancov.

Monitorovací tím má prístup k pacientom, dokumentácii a priestorom, pričom využíva medzinárodné štandardy (napr. dokumenty prijaté Výborom pre zabránenie mučenia alebo Podvýborom OSN pre zabránenie mučenia), či rozsudky Európskeho súdu pre ľudské práva.

[bookmark: _Toc193813770]Hlavné zistenia z monitorovania v roku 2024
[bookmark: _Toc193813965]Monitorovacie návštevy podľa Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu v psychiatrických zariadeniach v roku 2024
	
	Zariadenie
	Adresa
	Kraj
	Dátum

	1
	Psychiatrická liečebňa Sučany
NPM/MO/0049/2024
	Hradská 23,
038 52 Sučany
	Žilinský
	1.2.2024 – 2.2.2024

	2
	Psychiatrická nemocnica Philippa Pinela Pezinok
NPM/MO/0180/2024
	Malacká cesta 63, 
902 18 Pezinok 
	Bratislavský
	18.3.2024 – 20.3.2024

	3
	Univerzitná nemocnica L. Pasteura Košice (II. psychiatrická klinika)
NPM/MO/0436/2024
	Rastislavova 43, 
041 90 Košice
	Košický
	22.7.2024 – 23.7.2024

	4
	Nemocnica AGEL Levoča a. s. (Psychiatrické oddelenie)
NPM/MO/0437/2024
	Probstnerova cesta 2/3082, 
054 01 Levoča
	Prešovský
	24.7.2024 – 25.7.2024

	5
	Nemocnica s poliklinikou Sv. Lukáša Galanta, a. s. (Psychiatrické oddelenie)
NPM/MO/0729/2024
	Hodská 373/38, 
924 22 Galanta
	Trnavský
	21.11.2024 – 22.11.2024

	6
	Univerzitná nemocnica Bratislava (Nemocnica Ružinov – Psychiatrická klinika SZU a UNB)
NPM/MO/0754/2024
	Ružinovská 6, 
826 06 Bratislava
	Bratislavský
	27.11.2024 – 28.11.2024

	7
	Detská psychiatrická liečebňa Hraň, n. o.
NPM/MO/0770/2024
	Hraň 447, 
076 03 Hraň
	Košický
	4.12.2024





Príjem pacienta
Pri monitorovaní tohto okruhu sme zistili, že k častým nedostatkom patria nejasné prijímacie pravidlá, obmedzenie slobody pri prijatí, dlhodobé hospitalizácie bez medicínskeho dôvodu, zmiešavanie pacientov v ochrannom liečení so štandardnými pacientmi alebo formálne nedostatky pri udeľovaní informovaného súhlasu pacienta s hospitalizáciou.

Obmedzovacie prostriedky
Pri monitoringu obmedzovacích prostriedkov sa často vyskytovali chýbajúce registre obmedzovacích prostriedkov, nedostatočná evidencia obmedzovacích prostriedkov, dlhodobé obmedzenia pacienta bez adekvátneho dohľadu či chýbajúce školenia zamestnancov v deeskalačných technikách. Ako pozitívnu môžeme označiť prax Psychiatrického oddelenia Nemocnice AGEL Levoča, a. s., ako aj II. psychiatrickej kliniky UPJŠ LF a UN LP, ktoré dôsledne evidujú používanie obmedzovacích prostriedkov a minimalizujú ich aplikáciu.

Elektrokonvulzívna terapia (ECT)
ECT je stále kontroverznou témou, medzinárodné organizácie vyzývajú na jej používanie len so slobodným súhlasom. Na Slovensku chýbajú jasné pravidlá udeľovania informovaného súhlasu, keďže súčasná právna úprava sa pri jej aplikácii vykladá rôzne. Niektoré zariadenia nedostatočne komunikujú riziká a benefity tejto liečby. Problémom býva aj absencia následných kontrol pacientov po aplikácii liečby.

Materiálne podmienky a terapie
Mnohé zariadenia zápasia s nevyhovujúcimi podmienkami (preplnené izby, plesne, chýbajúce súkromie, sterilné prostredie, nedostatok terapií). Chýba individuálna psychoterapia, pacienti na akútnych oddeleniach nemajú dostatočný prístup k vonkajšiemu prostrediu. Na druhej strane veľmi pozitívne hodnotíme zistenú snahu zariadení o zlepšenie materiálnych podmienok, napríklad prostredníctvom projektov z fondu Plánu obnovy a odolnosti. Na Psychiatrickom oddelení v Nemocnici AGEL Levoča, a. s. bola v čase monitoringu začatá nadstavba priestorov, ktoré umožnia aj akútnemu oddeleniu mať prístup k čerstvému vzduchu. Na II. psychiatrickej klinike UPJŠ LF a UN LP práve dokončovali ohradený dvorček za rovnakým účelom. 

Kontakt s vonkajším prostredím
V mnohých monitorovaných zariadeniach sme zistili, že pacienti majú obmedzené možnosti telefonovania a návštev, často bez jasných pravidiel a súkromia. Nemajetní pacienti nemajú prístup k telefonovaniu. Najzávažnejšiu situáciu sme zistili na Psychiatrickej klinike SZU a UNB – Nemocnica Ružinov (Univerzitná nemocnica Bratislava), kde pacienti nemajú žiadnu možnosť telefonovať, iba po dohode s lekárom na rannej komunite. O tejto možnosti pacienti vôbec nevedeli. Na druhej strane iba v tomto zariadení pacienti akútneho oddelenia môžu opúšťať toto oddelenie aj na pár dní na probatórne priepustky, čo môže slúžiť ako dobrá prax pre ďalšie zariadenia.

Riešenie konfliktov a sťažností
Čo sa týka tohto okruhu, najzávažnejším zistením pre nás bolo, že hoci mimoriadne udalosti podliehajú hláseniam podľa legislatívy, chýba evidencia drobných konfliktov a pacienti sa niekedy boja podávať sťažnosti. Ako pozitívnu prax sme naopak vyhodnotili vypracovávanie denníkov pacientmi v Psychiatrickej nemocnici Philippa Pinela v Pezinku, ktoré vyhodnocuje psychológ, avšak táto možnosť je iba pre pacientov polootvoreného a otvoreného oddelenia, čo môže byť inšpirácia aj pre akútne oddelenia.

Pracovné podmienky zamestnancov
Čo sa týka tohto okruhu, zistili sme, že personál je často preťažený (najmä v období sviatkov alebo čerpania dovoleniek), administratívna záťaž obmedzuje čas s pacientmi, chýbajú školenia pre zvládanie krízových situácií a materiálne podmienky zamestnancov sú nevyhovujúce.

[bookmark: _Toc193813771]Ochranné liečenie
Keďže podľa § 10 ods. 2 písm. h) zákona č. 176/2015 Z. z. o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov, v znení neskorších predpisov, na účely plnenia úloh národného preventívneho mechanizmu je výlučne komisár pre osoby so zdravotným postihnutím oprávnený uskutočňovať systematické návštevy zariadení, v ktorých sa vykonáva ochranné liečenie, v roku 2024 sme v rámci výkonu monitorovacích návštev preskúmali aj podmienky jeho výkonu, konkrétne v dvoch zo šiestich monitorovaných zariadení, v ktorých sa vykonáva ochranné liečenie – konkrétne Psychiatrická liečebňa Sučany a Psychiatrická nemocnica Philippa Pinela v Pezinku.

Na základe zistení z oboch monitorovaných zariadení sme identifikovali viaceré systémové problémy v prístupe k pacientom v ochrannom liečení:
1.	Nedostatok informácií pre pacientov o podmienkach ochranného liečenia – je potrebné zabezpečiť jasnú komunikáciu o dĺžke liečby, možnostiach kontaktu s rodinou a pravidlách pobytu.
2.	Nedostatočné materiálne podmienky – z dôvodu bezpečnosti a ochrany práv pacientov, ktorí nie sú v ochrannom liečení, je nevyhnutné zabezpečiť, aby pacienti v ochrannom liečení boli oddelení od bežných psychiatrických pacientov (napr. na rôznych poschodiach). Tiež je potrebné zlepšenie hygienických podmienok a zabezpečenie súkromia pacientov.
3.	Obmedzený kontakt s vonkajším prostredím – pacienti by mali mať pravidelné vychádzky, lepší prístup k telefonovaniu a resocializačné programy.
4.	Zlepšenie terapeutických možností – keďže ide o ochranné liečenie, ktorého účelom je poskytnúť vhodnú liečbu, je nevyhnutné zapojiť pacientov do individuálnych a skupinových terapií, čo by mohlo znížiť ich pocit izolácie a zlepšiť výsledky liečby.

Bližšie podrobnosti sú uvedené v monitorovacích správach k jednotlivým zariadeniam, ktoré sa nachádzajú na webovej stránke NPM ÚKOZP. 


[bookmark: _Toc193813772]Kontrola opatrení v Detskej psychiatrickej liečebni Hraň
Dňa 4. decembra 2024 sme navštívili Detskú psychiatrickú liečebňu Hraň. Predmetom návštevy bola kontrola plnenia opatrení, uložených liečebni našimi správami na základe monitoringov, vykonaných v decembri 2023. Zariadenie prezentovalo zmeny, ktoré už vykonali na základe monitorovacích správ.

Deťom v súčasnosti v rámci ich liečby poskytujú variabilné aktivity na zmysluplné trávenie voľného času, ako napríklad tanečné či kreatívne aktivity. Bazén aj relaxačné miestnosti sú plne využívané. Počas návštevy sa ďalej zistilo, že deti trávia každý deň určitý čas na čerstvom vzduchu a majú pravidelný telefonický aj osobný kontakt s rodinou – rodičia si často berú deti na celý deň či na celý víkend domov. V rámci liečebného procesu im poskytujú nielen individuálne a skupinové psychoterapie, ale napríklad aj canisterapiu. Prebiehajúce zmeny sme ocenili, avšak zostávame naďalej v úzkej komunikácii s liečebňou. Podrobne budeme liečebňu monitorovať častými osobnými návštevami. 



[bookmark: _Toc193813773]Monitorovanie ústavov na výkon trestu odňatia slobody
V roku 2024 sme začali intenzívne venovať podmienkam osôb s duševnými poruchami a zdravotným postihnutím v ústavoch na výkon väzby a ústavoch na výkon trestu. Konkrétne sme sa predmetnej problematike začali venovať v lete 2024 na základe informácie NPM Kancelárie verejného ochrancu práv, podľa ktorej sa v Ústave na výkon trestu odňatia slobody v Levoči nachádza vysoký počet odsúdených žien so závislosťami a tiež odsúdených žien s rôznymi stupňami mentálnej retardácie. Z uvedeného dôvodu sme osobne navštívili tento ústav v Levoči, ktorý na základe osobného rozhovoru s vedením a predloženej dokumentácie potvrdil skutočnosti, o ktorých informoval NPM Kancelárie verejného ochrancu práv. 

Vzhľadom na uvedené sme v minulom roku považovali za nevyhnutné zistiť aktuálny stav osôb s psychiatrickými diagnózami vo všetkých 18-tich ústavoch na výkon väzby a na výkon trestu odňatia slobody na Slovensku. Za účelom zistenia bližších informácií, čo sa týka tejto problematiky, boli koncom novembra 2024 expedované žiadosti o poskytnutie informácií do všetkých ústavov. Išlo o obsahovo totožné žiadosti, v ktorých boli ústavy vyzvané na poskytnutie celkového počtu odsúdených a obvinených ku dňu zberu dát. Z tohto celkového počtu boli tiež vyzvané na zaslanie konkrétneho počtu odsúdených a obvinených, ktorí majú oficiálne stanovené nasledovné vybrané diagnózy podľa MKCH-10.

[bookmark: _Toc193813966]Diagnózy prieskumu odsúdených a obvinených podľa MKCH-10
	Kód
	Popis

	F10 – F19
	Poruchy psychiky a správania zapríčinené užitím (užívaním) psychoaktívnych látok

	F20 – F29
	Schizofrénia, schizotypové poruchy a poruchy s bludmi

	F30 – F39
	Afektívne poruchy

	F70 – F79
	Duševná zaostalosť – mentálna retardácia

	F84
	Prenikavé poruchy vývinu (najmä autizmus)



Odpovede boli ÚKOZP doručené od 17 ústavov z celkového počtu 18, pričom odpoveď nebola doručená iba zo strany Ústavu na výkon trestu odňatia slobody v Želiezovciach. Predbežné zistenia sa nachádzajú v nižšie uvedenej tabuľke, v ktorej sú spracované informácie percentuálneho podielu týchto osôb s uvedenými diagnózami zo všetkých odsúdených a obvinených a tiež osobitne s jednotlivými diagnózami.



[bookmark: _Toc193813967]Prehľad percentuálneho podielu odsúdených a obvinených s vybranými diagnózami zo všetkých odsúdených a obvinených
	Ústav na VV a VTOS 
	Celkový počet ods. a obv. s jednotlivými dg. v %

	
	F10 – F19
	F20 – F29
	F30 – F39
	F70 – F79
	F84

	Levoča
	3,33
	3,33
	6,66
	15,55
	0

	Banská Bystrica
(Sládkovičova 80)
	9,09
	5,53
	1,78
	2,77
	0

	Hrnčiarovce n/Parnou
	11,27
	2,77
	1,72
	0,86
	0

	Ružomberok
	13,09
	2,35
	3,69
	2,35
	0

	Trenčín
	11,19
	0
	6,29
	0
	0

	Nitra – Chrenová
	5,58
	0
	12,75
	5,98
	0

	Košice
	50,97
	12,74
	27,42
	23,27
	0

	Košice Šaca
	3,35
	1,01
	1,51
	1,34
	0

	Bratislava
	23,24
	0,31
	2,45
	0
	0

	Leopoldov 
	84,79
	4,36
	4,55
	6,31
	0

	Prešov
	34,05
	3,75
	10,19
	1,07
	0

	Nitra 
	34,04
	0
	3,55
	1,42
	0

	Dubnica n/Váhom
	7,63
	1,48
	0,64
	0,64
	0,21

	Banská Bystrica
(Komenského 7)
	18,13
	1,17
	22,81
	17,54
	0,58

	Ilava 
	3,84
	5,45
	5,05
	0,40
	0,20

	Sučany 
	70,08
	6,47
	5,93
	9,43
	0,27

	Žilina 
	19,78
	3,30
	7,69
	1,10
	0



Vyššie spracované informácie sú dôkazom toho, že v ústavoch na výkon väzby a výkon trestu, sa nachádza nezanedbateľný počet osôb, ktoré majú rôzne druhy duševných ochorení a z toho dôvodu potrebujú aj počas výkonu trestu, resp. väzby, mať zabezpečený prístup k zdravotnej starostlivosti. Je znepokojujúce, že v niektorých ústavoch takmer polovica, ba až viac ako polovica odsúdených a obvinených má jednu z vyššie uvedených diagnóz, pričom je potrebné mať na pamäti, že ide o vybrané psychiatrické diagnózy. Okrem týchto diagnóz sa v jednotlivých ústavoch nachádzajú osoby aj s ďalšími diagnózami. 

Predložené štatistiky budú predmetom ďalšieho spracovania zo strany NPM ÚKOZP.



[bookmark: _Toc193813774]Hlavné zistenia z monitorovania v roku 2024
Dňa 29. novembra 2024 sme uskutočnili monitorovaciu návštevu v ústave na výkon trestu odňatia slobody Hrnčiarovce nad Parnou, so zameraním na:
· oddiel pre odsúdených s duševnými ochoreniami,
· oddiel pre osoby s adaptačnými problémami,
· oddiel pre odsúdených s nariadeným ochranným liečením.

[bookmark: _Toc193813968]Monitorovacie návštevy podľa Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu v ústavoch na výkon trestu odňatia slobody v roku 2024
	
	Zariadenie
	Adresa
	Kraj
	Dátum

	1
	Ústav na výkon trestu odňatia slobody Hrnčiarovce nad Parnou
NPM/MO/0049/2024
	Dlhe Lúky 6966/1, 
919 35 Hrnčiarovce nad Parnou
	Nitriansky
	29.11.2024



V oddiele s nariadeným ochranným liečením sme ocenili kvalitnú psychologickú a pedagogickú pomoc, ktorá môže slúžiť ako príklad dobrej praxe. Odsúdení pozitívne hodnotili psychoterapiu, ergoterapiu či arteterapiu. Kritickým problémom však zostáva absencia nepretržitej zdravotnej starostlivosti – ak sa väzeň ocitne v akútnom stave, rozhodnutie o privolaní pomoci závisí od príslušníkov Zboru väzenskej a justičnej stráže. 

Správa z monitoringu tohto ústavu bude zverejnená na webovej stránke NPM ÚKOZP v priebehu roka 2025.

Aj v roku 2025 plánujeme pokračovať v monitorovaní väzenských zariadení a riešiť systémové problémy vrátane:
· zjednotenia definície osôb so zdravotným postihnutím v rámci ústavov na výkon väzby a výkon trestu,
· zlepšenia prístupu k zdravotnej starostlivosti v ústavoch na výkon väzby a výkon trestu pre osoby so zdravotným postihnutím,
· organizovania pracovného stretnutia s Generálnym riaditeľstvom Zboru väzenskej a justičnej stráže a ďalšími relevantnými orgánmi na riešenie podmienok výkonu trestu pre osoby so zdravotným postihnutím.



[bookmark: _Toc193813775]Spoločné monitorovacie návštevy
Zákon č. 564/2001 Z. z. o verejnom ochrancovi práv v § 22a ods. 2 ukladá verejnému ochrancovi práv povinnosť informovať o prítomnosti dieťaťa alebo osoby so zdravotným postihnutím v zariadení a na miestach výkonu svojej pôsobnosti príslušný orgán (Úrad komisára pre deti alebo ÚKOZP). Táto povinnosť je pre všetky subjekty vykonávajúce pôsobnosť NPM vzájomná, a preto prerástla do vzájomnej spolupráce v rámci výkonu monitorovacej činnosti NPM ÚKOZP a NPM Kancelárie verejného ochrancu práv. 

Prvá spoločná monitorovacia návšteva sa uskutočnila v Útvare policajného zaistenia pre cudzincov v Medveďove (ďalej len „útvar”) dňa 25. januára 2024. 

Celá monitorovacia návšteva pozostávala zo vstupného rozhovoru s riaditeľom a zástupcom zariadenia, z prehliadky priestorov, z preštudovania spisovej a zdravotnej dokumentácie a z vykonaných rozhovorov s dočasnou sociálnou pracovníčkou a zdravotnými sestrami útvaru. S monitorovanými osobami sme nehovorili v dôsledku komunikačnej bariéry a vzhľadom na skutočnosť, že tím NPM Kancelárie verejného ochrancu práv vykonával rozhovory s monitorovanými osobami spolu s tlmočníkmi.

Výsledkom tejto spoločnej monitorovacej návštevy bola Správa z monitoringu národného preventívneho mechanizmu, ktorá obsahovala viaceré odporúčania zo strany NPM Kancelárie verejného ochrancu práv a NPM ÚKOZP. 

Správa je zverejnená na webovej stránke NPM Kancelárie verejného ochrancu práv. 

Následne dňa 13. decembra 2024 sme spolu s NPM Kancelárie verejného ochrancu práv vykonali monitorovaciu návštevu plnenia odporúčaní, po ktorej sme konštatovali, že niektoré odporúčania útvar nestihol do druhej monitorovacej návštevy adekvátne naplniť. Budeme preto naďalej v spolupráci s tímom NPM Kancelárie verejného ochrancu práv dané odporúčania komunikovať s útvarom. 



[bookmark: _Toc193813776] Vzdelávacie a ďalšie odborné aktivity
[bookmark: _Toc193813777]Okrúhly stôl k mandátu NPM
Dňa 21. mája 2024 sme zorganizovali Okrúhly stôl na tému monitorovania dodržiavania práv osôb so zdravotným postihnutím v psychiatrických zariadeniach.

Týmto stretnutím sme sa snažili podnietiť dialóg, založený na vzájomnom rešpekte a dôvere, ako aj vymedziť všeobecný rámec spolupráce v oblasti monitorovania dodržiavania práv osôb so zdravotným postihnutím.

Účastníkmi Okrúhleho stola boli zástupcovia Národného preventívneho mechanizmu Verejného ochrancu práv Českej republiky, Kancelárie verejného ochrancu práv, komisára pre deti, Slovenského národného strediska pre ľudské práva, Generálnej prokuratúry Slovenskej republiky, Ministerstva zdravotníctva Slovenskej republiky aj Ministerstva zahraničných vecí a európskych záležitostí Slovenskej republiky, ako aj hlavná odborníčka Ministerstva zdravotníctva Slovenskej republiky pre psychiatriu. 

Účastníkom sa prihovorila okrem komisárky pre osoby so zdravotným postihnutím, zástupkyňa Podvýboru proti mučeniu (SPT), pani Vasso Artinopoulou, MUDr. Dagmar Breznoščáková, PhD., psychiatrička, expertka CPT pre farmakológiu a predsedníčka Psychofarmakologickej sekcie PsS SLS, ako aj doktor Aleksandar Tomcuk, psychiater, člen CPT pre Čiernu Horu a bývalý člen NPM v Čiernej Hore, ktorí potvrdili, že dobrá spolupráca NPM s psychiatrickými zariadeniami pri monitoringoch je veľmi dôležitá, a to v mnohých ohľadoch.

Počas stretnutia účastníci Okrúhleho stola diskutovali o kľúčovej úlohe NPM, ktoré pôsobia ako kontrolné mechanizmy proti mučeniu a inému krutému, neľudskému alebo ponižujúcemu zaobchádzaniu alebo trestaniu prostredníctvom spolupráce s medzinárodnými a regionálnymi orgánmi, návštev miest odňatia slobody, následného podávania správ a ukladania odporúčaní na nápravu, ako aj aktivít na zvyšovanie povedomia verejnosti. Z dôvodu čo najbezproblémovejšieho výkonu monitorovacích návštev sa zhodli na potrebe zakotvenia bližších podrobností o výkone mandátu vo vzťahu k zdravotníckym zariadeniam, napríklad vo Vestníku Ministerstva zdravotníctva Slovenskej republiky.

Výsledkom rokovania je spoločné vyhlásenie účastníkov, ktoré je zverejnené na webovej stránke NPM ÚKOZP.



[bookmark: _Toc193813778]Záver
Správa poukazuje na kľúčovú úlohu monitorovania podmienok v psychiatrických zariadeniach, zariadeniach sociálnych služieb a v ústavoch na výkon trestu a väzby s cieľom predchádzať zlému zaobchádzaniu a chrániť práva osôb so zdravotným postihnutím.

Hoci niektoré zariadenia vykazujú dobrú prax, v mnohých pretrvávajú vážne nedostatky – zlé materiálno-technické podmienky, používanie obmedzovacích prostriedkov, slabá informovanosť pacientov a nedostatočná dostupnosť terapií. Kritické problémy pretrvávajú najmä v oblasti ochranného liečenia, kde chýba resocializácia a kontakt s vonkajším prostredím.

Aj v nasledujúcom roku zostávame naďalej zaviazaní ochrane práv osôb so zdravotným postihnutím, systematickému monitoringu a presadzovaniu opatrení na zlepšenie ich životných podmienok a dôstojnosti v psychiatrických zariadeniach, zariadeniach sociálnych služieb, ako aj v ostatných zariadeniach, kde sa môžu vyskytovať osoby so zdravotným postihnutím, obmedzené na slobode.

[bookmark: _Toc4457904][bookmark: _Toc193813779][bookmark: _Toc4457912]Aktivity v oblasti legislatívy
Neodmysliteľnou súčasťou našich aktivít spojených s legislatívnou činnosťou je práca v pracovných skupinách zriadených na prípravu nových právnych predpisov a strategických materiálov, ako aj pripomienkovanie právnych predpisov zverejňovaných v rámci medzirezortného pripomienkového konania cez portál SLOV-LEX. 

Hoci komisár pre osoby so zdravotným postihnutím nie je zaradený medzi povinne pripomienkujúce subjekty, na portáli SLOV-LEX som sa zaregistrovala už na začiatku našej činnosti. Pri uplatňovaní pripomienok k novým legislatívnym návrhom aktívne využívame skúsenosti získané z posudzovania podnetov a z monitorovacej činnosti. 

Za významnú iniciatívu v tejto oblasti považujem aj odporúčania na zmenu legislatívy adresované vláde SR podľa § 11 ods. 1 zákona č. 176/2015 Z. z. o komisárovi pre deti a komisárovi pre osoby so zdravotným postihnutím v znení neskorších zmien (Zákona o komisároch). 

V roku 2024 sme sledovali a pripomienkovali viaceré kľúčové návrhy na zmenu právnych predpisov, ktoré sa týkajú implementácie jednotlivých článkov Dohovoru o právach osôb so zdravotným postihnutím a majú dopad na dodržiavanie ľudských práv. Vážim si dobrú spoluprácu s predkladateľmi týchto materiálov, pretože naše zásadné pripomienky sme mali možnosť prerokovať na rozporovom konaní. 

Oceňujem zmeny zákonov, ktoré reagujú na moje odporúčania adresované vláde SR v správach o činnosti komisára pre osoby so zdravotným postihnutím. 

Niektoré legislatívne procesy i napriek tomu, že majú vplyv na postavenie osôb so zdravotným postihnutím, nie sú predložené do medzirezortného pripomienkového konania, a teda uplatniť pripomienky môžeme iba vtedy, ak sa dozvieme o ich predložení na rokovanie NR SR. 

Za najvýznamnejšiu prijatú zmenu považujem reformu posudkovej činnosti, o ktorej bližšie informujem v Kapitole 6.1.3 (Účasť v pracovnej skupine pre prípravu reformy posudkovej činnosti).



[bookmark: _Toc4457906][bookmark: _Toc193813780]Účasť v pracovných skupinách
[bookmark: _Toc193813781]Účasť v pracovnej skupine pripravujúcej nové stavebné predpisy
V Správe o činnosti komisára pre osoby so zdravotným postihnutím za rok 2023 som na strane 543 informovala o histórii prípravy nových stavebných predpisov – Zákona o územnom plánovaní a Zákona o výstavbe. Návrhy zákonov sme pripomienkovali. 

Prevažná väčšina našich pripomienok bola akceptovaná a niektoré pripomienky boli čiastočne akceptované. Poslanci NR SR schválili oba zákony v apríli 2022, s účinnosťou od 1. apríla 2024. Vo februári 2024 poslanci NR SR schválili odloženie účinnosti Zákona o výstavbe o jeden rok, od 1. apríla 2025, z dôvodu nepripravenosti na zavedenie nových povoľovacích procesov. Dňa 5. februára 2025 poslanci NR SR schválili nový Stavebný zákon (zákon č. 25/2025 Z. z.), ktorý nadobudne účinnosť od 1. apríla 2025.

Od roku 2022 je ÚKOZP členom pracovnej skupiny pre prípravu vykonávacích predpisov k Zákonu o výstavbe. V júli 2023 sme uplatnili pripomienky k pracovnej verzii vyhlášky Úradu pre územné plánovanie a výstavbu SR o požiadavkách na bezbariérové navrhovanie a užívanie stavieb. Návrh vyhlášky bol v roku 2024 ešte dopracovávaný, zatiaľ nebol predložený do pripomienkového konania.

Podľa prechodných ustanovení nového Stavebného zákona zostávajú staré vykonávacie predpisy v platnosti do 31. marca 2027, okrem iných aj vyhláška č. 532/2002 Z. z..

[bookmark: _Toc193813782]Účasť v pracovnej skupine pre prípravu reformy financovania sociálnych služieb
Slovenská republika sa v Pláne obnovy a odolnosti Slovenskej republiky zaviazala do konca roka 2025 prijať nový legislatívny rámec pre poskytovanie a financovanie sociálnych služieb. V priebehu roka 2023 pracovná skupina pripravila návrh Koncepcie reformy financovania sociálnych služieb. V roku 2024 sa uskutočnilo niekoľko stretnutí pracovnej skupiny k návrhu Koncepcie reformy financovania sociálnych služieb. Hlavnými témami diskusií k návrhu tejto koncepcie boli nasledovné dokumenty:
· Analýza poskytovania sociálnych služieb v Slovenskej republike, 
· Druhy sociálnych služieb podmienených odkázanosťou a odborné činnosti po roku 2026, 
· Návrh rámca následných zmien v oblasti sociálnych služieb krízovej intervencie, 
· Vplyv na rozpočty vyšších územných celkov a obcí pri presune vybraných kompetencií..
· Nový systém financovania sociálnych služieb má za cieľ podporovať rozvoj komunitnej starostlivosti a personálne kapacity.



[bookmark: _Ref193076554][bookmark: _Toc193813783]Účasť v pracovnej skupine pre prípravu reformy posudkovej činnosti
ÚKOZP si aj v roku 2024 aktívne plnil svoju úlohu člena pracovnej skupiny, ktorú zriadilo Ministerstvo práce, sociálnych vecí a rodiny SR za účelom plnenia záväzkov z Plánu obnovy a odolnosti Slovenskej republiky, medzi ktoré patrí aj príprava reformy posudkovej činnosti a návrhy potrebných súvisiacich legislatívnych zmien[footnoteRef:167].  [167:  	Komponent 13 Plánu obnovy Komponent 13 Dostupná a kvalitná dlhodobá sociálno-zdravotná starostlivosť – MPSVR SR.] 


Účasť v pracovnej skupine sme prijali z dôvodu, že prezentovaným zámerom reformy je o. i. zlepšiť a zefektívniť spôsob uznávania osôb s ťažkým zdravotným postihnutím a zaviesť zjednotený posudkový systém pre oblasť kompenzácií, sociálnych služieb a ďalších oblastí posudzovania.

ÚKOZP tejto problematike dlhodobo venuje zvýšenú pozornosť prostredníctvom množstva podnetov osôb so zdravotným postihnutím, ktoré sa týkajú prístupu ku kompenzačným príspevkom. Z preskúmavania týchto podnetov máme pomerne podrobné znalosti o praktickom fungovaní systému priznávania kompenzačných príspevkov, resp. príčinách, pre ktoré systém kompenzácií nie je pre mnohé osoby so zdravotným postihnutím ako nástroj pomoci dostupný.

Od reformy posudkovej činnosti sme aj vzhľadom na jej deklarované ciele, ako aj naše praktické poznatky, zistenia a dlhoročne navrhované opatrenia na nápravu, ako aj odporúčania Výboru OSN pre práva osôb so zdravotným postihnutím, očakávali a ako člen pracovnej skupiny apelovali na to, aby systém integrovanej posudkovej činnosti ako náhrada doterajších posudkových systémov priniesol:
1. jednoduchší postup pre klienta,
2. rýchlejšie rozhodovanie úradov práce, sociálnych vecí a rodiny,
3. transparentnejšie kritériá a postup posudzovania ťažkých funkčných porúch, sociálnych dôsledkov zdravotného znevýhodnenia či odkázanosti na sociálnu službu a kompenzácie.

Výsledkom reformných prác Ministerstva práce, sociálnych vecí a rodiny SR je prijatie zákona o integrovanej posudkovej činnosti[footnoteRef:168] a príprava vyhlášky k zákonu[footnoteRef:169]. [168:  	zákona č. 376/2024 Z. z. o integrovanej posudkovej činnosti a o zmene a doplnení niektorých zákonov zo dňa 28. novembra 2024, ktorý nadobudne účinnosť ku dňu 1. augusta 2025, resp. 1. septembra 2025.]  [169:  	Vyhláškou k zákonu č. 376/2024 Z. z. sa vykonávajú niektoré ustanovenia zákona o integrovanej posudkovej činnosti; aktuálne sa nachádza v medzirezortnom pripomienkovom konaní.] 


Z pohľadu ich dopadu na úroveň špecifických práv osôb so zdravotným postihnutím hodnotíme pozitívne, že odkázanosť na poskytovanie sociálnych služieb bude posudzovaná spoločne s odkázanosťou na kompenzačné príspevky na úradoch práce, sociálnych vecí a rodiny, teda nebude potrebné ako doteraz podávať pre účely sociálnych služieb separátnu žiadosť na obce a mestá, resp. vyššie územné celky. 

Posudzovací proces sa tak dostáva v oboch oblastiach pod priamu kontrolu a tým aj zodpovednosť Ministerstva práce, sociálnych vecí a rodiny SR za výsledky tejto činnosti. Reformou sa tiež priznáva väčšia váha sociálnej posudkovej činnosti, ktorá je súčasťou posudzovania spolu s lekárskou posudkovou činnosťou, pričom priebeh sociálneho posudzovania a vyhodnocovania dostáva jasnú štruktúru.

Čo sa zatiaľ dosiahnuť nepodarilo, je vymeniť identifikovanie ťažkých zdravotných postihnutí založených na diagnózach za identifikovanie ťažkých funkčných porúch, ako hlavného kritéria na vstup do systému kompenzácií. Aktuálne zostáva rozhodný zoznam ťažkých zdravotných postihnutí, ktorý je hybridom medzi týmito dvomi prístupmi. 

V rámci pripomienkového konania sa na nátlak členov pracovnej skupiny podarilo dosiahnuť, že zo zoznamu ťažkých zdravotných postihnutí nevypadli viaceré zdravotné stavy, ktoré doteraz kompenzované boli. V rámci pripomienkového konania sa nám tiež podarilo cez dôvodovú správu bližšie upraviť, ako sa má v rámci posudkovej činnosti nahliadať na tzv. bežnú rodičovskú starostlivosť, čo bola jedna z dlhodobo sporných oblastí v posudkovej činnosti, na ktorú sme upozorňovali. 

Tiež sa podarilo zachovať, aby zákonné lehoty na rozhodovanie úradov práce neboli dlhšie ako tie, ktoré stanovuje pre všetky správne konania Správny poriadok.

Pokiaľ sa pozrieme na očakávania vzťahujúce sa na reformu z pohľadu lepšieho naplnenia záväzkov Dohovoru o právach osôb so zdravotným postihnutím, prijaté zmeny ich nenaplnili. 

Preto sme aj po náročných rokovaniach s Ministerstvom práce, sociálnych vecí a rodiny SR v rámci medzirezortného pripomienkového konania k Zákonu o integrovanej posudkovej činnosti vyjadrili naše pretrvávajúce očakávania smerom k budúcemu vývoju integrovanej posudkovej činnosti, ako aj systému poskytovania kompenzácií, pričom ako nevyhnutné vnímame sa vrátiť k týmto otázkam:
· Dotiahnutie transformácie zoznamu ťažkých zdravotných postihnutí na zoznam funkčných porúch s precíznym prehodnotením, či zachytáva skutočne všetky funkčné poruchy vzhľadom na závažnosť ich sociálnych dôsledkov, ktoré objektívne odôvodňujú potrebu poskytovania nejakej formy pomoci alebo kompenzácie zo strany štátu, a to aj s odkazom na Článok 28 Dohovoru o právach osôb so zdravotným postihnutím
· Zabezpečenie reálnej váhy výsledkov/zistení z vykonanej sociálnej posudkovej činnosti na výsledok rozhodnutia o integrovanom posudku
· Zapracovanie výsledkov analýzy UNICEF do systému poskytovania sociálnych služieb a kompenzácií v súlade s princípom najlepšieho záujmu dieťaťa.

Pripomienka bola Ministerstvom práce, sociálnych vecí a rodiny SR akceptovaná.



[bookmark: _Toc193813784]Účasť v pracovnej skupine pre habilitáciu a rehabilitáciu
Ministerstvo práce, sociálnych vecí a rodiny SR v máji 2024 požiadalo ÚKOZP o nomináciu jedného člena do pracovnej skupiny vytvorenej za účelom plnenia opatrenia 9.1. „zaviesť systém individualizovanej komplexnej podpory osôb so zdravotným postihnutím a ich rodín cez nadrezortný systém habilitačných a rehabilitačných služieb“. 

Priorita vytvorenia pracovnej skupiny vyplýva zo Správy o plnení opatrení vyplývajúcich z Národného programu rozvoja životných podmienok osôb so zdravotným postihnutím za rok 2021 a návrhu na jeho aktualizáciu. 

Prvé stretnutie neformálnej pracovnej skupiny pre habilitáciu a rehabilitáciu sa uskutočnilo dňa 17. decembra 2024. Predmetom stretnutia bolo zdieľanie informácii o habilitácii a rehabilitácii za danú rezortnú oblasť a nastavenie vzájomnej spolupráce a participácie pri tvorbe strategického dokumentu habilitácie a rehabilitácie. 

Hlavným aktuálnym cieľom skupiny je vytvorenie dokumentu „Vymedzenie pojmov“, ktorý tvorí základ pre ďalšiu spoluprácu v rámci tejto pracovnej skupiny.



[bookmark: _Toc193813785]Účasť v pracovnej skupine pre Implementáciu Národného akčného plánu Európskej záruky pre deti (NAP ECG)
V roku 2024 sme sa v rámci pracovnej skupiny zapojili do procesu aktualizácie Národného akčného plánu Európskej záruky pre deti s výhľadom do roku 2030[footnoteRef:170].  [170:  	Národný akčný plán Európskej záruky pre deti s výhľadom do roku 2030 bol schválený vládou SR 12. apríla 2023 uznesením č.156/2023. Ide o komplexný materiál, ktorého víziou je prostredníctvom implementácie, monitorovania a hodnotenia zlepšovať podmienky života na Slovensku pre všetky deti, ktoré čelia neľahkým životným situáciám nie svojím zavinením a ako taký je živým dokumentom, ktorý je potrebné priebežne aktualizovať vo forme tvorby nových opatrení a aktualizácii už existujúcich opatrení.] 


Materiál reaguje na zložitú situáciu najviac ohrozených detí chudobou, sociálnym vylúčením, či sociálno-ekonomickou depriváciou v oblastiach bývania, zdravej výživy, prístupu k vzdelaniu a prístupu k zdravotnej starostlivosti.

V rámci jednotlivých sledovaných oblastí sme identifikovali výzvy, ktoré sa značne dotýkajú aj detí so zdravotným postihnutím a ktoré sa majú pretaviť do nových opatrení:
· potreba zvýšiť kapacity v zariadeniach starostlivosti o deti do 3 rokov a podpora programov pre deti raného veku,
· podpora inkluzívneho prístupu vo výchove a vzdelávaní, 
· zníženie podielu detí, ktoré predčasne odchádzajú zo systému vzdelávania a rozvoj neformálneho vzdelávania mladých ľudí v oblasti voľnočasových a záujmových aktivít ako nástroja inklúzie,
· podpora a rozvoj cenovo dostupných foriem bývania pre rodiny s deťmi v núdzi,
· zníženie počtu detí umiestnených v centrách pre deti a rodiny a skvalitnenie procesu prechodu z ústavnej na rodinné formy starostlivosti, 
· konsolidácia legislatívy sociálneho zabezpečenia v prípadoch, kedy dochádza k znevýhodňovaniu skupín detí v núdzi a ich rodín,
· podpora systému včasnej intervencie pre deti so zdravotným znevýhodnením,
· zavedenie efektívneho systému ochrany detí pred násilím.

Aktualizácia Národného akčného plánu Európskej záruky pre deti zatiaľ nebola schválená[footnoteRef:171]. [171:  	Aktuálne prebieha zapracovanie pripomienok po skončení medzirezortného pripomienkového konania: Legislatívny proces – LP/2024/654).] 




[bookmark: _Toc193813786]Účasť v Hlavnej pracovnej skupine pre vzdelávanie žiakov so špeciálnymi výchovno-vzdelávacími potrebami
a desegregovaného systému vzdelávania je potrebné o. i. vytvoriť priestor na inklúziu aj cez úpravu vzdelávacích programov, ktoré sú vo svojej podstate základným dokumentom pre školy, podľa ktorého sa uskutočňuje výchova a vzdelávanie žiakov, a ktoré boli doteraz vytvárané oddelene pre bežné školy a špeciálne školy[footnoteRef:172]. [172:  	Deti v špeciálnych školách sa nevzdelávajú podľa školských vzdelávacích programov školy (platí pre bežné školy), ale podľa osobitných vzdelávacích programov pre príslušné zdravotné znevýhodnenia. Pokiaľ majú byť žiaci so zdravotným znevýhodnením vzdelávaní inkluzívne v bežnom školstve, vznikla potreba prispôsobiť tomu aj obsah školských vzdelávacích programov, ktoré by tiež mali byť vo svojej podstate inkluzívne.] 


Ministerstvo školstva, výskumu, vývoja a mládeže SR poverilo Národný inštitút vzdelávania a mládeže (NIVAM) vytvorením a vedením pracovnej skupiny so zameraním na zosúladenie vzdelávacích programov pre deti a žiakov so zdravotným znevýhodnením a nadaním s novým Štátnym vzdelávacím programom pre základné vzdelávanie, s účinnosťou od septembra 2026. V rámci toho sa má zabezpečiť aj umožnenie získania nižšieho stredného vzdelania žiakom s ľahkým stupňom mentálneho postihnutia.

ÚKOZP sa v priebehu roku 2024 ako prizvaný člen tzv. „Hlavnej pracovnej skupiny pre vzdelávanie žiakov so špeciálnymi výchovno-vzdelávacími potrebami“ na pravidelných stretnutiach oboznámil s návrhom Koncepcie vzdelávania žiakov so znevýhodnením a s intelektovým nadaním, priebežnými výsledkami práce jednotlivých pracovných podskupín a návrhmi na zmeny, ktoré pracovné skupiny pomenovali. 

Tieto sa dotýkajú jednak zmien v štátnom vzdelávacom programe, ale aj zmien v katalógu podporných opatrení a opatrení na zachovanie špecializovanej odbornosti vzťahujúcej sa na vzdelávanie žiakov so špeciálnymi výchovno-vzdelávacími potrebami.



[bookmark: _Toc193813787]Účasť na príprave návrhu Koncepcie rozvoja špeciálnych výchovných zariadení v Slovenskej republike na roky 2024 až 2026
Začiatkom roka 2024 sme boli spolu s ďalšími relevantnými subjektami oboznámení so závažnými zisteniami Generálnej prokuratúry SR o stave dodržiavania práv detí v reedukačných centrách[footnoteRef:173], ktoré žiaľ potvrdili dlhoročné pretrvávanie porušovania práv detí v týchto zariadeniach, keď stav zistený v roku 2023 kopíruje stav zistený verejným ochrancom práv v roku 2013[footnoteRef:174], a teda štátu ani 10 rokov nestačilo na to, aby zabezpečil v tejto oblasti nápravu. [173:  	www.genpro.gov.sk/dokumenty/ine-dokumenty/detail/zhodnotenie-generalnej-prokuratury-slovenskej-republiky-o-stave-zakonnosti-v-reedukacnych-centrach.]  [174:  	vop.gov.sk/wp-content/uploads/2021/09/Sprava-VOP-RC.pdf. ] 


[bookmark: _Hlk191483264]Z prezentovaných zistení a štatistík Ministerstva školstva, výskumu, vývoja a mládeže SR vyplynulo, že vysoký počet detí umiestňovaných do špeciálnych výchovných zariadení sú deti s mentálnym postihnutím či duševnými ochoreniami a väčšina z nich by do týchto zariadení ani nemala byť umiestňovaná, keďže namiesto reedukácie potrebujú skôr kvalitnú zdravotnú starostlivosť alebo špecializovanú sociálnu službu.

Privítali sme prípravu reformy reedukačných centier a Ministerstvo školstva, výskumu, vývoja a mládeže SR sme požiadali o možnosť prispieť našou odbornou expertízou z oblasti ochrany práv osôb so zdravotným postihnutím pri príprave návrhu Koncepcie rozvoja špeciálnych výchovných zariadení v Slovenskej republike na roky 2024 až 2026. Cieľom ÚKOZP bolo najmä napomôcť lepšej ochrane práv detí so zdravotným postihnutím aj v prostredí špecializovaných školských inštitúcií, akými sú aj reedukačné centrá, ako aj k zabezpečeniu, že do týchto inštitúcií nebudú posielané deti len z dôvodu zdravotného postihnutia[footnoteRef:175].  [175:  	Pokiaľ odchýlka v správaní dieťaťa je typickým prejavom ich zdravotného postihnutia, proces reedukácie nie je na mieste, keďže takéto deti nemajú vôľou podmienené „problémové“ správanie, ktoré je možné zmeniť reedukáciou, ale potrebujú skôr lepšiu zdravotnú starostlivosť, podporné sociálne služby alebo úpravu rodinného a školského prostredia (ako „problémové“ správanie sa často hodnotí aj reaktívne správanie, ktorého príčinou je nevhodný a neodborný prístup pri výchove).] 


V rámci viacerých pracovných stretnutí organizovaných Ministerstvom práce, sociálnych vecí a rodiny SR na úrovni širokého zastúpenia expertov a odborníkov z rôznych oblastí, ako aj na úrovni užšieho zastúpenia inštitúcií ochraňujúcich ľudské práva a slobody, sme pripomienky smerovali najmä k riadnemu zapracovaniu ľudskoprávnych princípov a štandardov do pripravovanej koncepcie. 

Aktuálne Ministerstvo školstva, výskumu, vývoja a mládeže SR predstavilo výslednú koncepciu, na základe ktorej budú pripravovať potrebné legislatívne zmeny.[footnoteRef:176] [176:  	www.minedu.sk/ministerstvo-skolstva-predstavilo-komplexnu-reformu-vychovnych-zariadeni/ ] 




[bookmark: _Toc193813788]Ľudské práva osoby so zdravotným postihnutím a bez domova v systéme sociálno-zdravotnej starostlivosti
Začiatkom roka 2024 sa do pozornosti spoločnosti, ako aj ÚKOZP, dostala informácia o podozrení na opakované zlé zaobchádzanie s osobami bez domova a odmietnutie poskytnutia zdravotnej starostlivosti zo strany nemocnice v Galante[footnoteRef:177]. Ukázalo sa, že nejde o ojedinelý prípad[footnoteRef:178], pričom situácia sa dotýka osôb bez domova, ktoré sú často zároveň aj osobami so zdravotným postihnutím. U týchto osôb je zjavné ich zraniteľné postavenie, a teda by mali byť štátom primerane chránené a mali by mať zaručené rovnaké zaobchádzanie v prístupe k základným, pre život a zdravie nevyhnutným verejným službám, či už zdravotným alebo sociálnym. Z tohto pohľadu sa ako problematická ukázala absencia spolupráce medzi subjektami poskytujúcimi verejné služby, v tomto prípade nemocnicami a mestami, ich sociálnymi pracovníkmi. [177:  	spravy.stvr.sk/2024/01/na-chodbe-v-nemocnici-stravil-cele-dni-k-zodpovednosti-za-umrtie-pana-ladislava-sa-nik-nehlasi.]  [178:  	spravy.stvr.sk/2024/04/dalsi-pripad-nepovsimnuteho-pacienta-v-galantskej-nemocnici-na-chodbe-stravil-20-dni-na-voziku-ho-vyviezli-do-krikov ] 


Za účelom prinesenia reálnych riešení a zlepšenia situácie osôb so zdravotným postihnutím bez domova v prístupe najmä k zdravotnej starostlivosti[footnoteRef:179] sme sa pridali k aktivitám verejného ochrancu práv, ktorý zorganizoval stretnutia so všetkými zainteresovanými subjektami, vrátane nášho úradu[footnoteRef:180]. Výsledkom vzájomných diskusií je pozičný dokument „Človek v chudobe a naplnenie jeho ľudských práv v systéme sociálno-zdravotnej starostlivosti“[footnoteRef:181], ktorý obsahuje aj sumár opatrení navrhovaných kompetentným ministerstvám na nápravu zisteného stavu. Jednou z problematických oblastí sa ukázalo tiež neposkytovanie inej ako nevyhnutnej zdravotnej starostlivosti osobám s dlhom na zdravotnom poistení, ktorý osoby bez domova a príjmov často majú a nevedia ho splatiť.  [179:  	Podľa Článku 25 Dohovoru o právach osôb so zdravotným postihnutím majú osoby so zdravotným postihnutím právo na dosiahnutie najlepšieho možného zdravia bez diskriminácie na základe zdravotného postihnutia.]  [180:  	vop.gov.sk/ii-okruhly-stol-k-teme-chudoby-a-ludi-bez-domova.]  [181:  	vop.gov.sk/wp-content/uploads/2024/08/Pozicny-dokument-VOP-okruhly-stol-I-chudoba.pdf.] 


Aj preto sme využili možnosť zapojiť sa do medzirezortného pripomienkového konania k Zákonu o zdravotnom poistení[footnoteRef:182] so zásadnou pripomienkou, aby medzi osoby, ktoré by nemali mať obmedzený prístup k zdravotnej starostlivosti z dôvodu pretrvávania dlhu na poistnom, boli zaradené aj osoby s ťažkým zdravotným postihnutím, osoby invalidné, osoby bez domova a osoby v hmotnej núdzi. Ministerstvo zdravotníctva SR našu pripomienku akceptovalo[footnoteRef:183]. S účinnosťou od 1. januára 2025 majú osoby so zdravotným postihnutím identifikované ako osoby invalidné alebo osoby s ťažkým zdravotným postihnutím právo na plnú úhradu potrebnej zdravotnej starostlivosti z verejného zdravotného poistenia[footnoteRef:184]. [182:  	Zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov.]  [183:  	www.slov-lex.sk/pripomienky/legislativne-procesy/SK/LP/2024/273/pripomienky/3c0b1224-e0e0-41d9-b794-e3a338b50870/detail.]  [184:  	Ustanovenie § 9 a § 12 ods. 2 zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov.] 



[bookmark: _Toc193813789]Pracovné skupiny pre oblasť starnutia populácie a pre práva seniorov a pre reformu opatrovníctva
ÚKOZP má svoje zastúpenie aj vo viacerých pracovných skupinách:

a) Pracovné skupiny v oblasti starnutia populácie a práv seniorov, ktoré sa však v roku 2024 nestretli. Ide o tieto pracovné skupiny:
1)  Pracovná skupina na plnenie úlohy Národného programu aktívneho starnutia -„Pripraviť komplexnú analýzu legislatívy a súvisiacich dokumentov upravujúcich ochranu práv starších ľudí, vrátane osôb s obmedzenou mobilitou, s vyústením do návrhu riešenia legislatívnej úpravy v tejto oblasti“,
2)  Pracovné skupiny Rady vlády SR pre práva seniorov a prispôsobovanie verejných politík procesu starnutia populácie:
· Pracovná skupina pre presadzovanie práv seniorov v sociálnych otázkach a otázkach zdravotnej starostlivosti,
· Pracovná skupina pre prispôsobovanie verejných politík procesu starnutia populácie.

Verím, že v roku 2025 tieto pracovné skupiny svojou činnosťou prispejú k prijatiu opatrení na zlepšenie postavenia seniorov a ďalších osôb so zdravotným postihnutím v spoločnosti a na zlepšenie ich každodenného života.

b) Pracovná skupina na prípravu reformy opatrovníctva, ktorá pracovala na pôde Ministerstva spravodlivosti SR od júna 2017 až januára 2020. Táto pracovná skupina pripravila právnu úpravu na splnenie záväzku Slovenskej republiky vyplývajúceho z Článku 12 Dohovoru o právach osôb so zdravotným postihnutím. Pracovná skupina od 30. januára 2020 nezasadala, pričom ministerstvo v dokumente Národný program rozvoja životných podmienok osôb so zdravotným postihnutím trvale prezentuje záujem tento záväzok splniť. 

Uvedenú legislatívnu iniciatívu prevzala rekodifikačná komisia na prípravu nového Občianskeho zákonníka.



[bookmark: _Toc193813790]Uplatňovanie pripomienok cez portál SLOV-LEX
[bookmark: _Hlk67137256]Okrem zákonov, v ktorých sme mali osobnú účasť v pracovných skupinách, sme sa v roku 2024 zapojili do medzirezortného pripomienkového konania v týchto oblastiach:

[bookmark: _Toc193813791]Novela Zákona o sociálnych službách a Zákona o peňažných príspevkoch
	Medzirezortné pripomienkové konanie, číslo legislatívneho procesu: LP/2024/295
Nadobudnutie účinnosti: 1. decembra 2024
Publikovaný v Zbierke zákonov pod č. 295/2024 Z. z.



Novela Zákona o sociálnych službách
V roku 2024 sa v oblasti sociálnych služieb udiali zásadné zmeny v právnych predpisoch. Nadobudla účinnosť novela Zákona o sociálnych službách, ktorá prináša zmeny pre opatrovateľov a rodiny s osobami so zdravotným postihnutím. Po prvýkrát nebudú opatrovateľské príspevky krátené na základe príjmu odkázanej osoby, čím sa zabezpečí jednotná úroveň príspevkov bez rozdielu pre všetkých opatrovateľov. Novelou sa rozšíri aj poskytovanie domácej opatrovateľskej služby z osem hodín mesačne na štyridsať hodín mesačne, pričom opatrovateľ nestratí nárok na príspevok na opatrovanie. Novela vytvára aj právne podmienky na rozvoj využívania odľahčovacej služby. Posilní sa tak možnosť využitia odľahčovacej služby v terénnych a ambulantných formách sociálnych služieb. Vytvoria sa flexibilnejšie podmienky pre jej využívanie zo strany opatrovateľov osôb so zdravotným postihnutím. Zároveň vítam formovanie pracovnej skupiny k problematike odľahčovacej služby, ktorá sa od decembra 2024 formuje na MPSVaR. Jej cieľom je pripraviť nové koncepčné uchopenie odľahčovacej služby (nový model nastavenia a financovania odľahčovacej služby). Dané zmeny reflektujú záväzok štátu k dôstojnému životu pre osoby so zdravotným postihnutím a k zlepšeniu kvality života ich opatrovateľov. 

Novela Zákona o peňažných príspevkoch
Novela Zákona o peňažných príspevkoch[footnoteRef:185] od 1. júla 2024 priniesla niekoľko zmien: [185:  	Zákon č. 400/2022 Z. z., ktorým sa menil a dopĺňal Zákon o peňažných príspevkoch.] 

· Opatrovateľom, ktorí opatrujú nezaopatrené deti so zdravotným postihnutím, sa zvýšil príspevok na opatrovanie o 100 EUR mesačne, pričom neboli limitovaní zamestnaneckým statusom.
· Pri posudzovaní príjmu opatrovateľa sa koeficient životného minima zvýšil z 2 na 2,5-násobok, čo umožňuje vyšší zárobok bez straty nároku na príspevok.
· Napriek valorizácii dôchodkov došlo k zníženiu príspevkov kvôli prepočtom podľa príjmu opatrovaných osôb. Tieto obmedzenia boli však zrušené novelou Zákona o sociálnych službách od 1. decembra 2024.
· Zmenou § 40 zákona o peňažných príspevkoch sa zvýšil príplatok na opatrovanie nezaopatrených detí zo 100 EUR na 200 EUR mesačne a rozšíril sa počet hodín opatrovateľskej služby z 8 na 40 hodín mesačne.



[bookmark: _Toc193813792]Vládny návrh zákona o poskytovaní právnej pomoci osobám v materiálnej núdzi
	Medzirezortné pripomienkové konanie, číslo legislatívneho procesu: LP/2024/428
Materiál predložený do NR SR pod číslom parlamentnej tlače: 582/2024
Návrh nebol k 31.12.2024 schválený v NR SR.



Ministerstvo spravodlivosti SR v auguste 2024 predložilo do medzirezortného pripomienkového konania návrh novely zákona o poskytovaní právnej pomoci osobám v materiálnej núdzi. Zmeny v tomto zákone považujem za nanajvýš žiadúce pre zlepšenie života osôb so zdravotným postihnutím.

V rámci medzirezortného pripomienkového konania som k nemu uplatnila viacero pripomienok. Predovšetkým som namietala: 
· úpravu príjmového stropu pre prístup k pomoci, 
· finančnú účasť na úrovni 35 % paušálnej odmeny, 
· započítanie kompenzačných príspevkov do príjmu,
· poskytovanie základných informácií o pôsobnosti Centra právnej pomoci, či poskytnutie pomoci pri vyplnení formulára na podanie žiadosti len v prípadoch hodných osobitného zreteľa, pokiaľ sa tak Centrum právnej pomoci rozhodne.

Niektoré z mojich pripomienok boli akceptované úplne, alebo čiastočne. V nasledujúcom roku sa sústredím aj na sledovanie dopadov zmien, ktoré prinesie novela tohto zákona na každodenný život osôb so zdravotným postihnutím.



[bookmark: _Toc193813793]Pripomienky k strategickým dokumentom
V roku 2024 som uplatnila pripomienky k viacerým strategickým dokumentom nelegislatívnej povahy majúcim zásadný vplyv na ochranu práv a záujmov osôb so zdravotným postihnutím. Išlo najmä o:

Národný program duševného zdravia a Akčný plán Národného programu duševného zdravia na roky 2023 – 2030
	Medzirezortné pripomienkové konanie, číslo legislatívneho procesu: LP/2024/208



Ministerstvo zdravotníctva SR v máji 2024 predložilo do medzirezortného pripomienkového konania Národný program duševného zdravia a Akčný plán k Národného programu duševného zdravia na roky 2023 – 2030, ktorý je strategickým programom rozvoja systému starostlivosti o duševné zdravie na Slovensku. Považujem ho za osobitne dôležitý pre napĺňanie práv osôb so zdravotným postihnutím.

K tomuto dokumentu som uplatnila viacero zásadných pripomienok. 

Namietala som, že je spracovaný príliš všeobecne, nereflektuje na aktuálne výzvy v oblasti duševného zdravia, neobsahuje podrobnejšie údaje, vrátane údajov Národného centra zdravotníckych informácií a nie je možné z neho vyvodiť, ako sa bude realizovať v praxi. 

Žiadala som jeho doplnenie a dopracovanie tak, aby tvoril ucelený dokument obsahujúci vzájomné prepojenia a súvislosti s už schválenými dokumentami v oblasti starostlivosti o duševné zdravie, ako aj o zohľadnenie mojich odporúčaní Ministerstvu zdravotníctva SR. Dokument schválila Vláda SR v auguste 2024.

Ako komisárka pre osoby so zdravotným postihnutím, ale aj ako členka Rady Vlády SR pre duševné zdravie budem venovať pozornosť jeho implementácii v praxi.



Národný program rozvoja životných podmienok osôb so zdravotným postihnutím na roky 2021 – 2030
Vláda SR schválila materiál „Národný program rozvoja životných podmienok osôb so zdravotným postihnutím na roky 2021 – 2030“ uznesením č. 109 z 24. februára 2021 a každému ministerstvu a subjektom zodpovedným za plnenie jednotlivých úloh uložila povinnosť predložiť odpočet plnenia úloh. 

V roku 2024 sme pripomienkovali úlohy, ktoré neboli splnené, pričom sa riešenie niektorých kľúčových opatrení neustále odkladá:
· Opatrenie 4.1. Opatrovníctvo dospelých a podporované rozhodovanie: Žiadali sme zmeniť termín plnenia tak, aby Ministerstvo spravodlivosti SR predložilo návrh novej právnej úpravy (v paragrafovom znení) na rokovanie vlády SR do konca roku 2025. 
· Opatrenie 7 Vzdelávanie: Navrhli sme odstrániť diskriminačné podmienky pri prijímaní na vzdelávanie a novelizovať vyhlášku o minimálnych nárokoch študenta so špecifickými potrebami[footnoteRef:186].  [186:  	Vyhláška Ministerstva školstva, vedy, výskumu a športu Slovenskej republiky č. 458/2012 Z. z. o minimálnych nárokoch študenta so špecifickými potrebami.] 

· Opatrenie 8 Zdravie: Predložené návrhy na zlepšenie zahŕňali zavedenie bezplatnej zdravotnej starostlivosti a sociálnych služieb pre ľudí bez domova, nastavovanie kritérií schvaľovania liekov poisťovňami na výnimku, riešenie problematiky preplácania zdravotníckych úkonov u nezmluvných poskytovateľov zdravotnej starostlivosti a legislatívne úpravy pre výkon ochranných liečení nariaďovaných ľuďom s duševnými poruchami. 

Ministerstvo práce, sociálnych vecí a rodiny SR prejavilo záujem zaradiť nové oblasti a opatrenia v súlade s návrhmi mimovládnych organizácií na zlepšenie života osôb so zdravotným postihnutím. Viacero problémov však ostáva nedoriešených.

[bookmark: _Ref193076604][bookmark: _Toc193813794]Spolupráca
Podľa § 10 Zákona o komisároch[footnoteRef:187], komisár pre osoby so zdravotným postihnutím vykonáva svoju pôsobnosť aj v úzkej súčinnosti s osobami so zdravotným postihnutím priamo alebo prostredníctvom organizácií pôsobiacich v oblasti práv týchto ľudí, pričom s nimi konzultuje problematiky, ktoré sa ich týkajú, skúma názory osôb so zdravotným postihnutím, podporuje ich záujem o verejné otázky a podporuje zvyšovanie povedomia o ich právach v spoločnosti.  [187:  	Zákon č. 176/20015 Z. z.] 


Preto som sa od začiatku výkonu funkcie komisárky pre osoby so zdravotným postihnutím zamerala na vytvorenie čo najširšej spolupráce s mimovládnymi organizáciami, so subjektami, ktoré zohrávajú významnú úlohu v poskytovaní pomoci ľuďom so zdravotným postihnutím, ale aj so školami za účelom šírenia informácií a vzdelávania študentov o právach osôb so zdravotným postihnutím. 

Roky spolupracujeme s mestami a obcami, pričom sme zorganizovali už 50 výjazdových Dní komisárky v regiónoch Slovenska. Pravidelne tiež organizujeme výstavy diel osôb so zdravotným postihnutím v priestoroch Úradu komisára pre osoby so zdravotným postihnutím v Bratislave. Často sa zúčastňujeme odborných konferencií, seminárov, workshopov, a ako komisárka pre osoby so zdravotným postihnutím rada prijímam pozvania na rôzne verejné podujatia, ktoré organizujú občianske združenia zamerané na pomoc osobám so zdravotným znevýhodnením. Rovnako ako dôležitú hodnotím našu spoluprácu s médiami, vďaka ktorej môžeme šíriť povedomie o závažných témach, ktoré rezonujú v oblasti ochrany ľudských práv. Verím, že celospoločenský dosah má aj naša kampaň „AJ MY SME TU“, na ktorej spolupracujeme s mnohými viac, či menej známymi osobnosťami.

V roku 2024 som sa osobne alebo s kolegyňami a kolegami z úradu komisára zúčastnila na: 
23	pracovných stretnutiach so zástupcami orgánov štátnej a verejnej správy 
2	pracovných stretnutiach s poslancami Národnej rady SR a ministrami 
16	zasadnutiach výborov a odborných pracovných skupín 
25	pracovných a výročných stretnutiach so zástupcami mimovládnych organizácií
2	medzinárodných odborných fórach a stretnutiach organizovaných zahraničnými organizáciami 
10	konferenciách, seminároch, školeniach a webinároch
9	online stretnutí a okrúhlych stolov
9	návštevách zariadení sociálnych služieb, chránených dielní a škôl
(s výnimkou monitorovacích návštev zariadení sociálnych služieb a škôl a výjazdových dní)
20	stretnutiach so zástupcami médií
8	tlačových konferenciách
210	výstupoch v médiách
8	kampaniach
6	výjazdových dňoch
4	vernisážach výstav v ÚKOZP



[bookmark: _Toc193813795]Spolupráca s orgánmi verejnej moci a verejnej správy
V Úrade komisára pre osoby so zdravotným postihnutím (ÚKOZP) udržiavame pravidelné kontakty s predstaviteľmi zástupcov štátu na rôznej úrovni. 

Pripomeniem, že už v roku 2023 sme pracovali na odbornej publikácii Medzinárodnoprávna ochrana osôb so zdravotným postihnutím v spolupráci s profesorom JUDr. Jánom Svákom, DrSc., hlavným garantom pre oblasť medzinárodného práva na Univerzite Komenského v Bratislave a významným odborníkom na ústavné právo. Kniha rozoberá veľké množstvo rozsudkov týkajúcich sa ľudí so zdravotným postihnutím v rôznych krajinách, o ktorých rozhodoval Európsky súd pre ľudské práva (ESĽP) v kontexte Dohovoru o právach osôb so zdravotným postihnutím. Publikáciu sme uviedli do života v januári 2024, súčasťou bola aj unikátna výstava v priestoroch ÚKOZP. Tvorili ju diela, ktoré nám posielali autori so zdravotným postihnutím do súťaže na obálku tejto knihy na základe mojej výzvy, aby samotní ľudia so zdravotným postihnutím výtvarne znázornili svoju predstavu o ľudských právach.

Výstava počas roka 2024 putovala na Ministerstvo spravodlivosti SR a Ministerstvo práce, sociálnych vecí a rodiny SR. Sme vďační, že sme v rámci dobrej spolupráce s ministerstvami mohli prezentovať spomínané diela ďalej. V roku 2025 plánujeme výstavu ponúknuť aj poslancom Národnej rady SR. Keďže sme koncom roka 2023 podpísali memorandum o spolupráci s Generálnou prokuratúrou SR, v roku 2024 sme mali v pláne riešiť v spolupráci niekoľko závažných tém, čo sa aj podarilo. Už začiatkom roka sme sa zúčastnili multilaterálneho stretnutia na pôde Generálnej prokuratúry SR, potom čo prokuratúra vydala správu o zlých podmienkach života detí a mladistvých v reedukačných centrách. Na rokovaní sa zúčastnili okrem mňa aj ďalší zástupcovia ľudskoprávnych inštitúcií, ale aj štyroch ministerstiev. Sme súčasťou pracovnej skupiny, ktorej cieľom je hľadať nápravu. 

V nadväznosti na Memorandum o spolupráci s Justičnou akadémiou SR, ktoré sme podpísali v roku 2023, sme počas roka 2024 uskutočnili prvé vzdelávacie podujatie pre sudcov a vyšších súdnych úradníkov. Témou prvého odovzdávania skúseností bolo „Postavenie a úloha komisára pre osoby so zdravotným postihnutím v konaniach podľa všeobecných predpisov o konaní pred súdmi – hlavné zistenia z výkonu oprávnenia zúčastňovať sa na konaní pred súdom“. Na celodennom online stretnutí som odovzdávala skúsenosti spolu so sudkyňou Okresného súdu v Prešove Evou Farkašovou a právničkou ÚKOZP Lenkou Bodnárovou. Na prvom vzdelávacom podujatí sa zúčastnili vyšší súdni úradníci prvostupňových súdov aj krajských súdov. Tešíme sa záujmu aj otázkam a zapájaniu sa do diskusie zo strany účastníkov. 

Pravidelne sa počas celého roka stretávame so štatutárnymi zástupkyňami/zástupcami, resp. zamestnankyňami/zamestnancami ministerstiev, a to za účelom prerokovania našej výročnej správy a navrhovaných opatrení na zlepšenie ochrany práv osôb so zdravotným postihnutím, prípadne priebežne k našim zisteniam, pokiaľ je potrebné ich riešiť až na úrovni ministerstiev. Rovnako tiež vždy využívame možnosť zúčastniť sa na okrúhlych stoloch, pracovných skupinách či tematických stretnutiach, pokiaľ sa dotýkajú aj práv osôb so zdravotným postihnutím. 

V úvode roka 2024 sme rokovali za okrúhlym stolom s ministrom práce, sociálnych vecí a rodiny Erikom Tomášom. Bolo to v nadväznosti na tragédiu, keď v Beňadikovej pri Liptovskom Mikuláši pod kolesami vlaku vyhasli životy matky a jej dieťaťa so zdravotným postihnutím. Minister po rokovaní predstavil tieto opatrenia – zvýšenie príplatku k príspevku na opatrovanie detí, pomoc s financovaním odľahčovacej služby, rozšírenie projektu rodinných poradní a posilnenie včasnej intervencie pre rodičov s najmenšími deťmi. Ako komisárka pre osoby so zdravotným postihnutím som to ocenila.

Na pozvanie generálneho riaditeľa Sekcie ľudských práv Ministerstva práce, sociálnych vecí a rodiny SR Jána Gaburu sme v roku 2024 rokovali o ďalších krokoch v problematike tzv. reformy opatrovníctva, a teda zavedenia inštitútu tzv. podporovaného rozhodovania. Na stretnutí bola okrem zástupcov spomínaného ministerstva aj riaditeľka Združenia na pomoc ľuďom s mentálnym postihnutím v SR Iveta Mišová. Spolu so Združením na pomoc ľuďom s mentálnym postihnutím v SR sa 14 rokov (už pred mojou funkciou komisárky) zasadzujeme o to, aby sme na Slovensku mohli využívať inštitút podporovaného rozhodovania. Ak by sme to mali v zákone, podobne ako Česká republika, ľudia, ktorí sú obmedzení v spôsobilosti na právne úkony, by mali možnosť rozhodovať vo všetkých oblastiach svojho života.

V apríli 2024 som sa stretla s prezidentkou SR Zuzanou Čaputovou v zariadení sociálnych služieb – Dome sv. Anny v Starej Ľubovni. Bola to jej posledná návšteva v regiónoch Slovenska pred skončením jej funkcie. Som rada, že som mohla upriamiť jej pozornosť na zariadenie sociálnych služieb, ktoré môže ísť príkladom tým ostatným.

V roku 2024 sme mali v ÚKOZP ďalšie dve dôležité rokovania, na ktorých sme hovorili o opatrovníckej reforme – so štátnou tajomníčkou Ministerstva spravodlivosti SR Katarínou Roskoványi, a s členkami Rekodifikačnej komisie prof. Romanou Smyčkovou a prof. Alexandrou Löwy (obe pôsobia na Právnickej fakulte UK Bratislava). 

V roku 2024 sme organizovali okrúhly stôl na tému monitorovania dodržiavania práv osôb so zdravotným postihnutím. Okrúhly stôl zorganizoval tím Národného preventívneho mechanizmu ÚKOZP a konal sa za účasti slovenských národných inštitúcií pre ľudské práva, expertov Výboru pre zabránenie mučenia (CPT) v oblasti psychiatrie, zástupcu Podvýboru pre prevenciu mučenia (SPT), zástupcov verejného ochrancu práv Českej republiky, hlavnej odborníčky Ministerstva zdravotníctva Slovenskej republiky pre oblasť psychiatrie a zástupcov Generálnej prokuratúry Slovenskej republiky. ÚKOZP sa snaží podnietiť dialóg založený na vzájomnom rešpekte a dôvere, ako aj vymedziť všeobecný rámec spolupráce v oblasti monitorovania dodržiavania práv osôb so zdravotným postihnutím. Výsledkom rokovania bolo spoločné vyhlásenie účastníkov, ktoré je na webe ÚKOZP.

Jedným z našich plánov na rok 2024 bolo aj zameranie sa na ľudí bez domova so zdravotným postihnutím, a to aj cez monitorovanie dodržiavania ich práv v zariadeniach sociálnych služieb krízovej intervencie (útulky, nocľahárne). Preto naše kroky ešte v januári smerovali na Inštitút pre výskum práce a rodiny. Na rokovaní sme načrtli možnosti spolupráce pri monitoringoch týchto zariadení, zároveň sme hovorili aj o téme poskytovania zdravotnej starostlivosti ľuďom bez domova a potrebe lepšieho previazania sociálnej a zdravotnej starostlivosti.

Zúčastnili sme sa aj pracovného stretnutia s názvom „Človek v chudobe a naplnenie jeho ľudských práv v systéme sociálno-zdravotnej starostlivosti“. Prítomní boli aj zástupcovia štátnej správy (MPSVaR SR, MZ SR), zástupcovia organizácií poskytujúcich pomoc ľuďom bez domova, Slovenskej lekárskej komory, Inštitútu pre výskum práce a rodiny, SAV, Úradu komisára pre deti a Vysokej školy zdravotníctva a sociálnej práce sv. Alžbety, n. o.. Diskutovali sme o pretrvávajúcich akútnych problémoch v dostupnosti zdravotnej starostlivosti pre ľudí bez domova, ľudí s dlhmi na zdravotnom poistení, ale aj o prekážkach v poskytovaní sociálnych služieb ľuďom bez domova a o zodpovednosti štátu za rýchlu a účinnú pomoc ľuďom bez domova. Priestor na prijatie potrebných zmien môže poskytnúť aj schválená Národná koncepcia prevencie a ukončovania bezdomovstva v SR a k nej spracovaný akčný plán.

Začali sme spolupracovať s Centrom právnej pomoci, pričom sa rokovaní s jeho riaditeľkou Annou Peťovskou sme hovorili aj o tom, koľko prienikov máme v rámci našej práce pre ľudí v núdzi.

Ako členka Rady vlády SR pre osoby so zdravotným postihnutím spolu s ostatnými členmi, ktorí sú zástupcami ministerstiev, štátnych inštitúcií, samosprávnych inštitúcií a mimovládnych organizácií, sa zaoberáme možnými zmenami legislatívy a opatrení, ktoré majú za cieľ zlepšovať životné podmienky osôb so zdravotným postihnutím na Slovensku. 

Problematiku zlepšenia starostlivosti o duševné zdravie sme spolu s pracovným tímom ÚKOZP riešili na zasadnutiach viacerých pracovných skupín a výborov, najmä na rokovaniach Výboru pre kvalitu starostlivosti o duševné zdravie Rady vlády SR pre duševné zdravie a Výboru pre primárnu prevenciu Rady vlády SR pre duševné zdravie a na zasadnutiach ako člen Rady vlády SR pre duševné zdravie. Mnohé osoby so zdravotným postihnutím sú zároveň seniormi a ich ochrana a podpora si vyžaduje ešte špecifickejší prístup, na ktorý sa snažíme poukazovať v rámci členstva v Rade vlády SR pre práva seniorov a prispôsobovanie verejných politík procesu starnutia populácie.

Osobitnú pozornosť venujeme ochrane práv detí so zdravotným postihnutím a na ich špecifické potreby upozorňujeme ako členovia Výboru pre deti a mládež Rady vlády SR pre ľudské práva, národnostné menšiny a rodovú rovnosť. Ochranu ľudských práv osôb so zdravotným postihnutím zastrešujúco hájim tiež ako prizývaný hosť na rokovaniach Rady vlády SR pre ľudské práva, národnostné menšiny a rodovú rovnosť. 

Spolupracujeme aj s europoslancami, v roku 2024 to bolo najmä kvôli transpozícii smernice o spoločných európskych preukazoch pre ľudí s ťažkým zdravotným postihnutím. Na pozvanie poslancov Európskeho parlamentu Lucie Ďuriš Nicholsonovej a Jozefa Mihála som sa s právničkami nášho úradu Evou Domorákovou Arnoldovou a Zuzanou Fechovou zúčastnila na konferencii na túto tému. Aktuálne už smernicu schválil europarlament a teraz prebieha proces jej aplikácie do života osôb so zdravotným postihnutím. Európsky preukaz pre osoby so zdravotným postihnutím a Európsky parkovací preukaz pre osoby so zdravotným postihnutím im prinesú rovnosť v prístupe a zlepšia voľný pohyb v rámci celej Európskej únie. 

[bookmark: _Toc193813796]Medzinárodná spolupráca
V ÚKOZP sme v roku 2024 prijali delegáciu z Inštitúcie ombudsmana Kosovskej republiky. Návšteva sa zrealizovala v rámci projektu (podporeného cez program SlovakAid cez Ministerstvo zahraničných veci a európskych záležitostí SR) „Nástroj poskytnutia vedomostí a skúseností – Sharing Slovak Expertise“. Odborníkov z Kosova sme oboznámili nielen s činnosťou úradu v rámci mandátov podľa Dohovoru o právach osôb so zdravotným postihnutím a Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu, ale pozvali sme ich aj do Centra sociálnych služieb Dr. Karola Matulaya kde sa oboznámili s tým, ako fungujú takéto zariadenia na Slovensku a ako zabezpečujeme starostlivosť o ľudí so zdravotným postihnutím.

Aj v roku 2024 pokračovala spolupráca s medzinárodnou organizáciou UNICEF vo veci odídencov z Ukrajiny so zdravotným postihnutím. Rôzne otázky života týchto ľudí sú predmetom viacerých pracovných skupín organizovaných UNHCR – Protection and Inclusion Working Group, ktorých členom sú aj moje kolegyne.

ÚKOZP tiež spolupracuje s rôznymi zahraničnými odborníkmi. V rámci okrúhleho stola, ktorý sme zorganizovali na tému monitorovania dodržiavania práv osôb so zdravotným postihnutím, bol jedným z prednášajúcich Aleksandar Tomcuk, člen CPT – európsky Výbor pre prevenciu mučenia a neľudského alebo ponižujúceho zaobchádzania alebo trestania.

Významným momentom pre ÚKOZP bola návšteva veľvyslanca Spojených štátov amerických Gautama A. Ranu, ktorý sa zaujímal nielen o činnosť úradu a stav pomoci a služieb ľuďom so zdravotným postihnutím na Slovensku, ale aj o možnosť inklúzie detí so zdravotným znevýhodnením na školách a možnostiach zamestnanca a uplatnenia ľudí so zdravotným postihnutím na voľnom pracovnom trhu.

[bookmark: _Toc4457915][bookmark: _Toc193813797]Spolupráca s mimovládnymi organizáciami a ich členmi
Výraznú časť mojej agendy tvoria stretnutia so zástupcami mimovládnych organizácií, ktoré pôsobia v oblasti ochrany práv osôb so zdravotným postihnutím alebo združujú ľudí s jednotlivými druhmi zdravotného postihnutia/diagnóz, ale aj s organizáciami, ktoré zastupujú pracovníkov a zamestnancov v zariadeniach sociálnych služieb. 

So zástupcami organizácií sa zaoberáme možnosťami riešenia problémov špecifických pre jednotlivé druhy zdravotného postihnutia. Informácie, ktoré cez nich získavame, predstavujú databázu dôležitých argumentov, ktoré podporujú opodstatnenosť iniciovania legislatívnych zmien, ktoré komunikujem či už s poslancami Národnej rady SR alebo so zástupcami štátnej správy. 

Udržiavam kontakty so Slovenským fórom osôb so zdravotným postihnutím (SFOZP), s OZ Belasý motýľ (predtým Organizáciou muskulárnych dystrofikov v SR), Úniou nevidiacich a slabozrakých Slovenska (ÚNSS), Asociáciou nepočujúcich Slovenska (ANEPS), Asociáciou organizácií sluchovo postihnutých v SR – AOSP, o. z., Združením na pomoc ľuďom s mentálnym postihnutím v SR, Platformou rodín s deťmi so zdravotným znevýhodnením, Spoločnosťou na pomoc osobám s autizmom, združením Bez bariéry o. z., nadáciou Socia, Slovenským paralympijským výborom, Slovenským zväzom telesne postihnutých, Spoločnosťou Downovho syndrómu na Slovensku, Asociáciou podporovaného zamestnávania, Asociáciou poskytovateľov sociálnych služieb v SR, Komorou opatrovateliek Slovenska (KOS), Slovenským zväzom telesne postihnutých športovcov, Špeciálnymi olympiádami Slovenska, ako aj Deaflympijským výborom Slovenska, Spoločnosťou Parkinson Slovensko, Zväzom postihnutých civilizačnými chorobami v SR, Asociáciou Marfanovho syndrómu, Slovenskou alianciou zriedkavých chorôb, Ligou proti rakovine, Ligou za duševné zdravie, Otvorme dvere, otvorme srdcia, o. z. (ODOS) a s novovzniknutým OZ Krajina bez bariér. 

Stretávame sa s pacientskymi organizáciami, ktoré hľadajú pomoc a podporu napríklad pri úpravách legislatívy. V roku 2024 postupne vznikalo OZ Fibromyalgia Slovensko, s ktorým sme nadviazali spoluprácu. Združuje ľudí s fibromyalgiou – chorobou bolesti, ktorí majú problém s uznávaním invalidity, keďže túto diagnózu nie je možné preukázať laboratórnymi či rádiologickými vyšetreniami. 

Z pozície komisára pre osoby so zdravotným postihnutím poskytujeme našim podávateľom trpiacich fibromyalgiou poradenstvo pri snahe získať invalidný dôchodok na základe ich diagnózy, a zároveň spolupracujeme so Sociálnou poisťovňou ako aj Ministerstvom zdravotníctva SR na zlepšení ich situácie. 

V tejto veci sme sa stretli s predstaviteľmi Ministerstva zdravotníctva, pričom sme poukázali na vyššie uvedené problémy a ponúkli sme našu súčinnosť pri ich riešení, ktoré nám bolo prisľúbené.

Spolupracujeme aj so Spišskou katolíckou charitou, ktorá sa rozhodla vybudovať špecializované centrum pre rodiny so zdravotne znevýhodnenými deťmi. Centrum bude slúžiť výhradne rodinám (rodičom, súrodencom), ktoré sa starajú o svoje choré dieťa v domácom prostredí a má ponúknuť čiastočný únik od kolotoča nemocníc či hospicov. Výnimočnosť projektu je v tom, že sociálna služba tzv. respitná (odľahčovacia) služba je určená celej rodine zdravotne znevýhodneného dieťaťa. 

Finančné náklady na výstavbu zariadenia, ktoré by podľa projektu, mali dosiahnuť výšku jeden a pol milióna EUR, chce charita zabezpečiť s pomocou štátu, euro-projektov, samospráv, z verejných zdrojov, ale aj s pomocou sponzorov a vlastných charitatívnych zbierok. Podporujem vznik tohto centra a verím, že bude veľkým prínosom pre tých, ktorí takýto typ služby najviac potrebujú, preto som sa rozhodla svojou účasťou podporiť charitatívny koncert na podporu tohto projektu.

Stretli sme sa aj s predsedom Slovenského paralympijského výboru Jánom Riapošom a jeho kolegami, pričom sme rokovali o podpore niekoľkých projektov SPV a vzájomnej spolupráci, ktorá pokračuje po minulých rokoch. Teší ma, že som mohla vystúpiť na Olympijskom festivale v Bratislave, ktorý sa konal pri príležitosti Letných olympijských a Letných paralympijských hier v Paríži.

[bookmark: _Toc193813798]Účasť na konferenciách, seminároch, diskusiách a verejných podujatiach
Ako komisárka pre osoby so zdravotným postihnutím sa spolu s mojím tímom pravidelne zúčastňujem na množstve odborných podujatí. Aj v roku 2024 sme sa zúčastňovali na odborných konferenciách, seminároch, prednáškach, diskusiách a iných podujatiach, či už ako prednášatelia alebo účastníci, s cieľom zdieľať skúsenosti v oblasti ochrany práv osôb so zdravotným postihnutím alebo rozširovať svoje znalosti v danej oblasti. 

Prehľad našich vystúpení a účasti na odborných seminároch, konferenciách, výročných a iných podujatiach:
· účasť na konferencii k projektu „Profesia Lab“ spoločnosti Alma Career Slovakia

· odborné stretnutie na pôde Generálnej prokuratúry SR – vznikne pracovná skupina, ktorú vytvorí ministerstvo školstva ako zodpovedné za reedukačné centrá a prizve všetky relevantné subjekty, vrátane zástupcov nášho úradu

· pracovné stretnutie na Inštitúte pre výskum práce a rodiny – možnosti spolupráce pri monitoringoch zariadení pre ľudí bez domova, poskytovanie zdravotnej starostlivosti

· prijatie u prezidentky SR Zuzany Čaputovej (február 2024) spolu s osobnosťami, ktoré v septembri 2023 získali ocenenie v rámci 4. ročníka Národnej ceny starostlivosti Dobré srdce

· pracovné stretnutie a diskusia s americkým veľvyslancom na Slovensku – v roku 2024 ním bol Gautama A. Ranu

· účasť na workshope Fóra pre ľudské práva na tému prevencie násilia páchaného na ľuďoch so zdravotným postihnutím

· účasť na rokovaní o ďalších krokoch v problematike tzv. reformy opatrovníctva, zavedenia inštitútu tzv. podporovaného rozhodovania, ktoré organizovalo Ministerstvo práce, sociálnych vecí a rodiny

· pracovné stretnutie v Kancelárii verejného ochrancu práv „Človek v chudobe a naplnenie jeho ľudských práv v systéme sociálno-zdravotnej starostlivosti“

· stretnutie s prof. PhDr. Michalom Oláhom, PhD., prorektorom pre pedagogickú činnosť Vysokej školy zdravotníctva a sociálnej práce sv. Alžbety v Bratislave odštartovalo spoluprácu medzi týmito dvoma inštitúciami v oblasti vzdelávania, ako aj v oblasti výskumu/prieskumu v sociálnej práci

· účasť na okrúhlych stoloch Ministerstva práce, sociálnych vecí a rodiny SR a neskôr aj Kresťanskodemokratického hnutia – na tému posilnenia pomoci pre rodiny s deťmi so zdravotným znevýhodnením

· účasť na konferencii k Jednotným európskym preukazom ŤZP, ktoré majú priniesť rovnaké postavenie ľudí so zdravotným postihnutím v krajinách Európskej únie

· prednáška na konferencii "Hlavolamy v detskej psychiatrii" v Martine, ktorú zorganizovala Sekcia detskej a dorastovej psychiatrie a Slovenská psychiatrická spoločnosť SL

· lektorovanie na Justičnej akadémii

· účasť a prezentácia činnosti ÚKOZP na „Dni príležitostí“, ktorý organizovala Právnická fakulta Univerzity Komenského v Bratislave

· stretnutie so štátnu tajomníčku Ministerstva spravodlivosti SR Katarínou Roskoványi – o odporúčaniach pre Ministerstvo spravodlivosti SR uvedené v Správe komisára pre osoby so zdravotným postihnutím za rok 2023, ale aj ďalších aktuálnych témach

· vystúpenie na 36. Sneme ZMOS – upriamenie pozornosti na témy, ktoré sú pre Úrad komisára pre osoby so zdravotným postihnutím a mestá a obce prierezové

· stretnutie s Dr. Connie Sung z Michigan State University, ktorá sa vo svojej vedeckej práci venuje téme posilnenie sociálnych a komunikačných zručností uchádzačov o prácu

· stretnutie a diskusia s členkami Rekodifikačnej komisie prof. Romanou Smyčkovou a prof. Alexandrou Löwy (z Právnickej fakulty UK Bratislava) – k téme inštitút podporovaného rozhodovania je potrebné do legislatívy

· prednáška pre žiakov Strednej odbornej školy pre žiakov s telesným postihnutím, Mokrohájska Bratislava

· pracovné stretnutie s predsedom Slovenského paralympijského výboru Jánom Riapošom a jeho kolegami – spolupráca na projektoch „SME SI ROVNÍ II“ a „SLOVENSKO BEZ BARIÉR“

· prijatie a diskusia s psychológom Radovanom Kyrinovičom o možnostiach, čím by sme mohli z nášho ÚKOZP prispieť v rámci pomoci ľuďom s diagnózou ADHD

· účasť na slávnosti, kde paralympionici skladali slávnostný sľub do rúk prezidenta SR Petra Pellegriniho pred odchodom na Letné paralympijské hry do Paríža

· prijatie odborníkov z Inštitúcie ombudsmana v Kosove

· stretnutie s riaditeľkou Centra právnej pomoci – návrhy spolupráce do budúcnosti

· účasť na odbornej diskusii na zvolenskom Festivale „Ľudskosť,“ ktorý organizuje Platforma rodín detí so zdravotným znevýhodnením

· vystúpenie na Prvom Olympijskom festivale, ktorý sa konal v Bratislave súbežne s Olympijskými hrami v Paríži

· vystúpenie na druhom ročníku konferencii „SME SI ROVNÍ II“. 

· vystúpenie na 3. ročníku Festivalu „ZO SRDCA“, ktorý organizuje Staré mesto – Bratislava.

· vystúpenie na Radničkiných trhoch 2024 organizovanom OZ Inklúzia 

· vystúpenie na 19. ročníku Dňa krivých zrkadiel organizovanom Združením na pomoc ľuďom s mentálnym postihnutím v SR

· príhovor na otvorení Športových hier zdravotne znevýhodnenej mládeže v Dolnom Kubíne (s medzinárodnou účasťou parašportovcov)

· účasť na Valnom zhromaždení Komory opatrovateliek Slovenska (s účasťou ministra práce, sociálnych vecí a rodiny Erika Tomáša), stôl k mandátu NPM – najmä o zlepšení podmienok pre opatrovateľky

· účasť na 5. ročníku oceňovania „Národná cena starostlivosti – Dobré Srdce“ (organizuje Asociácia poskytovateľov sociálnych služieb v SR)

· účasť na oceňovaní „SOCIÁLNY ČIN ROKA“ (organizuje Ministerstvo práce, sociálnych vecí a rodiny SR)

· účasť na konferencii „NEZÁVISLÝ Život“, ktorú zorganizovali Nadácia SOCIA a Rada pre poradenstvo v sociálnej práci – o pripravovanej reforme financovania sociálnych služieb a reforme posudkového systému

· príhovor na otvorení 1. ročníka Župného festivalu dramatickej tvorivosti v podaní ľudí so zdravotným postihnutím v Bratislavskom bábkovom divadle

· účasť na konferencii Ústredia práce, sociálnych vecí a rodiny s názvom "Rozvoj výkonu opatrení sociálnoprávnej ochrany detí a sociálnej kurately – možnosti odbornej pomoci dieťaťu a jeho rodine"

· prednáška na medzinárodnej odbornej konferencii "ZDRAVIE, DLHOVEKOSŤ a KVALITA ŽIVOTA", v Lehniciach – v DSS pre dospelých

· účasť na slávnostnom večeri oceňovania výnimočných ľudí LÚČ Z TMY – udeľujú ho rómske organizácie a nezávislé osobnosti tým, ktorí sa dlhodobo zasadzujú o zlepšenie postavenia Rómov 

· účasť na konferencii k 20. výročiu Antidiskriminačného zákona – prezentácia na tému úskalia diskriminácie osôb so zdravotným postihnutím v každodennom živote

· účasť na konferencii „Od jazykovej izolácie k inklúzii: Nepočujúci Rómovia a ich miesto v spoločnosti“

· účasť na 45. česko-slovenskej súdnopsychiatrickej konferencii – prednáška o poslaní súdneho znalca pri ochrane práv osôb so zdravotným postihnutím

· účasť na Psychofarmakologickom sympóziu v Nízkych Tatrách

· účasť na Plaveckých pretekoch – veľkej cene primátora mesta Trenčín zdravotne znevýhodnenej mládeže a 7. Majstrovstvá Slovenska

· účasť na okrúhlom stole spoločnosti Tesco k téme zamestnávania ľudí so zdravotným znevýhodnením, ale tiež z vylúčených skupín

· účasť na podujatí Country hody v Zavare 

· príhovor na vernisáži obrazov ľudí klientov DOSOS, n. o. v Sobranciach (krst kalendára)

· prezentácia a diskusia na podujatí „Otvorené, ústretové, prístupné – kultúrne inštitúcie na ceste k debarierizácii II“ 

· účasť na okrúhlom stole „Podpora začlenenia detí a žiakov v súvislosti s vojnovým konfliktom na Ukrajine v roku 2024“ (online)

	[bookmark: _Toc193813994]Psychofarmakologické sympózium v Nízkych Tatrách 
(11.10.2024)

[bookmark: _Toc193813799]Výjazdové dni komisárky
Keďže Úrad komisára pre osoby so zdravotným postihnutím (ÚKOZP) je centralizovaný v hlavnom meste Bratislave, už od začiatku fungovania úradu som sa rozhodla, že budem pravidelne navštevovať regióny po celom Slovensku. Chcem byť tam, kde žijú tí, ktorí potrebujú našu pomoc. Už v roku 2017 som zaviedla výjazdové dni v regiónoch Slovenska, tzv. „Dni s komisárkou“. Hlavným cieľom je rozširovanie všeobecného povedomia o právach osôb so zdravotným postihnutím, ako aj povedomia o činnosti ÚKOZP v širokej verejnosti, ako aj u predstaviteľov samospráv miest. Od vzniku úradu sme počas ôsmich rokov absolvovali 50 výjazdových dní v krajských a okresných mestách.

Dni s komisárkou sú realitou len vďaka skvelej komunikácii s primátormi a starostami miest a obcí vo všetkých regiónoch našej krajiny. V každom navštívenom meste ide o celodenný pracovný program zahŕňajúci stretnutia s jeho volenými zástupcami, zamestnancami tamojších štátnych, verejných, ale aj súkromných a mimovládnych organizácií pôsobiacich v oblasti pomoci ľuďom so zdravotným postihnutím, prezentáciu o činnosti ÚKOZP, návštevy tamojších niekoľkých zariadení sociálnych služieb alebo škôl, ako aj poskytovanie individuálneho poradenstva samotným obyvateľom miest a obcí. 

Každý rok sa presviedčam, že výjazdové dni sú veľmi dôležité, pretože aj týmto spôsobom môžem zisťovať, v akých reálnych podmienkach žijú ľudia so zdravotným postihnutím v jednotlivých mestách a akú podporu im ich mestá poskytujú – napríklad, aké majú schválené všeobecné záväzné nariadenia vo vzťahu k obyvateľom so zdravotným postihnutím. V každom meste sa nájdu aj takí obyvatelia, ktorí by inak pomoc ÚKOZP nevyhľadali, a ktorým dokáže výjazdový tím pomôcť a poradiť alebo usmerniť ich priamo na mieste. Zároveň sa potvrdzuje, že osobný kontakt s našimi podávateľmi podnetov má nezameniteľný prínos. Mať možnosť spoznať konkrétny problém z priameho rozprávania a prediskutovať formy pomoci a očakávaní je nad všetky elektronické komunikácie. Celkovo sú výjazdové dni pre mňa a môj tím motiváciou do ďalšej práce a spätnou väzbou, že existencia a činnosť ÚKOZP je veľmi potrebná.

V roku 2024 sme navštívili spolu šesť okresných miest. V auguste sme boli v Ružomberku (20. augusta), Námestove (21. augusta) a Tvrdošíne (22. augusta), v septembri zase na Hornej Nitre – v Bánovciach nad Bebravou (10. septembra), Partizánskom (11. septembra) a Topoľčanoch (12. septembra). Už v minuloročnej správe sme poukázali na to, že mnohé mestá majú nedostatočné kapacity denných stacionárov pre ľudí so zdravotným postihnutím. V meste Ružomberok sme preto s potešením prijali informáciu, že tamojší primátor našiel budovu, ale najmä finančné zdroje – 1,6 milióna EUR z Plánu obnovy a odolnosti (cez Ministerstvo práce, sociálnych vecí a rodiny). V bývalej tzv. „školičke“ bude po rekonštrukcii priestor pre deti s autizmom, ktorých nielen v Ružomberku pribúda. V ďalšom meste, ktoré sme navštívili – v Námestove – sme mali možnosť ochutnať koláč, ktorý upiekli klienti tamojšieho Centra sociálnych služieb Námestovo, pričom sme sa dozvedeli, že pre seniorov je to zvyčajná obľúbená aktivita. Zmyslom týchto Dní s komisárkou je aj možnosť porozprávať sa s ľuďmi, ktorí využívajú pobytové služby, ale aj s personálom. Nie raz sa v minulosti stalo, že nás (ÚKOZP) priamo v zariadení požiadali o pomoc. Som rada, že poslanie Úradu komisára pre osoby so zdravotným postihnutím môžem prezentovať aj vďaka miestnym médiám. V Topoľčanoch sme spolu s právničkou Lenkou Bodnárovou v Rádiu Topoľčany hovorili naživo o našej návšteve v meste, o kompetenciách ÚKOZP a iných témach. V Ružomberku som mala možnosť vyjadriť sa pre viaceré celoplošné televízie k úpravám budovy tamojšej pošty, ktorá bola dlhé roky bariérová. Práve v roku 2024 sa tam vybudovala plošina pre vozíčkarov. 

	[bookmark: _Toc193813995]Výjazdový deň v Ružomberku – TROJLÍSTOK – centrum sociálnych služieb

	[image: Obrázok 22 - Výjazdový deň v Ružomberku – TROJLÍSTOK – centrum sociálnych služieb]
	



	[bookmark: _Toc193813997]Výjazdový deň v Ružomberku – TROJLÍSTOK – centrum sociálnych služieb

	[image: Obrázok 23 - Výjazdový deň v Ružomberku – TROJLÍSTOK – centrum sociálnych služieb]
	




	[bookmark: _Toc193813999]Výjazdový deň v Námestove
(S primátorom Jánom Kaderom v Dome Charitas Bl. Zdenky Schellingovej, 21.8.2024)
	

	[image: Obrázok 24 - Výjazdový deň v Námestove]
	



	[bookmark: _Toc193814000]Výjazdový deň v Námestove – Centrum sociálnych služieb Námestovo
(Zariadenie pre seniorov, 21.8.2024)
	

	[image: Obrázok 25 - Výjazdový deň v Námestove – Centrum sociálnych služieb Námestovo]
	





	[bookmark: _Toc193814001]Výjazdový deň v Tvrdošíne
(Vľavo primátor Ivan Šaško, 22.8.2024)
	

	[image: Obrázok 26 - Výjazdový deň v Tvrdošíne]
	



	[bookmark: _Toc193814002]Výjazdový deň v Tvrdošíne – Centrum sociálnych služieb ORAVA
(Vpravo riaditeľ Martin Gočala, 22.8.2024)
	

	[image: Obrázok 27 - Výjazdový deň v Tvrdošíne – Centrum sociálnych služieb ORAVA]
	





	[bookmark: _Toc193814003]Výjazdový deň v Bánovciach nad Bebravou 
(Prijatie u primátora Róberta Gašparíka, 10.9.2024)
	

	[image: Obrázok 28 - Výjazdový deň v Bánovciach nad Bebravou ]
	



	[bookmark: _Toc193814004]Výjazdový deň v Bánovciach nad Bebravou – ZŠ Partizánska 
(10.9.2024)
	

	[image: Obrázok 29 - Výjazdový deň v Bánovciach nad Bebravou – ZŠ Partizánska]
	




	[bookmark: _Toc193814005]Výjazdový deň v Partizánskom
(S primátorom Jozefom Božikom, 11.9.2024)
	

	[image: Obrázok 30 - Výjazdový deň v Partizánskom]
	



	[bookmark: _Toc193814006]MŠ na Veľkej Okružnej ulici
(S primátorom Jozefom Božikom, 11.9.2024)
	

	[image: Obrázok 31 - MŠ na Veľkej Okružnej ulici]
	





	[bookmark: _Toc193814007]Výjazdový deň v Topoľčanoch
(Naživo v Rádio Topoľčany, 12.9.2024)
	

	[image: Obrázok 32 - Výjazdový deň v Topoľčanoch]
	



	[bookmark: _Toc193814008]Výjazdový deň v Topoľčanoch – Stretnutie s primátorkou
(Komisárka s primátorkou Topoľčian Alexandrou Gieciovou, 12.9.2024)
	

	[image: Obrázok 33 - Výjazdový deň v Topoľčanoch – Stretnutie s primátorkou]
	



[bookmark: _Toc193813969]Prehľad výjazdových dní komisárky počas roku 2024
	[bookmark: _Toc4457920][bookmark: _Toc4457919]
	Mesto
	Kraj
	Dátum

	1
	Ružomberok
	Žilinský
	20. augusta 2024

	2
	Námestovo
	Žilinský
	21. augusta 2024

	3
	Tvrdošín
	Žilinský
	22. augusta 2024

	4
	Bánovce nad Bebravou
	Trenčiansky
	10. septembra 2024

	5
	Partizánske
	Trenčiansky
	11. septembra 2024

	6
	Topoľčany
	Nitriansky
	12. septembra 2024




[bookmark: _Toc193813800]Výstavy diel ľudí so zdravotným postihnutím 
Úrad komisára pre osoby so zdravotným postihnutím usporiadal v roku 2024 celkovo 4 výstavy, z toho jedna bola plne v jeho réžii. Každá výstava trvá 3 – 5 mesiacov a je prístupná v čase úradných hodín úradu širokej verejnosti. Výstavy sú jedným z podujatí, ktoré pomáhajú dostávať do povedomia verejnosti problematiku ľudí so zdravotným postihnutím a ukazujú, že aj táto skupina má spoločnosti čím prispieť.

V januári ÚKOZP zorganizoval výstavu „Ľudské práva očami ľudí so zdravotným postihnutím“. Diela boli zaslané do súťaže na základe výzvy úradu o ilustráciu na obálku knihy Medzinárodnoprávna ochrana osôb so zdravotným postihnutím, ktorú úrad pripravil v spolupráci s hlavným garantom pre oblasť medzinárodného práva Univerzity Komenského v Bratislave a významným odborníkom na ústavné právo prof. JUDr. Jánom Svákom. Jedinečnosť výstavy je v znázornení predstavy samotných ľudí so zdravotným postihnutím o ľudských právach a čo pre nich znamenajú. Výstava získala putovný charakter a doposiaľ bola odprezentovaná na Ministerstve spravodlivosti SR a Ministerstve práce, sociálnych vecí a rodiny SR. 

Výstava prác klientov Rehabilitačného strediska z Dúbravky v Bratislave pod názvom „Radostná mantra“ bola otvorená v priestoroch úradu v máji. Práce klientov sociálnych služieb ambulantného typu vznikajú v rámci podporného klubu klientov so zdravotným postihnutím. Výstava trvala do konca augusta 2024. Začiatkom septembra sme na úrade otvorili autorskú výstavu zdravotne znevýhodnenej Hanky Lӧrinczovej, ktorá svojimi fotografiami zaznamenáva okamihy osobitosti a originality. Poslednú výstavu v roku 2024 sme otvorili 10. decembra na Medzinárodný deň ľudských práv. Vystavovali sme diela klientov neziskovej organizácie Maják zo Sadov nad Torysou, ktorá sa ako jediná na Slovensku stará o dospelých ľudí s ťažkým zdravotným postihnutím (hluchoslepotou).

	[bookmark: _Toc193814009]Peter Hruška, jeden z autorov výstavy klientov Maják n. o.

[bookmark: _Toc193813801]Médiá a komunikácia s verejnosťou
V roku 2024 Úrad komisára pre osoby so zdravotným postihnutím pokračoval v intenzívnej komunikácii s médiami a verejnosťou, pričom sme zaznamenali opäť väčšie množstvo novinárskych otázok a požiadaviek o vyjadrenia ako pred rokom. ÚKOZP komunikoval cez tlačové správy (v počte 12), účasťou na tlačových konferenciách (v počte 8), ale aj cez osobnú komunikáciu s vybranými novinármi. Dosiahli sme 210 výstupov v médiách, v porovnaní s minulým rokom ich bolo o 49 viac.

	[bookmark: _Toc193814010]Nahrávanie podcastu BEZ BARIÉR 
(Hovorkyňa Štefánia Kačalková s prezidentkou Asociácie nepočujúcich Slovenska Janou Barčák Filipovou, 4.9.2024)
	

	[image: Obrázok 35 - Nahrávanie podcastu BEZ BARIÉR ]
	



Novinkou tohto roku bola produkcia nášho podcastu „BEZ BARIÉR“. Cez sociálne siete sme každý mesiac (august až december) propagovali ďalšiu novú epizódu podcastu so zaujímavými hosťami, pričom hostia a témy vždy súviseli s osobami so zdravotným postihnutím. 

Podcasty sú zverejnené na našich kanáloch na YouTube a Spotify. Pravidelné informovanie na internetovej stránke ÚKOZP a sociálnych sieťach Facebook a Instagram, vydávanie tlačových správ, ako aj zorganizovanie 3. ročníka informačno-mediálnej kampane „AJ MY SME TU“ sa odrazili aj v počte výstupov v médiách.

Informovanosť verejnosti prostredníctvom médií, vrátane sociálnych médií, je dôležitá z viacerých dôvodov. Za najvýznamnejší považujeme poukazovanie na existenciu rôznych systémových diskriminačných opatrení a ustanovení v rámci slovenskej legislatívy alebo nesprávneho konania zo strany autorít a subjektov Slovenskej republiky, ktoré navrhujeme zmeniť či odstrániť, ak nejakým spôsobom porušujú práva osôb so zdravotným postihnutím. Ďalším dôvodom je aj informovať o tom, čo sa Úradu komisára pre osoby so zdravotným postihnutím podarilo zmeniť, či už systémovo alebo v rámci riešenia individuálnych podnetov, prípadne, aké nové kompetencie pribudli komisárovi pre osoby so zdravotným postihnutím. 

Keďže sme vykonávateľom mandátu národného preventívneho mechanizmu (spolu s verejným ochrancom práv a komisárom pre deti), zorganizovali sme v máji 2024 Okrúhly stôl na tému monitorovania dodržiavania práv osôb so zdravotným postihnutím, o čom viac píšeme v Kapitole 5, konkrétne v podkapitole 5.6.1 (Spolupráca). Cieľom bolo dospieť k lepšej spolupráci medzi monitorovacími tímami a psychiatrickými zariadeniami. Pri tejto príležitosti sme po skončení Okrúhleho stola zorganizovali tlačovú konferenciu a vydali sme aj vyhlásenie účastníkov Okrúhleho stola (www.komisar.sk). V téme plánujeme pokračovať komunikáciou smerom k verejnosti aj v roku 2025.

O väčšine akcií, stretnutí, rokovaní a rôznych aktivitách, ktoré v ÚKOZP organizujeme, aktuálne a bezprostredne informujeme na našej webovej stránke, ale aj na sociálnych sieťach Facebook a Instagram. 

Každý rok nám narastajú počty sledovateľov nielen spomedzi bežných užívateľov, ale aj odborných organizácií. Pre porovnanie, kým stránku ÚKOZP na Facebooku na konci roka 2021 sledovalo 650 ľudí, na konci roka 2023 už 2600 ľudí a na konci roka 2024 to bolo 3240 ľudí, a stále to stúpa. 

Treba zdôrazniť, že v rámci kampane „AJ MY SME TU“ sme mali v tomto ročníku pri jednom videu na Facebooku takmer 80 tisíc pozretí. Išlo o želanie k Medzinárodnému dňu osôb so zdravotným postihnutím, ktoré nahral Bekim Aziri – veľmi populárny internetový moderátor a influencer, ktorý má zdravotné postihnutie. Aj tu je jasné, ako dokážu niektorí ľudia upútať pozornosť na dôležité témy. 

Aj náš profil na Instagrame rastie – na konci roka 2023 mal 370 sledovateľov a na konci roka 2024 už takmer 600 sledovateľov.



[bookmark: _Toc193813802]Kampane
V roku 2024 sme nadviazali na tradíciu z predošlých ročníkov na informačnú kampaň ÚKOZP s názvom AJ MY SME TU, ktorú sme ako úrad začali z vlastnej iniciatívy pred troma rokmi pri príležitosti Medzinárodného dňa osôb so zdravotným postihnutím. V priebehu roka sme podporili rôzne kampane organizácií, ktoré združujú pacientov s jednotlivými diagnózami, upozorňujú na problematiku násilia na ženách a deťoch.

Kampaň AJ MY SME TU
Kampaň sa venuje hlavne zvyšovaniu povedomia spoločnosti o ľuďoch so zdravotným postihnutím a prebiehala od 3. decembra 2024, ktorý je Medzinárodným dňom osôb so zdravotným postihnutím, až do 10. decembra 2024, ktorý je Medzinárodným dňom ľudských práv. Kampaň prebiehala v online priestore na sociálnych sieťach formou video-pozdravov od rôznych osobností naprieč rôznymi skupinami spoločnosti, ktoré sa rôznym spôsobom zaoberajú pomocou ľuďom so zdravotným postihnutím. Pozvanie do kampane však prijali aj ľudia, ktorí napriek svojmu zdravotnému postihnutiu robia osvetu a ukazujú, že plnohodnotný život sa dá prežiť za každých okolností.

Veľmi si ceníme účasť pána prezidenta Petra Pellegriniho na kampani AJ MY SME TU, ktorý vo svojom pozdrave ľuďom so zdravotným postihnutím vyzval k väčšej spolupatričnosti v spoločnosti. 

Ďalšie video-pozdravy smerovali od:
· komisárky pre osoby so zdravotným postihnutím Zuzany Stavrovskej, 
· parastrelkyne Veroniky Vadovičovej, 
· riaditeľky zariadenia Maják n. o. Henriety Heidecker, 
· bývalej bezdomovkyne a v súčasnosti osobnej asistentky Evy Račickej, 
· moderátora a influencera Bekima Aziriho, 
· psychológa s ADHD Radovana Kyrinoviča, 
· herca s Downovým syndrómom Martina Buzalku, 
· parastolného tenistu a predsedu Slovenského paralympijského výboru Jána Riapoša, 
· psychiatričky a expertky CPT Dagmar Breznoščákovej, 
· prezidenta tanečného klubu Danube Andreja Mičunka 
· a tiež sebaobhajcov zo Združenia na pomoc ľuďom s mentálnym postihnutím.

Ciele kampane: 
1. AJ MY SME TU: ĽUDIA SO ZDRAVOTNÝM POSTIHNUTÍM
Upriamiť pozornosť verejnosti na to, že aj táto skupina ľudí je plnohodnotnou súčasťou spoločnosti a má rovnaké práva ako všetci ostatní spoluobčania. 
2. AJ MY SME TU: ÚRAD KOMISÁRA PRE OSOBY SO ZDRAVOTNÝM POSTIHNUTÍM
Pripomenúť, že ÚKOZP obhajuje a presadzuje práva ľudí s rôznym zdravotným postihnutím – telesným, zmyslovým, duševným, mentálnym, ľudí trpiacich rôznymi dlhodobými ochoreniami. 
3. AJ MY SME TU: OSOBNOSTI
Zviditeľniť osobnosti, ktoré rôznym spôsobom prispievajú k zlepšeniu podmienok života osôb so zdravotným postihnutím a diagnózami. 

Kampane s aktívnou účasťou a podporou ÚKOZP
Deň narcisov – aktívne sme sa zapojili do zbierky Ligy proti rakovine.

V deň Svetového dňa Downovho syndrómu 21. 3. sme sa obutím si dvoch rôznych ponožiek zapojili do kampane, ktorá upozorňuje na toto ochorenie, podporuje ľudí s Downovým syndrómom a zároveň vyjadruje prijatie ich inakosti. 

V Svetový deň epilepsie 26. 3., ktorý sa nazýva aj „Fialový deň“, sme sa zapojili do kampane zastrešovanú občianskym združením MELI BELI, ktoré pomáha deťom s epilepsiou.

Kampaň UNICEF, ktorá prebieha každoročne 20. novembra, pripomína výročie prijatia Dohovoru o právach dieťaťa a vyzýva na prejavenie solidarity s najviac znevýhodnenými a najzraniteľnejšími deťmi. 

Zapojili sme sa do osvetovej kampane Zastavme násilie na ženách, ktorá prebiehala od 25. novembra, kedy si pripomíname Medzinárodný deň za odstránenie násilia páchaného na ženách, do 10. decembra, Dňa ľudských práv. Tieto dni vyhlásené OSN ohraničujú 16 dní aktivizmu proti rodovo podmienenému násiliu.

Podporili sme aj ďalšie kampane a zbierky: 
· Bielu pastelku organizovanú Úniou nevidiacich a slabozrakých Slovenska (20. septembra 2024), 
· Deň bielej palice (15. októbra).

Dobrovoľnícke aktivity
Každoročne pred Vianocami sa zapájame do zbierky, ktorú vyhlasuje občianske združenie Koľko lásky s názvom Koľko lásky sa zmestí do krabice od topánok. Aj v minulom roku sme v ÚKOZP pripravili balíčky pre seniorov v zariadeniach sociálnych služieb.

V rámci dobrovoľníctva v spolupráci s Bratislavským dobrovoľníckym centrom sme v júni navštívili občianske združenie BOCIANIKY, inkluzívne zamerané rodinné centrum poskytujúce služby ako zdravým ľuďom, tak aj zdravotne postihnutým, s rôznym druhom hendikepu.


[bookmark: _Toc193813803]Tlačové konferencie
V roku 2024 som ako komisárka pre osoby so zdravotným postihnutím vystúpila na ôsmich tlačových konferenciách (TK). Z toho na šiestich som bola pozvaná ako hosť ja, na jednej bola ako hosť naša právnička Eva Domoráková Arnoldová a jednu tlačovú konferenciu sme organizovali my (ÚKOZP) po skončení Okrúhleho stola na tému monitorovania dodržiavania práv osôb so zdravotným postihnutím – v rámci nášho mandátu národného preventívneho mechanizmu.

13.03.2024	TK odborovej organizácie Technologies Unions Slovakia pri firme DELL, s. r. o., kde právnička Eva Domoráková Arnoldová prezentovala stanovisko ÚKOZP k prípadu prepusteného Daniela Andráška, ktorý je predsedom tohto odborového združenia, a zároveň je osobou so zdravotným postihnutím.

21.03.2024	TK MPSVaR SR na tému príspevok na opatrovanie detí sa zvýši (po okrúhlom stole). Po tragickej udalosti v Beňadikovej pri Liptovskom Mikuláši z 9. marca tohto roka, keď pod kolesami vlaku vyhasli životy matky a jej dieťaťa so zdravotným postihnutím, zvolal minister Erik Tomáš okrúhly stôl.

26.03.2024	TK strany KDH, ktorú zorganizovala po Okrúhlom stole na tému Ako efektívne pomôcť rodinám detí a dospelých so zdravotným postihnutím.

21.05.2024	TK po rokovaní pri okrúhlom stole k mandátu Národného preventívneho mechanizmu Úradu komisára pre osoby so zdravotným postihnutím. 

28.06.2024	TK MPSVaR SR na tému Peniaze pre znevýhodnené deti. K novele zákona o sociálnych službách a k novele o peňažných príspevkoch na kompenzáciu ťažkého zdravotného postihnutia.

02.09.2024	TK MPSVaR SR na tému Odľahčovacia služba pre rodičov. Spustili projekt Podpora odľahčenia opatrovateľov, pretože odľahčovacia služba na Slovensku nefungovala dobre. Okrem toho má tento projekt pomôcť s budúcim nastavením komplexného prístupu, ktorý zlepší a zvýši podporu v tejto oblasti.

24.10.2024	TK MPSVaR SR na tému Významná pomoc pre odkázaných ľudí. Opatrovateľské príspevky sa po prvý raz v histórii prestanú krátiť na základe príjmu odkázanej osoby. NR SR ústavnou väčšinou, s počtom hlasov 136, jednoznačne odsúhlasila novelu zákona o sociálnych službách, ktorá to upravuje.

14.11.2024 TK MPSVaR SR na tému reforma posudkovej činnosti. Zjednotenie a zefektívnenie posudzovania zdravotných a sociálnych potrieb je hlavným zámerom pripravovanej reformy posudkovej činnosti. Reforma dosiahla širokú zhodu medzi odborníkmi a organizáciami zastupujúcimi ľudí so zdravotným postihnutím.


	[bookmark: _Toc193814012]Tlačová konferencia Ministerstva práce, sociálnych vecí a rodiny SR na tému „Významná pomoc pre odkázaných ľudí“

	[image: Obrázok 37 - Tlačová konferencia Ministerstva práce, sociálnych vecí a rodiny SR na tému „Významná pomoc pre odkázaných ľudí“]
	





[bookmark: _Toc193813804]Tlačové správy
V roku 2024 sme z Úradu komisára pre osoby so zdravotným postihnutím komunikovali niekoľko dôležitých tém k verejnosti. Vydali sme spolu osem tlačových správ, jedno vyhlásenie a tri pozvánky na vernisáže.

Prehľad tlačových správ ÚKOZP
30.1.2024	Krst knihy Medzinárodnoprávna ochrana osôb so zdravotným postihnutím a otvorenie výstavy „Ľudské práva očami ľudí so zdravotným postihnutím“

12.3.2024	Architektonická prístupnosť volebných miestností na Slovensku naďalej nie je zabezpečená

29.5.2024	Pozvánka na vernisáž výstavy Radostná mantra 

30.5.2024	Právo voliť do Európskeho parlamentu majú aj osoby pozbavené spôsobilosti na právne úkony

10.6.2024	Spoločné vyhlásenie účastníkov Okrúhleho stola (NPM)

25.6.2024	Osoby s preukazom ŤZP nemusia platiť za parkovanie na letisku

19.8.2024	Komisárka pre osoby so zdravotným postihnutím navštívi v rámci výjazdových dní tri mestá v Žilinskom kraji

09.9.2024	Komisárka pre osoby so zdravotným postihnutím navštívi v rámci výjazdových dní Bánovce nad Bebravou, Partizánske a Topoľčany

04.9.2024	Pozvánka na vernisáž výstavy Okamihy a záblesky – nevšedné fotografie všednej reality Hanky Lörinczovej

02.10.2024	Koaliční poslanci nemali výhrady, ale Správu komisára pre osoby so zdravotným postihnutím za rok 2023 neprijali na vedomie. Hlasovania sa zdržali

10.12.2024	Pozvánka na vernisáž výstavy klientov zo špecializovaného zariadenia Maják n. o. 

17.12.2024	Detská psychiatrická liečebňa Hraň plní opatrenia na nápravu, ktoré jej uložila komisárka pre osoby so zdravotným postihnutím. Nová primárka MUDr. Terézia Rosenbergerová priniesla moderné postupy liečby detí a adolescentov



[bookmark: _Toc193813805]Výstupy v médiách
Úrad komisára pre osoby so zdravotným postihnutím zaznamenal v roku 2024 historicky najvyšší počet mediálnych výstupov od svojho vzniku: celkom 210 výstupov v médiách. Pre porovnanie, v roku 2022 to bolo 120 a v roku 2023 161 mediálnych výstupov.

(2.10.2024)
	

	[image: Obrázok 38 - Komisárka Zuzana Stavrovská pri natáčaní podcastu pre denník Pravda]
	



	[bookmark: _Toc193814014]Komisárka Zuzana Stavrovská a redaktor Rádia Regina Michal Herceg pri nahrávaní rozhovoru do relácie Dotyky
(20.12.2024)
	


[image: Obrázok 39 - Komisárka Zuzana Stavrovská a redaktor Rádia Regina Michal Herceg pri nahrávaní rozhovoru do relácie Dotyky]


Prehľad mediálnych výstupov ÚKOZP
8.1.2024	RTVS (Rádio Regina Stred)
„Inkluzívny koncert v Detve – školu navštevujú aj deti s autizmom“ – reportáž s vyjadrením komisárky.

18.1.2024	TASR (Teraz.sk)
„Rezort školstva pokladá zistenia o reedukačných centrách za alarmujúce“ – v článku uverejnili aj stanovisko ÚKOZP.

20.1.2024	Televízia JOJ (Noviny)
„Nedokonalý systém pomoci“ – vyjadrenie komisárky.

29.1.2024	MY Záhorie
„V reedukačných centrách má fungovať SOS linka pre deti, zamestnanci hovory nebudú ovplyvňovať“ – vyjadrenie ÚKOZP.

30.1.2024	TASR (Teraz.sk)
„Nová kniha má pomôcť chrániť práva osôb so zdravotným postihnutím“ – po krste knihy a vernisáži obrazov v ÚKOZP.

31.1.2024	SME
„V domove v Báhoni polícia rieši už druhý prípad sexuálneho násilia“ – vyjadrenie ÚKOZP.

31.1.2024	RTVS
„Nová kniha má pomôcť chrániť práva osôb so zdravotným postihnutím“ – po krste knihy a vernisáži obrazov v ÚKOZP).

31.1.2024	Reporter24.sk
Krst knihy Medzinárodnoprávna ochrana osôb so zdravotným postihnutím a otvorenie výstavy Ľudské práva očami ľudí so ZP.

1.2.2024	SME
„PAAS znevýhodňuje znevýhodnených“ – vyjadrili sme sa do článku denníka SME o probléme s parkovaním osobných asistentov v BA.

3.2.2024	TASR (Teraz.sk)
„Stavrovská: Zneužívanie parkovacích preukazov netreba generalizovať“ – rozhovor s komisárkou.

4.2.2024	RTVS (Rádio Slovensko)
„Slovenským súdom môže pomôcť nová kniha“ – rozhlasová reportáž z krstu knihy Medzinárodnoprávna ochrana.

10.2.2024	TASR (Teraz.sk)
„Komisárka: Štát by mal viac podporovať zamestnávanie ZŤP ľudí“ – TASR spracovala tlačovú správu z rozhovoru s komisárkou.

15.2.2024	TASR (Teraz.sk)
„Prezidentka prijala ocenených sociálnych pracovníkov“ – TS o prijatí laureátov Dobrého srdca sa zmieňuje aj o ocenenej ZS.

20.2.2024	RTVS (Rádio Slovensko)
„Ministerstvo práce chce zefektívniť a zjednotiť systém lekárskych posudkov“ – vyjadrili sme sa k dlhým lehotám.


22.2.2024	Televízia Markíza
„Upozornili na údajné porušovanie ľudských práv, dostali výpoveď“ – vyjadrenie k prípadu DSS Javorina.

2.3.2024	TASR (Teraz.sk)
„ÚKOZP chce zastupovať svojich klientov pred Ústavným súdom SR“ – TASR spracovala tlačovú správu.

12.3.2024	Televízia JOJ
„Po tragédii ostalo množstvo otázok“ – vyjadrenie v nadväznosti na tragédiu na Liptove.

12.3.2024	TASR (Teraz.sk)
„Prístupnosť volebných miestností treba podľa Stavrovskej zlepšovať“ – na základe nami vydanej tlačovej správy.

12.3.2024	SITA Slovenská tlačová agentúra
„Vstup do volebných miestností by mal byť bezbariérový, odporúča komisárka. Takmer dve tretiny voličov však narazilo na bariéry.“

12.3.2024	Denník N
„Ako pomôcť rodinám s deťmi so znevýhodnením? Po tragédii na Liptove odpovedajú odborníci aj politici“ – s účasťou komisárky.

13.3.2024	RTVS (Jednotka)
Prístupnosť volebných miestností – naživo v štúdiu komisárka.

13.3.2024	RTVS (Rádio Slovensko)
„Rodičia detí s hendikepom reagujú na tragédiu pri Beňadikovej: Každý deň je náročný.“

13.3.2024	RTVS (24)
V reportáži RTVS v rámci relácie Ekonomika 24 sa po tlačovej konferencii Technologies Unions vyjadrila E. Domoráková Arnoldová.

13.3.2024	RTVS (Jednotka)
„Daniel robí vo firme Dell celý život, odbory spoluzakladal ako vrcholový manažér. Po prepustení chce podať žalobu.“

13.3.2024	RTVS (Rádio Slovensko)
„Odborári, ktorých z organizačných dôvodov prepustila spoločnosť DELL, navrhli viaceré legislatívne zmeny.“

13.3.2024	Plus JEDEN DEŇ
„Zuzana († 45) a Paťka († 8) nezomreli dobrovoľne! Dohnal ich k tomu svojou ľahostajnosťou štát.“

13.3.2024	RTVS (24)
„Prístupnosť volebných miestností na Slovensku“ – zostrih.

13.3.2024	Život
„Tragická smrť Zuzky a Paťky: Odborníci sú znepokojení, štát sa slabým otáča chrbtom.“

14.3.2024	Denník N
„Deti boli pre ňu všetkým, vravia o žene z tragického príbehu na Liptove. „Chápeme jej pocity,“ hovoria matky chorých detí.“


14.3.2024	RTVS (Jednotka)
„Poukázali na pochybenie, dostali výpoveď.“

15.3.2024	Topky.sk
„Minister Tomáš po tragédii v Beňadikovej: Vyplatili sme im všetko, čo sme mali! TOTO chce teraz robiť.“

15.3.2024	MY Trenčín
„Minulý rok z domu v Trenčianskych Tepliciach vysťahovali seniorov. Teraz ho predávajú.“

15.3.2024	TASR (Teraz.sk)
„Incidenty v CSS Javorina rieši komisár pre zdravotne postihnutých.“

15.3.2024	RTVS (Rádio Regina)
„V Trenčianskych Tepliciach chcú predať mestský obytný dom na Hurbanovej ulici.“

16.3.2024	TA3
„Kauza okolo mestskej bytovky pokračuje. Seniorov vyhodili, objekt predávajú.“ – vyjadrenie.

17.3.2024	Korzár SME
„Starostu vyšetrujú, mal vypisovať 16-ročnej“ – v Korzári SME (Spiš) priniesli informácie o postupe ÚKOZP v prípade starostu Čirča.

17.3.2024	RTVS (Jednotka)
„Vila po senioroch je na predaj“ – stanovisko ÚKOZP.

17.3.2024	Televízia JOJ (Noviny)
„Rodičia ťažko chorých detí majú kritické podmienky. Pomoc od štátu neprichádza.“

18.3.2024	Slovenka
„TRAGÉDIA ako výkričník“ – stanovisko ÚKOZP.

19.3.2024	Denník N
„Dell na Slovensku nechcel mať odbory. Zdá sa, že ich bude mať ešte silnejšie – po tlačovke“ – vyjadrenie E. Domorákovej Arnoldovej.

20.3.2024	Nitrak.sk
„Volili ste už vonku pod schodmi? ZŤP osobám sa to stáva, do volebných miestností sa často nemajú ako dostať.“

21.3.2024	RTVS (Rádio Slovensko)
„Národný preukaz ŤZP za európsky.“

21.3.2024	RTVS (Jednotka)
„Pomoc rodinám so znevýhodnenými deťmi“ – vyjadrenie po brífingu MPSVaR.

21.3.2024	TA3
TB ministerstva práce na tému príspevok na opatrovanie detí sa zvýši.

21.3.2024	Televízia Markíza
„Rodičom sľubujú pomoc“ – po brífingu MPSVaR.


22.3.2024	Pravda
„Ministerstvo práce zvýši ďalšie príspevky, aj príplatky k nim, ľudia dostanú stovky eur navyše. Komu chce tak pomôcť a odkedy?“

22.3.2024	SITA Slovenská tlačová agentúra
„Generálna prokuratúra zintenzívnila spoluprácu s Úradom komisára pre osoby so zdravotným postihnutím.“

22.3.2024	RTVS (Rádio Slovensko)
„Odľahčovacia služba pre rodiny s deťmi s ŤZP“ – vyjadrenie komisárky).

22.3.2024	MY Považská Bystrica
„Pekné gesto pre mladú ženu v núdzi. Púchovčanke sa miestni poskladali na vozík.“

22.3.2024	TASR (Teraz.sk)
„Generálny prokurátor bude mapovať dodržiavanie zákonnosti v ústavoch.“

23.3.2024	RTVS (Rádio Slovensko)
„V Adamovských Kochanovciach pri Trenčíne volilo aj niekoľko klientov tamojšieho domova sociálnych služieb.“

24.3.2024	RTVS (24)
„V štátoch Európskej únie sa zjednotia preukazy pre osoby s ťažkým zdravotným postihnutím a parkovacie preukazy.“

24.3.2024	Televízia JOJ
„Odľahčovacia služba už nebude len na papieri.“

25.3.2024	SITA Slovenská tlačová agentúra
„Slovensko podľa KDH nevie efektívne využiť eurofondy na financovanie systémových reforiem v soc. oblasti“ – citácia komisárky.

25.3.2024	TASR (Teraz.sk)
„Stavrovská: Štát má zabezpečiť pomoc rodinám opatrujúcim znevýhodneného“ – TS KDH cituje komisárku.

28.3.2024	RTVS (Rádio Regina)
„Spoplatnenie parkovania pre osoby s ŤZP v Nitre nie je v rozpore so zákonom.“

28.3.2024	RTVS (Jednotka)
„Ľudia s ŤZP v Nitre za parkovanie ďalej platia.“

29.3.2024	RTVS (Jednotka)
„V Európskej únii sa zjednotia preukazy ŤZP.“

30.3.2024	Aktuality.sk
„Zamestnanci, ktorí nedajú nikdy výpoveď. Reštaurácia dáva šancu ľuďom na okraji záujmu“ – reportáž.

1.4.2024	RTVS (Rádio Slovensko)
„Budovanie bezbariérových prístupov do knižníc na Slovensku postupuje veľmi pomaly.“

2.4.2024	MY Považská Bystrica
„Na najväčšom sídlisku vybudujú komunitnú kaviareň, zamestnať chcú ľudí so zdravotným znevýhodnením.“


6.4.2024	RTVS (Rádio Slovensko)
„Voľby a zdravotne znevýhodnení občania.“

6.4.2024	TA3
„Volili aj ľudia s mentálnym znevýhodnením. Pri hlasovaní im môže pomôcť iná osoba.“

10.4.2024	Televízia Markíza
„Pomohli úrady Tamarke s detskou mozgovou obrnou?“ – vyjadrenie pre Reflex.

13.4.2024	RTVS (Dvojka)
„Prístupnosť volebných miestností“ – rozhovor v relácii Cesta.

18.4.2024	Nitrak.sk
„Z nuly takmer až na 100 EUR. V Nitre zaviedli daň za parkovacie miesta pre ZŤP, teraz ju chcú znížiť.“

24.4.2024	TA3
„Komisárka Zuzana Stavrovská bola s prezidentkou Zuzanou Čaputovou v Starej Ľubovni.“

24.4.2024	Rádio Lumen
„Prezidentka Zuzana Čaputová navštívila spolu s komisárkou Zuzanou Stavrovskou Dom sv. Anny“ – Infolumen.

24.4.2024	SITA Slovenská tlačová agentúra
„Čaputová si v Starej Ľubovni pripomenula obete tragédie, mestskej plavárni udelila zelenú pečať“ – spomenuli aj Z. Stavrovskú.

25.4.2024	RTVS (Rádio Regina)
„Zníženie poplatku za parkovanie pre ľudí s ŤZP v meste Nitra.“

26.4.2024	Plus JEDEN DEŇ
„Slováci s ŤZP budú parkovať v celej Európe zadarmo“ – vyjadrenie komisárky.

29.4.2024	RTVS (Jednotka)
„V Nitre znížia poplatky za parkovanie pre ľudí s ŤZP, nie však na nulu“ – Ranné správy.

2.5.2024	RTVS (Jednotka)
„Pomáhajú, teraz oni potrebujú pomoc“ – spomínajú ÚKOZP.

5.5.2024	TA3
„Bývalý zamestnanec chce potopiť sociálny podnik v Ilave.“

i. Hospodárske noviny (HNonline.sk)
„Rodičia chorých detí: sme unavení a vyhorení. Na samovraždu matky s dcérou reaguje minister vyšším príspevkom.“

6.5.2024	MY Nitra
„Za hrubé správanie už pokutovali prvého klienta. Župné nariadenie skúma prokuratúra.“

11.5.2024	TA3
„Kruté, neľudské a ponižujúce zaobchádzanie s pacientmi v Detskej psychiatrickej liečebni Hraň.“


18.5.2024	MY Považská Bystrica
„Bistro, ktoré pomáha znevýhodneným, má vážne problémy. Hrozí, že príde o podporu od štátu.“

21.5.2024	TASR (Teraz.sk)
„Stavrovská: Úlohou NPM nie je pokutovať, ale identifikovať porušenia“ – TB po Okrúhlom stole.

22.5.2024	RTVS (Rádio Regina)
„Občania bojujú o obnovenie zastávky Jurigovo námestie v Bratislave.“

22.5.2024	Zdravotnícky denník
„Zdravotne znevýhodnení v zariadeniach sa nevedia brániť proti zlému zaobchádzaniu.„

28.5.2024	RTVS (Rádio Slovensko)
„Hoci sa zvyšuje príspevok na opatrovanie, často sa stáva, že ho úrady nepriznávajú.“

30.5.2024	TASR (Teraz.sk)
„Aj nesvojprávne osoby môžu voliť, pripomína komisárka Stavrovská“ – tlačová správa ÚKOZP.

4.6.2024	RTVS (Rádio Slovensko)
„Monitoringy na psychiatriách“ – relácia KONTAKTY naživo.

5.6.2024	Zdravotnícky denník
„Na rožňavskej psychiatrii sa riadia radami prokurátorky.“ – z príbehu v Správe o činnosti ÚKOZP.

6.6.2024	RTVS (Rádio Slovensko)
„Právo voliť do Európskeho parlamentu majú aj osoby pozbavené spôsobilosti na právne úkony.“

7.6.2024	SME
„Nebyť náhody, prišli by o právo voliť. Súd obciam rozposlal nesprávny zoznam. Hlasovacie právo majú aj nesvojprávni.“

10.6.2024	TA3
„Sociálny podnik v Ilave bojoval o prežitie. Zamestnanci sa báli o prácu pre sťažnosti svojho kolegu.“

10.6.2024	RTVS (Rádio Slovensko)
„Finančné stimuly na zamestnávanie znevýhodnených na trhu práce“ – relácia KONTAKTY naživo.

10.6.2024	TASR (Teraz.sk)
„Okruh osôb, ktorým sa poskytuje odľahčovacia služba sa môže rozšíriť“ – spomenutý ÚKOZP.

11.6.2024	RTVS (Rádio Slovensko)
„Fibromyalgia: neznesiteľná bolesť rôznych častí tela“ – 2 vstupy v prúdovom vysielaní.

11.6.2024	RTVS (Jednotka)
„Skupina zdravotne a sociálne znevýhodnených v Ilave nepríde o prácu.“

12.6.2024	RTVS 
„Sociálny podnik v Ilave dáva prácu zdravotne aj sociálne znevýhodneným ľuďom. Pokus o jeho zrušenie nevyšiel.“


12.6.2024	RTVS (24)
„Od júla dostanú opatrovatelia, vyššiu hodinovú sadzbu na osobnú asistenciu“ – telefonát naživo.

21.6.2024	RTVS (Rádio Regina)
„Netradičnému sociálnemu podniku Kámo plus v Ilave hrozilo zastavenie činnosti.“

21.6.2024	RTVS
„Zariadenia pre deti so zdravotným postihnutím dostanú viac peňazí. Od augusta si prilepšia o stovky eur.“

21.6.2024	RTVS (Jednotka)
„Zvýšenie príspevku na ŤZP deti v Centrách pre deti a rodiny.“

23.6.2024	Hírek.sk Televíziós Hírportál
„Vo Veľkej Pake sa konal Pohár zdravotne postihnutých“ – zúčastnila sa aj komisárka.

23.6.2024	RTVS (Rádio Slovensko)
„Výstava troch umelkýň so zdravotným hendikepom“ – vyjadrila sa aj komisárka.

26.6.2024	RTVS (Jednotka)
„Deň krivých zrkadiel“ – do reportáže sa vyjadrila aj komisárka.

28.6.2024	SITA Slovenská tlačová agentúra
„Vyššie opatrovateľské príplatky a nový režim odľahčovacej služby. Erik Tomáš predstavil reformu sociálnych služieb“ – TB aj s komisárkou.

28.6.2024	TASR (Teraz.sk)
„Tomáš: Príspevok na opatrovanie detí s ŤZP sa zdvojnásobí na 200 EUR „ – TB aj s komisárkou.

28.6.2024	Pravda
„Títo ľudia si polepšia. Erik Tomáš o 100 EUR zvyšuje dôležitý príspevok. Pre koho je určený?“ – TB aj s komisárkou.

28.6.2024	RTVS (Rádio Slovensko)
„Z. Stavrovská verí, že nový režim služieb aj navýšenie financií rodiny skutočne odľahčí“ – TB aj s komisárkou.

28.6.2024	RTVS (Jednotka)
„Lepšie podmienky pre deti s ŤZP“ – TB aj s komisárkou.

28.6.2024	TA3
„TB ministra práce E. Tomáša na tému peniaze pre znevýhodnené deti“ – TB aj s komisárkou.

29.6.2024	Televízia JOJ (JOJ 24)
„Pomoc pre rodičov ŤZP detí“ – rozhovor s komisárkou po TB.

1.7.2024	Plus JEDEN DEŇ
„Tomáš: Namiesto 100 až 200 EUR mesačne. Komu štát pridá a prečo? Týka sa viac peňazí aj vás?“ – TB aj s komisárkou.

8.7.2024	STVR (Rádio Regina)
„Čo hovoria o bariérach zákony a čo hovoria kolesá vozíčkarov?“ – rozhovor s E. Domorákovou Arnoldovou.


14.7.2024	TASR (Teraz.sk)
„Najviac podnetov sa týkalo kompenzácií.“ – odpovedali sme na otázky.

18.7.2024	Hospodárske noviny (HNonline.sk)
„Čo sa tento rok mení pre ťažko zdravotne postihnutých? Zvyšujú sa niektoré príspevky“ – odpovedali sme na otázky.

18.7.2024	MY Nitra
„Župa prekročila svoje právomoci. Klientov za zlé správanie pokutovať nemôže.“ – (stanovisko k prípadu).

22.7.2024	Hospodárske noviny (HNonline.sk)
„Ste osoba s ťažkým zdravotným postihnutím? Prídu tieto zmeny“ – odpovedali sme na otázky.

9.8.2024	MY Trenčín
„Polícia odmietla trestné oznámenie v kauze sporného vysťahovanie seniorov z poškodenej bytovky“ – stanovisko.

11.8.2024	Televízia Markíza
„Školy odstraňujú bariéry.“ – vyjadrenie komisárky.

11.8.2024	TASR (Teraz.sk)
„Úrad komisára upozorňuje na nepustenie ľudí s vodiacim psom do MHD.“ – odpovedali sme na otázky.

11.8.2024	STVR (Jednotka)
„Problém s bezbariérovosťou na kúpalisku v Púchove“ – stanovisko.

12.8.2024	TA3
„Vyšetrovateľ zastavil trestné oznámenie na primátorku Trenčianskych Teplíc v súvislosti s kauzou vysťahovania seniorov.“ – stanovisko.

13.8.2024	TASR (Teraz.sk)
„Bezbariérovosť budov stále nie je vnímaná ako samozrejmosť, hovorí úrad“ – odpovedali sme na otázky.

13.8.2024	STVR (Rádio Regina)
„Kauza vysťahovaných seniorov v Trenčianskych Tepliciach“ – stanovisko.

19.8.2024	Premium News
„Komisárka navštívi v rámci výjazdových dní tri mestá v Žilinskom kraji“ – z tlačovej správy.

20.8.2024	Žijem v Ružomberku
„Návšteva šéfky významnej inštitúcie“ – reportáž.

20.8.2024	Žijem v Ružomberku
„Komisárka pre osoby so zdravotným postihnutím prijme podnety od občanov“ – z tlačovej správy.

20.8.2024	TASR (Teraz.sk)
„Komisárka pre zdravotne postihnutých navštívi mestá v Žilinskom kraji“ – z tlačovej správy.

20.8.2024	STVR (Rádio Regina)
„V Ružomberku búrajú bariéry“ – reportáž.


20.8.2024	STVR (Jednotka)
„V Ružomberku búrajú bariéry“ – reportáž.

20.8.2024	STVR (Jednotka)
„Odľahčovaciu službu čakajú zmeny“ – vyjadrenie k téme.

21.8.2024	STVR (Jednotka)
„Odľahčovaciu službu čakajú zmeny„ – repríza v Ranných správach.

22.8.2024	Pravda
„O 100 EUR stúpne jeden dôležitý príspevok. Vláda schválila veľkú zmenu. Komu sú peniaze určené?“ – stanovisko.

24.8.2024	TA3
„S bariérami stále bojujeme“ – reportáž z Ružomberka.

25.8.2024	Televízia JOJ (Noviny)
„Osadné – nové protipožiarne opatrenia“ – stanovisko.

26.8.2024	Denník N
„Personálna vojna odborárov a Dellu sa skončila podpísaním kolektívnej zmluvy.“ – spomenuli ÚKOZP.

31.8.2024	Korzár SME
„Požiar si pred vyše dvomi rokmi vyžiadal sedem obetí. Domov sa pripravuje na rozsiahlu obnovu“ – stanovisko.

1.9.2024	Televízia JOJ (Noviny)
„Nevidiaci sa stretávajú s odmietnutím vodiacich psov v prevádzkach“ – vyjadrenie.

2.9.2024	Televízia Markíza
„Pomoc pre rodičov hendikepovaných detí. Štát spustil „odľahčovaciu službu““ – z TB ministra práce.

2.9.2024	Štandard
„Rezort práce zaplatí pomoc postihnutým deťom. Tá bola dosiaľ nefunkčná“ – z TB ministra práce.

2.9.2024	STVR (Jednotka)
„Zmeny pri odľahčovacej službe“ – z TB ministra práce.

2.9.2024	Pravda
„Minister práce Erik Tomáš zvyšuje príspevok o 100 eur na dieťa. Vyššie budú aj ďalšie príspevky“ – z TB ministra práce.

2.9.2024	Televízia JOJ (JOJ 24)
„Tlačová beseda o odľahčovacej službe pre rodičov znevýhodnených detí“ – TB ministra práce s účasťou komisárky.

2.9.2024	TA3
„Odľahčovacia služba pre rodičov“ – TB ministra práce s účasťou komisárky.

3.9.2024	Televízia JOJ (Noviny)
„Nové príspevky na sociálne služby: KDH tvrdí, že v praxi nebudú fungovať“ – z TB ministra práce.


3.9.2024	Televízia Markíza
Rozhovor s komisárkou naživo v TELERÁNE.

8.9.2024	Televízia JOJ (Noviny)
„Rodine chorej Renáty odobrali príspevky. Dôvodom je úradnícka chyba v Anglicku“ – stanovisko.

8.9.2024	STVR (Jednotka)
„Čakanie na príspevok“ – vyjadrenia komisárky v reportáži Občan za dverami.

12.9.2024	Rádio Topoľčany
Hosťom TOPrána bola Komisárka Zuzana Stavrovská – naživo v rámci výjazdového dňa.

13.9.2024	Bánovské televízne vysielanie
„Komisárka navštívila Bánovce. Pozitívne zhodnotila prácu mesta v danej oblasti“ – reportáž.

14.9.2024	STVR (Správy STVR)
„Matka ťažko chorého chlapca čakala na opatrovateľský príspevok dlhé mesiace. Nemali z čoho žiť“ – z Občana za dverami.

14.9.2024	Hospodárske noviny (HNonline.sk)
„Štát prichystal zmeny pre zdravotne postihnuté deti. Rodičia môžu dostať o 100 EUR viac“ – vyjadrenie komisárky.

16.9.2024	MY Topoľčany
„Špeciálne triedy sú pomocou, no bez príspevkov majú rodičia deti s postihnutím problém“ – reportáž.

16.9.2024	TV Lux
„Získavajú športové úspechy“ – reportáž z Dolného Kubína.

22.9.2024	STVR (Jednotka)
„Bolestiplná fibromyalgia“ – vyjadrenia komisárky v reportáži Občan za dverami.

23.9.2024	Televízia mesta Dolný Kubín
„Na para športových hrách mládeže prekonávali bariéry i seba“ – reportáž.

27.9.2024	TASR (Teraz.sk)
„Piatkové rokovanie sa začalo správou o činnosti komisárky Stavrovskej“ – krátka správa.

27.9.2024	STVR (Správy STVR)
„Každý deň trpí bolesťami, invalidný dôchodok jej nepriznali. Na ľudí s fibromyalgiou systém zabúda“ – z Občana za dverami.


29.9.2024	Televízia JOJ (Noviny)
„Nevyužité zdravotné pomôcky by mohli pomáhať iným. Ministerstvo pracuje na riešení“ – stanovisko.

30.9.2024	Zdravotnícky denník
„Ľudia so zdravotnými problémami sa neraz nedostanú do divadla ani k informáciám.“ – článok o správe 2023.

1.10.2024	TASR (Teraz.sk)
„Poslanci neodobrili správu komisárky osôb so zdravotným postihnutím“ – krátka správa.



2.10.2024	Pravda
„Ťažko chorý syn, starajúca sa matka bez práce, podľa štátu nemajú nárok na finančnú pomoc.“ – video podcast.

3.10.2024	Televízia JOJ (Noviny)
„Obec odmieta predĺžiť nájomnú zmluvu mentálne postihnutému mužovi“ – reportáž zo súdu.

6.10.2024	STVR (24)
„Počet invalidných dôchodcov klesol o tisíce. Sociálna poisťovňa prehodnotila percentá invalidity“ – vyjadrenie.

7.10.2024	Denník N
V rozhovore s Janou Žitňanskou sú príbehy klientov ÚKOZP zo Správy o činnosti 2023.

10.10.2024	STVR (Rádio Regina)
Reportáž z DSS v Zavare, v ktorej sa vyjadruje komisárka Z. Stavrovská.

13.10.2024	STVR (Jednotka)
V relácii Občan za dverami sa komisárka vyjadruje k téme opatrovateliek.

16.10.2024	Hospodárske noviny (HNonline.sk)
Servis o preukazoch ŤZP a kompenzačných príspevkoch.

17.10.2024	Hospodárske noviny (HNonline.sk)
Servis o zmenách v zákonoch pre ľudí s ŤZP.

19.10.2024	Pravda
„Máte zdravotné problémy? O tieto príspevky môžete žiadať. Článok v spolupráci s ÚKOZP.“

19.10.2024	Televízia Markíza
„Žiadosti posudzujú aj rok“ – kompenzačné príspevky.

21.10.2024	Hospodárske noviny (HNonline.sk)
„Aké zmeny nastanú pre ťažko zdravotne postihnuté osoby?“ – servisná téma v spolupráci ÚKOZP.

21.10.2024	Pravda
„Nechcú vás ako ŤZP zamestnať? Riešením môže byť tento príspevok. Kto má nárok a v akej sume sa vypláca?“

22.10.2024	Hospodárske noviny (HNonline.sk)
„Už onedlho by mali mať občania s ťažkým zdravotným postihnutím k dispozícii nové preukazy. Na čo budú slúžiť?“

22.10.2024	Pravda
„Suma toho dôchodku nezávisí len od odpracovaných rokov, SP pri jej výpočte prihliada najmä na jednu vec.“ – servisná téma.

23.10.2024	Hospodárske noviny (HNonline.sk)
„Na aké príspevky majú nárok osoby s ťažkým zdravotným postihnutím a čo pre ich získanie musia splniť?“

23.10.2024	Pravda
„Zle nastavené zákony a aj samotní úradníci. Práve tieto veci komplikujú život ľuďom s ŤZP.“ – prepis rozhovoru s komisárkou.


24.10.2024	TA3
„TB rezortu práce na tému významná pomoc pre odkázaných ľudí“ – spolu s komisárkou.

24.10.2024	Televízia JOJ
„Tlačová beseda ministra Tomáša o pomoci pre odkázaných ľudí“ – spolu s komisárkou.

24.10.2024	Pravda
„Parlament schválil veľké zmeny. Títo ľudia si polepšia o desiatky až stovky eur.„

24.10.2024	Štandard
„Za opatrovanie dá štát dvojnásobok. Navrhovaná povinnosť samospráv sa odkladá.“

24.10.2024	STVR
„Opatrovateľom nebudú krátiť príspevky“ – reportáž.

26.10.2024	TA3
„Zdravotne znevýhodnení si polepšia. Novelu zákona schválil parlament aj s podporou opozície“ – reportáž.

27.10.2024	PLUS JEDEN DEŇ 
„600 EUR mesačne k dôchodku. Polepšia si tisíce ľudí. Od decembra. Ste medzi nimi aj vy?“

1.11.2024	TASR (Teraz.sk)
„Kačalková: Nedostatkom je, že nemôžeme podať sťažnosť na Ústavný súd“ – odpovede na otázky.

5.11.2024	Denník N
„Prídu celiatici o príspevok na stravovanie?“ – k posudkovej reforme.

5.11.2024	STVR (Slovenský rozhlas)
„Nariaďované ochranné liečenia pre ľudí so zdravotným postihnutím“ – audio vyjadrenie.

10.11.2024	STVR (Slovenský rozhlas)
„Ministerstvo práce nateraz nezaradilo celiatikov v rámci novely zákona o integrovanej posudkovej činnosti“ – reportáž.

12.11.2024	Televízia Markíza
„Zásadná reforma posudkového systému. U hendikepovaných ľudí vyvolala obavy, že prídu o príspevky“ – reportáž.

13.11.2024	Denník N
„Erik Tomáš cúvol. Zdravotne postihnutí o príspevky neprídu, diagnózy zostávajú“ – vyjadrenie ÚKOZP.

14.11.2024	TASR (Teraz.sk)
„E. Tomáš: Zákonom o posudkovej činnosti by sa mala zaoberať vláda budúci týždeň“ – účasť komisárky na TB.

14.11.2024	TA3
„TB E. Tomáša na tému reforma posudkovej činnosti“ – účasť komisárky na TB.

14.11.2024	Televízia JOJ
„Tlačová beseda o reforme posudkovej činnosti“ – účasť komisárky na TB.


14.11.2024	SITA Slovenská tlačová agentúra
„Ministerstvo práce predstavilo reformu posudkovej činnosti, sľubuje lepšiu podporu“ – účasť komisárky na TB.

15.11.2024	Pravda
„Minister práce Erik Tomáš chystá veľké zmeny. Nároky na príspevky sa budú posudzovať inak.“ 

14.11.2024	TASR (Teraz.sk)
„Tomáš: Posudkovej činnosti by sa mala vláda zaoberať budúci týždeň“ – spomenuli ÚKOZP.

14.11.2024	STVR
„Autistom či celiatikom na peniaze nesiahnu“ – reportáž.

14.11.2024	STVR (Slovenský rozhlas)
„Ťažko zdravotne postihnutých ľudí čaká od budúceho roka jednoduchšie a rýchlejšie posudzovanie“ – reportáž.

2.12.2024	TASR (Teraz.sk)
„Organizujú tretí ročník kampane Aj my sme tu, začína sa v utorok“ – správa.

2.12.2024	Hírek.sk Televíziós Hírportál
„Výročné vyhodnotenie GRACE a tradičný adventný pohár vo Veľkej Pake“ – zúčastnila sa aj komisárka.

3.12.2024	STVR (24)
„3. december je Medzinárodným dňom osôb so zdravotným postihnutím“ – komisárka naživo v štúdiu.

3.12.2024	STVR (24)
Komisárka Z. Stavrovská hovorila k téme Medzinárodného dňa osôb so zdravotným postihnutím – zostrih.

3.12.2024	SITA Slovenská tlačová agentúra
„Pellegrini sa pripája ku kampani na podporu osôb so zdravotným postihnutím, Slovákov vyzval k vzájomnej tolerancii“ – správa.

3.12.2024	TASR (Teraz.sk)
„Prezident: Ľudia s hendikepom v realite narážajú na mnohé bariéry“ – správa.

9.12.2024	Zdravotnícky denník
„Musíme sa počúvať a pomáhať si. Osobnosti podporili ľudí so zdravotným postihnutím“ – správa.

10.12.2024	Pravda
„Kam sa podeli z Úradu vlády tlmočníci pre nepočujúcich?“ – odpovedali sme na otázky.

13.12.2024	Televízia TVR
„O ochrane ľudských práv zdravotne znevýhodnených hovorila komisárka Z. Stavrovská v Televízii TVR.“

15.12.2024	Pravda
„Domov dôchodcov si už nevyberiete sami, rozhodujúce slovo bude mať niekto iný“ – vyjadrenie ÚKOZP).


17.12.2024	TASR (Teraz.sk)
„Komisárka ocenila zmeny v Detskej psychiatrickej liečebni Hraň“ – tlačová správa).

17.12.2024	SITA Slovenská tlačová agentúra
„Detská psychiatrická liečebňa Hraň úspešne napĺňa opatrenia komisárky pre osoby so zdravotným postihnutím“ – tlačová správa.

17.12.2024	Korzár SME
„Stavrovská po roku navštívila psychiatrickú liečebňu v Hrani: Veľa vecí funguje lepšie“ (tlačová správa).

20.12.2024	Mosty inklúzie
„Zuzana Stavrovská: v roku 2024 prišlo na Úrad komisárky najviac podnetov.“

26.12.2024	TASR (Teraz.sk)
„Stavrovská: Výzvou pre ÚKOZP je ovplyvnenie zmien problémových oblastí“ – odpovedali sme na otázky.

30.12.2024	STVR (Rádio Regina)
„Dotyky – rozhovor s komisárkou Z. Stavrovskou.“



[bookmark: _Toc193813970]Prehľad mediálnych výstupov úradu komisára pre osoby so zdravotným postihnutím za rok 2024
	Druh média
	Názov média
	Spolu

	Tlač, web
	TASR (Teraz.sk)
	27
	102
	210

	
	SITA Slovenská tlačová agentúra
	8
	
	

	
	Pravda (vrátane webu)
	13
	
	

	
	SME (vrátane webu a regionálnych novín Korzár a MY)
	15
	
	

	
	Denník N (vrátane webu a blogu)
	7
	
	

	
	Hospodárske noviny (vrátane webu)
	9
	
	

	
	Plus JEDEN DEŇ (vrátane webu)
	4
	
	

	
	Aktuality.sk 
	1
	
	

	
	Hírek.sk Televíziós Hírportál
	2
	
	

	
	Premium News
	1
	
	

	
	Žijem v Ružomberku
	2
	
	

	
	Zdravotnícky denník 
	4
	
	

	
	Slovenka
	1
	
	

	
	Reporter24.sk
	1
	
	

	
	Štandard
	2
	
	

	
	Topky.sk
	1
	
	

	
	Nitrak.sk
	2
	
	

	
	Mosty inklúzie
	1
	
	

	
	Život
	1
	
	

	Televízia
	RTVS/STVR, televízia (spravodajstvo)
	25
	76
	

	
	RTVS/STVR, televízia (publicistika)
	4
	
	

	
	RTVS/STVR, televízia (diskusia)
	3
	
	

	
	RTVS/STVR, web (článok)
	4
	
	

	
	Televízia JOJ (spravodajstvo)
	10
	
	

	
	Televízia JOJ (diskusia, tlačová beseda)
	4
	
	

	
	Televízia Markíza (spravodajstvo)
	6
	
	

	
	Televízia Markíza (publicistika)
	2
	
	

	
	TA3 (spravodajstvo)
	9
	
	

	
	TA3 (diskusia, tlačová beseda)
	5
	
	

	
	Televízia TVR
	1
	
	

	
	Televízia mesta Dolný Kubín
	1
	
	

	
	Bánovské televízne vysielanie
	1
	
	

	
	TV Lux
	1
	
	

	Rozhlas
	RTVS/STVR, rozhlas, Rádio Slovensko (spravodajstvo)
	15
	32
	

	
	RTVS/STVR, rozhlas, Rádio Slovensko (publicistika)
	4
	
	

	
	RTVS/STVR, rozhlas, Rádio Regina (spravodajstvo) 
	9
	
	

	
	RTVS/STVR, rozhlas, Rádio Regina (publicistika) 
	2
	
	

	
	RÁDIO LUMEN (spravodajstvo)
	1
	
	

	
	Rádio Topoľčany (naživo)
	1

[bookmark: _Toc4457922][bookmark: _Toc193813807]Úrad komisára pre osoby so zdravotným postihnutím
Úrad komisára pre osoby so zdravotným postihnutím (ÚKOZP) je právnická osoba zriadená Zákonom o komisároch[footnoteRef:188], ktorá sa nezapisuje do obchodného registra. Sídlom úradu je Bratislava.  [188:  	§ 12 zákona č. 176/2015 Z. z..] 


Štatutárnym orgánom je komisár pre osoby so zdravotným postihnutím. Funkcia komisára je verejná funkcia, ktorá sa nevykonáva v pracovnoprávnom vzťahu.

Úrad komisára pre osoby so zdravotným postihnutím plní úlohy spojené s odborným, organizačným a materiálno-technickým zabezpečením činnosti komisára pre osoby so zdravotným postihnutím. 

Riaditeľ a zamestnanci Úradu komisára pre osoby so zdravotným postihnutím plnia úlohy ÚKOZP v právnom vzťahu podľa osobitného predpisu. 

Zamestnanci patria do kategórie zamestnancov pracujúcich v právnom vzťahu podľa zákona č. 552/2003 Z. z. o výkone práce vo verejnom záujme v znení neskorších predpisov. Odmeňovanie zamestnancov sa riadi zákonom č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov.

Základným rámcom pre plnenie úloh komisára a zamestnancov ÚKOZP sú záväzky Slovenskej republiky vyplývajúce z medzinárodných dohovorov Organizácie spojených národov, ktoré Slovenská republika ratifikovala a ktoré sú zamerané na ochranu ľudských práv osôb so zdravotným postihnutím, a to predovšetkým Dohovor o právach osôb so zdravotným postihnutím[footnoteRef:189] a Opčný protokol k tomuto dohovoru[footnoteRef:190] a od 1. mája 2023 pôsobnosť rozšíril Dohovor proti mučeniu a inému krutému, neľudskému alebo ponižujúcemu zaobchádzaniu alebo trestaniu[footnoteRef:191] a Opčný protokol k tomuto dohovoru[footnoteRef:192].  [189:  	Čiastka č. 317/2010 Z. z. Oznámenie Ministerstva zahraničných vecí Slovenskej republiky o uzavretí Dohovoru o právach osôb so zdravotným postihnutím.]  [190:  	Čiastka č. 318/2010 Z. z. Oznámenie Ministerstva zahraničných vecí Slovenskej republiky o uzavretí Opčného protokolu k Dohovoru o právach osôb so zdravotným postihnutím.]  [191:  	Vyhláška ministra zahraničných vecí č. 143/1988 Zb. o Dohovore proti mučeniu a inému krutému, neľudskému alebo ponižujúcemu zaobchádzaniu alebo trestaniu.]  [192:  	Čiastka č. 448/2023 Z. z. Oznámenie Ministerstva zahraničných vecí a európskych záležitostí Slovenskej republiky o prijatí Opčného protokolu k Dohovoru OSN proti mučeniu a inému krutému, neľudskému alebo ponižujúcemu zaobchádzaniu alebo trestaniu.] 


Ďalej sú to Ústava Slovenskej republiky, právne predpisy Slovenskej republiky a interné právne akty úradu.



Úrad komisára pre osoby so zdravotným postihnutím začal vykonávať svoju činnosť dňom 1. marca 2016 v priestoroch nachádzajúcich sa v budove REDING TOWER 2 na adrese Račianska 153, Bratislava. 

Prístup do budovy aj jej interiér je plne bezbariérový, v budove sa nachádzajú bezbariérové výťahy. ÚKOZP sa nachádza na 6. a 2. poschodí. Priestory úradu na 6. poschodí rovnako plne spĺňajú kritériá bezbariérovosti pre všetky osoby so zdravotným postihnutím, vrátane sociálneho zariadenia. Pred budovou je osobám so zdravotným postihnutím k dispozícii bezbariérové parkovisko, ktoré môžu bezplatne využívať. 

V prípade potreby je pre návštevy ÚKOZP zabezpečené aj bezplatné parkovanie v garážovom dome patriacom k budove. Pre osoby so sťaženou mierou orientácie je zabezpečený sprievod od vstupu do budovy až do priestorov ÚKOZP.

Podávatelia podnetov môžu prísť do ÚKOZP každý pracovný deň počas úradných hodín, v pondelok a v stredu od 8.00 hod. do 17.00 hod., v utorok a vo štvrtok od 8.00 hod. do 16.00 hod. a v piatok od 8.00 hod. do 14.00 hod.. Podávateľ podnetu má možnosť dohodnúť si termín stretnutia aj vopred telefonicky alebo prostredníctvom webového portálu úradu. 

Podrobnosti o vnútorných pomeroch ÚKOZP, činnosti a povinnostiach zamestnancov upravuje Štatút Úradu komisára pre osoby so zdravotným postihnutím, Organizačný poriadok Úradu komisára pre osoby so zdravotným postihnutím a Pracovný poriadok Úradu komisára pre osoby so zdravotným postihnutím.



[bookmark: _Toc193813808][bookmark: _Toc4457923]Organizačná štruktúra a personálne obsadenie Úradu komisára 
Organizačná štruktúra ÚKOZP je neoddeliteľnou prílohou Štatútu Úradu komisára pre osoby so zdravotným postihnutím. V zmysle štatútu a organizačného poriadku sa ÚKOZP člení na referáty s vecnou náplňou tak, aby boli zabezpečené všetky činnosti podľa jednotlivých článkov Dohovoru o právach osôb so zdravotným postihnutím a Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu. 

Zamestnanci ÚKOZP sú v priamej riadiacej pôsobnosti riaditeľa ÚKOZP. Do 1. júla 2024 sme pracovali podľa organizačnej štruktúry, ktorá bola nastavená 1. júna 2016 a doplnená s účinnosťou od 1. mája 2023 o samostatný organizačný útvar pod riadiacu pôsobnosť komisárky – národný preventívny mechanizmus. 

Organizačné usporiadanie pracovných miest zohľadňuje zameranie riešenia individuálnych podnetov, s ktorými sa na mňa obracajú osoby so žiadosťou o posúdenie porušenia práv osôb so zdravotným postihnutím a vykonávania pôsobnosti národného preventívneho mechanizmu. 

Táto organizačná štruktúra bola Dodatkom č. 6 v júni 2024 upravená vzhľadom na narastajúcu agendu o ďalších odborných referentov na existujúcom Referáte služieb zamestnanosti a kompenzácií, Referáte občianskoprávnej agendy, Referáte zdravotníctva a sociálneho poistenia, Referáte bezbariérových prístupností, Referáte starostlivosti o maloletých a vzdelávania o jedného zamestnanca na každom uvedenom referáte. Na uvedených referátoch sa nám podarilo ich obsadenie dvomi právnikmi, ktoré bolo nevyhnutné pre zabezpečenie vzájomnej zastupiteľnosti a to predovšetkým z dôvodu nárastu podnetov a agendy zaoberajúcou sa riešením problematiky práv osôb so zdravotným postihnutím. 

V roku 2024 úspešne pokračujeme vo vykonávaní novej pôsobnosti podľa Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu, ktorej výkon zabezpečuje samostatný referát národný preventívny mechanizmus (ďalej len „NPM“) s počtom 6 pracovných miest. Na čele tohto referátu je osobitne určený zamestnanec v pozícii tímlíder. Tento referát je organizačne začlenený do priamej riadiacej pôsobnosti komisárky. V roku 2024 sme pokračovali v nastavenom trende z roku 2023 zameranom na vnútorný rozvoj a budovanie kapacít (silnej a stabilnej inštitúcie so zamestnancami, ktorí majú potrebné odborné znalosti) pokračujeme v zámere a plnení svojich strategických cieľov NPM. 

V predchádzajúcom roku sme vypracovali metodiku výkonu monitorovacích návštev NPM a Strategický plán činnosti NPM, ktorého realizácia začala v tomto roku a je nastavená až do 2027, v tomto dokumente boli identifikované ciele v časovom horizonte troch rokov. Vychádzajúc z kľúčových otázok a cieľov NPM postupne realizuje plnenie svojich úloh.



V organizácii bolo v roku 2024 funkčných 8 referátov s pôsobnosťou na vybavovanie individuálnych podnetov a monitoringov podľa Dohovoru o právach osôb so zdravotným postihnutím a referát národného preventívneho mechanizmu vykonávajúci pôsobnosť podľa Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu:
1. Referát registratúry a styku s verejnosťou 
2. Referát služieb zamestnanosti a kompenzácií 
3. Referát občianskoprávnej a rodinnej agendy 
4. Referát zdravotníctva a sociálneho poistenia 
5. Referát bezbariérových prístupností 
6. Referát sociálnych služieb
7. Referát starostlivosti o maloletých a vzdelávania
8. Referát monitorovacích činností
9. Referát národného preventívneho mechanizmu



Komisárka
pre osoby so zdravotným postihnutím


Referát registratúry a styku s verejnosťou
1 odborní referenti – asistent

1 IT špecialista

1 hovorkyňa
Národný preventívny mechanizmus
1 tímlíder – právnik

2 odborní referenti sociálnej práce

2 odborní referenti – právnici

1 odborný referent – asistentka
Referát služieb zamestnanosti a kompenzácií
2 odborný referenti – právnici
Referát občianskoprávnej a rodinnej agendy
2 odborní referenti- právnici
Referát bezbariérových prístupností
2 odborný referent – právnici
Referát zdravotníctva a sociálneho poistenia
2 odborní referenti- právnici
Referát sociálnych služieb 
1 odborný referent – právnik
Referát starostlivosti o maloletých a vzdelávania
2 odborný referent – právnici
Referát monitorovacích činností
1 odborný referent – právnik
Riaditeľ
Úradu komisára pre osoby so zdravotným postihnutím

[bookmark: _Hlk98406211]V zmysle odporúčaní uvedených v Doložke vplyvov na rozpočet verejnej správy, na zamestnanosť vo verejnej správe a na financovanie návrhu výšky dotácie zo štátneho rozpočtu, mal ÚKOZP do 1. mája roku 2024 vytvorených 18 funkčných miest, a to nasledovne: 
· 1 miesto komisárka, 
· 1 miesto riaditeľ, 
· 12 miest odborní zamestnanci – z toho tím NPM – 3 právnici a 2 odborní referenti sociálnej práce, 
· ďalej 7 právnikov, ktorí vybavujú individuálne podnety a výkon monitoringu 
· a 4 miesta ostatní zamestnanci – administratívny pracovník na sekretariáte 2 (z toho 1 NPM), hovorkyňa a IT špecialista. 

Od 1. júna 2024 boli na úrade realizované organizačné zmeny za účelom personálneho posilnenia kapacít na výkon agendy individuálnych podaní týkajúcich sa osôb so zdravotných postihnutím podľa Dohovoru o právach osôb so zdravotným postihnutím s postupnou nábehovou krivkou. 

Ministerstvo financií SR podporilo vytvorenie týchto nových miest finančnou dotáciou na rok 2024 v sume 51 500 EUR a zároveň zmenilo účel použitia kapitálových výdavkov poukázaných na rok 2024 v sume 30 000 EUR na posilnenie kapacít na výkon agendy individuálnych podaní pre celkom dvoch zamestnancov od 1. júna 2024 a dvoch zamestnancov od 1. septembra 2024. Z existujúcej finančnej dotácie na rok 2024 bolo vytvorené ďalšie pracovné miesto od 1. 9. 2024.

Podľa skutočného stavu bolo v ÚKOZP v pracovnom pomere k 31. decembru 2024 20 zamestnancov na plný pracovný úväzok + komisárka. 

Z uvedeného počtu bolo 11 zamestnancov na výkon agendy podľa Dohovoru o právach osôb so zdravotným postihnutím a 5 zamestnancov na výkon agendy podľa Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu, 4 zamestnanci v pozícii pre agendu ÚKOZP ako celku – administratívny pracovník na sekretariáte, IT špecialista a hovorkyňa, riaditeľ úradu a komisárka. 

Výber a nástup zamestnancov do pracovného pomeru na jednotlivé pracovné pozície sa v Úrade komisára pre osoby so zdravotným postihnutím realizuje podľa splnenia kritérií požadovaného vzdelania (stupeň a zameranie) a po preukázaní požadovaných odborných znalostí a osobnostných vlastností a predpokladov vo výberových konaniach vyhlásených na portáli špecializujúceho sa na výber zamestnancov www.profesia.sk, ale aj na sociálnej sieti Facebook (stránka ÚKOZP) a webovej stránke ÚKOZP.

	Pracovná pozícia zamestnancov Úradu komisára
	Pracovný pomer od
	Pracovný úväzok

	riaditeľ ÚKOZP 
	01. 03. 2016
	plný

	referent na Referáte registratúry a styku s verejnosťou – asistentka 
	01. 03. 2016
	plný

	odborný referent – právnik na Referáte bezbariérových prístupností 
	01. 04. 2016
	plný

	odborný referent – právnik na Referáte bezbariérových prístupností
	01. 07.2024
	plný

	odborný referent – právnik na Referáte sociálnych služieb
	01. 03. 2016 
	plný

	odborný referent – právnik na Referáte služieb zamestnanosti a kompenzácií 
	01. 03. 2016 
	plný

	odborný referent – právnik na Referáte zdravotníctva a sociálneho poistenia
	01. 03. 2016
	plný

	odborný referent – právnik na Referáte zdravotníctva a sociálneho poistenia
	15.08.2024
	plný

	odborný referent – právnik na Referáte občianskoprávnej a rodinnej agendy
	01. 03. 2016
	plný

	odborný referent – právnik na Referáte občianskoprávnej a rodinnej agendy
	01. 09. 2024
	plný

	odborný referent – právnik na Referáte monitorovacích činností
	01. 03. 2019
	plný

	odborný referent – právnik na Referáte starostlivosti o maloletých a vzdelávania
	15. 04. 2019
	plný

	odborný referent – právnik na Referáte starostlivosti o maloletých a vzdelávania
	01. 07. 2024
	plný

	odborný referent – na Referáte registratúry a styku s verejnosťou – správca informačného systému 
	01. 05. 2019
	plný

	odborný referent – na Referáte registratúry a styku s verejnosťou – hovorkyňa 
	24. 09. 2020
01. 10. 2020
	čiastočný
plný

	vedúci pracovník (tímlíder) pre činnosť agendy NPM
	01. 5. 2023
	plný

	administratívny pracovník pre činnosť agendy NPM 
	01. 9. 2023
	plný

	právnik pre činnosť agendy NPM
	01. 9. 2023 – 31. 08. 2024
	plný

	právnik pre činnosť agendy NPM
	15. 6. 2024
	plný

	sociálny pracovník pre činnosť agendy NPM
	01. 10. 2023
	plný 

	sociálny pracovník pre činnosť agendy NPM
	04. 02. 2024 
	plný



Okrem zamestnancov, ktorí plnili úlohy ÚKOZP v riadnom pracovnom pomere, bolo v roku 2024 aktívnych 7 dohôd o práci vykonávanej mimo pracovného pomeru, a to na:
· spracovávanie miezd zamestnancov (1 dohoda), 
· upratovanie priestorov (2 dohody),
· odbornú pomoc pri zvýšenej administratívnej záťaži (2 dohody),
· dohody o brigádnickej činnosti študentov (2 dohody).

Nielen moja činnosť ale aj činnosť úradu je prezentovaná prostredníctvom webového portálu www.komisarprezdravotnepostihnutych.sk (www.komisar.sk). Na webovom portáli sú poskytované aktuálne informácie o aktivitách a práci komisárky a zamestnancov ÚKOZP, o priebehu vybavovania podnetov a oblastiach zásahu do práv osôb so zdravotným postihnutím a ich grafické znázornenie, o monitoringoch, prieskumoch a ich výsledkoch, vrátane zobrazenia v prehľadných grafoch, o dodávateľských zmluvách a faktúrach, o stanoviskách komisárky vo veciach dodržiavania práv osôb so zdravotným postihnutím, ako aj o publikovaných výstupoch v médiách.
 
Dôležitou funkciou webového portálu je možnosť podať podnet elektronicky cez „podať podnet“, s výberom možnosti „podať elektronicky“. Táto možnosť podania podnetu je využívaná vo väčšej miere ako forma listu štandardnou poštou. Zároveň je možné si cez webový portál dohodnúť elektronicky termín stretnutia podania podnetu osobne – ústne do zápisnice, cez „podať podnet“, s výberom možnosti „podať osobne“. Cieľom je zabezpečiť, aby každý podávateľ podnetu mohol komunikovať so zamestnancom úradu, ktorý sa uvedenej problematike odborne venuje. Častou formou podania podnetu je e-mailové podanie na e-mailovú adresu úradu sekretariat@komisar.sk. 
 
Portál tiež plní funkciu informačného systému (Intranet) pre zamestnancov prostredníctvom intranetu ÚKOZP, a zároveň sa využíva aj na rôzne prieskumy formou dotazníkov. Intranet poskytuje elektronické zázemie pre chod ÚKOZP. Zabezpečuje elektronickú evidenciu podnetov, sledovanie aktivít zamestnancov k podnetom a ostatným pracovným procesom, evidenciu výkazov práce a dochádzky, poskytuje prístup k zdieľanému internému kalendáru, evidenciu a kontrolu úloh, dokumentový sklad a adresár firiem a osôb. 
 
Výpočtová a telekomunikačná technika ÚKOZP z princípu jej funkčnosti a možností prevádzky musí byť schopná dostatočne pružne absorbovať požiadavky na zmeny a držať krok s nárokmi na digitalizáciu a automatizáciu toku informácií od ÚKOZP k autoritám a orgánom Slovenskej republiky (eGovernment 4. úrovne), k podávateľom podnetov, protistranám, a medzi zamestnancami a vedením ÚKOZP. Automatizácia je nevyhnutný predpoklad pre úspešné zavádzanie inovácií a informačné a komunikačné technológie sa stávajú neoddeliteľnou súčasťou rozvoja ÚKOZP, jeho procesov a služieb. 

Preto sme rekonštruovali, modernizovali a zabezpečili centrálnu správu našej výpočtovej a telekomunikačnej techniky a integrovali našu internú infraštruktúru s modernými cloudovými službami za účelom sprehľadnenia a zjednodušenia nasadzovania nových technológií ako na servery, tak aj na pracovné stanice. Takáto hybridná infraštruktúra zvýši pružnosť a zníži náklady na prevádzku a správu informačno-komunikačných systémov ÚKOZP. 



Od vzniku úradu v roku 2016 úrad vyvíja používa ako informačný systém i webovú stránku ako webový portál postavený na technológii Kentico 10, ktorá v tom období bola najlepším riešením poskytujúcim efektívny vývoj na mieru informačného systému na mieru. Kentico platforma poskytovala i široké možnosti pre úpravy a zmenu v systéme pre vyškolených administrátorov. Systém Kentico umožňoval dokonca vývoj samostatných modulov a webových častí v prostredí webového prehliadača bez nutnosti písania programátorského kódu prostredníctvom integrovaného vývojového prostredia. Tento systém bol v tom období v pomere cena/výkon bezkonkurenčný a umožnil, častokrát i vo vlastnej réžii vybudovanie mohutného integrovaného webového portálového monolitu, ktorý slúži doteraz. Webový portál obsluhuje intranet, extranet, reporty, dochádzku, administráciu zamestnancov, udalosti, úlohy, ticketing, schvaľovací workflow na dokumenty, verziovanie dokumentov, roly a práva používateľov, manažment obsahu, web analýzy, email marketing, mediálne knižnice.

Systém však časom počas deviatich rokov morálne a technologicky zastaral a v súčasnosti čelí viacerým obmedzeniam, ktoré majú negatívny dopad na efektivitu vývoja a prevádzky. Hlavné problémy súčasnej architektúry Kentico 10. V prostredí úradu boli postupne nasadzované nové platformy systémy: Office 365, Microsoft Exchange server, Elektronický registratúrny poriadok, čo prinieslo nové výzvy pri snahe vytvoriť dobre fungujúci, bezpečný informačný ekosystém, kde by jednotlivé časti systému spoľahlivo komunikovali medzi sebou. 

Počas analýzy ktorá predchádzala samotnej integrácii sme zistili, že Kentico spôsobuje veľké obmedzenia pri pokuse vytvoriť efektívny, moderný, bezpečný informačný systém. Úrad čelil viacerým obmedzeniam, ktoré mali negatívny dopad na efektivitu chodu úradu a workflow. Úrad používal nezávisle rôzne systémy, ako elektronický registratúrny poriadok, Microsoft 365, webový portál, tak, že pracovníci úradu pracovali v rôznych a neprepojených systémoch, čo prinášalo problémy v efektivite práce. Počas analýzy sme zistili, že Kentico 10, na ktorom beží webový portál a ktorý je srdcom informačnej štruktúry čelil týmto problémom: 

1. Zastaralá technológia a znížená podpora: 
Kentico 10 je platforma, ktorej technologický základ je zastaraný. To znamená, že systém má problémy s podporou moderných bezpečnostných štandardov, výkonnostnými optimalizáciami a novými funkciami, ktoré sú dostupné v novších technológiách. Zastarané systémy sú tiež náchylnejšie na bezpečnostné riziká, pretože ich podpora a aktualizácie zo strany vývojárov sú obmedzené alebo už úplne skončili. To vedie k vyšším nákladom na prevenciu bezpečnostných incidentov a opravu zraniteľností, čo zvyšuje celkové prevádzkové náklady. Kentico 10 vyžaduje staršie verzie operačných systémov, ako sú Windows 7, Windows 8/8.1, Windows 10 a staršie verzie Windows Server (2008 R2 SP1, 2012, 2012 R2, 2016). Táto závislosť na starších operačných systémoch znamená, že systém nemôže plne využívať najnovšie bezpečnostné aktualizácie, optimalizácie výkonu a nové funkcie, ktoré sú dostupné v modernejších operačných systémoch a frameworkoch. Navyše, podpora starších verzií operačných systémov a .NET Framework 4.5 alebo 4.6, ktoré sú potrebné pre Kentico 10, postupne mizne, čo zvyšuje riziko bezpečnostných hrozieb a znižuje dostupnosť technickej podpory. Monolitická architektúra Kentico 10 znamená, že celý systém je vyvinutý a nasadzovaný ako jeden celok. Táto štruktúra prináša viacero nevýhod, najmä pokiaľ ide o údržbu a rozvoj. Všetky zmeny, či už ide o opravy chýb, zavádzanie nových funkcií alebo aktualizácie existujúcich komponentov, musia byť implementované v rámci celého systému. To zvyšuje komplexnosť, zvyšuje riziko chýb pri nasadzovaní a spomaľuje procesy vývoja. Každý zásah do kódu môže ovplyvniť iné časti systému, čo sťažuje lokalizáciu a riešenie problémov. Navyše, monolitický prístup obmedzuje možnosti paralelného vývoja, pretože všetky zmeny musia byť koordinované v rámci jednej veľkej kódovej bázy. Táto štruktúra prináša viaceré problémy: Komplexnosť údržby: Akýkoľvek zásah do kódu, či už ide o opravu chýb alebo pridanie nových funkcií, musí byť implementovaný v rámci celého systému. To zvyšuje riziko, že zmeny v jednej časti systému môžu neúmyselne ovplyvniť iné časti.
2. Monolitická architektúra, ktorá komplikuje údržbu a rozvoj: 
Obmedzená flexibilita: Monolitické systémy sťažujú paralelný vývoj, pretože všetky zmeny musia byť koordinované v rámci jednej veľkej kódovej bázy. To viedlo k spomaľovaniu vývoja a zvyšovaniu technického dlhu. Obmedzená škálovateľnosť: v monolitických systémoch je ťažké efektívne rozložiť záťaž medzi rôzne servery alebo procesy. Každý komponent je úzko prepojený s ostatnými, čo obmedzuje možnosti nezávislej škálovateľnosti a optimalizácie výkonu jednotlivých častí systému.
3. Problémy so škálovateľnosťou a výkonom: 
Kentico 10, ako monolitický systém, čelí obmedzeniam v oblasti škálovateľnosti a výkonu: Monolitické systémy majú inherentné problémy so škálovateľnosťou, pretože je náročné efektívne rozložiť záťaž medzi rôzne servery alebo procesy. V Kentico 10 je každý komponent závislý na zvyšku aplikácie, čo znamená, že sa nedá ľahko izolovať a škálovať nezávisle. Výkon môže trpieť, keď aplikácia rastie, pretože systém musí spracovávať stále väčšie množstvo dát a požiadaviek v rámci jednej jednotky. Navyše, monolitické aplikácie sú menej flexibilné pri implementácii nových technológií alebo optimalizácií, čo môže viesť k stagnácii výkonu v porovnaní s konkurenčnými riešeniami, ktoré sú postavené na modernejších, modulárnych architektúrach. Škálovateľnosť nie je len o tom, ako dobre môže systém zvládať rastúce zaťaženie, ale aj o tom, ako rýchlo a efektívne môže tím reagovať na nové požiadavky. Monolitické aplikácie majú tendenciu spomaľovať inováciu, pretože každá zmena vyžaduje komplexné testovanie a rozsiahle nasadenie.
4. Obmedzená podpora moderných vývojových nástrojov a postupov:
Kentico 10 vyžaduje staršie verzie Visual Studio (2012, 2013, 2015), čo môže obmedziť prístup k najnovším vývojovým nástrojom, funkciám a optimalizáciám, ktoré sú dostupné v novších verziách vývojového prostredia. Toto môže spomaliť vývojový proces a zvyšovať náklady na údržbu a rozvoj systému. Nedostatočná škálovateľnosť: Monolitické systémy sú menej flexibilné pri rozširovaní kapacity. V prípade rastúcej návštevnosti alebo zvýšených požiadaviek na spracovanie dát je náročné efektívne pridať ďalšie zdroje bez zásahu do celého systému. Výkonové obmedzenia: S rastúcim počtom používateľov a množstvom spracovávaných dát môže monolitický systém začať trpieť na spomalenie výkonu. To môže negatívne ovplyvniť používateľskú skúsenosť a celkovú spokojnosť zákazníkov. Obmedzená optimalizácia: Monolitické aplikácie sú menej flexibilné pri implementácii nových technológií alebo optimalizácií, čo vedie k stagnácii výkonu v porovnaní s modernejšími, modulárnymi architektúrami, ktoré umožňujú jednoduchšie integrácie a vylepšenia.


5. Hostingové a infraštruktúrne obmedzenia: 
Kentico 10 má špecifické požiadavky na hosting, vrátane potreby plnej dôveryhodnosti pre ASP.NET aplikácie a špecifických konfigurácií IIS. Tieto požiadavky môžu obmedziť možnosti výberu hostingu a zvyšovať náklady na infraštruktúru. Moderné platformy ako .NET 8 a Blazor Server ponúkajú väčšiu flexibilitu v oblasti hostingu, vrátane plnej podpory cloudových služieb, čo umožňuje efektívnejšiu správu zdrojov a znižovanie nákladov 

Vzhľadom na vyššie uvedené problémy ktorým úrad čelil sme zrealizovali transformáciu monolitického webového portálu na moderný modulárny monolitický portál založený na najnovších technológiách, .NET 9, a Blazor server.

Transformácia zabezpečuje nasledujúce funkcie: 
· Interná správa agendy: 
· Evidencia a správa spisov, registratúrnych záznamov, úkonov, súdnych konaní a opatrení. 
· Riadenie pracovných tokov, schvaľovanie dokumentov a verziovanie. 
· Administrácia zamestnancov, dochádzky, úloh a udalostí. 
· Interakcia s verejnosťou: 
· Umožnenie podávania podnetov, žiadostí a komunikácie s úradom. 
· Poskytovanie prehľadu o stave podaní a úkonov. 
· Publikovanie verejných informácií a dokumentov. 
· Spolupráca s externými subjektmi: 
· Správa elektronických prieskumov, záverečných správ a opatrení pre monitorované subjekty. 
· Zabezpečenie komunikácie a výmeny informácií s partnermi. 
· Administrácia systému: 
· Správa používateľských účtov, prístupových práv a rolí. 
· Nastavenia systému a modulov pre optimalizáciu prevádzky. 
· Monitorovanie výkonu a bezpečnosti systému. 
· Integrácia so súčasnými systémami: 
· Prepojenie s Microsoft Exchange Serverom a Office 365 cez Microsoft Graph API. 
· Integrácia s Elektronickým registratúrnym poriadkom a inými relevantnými systémami.

Vzdelávanie zamestnancov ÚKOZP v uplynulom roku prebiehalo internou aj externou formou. 

Zamestnanci mali v priebehu celého roka 2024 možnosť dopĺňať si vedomosti v dynamicky sa meniacom právnom prostredí prostredníctvom právneho online systému. Taktiež prebehlo školenie o nových funkcionalitách tohto systému, ktorý sa mení podľa potrieb a požiadaviek verejnosti.

Odborné školenia v oblasti BOZP, PO a školenia vodičov služobných motorových vozidiel prebiehali počas celého roka formou online certifikovaných tréningov a postupne sa ho zúčastnili všetci zamestnanci. 

Zamestnanci národného preventívneho mechanizmu (NPM) sa 25. až 26. marca 2024 zúčastnili školenia o obmedzovacích prostriedkoch. Školenie, ktoré prebiehalo v Bratislave, bolo organizované v súčinnosti Úradu OBSE pre demokratické inštitúcie a ľudské práva (ODIHR), Výskumnou nadáciou Omega a Univerzitou v Exeteri. 

Tímlíderka národného preventívneho mechanizmu ÚKOZP sa 4. až 6. septembra 2024 zúčastnila seminára Európskej akadémie práva na tému boja proti diskriminácii. Seminár pre právnikov o uplatňovaní Antidiskriminačného práva EÚ, organizovanom v rámci programu Občania, rovnosť, práva a hodnoty, sa konal vo Vilniuse v Litve.

V rámci špeciálnej odbornej prípravy potrebnej k výkonu monitorovacích návštev ÚKOZP pre svojich zamestnancov zabezpečil akreditované vzdelávanie zamerané na deeskalačné techniky a plánovanie rizík. Certifikované školenia, ktoré sa uskutočnili v mesiacoch máj 2024 a september 2024, lektoroval Inštitút sociálnych a zdravotných vied.

Advokátska kancelária Krivak & Co v rámci priestoru pre dialóg v oblasti spravodlivosti, ľudských práv, rovnosti a nediskriminácie v priebehu roka 2024 zorganizovala prednášky k témam implicitnej zaujatosti (30. 4. 2024), k restoratívnej justícii (17. 10. 2025) a k téme slobody prejavu a nenávistných prejavov v demokratickom spoločenstve (28. 11. 2024), ktorých sa zúčastnili viacerí zamestnanci ÚKOZP.

Úrad komisára pre osoby so zdravotným postihnutím čerpal zverené dotácie maximálne zodpovedne a v súlade s rozpočtovými pravidlami Slovenskej republiky. 

Dotáciu na rok 2024 schválila Národná rada Slovenskej republiky podľa kvantifikácie uvedenej v Doložke vplyvov na rozpočet verejnej správy, na zamestnanosť vo verejnej správe a financovanie návrhu, v celkovej výške 981 277 EUR, z toho 926 277 EUR bežné výdavky a 55 000 EUR kapitálové výdavky. 

Na základe žiadosti komisárky pre osoby so zdravotným postihnutím z 8. apríla 2024 o navýšenie finančných prostriedkov na rok 2024 Ministerstvo financií SR uvoľnilo pre ÚKOZP finančné prostriedky v sume 51 500 EUR na vytvorenie nových miest a zároveň zmenilo účel použitia kapitálových výdavkov poukázaných na rok 2024 v sume 30 000 EUR na bežné výdavky, všetko určené na posilnenie kapacít na výkon agendy individuálnych podnetov týkajúcich sa osôb so zdravotným postihnutím podľa Dohovoru o právach osôb so zdravotným postihnutím. 

Z vyššie uvedených informácií vyplýva, že v roku 2024 bola ÚKOZP poskytnutá dotácia zo štátneho rozpočtu vo výške 1 032 777 EUR, z toho na bežné výdavky 1 007 777 EUR a na kapitálové výdavky 25 000 EUR. Táto poskytnutá dotácia zo štátneho rozpočtu bola jediným zdrojom prostriedkov potrebných na činnosť ÚKOZP. 

Okrem mzdových prostriedkov sa z bežných výdavkov čerpali finančné prostriedky predovšetkým na materiálno-technické vybavenie a prevádzku ÚKOZP, nákup odbornej právnickej literatúry, kancelárskych potrieb, čistiacich prostriedkov, prevádzkové náklady spojené s nájmom a energiou, všeobecné služby, servisné prehliadky troch služobných osobných motorových vozidiel (Toyota Verso, Toyota Auris, ktoré ÚKOZP zakúpil v 3. štvrťroku 2016 a Toyota RAV4 zakúpenú v 5/2024), cestovné, povinné školenia, ako aj služobné cesty. Služobné cesty boli spojené s monitoringami podľa obidvoch mandátov – Dohovoru o právach osôb so zdravotným postihnutím a Dohovoru proti mučeniu a inému krutému neľudskému alebo ponižujúcemu zaobchádzaniu, alebo trestaniu, ako aj s tzv. výjazdovými dňami komisárky aj s individuálnym prešetrovaním podnetov občanov so zdravotným postihnutím v rámci celého Slovenska. (Mnohí ľudia z dôvodu ich zdravotného postihnutia nie sú schopní cestovať, nie sú im poskytované kompenzácie sociálnych dôsledkov alebo nemajú dostatok finančných prostriedkov na cestovanie na ÚKOZP alebo na kopírovanie potrebných podkladov potrebných na posúdenie alebo prešetrenie ich konkrétneho podnetu). 

Skutočné čerpanie dotácie na bežné výdavky ÚKOZP bolo vo výške 1 007 777 EUR. 

Kapitálové výdavky boli vyčerpané vo výške 111 264,72 EUR, a to na nákup motorového vozidla v hodnote 38 350 EUR, a softwaru vo výške 72 914,72 EUR.

V súlade so zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov sme do roku 2025 presunuli finančné prostriedky vo výške 6 755,52 EUR.



[bookmark: _Toc4463034][bookmark: _Toc193813972]Výška poskytnutej a skutočne čerpanej dotácie ÚKOZP v roku 2024
	Názov položky
	Poskytnutá dotácia zo štátneho rozpočtu v eurách
	Skutočné čerpanie dotácie v eurách k 31.12.2024
	Rozdiel medzi poskytnutou a skutočne čerpanou dotáciou v eurách – prostriedky presunuté do roku 2024

	Bežné výdavky
	1 007 777,0
	1 007 777,0
	0

	Kapitálové výdavky z roku 2024
	25 000,0
	18 244,48
	6.755,52

	Kapitálové výdavky z roku 2022 a 2023
	93 020,24
	93 020,24
	0

	SPOLU
	1 125 797,24
	1 119 041,72
	6 755,52



[bookmark: _Toc4463035][bookmark: _Toc193813973]Detaily k čerpaniu dotácie ÚKOZP k 31.12.2024
	Názov položky 
	Skutočné čerpanie dotácie v eurách

	BEŽNÉ VÝDAVKY
	1 007 777,92

	Mzdy, príplatky, odmeny, ostatné osobné vyrovnania
	570 869,70

	Poistné a príspevok do poisťovní
	200 179,16

	Cestovné náhrady 
	12 166,42

	Energie, voda, komunikácie, nájomné
	73 055,19

	Materiál (interiérové vybavenie, výpočtová technika, telekomunikačná technika, kancelárske potreby, čistiace prostriedky, základné vybavenie príručnej kuchynky, odborná literatúra, EPI právny systém, reprezentačné, SW licencie)
	22 730,78

	Iné (výdavky za služby, stravovanie zamestnancov, tvorba sociálneho fondu, tlačenie materiálov) 
	118 634,80

	Dopravné náklady 
	10 140,95

	KAPITÁLOVÉ VÝDAVKY
	111 264,72

	z toho software
	72 914,72

	Hmotný investičný majetok
	38 350,00

Návrh na zmenu legislatívy	Podnet na preskúmanie	Žiadosť o poradenstvo	4	102	46	
Počet	
(Článok 14) Sloboda a osobná bezpečnosť	(Článok 19) Nezávislý spôsob života a začlenenie do spoločnosti	(Článok 5) Rovnosť a nediskriminácia	(Článok 25) Zdravie	(Článok 13) Prístup k spravodlivosti	(Článok 28) Primeraná životná úroveň a sociálna ochrana	1	1	2	4	9	13	


Počet	
Nedodržanie zákonnej lehoty na vydanie rozhodnutia správneho orgánu	Peňažný príspevok  	>	 Na osobnú asistenciu	Preukaz fyzickej osoby s ŤZP	Rôzne	Služby zamestnanosti	Dávky pre rodiny s deťmi 	>	 Predĺžený rodičovský príspevok	Sociálne poistenie 	>	 Dávka v nezamestnanosti	Sociálne poistenie 	>	 Invalidný dôchodok zo zahraničia	Sociálne poistenie 	>	 Nemocenské dávky	Sociálne poistenie 	>	 Predčasný starobný dôchodok	Sociálne poistenie 	>	 Sirotský dôchodok	Sociálne poistenie 	>	 Úrazové dávky	Sociálne poistenie 	>	 Vdovský a vdovecký dôchodok	Trestnoprávna agenda 	>	 Výkon ochranného liečenia	Zdravotná starostlivosť a poistenie 	>	 Hygiena	Zlé zaobchádzanie, páchanie násilia, týranie	Zdravotná starostlivosť a poistenie 	>	 Lieky	Zdravotná starostlivosť a poistenie 	>	 Úhrada zdravotnej starostlivosti	Zdravotná starostlivosť a poistenie	Zdravotná starostlivosť a poistenie 	>	 Etika zdravotníckych pracovníkov	Sociálne poistenie 	>	 Starobný dôchodok	Sociálne poistenie	Iný občianskoprávny alebo správny problém	Sociálne poistenie 	>	 Invalidný dôchodok 	>	 Invalidný dôchodok z mladosti výška 	Zdravotná starostlivosť a poistenie 	>	 Použitie obmedzovacích prostriedkov	Iné	Zdravotná starostlivosť a poistenie 	>	 Zdravotnícke pomôcky a dietetické potraviny	Zdravotná starostlivosť a poistenie 	>	 Kúpeľná starostlivosť	Zdravotná starostlivosť a poistenie 	>	 Kvalita poskytovanej zdravotnej starostlivosti	Zdravotná starostlivosť a poistenie 	>	 Neposkytnutie a nezabezpečenie zdravotnej starostlivosti v potrebnom rozsahu	Sociálne poistenie 	>	 Invalidný dôchodok 	>	 Invalidný dôchodok nárok (doba dôchodkového poistenia)	Zdravotná starostlivosť a poistenie 	>	 Poskytovanie zdravotnej starostlivosti	Sociálne poistenie 	>	 Invalidný dôchodok 	>	 Dĺžka konania	Sociálne poistenie 	>	 Invalidný dôchodok 	>	 Invalidný dôchodok výška 	Sociálne poistenie 	>	 Invalidný dôchodok	Sociálne poistenie 	>	 Invalidný dôchodok 	>	 Invalidný dôchodok nárok (zdravotný stav)	1	1	1	1	1	1	1	1	1	1	1	1	1	1	1	1	2	2	2	2	2	2	3	3	3	4	5	6	9	9	10	15	17	19	26	27	


Počet	
Duševné choroby (Psychické poruchy) 	>	 Demencia	Iné	Iné 	>	 Astma	Poruchy nervového systému 	>	 Parkinsonova choroba	Poruchy vývinu a správania 	>	 Autizmus	Poruchy vývinu a správania 	>	 Iné	Poruchy vývinu a správania 	>	 Poruchy reči	Telesné postihnutie	Zmyslové postihnutie 	>	 Sluchové	Poruchy nervového systému 	>	 Porucha sfinkterov	Poruchy nervového systému 	>	 Skleróza multiplex	Poruchy nervového systému 	>	 Iné	Iné 	>	 Zriedkavá choroba	Duševné choroby (Psychické poruchy) 	>	 Poruchy správania	Duševné choroby (Psychické poruchy) 	>	 Závislosť	Poruchy vývinu a správania 	>	 ADHD	Poruchy vývinu a správania 	>	 Aspergerov syndróm	Zmyslové postihnutie 	>	 Zrakové	Duševné choroby (Psychické poruchy)	Iné 	>	 Kožné ochorenie	Iné 	>	 Cievno-mozgová príhoda	Nešpecifikovaná	Duševné choroby (Psychické poruchy) 	>	 Iné	Duševné choroby (Psychické poruchy) 	>	 Poruchy osobnosti	Telesné postihnutie 	>	 Mobilný	Poruchy nervového systému 	>	 DMO	Poruchy nervového systému 	>	 Epilepsia	Telesné postihnutie 	>	 Imobilný	Iné 	>	 Diabetes	Iné 	>	 Kardiovaskulárne ochorenie	Iné 	>	 Onkologické ochorenie	Poruchy vývinu a správania 	>	 Mentálna retardácia	Telesné postihnutie 	>	 Čiastočne mobilný	Iné 	>	 Iné	Duševné choroby (Psychické poruchy) 	>	 Schizofrénie	Duševné choroby (Psychické poruchy) 	>	 Depresia	Neurologické ochorenia	1	1	1	1	1	1	1	1	1	2	2	2	2	3	3	3	4	4	4	4	4	5	5	5	5	5	5	6	7	8	9	11	15	15	17	24	33	


15	
Postúpenie podnetu (§ 27 zákona č. 176/2015 Z. z.)	Podnet na zmenu právnej úpravy	Vyjadrenie k výsledku posúdenia podnetu - došlo k porušeniu práva podľa dohovoru aj v rozpore so zákonom a bol navrhnutý prostriedok nápravy  (§ 24 zákona č. 176/2015 Z. z.)	Poučenie o správnom postupe - správna žaloba	Poučenie o správnom postupe (§ 23 písm. a) 1. zákona č. 176/2015 Z. z.)	Poučenie o správnom postupe - odvolanie	Vyjadrenie k výsledku posúdenia podnetu - došlo k porušeniu práva podľa dohovoru aj v rozpore so zákonom  (§ 24 zákona č. 176/2015 Z. z.)	Vyjadrenie k výsledku posúdenia podnetu -  nebolo zistené porušenie práva podľa dohovoru (§ 24 zákona č. 176/2015 Z. z.)	Odloženie podnetu § 22	Poradenstvo (Usmernenie alebo žiadosť o radu)	1	2	2	3	4	9	15	19	21	40	


19	
Nedoplnenie, nespresnenie (§ 22 ods. 1 písm. d)	Nepatrí do pôsobnosti komisára (§ 22 ods. 1 písm. a)	Späť vzatie podávateľom (§ 22 ods. 1 písm. c)	3	7	11	


2024	
Jan.	Feb.	Mar.	Apr.	Máj	Jún	Júl	Aug.	Sep.	Okt.	Nov.	Dec.	6	11	3	7	8	5	6	6	10	7	5	3	



2024	
Jan.	Feb.	Mar.	Apr.	Máj	Jún	Júl	Aug.	Sep.	Okt.	Nov.	Dec.	2	6	9	6	2	5	2	3	7	8	12	0	



Počet podnetov	
Návrh na zmenu legislatívy	Podnet na preskúmanie	Žiadosť o poradenstvo	1	62	14	
Počet	
(Článok 13) Prístup k spravodlivosti	(Článok 22) Rešpektovanie súkromia	(Článok 30) Účasť na kultúrnom živote, rekreácii, záujmových aktivitách a športe	(Článok 5) Rovnosť a nediskriminácia	(Článok 20) Osobná mobilita	(Článok 28) Primeraná životná úroveň a sociálna ochrana	(Článok 9) Prístupnosť	1	2	3	3	5	9	19	


Počet	
Architektonická bezbariérová prístupnosť 	>	 Absencia výťahu	Architektonická bezbariérová prístupnosť 	>	 Vnútorné priestory (interiér)	Dane a poplatky 	>	 Miestny poplatok za komunálny a drobný stavebný odpad	Doprava 	>	 Automobilová doprava	Doprava 	>	 Letecká doprava	Skončenie pracovného pomeru s osobou s ŤZP	Služby zamestnanosti	Služby zamestnanosti 	>	 Všeobecne oblasť služieb zamestnanosti	Sociálne služby 	>	 Sociálne služby na riešenie nepriaznivej situácie 	>	 Sprostredkovanie tlmočníckej služby	Stavebné konanie	Odškodnenie 	>	 Odškodnenie choroby z povolania	Odškodnenie 	>	 Odškodnenie úrazu	Parkovací preukaz 	>	 Nepriznanie	Peňažný príspevok  	>	 Na kúpu zdvíhacieho zariadenia	Zdravotná starostlivosť a poistenie 	>	 Neposkytnutie a nezabezpečenie zdravotnej starostlivosti v potrebnom rozsahu	Komunikačná bezbariérová prístupnosť	Rôzne	Vyhradené parkovanie	Vyhradené parkovanie 	>	 Absencia vyhradeného parkovacieho miesta	Doprava 	>	 Železničná doprava	Dane a poplatky	Iné	Vyhradené parkovanie 	>	 Povolenie vyhradeného parkovania	Vyhradené parkovanie 	>	 Riešenie dopravnej situácie v súvislosti s vyhradeným parkovaním	Iný občianskoprávny alebo správny problém	Architektonická bezbariérová prístupnosť 	>	 Vstup do budovy	Architektonická bezbariérová prístupnosť	Bytová problematika	Vyhradené parkovanie 	>	 Spoplatnenie vyhradeného parkovania 	1	1	1	1	1	1	1	1	1	1	1	1	1	1	1	2	2	2	2	3	3	4	4	5	5	6	6	9	9	


9	
Duševné choroby (Psychické poruchy) 	>	 Depresia	Duševné choroby (Psychické poruchy) 	>	 Poruchy osobnosti	Iné	Iné 	>	 Choroba z povolania	Poruchy nervového systému 	>	 Epilepsia	Poruchy nervového systému 	>	 Skleróza multiplex	Poruchy vývinu a správania 	>	 Autizmus	Poruchy vývinu a správania 	>	 Mentálna retardácia	Telesné postihnutie	Iné 	>	 Iné	Iné 	>	 Kožné ochorenie	Duševné choroby (Psychické poruchy)	Neurologické ochorenia	Telesné postihnutie 	>	 Imobilný	Zmyslové postihnutie 	>	 Zrakové	Iné 	>	 Kardiovaskulárne ochorenie	Iné 	>	 Diabetes	Zmyslové postihnutie 	>	 Sluchové	Nešpecifikovaná	Telesné postihnutie 	>	 Čiastočne mobilný	1	1	1	1	1	1	1	2	2	2	2	3	3	3	3	4	5	5	14	31	



Podnet na zmenu právnej úpravy	Vybavené	Poradenstvo (Usmernenie alebo žiadosť o radu)	Odloženie podnetu § 22	Vyjadrenie k výsledku posúdenia podnetu - došlo k porušeniu práva podľa dohovoru aj v rozpore so zákonom a bol navrhnutý prostriedok nápravy  (§ 24 zákona č. 176/2015 Z. z.)	Vyjadrenie k výsledku posúdenia podnetu - došlo k porušeniu práva podľa dohovoru aj v rozpore so zákonom  (§ 24 zákona č. 176/2015 Z. z.)	Vyjadrenie k výsledku posúdenia podnetu -  nebolo zistené porušenie práva podľa dohovoru (§ 24 zákona č. 176/2015 Z. z.)	1	1	6	6	13	17	18	



Nedoplnenie, nespresnenie (§ 22 ods. 1 písm. d)	Späť vzatie podávateľom (§ 22 ods. 1 písm. c)	1	5	


2024	
Jan.	Feb.	Mar.	Apr.	Máj	Jún	Júl	Aug.	Sep.	Okt.	Nov.	Dec.	7	7	7	6	5	4	4	4	4	10	4	4	



2024	
Jan.	Feb.	Mar.	Apr.	Máj	Jún	Júl	Aug.	Sep.	Okt.	Nov.	Dec.	5	5	5	5	2	5	3	0	0	3	4	9	




Návrh na zmenu legislatívy	Podnet na preskúmanie	Žiadosť o poradenstvo	1	47	18	

(Článok 19) Nezávislý spôsob života a začlenenie do spoločnosti	(Článok 15) Ochrana pred mučením alebo krutým, neľudským či ponižujúcim zaobchádzaním alebo trestaním	1	2	


Počet	
Peňažný príspevok  	>	 Na opatrovanie	Rôzne	Sociálne služby 	>	 Podporné služby 	>	 Podpora samostatného bývania 	Zdravotná starostlivosť a poistenie	Sociálne služby 	>	 Podporné služby 	>	 Poskytovanie sociálnej služby v dennom centre	Sociálne služby 	>	 Sociálne služby na riešenie nepriaznivej situácie 	>	 Domáca opatrovateľská služba	Sociálne služby 	>	 Sociálne služby na riešenie nepriaznivej situácie	Iné	Zdravotná starostlivosť a poistenie 	>	 Kvalita poskytovanej zdravotnej starostlivosti	Zdravotná starostlivosť a poistenie 	>	 Poskytovanie zdravotnej starostlivosti	1	1	1	1	2	2	3	3	3	3	


Počet	
Duševné choroby (Psychické poruchy) 	>	 Demencia	Duševné choroby (Psychické poruchy) 	>	 Depresia	Duševné choroby (Psychické poruchy) 	>	 Iné	Duševné choroby (Psychické poruchy) 	>	 Schizofrénie	Iné	Duševné choroby (Psychické poruchy)	Iné 	>	 Kardiovaskulárne ochorenie	Iné 	>	 Kožné ochorenie	Neurologické ochorenia	Poruchy nervového systému 	>	 Epilepsia	Poruchy nervového systému 	>	 Skleróza multiplex	Telesné postihnutie	Zmyslové postihnutie 	>	 Zrakové	Telesné postihnutie 	>	 Mobilný	Poruchy nervového systému 	>	 Parkinsonova choroba	Poruchy nervového systému 	>	 DMO	Duševné choroby (Psychické poruchy) 	>	 Alzheimerova choroba	Duševné choroby (Psychické poruchy) 	>	 Poruchy osobnosti	Duševné choroby (Psychické poruchy) 	>	 Poruchy správania	Iné 	>	 Cievno-mozgová príhoda	Iné 	>	 Iné	Telesné postihnutie 	>	 Imobilný	Poruchy vývinu a správania 	>	 Autizmus	Poruchy vývinu a správania 	>	 Mentálna retardácia	Telesné postihnutie 	>	 Čiastočne mobilný	Nešpecifikovaná	1	1	1	1	1	1	1	1	1	1	1	1	1	2	2	3	3	4	4	5	5	6	6	6	9	9	



Podanie podnetu na prokuratúru (§ 23 písm. b) Zákona č. 176/2015 Z. z.)	Podnet na zmenu právnej úpravy	Vyjadrenie k výsledku posúdenia podnetu - došlo k porušeniu práva podľa dohovoru aj v rozpore so zákonom a bol navrhnutý prostriedok nápravy  (§ 24 zákona č. 176/2015 Z. z.)	Vyjadrenie k výsledku posúdenia podnetu - došlo k porušeniu práva podľa dohovoru aj v rozpore so zákonom  (§ 24 zákona č. 176/2015 Z. z.)	Odloženie podnetu § 22	Poradenstvo (Usmernenie alebo žiadosť o radu)	Vyjadrenie k výsledku posúdenia podnetu -  nebolo zistené porušenie práva podľa dohovoru (§ 24 zákona č. 176/2015 Z. z.)	1	1	1	2	7	17	17	



Nedoplnenie, nespresnenie (§ 22 ods. 1 písm. d)	Späť vzatie podávateľom (§ 22 ods. 1 písm. c)	2	5	


2024	
Jan.	Feb.	Mar.	Apr.	Máj	Jún	Júl	Aug.	Sep.	Okt.	Nov.	Dec.	8	7	6	15	13	8	12	10	15	3	14	4	



2024	
Jan.	Feb.	Mar.	Apr.	Máj	Jún	Júl	Aug.	Sep.	Okt.	Nov.	Dec.	9	2	3	3	6	2	10	5	3	4	6	11	



Počet podnetov	
Podnet na preskúmanie	Žiadosť o poradenstvo	79	36	
Počet	
(Článok 24) Vzdelávanie	(Článok 25) Zdravie	(Článok 9) Prístupnosť	(Článok 13) Prístup k spravodlivosti	(Článok 20) Osobná mobilita	(Článok 19) Nezávislý spôsob života a začlenenie do spoločnosti	(Článok 28) Primeraná životná úroveň a sociálna ochrana	(Článok 7) Deti so zdravotným postihnutím	1	1	1	3	5	9	14	15	


Počet	
Nedodržanie zákonnej lehoty na vydanie rozhodnutia správneho orgánu	Odkázanosť na individuálnu prepravu osobným motorovým vozidlom	Odkázanosť na individuálnu prepravu osobným motorovým vozidlom 	>	 Prehodnotenie	Peňažný príspevok  	>	 Na kompenzáciu zvýšených výdavkov súvisiacich so zabezpečením prevádzky osobného motorového vozidla	Peňažný príspevok  	>	 Na prepravu 	>	 Nepriznanie	Peňažný príspevok  	>	 Všeobecne 	Preukaz fyzickej osoby s ŤZP so sprievodcom 	>	 Odňatie	Rôzne	Školstvo	Školstvo 	>	 Šikanovanie 	>	 Šikanovanie zo strany žiakov aj učiteľov	Sociálno-právna ochrana detí 	>	 Ústavná starostlivosť	Trestnoprávna agenda	Zlé zaobchádzanie, páchanie násilia, týranie	Školstvo 	>	 Šikanovanie 	>	 Šikanovanie zo strany žiakov	Školstvo 	>	 Klasifikácia a hodnotenie 	Školstvo 	>	 Pedagogický asistent	Školstvo 	>	 Pedagogický asistent 	>	 Nepriznanie asistenta učiteľa	Školstvo 	>	 Šikanovanie	Školstvo 	>	 Individuálny vzdelávací program 	>	 Nevypracovanie individuálneho vzdelávacieho plánu	Peňažný príspevok  	>	 Na kúpu osobného motorového vozidla	Peňažný príspevok  	>	 Na opatrovanie	Peňažný príspevok  	>	 Na osobnú asistenciu 	>	 Nepriznanie	Peňažný príspevok  	>	 Na kompenzáciu zvýšených výdavkov súvisiacich s hygienou alebo s opotrebovaním šatstva, bielizne, obuvi a bytového zariadenia 	>	 Nepriznanie	Preukaz fyzickej osoby s ŤZP so sprievodcom 	>	 Nepriznanie	Školstvo 	>	 Šikanovanie 	>	 Šikanovanie zo strany učiteľov	Školstvo 	>	 Školská integrácia	Školstvo 	>	 Ukončenie výchovy a vzdelávania	Sociálno-právna ochrana detí	Školstvo 	>	 Individuálny vzdelávací program	Rodinnoprávna agenda 	>	 Iné	Parkovací preukaz 	>	 Nepriznanie	Preukaz fyzickej osoby s ŤZP 	>	 Nepriznanie	Peňažný príspevok  	>	 Na kúpu osobného motorového vozidla 	>	 Nepriznanie	Dávky pre rodiny s deťmi 	>	 Predĺžený rodičovský príspevok	Školstvo 	>	 Inkluzívne vzdelávanie	Peňažný príspevok  	>	 Na kompenzáciu zvýšených výdavkov súvisiacich so zabezpečením prevádzky osobného motorového vozidla 	>	 Nepriznanie	Peňažný príspevok  	>	 Na opatrovanie 	>	 Odňatie	Školstvo 	>	 Iné	Rodinnoprávna agenda 	>	 Styk s maloletým dieťaťom	Peňažný príspevok  	>	 Na opatrovanie 	>	 Nepriznanie	1	1	1	1	1	1	1	1	1	1	1	1	1	2	2	2	2	2	2	2	3	3	3	3	3	3	3	4	4	4	5	5	5	6	6	8	9	10	16	28	


Počet	
Duševné choroby (Psychické poruchy) 	>	 Iné	Iné	Iné 	>	 Kardiovaskulárne ochorenie	Iné 	>	 Onkologické ochorenie	Nešpecifikovaná	Poruchy nervového systému	Poruchy nervového systému 	>	 Iné	Poruchy nervového systému 	>	 Skleróza multiplex	Poruchy vývinu a správania 	>	 Downov syndróm	Telesné postihnutie	Zmyslové postihnutie 	>	 Sluchové	Poruchy vývinu a správania	Poruchy nervového systému 	>	 Porucha sfinkterov	Iné 	>	 Zriedkavá choroba	Iné 	>	 Iné	Iné 	>	 Astma	Duševné choroby (Psychické poruchy) 	>	 Depresia	Neurologické ochorenia	Zmyslové postihnutie 	>	 Zrakové	Telesné postihnutie 	>	 Imobilný	Telesné postihnutie 	>	 Čiastočne mobilný	Poruchy učenia	Duševné choroby (Psychické poruchy) 	>	 Poruchy správania	Poruchy nervového systému 	>	 Epilepsia	Poruchy nervového systému 	>	 DMO	Iné 	>	 Diabetes	Poruchy vývinu a správania 	>	 Mentálna retardácia	Poruchy vývinu a správania 	>	 Poruchy reči	Poruchy vývinu a správania 	>	 ADHD	Poruchy vývinu a správania 	>	 Aspergerov syndróm	Poruchy vývinu a správania 	>	 Autizmus	1	1	1	1	1	1	1	1	1	1	1	2	2	2	2	2	3	3	3	3	5	5	6	7	9	11	14	16	16	21	39	


39	
Podnet na zmenu právnej úpravy	Vyjadrenie k výsledku posúdenia podnetu - došlo k porušeniu práva podľa dohovoru aj v rozpore so zákonom  (§ 24 zákona č. 176/2015 Z. z.)	Vyjadrenie k výsledku posúdenia podnetu - došlo k porušeniu práva podľa dohovoru aj v rozpore so zákonom a bol navrhnutý prostriedok nápravy  (§ 24 zákona č. 176/2015 Z. z.)	Vstup do súdneho konania (§ 10 ods. 2 písm. g) zákona č. 176/2015 Z. z.)	Odloženie podnetu § 22	Vyjadrenie k výsledku posúdenia podnetu -  nebolo zistené porušenie práva podľa dohovoru (§ 24 zákona č. 176/2015 Z. z.)	Poradenstvo (Usmernenie alebo žiadosť o radu)	1	1	3	3	3	7	12	



Nedoplnenie, nespresnenie (§ 22 ods. 1 písm. d)	Späť vzatie podávateľom (§ 22 ods. 1 písm. c)	1	2	


2024	
jan.	feb.	mar.	apr.	máj	jún	júl	aug.	sep.	okt.	nov.	dec.	63	65	50	59	66	51	54	51	71	79	59	42	



2024	
jan.	feb.	mar.	apr.	máj	jún	júl	aug.	sep.	okt.	nov.	dec.	61	35	51	56	45	28	47	32	29	52	46	66	




Typ	Návrh na zmenu legislatívy	Podnet na preskúmanie	Žiadosť o poradenstvo	0	9	487	214	


Graf6	Elektronický formulár	E-mail	Facebook	Instagram	Osobne	Pošta	Telefax	Vlastná iniciatíva	137	400	4	4	69	83	5	8	

4	
Koná sa	Ukončené	Ukončené so sledovaním	302	385	23	

385	
Postúpenie podnetu (§ 27 zákona č. 176/2015 Z. z.)	Odstúpenie podnetu orgánom činným v trestnom konaní (§ 23 písm. a) bod2.zákona č. 176/2015 Z. z.)	Podanie podnetu na prokuratúru (§ 23 písm. b) Zákona č. 176/2015 Z. z.)	Poučenie o správnom postupe (§ 23 písm. a) 1. zákona č. 176/2015 Z. z.)	Podnet na zmenu právnej úpravy	Vstup do súdneho konania (§ 10 ods. 2 písm. g) zákona č. 176/2015 Z. z.)	Poučenie o správnom postupe - správna žaloba	Poučenie o správnom postupe - odvolanie	Došlo k porušeniu práva podľa dohovoru aj v rozpore so zákonom  (§ 24 zákona č. 176/2015 Z. z.)	Došlo k porušeniu práva podľa dohovoru aj v rozpore so zákonom a bol navrhnutý prostriedok nápravy  (§ 24 zákona č. 176/2015 Z. z.)	Odloženie podnetu § 22	Nebolo zistené porušenie práva podľa dohovoru (§ 24 zákona č. 176/2015 Z. z.)	Poradenstvo (Usmernenie alebo žiadosť o radu)	2	3	3	8	11	18	21	38	45	51	51	136	161	


4	
Koná súd (§ 22 ods. 1 písm. b) bod 1.)	Nepatrí do pôsobnosti komisára (§ 22 ods. 1 písm. a)	Nedoplnenie, nespresnenie (§ 22 ods. 1 písm. d)	Späť vzatie podávateľom (§ 22 ods. 1 písm. c)	1	8	15	27	



Referát sociálnych služieb	Referát bezbariérových prístupností	Referát starostlivosti o maloletých a vzdelávania	Referát občianskoprávnej a rodinnej agendy	Referát zdravotníctva a sociálneho poistenia	Referát služieb zamestnanosti a kompenzácie	66	77	115	121	152	179	



(Článok 17) Ochrana integrity osobnosti	(Článok 24) Vzdelávanie	(Článok 27) Práca a zamestnávanie	(Článok 29) Účasť na politickom a verejnom živote	(Článok 22) Rešpektovanie súkromia	(Článok 12) Rovnosť pred zákonom	(Článok 14) Sloboda a osobná bezpečnosť	(Článok 15) Ochrana pred mučením alebo krutým, neľudským či ponižujúcim zaobchádzaním alebo trestaním	(Článok 30) Účasť na kultúrnom živote, rekreácii, záujmových aktivitách a športe	(Článok 25) Zdravie	(Článok 7) Deti so zdravotným postihnutím	(Článok 11) Rizikové situácie a núdzové humanitárne situácie	(Článok 19) Nezávislý spôsob života a začlenenie do spoločnosti	(Článok 20) Osobná mobilita	(Článok 9) Prístupnosť	(Článok 5) Rovnosť a nediskriminácia	(Článok 13) Prístup k spravodlivosti	(Článok 28) Primeraná životná úroveň a sociálna ochrana	1	1	1	1	2	2	2	2	3	5	15	15	15	16	25	27	36	53	


Počet	
(Článok 29) Účasť na politickom a verejnom živote	(Článok 10) Právo na život	(Článok 18) Sloboda pohybu a štátna príslušnosť	(Článok 16) Ochrana pred vykorisťovaním, násilím a zneužívaním	(Článok 6) Ženy so zdravotným postihnutím	(Článok 26) Habilitácia a rehabilitácia	(Článok 17) Ochrana integrity osobnosti	(Článok 24) Vzdelávanie	(Článok 27) Práca a zamestnávanie	(Článok 14) Sloboda a osobná bezpečnosť	(Článok 11) Rizikové situácie a núdzové humanitárne situácie	(Článok 23) Rešpektovanie domova a rodiny	(Článok 30) Účasť na kultúrnom živote, rekreácii, záujmových aktivitách a športe	(Článok 22) Rešpektovanie súkromia	(Článok 15) Ochrana pred mučením alebo krutým, neľudským či ponižujúcim zaobchádzaním alebo trestaním	(Článok 21) Sloboda prejavu a presvedčenia a prístup k informáciám	(Článok 25) Zdravie	(Článok 12) Rovnosť pred zákonom	(Článok 7) Deti so zdravotným postihnutím	(Článok 20) Osobná mobilita	(Článok 5) Rovnosť a nediskriminácia	(Článok 19) Nezávislý spôsob života a začlenenie do spoločnosti	(Článok 13) Prístup k spravodlivosti	(Článok 9) Prístupnosť	(Článok 28) Primeraná životná úroveň a sociálna ochrana	1	2	2	4	4	7	12	12	14	17	17	19	19	22	25	27	33	54	57	64	72	100	133	155	163	


1	
0-10 rokov	10-18 rokov	19-30 rokov	31-40 rokov	41-50 rokov	51-60 rokov	61-70 rokov	71 a viac rokov	160	65	76	59	95	104	68	83	


Pocet podnetov	
Podnety	Monitoringy	Osobné listy	Legislatívne návrhy	Pracovné skupina	Súčinnosti	710	30	11	6	2	54	



Nedodržanie zákonnej lehoty na vydanie rozhodnutia správneho orgánu	Odkázanosť na individuálnu prepravu osobným motorovým vozidlom	Odkázanosť na individuálnu prepravu osobným motorovým vozidlom 	>	 Prehodnotenie	Peňažný príspevok  	>	 Na kompenzáciu zvýšených výdavkov súvisiacich so zabezpečením prevádzky osobného motorového vozidla	Peňažný príspevok  	>	 Na prepravu 	>	 Nepriznanie	Peňažný príspevok  	>	 Všeobecne 	Preukaz fyzickej osoby s ŤZP so sprievodcom 	>	 Odňatie	Rôzne	Školstvo	Školstvo 	>	 Šikanovanie 	>	 Šikanovanie zo strany žiakov aj učiteľov	Sociálno-právna ochrana detí 	>	 Ústavná starostlivosť	Trestnoprávna agenda	Zlé zaobchádzanie, páchanie násilia, týranie	Školstvo 	>	 Šikanovanie 	>	 Šikanovanie zo strany žiakov	Školstvo 	>	 Klasifikácia a hodnotenie 	Školstvo 	>	 Pedagogický asistent	Školstvo 	>	 Pedagogický asistent 	>	 Nepriznanie asistenta učiteľa	Školstvo 	>	 Šikanovanie	Školstvo 	>	 Individuálny vzdelávací program 	>	 Nevypracovanie individuálneho vzdelávacieho plánu	Peňažný príspevok  	>	 Na kúpu osobného motorového vozidla	Peňažný príspevok  	>	 Na opatrovanie	Peňažný príspevok  	>	 Na osobnú asistenciu 	>	 Nepriznanie	Peňažný príspevok  	>	 Na kompenzáciu zvýšených výdavkov súvisiacich s hygienou alebo s opotrebovaním šatstva, bielizne, obuvi a bytového zariadenia 	>	 Nepriznanie	Preukaz fyzickej osoby s ŤZP so sprievodcom 	>	 Nepriznanie	Školstvo 	>	 Šikanovanie 	>	 Šikanovanie zo strany učiteľov	Školstvo 	>	 Školská integrácia	Školstvo 	>	 Ukončenie výchovy a vzdelávania	Sociálno-právna ochrana detí	Školstvo 	>	 Individuálny vzdelávací program	Rodinnoprávna agenda 	>	 Iné	Parkovací preukaz 	>	 Nepriznanie	Preukaz fyzickej osoby s ŤZP 	>	 Nepriznanie	Peňažný príspevok  	>	 Na kúpu osobného motorového vozidla 	>	 Nepriznanie	Dávky pre rodiny s deťmi 	>	 Predĺžený rodičovský príspevok	Školstvo 	>	 Inkluzívne vzdelávanie	Peňažný príspevok  	>	 Na kompenzáciu zvýšených výdavkov súvisiacich so zabezpečením prevádzky osobného motorového vozidla 	>	 Nepriznanie	Peňažný príspevok  	>	 Na opatrovanie 	>	 Odňatie	Školstvo 	>	 Iné	Rodinnoprávna agenda 	>	 Styk s maloletým dieťaťom	Peňažný príspevok  	>	 Na opatrovanie 	>	 Nepriznanie	1	1	1	1	1	1	1	1	1	1	1	1	1	2	2	2	2	2	2	2	3	3	3	3	3	3	3	4	4	4	5	5	5	6	6	8	9	10	16	28	



Nešpecifikovaná	Telesné postihnutie 	>	 Čiastočne mobilný	Iné 	>	 Iné	Neurologické ochorenia	Iné 	>	 Diabetes	Poruchy vývinu a správania 	>	 Autizmus	Iné 	>	 Onkologické ochorenie	Duševné choroby (Psychické poruchy) 	>	 Schizofrénie	Poruchy vývinu a správania 	>	 Mentálna retardácia	Telesné postihnutie 	>	 Imobilný	Iné 	>	 Kardiovaskulárne ochorenie	Zmyslové postihnutie 	>	 Zrakové	Duševné choroby (Psychické poruchy)	Duševné choroby (Psychické poruchy) 	>	 Depresia	Telesné postihnutie	Zmyslové postihnutie 	>	 Sluchové	Duševné choroby (Psychické poruchy) 	>	 Iné	Iné 	>	 Cievno-mozgová príhoda	Telesné postihnutie 	>	 Mobilný	Duševné choroby (Psychické poruchy) 	>	 Poruchy osobnosti	Poruchy nervového systému 	>	 Epilepsia	Poruchy vývinu a správania 	>	 Aspergerov syndróm	Poruchy nervového systému 	>	 Iné	Poruchy nervového systému 	>	 DMO	Poruchy vývinu a správania 	>	 Poruchy reči	Duševné choroby (Psychické poruchy) 	>	 Poruchy správania	Poruchy vývinu a správania 	>	 ADHD	Poruchy nervového systému 	>	 Skleróza multiplex	Poruchy vývinu a správania 	>	 Downov syndróm	Poruchy vývinu a správania 	>	 Iné	Duševné choroby (Psychické poruchy) 	>	 Demencia	Iné	Duševné choroby (Psychické poruchy) 	>	 Alzheimerova choroba	Duševné choroby (Psychické poruchy) 	>	 Závislosť	Poruchy nervového systému 	>	 Parkinsonova choroba	Poruchy nervového systému 	>	 Porucha sfinkterov	Iné 	>	 Zriedkavá choroba	Iné 	>	 Astma	Poruchy nervového systému	Poruchy učenia	Poruchy vývinu a správania	Zmyslové postihnutie	Zmyslové postihnutie 	>	 Hluchoslepota	Iné 	>	 Kožné ochorenie	90	87	67	60	46	45	44	41	39	33	32	31	30	30	27	22	22	19	19	18	18	16	15	14	12	12	9	7	6	6	6	6	5	5	5	4	4	3	3	2	2	2	1	1	


Splnené v roku 2024	
MPSVaR SR	MS SR	MZ SR	MDV SR	MF SR	MK SR	MV SR	MŠVVaŠ SR	2	2	1	1	1	1	Plní sa priebežne	
MPSVaR SR	MS SR	MZ SR	MDV SR	MF SR	MK SR	MV SR	MŠVVaŠ SR	10	1	9	Plní sa čiastočne	
MPSVaR SR	MS SR	MZ SR	MDV SR	MF SR	MK SR	MV SR	MŠVVaŠ SR	4	3	2	1	1	1	Nesplnené	
MPSVaR SR	MS SR	MZ SR	MDV SR	MF SR	MK SR	MV SR	MŠVVaŠ SR	11	5	1	2	3	Stratilo opodstatnenie	
MPSVaR SR	MS SR	MZ SR	MDV SR	MF SR	MK SR	MV SR	MŠVVaŠ SR	1	1	Nové za rok 2024	
MPSVaR SR	MS SR	MZ SR	MDV SR	MF SR	MK SR	MV SR	MŠVVaŠ SR	5	2	4	2	Počet odporúčaní	
MPSVaR SR	MS SR	MZ SR	MDV SR	MF SR	MK SR	MV SR	MŠVVaŠ SR	47	13	8	2	3	2	1	15	



Počet odporúčaní	
MPSVaR SR	MS SR	MZ SR	MDV SR	MF SR	MK SR	MV SR	MŠVVaŠ SR	47	13	8	2	3	2	1	15	Splnené 	
MPSVaR SR	MS SR	MZ SR	MDV SR	MF SR	MK SR	MV SR	MŠVVaŠ SR	15	2	1	1	1	1	Plní sa priebežne	
MPSVaR SR	MS SR	MZ SR	MDV SR	MF SR	MK SR	MV SR	MŠVVaŠ SR	3	1	9	Plní sa čiastočne	
MPSVaR SR	MS SR	MZ SR	MDV SR	MF SR	MK SR	MV SR	MŠVVaŠ SR	3	2	1	1	1	Nesplnené	
MPSVaR SR	MS SR	MZ SR	MDV SR	MF SR	MK SR	MV SR	MŠVVaŠ SR	24	5	1	2	3	Stratilo opodstatnenie	
MPSVaR SR	MS SR	MZ SR	MDV SR	MF SR	MK SR	MV SR	MŠVVaŠ SR	2	1	Nové za rok 2023	
MPSVaR SR	MS SR	MZ SR	MDV SR	MF SR	MK SR	MV SR	MŠVVaŠ SR	3	2	4	2	


Vyhovené	
Bratislava	Banská Bystrica	Žilina	Košice	17	6	3	7	Nevyhovené	
Bratislava	Banská Bystrica	Žilina	Košice	8	2	1	1	



Počet	
Spísanie odvolania	Pomoc pri spísaní správnej žaloby	47	30	

Počet	
Vyhovené	Zamietnuté	Čakáme na rozhodnutie	33	12	22	

Počet	
Vyhovel súd	Zamietol súd	Čakáme na rozhodnutie	10	1	19	

Počet	
Vyhovelo ústredie	Zamietnuté	čakáme na rozhodnutie	23	11	13	

2024	
Jan.	Feb.	Mar.	Apr.	Máj	Jún	Júl	Aug.	Sep.	Okt.	Nov.	Dec.	18	17	15	10	12	15	14	12	18	22	16	10	



2024	
Jan.	Feb.	Mar.	Apr.	Máj	Jún	Júl	Aug.	Sep.	Okt.	Nov.	Dec.	14	15	18	16	16	6	18	12	13	19	11	15	



Počet podnetov	
Návrh na zmenu legislatívy	Podnet na preskúmanie	Žiadosť o poradenstvo	3	125	51	
Počet	
(Článok 27) Práca a zamestnávanie	(Článok 19) Nezávislý spôsob života a začlenenie do spoločnosti	(Článok 9) Prístupnosť	(Článok 20) Osobná mobilita	(Článok 11) Rizikové situácie a núdzové humanitárne situácie	(Článok 28) Primeraná životná úroveň a sociálna ochrana	1	4	5	6	15	16	


Počet	
Bytová problematika	Doprava	Iný občianskoprávny alebo správny problém	Peňažný príspevok  	>	 Na kompenzáciu zvýšených výdavkov na diétne stravovanie 	>	 Odňatie	Peňažný príspevok  	>	 Na kompenzáciu zvýšených výdavkov súvisiacich s hygienou alebo s opotrebovaním šatstva, bielizne, obuvi a bytového zariadenia 	>	 Odňatie	Peňažný príspevok  	>	 Na kúpu pomôcky 	>	 Nepriznanie	Peňažný príspevok  	>	 Na kúpu zdvíhacieho zariadenia 	>	 Nepriznanie	Peňažný príspevok  	>	 Na osobnú asistenciu 	>	 Nepriznanie v požadovanom rozsahu	Peňažný príspevok  	>	 Na prepravu	Peňažný príspevok  	>	 Na úpravu bytu	Peňažný príspevok  	>	 Na úpravu osobného motorového vozidla 	>	 Nepriznanie	Peňažný príspevok  	>	 Na úpravu rodinného domu 	>	 Nepriznanie	Peňažný príspevok  	>	 Na výcvik používania pomôcky 	>	 Nepriznanie	Preukaz fyzickej osoby s ŤZP so sprievodcom 	>	 Odňatie	Prieťahy v súdnom/trestnom konaní	Rôzne	Služby zamestnanosti 	>	 Pracovný asistent 	>	 Nepriznanie	Služby zamestnanosti 	>	 Príspevok na samostatnú zárobkovú činnosť pre osobu s ŤZP	Služby zamestnanosti 	>	 Vyradenie občanov so zdravtným postihnutím z evidencie uchádzačov o zamestnanie	Sociálne poistenie 	>	 Invalidný dôchodok	Sociálne poistenie 	>	 Invalidný dôchodok 	>	 Invalidný dôchodok nárok (doba dôchodkového poistenia)	Sociálne poistenie 	>	 Invalidný dôchodok 	>	 Invalidný dôchodok nárok (zdravotný stav)	Sociálne poistenie 	>	 Invalidný dôchodok zo zahraničia	Sociálne poistenie 	>	 Starobný dôchodok	Zdravotná starostlivosť a poistenie 	>	 Neposkytnutie a nezabezpečenie zdravotnej starostlivosti v potrebnom rozsahu	Zlé zaobchádzanie, páchanie násilia, týranie	Preukaz fyzickej osoby s ŤZP 	>	 Odňatie	Preukaz fyzickej osoby s ŤZP so sprievodcom	Peňažný príspevok  	>	 Na osobnú asistenciu 	>	 Odňatie čiastočné/zníženie počtu hodín	Peňažný príspevok  	>	 Na kompenzáciu zvýšených výdavkov súvisiacich s hygienou alebo s opotrebovaním šatstva, bielizne, obuvi a bytového zariadenia 	>	 Nepriznanie	Parkovací preukaz	Parkovací preukaz 	>	 Odňatie	Peňažný príspevok  	>	 Na opatrovanie 	>	 Odňatie	Peňažný príspevok  	>	 Na opatrovanie 	>	 Zníženie	Služby zamestnanosti 	>	 Chránené pracovisko	Služby zamestnanosti	Peňažný príspevok  	>	 Na kompenzáciu zvýšených výdavkov na diétne stravovanie	Peňažný príspevok  	>	 Na kúpu osobného motorového vozidla	Peňažný príspevok  	>	 Na kúpu pomôcky	Peňažný príspevok  	>	 Na kompenzáciu zvýšených výdavkov súvisiacich so zabezpečením prevádzky osobného motorového vozidla	Peňažný príspevok  	>	 Na osobnú asistenciu 	>	 Odňatie úplné	Peňažný príspevok  	>	 Na kompenzáciu zvýšených výdavkov na diétne stravovanie 	>	 Nepriznanie	Dávka v hmotnej núdzi	Peňažný príspevok  	>	 Na kompenzáciu zvýšených výdavkov súvisiacich so zabezpečením prevádzky osobného motorového vozidla 	>	 Odňatie	Dotácia na podporu humanitárnej pomoci	Preukaz fyzickej osoby s ŤZP	Preukaz fyzickej osoby s ŤZP 	>	 Nepriznanie	Skončenie pracovného pomeru s osobou s ŤZP	Peňažný príspevok  	>	 Na opatrovanie	Služby zamestnanosti 	>	 Všeobecne oblasť služieb zamestnanosti	Peňažný príspevok  	>	 Na osobnú asistenciu 	>	 Nepriznanie	Peňažný príspevok  	>	 Na osobnú asistenciu	Peňažný príspevok  	>	 Všeobecne 	Parkovací preukaz 	>	 Nepriznanie	Peňažný príspevok  	>	 Na kompenzáciu zvýšených výdavkov súvisiacich so zabezpečením prevádzky osobného motorového vozidla 	>	 Nepriznanie	Peňažný príspevok  	>	 Na opatrovanie 	>	 Nepriznanie	Peňažný príspevok  	>	 Na kúpu osobného motorového vozidla 	>	 Nepriznanie	1	1	1	1	1	1	1	1	1	1	1	1	1	1	1	1	1	1	1	1	1	1	1	1	1	1	2	2	2	2	2	3	3	3	3	4	4	4	4	5	5	6	7	7	8	8	8	8	10	11	13	14	14	14	14	19	22	



Poruchy učenia	Poruchy vývinu a správania 	>	 ADHD	Poruchy vývinu a správania 	>	 Poruchy reči	Telesné postihnutie	Zmyslové postihnutie 	>	 Hluchoslepota	Poruchy vývinu a správania 	>	 Aspergerov syndróm	Poruchy vývinu a správania 	>	 Autizmus	Duševné choroby (Psychické poruchy) 	>	 Poruchy osobnosti	Duševné choroby (Psychické poruchy) 	>	 Poruchy správania	Iné 	>	 Astma	Iné 	>	 Kožné ochorenie	Iné 	>	 Zriedkavá choroba	Poruchy nervového systému	Poruchy nervového systému 	>	 Epilepsia	Duševné choroby (Psychické poruchy) 	>	 Alzheimerova choroba	Duševné choroby (Psychické poruchy) 	>	 Demencia	Poruchy nervového systému 	>	 Parkinsonova choroba	Poruchy nervového systému 	>	 Porucha sfinkterov	Zmyslové postihnutie 	>	 Sluchové	Poruchy vývinu a správania 	>	 Downov syndróm	Poruchy nervového systému 	>	 DMO	Poruchy nervového systému 	>	 Skleróza multiplex	Telesné postihnutie 	>	 Mobilný	Duševné choroby (Psychické poruchy) 	>	 Depresia	Duševné choroby (Psychické poruchy) 	>	 Schizofrénie	Poruchy nervového systému 	>	 Iné	Duševné choroby (Psychické poruchy)	Telesné postihnutie 	>	 Imobilný	Nešpecifikovaná	Poruchy vývinu a správania 	>	 Mentálna retardácia	Zmyslové postihnutie 	>	 Zrakové	Iné 	>	 Onkologické ochorenie	Iné 	>	 Cievno-mozgová príhoda	Iné 	>	 Iné	Iné 	>	 Kardiovaskulárne ochorenie	Iné 	>	 Diabetes	Telesné postihnutie 	>	 Čiastočne mobilný	Neurologické ochorenia	1	1	1	1	1	2	2	2	2	2	2	2	2	3	3	3	3	3	3	4	4	5	5	6	6	7	7	7	9	10	12	13	13	14	14	23	25	42	


23	
Podanie podnetu na prokuratúru (§ 23 písm. b) Zákona č. 176/2015 Z. z.)	Poučenie o správnom postupe - správna žaloba	Podnet na zmenu právnej úpravy	Odloženie podnetu § 22	Poučenie o správnom postupe - odvolanie	Vyjadrenie k výsledku posúdenia podnetu - došlo k porušeniu práva podľa dohovoru aj v rozpore so zákonom  (§ 24 zákona č. 176/2015 Z. z.)	Vyjadrenie k výsledku posúdenia podnetu - došlo k porušeniu práva podľa dohovoru aj v rozpore so zákonom a bol navrhnutý prostriedok nápravy  (§ 24 zákona č. 176/2015 Z. z.)	Poradenstvo (Usmernenie alebo žiadosť o radu)	Vyjadrenie k výsledku posúdenia podnetu -  nebolo zistené porušenie práva podľa dohovoru (§ 24 zákona č. 176/2015 Z. z.)	1	3	4	7	8	8	30	43	69	



Koná súd (§ 22 ods. 1 písm. b) bod 1.)	Nedoplnenie, nespresnenie (§ 22 ods. 1 písm. d)	Späť vzatie podávateľom (§ 22 ods. 1 písm. c)	1	3	3	


2024	
Jan.	Feb.	Mar.	Apr.	Máj	Jún	Júl	Aug.	Sep.	Okt.	Nov.	Dec.	12	10	12	10	9	7	7	10	9	19	10	6	



2024	
Jan.	Feb.	Mar.	Apr.	Máj	Jún	Júl	Aug.	Sep.	Okt.	Nov.	Dec.	17	6	9	7	6	3	5	9	8	10	4	3	



Počet podnetov	
Podnet na preskúmanie	Žiadosť o poradenstvo	72	49	
Počet	
(Článok 14) Sloboda a osobná bezpečnosť	(Článok 17) Ochrana integrity osobnosti	(Článok 28) Primeraná životná úroveň a sociálna ochrana	(Článok 29) Účasť na politickom a verejnom živote	(Článok 5) Rovnosť a nediskriminácia	(Článok 12) Rovnosť pred zákonom	(Článok 13) Prístup k spravodlivosti	1	1	1	1	2	2	4	


Počet	
Dane a poplatky	Doprava	Nedodržanie zákonnej lehoty na vydanie rozhodnutia správneho orgánu	Odškodnenie 	>	 Odškodnenie bolesti a sťaženia spoločenského uplatnenia	Odškodnenie 	>	 Odškodnenie úrazu	Opatrovník 	>	 Dohľad nad plnením povinností 	Peňažný príspevok  	>	 Na opatrovanie	Priestupkové konanie 	>	 Občianske spolunažívanie	Prieťahy v súdnom/trestnom konaní	Rodinnoprávna agenda	Sociálne poistenie 	>	 Invalidný dôchodok 	>	 Invalidný dôchodok nárok (zdravotný stav)	Sociálne služby 	>	 Sociálne služby krízovej intervencie 	Sociálne služby 	>	 Sociálne služby na riešenie nepriaznivej situácie	Rodinnoprávna agenda 	>	 Vyživovacia povinnosť	Spôsobilosť na právne úkony  	>	 Pozbavenie	Stavebné konanie	Trestnoprávna agenda 	>	 Výkon ochranného liečenia	Zdravotná starostlivosť a poistenie 	>	 Hygiena	Zdravotná starostlivosť a poistenie 	>	 Neposkytnutie a nezabezpečenie zdravotnej starostlivosti v potrebnom rozsahu	Zdravotná starostlivosť a poistenie 	>	 Úhrada zdravotnej starostlivosti	Trestnoprávna agenda 	>	 Porušenie práv ako obete trestného činu	Trestnoprávna agenda 	>	 Porušenie práv ako páchateľa trestného činu	Rôzne	Spôsobilosť na právne úkony  	>	 Obmedzenie - zmena rozhodnutia o obmedzení	Spôsobilosť na právne úkony 	Opatrovník 	>	 Iné	Opatrovník 	>	 Konanie o zmene opatrovníka	Opatrovník 	>	 Porušenie povinností opatrovníkom	Iné	Spôsobilosť na právne úkony  	>	 Iné	Rodinnoprávna agenda 	>	 Iné	Spôsobilosť na právne úkony  	>	 Prinavrátenie z obmedzenia	Exekučné konanie a oddĺženie	Spôsobilosť na právne úkony  	>	 Obmedzenie - nové rozhodnutie	Zlé zaobchádzanie, páchanie násilia, týranie	Bytová problematika	Trestnoprávna agenda	Iný občianskoprávny alebo správny problém	1	1	1	1	1	1	1	1	1	1	1	1	1	1	1	1	1	1	1	1	2	2	2	2	3	3	3	3	3	4	4	4	5	8	8	9	19	42	


4	
Duševné choroby (Psychické poruchy) 	>	 Alzheimerova choroba	Poruchy nervového systému 	>	 Parkinsonova choroba	Poruchy nervového systému 	>	 Skleróza multiplex	Poruchy vývinu a správania 	>	 ADHD	Poruchy vývinu a správania 	>	 Downov syndróm	Telesné postihnutie	Telesné postihnutie 	>	 Mobilný	Zmyslové postihnutie 	>	 Sluchové	Poruchy vývinu a správania 	>	 Aspergerov syndróm	Iné	Duševné choroby (Psychické poruchy)	Iné 	>	 Kožné ochorenie	Iné 	>	 Onkologické ochorenie	Duševné choroby (Psychické poruchy) 	>	 Závislosť	Poruchy nervového systému 	>	 Iné	Telesné postihnutie 	>	 Imobilný	Poruchy nervového systému 	>	 DMO	Iné 	>	 Iné	Iné 	>	 Astma	Duševné choroby (Psychické poruchy) 	>	 Poruchy osobnosti	Duševné choroby (Psychické poruchy) 	>	 Poruchy správania	Iné 	>	 Diabetes	Zmyslové postihnutie 	>	 Zrakové	Duševné choroby (Psychické poruchy) 	>	 Iné	Duševné choroby (Psychické poruchy) 	>	 Demencia	Iné 	>	 Kardiovaskulárne ochorenie	Poruchy nervového systému 	>	 Epilepsia	Neurologické ochorenia	Duševné choroby (Psychické poruchy) 	>	 Depresia	Poruchy vývinu a správania 	>	 Autizmus	Poruchy vývinu a správania 	>	 Mentálna retardácia	Duševné choroby (Psychické poruchy) 	>	 Schizofrénie	Nešpecifikovaná	Telesné postihnutie 	>	 Čiastočne mobilný	1	1	1	1	1	1	1	1	2	2	3	3	3	3	3	3	4	4	4	4	5	5	5	6	6	6	6	7	7	10	12	12	13	15	


5	
Podanie podnetu na prokuratúru (§ 23 písm. b) Zákona č. 176/2015 Z. z.)	Postúpenie podnetu (§ 27 zákona č. 176/2015 Z. z.)	Poučenie o správnom postupe - odvolanie	Podnet na zmenu právnej úpravy	Vyjadrenie k výsledku posúdenia podnetu - došlo k porušeniu práva podľa dohovoru aj v rozpore so zákonom  (§ 24 zákona č. 176/2015 Z. z.)	Vyjadrenie k výsledku posúdenia podnetu - došlo k porušeniu práva podľa dohovoru aj v rozpore so zákonom a bol navrhnutý prostriedok nápravy  (§ 24 zákona č. 176/2015 Z. z.)	Odstúpenie podnetu orgánom činným v trestnom konaní (§ 23 písm. a) bod2.zákona č. 176/2015 Z. z.)	Poučenie o správnom postupe (§ 23 písm. a) 1. zákona č. 176/2015 Z. z.)	Vyjadrenie k výsledku posúdenia podnetu -  nebolo zistené porušenie práva podľa dohovoru (§ 24 zákona č. 176/2015 Z. z.)	Odloženie podnetu § 22	Vstup do súdneho konania (§ 10 ods. 2 písm. g) zákona č. 176/2015 Z. z.)	Poradenstvo (Usmernenie alebo žiadosť o radu)	1	1	2	2	2	2	3	3	6	7	15	43	


1	
Nepatrí do pôsobnosti komisára (§ 22 ods. 1 písm. a)	Späť vzatie podávateľom (§ 22 ods. 1 písm. c)	Nedoplnenie, nespresnenie (§ 22 ods. 1 písm. d)	1	1	5	


2024	
Jan.	Feb.	Mar.	Apr.	Máj	Jún	Júl	Aug.	Sep.	Okt.	Nov.	Dec.	12	13	7	11	19	12	11	9	15	18	10	15	



2024	
Jan.	Feb.	Mar.	Apr.	Máj	Jún	Júl	Aug.	Sep.	Okt.	Nov.	Dec.	14	7	10	16	9	10	5	4	3	9	13	16	

Jozef je 36-rocny muz.

Po Uraze mu chyba jedna noha.

Je vo vézeni,
lebo kradol.

Ma plnt spdsobilost na prévne Ukony.

€O SA STALO?

Jozef isiel do vazenia.

Spéchal zlocin s peniazmi.

Pred néstupom do védzenia mal Uraz.
Prisiel o nohu.

Dostal doc¢asnu protézu.

TG mu mali vo vazeni vymenit za novu.

Vo vdzeni mu protézu nevymenili.
Jozef mal bolesti a dostal infekciu.
Prestahovali ho do osetrovne.

Bol tam aZ 1 a pol roka.

Mal tam zlé podmienky.

Na izbe sa nevedel dobre pohybovat.
Prestval sa na otocnej stolicke.

Vs$ade boli prahy a schody, aj na WC.
Kazdy def musel chodit po schodoch.
Skékal po nich s barlami.

Bolo to pre neho velmi tazké.

Casto si musel ist sém aj pre jedlo do jedélne.

Nemohol chodit von.
Nemohol navétevovat ziadne aktivity.
Nemal kontakt s rodinou.

Nikto sa o jeho zdravotné postihnutie nezaujimal.





image20.jpeg
Po 1 a pol roku dostal novu protézu.
Této protéza mu vsak nesadla.
Znova dostal zapal.

Vrétil sa na oSetroviiu.

Cely ¢as nemohol cvicit.
Aj ked' lekar povedal, ze mé chodit na rehabilitaciu.
Vo vézeni mu ju nedali.

Jozef napisal
na Urad komisara pre osoby so zdravotnym postihnutim.
Poziadal komisarku o pomoc.
Komisarka mu pomohla.

Jozefa presunuli do iného védzenia.
Mal tam lepsie podmienky.

Dnes uz je Jozef na slobode.

€O BOLO PORUSENE?

« Clanok 14 Dohovoru o pravach osdb so zdravotnym postihnutim
- Pravo na slobodu a osobnii bezpeénost

Ludia maju svoje prava aj vo vdzeni.
Maju pravo zit déstojne.
Aj vo vézeni musia mat dobré podmienky.

Stat sa musi starat o fudi so zdravotnym znevyhodnenim,
aj ked' sl vo vazeni. -

Véznica sa musi prispdsobit potrebdm
ludi so zdravotnym postihnutim.
Musia dostat,

¢o potrebuju.





image21.jpeg
Napriklad:

s Vozik pre ¢loveka, ktory nemdze chodit.
o TIimocnika pre nepocujlcich.
¢ Knihy v Braillovom pisme pre nevidiacich.

Vaznica nebola prispésobena
pre zdravotné potreby Jozefa.
Nesnazila sa Jozefovi pomdct.
NovU protézu na nohu dostal az po 2 rokoch. |
To mu spdsobilo zdravotné problémy
a bolest.

Véznica urobila chybu.

Jozef si tam vela vytrpel.

Vo vézeni je trest, Ze ¢lovek nemdze ist,
kam chce.

Uz to je velmi tazké.

Nesmie to byt este horsie.

Clovek nesmie trpief viac,

ako je nutné.

Je to nespravodlivé.

RIESENIE KOMISARKY

Jozef bol prestahovany do inej véznice.

) o I KOMISARKA
Mali tam pre neho lepsie podmienky.

Komisérka sa rozhodla zistit,

ako sa véznica stara o ostatnych ludi.
Aké podmienky tam maju

ludia so zdravotnym postihnutim.

Véznica dostala Glohy:
1. Povedat,
kolko ludi so zdravotnym postihnutim je vo vazeni
od roku 2018.




image26.jpeg
2. Ukéazat,
ako sa o nich stara.
3. Povedat,
kto z védznov je zdravotnik, sanitar.
4. Zdravotnici sa musia na $koleni naugit,
ako spravne zaobchédzat s ludmi.
5. Vaznica musi do 3 mesiacov komisérku informovat,
¢o vSetko uZ urobila.

Vysledok:

Podmienky sa zlepsili.
Vo véznici je teraz invalidny vozik
a aj schodolez.

Zlepsila sa komunikéacia
medzi odstidenymi a zdravotnikmi.

Vznikla pracovna skupina,
ktord bude riesit d'aldie zmeny.




image27.jpeg
Adam je 23-ro¢ny mlady muz.

DY M4 autizmus a dalSie zdravotné postihnutie.
V Miluje divadlo, hlavne operu a balet.

Chodi do divadla kazdy tyzden.

m Niekedy aj 2krét denne.

Na predstavenia chodi s mamou, pani Janou.

(T

CO SA STALO?

Zamestnanci Slovenského ndrodného divadla
sa obratili na komisarku.

Dostali na Adama vela staznosti.

Adam pocas predstaveni vykrikoval.

Vydaval rozne zvuky.

Ostatnych to obtazovalo.

Presadal si vedla dievcat.
Pozeral im zblizka do tvére.
Dotykal saich

a pri tom aj seba.

Do divadla s mamou ¢asto chodili neskoro.
Mama Adama brénila.

Chcela,

aby vsetci tolerovali jeho spravanie.
Povedala,

ze Adam m4 prévo byt v divadle.

Aj ked' sa takto sprava.

Pretoze ma zdravotné postihnutie.

Dokonca niekedy pouzivala aj Skaredé slova.
Hlavne, ked' ju niekto upozornil,

Ze sa Adam nevhodne spréva.

Nadéavala aj zamestnancom divadla.

Divadlo poziadalo o pomoc komisérku.




image28.jpeg
€0 HOVORI DOHOVOR?

« Clanok 30 - Uéast na kultirnom Zivote, rekreacii, zaujmovych aktivitach a Sporte

Ludia so zdravotnym postihnutim
maju prévo chodit do divadla. "
Aj do mUzea, kina, kniZnice a podobne. )
Ak je treba,

musia dostat podporu.

Aby mohli v divadle travit svoj ¢as.
Aby sa tam citili dobre.

RIESENIE KOMISARKY

Komisérka hladala spravodlivé riesenie.
Navrhla,

aby sa divadlo dohodlo s pani Janou,
Adamovou mamou.

Uloha divadla:
o Adam moze nadalej chodit do divadla.

Bude mat pre seba
a sprievod $pecidlne miesta.
Bude sedéavat pri dveréach.
Aby mohol 'ahko odist,
ak to bude treba.
A nerusit pri tom ostatnych.

Uloha Adama:
o Adam musi chodit nacas.
Pocas predstavenia musi byt ticho.
Nemdze sa dotykat inych névstevnikov.
Nesmie vyrusovat.





image29.jpeg
Toto riesenie reSpektuje Adamove prava.
Ale respektuje
aj prava ostatnych navstevnikov divadla.

Najprv to fungovalo.

No potom sa stalo nie¢o neprijemné.
Adam bol agresivny

a strhéval plagaty.

Pani Jana nadavala.

Nedodrzali dohodu.

Pani Jana povedala, Prepstie.
. L ( Bolotolen
7e sa to stalo vynimo¢ne. wfnimoéne.

Divadlo im vstup zatial nezakazalo.
Potom uz neprisli ziadne staznosti.

Komisarka sa tesi,

Ze je Slovenské nérodné divadlo také ochotné.
Divadlo sa snazi pomdct,

aby mal aj Adam kultlrne zazitky.

M4 aj projekt ,Divadlo pre vSetky deti”.

Vd'aka nemu mézu chodit do divadla
aj deti so zdravotnym postihnutim.
M0&zu si uzivat kultdru,

ako vsetci ostatni.

Peter bol 61-roény muz.

Pracoval ako vodi¢ ndkladného auta.

Po nestastnom pade zostal na voziku.

Starala sa o neho dcéra.

Bola jeho opatrovnicka.

V niektorych veciach za Petra aj rozhodovala.

Peter mal ¢iasto¢ne obmedzen( spdsobilost na prévne Gkony.

€O SA STALO?

Starat sa o Petra bolo tazké.

Preto iSiel byvat do zariadenia - Domova JAVORINA.
Pocas pandémie COVID-19 v zariadeni zaviedli prisne pravidla.
Nikto nesmel chodit von.

No po pandémii sa ni¢ hezmenilo.

Peter sa citil ako vo vazeni.

Peter Udajne napadol opatrovatelku. @
Sudca ho za to poslal do nemocnice pre obvinenych a odstdenych. H
Vébec tam nepatril. i "
Velmi sa tam trapil.

Domov JAVORINA prestal Petrovi poskytovat sluzby.

im)

Dcéra mu rychlo nasla nové miesto v zariadeni RIVIERA. B
Vyzeralo to dobre.

Ale v skuto¢nosti tam bolo vela problémov.
Zariadenie bolo staré, tmavé a zapachalo.
Boli tam plesne.

Peter skoro stéle lezal na posteli a trpel.
Mal na tele rany,

ktoré ho velmi boleli.

Aj ked' sedel na voziku.

Pri presune na vozik potreboval pomoc.
Nie vZdy ju dostal.

Chodieval sa sprchovat sdm v noci.

Bolo vidiet, Ze sa trapi.
V zariadeni sa nikto nesnazil,
aby sa mal lepSie.

Peter nemohol samostatne ani vyjst z budovy.
Vsade boli prekéazky pre vozik.

O Petra sa starali aj zdravotnici z agentury,
ktori chodili do domova.

Ked mu bolo velmi zle,

volali sanitku.

Nikto zo zariadenia mu v sanitke nechcel robit sprievod.
Dcéra musela pre Petra sprievod zhanat sama.
Zariadenie nemalo dost ludi na pomoc.
Peter bol ¢asto chory.

Preto ¢asto koncil v nemocnici.

Peter bol z toho nestastny.
Napisal staznost komisarke.

€0 BOLO PORUSENE?

« Clanok 19 - Nezavisly spdsob Zivota a zaélenenie do spolo¢nosti

Peter nemohol rozhodovat, kde a ako chce Zit.
Nemohol sa slobodne pohybovat.

Nedostal pomoc,

ktoru potreboval.

« Clanok 28 - Primerana Zivotna trovefi a socidlna ochrana

Zariadenie sa o Petra staralo zle.
Budova bola $pinava a nebezpec¢na.
Bola tam zI4 hygiena.

Voda nebola pitna.

Peter mal pravo na dobru starostlivost.
Nedostal ju.

RIESENIE KOMISARKY

&

KOMISARKA

Komisérka Ziadala od zariadenia
zmluvu o poskytovani sluzieb.
Zistila,

Ze v nej vela veci chybalo.
Zmluva bola zle napisana.
Komisérka chcela vidiet aj dalSie dolezité dokumenty
Zariadenie jej ich nedalo.

Komisérka i$la zariadenie navétivit.
Skontrolovala,

ako to tam vyzera.

Zistila,

Ze Peter nemohol bez pomoci ani vyjst von.

a0
VERENEHO
ORROINCTVA

Poziadala o spolupracu

Regionalny trad verejného zdravotnictva.
Tento Urad kontroluje,

¢i je v budovéach Cistota a zdravé prostredie.
Niekedy sa mu hovori aj "hygienici".
Komisérka chcela,

aby Urad skontroloval situéciu v zariadeni.

StovonsKer

Eusgsuun
EDHEEE@BB
1]

Vo

Poprosila o spolupracu aj Inspekciu v socialnych veciach. @Egggﬁgﬁgg
InSpekcia dava pozor, i0d
¢i zariadenia pre ludi funguju spravne.

In$pekcia dostala za tlohu skontrolovat zariadenie RIVIERA.

Komisarka informovala aj Trenc¢iansky samospravny kraj. i
Samospravny kraj méa na starosti @ T
domovy socidlnych sluzieb vo svojom regiéne. & @E@ “mm

!

Komisarka od nich chcela,
aby zariadenie skontrolovali
a rozhodli o jeho buducnosti.

Potom prisli vysledky z hygieny.
Hygienici potvrdili vdZne problémy.

. . " Treba ich
V zariadeni boli plesne,
$pinavd voda a zIé podmienky.

Komisérka poZiadala Trenciansky samospravny kraj,
aby zrusili zariadenie RIVIERA.
Aby toto zariadenie uz nemohlo poskytovat sluzby.

Samosprévny kraj to zatial neurobil.
Chce este pockat na vysledky dal$ej kontroly z Ingpekcie.
To vsak dlho trva.

Ak kontrola z In§pekcie potvrdi,
Ze domov je zly,

Nie.
Musime poskat
na dalsie spravy!

'SAMOSPRAVNY
KeReA+J

potom mozno zariadenie zrusia. ammﬁmsxy

Zial,
Peter medzitym zomrel v nemochnici.

Komisérka véak dalej bude bojovat
za lepsie zariadenia socidlnych sluZieb pre vsetkych.

Anna je 18-rocné dievca.

M4 Aspergerov syndrém.

Chodi na sukromnu strednu $kolu.

Ma velky talent na kreslenie a animovanie.

€O SA STALO?

Anna Uspesne spravila talentové skisky.
Dostala sa na vytzenu stredni skolu. %
Ugila sa dobre.

Bola velmi sikovna. w

Ale u¢itelom zacalo prekazat jej sprévanie.
Anna mala Aspergerov syndrém.
Rozmyslala trochu inak ako ostatni.
Nevedela dobre porozumiet,
ako sa treba spravat.
Niekedy sa nepozdravila.
Obcas odvravala.

Ucitelia sa na fu hnevali.
Stazovali sa,

Ze je neslusna.

Anna sa citila osamelo.
Bolo jej z toho zle.

Zhorsili sa jej znamky.
Niekedy citila silnd paniku.
Utekala s placom na toaletu.

V $kole jej nijako nepomohli.
Nemala asistenta.
Ani upraveny plén pre ucenie.

Chceli ju vylucit zo skoly.
Ak si nezlepsi zndmky a spravanie.

Skola nakoniec Annu vylGgila.
Rozhodla,

Ze sa k nim nehodi.

Ma odist na ind $kolu.

Anna to nechcela.

Chcela pokracovat v tejto skole.
Baéla sa,

Ze skoncéi bez vzdelania.

Rodicia boli zufali.
PoZiadali o pomoc komisarku.

« Clanok 1 - Ciel Dohovoru

Vsetci fudia maju prava.

Aj ludia so zdravotnym postihnutim.
Treba ich respektovat.

Kazdy si zaslizi dctu.

Aj ked' je iny.

« Clanok 5 - Rovnost a nediskriminacia

Vsetci mame
rovnaké praval §

Nikto sa nesmie sprévat k ¢loveku zle.
Ani vtedy, ked’ ma zdravotné postihnutie.
Ak 3kola odmietne pomact,

je to diskriminacia.

Diskrimindcia je zakdzana.

« Clanok 24 - Vzdeldvanie

90008808
Ludia so zdravotnym postihnutim maju pravo chodit do $koly. 800080800
Skola ich nesmie odmietnut. i 3%®

Ma im pomact,
aby zvladli $tadium.

Této pomoc sa vola podporné opatrenia.
£

Mé&zu mat v $kole asistenta. at A

Alebo individualny vzdelavaci plan.
To je $peciélny plén ucenia pre Ziaka.

Pomaha mu ugéit sa tak, M
ako to potrebuje.

RIESENIE KOMISARKY

&

BepgemEse
gpgoBBoe

Komisarka zistila,

Ze $kola porusila zékony.
Mala poméct Anne pri uceni.
Nemala ju vylagit.

Komisarka s rodi¢mi napisala odvolanie.

Skola uznala chybu.

Prijala Annu naspat.

Sllbila, Ze jej vytvori lepsie podmienky.
UZ nebude porusovat jej préva.

Anna bude mat individuélny vzdeldvaci plan.
Ucitelia budU re$pektovat jej zdravotny stav.

Anna sa vratila do $koly.

Uz sa citi pokojnejsie.

Zacala sa lepsie ucit.

Teraz sa pripravuje na maturitu.

POUCENIE

Vsetky $koly musia respektovat zdkony.

Aj sikromné. SkoLA
Nemdzu ziaka vylucit len preto, SEBERANS
Zejeiny.

Musia mu pomdct.

Kazdy ma pravo na vzdelanie.
Aj dieta so zdravotnym postihnutim
moze byt v Skole Uspesné.

Dalezité miesta v CSS Zakamenn
oznacenie

Zalamenne

Ulica Vy8ny koniec 559/55, 029 56 Zakamenné:
 aradovatets posonost Zinskeno ssmosravneno kiaja

Takto je cznatend kanceldria socidineho pracovnika.
Je v paviéne B, 2 poschode

Takto e oznatens kanceléria pani riaditefky.
Je v paviene B, 2 poschode

SH-X

Takto je 0znacens jedaion.

Jovpavisre 8.

Délezité miesta v CSS Zakamenné

oznatenie

& 2 LG

Takio e oznatend kuchyia.

Je v paviéne A,

Takto je cznacens osetrovia.
Osetrovne 42
Jedna e v paviléne A a druns v pavilone B.

Takto je oznatens spologenska miestnost.
Spologensié miestnost 50 2.
Jedna e pavilone A a druné v pavilone B.

Takto e cznacen; Gitatesky kitik
Je paviéne B.

miesta v CSS Zakamenné
oznatenie

o Taklo je oznacens miestnost' na cvicenie

Jev paviléne A.

Takto Je oznatens kreativna dielfia v paviléne B,

Takto je cznatens kreativna dielfia v pavilone A,

Taklo je oznatens kapinka.
Je v paviéne A.

Dale: miesta v CSS Zakamenné
oznatenie

Takto e aznacen drevirska diela.

Je pavisne B.

¥

Takto je oznacend terasa
Jev paviéne B.

Taklo je oznatend komunitnd zahrada.
Zahrada sa nachadza vonku za CSS Zakamenné.

© o

Takto e oznatena miestnost pre fajéiarov
Jev pavisne B.

miesta v CSS Zakamenné
oznaéenie

Takto je cznacené WC pre imobilnjh.
Nachadzaii sa v pavilone A a B.

Takto je oznacené WC.
Nachadzaji sa v paviltne A a B,

Takto je oznacena sproha.
Nachadzajd sa v pavilone A a B.

Takto je cznaceny vitah.
Vitahy si2.
Nachadzali sa v paviéne A a B.

miesta v CSS Zakamenn
oznaéenie

Takto je oznaceny dnikovy vichod
Sipka ukazuje sme, kadial sa dostanete von,
Tieto oznatenia sd umiestnent na stenach chodby

URAD KOMISARA
PREQSOBY S0 ZDRAVOTNYM

j URAD KOMISARA.

" URAD KOMISARA PRE OSOBY
SO ZDRAVOTNYM POSTIHNUTIM

www.komisar.sk

AJ MY SME TU

3. DECEMBER 2024

Kampani pri prileZitosti Medzinarodného diia oséb so zdravotnym postihnutim potrva
od 3. do 10. decembra 2024




image106.jpeg




image107.jpeg




image108.jpeg
® RADIO
® REGINA





image3.jpeg
KZP/P0/0095/2024/02R

@ @ DARINA a jej syn JURAJ

Pani Darina je Zena v strednom veku.

Je doma a stard sa o syna Juraja s autizmom.

Juraj je uz dospely, ma 33 rokov a aj o hom je tento pribeh.
Juraj mé aj iné diagndzy a tazkosti, a preto neméze byvat sém.

€0 SA STALO? Q

Ked ma niekto v rodine vazne zdravotné postihnutie, je prirodzené, Ze sa ofiho staraju jeho
najblizsi - rodicia, deti alebo stirodenci.

Zakon o rodine hovori, Ze ¢lenovia rodiny si maju pomahat, ak je to treba. V praxi to vSak
znamend, Ze $tat Casto odmieta poskytnut periazny prispevok na opatrovanie. Odévodriuje to
tym, Ze starostlivost o blizkeho cloveka je iba povinnostou rodiny.

Tento pristup v§ak mnohym rodindm spdsobuje obrovské problémy.

Pani Darina sa stara o svojho 33-ro¢ného syna Juraja, ktory ma vézne zdravotné problémy:
- Aspergerov syndrom

- Paranoidna schizofrénia

- Atypicky autizmus

- DalSie fyzické zdravotné tazkosti

Syn Juraj potrebuje neustalu pomoc a dohlad - nedokaZe sa sém postarat o domécnost,
nevie si pripravit jedlo, dodrziavat hygienu a organizovat si svoj denny rezim. Nosi oblecenie
rovnakej farby a je utiahnutej povahy.

Mama Darina preto na Urade prace poZiadala o prispevok na opatrovanie Juraja.

Posudkovy lekar, ktory posudzoval Jurajov stav, rozhodol, Ze jeho odkazanost na pomoc inej

podmienky na priznanie prispevku.
Urad préce preto opakovane zamietol Darininu Ziadost o prispevok na opatrovanie.

Hlavné dévody zamietnutia boli:
* Posudkovy lekar nebral do tvahy vsetky Jurajove zdravotné problémy.
 Urady argumentovali, Ze starostlivost o dieta, aj ked je dospelé, je len povinnostou rodica.
o Lekar urcil nizky stupen odkazanosti, ktory nestaci na priznanie prispevku.

~ 14

'Q‘ Pani Darina bola zufalg, pretoze sa o Juraja stard nepretrzite.
Preto nemdze chodit do prace. KedZze Urad préce jej Ziadost opakovane zamietol,
nakoniec sa obratila na Urad komisara pre osoby so zdravotnym postihnutim.

€0 BOLO PORUSENE? »

Porusené boli tieto prava garantované
Dohovorom o prévach os6b so zdravotnym postihnutim:

» Clénok 13 zaruguje rovnaky pristup k spravodlivosti pre ludi so zdravotnym postihnutim.
Urad préce Jurajovi nepriznal Ziadnu formu kompenzécie (nahrady) socialnych désledkov
jeho zdravotného postihnutia. Znemoznil mu tym pristup k spravod|ivosti.

+ Clanok 28 zabezpeguje pravo na déstojnd Zivotnu troven a socialnu ochranu.
Prévo na socialnu ochranu a na vyuzivanie tohto prava bez diskriminécie na zaklade
zdravotného postihnutia sa vztahuje aj na Juraja ako Eloveka s tazkym zdravotnym
postihnutim.

A poruseny bol aj:

e Zakon o periaznych prispevkoch
Podla neho je Urad prace povinny poskytntt socidlne poradenstvo a vysvetlit,
kedy ma Clovek narok na rézne druhy pefaznych prispevkov.
Posudkovy lekdr nedostato¢ne vyhodnotil odkézanost Juraja - jeho situaciu a potrebu
dohladu.

RIESENIE KOMISARKY

KOMISARKA zistila, Ze Darine a jej synovi Jurajovi musia pomdct.

Urad prace pri prvom rozhodnuti postupoval nesprévne, pretoZe Jurajova potreba pomoci bola
jednoznacna.

Nesprdvne postdenie odkédzanosti spdsobilo, Ze rodina prisla o podporuy, na ktord mala nérok.
Po presetreni pripadu sa potvrdilo, Ze Juraj skutocne potrebuje pomoc.

Preto sa v odvolacom konani stalo toto:
* Novy posudkovy lekdr uznal, Ze Juraj mé& tazké zdravotné postihnutie a potrebuje dohlad.
* Stupen Jurajovej odkdzanosti bol zvyseny na VI (to je najvyssi stupen).
« Urad prace napokon schvalil prispevok na opatrovanie so spatnou platnostou od podania
Darininej novej Ziadosti.

Po 8 mesiacoch cakania sa pani Darina konecne dockala spravodlivého rozhodnutia.

POZNAMKA NA ZAVER @

Tento pripad ukazuje, Ze je ddlezité bojovat za svoje prdva a v pripade nespravodlivého
rozhodnutia sa odvolat. Starostlivost o blizkeho so zdravotnym postihnutim nie je len
povinnostou rodiny, ale aj zodpovednostou $tatu, ktory by mal takymto rodindm poskytovat
potrebnu podporu.

~, Sl

'Q: Veci ohfadom pefiaznych prispevkov a rozhodnuti Uradov préce st niekedy dost tazké.
Aj preto, ak niecomu v tomto texte nebudete rozumiet, obratte sa na vam blizku osobu.
Porozpravajte sa spolu o pribehu Dariny a jej syna Juraja.
Je velmi dolezity.

Katarina je 60-rocnd Zena.
Vystudovala vysokdu skolu.

Ma dusevné ochorenie - schizofréniu.
Musi brat lieky.

Prigla o spdsobilost na pravne Ukony.
Chce ju ziskat spat.

KATARINA

€0 SA STALO?

Katarina mala dobru pracu.

Potom sa jej zhorsilo dusevné zdravie.
Zactala ju trapit schizofrénia.

Prisla o prcu a byvanie.

Nevedela sa o seba dobre postarat.
Potrebovala pomoc.

Zacala zit v zariadeni socidlnych sluzieb.

Tam jej pomohli.

SUd jej véak vzal spdsobilost na pravne tkony.

Nemohla vébec rozhodovat o délezitych veciach v jej zivote.

To sa Katarine nepécilo.
Chcela spat svoju spdsobilost na pravne tkony.
To sa podarilo len trochu.

Sud jej spdsobilost nevrétil dplne.
. . . /jato tak nechcem!
Ciasto¢ne ju obmedzil. Nepotrebujem 1o

0 niektorych veciach
tak stale nemohla rozhodovat sama.

Sud jej dal opatrovnika.
Opatrovnik mal rozhodovat za fu.

Katarina sa poctivo liecila.
Pravidelne brala lieky.
Jej stav sa velmi zlepsil.

Zasa bola samostatna.

Znovu chcela ziskat spdsobilost na pravne tkony.
Uplne, nielen giastoéne.
Aby mohla o sebe rozhodovat aj bez opatrovnika.

Sid ale nesuhlasil.
Bél sa, Ze sa potom Katarina prestane liecit.

Katarina sa vsak liecila.
Brala lieky a poc¢uvala lekarov.
Nasla si aj pracu.

Vela veci si vedela sama vybavit.
Chcela byvat v podporovanom byvani.
Bola zodpovedna.

Katarina sa ozvala komisérke.
Aby jej na stide pomohla.

€0 BOLO PORUSENE v DOHOVORE o pravach osob so zdravotnym postihnutim?

« Clanok 12 - Rovnost pred zakonom

Ludia so zdravotnym postihnutim su rovnako doleziti ako ostatni.
Stat im nesmie vziat prévo rozhodovat o svojom Zivote.
Aj ked maju zdravotné tazkosti.

Na kaZdom zéleZi

ROVNAKOM

» Clanok 17 - Ochrana integrity osobnosti

Kazdy ¢lovek ma pravo na respekt a tctu. Wﬁ(
Aj ¢lovek s dusevnou chorobou. !

« Clanok 22 - Respektovanie stikromia

Ludia so zdravotnym postihnutim majl prévo na stkromie.
Nikto im nesmie zasahovat do stkromia bez dobrého dévodu.

RIESENIE KOMISARKY

Komisérka isla na sud.

Chcela,

aby sUd vratil Katarine spdsobilost.
Katarina je zodpovedna.

DokéZe sa sama rozhodovat.

A
KOMISARKA

Sud sa bal,

Ze Katarina prerusi liecbu.
Komisérka sud upozornila,
Ze obmedzenie spdsobilosti ni¢ nevyriesi.
Clovek méze lie¢bu prerusit hocikedy.
Opatrovnik ho nemdze prinditit ist k lekarovi.

Sud sa zbytocne bal.
Katarina sa poctivo liecila.
Nebolo tu Ziadne nebezpecenstvo.

Sld nemdze obmedzit spdsobilost len tak.
Je to nespravodlivé.

Je to diskrimindcia.

M@Ze to urobit,

iba ak hrozi nebezpecenstvo.

Ale Katarina v nebezpecenstve nebola.

Komisérka navrhla nové riesenie.
Podporované rozhodovanie.
Katarina bude mat pInt spdsobilost.
Bude sa rozhodovat sama.

PODPOROVANE
ROZHODOVANIE

A ked to bude potrebovat,
poradi sa a dostane pomoc.

Dohodne sa,
kto jej bude pomahat.

Katarina s tym suhlasila.
Komisérka pripravila
zmluvu o podporovanom rozhodovani.

Nasledovalo vela stretnuti.
Véetko bolo treba dohodnut.
Komisdrka hovorila s Katarinou,

riaditelkou aj pracovnikmi zo zariadenia ROHOV.

Vysvetlila im,
ako podporované rozhodovanie funguje.

Clovek sa rozhoduje sém.

Ked potrebuje pomoc,

ma niekoho,

kto mu poradi.

Rozpravali sa aj o strachu a rizikéch.
Aby boli na vsetko pripraveni.

Potom bol sud.

Komisdrka na sude vysvetlila,

preco je podporované rozhodovanie
dobré rieSenie.

Ludia so zdravotnym postihnutim
sa mdzu rozhodovat aj sami,

ak dostanu spravnu podporu.

Tak sa to piSe aj v Dohovore.

Sud nakoniec suhlasil.

Vrétil pani Katarine pInd spdsobilost.
Katarina so zariadenim podpisala
zmluvu o podporovanom rozhodovani.
Velmi sa jej ulavilo.

Podporované rozhodovanie je novy spdsob podpory.

Pripad Katariny je velmi dobry priklad do buddcna. W
Komisérka veri, >y
Ze toto riesenie povzbudi aj d'al$ie stdy a zariadenia.
PODPOROVANE
ROZHODOVANIE

Zariadenie,
sUd a aj Katarina boli odvazni.

Katarina teraz Zije slobodnejsi Zivot. ‘
‘

\

Veci ohlfadom spésobilosti na pravne tkony
a aj sudu,
st niekedy dost tazké.

A preto,

ak nieomu v tomto texte nebudete rozumiet,
obrétte sa na vam blizku osobu.
Porozprévajte sa spolu o pribehu Katariny.
Je velmi dolezity.

